
ĮŽANGA 


Pirmoji šios esė dalis Raštas iki rašto"! stambiais bruožais nubrėžia teo- 
rinę matricą. Ji nurodo tam tikrus istorinius orientyrus ir pasiūlo keletą 
kritinių sąvokų. 

Kritinės sąvokos išbandomos antrojoje dalyje Gamta, kultūra, raštas. 
Tai, jei norite, išbandymas pavyzdžiu, nors ši sąvoka, griežtai kalbant, 
netinkama. Tad kantriai ir lėtai reikėjo pateisinti pasirinkimą ir įrodyti 
būtinybę to, ką vardan patogumo dar vadiname pavyzdžiu. Kalbame apie 
to, ką galbūt galėtumėme pavadinti Rousseau epocha, skaitymą. Tai tik 
eskiziškas skaitymas: iš tiesų, turėdami omenyje analizės būtinumą, pro- 
blemų sudėtingumą, mūsų sumanymo prigimtį, manome, jog pagrįstai 
suteikėme privilegiją trumpam ir mažai žinomam tekstui Esė apie kalbų 
kilmę“. Turėsime paaiškinti, kokią reikšmę suteikiame šiam kūriniui. 


' Lécriture avant la lettre - avant la lettre - tai frazeologizmas, reiškiantis kokio nors dalyko 
pirmalaikiškumą. Lėcriture avant la lettre suponuoja, kad dar iki to, kas visuotinai buvo 
pavadinta raštu, egzistavo raštas - pirmalaikis raštas. Tad esama tarsi dviejų raštų: to, kuris 
įprastai vadinamas raštu, kuris atsirado tam tikru apibrėžtu istoriniu momentu, ir to, kuris 
egzistavo iki bet kokio konkretaus istorinio rašto - savotiškas archiraštas, apie kurį Derrida 
kaip tik ir kalbės šioje knygos dalyje. 

Ne mažiau svarbi ir pažodinė šio frazeologizmo reikšmė: Raštas iki raidės arba Ikiraidinis 
raštas, mat šioje dalyje kaip tik kalbama apie tokią rašto sampratą, kuri peržengia raidinio 
rašto ribas bei jo hierarchinį statusą. [Čia ir toliau romėniškų skaičių numeracija, taip pat 
laužtiniuose skliaustuose pateikiamos vertėjos pastabos bei komentarai]. 

Ją galima būtų traktuoti kaip vienos esė, išspausdintos žurnale Critigue (1965 metų gruo- 
dis - 1966 metų sausis), išplėtojimą. Šią esė parašyti mus paskatino trys reikšmingi darbai: 
M.-V. David, Diskusijos dėl XVII amžiaus ir XVIII amžiaus raštų bei hieroglifų |Le débat sur 
les écritures et Vhiėroglyphe aux XVII et XVIII siècles], (1965) (toliau bus trumpinama DE); 
A. Leroi-Gourhan, Gestas ir šneka |Le geste et la parole|, (1965) (toliau bus trumpinama 
GP); Tautų raštas ir psichologija |Lėcriture et la psychologie des peuples} (Kolokviumo darbai 
[Actes dun collogue|) (1963) (toliau bus trumpinama EP). 

i Essai sur lorigine des langues. 

Mūsų skaitymas lieka neužbaigtas dar ir dėl kitos priežasties: nors ne- 
pretenduojame iliustruoti naują metodą, dažnai susidurdami su sun- 
kumais, mėginame parodyti kritinio skaitymo problemas. Jos glaudžiai 
susijusios su pagrindiniu šios esė tikslu. Mūsų atliekama Rousseau teksto 
interpretacija tiesiogiai priklauso nuo rizikingų pirmos dalies teiginių. 
Šie teiginiai reikalauja, kad skaitymas bent jau pagrindine savo krypti- 
mi išvengtų klasikinių istorijos kategorijų: be abejo, idėjų istorijos bei 
literatūros istorijos, bet galbūt visų pirma filosofijos istorijos klasikinių 
kategorijų. 

Savaime suprantama, kad tuomet, kai šios pagrindinės krypties nesi- 
laikėme, privalėjome gerbti klasikines normas ar bent mėginti tai daryti. 
Nors šios apibrėžtys iki galo neišsemia žodžio epocha, turėjome ją laikyti 
tiek struktūrine figūra, tiek istorine visuma. Taigi stengėmės susieti abi 
šias dėmesio reikalaujančias formas, tuo būdu kartodami klausimą apie 
tekstą, jo istorinį statusą, jo nuosavą laiką bei erdvę. Iš tiesų ši praėjusi 
epocha yra visiškai konstituota kaip tekstas tam tikra šių žodžių, kuriuos 
dar turėsime apibrėžti, prasme. Kad ji kaip tokia išsaugo perskaitomumo 
ir modelio veiksmingumo vertes, kad ji tuo būdu suardo eilutės laiką arba 
laiko liniją! - būtent tai norėjome pasiūlyti, tuo pat metu tirdami (idant 
galėtume į jį atsiliepti) šiuolaikinio etnologo" deklaruojamą rusoizmą. 


i le temps de la ligne ou la ligne du temps. 
ü Turimas omenyje C. Lėvi-Straussas. Žr. šios knygos II dalies 1 skyrių. 


I DALIS: RAŠTAS IKI RAŠTO 


EPIGRAFAS 


1. Tas, kuris sužibės kaip rašto žinovas, sužibės kaip 
saulė. 
Raštininkas (EP, p. 87) 


O Samai (saulės dievas), savo šviesa tu įsiskverbi į 
visas šalis, tarsi tai būtų dantiraščio ženklai (ibid.) 


2. Šie trys rašymo būdai gana tiksliai atitinka tris 
skirtingus į tautas susibūrusių žmonių būvius. Pieš- 
ti daiktus tinka laukinėms tautoms, žymėti žodžius 
bei sakinius ženklais - barbarams, o naudoti raidy- 
ną - civilizuotoms tautoms. 

J. J. Rousseau, Esė apie kalbų kilmę 


3. Raidinis raštas yra savyje ir sau pats protingiausias 
raštas. 
Hegelis, Enciklopedija 


Šis trejopas epigrafas skirtas ne tik tam, kad sutelktų dėmesį į etno- 
centrizmą, kuris visur ir visada turėjo valdyti rašto sampratą. Ir ne tik 
tam, kad sutelktų dėmesį į tai, ką pavadinsime /ogocentrizmu - tonetinio 
rašto (pvz., raidyno) metafizika, kuri dėl mįslingų, bet esminių ir papras- 
to istorinio reliatyvizmo neatskleidžiamų priežasčių savo esme tebuvo 
pirmapradiškiausias ir galingiausias etnocentrizmas, šiandien pamažu 
įsitvirtinantis planetoje ir viešpataujantis pagal vieną ir tą pačią tvarką: 

l. rašto samprata tokiame pasaulyje, kuriame rašto fonetizavimas 
rasdamasis' privalo slėpti savo paties istoriją; 

2. metafizikos istorija, - nors ir nepaprastai įvairialypė, ir ne tik 
nuo Platono iki Hegelio (apimant net ir Leibnizą), bet taip pat už savo 
tariamų ribų, nuo ikisokratikų iki Heideggerio, - logosui visada priskir- 
davo tiesos apskritai kilmę: tiesos ir tiesos tiesos istorija (jei nepaisysime 
metaforinės diversijos", į kurią turėsime atsižvelgti) visuomet buvo rašto 
nuopuolis ir jo išstūmimas už „pilnutinės“ šnekos ribų; 

3. mokslo arba mokslo moksliškumo - to, kas visada buvo apibrėžiama 
kaip logika - samprata visuomet buvo filosofinė samprata, net jei mokslo 
praktika faktiškai niekada nepripažino logoso imperializmo, pvz., nuo 
seno ir vis labiau apeliuodama į nefonetinį raštą. Be abejo, šis griaunama- 
sis darbas"! visuomet slypėjo kalbėjimosi sistemos, davusios pradžią bet 
kokių nefonetinių savybių mokslo projektui bei konvencijoms, viduje!. 
Kitaip nė negalėjo būti. Vis dėlto mūsų epochai būdinga tai, kad tuo 
metu, kai rašto fonetizavimas - filosofijos kaip mokslo, epistėmė sąlygos 
istorinė kilmė bei struktūrinė galimybė - siekia įsiviešpatauti pasaulinėje 


' en se produisant - įprasta veiksmažodžio se produire reikšmė - „gamintis“. Jo daugiareikšmiš- 
kumą šiuolaikinėje prancūzų filosofijoje tiksliai nusako Levinas: „Radimosi sąvoka nurodo 
tiek būties įvykiškumą, atliktį (Iėvėnement „se produit“, une automobile „se produit“ [„įvykis, 
atsitikimas įvyksta“; „automobilis atsiranda, yra pagaminamas“ ]), tiek jos iškėlimą į dienos 
šviesą ar jos išstatymą (un argument „se produit“, un acteur „se produit“ [„argumentas iške- 
liamas“, „aktorius pasirodo scenoje“]). Šio veiksmažodžio dviprasmiškumas išreiškia esmišką 
dviprasmybę veiksmo, per kurį būtis veržiasi iš kokios nors esybės ir per kurį ji tuo pat metu 
apsireiškia.“ (E. Levinas, Totalitė et infini, La Haye: Martinus Nijhoff, 1971, p. 11). 

' une diversion métaphorique - turima omenyje pasakymo l’histoire de la vérité, de la vérité 

de la vérité [tiesos ir tiesos tiesos istorija] metaforinė diversija, „klasta“: Uhistoire de la vérité 

de la vérité gali būti suvokiama kaip objekto arba kaip subjekto kilmininkas - „tiesos apie 
tiesą“ arba „tiesos teisumo“ istorija. 

une subversion. 

Žr., pvz., „antrinio išplėtojimo“ ar „antrinės intencijos simboliškumo“ sąvokas E. Ortigueso 

straipsnyje Kalbėjimas ir simbolis [Le discours et le symbole] (p. 62 ir 171). „Matematinė 

simbolika yra rašto konvencija, rašytinė simbolika. Tik piktnaudžiaujant terminologija ar 
remiantis analogija kalbama apie „matematinę kalbą. Algoritmas iš tiesų yra iš rašmenų su- 
daryti „ženklai“. Jis gali ką nors pasakyti tik tarpininkaujant kalbai, kuri ženklams suteikia 
fonetinę išraišką, o aksiomoms - formuluotę, leidžiančią apibrėžti šių ženklų vertę. Tiesa, 
kraštutiniu atveju būtų galima iššifruoti nežinomus ženklus, tačiau tai visada suponuoja 
tam tikrą įgytą žinojimą, tam tikrą kalbėjimo jau suformuotą mąstymą. Taigi matematinė 
simbolika bet kokiu atveju yra antrinio išplėtojimo vaisius, suponuojantis už jį ankstesnį 
kalbėjimą ir galimybę suvokti tikslias konvencijas. Vis dėlto matematiniai algoritmai išreiš- 
kia formalius simbolizavimo dėsnius, sintaksines struktūras, nepriklausomas nuo vienos ar 
kitos atskiros išraiškos priemonės“. Apie šias problemas žr. taip pat G.-G. Granger straipsnį 
Formalus mąstymas ir humanitariniai mokslai [Pensée formelle et sciences de homme] p. 38, 
o ypač p. 43 ir 50 ir t. (skyrelis Žodinės kalbės ir rašto ryšių apvertimas). 


- 


EPIGRAFAS 


kultūroje!, mokslas nebegali tenkintis jokiais jo laimėjimais. Šis neati- 
tikimas visada jau buvo sužadinęs tam tikrą procesą. Tačiau šiandien kai 
kas leidžia šiam neatitikimui pasirodyti kaip tokiam, suteikia galimybę 
dėl jo prisiimti tam tikrą atsakomybę, nors šios naujovės negalima iš- 
reikšti apibendrinančiomis pokyčio, išaiškinimo, susitelkimo, praeities 
ar tradicijos sąvokomis. Be abejo, šios vertės priklauso sistemai, kuri, 
kaip šiandien aiškiai matome, suyra, jos aprašo istorinio proceso stiliūs, 
kurie, kaip ir pačios istorijos samprata, turėjo prasmę tik logocentrinės 
epochos viduje. 

Užsimindamas apie metaforos, metafizikos ir teologijos“ pažabotą 
rašto mokslą, epigrafas turėtų skelbti ne tik tai, kad rašto moksle - grama- 
tologijoje? - dėl ryžtingų pastangų visame pasaulyje ryškėja išsilaisvinimo 
ženklai. Šios pastangos yra neišvengiamai nežymios bei padrikos, kone 
nepastebimos: tai jų prasmė ir aplinkos, kurioje jos veikia, prigimtis. Ypač 
norėtumėme užsiminti apie tai, kad ir koks naudingas bei vaisingas būtų 
gramatologijos užmojis, ir net jei geriausiu atveju jis įveiktų visas tech- 
nines bei epistemologines kliūtis, visus lig šiol jį ribojusius teologinius 
bei metafizinius pančius, toks rašto mokslas veikiausiai niekados neišvys 
dienos šviesos ir negaus tokio pavadinimo. Jis veikiausiai niekada netu- 
rės galimybės apibrėžti savo projekto ir savo objekto vienovės, niekada 
neturės galimybės parašyti samprotavimą apie savo metodą ir aprašyti 
savo lauko ribas'. Ir tai - dėl esminių priežasčių: vienovę, kurios šiandien 
galima siekti per įvairiausias mokslo ir rašto sampratas, iš principo dau- 
giau ar mažiau slaptai, bet visuomet determinuoja istorinė-metafizinė 
epocha, kurios aptvarą" mes tik numatome. Mes nesakome pabaigą. 


! Visi rašto istorijai skirti darbai skiria vietos fonetinio rašto įvedimo ligi šiol jo neturėjusiose 
kultūrose problemai. Žr., pvz., EP, p. 44 ir t. arba straipsnį Kinų rašto reforma |La rėforme de 
Įčcriture chinoise] in Kalbotyra, Tarptautiniai tyrinėjimai marksistinėje šviesoje |Linguistigue, 
Recherches internationales à la lumière du marxisme], Nr. 7, gegužė-birželis, 1958. 

Čia turime omenyje ne tik apibrėžtus „teologinius prietarus“, tam tikru mastu ir tam tikroje 
vietoje pakeitusius ar suvaržiusius XVII ir XVIII amžių rašytinio ženklo teoriją. Apie tai dar 
kalbėsime vėliau, aptardami M.-V. David knygą. Šie prietarai tėra tik akivaizdžiausia ir la- 
biausiai apibrėžta, istoriškai nulemta apraiška konstitutyvinės, nuolatinės, esminės prielaidos 
Vakarų, taigi ir visos metafizikos, istorijoje, net ir tokios, kuri skelbiasi esanti ateistinė. 
Gramatologija: „Traktatas apie raides, raidyną, skiemenavimą, skaitymą ir raštą“ (Littré 
žodynas). Mūsų žiniomis, šiais laikais šį žodį pavartojo tik Gelbas, siekdamas nurodyti 
modernaus mokslo projektą. Žr. Rašymo tyrinėjimai. Gramatologijos pagrindai [A Study of 
Writing. The Foundations of Grammatology], 1952 (paantraštė išnyko pakartotiname 1963 
metų leidime). Nepaisant pastangų sistemingai ar supaprastintai suklasifikuoti, taip pat 
prieštaringų hipotezių apie raštų monogenezę ar poligenezę, ši knyga atitinka klasikinių 
rašto istorijų modelį. 

' Aliuzija į Descarteso ir Kanto užmojus būties mokslo - metafizikos atžvilgiu. 

" clôture. 


N 


= 

Mokslo ir rašto idėjos - taigi ir rašto mokslo idėja - mums turi prasmę 
tik atsiradus tokiam pasauliui (ir jo viduje), kuriam jau buvo priskirta 
tam tikra ženklo samprata (toliau ją vadinsime tiesiog ženklo samprata) 
bei tam tikra šnekos ir rašto ryšių samprata. Tai labai apibrėžtas ryšys, 
nepaisant jo privilegijuotumo, nepaisant jo būtinumo ir to, kad jis at- 
vėrė lauką, kuriame (ypač Vakaruose) viešpatavo kelis tūkstantmečius 
ir pasiekė tokį laipsnį, kad šiandien jis gali pats save suardyti ir paneigti 
savo paties ribas. 

Galbūt kantrus apmąstymas ir griežtas tyrimas to, kas laikinai dar 
vadinama raštu, anaiptol nepasiliekant šiapus rašto mokslo ribų arba 
dėl kokios tamsuoliškos reakcijos nesiekiant skubotai jį pašalinti, bet, 
atvirkščiai, leidžiant jam kiek įmanoma plėtoti savo pozityvumą - gal- 
būt toks apmąstymas ir tyrimas yra klaidžiojimas mąstymo, ištikimo ir 
dėmesingo nesustabdomai ateinančiam pasauliui, kuris dabar žada pra- 
sidėti už pažinimo aptvaro ribų. Ateitį galima anticipuoti tik tada, kai ji 
įgauna absoliutaus pavojaus formą. Ateitis yra tai, kas visiškai nutraukia 
sąsajas su nustatyta normalybe, todėl ji gali prasidėti, pasirodyti esatyje' 
tik kaip tam tikros rūšies išsigimimas. Šiam ateinančiam pasauliui ir tam, 
kas jame sudrebins ženklo, šnekos ir rašto vertes, tam, kas čia veda mūsų 
ankstesnę ateitį", epigrafo kol kas nėra. 


i sannoncer, se présenter - antrasis žodis reiškia pasireiškimą, pasirodymą dabartyje [le pré- 
sent). 

" futur antérieur - šis žodžių junginys reiškia prancūzų kalboje egzistuojantį gramatinį lai- 
ką, kuris žymi praeities veiksmą, ankstesnį už pagrindinio sakinio praeityje vykusį veiks- 
mą. Derrida nekalba apie įvykio pradžią (kilmę), nes tai ontologinės metafizikos „prietaras“, 
o apie tai, kas jau visada yra, tiksliau, buvo įvykę, nors ir nebuvo pastebėta, apie tai, kas buvo 
anksčiau už pačią praeitį, ir šį visada jau įvykusį įvykį žymi futur antėrieur laikas. 


I SKYRIUS. KNYGOS PABAIGA IR 
RAŠTO PRADŽIA 


Sokratas, kuris nerašo. 
Nietzsche 


Kad ir kaip būtų suprantama kalbos‘ problema, be jokios abejonės, ji nie- 
kada nebuvo tik viena iš daugelio problemų. Bet dar niekada taip, kaip 
šiais laikais, būtent ši problema nebuvo užvaldžiusi įvairiausių tyrimų ir 
diskursų, besiskiriančių savo tikslais, metodais bei ideologijomis, pasauli- 
nio akiračio. Tai liudija pats žodžio „kalba“ nuvertėjimas, visa tai, kas dėl 
visiško pasitikėjimo šiuo žodžiu išduoda žodyno menkumą, mėginimą 
pigiai sužavėti, pasyvų pasidavimą madai, avangardo ar, kitaip sakant, 
nemokšiškumo sąmonę. Ši ženklo „kalba“ infliacija yra paties ženklo 
infliacija, absoliuti infliacija, pati infliacija. Vis dėlto savo pavidalu ar 
savo pačios šešėliu ši infliacija pati yra ženklas, ši krizė taip pat yra ir 
simptomas. Tarsi pati prieš save ji nurodo, kad istorinė-metafizinė epocha 
savo probleminio akiračio visumą pagaliau privalo apibrėžti kaip kalbą. 
Ji privalo tai padaryti ne tik todėl, kad visa, ką geismas norėjo išplėšti iš 
kalbos žaismo, vėl iš naujo į jį sugrįžta, bet ir todėl, kad tuo pačiu metu, 
pasirodo, infliacija ima grėsti pačiai kalbos gyvybei, kalba, pasirodo, 
atsidūrusi visiškoje sumaištyje, netekusi atspirties ir praradusi bet kokias 
ribas, atiduota savo pačios baigtinumui kaip tik tuo metu, kai jos ribos 


' langage - prancūzų kalboje naudojami du žodžiai: le langage ir la langue. Kai kurie teoretikai 
juos vartoja sinonimiškai, kai kurie skiria. Langue - tai „natūrali“, konkreti žodinė kalba 
(lietuvių, prancūzų ir pan.). Langage - kalba apskritai, reikšmių generavimo mechanizmas 
(sistema ir kartu procesas), tai savotiška kalbos transcendentalija. Langues - tai kalbos- 
variantai, langage - kalbos invariantas. Kadangi lietuvių kalboje tėra vienas žodis, vertime 
skirtumo tarp šių prancūziškų sąvokų nelieka. Tik kai kuriose vietose langue bus verčiama 
kaip „žodinė kalba“, o langage - „kalba apskritai“. 

atrodo nusitrynusios, tuo metu, kai ji liaujasi pasitikėjusi savimi, nustoja 
buvusi apribotu ją pranokstančio begalinio signifikato turiniu. 


Programa 


Taigi dėl lėto proceso, kurio būtinumas beveik nesuvokiamas, visa tai, 
kas bentjau prieš dvidešimt šimtmečių siekė pasivadinti ir pagaliau buvo 
įvardyta „kalbos“ sąvoka, pamažu išstumiama ar bent jau apibendrina- 
ma „rašto“ sąvoka. Dėl kone nesuvokiamo būtinumo viskas vyksta taip, 
tarsi nustojusi reikšti specifinę, išvestinę, pagalbinę kalbos apskritai (ją 
suprantant kaip komunikaciją, ryšį, išraišką, reikšmę, prasmės ar min- 
ties konstituavimą ir t. t.) formą, nustojusi reikšti išorinę plėvelę, trapų 
didžiojo signifikanto dublikatą, t. y. signifikanto signifikantą, rašto sam- 
prata pradėjo perženginėti kalbos paplitimo ribas. Tarsi raštas aprėptų 
kalbą visomis šio žodžio reikšmėmis. Žodis „raštas“ anaiptol nenustoja 
reiškęs signifikanto signifikantą, bet iškyla tokioje neįprastoje šviesoje, 
kad „signifikanto signifikantas“ nebereiškia atsitiktinio antrinimo ir teises 
praradusio antraeiliškumo. Priešingai, „signifikanto signifikantas“ aprašo 
kalbos procesą - žinoma, jo kilmę, bet jau nujaučiama, kad kilmė, kurios 
struktūra šitaip išdėstoma - signifikanto signifikantas - rasdamasi" pati 
save praranda ir nutrina. Signifikatas čia visada jau funkcionuoja kaip 
signifikantas. Antraeiliškumas, kurį buvo tikimasi priskirti tik raštui, 
paveikia kiekvieną signifikatą apskritai, visada jau yra jį paveikęs, kitaip 
sakant, nuo pat pradžios“. Nėra signifikato, kuris išsprūstų (nebent tam, 
kad ten patektų) iš kalbą konstituojančio signifikantų nuorodų žaismo. 
Rašto prasidėjimas" yra žaismo prasidėjimas. Šiandien žaismas nukrypsta 
pats į save, nutrindamas tą ribą, už kurios buvo tikimasi sutvarkyti ženklų 
cirkuliavimą, nusitempdamas su savimi visus pasitikėjimą teikiančius 
signifikatus, sugriaudamas visas tvirtoves, visus už žaismo ribų esančius 


' Įėcriture comprendrait le langage - comprendre: 1) „apimti, aprėpti, turėti savyje“; 2) „suprasti, 
suvokti, užčiuopti esmę, aprėpti mintimi“. 

" dans sa propre production - apie žodį production (se produire) žr. Epigrafo i vert. paaiškinimą, p. 12. 

ii dentrėe de jeu - frazeologizmas, pažodžiui reiškiantis „pradedant žaisti“. Čia svarbu, kad 
vartodamas šį frazeologizmą Derrida išvengia „pradžios“ ar „kilmės“ sąvokos, kurią jis 
demaskuoja kaip logocentrinės metafizikos sąvoką, tačiau adekvačiai į lietuvių kalbą išversti 
šio frazeologizmo neįmanoma, „pradžios“ sąvoką pakeičiant „žaidimo“ sąvoka. 

v avènement - pirminė šio žodžio reikšmė „atėjimas“. Šiuo žodžiu daroma aliuzija į panašiai 
skambančius žodžius: événement [įvykis] ir avenir [ateitis]. Čia turima omenyje ne pradžia 
kaip kilmė, ber prasidėjimas kaip įvykis, ateinantis iš ateities (žr. skyrelio Programa iv vert. 
paaiškinimą, p. 16). 

prieglobsčius, saugojusius kalbos lauką. Tai, griežtai sakant, prilygsta 
nesulaikomam „ženklo“ sampratos ir visos jo logikos griovimui. Be abe- 
jo, neatsitiktinai šis ribos peržengimas įvyksta tą akimirką, kai kalbos 
sampratos išsiplėtimas nutrina visas jos ribas. Mes tai pamatysime: šis 
ribos peržengimas ir nutrynimas turi tą pačią prasmę, tai vienas ir tas 
pats reiškinys. Viskas vyksta taip, tarsi vakarietiška kalbos samprata (tuo, 
kas anapus jos daugiareikšmiškumo ir anapus siauros bei problemiškos 
šnekos ir [žodinės] kalbos‘ priešpriešos ją apskritai sieja su foneminiu ir 
gloseminiu produkavimu, t. y. su liežuviu, balsu, klausa, garsu bei kvė- 
pavimu, su šneka) šiandien pasireikštų kaip pirminio rašto priedanga 
ar jo užmaskavimas"! - pirminio rašto, fundamentalesnio už tą raštą, 
kuris iki šio atsivertimo"! buvo laikomas paprasčiausiu „šnekos pakaitalu“ 
(Rousseau). Arba raštas niekada nebuvo paprastas „pakaitalas“, arba rei- 
kia skubiai sukonstruoti naują „pakaitalo“ logiką. Būtent ši skuba vėliau 
mus ves skaitant Rousseau tekstą. 

Šie užmaskavimai nėra istoriniai atsitiktinumai, kuriais būtų gali- 
ma žavėtis arba dėl kurių būtų galima apgailestauti. Šis procesas buvo 
absoliučiai būtinas, ir toji būtinybė negali pasirodyti prieš jokią kitą 
instanciją, idant būtų įvertinta. Phōnē privilegija nepriklauso nuo pa- 
sirinkimo, kurio būtų galima išvengti. Ji atitinka tam tikrą ekonomijos 
(tarkime, „gyvenimo“, „istorijos“ ar „būties kaip santykio su savimi“) 
momentą. „Savipratos-kalbėjimo“"" sistema per garsinę substanciją - 


i la parole et la langue. 

" comme la guise ou le dėguisement. 

' Kalbėjimas apie pirminį raštą čia nereiškia faktinės chronologinės pirmenybės pripažinimo. 
Šis ginčas žinomas: ar raštas, kaip teigė, pvz., Meščianinovas ir Marras, o vėliau Lukotka, yra 
„ankstesnis už fonetinę kalbą“? (Išvada padaryta pirmajame Didžiosios Tarybinės Enciklo- 

pedijos leidime, o vėliau Stalino paneigta. Apie šį ginčą žr. V. Istrine Kalba ir raštas [Langue 

et écriture] in Linguistique, op. cit., p. 35,60. Šis ginčas kilo ir dėl P. van Ginnekeno teiginių. 

Apie diskusijas dėl šių teiginių žr. J. Février darbą Rašto istorija | Histoire de l'écriture], Payot, 

1948-1959, p. 5 ir t.). Vėliau bandysime parodyti, kodėl tokio ginčo sąvokos ir prielaidos 

kelia įtarimą. 

conversion. 

sentendre-parler - žodis sentendre turi dvi pagrindines reikšmes, kurios čia vienodai svar- 

bios: 1) girdėti save; būti girdimam; 2) suprasti, suvokti save; būti suvokiamam. Apie šią 

sistemą, kurią reprezentuoja balsas (transcendentalinio subjekto balsas), Derrida tvirtina: 

„Pačioje šnekos struktūroje implikuota tai, kad kalbėtojas save supranta-girdi [sentend]: 

jis suvokia juslinę fonemy formą ir kartu supranta savo paties intenciją išreikšti. [...] Savi- 

pratos-kalbėjimo veikimas, kaip grynoji saviveika [auto-affection|, atrodo, redukuoja net ir 
vidinį nuosavo kūno [corps propre] paviršių, jis, kaip fenomenas, atrodo, gali apsieiti be šios 
išorybės vidujybėje, be šios vidinės erdvės, kurioje skleidžiasi mūsų patirtis ir mūsų nuosavo 
kūno atvaizdas. Štai kodėl šis veikimas išgyvenamas kaip visiškai gryna saviveika per artumą 
sau, kuris yra ne kas kita kaip absoliutus erdvės apskritai redukavimas.“ (J. Derrida Balsas 
ir fenomenas |La voix et le phėnomėne), Paris: P.U.F., 1967, p. 87-89). Kitaip sakant, garsinė 


= 

pateikiamą kaip neišorinis, nepasaulinis, taigi neempirinis ir neatsi- 
tiktinis signifikantas - turėjo viešpatauti per visą pasaulinės istorijos 
epochą ir netgi sukūrė pasaulio idėją, pasaulio kilmės idėją, remda- 
masi pasauliškumo ir nepasauliškumo, išorės ir vidaus, idealumo ir 
neidealumo, universalumo ir neuniversalumo, transcendentalumo ir 
empiriškumo, ir t. t. skirtimi.! 

Su nepastoviu ir iš esmės laikinu pasisekimu šis procesas, atrodo, tarsi 
savojo telos siekia apriboti raštą antraeile bei instrumentine funkcija: iš- 
versti pilnutinę ir pilnutinai esamą šneką (esamą sau, savo signifikatui, 
kitam - visa tai yra pati esaties apskritai temos sąlyga), suteikti techninę 
pagalbą kalbai, būti įgaliotiniu', interpretuoti pirminę šneką, o pačiam 
išvengti interpretacijos. 

Suteikti techninę pagalbą kalbai, - šiuo pasakymu neapeliuojame į 
technikos esmę apskritai, kuri mums būtų iš anksto žinoma ir siaurą bei 
istoriškai apribotą rašto sampratą padėtų suprasti kaip pavyzdį. Priešin- 
gai, manome, kad tam tikras klausimų apie rašto prasmę ir kilmę tipas 
yra ankstesnis ar bent jau persipina su tam tikru klausimų apie technikos 
prasmę ir kilmę tipu. Štai kodėl technikos sąvoka paprasčiausiai niekada 
nenuskaidrins rašto sąvokos. 

Taigi viskas vyksta taip, tarsi tai, kas vadinama kalba, savo kilme ir 
savo tikslu galėjo būti tik tam tikras rašto momentas, tam tikras esminis, 
bet apibrėžtas jo modusas, fenomenas, aspektas, rūšis. Ir priversti tai už- 
miršti, apgauti" pavyko tik vykstant nuotykiui - kaip pats šis nuotykis". Iš 
esmės gana trumpas nuotykis. Jis susipynė su istorija, kuri jau maždaug 


substancija dėl savo tiesioginio artumo sąmonei leidžia sukurti tokią uždarą transcen- 

dentalinės idealybės sritį, kuri atrodo atsiribojusi nuo bet kokios išorybės, nuo bet kokio 

erdviškumo, nuo bet kokio „paviršiaus“, taigi regimybės, vaizdiškumo, nuo bet kokio pa- 
sauliškumo, arba priklausymo jusliniam pasauliui, kitaip sakant, nuo viso to, kas būdinga 
raštui apskritai ar rašytinei, grafinei substancijai. 

Šią problemą tiesiogiškiau aptariame knygoje Balsas ir fenomenas, (P.U.E., 1967). [Ši Derrida 

knyga, kaip rašo paantraštė, yra „įvadas į ženklo problemą Husserlio fenomenologijoje“ ir 

kartu huserliškos ženklo sampratos dekonstrukcija. - vert. past.]. 

le porte-parole - idioma, pažodžiui reiškianti „žodžio [parole] nešėjas“ - žmogus, kalbantis 

kieno nors kito vardu. 

' donner le change - frazeologizmas, reiškiantis tokio pobūdžio apgaulę, kai vienas dalykas 
sukeičiamas su kitu, priverčiant pastarąjį palaikyti pirmuoju (šiuo atveju turimas omenyje 
rašto sukeitimas su kalba, kai kalba laikoma tai, kas iš tiesų buvo raštas). 

“i aventure - „nuotykis, nutikimas, atsitikimas“. Derrida vartoja šį iš Heideggerio pasiskolintą 
žodį, veikiausiai siekdamas jį atskirti nuo sąvokos „istorija“ [histoire], kuri priklauso jo kritikuo- 
jamai logocentrinei metafizikai. Žodžiu aventure kai kurie prancūzų vertėjai verčia Heideggerio 
sąvoką Geschehen. Plačiau apie šią sąvoką ir apie Heideggerio įvedamą perskyrą tarp Geschichte 
ir Historie žr. skyrelio Signifikantas ir tiesa v vert. paaiškinimą, p. 23. 

tris tūkstantmečius techniką sieja su logocentrine metafizika. O dabar 
šis nuotykis pasiekė tikrų tikriausią išsikvėpimo stadiją. Šiuo metu - ir 
tai tik vienas iš daugelio pavyzdžių - jis pasiekė knyginės kultūros mirtį, 
apie kurią tiek kalbama ir kuri visų pirma reiškiasi konvulsišku biblio- 
tekų plitimu. Nepaisant regimybių, ši knygos mirtis, be abejo, žada (ir 
tam tikru būdu visada žadėjo) vien tik šnekos (vadinamosios! pilnutinės 
šnekos) mirtį ir naują pokytį rašto istorijoje, istorijoje kaip rašte. Pažadas 
ateina iš kelių šimtmečių nuotolio, - būtent šiuo mastu čia reikia matuoti, 
kartu vengiant nepaisyti itin heterogeniškos istorinės trukmės kokybės: 
pagreitis yra toks, o jo kokybinė prasmė tokia, kad lygiai taip pat suklys- 
tume net ir atsargiai vertindami pagal praeities ritmus. Be abejo, „šnekos 
mirtis“ čia yra metafora: norint kalbėti apie šnekos išnykimą, prieš tai 
reikia apmąstyti naują jos situaciją, šnekos pajungimą tokiai struktūrai, 
kurioje ji nebebūtų archontas. 

Tad teiginys, kad rašto samprata pranoksta ir aprėpia kalbos sampratą, 
žinoma, suponuoja atitinkamą kalbos ir rašto apibrėžimą. Jei nemėgin- 
sime jo pateisinti, pasiduosime infliacijos, apie kurią ką tik perspėjome, 
procesui, anaiptol neatsitiktinai užvaldžiusiam taip pat ir žodį „raštas“. 
Iš tiesų nuo tam tikro laiko vienur ar kitur dėl tam tikro judesio ir dėl 
visiškai neišvengiamų motyvų, kurių smukimą demaskuoti būtų leng- 
viau nei nustatyti jų šaltinį, „kalba“ buvo vadinamas veiksmas, procesas, 
mąstymas, refleksija, sąmonė, pasąmonė, patirtis, jausena ir t. t. Dabar 
visus šiuos ir kitus dalykus linkstama vadinti „raštu“: šis žodis reiškia ne 
tik fizinius raidinio, piktografinio ar ideografinio užrašo ženklus, bet ir 
visumą to, kas įgalina tą užrašą; taip pat šiuo žodžiu siekiama nurodyti 
ne tik signifikanto, bet ir pačią signifikato plotmę; pagaliau visa tai, kas 
gali suteikti pagrindą užrašui apskritai, nesvarbu, ar jis būtų raidinis ar 
neraidinis, ir netgi jei tai, ką užrašas išdėsto erdvėje, neturi nieko bendra 
su balso sąranga: tai gali būti kinematografija, choreografija, bet taip pat 
tapybos, muzikos, skulptūros „raštas“ ir t. t. Galima būtų kalbėti ir apie 
atletikos raštą, o pagalvojus apie technikas, šiandien viešpataujančias 
šiose srityse - be abejo, apie karo ar politikos raštą. Visa tai tam, kad 
aprašytume ne tik užrašymo, antriniu būdu susijusio su šiomis veiklos 
rūšimis, sistemą, bet ir pačių šių veiklos rūšių esmę bei turinį. Mūsų lai- 
kais biologas šia prasme taip pat kalba apie raštą ir pro-gramą, turėdamas 
galvoje paprasčiausius informacijos procesus gyvoje ląstelėje. Pagaliau, 


i soi-disant - pažodžiui „save nusakantis“. 

visas kibernetine programa padengtas laukas yra rašto laukas, nesvarbu, 
ar jis iš esmės ribotas, ar ne. Jei sutiksime su prielaida, kad kibernetikos 
teorija gali atmesti visas metafizines sampratas - netgi sielos, gyveni- 
mo, vertės, pasirinkimo, atminties sampratas - kurios dar neseniai leido 
mašiną priešinti žmogui!, tai ji turi išsaugoti rašto, pėdsako, gramosi ar 
grafemos sąvokas bent iki tol, kol bus demaskuota taip pat ir istorinė-me- 
tafizinė jų priklausomybė. Taigi dar neapibrėžta nei kaip žmogiška (kartu 
su visais skiriamaisiais bruožais, visais laikais priskiriamais žmogui, ir 
visa jų implikuojama reikšmių sistema), nei kaip nežmogiška, grama - ar 
grafema - tuo būdu įvardija elementą-stichiją". Elementą, kuris nėra pa- 
prastas. Elementą-stichiją, kuris suprantamas kaip archisintezės apskritai, 
to, ką reikėtų sau uždrausti apibrėžti metafizinių priešpriešų sistemos 
viduje, to, ko, atitinkamai, net nederėtų vadinti patirtimi apskritai, netgi 
prasmės apskritai šaltiniu, terpė ar neredukuojamas atomas. 

Ši situacija visada jau buvo prasidėjusi. Kodėl dabar ji darosi atpa- 
žįstama kaip tokia ir atgaline data? Šis klausimas reikalautų nesibaigian- 
čios analizės. Nužymėkime kelis orientyrus, idant padarytume įvadą į šį 
ribotą mūsų svarstymą. Jau buvome užsiminę apie teorinę matematiką: 
jos raštas, nesvarbu, ar jį suprasime kaip juslinį grafiškumą (o pastarasis 
jau suponuoja tapatybę, taigi jo formos idealybę, ir visa tai iš principo 
paverčia absurdiška taip lengvai pripažįstamą „juslinio signifikanto“ savo- 
ką), ar kaip idealią signifikatų sintezę, ar kaip operacinį pėdsaką (kitame 
lygmenyje), arba dar giliau, kaip perėjimą nuo vienų prie kitų, - taigi 
matematinis raštas niekada nebuvo absoliučiai susijęs su garsų skleidi- 
mu. Vadinamąjį fonetinį raštą vartojančiose kultūrose matematika nėra 
vien tik anklavas. Beje, į tai yra atkreipę dėmesį visi rašto istorikai: tuo 
pat metu jie primena apie raidinio rašto, kuris taip ilgai buvo laikomas 
patogiausiu ir „protingiausiu“? raštu, netobulumus. Šis anklavas taip pat 


! Žinoma, kad, pvz., Wieneris, viską patikintis „semantikai“, pernelyg grubiai ir apibendrintai 
aptaręs priešpriešą tarp gyvo ir negyvo ir t. t., vis dėlto neatsisako, apibendrindamas mašinos 
dalis, toliau naudotis tokiais posakiais kaip „jutimo organai“, „motoriniai organai“ ir t. t. 

' gramme - tokio žodžio prancūzų kalboje nėra, bet čia Derrida tiesiog vartoja skolinį iš graikų 
kalbos: gramma - „raidė, raštas“. 

i élément - Derrida žaidžia šio žodžio dviprasmiškumu. Viena vertus, jis reiškia paprasčiausią 
dalelę - elementą, atomą, kita vertus - stichiją, terpę. 

ii après coup - idioma, pažodžiui: „po smūgio“. Ši idioma plačiai vartojama psichoanalizėje, kur 
ji reiškia ne tiesioginį, netarpišką, dabarties momentu patirtą, bet pavėluotą, uždelstą (nach- 
trūglich), atgaline data aptinkamą kokio nors reiškinio ar įvykio poveikį sąmonei, jo prasmę. 

2 Žr., pvz., EP, p. 126, 148, 355 ir kt. Kitas požiūris - žr. R. Jakobson, Bendrosios kalbotyros 
esė [Essais de linguistigue gėnėrale| (prancūziškame vertime p. 116). 

yra vieta, kur mokslinės kalbos praktika iš vidaus ir vis labiau neigia fo- 
netinio rašto idealą ir visą jo implikuojamą metafiziką (metafiziką tikrąja 
to žodžio prasme), kitaip sakant, ypač filosofinę epistėmė idėją, taip pat 
su ja itin glaudžiai susijusią istoria idėją, nepaisant tam tikru jų bendros 
kelionės metu atsiradusio išsiskyrimo ar priešpriešos. Istorija ir pažini- 
mas, istoria ir epistėmė, visada buvo apibrėžiami (ir ne vien etimologijos 
ar filosofijos srityse) kaip aplinkkeliai, siekiant susigrąžinti esatį. 

Informacinės praktikos, išsiplėtojusios šalia teorinės matematikos, 
nepaprastai išplėtė „pranešimo“ galimybes: jis nebėra kalbos „raštiškas“ 
vertimas, perkėlimas signifikato, kuris galėtų likti šnekamojo pobūdžio 
ir neprarastų savo integralumo. Tai vyksta plintant fonografijai ir visiems 
šnekamosios kalbos konservavimo būdams, paverčiantiems ją funkcio- 
nuojančia anapus šnekančio subjekto esaties. Ši raida, susijusi su rašto 
etnologijos bei istorijos raida, mus moko, kad fonetinis raštas - didžio- 
jo metafizinio, mokslinio, techninio, ekonominio Vakarų nuotykio ter- 
pė - yra apribotas laike bei erdvėje ir pats save apriboja kaip tik tada, kai 
ruošiasi primesti savo dėsnį atskiroms, dar jam nepavaldžioms kultūros 
sritims. Tačiau šis anaiptol neatsitiktinis kibernetikos ir „humanitarinių 
mokslų“ rašto sąjungis nurodo į daug gilesnį perversmą. 


Signifikantas ir tiesa 


„Racionalumas“ — tačiau galbūt reikėtų atsisakyti šio žodžio dėl prie- 
žasties, išryškėsiančios šio sakinio pabaigoje - valdantis šitaip išplėstą 
ir radikalizuotą raštą, jau nebėra logoso produktas, ir jis pradeda des- 
trukciją, kuri yra ne griovimas, bet nuosėdų pašalinimas‘, visų reikšmių, 
kurių šaltinis yra logoso reikšmė, de-konstrukcija. O ypač tiesos reikšmės 
dekonstrukcija. Visi metafiziniai tiesos apibrėžimai ir netgi tas, prie kurio 
anapus metafizikos ontoteologijos mus sugrąžina Heideggeris, daugiau 
ar mažiau tiesiogiai neatsiejami nuo logoso arba nuo proto, kildinamo iš 
logoso, instancijos, kad ir kokia prasme tai būtų suprantama: ikisokratikų 
ar filosofine prasme, Dievo begalinio proto ar antropologine prasme, 
ikihėgeliška ar pohėgeliška prasme. Taigi šiame logose pirminis ir es- 
minis ryšys su phonė niekada nebuvo nutrauktas. Nebūtų sunku tai pa- 
rodyti ir vėliau kaip tik pamėginsime tai padaryti. Pagal daugiau mažiau 
implicitišką apibrėžimą phonė esmė esanti netarpiškai artima tam, kas 


i dė-sėdimentation. 

„mąstyme“, kaip logose, yra susiję su „prasme“, tam, kas ją gamina, gauna, 
išsako, „kaupia“. Pavyzdžiui, Aristoteliui „balsu išreikšti garsai (tà ėv 
t EWvf) yra sielos būsenų simboliai (nad uaTa týs yvxñc), o užrašyti 
žodžiai - balsu išreikštų žodžių simboliai“ (Apie interpretaciją 1, 16 a 3), 
kadangi balsas - pirmųjų simbolių kūrėjas - yra esmingai ir netarpiškai 
susijęs su siela. Kaip pirmojo signifikanto kūrėjas, jis nėra tiesiog vienas 
iš signifikantų. Jis reiškia „sielos būseną“, kuri pati atspindi ar reflektuoja! 
daiktus dėl prigimtinio panašumo. Tarp būties ir sielos, daiktų ir jausmų 
turėtų egzistuoti natūralaus vertimo ar ženklinimo! ryšys, o tarp sielos 
ir logoso - konvencinio simbolizavimo ryšys. O pirmoji konvencija, kuri 
esanti netarpiškai susijusi su natūralaus ir visuotinio ženklinimo sąranga, 
esą randasi kaip šnekamoji kalba. Rašomoji kalba esą fiksuoja konvenci- 
jas, susiejančias tarpusavyje kitas konvencijas. 


Kaip raštas nėra tas pats visiems žmonėms, lygiai taip pat šnekamosios 
kalbos žodžiai nėra tie patys, tuo tarpu sielos būsenos, kurias ženklai ne- 
tarpiškai išreiškia (onueia npwtws), visų yra tos pačios, kaip tie patys yra 
ir daiktai, kurių atvaizdai yra šios būsenos (Apie interpretaciją. 16 a. - Kur- 
syvas mūsų). 


Sielos jausmai, natūraliai išreikšdami daiktus, konstituoja tam 
tikrą universalią kalbą, kuri pati gali nusitrinti. Tai skaidrumo perio- 
das. Aristotelis kartais gali ją pašalinti niekuo nerizikuodamas!. Bet kokiu 
atveju balsas yra artimiausias signifikatui, griežtai apibrėžiamam kaip 
prasmė (mąstoma ar išgyvenama) arba laisviau - kaip daiktas. To, kas esą 
neišskiriamai sujungia balsą su siela ar su signifikato prasmės mąstymu, 
net su pačiu daiktu (nesvarbu, ar tai daroma mūsų nurodytu aristotelišku, 
ar viduramžių teologijos būdu, apibrėžiant res kaip daiktą, sukurtą pagal 
jo eidosą, pagal logoso ar begalinio Dievo proto mąstomą jo prasmę), 
atžvilgiu kiekvienas signifikantas, ir visų pirma rašytinis signifikantas, 


i reflète ou réfléchit. 

" traduction ou signification. 

! Būtent tai parodo Pierreas Aubenqueas (Būties problema Aristotelio filosofijoje [Le problėme de 
Ietre chez Aristote), p. 106 ir kt.). Atlikdamas puikią analizę, kuria čia remiamės, Aubengue'as 
iš tiesų pabrėžia: „Tiesa, kituose tekstuose Aristotelis apibūdina kalbos ryšį su daiktais kaip 
simbolį: „Neįmanoma atsinešti į diskusiją pačių daiktų, bet vietoj daiktų turime naudotis jų 
vardais kaip simboliais. Tarpininkas, kurį sudarė sielos būsena, čia pašalintas ar bent jau jo 
nepaisoma, bet šis pašalinimas yra teisėtas, nes, sielos būsenoms veikiant taip kaip daiktams, 
šie gali būti tiesiogiai jomis pakeisti. Tuo tarpu vardo anaiptol negalima pakeisti daiktu...“ 
(P. 107-108). 

esąs išvestinis. Jis visada atliekąs techninę ir reprezentavimo funkciją. Jis 
neturįs jokios konstituojančios prasmės. Šis išvedimas yra pati sąvokos 
„signifikantas“ kilmė. Ženklo sąvoka visada numato signifikato ir signi- 
fikanto perskyrą ženkle, net jeigu jie, anot Saussureo, skiriasi kaip dvi 
vieno ir to paties lapo pusės. Taigi ženklo sąvoka lieka logocentrizmo, 
kuris taip pat yra ir fonocentrizmas, ainiu: absoliutus balso ir būties, balso 
ir būties prasmės, balso ir prasmės idealybės artimumas. Hegelis labai 
gerai parodo, kad vykstant idealizavimo procesui, randantis sąvokai ir 
subjekto esatyje sau garsas turi keistų privilegijų. 


Šį idealų procesą, kuriuo, galima sakyti, pasireiškia paprasta subjektyvy- 
bė, rezonuojančio kūno siela - klausa - suvokia teoriškai, lygiai kaip akis 
suvokia spalvą ar formą, šitaip objekto vidujybei tampant paties subjekto 
vidujybe (Estetika, III, I. pranc. vert., p. 16)'. ...Priešingai, ausis, praktiškai 
neatsigręždama į objektą, išgirsta kūno vidinio virpesio rezultatą, kuriuo 
reiškiasi ir skleidžiasi ne materialus pavidalas, bet iš sielos kylanti pirminė 
idealybė (p. 296)", 


Tai, kas pasakyta apie garsą apskritai, juolab galioja garsiškumui“', 
per kurį, atsižvelgiant į savipratos-kalbėjimo" sistemą — nesuskaidomą 
sistemą — subjektas veikia pats save ir įgyja santykį su savimi idealybės 
stichijoje. 

Taigi jau galima numatyti, kad fonocentrizmas glaudžiai susijęs su 
būties apskritai kaip esaties prasmės istorišku" apibrėžimu, su visais že- 
mesnio lygmens apibrėžimais, kurie priklauso nuo šios bendros formos 
ir joje formuoja savo sistemą bei istorišką grandinę (daikto kaip eidoso 


' „„„lūsst dadurch das Innere der Gegenstände für das Innere selbst werden - G. W. F. Hegel, 
Werke, Frankfurt am Main: 1970, Bd. 14, S. 256. 

" Hegel, op. cit., S. 134. 

ʻi phonie - turima omenyje tai, kas susiję su garsu ar balsu apskritai. 

i Žr. skyrelio Programa iv vert. paaiškinimą, p. 17. 

“ historial - tai aktualiai jau nebevartojama senosios prancūzų kalbos sąvoka, į šiuolaikinę 
filosofiją įsivesta norint ją atskirti nuo būdvardžio historique. Šios skirties būtinumą le- 
mia Heideggerio įvesta skirtis tarp Geschichte (istorijos kaip realių įvykių, arba žmogiškos 
būties esmingo laikiškumo) ir Historie (istorijos kaip istorinio mokslo konstrukto). Geschichte 
etimologiškai susijęs su žodžiu Geschehen („įvykis, atsitikimas, nutikimas“). Kaip rašo vienas 
iš Heideggerio vertėjų į prancūzų kalbą, „Geschehen atitinka ne tapsmą, ne natūralią evo- 
liuciją ir ne ėlan vital; jis žymi visiškai gryną struktūrą žmogiškosios tikrovės - transcen- 
duojančios ir apreiškiančios tikrovės, kuri įgalina pasaulio istoriškumą“. Tam, kad kalbiškai 
būtų išreikštas šis ryšys, vartojamas žodis historial, pagal analogiją su haidegerišku žodžiu 
„egzistencialas“ („istorinis“ [historique] atitiktų žodį „egzistencinis“). (Žr. H. Corbino pra- 
tarmė vertimų knygoje M. Heidegger, Ouestions I et II, Paris: Gallimard, 1968, p. 17-18). 

esatis priešais žvilgsnį, esatis kaip substancija/esmė/egzistencija (ousia), 
laikinė esatis kaip dabarties ar akimirkos (nun) smailė (stigmė), cogito 
esatis sau, sąmonė, subjektyvybė, kito ir „aš“ bendra esatis, intersubjek- 
tyvumas kaip intencionalus ego fenomenas ir t. t.). Taigi logocentriz- 
mas susijęs su buvinio būties kaip esaties apibrėžimu. Tiek, kiek toks 
logocentrizmas nėra visiškai svetimas Heideggerio mąstymui, tiek dėl 
jo šis mąstymas vis dar galbūt išlieka ontoteologijos epochoje, esaties 
filosofijoje, t. y. filosofijoje tikrąja to žodžio prasme. Galbūt tai reiškia, 
kad iš epochos, kurios aptvaros kontūrus galima nubrėžti, neišeinama. 
Priklausymo ar nepriklausymo epochai procesai pernelyg subtilūs, o su 
tuo susijusios iliuzijos pernelyg paprastos, kad būtų galima čia ką nors 
kategoriškai nuspręsti. 

Taigi logoso epocha pažemina raštą, suprantamą kaip tarpininkavimo 
tarpininkavimas ir kaip nuopuolis į prasmės išorybę. Šiai epochai pri- 
klausytų skirtis tarp signifikato ir signifikanto ar bent jau keistas jų „pa- 
ralelizmo“ atsiskyrimas ir išoriškumas vieno kitam, kad ir koks išblėsęs jis 
būtų. Šis priklausymas buvo nustatytas ir hierarchizuotas istorijos eigoje. 
Signifikato ir signifikanto skirtis giliai ir implicitiškai priklauso visai di- 
džiajai epochai, padengtai metafizikos istorija, o aiškiau ir sistemiškiau 
artikuliuotai ji priklauso siauresnei krikščioniškų kūrimo ir begalybės 
sampratų epochai nuo tada, kai šios perima graikų konceptualinius iš- 
teklius. Šis priklausymas yra esmiškas ir neredukuojamas: stoikų, vėliau 
viduramžių priešpriešos tarp signans ir signatum negalime išsaugoti kaip 
patogaus dalyko ar „mokslinės tiesos“, tuo pačiu neišsirovę visų metafi- 
zinių-teologinių šios priešpriešos šaknų. Su šiomis šaknimis susijusi ne 
tik - nors tai jau daug - jusliškumo ir suvokiamumo protu priešprieša 
kartu su visu tuo, ką ši priešprieša valdo - būtent metafizikos tikrąja to 
žodžio prasme visuma. Ir ši priešprieša apskritai priimama kaip savaime 
suprantamas dalykas pačių budriausių kalbininkų bei semiologų, netgi 
tų, kurie mano, kad jų darbo moksliškumas prasideda ten, kur baigiasi 
metafizika. Taigi, pavyzdžiui: 


Šiuolaikinis struktūralizmas aiškiai nustatė: kalba yra ženklų sistema, 
kalbotyra yra mokslo apie ženklus, semiotikos (ar, Saussureo žodžiais ta- 
riant, semiologijos), sudedamoji dalis. Viduramžiškas ženklo apibrėžimas - 
aliguid stat pro aliguo" - kurį mūsų epocha atgaivino, pasirodė esąs visada 


i ženklinantis ir ženklinamasis (lot.). 
" kas nors vietoj ko nors (lot.). 

galiojantis ir vaisingas. Taigi kiekvieno ženklo apskritai ir ypač kalbinio 
ženklo konstitutyvinis požymis - tai jo dvilypumas: kiekvienas kalbinis vie- 
netas yra dvilypis ir turi du aspektus; vienas juslinis, o kitas - suvokiamas 
protu, kitaip sakant, iš vienos pusės - signans (Saussureo signifikantas), iš 
kitos - signatum (signifikatas). Šiedu konstitutyviniai kalbinio ženklo (ir 
ženklo apskritai) elementai neišvengiamai suponuoja vienas kitą ir vienas 
kito reikalauja’. 


Bet prie šių metafizinių-teologinių šaknų yra prilipusių daugybė kitų 
slaptų nuosėdų. Tad semiologijos ar, siauriau, kalbotyros „mokslas“ sig- 
nifikanto ir signifikato skirtį - pačią ženklo idėją - žinoma, gali išsaugoti 
tik išsaugodamas jusliškumo ir suvokiamumo protu skirtį, o kartu dar 
giliau ir slapčiau išsaugodamas nuorodą į signifikatą, galintį glūdėti pro- 
tu suvokiamoje sferoje iki tol, kol įvyksta jo „nuopuolis“, jo išvarymas į 
juslinės šiapusybės išorybę. Kaip grynojo suvokiamumo protu aspektas, 
signifikatas nurodo į absoliutų logosą, su kuriuo yra netarpiškai susijęs. 
Viduramžių teologijoje šis absoliutus logosas buvo begalinė kuriančioji 
subjektyvybė: protu suvokiamas ženklo aspektas lieka nukreiptas į Dievo 
žodį ir Dievo veidą. 

Žinoma, čia nesiūlome šių sąvokų „atmesti“: jos būtinos ir bent jau 
šiandien be jų nieko negalime mąstyti. Čia visų pirma norime išryškinti 
sisteminę ir istorinę vienybę mąstymo sampratų bei veiksmų, kuriuos, 
daugelio supratimu, galima nekaltai atskirti. Ženklas ir dievybė yra gimę 
toje pačioje vietoje ir tuo pačiu metu. Ženklo epocha yra esmiškai teolo- 
ginė. Galbūt ji niekada nesibaigs. Tačiau jos istorinės aptvaros kontūrai 
yra nubrėžti. 

Juolab neverta atsisakyti šių sampratų, nes jos būtinos, norint šian- 
dien sudrebinti tą paveldą, kuriam jos priklauso. Aptvaros viduje judant 
aplinkiniu ir visada pavojingu keliu, nuolat rizikuojant patekti ten, kur 
dekonstrukcija dar net neprasidėjo, kritines sąvokas reikia apsupti atsar- 
giu ir kruopščiai padarytu diskursu, nužymėti jų veiksmingumo sąlygas, 
sritį bei ribas, griežtai nurodyti jų priklausomybę tam mechanizmui, 
kurį jos leidžia išardyti; ir tuo pat metu reikia nurodyti plyšį, pro kurį 
galima miglotai įžvelgti dar neįvardytą prašviesėjimą kitoje aptvaros 
pusėje. Ženklo samprata čia atlieka pavyzdžio vaidmenį. Jau nurodėme, 


! R. Jakobson, Bendrosios kalbotyros esė, pranc. vert. p. 162. Apie šią problemą (apie ženklo 
sampratos tradiciją ir apie Saussureo originalų įnašą į šios sampratos raidą) žr. Ortigues, 
op. cit., p. 54 ir t. 

kad ji priklauso metafizikai. Tačiau žinome, kad jau beveik visą šimtme- 
tį ženklo tematika - tai agoniškas darbas tradicijos, siekusios išgelbėti 
prasmę, tiesą, esatį, būtį ir t. t. nuo reikšmės kaitos. Suabejoję, kaip ką 
tik padarėme, signifikato ir signifikanto skirtimi, arba ženklo apskritai 
idėja, tuoj pat turime patikslinti, jog mūsų abejonė nesiremia nei kokia 
nors esama tiesos instancija, kuri būtų ankstesnė už ženklą, jam išoriška 
ar už jį aukštesnė, nei įsitikinimu, kad galima panaikinti skirtį. Kaip tik 
priešingai. Mums nerimą kelia tai, kas ženklo sampratoje - kuri niekada 
neegzistavo ir nefunkcionavo anapus (esaties) filosofijos istorijos - lieka 
sistemiškai ir genealogiškai šios istorijos determinuota. Būtent čia de- 
konstrukcijos samprata ir ypač jos darbas, jos „stilius“ savo prigimtimi 
lieka pasmerktas būti neteisingai suprastas ir nepripažintas. 

Signifikanto išorybė - tai rašto apskritai išorybė, ir vėliau mėginsime 
parodyti, kad iki rašto nėra jokio kalbinio ženklo. Be šios išorybės su- 
byra pati ženklo idėja. Kadangi kartu su ja subyrėtų visas mūsų pasaulis 
ir visa mūsų kalba, kadangi jos akivaizdumas bei vertė (nors ir būdami 
iki tam tikro laipsnio išvestiniai) išlieka nesuardomai tvirti, būtų kvaila, 
remiantis jos priklausomybe tam tikrai epochai, daryti išvadą, kad reikia 
„pereiti prie ko nors kito“ ir atsisakyti ženklo - ir kaip žodžio, ir kaip 
sąvokos. Idant būtų tinkamai suvoktas tas judesys, kurio kontūrus čia 
brėžiame, reikės naujai suprasti tokius posakius kaip „epocha“, „epochos 
aptvara, „istorinė genealogija“, ir visų pirma apsaugoti juos nuo bet 
kokio reliatyvizmo. 

Taigi šioje epochoje skaitymas ir rašymas', ženklų gaminimas ar in- 
terpretavimas, tekstas apskritai, kaip ženklų audeklas, apribojami antra- 
eiliu vaidmeniu. Pirmesni už juos - tiesa arba prasmė, kurios jau yra 
konstituotos logoso stichijos ir tarpsta joje. Net tada, kai daiktas („refe- 
rentas“) nėra netarpiškai susijęs su Dievo kūrėjo logosu, kuriame jis tapo 
kalbama-mąstoma prasme, signifikatas bet kokiu atveju yra netarpiškai 
susijęs su logosu apskritai (baigtiniu ar begaliniu) ir tarpiškai susijęs su 
signifikantu, t. y. su rašto išorybe. Kai atrodo, jog viskas vyksta kitaip, tai 
dėl to, kad tam tikras metaforos tarpininkavimas prasiskverbė į minėtą 
ryšį [su logosu] ir pamėgdžiojo netarpiškumą: pavyzdžiui, Faidre (278 a) 


i Įėcriture - šis žodis prancūzų kalboje reiškia tiek „raštas“, tiek „rašymas, ir kaip tik šioje 
vietoje akivaizdžiai žodis vartojamas veikiau „rašymo“ prasme. Lėcriture, kaip ir daugelis 
pagrindinių Derrida vartojamų sąvokų, dažniausiai tuo pačiu metu turi ir daiktavardinę, ir 
veiksmažodinę reikšmę. 

tiesos raštas sieloje supriešinamas su blogu raštu (su raštu „tikrąja ir 
įprasta to žodžio prasme, su „jusliniu“ raštu, su raštu „erdvėje“ ), gamtos 
knyga supriešinama su Dievo raštu, ypač viduramžiais. Visa, kas šiuose 
diskursuose funkcionuoja kaip metafora, patvirtina logoso privilegiją ir 
pagrindžia raštui suteiktą „tikrąją“ prasmę! - tai ženklas, ženklinantis kokį 
nors signifikantą, kuris pats ženklina amžiną tiesą, amžinai mąstomą ir 
sakomą esamo logoso artybėje. Paradoksas, į kurį reikia atkreipti dėmesį, 
yra toks: tuo būdu prigimtinis ir universalus raštas, protu suvokiamas 
ir antlaikiškas raštas įvardijamas metaforiškai. Juslinis, baigtinis ir t. t. 
raštas apibūdinamas kaip raštas tikrąja to žodžio prasme, tad jis apmąs- 
tomas kultūros, technikos, dirbtinumo aspektu: tai žmogiška priemonė, 
atsitiktinai įkūnytos būtybės ar baigtinio [Dievo] kūrinio gudrybė. Be 
abejo, ši metafora lieka mįslinga ir nurodo į „tikrąją rašto kaip pirminės 
metaforos prasmę. Ši „tikroji“ prasmė tokio samprotavimo šalininkų dar 
neapmąstyta. Taigi čia galima būtų kalbėti ne apie tikrosios ir perkelti- 
nės prasmės apvertimą, bet apie „tikrosios“ rašto prasmės, kaip paties 
metaforiškumo, apibrėžimą. 

Nuostabiame knygos Europos literatūra ir lotyniškieji viduramžiai 
skyriuje Knyga kaip simbolis“ E. R. Curtius itin gausiais pavyzdžiais ap- 
rašo raidą nuo Faidro iki Calderono, kol atsiradus „naujam dėmesiui 
knygai“ „situacija tapo atvirkštinė“ (pranc. vert., p. 372), (p. 374). Vis 
dėlto atrodo, kad jog po šia permaina, kad ir kokia svarbi iš tiesų ji būtų, 
slypi esminis tęstinumas. Kaip Platonas tiesos raštui atrado vietą sieloje, 
taip ir viduramžiais raštas vis dar suprantamas metaforiškai, t. y. kaip 
prigimtinis, amžinas ir universalus raštas, ženklinamos tiesos sistema, 
kuriai pripažįstamas kilmingumas. Kaip ir Faidre, jam priešinamas tam 
tikras nupuolęs raštas. Reikėtų parašyti šios metaforos istoriją, kur die- 
viškas ar prigimtinis raštas nuolat priešinamas su žmogišku ir darbo 
reikalaujančiu, baigtiniu ir dirbtiniu užrašu. Joje reikėtų griežtai nustatyti 
čia mūsų surinktų orientyrų nužymėtus etapus, atsekti Dievo knygos 
(gamtos ar įstatymo, iš tiesų prigimtinio įstatymo) temą su visomis jos 
atmainomis. 


' le sens „propre“ - žodis propre prancūzų kalboje daugiareikšmis ir būtent čia jo daugia- 
reikšmiškumas Derrida itin svarbus: „(nuo)savas; švarus, grynas, nesuteptas; kam nors 
būdingas“. 

" E. R. Curtius, „Das Buch als Symbol", in Europäische Literatur und lateinisches Mittelalter, 
Bern: 1948, S. 307. 

Rabinas Eliezeras pasakė: 


Jei visos jūros būtų rašalo jūros, o visi tvenkiniai apaugę nendrinėmis 
rašymo lazdelėmis, jei dangus ir žemė būtų pergamentai ir jei visi Žmonės 
užsiimtų rašymo menu - jie neišsemtų Toros, kurią aš pažinau, tuo tarpu 
pati Tora gali būti išsemta tik tiek, kiek vandens išsemia į jūrą pamirkytas 
teptuko galiukas!. 


Galilėjus: 
Gamta parašyta matematikos kalbai. 
Descartes'as: 
„skaityti didžiąją pasaulio knygą..." 
Kleantas prigimtinės religijos vardu Humeo Dialoguose...: 


O šioje knygoje, kitaip sakant, gamtoje, slypi didi ir nepaaiškinama paslap- 
tis - tokia, kokios neturi joks svarstymas ar racionalus samprotavimas". 


Bonnet: 


Man atrodo, daug filosofiškiau manyti, jog mūsų žemė - tai knyga, kurią 
didžioji Būtybė davė skaityti protingoms būtybėms, daug tobulesnėms 
už mus, knyga, kurią skaitydamos tos būtybės išsamiai gilinasi į begalinę 
nepaprastos Jos išminties bruožų daugybę bei įvairovę. 


G. H. von Schubertas: 


Ši kalba, sudaryta iš atvaizdų ir hieroglifų, kuriais Aukščiausioji Išmintis 
visuomet naudojasi apsireikšdama žmonijai, aptinkama žemesnio lygmens 
Poezijos kalboje, o dar žemesniu ir netobulesniu būdu ji veikiau panėšėja 
į metaforišką sapno išraišką nei į budrumo būsenos prozą, - tad galima 
klausti, ar ši kalba nėra tikroji ir žadinančioji aukščiausių sferų kalba? Jei 
tik manydami esą prabudę, nesame nugrimzdę į tūkstantmetį miegą ar 


! Citata iš E. Levino knygos Sunki laisvė [Difficile liberté], p. 44. 

' Citata iš Curtius, op. cit., S. 326. 

" Citata iš Curtius, op. cit., S. 324. 

" D, Hume, Dialogai apie gamtos religiją [Dialogues Concerning Natural Religion}, Oxford, 
1935, p. 193. 

bent jau į to miego sapnų atgarsį, kur tesuvokiame vos kelis atskirus ir 
miglotus Dievo kalbos žodžius, panašiai kaip miegantysis suvokia šalia 
vykstantį pokalbį.' 


Jaspersas: 


Pasaulis yra kito rankraštis, nepasiekiamas visuotiniam skaitymui ir iš- 
šifruojamas tiktai egzistencijos." 


Visų pirma, negalima nekreipti dėmesio į tai, kaip skirtingai traktuo- 
jama ta pati metafora. Šios metaforos traktuotės istorijoje lemtingiausias 
lūžis atsiranda tada, kai susiformuoja gamtamokslis ir absoliuti esatis 
apibrėžiama kaip esatis sau, kaip subjektyvybė. Tai didžiųjų XVII amžiaus 
racionalizmų metas. Nuo tada nupuolusio ir baigtinio rašto pasmerkimas 
įgauna kitą pavidalą, kuriuo gyvename iki šiol - tai ne-esatis sau", kuri 
bus demaskuota. Taip pradeda aiškėti, kodėl „rusoizmas“, kurį aptarsime 
vėliau, mums tapo pavyzdžiu. Rousseau kartoja Platono judesį, dabar jau 
remdamasis kitu esaties modeliu: esatimi sau per jausmą, jaučiančiame 
cogito, kuris tuo pat metu nešioja savyje dieviško įstatymo įrašą. Viena 
vertus, Esė apie kalbų kilmę pasmerkiamas reprezentuojantis, nupuolęs, 
antraeilis, įsteigtas raštas, raštas tikrąja ir siaurąja šio žodžio prasme 
(raštas „susilpnina“ šneką; „spręsti apie genialumą“ iš knygų - reiškia 
„Siekti nutapyti žmogų pagal jo lavoną“ ir t. t.). Raštas įprastine šio žodžio 
prasme yra negyva raidė, mirties nešėjas. Jis neleidžia gyvenimui laisvai 
kvėpuoti. Kita vertus, kitu to paties samprotavimo aspektu, garbinamas 
raštas metaforine šio žodžio prasme, yra prigimtinis, dieviškas ir gyvasis 
raštas: savo kilmingumu jis prilygsta vertės šaltiniui, sąžinės balsui kaip 
dieviškajam įstatymui, širdžiai, jausmams ir t. t. 


Biblija yra pati didingiausia iš visų knygų... bet vis dėlto tai - knyga... Dievo 
įstatymo reikia ieškoti anaiptol ne keliuose padrikuose lapuose, o žmogaus 
širdyje, kurioje malonėjo jį įrašyti Dievo ranka. (Laiškas Vernesui"). 


Jeigu prigimtinis įstatymas būtų įrašytas tik žmogaus prote, jis menkai 
tegalėtų vadovauti daugumai mūsų poelgių. Tačiau jo nepanaikinamos 


i G. H. von Schubert, Sapnų simbolika [Die Symbolik des Traumes|, Leipzig: 1862, p. 23-24. 
Verčiant remtasi originalu, nes prancūziškas vertimas netikslus. 
i Citata iš P. Ricoeur, Gabriel Marcel et Karl Jaspers, Paris: 1947, p. 45. 
“i la non-prėsence d soi - apie šį žodį žr. skyrelio Esė vieta i vert. paaiškinimą, p. 219. 
~ Lettre à Vernes. 

raidės išraižytos dar ir žmogaus širdyje. Būtent iš ten jis kelia reikalavimus 
žmogui... (Karinė padėtis‘). 


Natūralus raštas yra tiesiogiai susijęs su balsu ir kvėpavimu. Jo pri- 
gimtis ne gramatologiška, bet pneumatologiška. Jis yra sakralus, visiškai 
artimas šventam vidiniam Tikėjimo išpažinimo" balsui, girdimam įsigili- 
nus į save - pilnutinei ir tikrai dieviškojo žodžio esačiai mūsų vidiniam 
jausmui: 


Kuo dažniau įsigilinu į save, tuo dažniau pats su savimi tariuosi ir tuo daž- 
niau skaitau savo sieloje įrašytus žodžius: būk teisingas ir būsi laimingas... 
Šių taisyklių aš neišvedu iš didžiosios filosofijos principų, bet aptinku jas 
savo širdies gelmėse, nepanaikinamomis raidėmis įrašytas prigimties. 


Galima būtų daug kalbėti apie tai, kad prigimtinė balso ir rašto vie- 
nybė yra preskriptyvi. Archižodis' — tai raštas, nes jis yra įstatymas. 
Prigimtinis įstatymas. Pradžios žodis, būdamas artimas esačiai sau, yra 
suvokiamas kaip kito balsas ir kaip priesakas. 

Taigi yra gerasis ir blogasis raštas: gerasis ir prigimtinis raštas - die- 
viškas įrašas širdyje bei sieloje; iškreiptas ir dirbtinis raštas - technika, į 
kūno išorybę ištremtas raštas. Tai grynai imanentinė platoniškos sche- 
mos atmaina: sielos raštas ir kūno raštas, vidaus raštas ir išorės raštas, 
sąmonės raštas ir aistrų raštas, panašiai kaip yra sielos balsas ir kūno 
balsas: „Sąmonė - tai sielos balsas, aistros - tai kūno balsas“ (Tikėjimo 
išpažinimas). Kadangi „prigimties balsas“, „šventas prigimties balsas“ 
susilieja su dievišku įrašu bei priesaku“, reikia nuolatos atsigręžti į jį, 
jame šnekučiuotis, tarp jo ženklų užmegzti dialogą, su savimi kalbėtis ir 
sau atsakinėti jo puslapiuose. 


Buvo pasakyta, kad gamta prieš mūsų akis išskleidė visą savo didybę, 
idant šitaip padovanotų tekstą mūsų pokalbiams... [...] Todėl aš užverčiau 
visas knygas. Prieš kiekvieno akis yra atverta vienintelė knyga. Tai gamtos 
knyga. Būtent per šią didžią ir nuostabią knygą aš mokausi tarnauti jos 
autoriui ir garbinti jį. 


' Lėtat de guerre. 
Profession de foi. 
“i Tarchi-parole. 
Y Vinscription et la prescription. 

Taigi gerasis raštas visada buvo suprantamas. Suprantamas kaip tai, 
kas turi būti suprasta: gamtos arba prigimtinio dėsnio viduje, sukurtas 
ar nesukurtas, bet visų pirma mąstomas amžinoje esatyje. Taigi suprastas 
tam tikros visumos viduje ir įvilktas į tam tikrą tomą ar knygą. Knygos 
idėja — tai baigtinės ar begalinės signifikanto visumos idėja. Ši signifikanto 
visuma gali būti tuo, kuo ji yra, t. y. tam tikra visuma tik tokiu atveju, jei 
iki jos egzistuoja konstituota signifikato visuma, kontroliuojanti jos už- 
rašymą bei ženklus ir dėl savo idealumo nepriklausanti nuo signifikanto 
visumos. Knygos idėja, nuolatos nurodanti į prigimtinę visumą, visiškai 
svetima rašto prasmei. Ji yra enciklopedinė teologijos ir logocentrizmo 
apsauga prieš rašto atliekamą ardymą, prieš aforistinę jo energiją ir, kaip 
vėliau parodysime, prieš skirtį apskritai. Skirdami tekstą nuo knygos, 
tvirtiname, kad šiandien visose srityse pasireiškianti knygos destrukcija 
apnuogina teksto paviršių. Ši būtina prievarta atitinka kitą prievartą, kuri 
buvo ne mažiau būtina. 


Rašytinė būtis' 


Taigi raminantis akivaizdumas, kuriuo remiantis turėjo susikurti ir vis 
dar turi gyvuoti Vakarų tradicija, yra toks: signifikato sąranga niekada 
nėra vienalaikė su signifikanto sąranga, geriausiu atveju ji yra subtiliai 
(kvėptelėjimo akimirką) atidėta jos pusė ar paralelė. Tad ženklas privalo 
būti heterogeniškumo vienovė, nes signifikatas (prasmė ar daiktas, noe- 
ma ar tikrovė) savaime nėra signifikantas, pėdsakas: bet kokiu atveju jo 
prasmė nėra konstituojama per jo santykį su galimu pėdsaku. Formalioji 
signifikato esmė - tai esatis, ir jos artimumo logosui kaip phonė privile- 
gija yra esaties privilegija. Tai neišvengiamas atsakymas, vos tik iškyla 
klausimas „kas yra ženklas?“, kitaip sakant, vos tik ženklas pajungiamas 
klausimui apie esmę, apie „ti esti. Ženklo „formalioji esmė“ gali būti 
apibrėžta tik remiantis esatimi. Šio atsakymo galima išvengti nebent 
atmetus pačią klausimo formą ir pradėjus galvoti, kad ženklas yza toks 
netinkamai įvardytas daiktas, kuris vienintelis išvengia pamatinio filo- 
sofijos klausimo: „kas yra...? | 


i Lėtre écrit - galimi versti ir „užrašyta būtis“ ir netgi „būti [buvimas] užrašytam“. Šiame 
skyrelyje apmąstymai apie būties užrašymą - žodžio „būtis“ rašymą - pamažu pereina į 
apmąstymus apie pačią rašto „būtį, apie raštiškumą kaip tokį. 

! Šią temą mėginame plėtoti kitur (Balsas ir fenomenas). [Žr. skyrelio Programa 1 išnašą, 
p. 18]. 

Čia, radikalizuodamas interpretacijos, perspektyvos, įvertinimo, skirties 
sampratas ir visus „empiristinius“ ar nefilosofinius motyvus, kurie per 
visą Vakarų istoriją nedavė ramybės filosofijai ir kurie turėjo vieną, beje, 
neišvengiamą trūkumą - jie atsirasdavo filosofijos lauke, - Nietzsche, 
užuot paprasčiausiai (kartu su Hegeliu ir kaip to norėtų Heideggeris) 
pasilikęs metafizikoje!, smarkiai prisidėjo prie signifikanto išlaisvinimo 
iš jo priklausomybės nuo logoso arba jo kildinimo iš logoso bei su juo 
susijusios tiesos ar pirminio signifikato sąvokos, kad ir kaip ji būtų su- 
prantama. Skaitymas, taigi ir raštas, tekstas Nietzschei yra „pirminiai“! 
(vėliau išaiškės, kodėl šį žodį rašome kabutėse) veiksmai tokios prasmės 
atžvilgiu, kurios jie visų pirma neturi perrašyti ar atskleisti ir kuri dėl 
to nėra pirmapradėje stichijoje ženklinama tiesa ir logoso esatis, kaip 
topos noetos, dieviškas protas ar apriorinės būtinybės struktūra. Norint 
išgelbėti Nietzsche nuo haidegeriško tipo interpretacijos, atrodo, visai 
nereikia stengtis atstatyti ar išaiškinti kokią nors ne tokią naivią „onto- 
logiją“, kokias nors gelmines ontologines intuicijas, pasiekiant kažkokią 
pirmapradę tiesą, visą fundamentalumą, paslėptą po empiristinio ar me- 


tafizinio teksto regimybe. Tai būtų visiškas Nietzsches mąstymo kandu- 


mo nesupratimas. Priešingai, reikia apkaltinti „naivumu“ tą pralaužą, 
kuri negali nužymėti išėjimo už metafizikos ribų, kuri gali radikaliai 
kritikuoti metafiziką tik tam tikru būdu, pagal tam tikrą teksto modelį 
ar stilių naudodamasi teiginiais, kurie, perskaityti filosofinio korpuso 
viduje (anot Nietsches, blogai perskaityti ar išvis neperskaityti), visada 
buvo ir visada bus „naivybės“, nerišlūs absoliučios priklausomybės [nuo 
metafizikos] ženklai. Tad galbūt neverta saugoti Nietzsches nuo haide- 
geriškos interpretacijos, bet, atvirkščiai, reikia visiškai jai jį atiduoti, be 
jokių išlygų pasirašyti po šia interpretacija; atiduoti tam tikru būdu ir iki 
tokio momento, kai Nietzsches diskurso turinys praras ryšį su keliamu 
būties klausimu, o jo forma pasirodys esanti absoliučiai svetima šiam 


! Žr. M. Heideggeris, E Nyčės žodis „Dievas mirė“ in Rinktiniai raštai, Vilnius: Mintis, 1992. 

! Tuo nenorima tiesiog apverčiant pasakyti, kad signifikantas yra pamatinis ar pirminis. 
Signifikanto „pirmumas“ ar „pirmenybė“ būtų nepakenčiamas ir absurdiškas pasakymas, 
alogiškai suformuluotas toje logikoje, kurią jis, be abejo, pagrįstai siekia sugriauti. Signifi- 
kantas niekada nebus teisėtai pirmesnis už signifikatą, antraip jis nebebūtų signifikantas, o 
„Žženklinantis“ signifikantas [le signifiant „signifiant | nebeturėtų jokio galimo signifikato. 
Tad šioje neįmanomoje formuluotėje pasireiškiantis ir joje anaiptol neįsitvirtinantis mąsty- 
mas privalo pasisakyti kitokiu būdu: jis tai galės padaryti tik suabejojęs pačia ženklo idėja, 
„kieno nors ženklo“ [„signe-de“) idėja, kuri visada bus susijusi su tuo, kas čia kvestionuojama. 
Taigi kraštutiniu atveju mąstymas galės tai padaryti tik sugriaudamas visas ženklo sąvoką 
supančias sąvokas (signifikanto ir signifikato, turinio ir išraiškos, ir t. t.). 

klausimui, kai pagaliau jo tekstas reikalaus visiškai kitokio tipo skaity- 
mo, daug ištikimesnio jo rašto tipui: Nietzsche parašė tai, ką jis parašė. 
Jis parašė, kad raštas - visų pirma jo paties raštas - nėra pirmapradiškai 
pajungtas logosui ar tiesai. Jis tapo pajungtas epochoje, kurios prasmę 
mums dar reikės dekonstruoti. Vadinasi, interpretuojant šia kryptimi 
(tačiau tik šia kryptimi, nes kitaip perskaitytas nyčiškas griovimas lieka 
dogmatiškas ir, kaip visi perversmai, atsiduria metafizinės struktūros, ku- 
rią siekė sunaikinti, nelaisvėje. Šiuo požiūriu ir laikantis tokios skaitymo 
tvarkos, Heideggerio ir Finko įrodymai - nepaneigiami), galima tvirtinti, 
jog Heideggerio mąstymas ne sudrebina, bet, priešingai, vėl įsteigia logo- 
so ir būties tiesos, kaip „primum signatum‘, instanciją - tam tikra prasme 
„transcendentalinį signifikatą (kaip viduramžiais buvo sakoma, kad 
transcendentas - ens, unum, verum, bonum - yra „primum cognitum“), 
kurį implikuoja kiekviena kategorija bei kiekviena apibrėžta reikšmė, 
kiekviena leksika bei sintaksė, taigi kiekvienas kalbinis signifikantas, ir 
kurio negalima tiesiog sutapatinti nė su vienu iš jų, kurį galima iš anksto 
suprasti! per kiekvieną iš jų, kuris lieka neredukuojamas į jokias epochų 
suteikiamas apibrėžtis, nors jis jas įgalina, tuo būdu atverdamas logoso 
istoriją ir pats būdamas tik per logosą, kitaip sakant, būdamas niekas iki 
logoso ir už jo. Būties logosas", „Mąstymas, paklusnus Būties Balsui“! yra 
pirmasis ir paskutinis ženklo, signans ir signatum skirties šaltinis. Idant 
signifikato ir signifikanto skirtis kur nors būtų absoliuti ir neredukuo- 
jama, reikalingas transcendentalinis signifikatas. Neatsitiktinai būties 
mąstymas, kaip transcendentalinio signifikato mąstymas, par excellence 
reiškiasi per balsą, t. y. žodinėje kalboje. Balsas - tai, be abejo, vadinamoji 
sąmonė — yra suvokiamas“ arčiausiai „aš“ kaip absoliutus signifikanto 
nusitrynimas: gryna saviveika, neišvengiamai turinti laikinį pavidalą 
ir anapus „aš“ (pasaulyje ar „tikrovėje“) nesiskolinanti jokio šalutinio 
signifikanto, jokios substancijos, kurios išraiška būtų svetima jos pačios 


' brė-comprendre. 

i Le logos de lėtre - originale kursyvu išskiriamas kilmininko prielinksnis, taip atkreipiant 
dėmesį į pasakymo dviprasmiškumą. Šį žodžių junginį galima suprasti ir kaip priklausymo 
kilmininką - „būčiai priklausantis logosas“, „logosas iš būties“, ir kaip pažyminio, nusakomąjį 
kilmininką - „būtiškasis logosas“. 

! [Straipsnio] Was ist Metaphysik [Kas yra metafizika) „Pabaigos žodis“, p. 46 [liet. vert. 
M. Heideggeris, op. cit., p. 134]. Balso instancija taip pat vyrauja Gewissen [sąžinė] analizėje 
Sein und Zeit [Būtis ir laikas] (p. 267 ir t.). 

“i conscience - prancūzų kalboje šis žodis reiškia tiek „sąmonė“, tiek „sąžinė“. Abi reikšmės 
vienodai galioja šiame kontekste. 

V La voix sentend - apie sentendre daugiareikšmiškumą žr. skyrelio Programa iv vert. paaiškinimą, 
p. 17. 

spontaniškumui. Tai unikali patirtis: signifikatas randasi spontaniškai, 
iš „aš“ vidaus, o kartu, kadangi jis yra sąvoka - idealybės ar visuotinybės 
stichijoje. Idealybė sudaro šios išraiškos substancijos nepasaulišką po- 
būdį. Ši signifikanto nusitrynimo balse patirtis nėra kokia nors iliuzija 
tarp kitų iliuzijų, mat ji yra pačios tiesos idėjos sąlyga, tačiau vėliau pa- 
rodysime, kokiu būdu ji apsigauna. Šis apsigavimas - tai tiesos istorija, ir 
jis ne taip greitai išsklaidomas. Tokios patirties ribose žodis išgyvenamas 
kaip elementari ir neišskaidoma signifikato ir balso, sąvokos ir skaidrios 
išraiškos substancijos vienovė. Tokios patirties didžiausias grynumas, 
o kartu jos galimybės sąlyga suprantami kaip „būties“ patirtis. Žodis 
„būtis“ ar bent jau žodžiai, skirtingose kalbose žymintys būties prasmę, 
kartu su keliais kitais esąs „pirmapradis žodis“ (Urwort)!', transcenden- 
talinis žodis, visiems kitiems žodžiams užtikrinantis buvimo žodžiu ga- 
limybę. Kiekvienoje kalboje šis žodis esą suprantamas iš anksto - tai 
Sein und Zeit įžanga - ir tiktai šis išankstinis supratimas leidžiąs iškelti 
klausimą apie būties apskritai prasmę anapus visų sritinių ontologijų ir 
visos metafizikos: klausimą, kuriuo prasideda filosofija (pvz., Sofisté) ir 
kurį ji atranda, klausimą, kurį kartoja Heideggeris, pajungdamas jam 
metafizikos istoriją. Be abejo, būties prasmė nėra nei žodis „būtis, nei 
būties sąvoka - Heideggeris be paliovos tai primena. Tačiau, kadangi 
anapus kalbos apskritai bei žodinės kalbos ši prasmė yra niekas, tai ji 
yra susijusi jei ne su vienu ar kitu žodžiu, viena ar kita kalbine sistema 
(concesso non dato“), tai bent jau su žodžio apskritai galimybe. Ir su jo 
neredukuojamu paprastumu. Taigi galima būtų manyti, kad nelieka nieko 
kita, kaip tik pasirinkti vieną iš dviejų galimybių. 1) Ar šiuolaikinė kal- 
botyra, t. y. reikšmės mokslas, suskaldantis žodžio vienovę ir atmetantis 
tariamą jo neredukuojamumą, dar turi ką bendra su „kalba“? Heideggeris 
veikiausiai tuo abejotų. 2) Ar, priešingai, visa, kas taip giliai apmąsto- 
ma kaip būties mąstymas ar būties klausimas, neslypi senojoje žodžio 
kalbotyroje, kuri čia naudojama to nesuvokiant? Nesuvokiant, kadangi 
tokia kalbotyra, kad ir kokia spontaniška ar sistemiška būtų, visada pri- 
valėjo turėti tas pačias prielaidas, kaip ir metafizika. Jos abi veikia toje 
pačioje dirvoje. 
Savaime aišku, alternatyva negali būti tokia paprasta. 


! Žr. [M. Heidegger] Das Wesen der Sprache [Kalbos esmė) ir Das Wort [Žodis] knygoje Unter- 
wegs zur Sprache [Pakeliui į kalbą] (1959). 

' Turimas omenyje Platono dialogas. 

ü „sutikimas, leidimas neduotas“ (lot.). 

Iš tiesų, viena vertus, jeigu šiuolaikinė kalbotyra lieka visiškai uždaryta 
klasikinių sąvokų sistemoje, ypač jeigu ji naiviai vartoja žodį būtis ir visa, 
ką jis suponuoja, tuomet tai, kas šioje kalbotyroje dekonstruoja žodžio 
apskritai vienovę, nebegali būti apibrėžta pagal haidegeriškų klausimų 
modelį, nuo Sein und Zeit pradžios galingai funkcionuojantį kaip ontikos 
mokslas ar sritinė ontologija. Kadangi būties klausimas neišskiriamai su- 
sijęs su žodžio būti išankstiniu supratimu (anaiptol juo neapsiribodamas), 
tai šio žodžio konstituotą vienovę dekonstruojanti kalbotyra faktiškai ar 
iš principo nebeturėtų laukti, kol bus iškeltas būties klausimas, idant būtų 
apibrėžtas kalbotyros laukas ir jos priklausomybės laipsnis. 

Kalbotyros laukas ne tik nebėra tiesiog ontinis laukas, bet ir jį ati- 
tinkančios ontologijos ribos nebėra sritinės ribos. Ir tai, ką čia sakome 
apie kalbotyrą ar bent jau apie tam tikrą darbą, kurį galima atlikti joje ar 
jos dėka - ar viso to negalime pasakyti apie kiekvieną tyrinėjimą, kuris 
tik imtų ardyti būtent pamatinius ontologijos, būties žodžius-sąvokas* O 
už kalbotyros ribų ši pralauža šiandien, atrodo, turi daugiausia galimybių 
plėstis būtent psichoanalizės tyrinėjimuose. 

Griežtai apribotoje tokios pralaužos erdvėje šių „mokslų“ jau ne- 
bevaldo transcendentalinės fenomenologijos ar pamatinės ontologijos 
klausimai. Tad laikantis Sein und Zeit įvestos klausimų tvarkos ir radi- 
kalizuojant Husserlio fenomenologijos klausimus, galbūt galima sakyti, 
jog ši pralauža atsiranda ne pačiame moksle, jog tai, kas tuo būdu, at- 
rodo, randasi kokiame nors ontiniame lauke ar kokioje nors sritinėje 
ontologijoje, jiems teisėtai nepriklauso, bet iš karto nurodo į patį būties 
klausimą. 

Mat, kita vertus, metafizikai Heideggeris iškelia būtent klausimą apie 
būtį. O kartu su juo - klausimą apie tiesą, prasmę, logosą. Nesibaigiantis 
šio klausimo apmąstymas nesugrąžina tikrumo. Priešingai, šis apmąsty- 
mas ištraukia tikrumą iš jo paties gelmės, o tai, kalbant apie būties prasmę, 
yra daug sunkiau, nei dažnai manoma. Kvestionuodamas visa, kas yra iki 
bet kokio būties apibrėžimo, sudrebindamas ontoteologijos patikimumą, 
toks apmąstymas, kaip ir naujausia kalbotyra, prisideda prie būties pras- 
mės vienybės, t. y. galiausiai prie žodžio vienybės suirimo. 

Antai užsiminęs apie „būties balsą, Heideggeris primena, kad jis yra 
tylus, nebylus, begarsis, bežodis, pirmapradiškai a-foniškas (die Gewähr 


' Turima omenyje kalbotyra, psichoanalizė ar bet koks kitas „griežtas tyrimas“, ardantis pa- 
matines ontologines sąvokas. 

der lautlosen Stimme verborgener Ouellen...). Šaltinių balsas - negirdimas. 
Pertrūkis tarp pirmapradės būties prasmės ir žodžio, tarp prasmės ir bal- 
so, tarp „būties balso“ ir „phonė“, tarp „būties kreipimosi“ ir artikuliuoto 
garso. Toks pertrūkis, kuris vienu metu patvirtina pamatinę metaforą ir 
ja suabejoja, apnuogindamas metaforinį neatitikimą, puikiai perteikia 
haidegeriškos situacijos dviprasmiškumą esaties metafizikos ir logocen- 
trizmo atžvilgiu. Pertrūkis priklauso šiai metafizikai ir kartu ją peržengia. 
Tačiau neįmanoma jo padalyti perpus. Kartais pats peržengimo judesys jį 
sulaiko šiapus ribos. Priešingai tam, ką tvirtinome iki šiol, reikėtų priminti, 
kad Heideggeriui būties prasmė niekada nėra paprastai ir griežtai sakant 
„signifikatas“. Neatsitiktinai šis terminas nebuvo pavartotas: tai reiškia, 
kad būtis išvengia ženklo judesio, - teiginys, kuris lygiai gerai gali būti 
suprastas ir kaip klasikinės tradicijos pakartojimas, ir kaip nepasitikėji- 
mas metafizine ar technine reikšmės teorija. Kita vertus, būties prasmė 
pažodžiui nėra nei „pirminė“, nei „pamatinė“, nei „transcendentali“, kaip 
ji suprantama scholastiška, kantiška ar huserliška prasme. Buvinio kate- 
gorijas „transcenduojančios“! būties išlaisvinimas, pamatinės ontologijos 
atvėrimas tėra tik būtini, bet laikini momentai. Su knyga Metafizikos įva- 
das Heideggeris atsisako ontologijos sąvokos ir projekto’. Neišvengiama, 
pirmapradiška ir neredukuojama būties prasmės paslėptis, jos užtemimas 
pačioje esaties išsklaidoje, šis pasitraukimas, be kurio netgi nebūtų būties 
istorijos, kuri nuo pradžios iki pabaigos buvo istorija ir būties istorija, 
atkaklus Heideggerio tvirtinimas, kad būtis randasi kaip istorija tik per 
logosą ir anapus jo yra niekas, būties ir buvinio skirtis, - visa tai aiškiai pa- 
rodo, kad iš esmės niekas neišvengia signifikanto judesio ir kad galiausiai 
signifikato ir signifikanto skirtis yra niekas. Jei šis peržengimo! teiginys ne- 
bus įtrauktas į įspėjantį diskursą, jis gali suformuluoti patį atsitraukimą", 
Taigi reikia pereiti būties klausimą - tokį, kokį vienintelis Heideggeris 
iškėlė ontoteologijai ir anapus jos - idant būtų pasiektas ir tiksliai api- 
brėžtas griežtas šios keistos neskirties mąstymas. Kartais Heideggeris 
primena, kad „būtis“ - tokia, kokią ją Vakarų kalbotyroje ir filosofijoje 
apibrėžia pagal visuotines sintaksines bei leksikologines formas - nėra 
pirminis ir absoliučiai neredukuojamas signifikatas, kad ji dar yra įsi- 


i Čia transcendavimą reikėtų suprasti etimologine to žodžio prasme - kaip peržengimą. Kitaip 
sakant, būčiai netinka jokios buvinio kategorijos, ji visas jas „peržengia“. 

! Pranc. vert. G. Kahn, p. 50 [M. Heidegger, Einführung in die Metaphysik, Tübingen, 1953]. 

" transgression. 

ii régression. 

šaknijusi kalbų sistemoje ir istoriškai determinuotoje „reikštyje““, nors 
jai ir suteikta keista galios atskleisti ir paslėpti privilegija. Heideggeris 
tai primena ypač tada, kai kviečia apmąstyti „esamojo laiko vienaskaitos 
trečiojo asmens“ ir „bendraties“ „privilegiją“. Vakarų metafizika, kaip 
būties prasmės apribojimas esaties lauku, randasi kaip vienos kalbinės 
formos viešpatavimas’. Klausti apie šio viešpatavimo kilmę - reiškia ne 


' signifiance - retai vartojamas žodis (dažniau vartojama jo priešybė insignifiance - „netu- 
riningumas, tuštumas, neesmingumas, bereikšmiškumas“). Plačiau imtas vartoti XX a. II 
pusės filosofijoje bei literatūros teorijoje (E. Levinas, J. Kristeva, R. Barthes'as). Pagal savo 
priešybę (insignifiance) šis žodis gali būti verčiamas kaip „reikšmingumas“ arba „reikšmiš- 
kumas“. Tačiau šio vertimo varianto atsisakyta, mat signifiance reiškia ne savybę, ne kokį 
nors „turinį, bet procesą, vyksmą. Dėl to kai kuriose vietose (toliau) jis bus verčiamas kaip 
„įreikšminimas“ (t. y. „reikšmės suteikimo aktas“), o kitur, kur kalbama apie savaiminį, o ne 
kieno nors atliekamą veiksmą (kaip implikuoja „įreikšminimas“ ), bus verčiama „reikštis“. Šis 
naujadaras (plg. signifier - „reikšti, turėti reikšmę“) sudarytas remiantis tam tikra analogija 
su tokios pačios darybos žodžiu différence („skirtis“). Kristeva taip apibūdina signifiance: 
„Reikšties sąvoka mes vadiname šį skyrimo, sluoksniavimo ir priešpriešinimo darbą, kuris 
praktikuojamas kalboje ir kalbančiojo subjekto linijoje išdėsto reikšminę, komunikatyvinębei 
gramnatiškai struktūruotą grandinę.“ (J. Kristeva, Sėmėiotikė. Recherches pour une sėmanalyse, 
Paris: Seuil, 1978, p. 11). Savo knygoje Autrement guėtre ou au-delà de lessence Levinas rašo: 
„Reikšmė [signification], sakymas - mano ekspresyvumas, manoji ženklo reikštis [signifiance 
de signe], manasis veiksmažodžio veiksmažodiškumas - negali būti suprastas kaip būties 
modalumas: nesuinteresuotumas suskliaudžia esmę“ (p. 29). Nepaisant daugelio esminių 
minėtų autorių mąstymo bei apmąstymo objektų skirtumų, jų tekstuose vartojama signifiance 
sąvoka dažniausiai priešpriešinama reikšmės sąvokai, kuri neatsiejama nuo ženklo, kuri kons- 
tituojasi per opozicijas ir kuri komunikuojama kaip interpretacijos (iškodavimo) reikalaujanti 
užkoduota informacija. Tuo tarpu signifiance siejama vien su jusliniu (signifikanto) planu 
ir komunikacijos akte veikia tiesiogiai be ženklų tarpininkavimo. Tai gryna reikšmės išstata 
nieko neperduodant, neperteikiant jokio iškodavimo reikalaujančio turinio. 
Prancūziškame Heideggerio vertime šiuo žodžiu verčiamas vokiškas žodis Bedeutsamkeit. 
Pats Heideggeris taip jį apibrėžia: „Štai-būtis turi sau suteikti savo pačios galios-būti supra- 
timą. Ji pati sau suteikia ryšio su savo galia-būti reikšmę. Reikštimi mes vadiname šio ryšio 
visumą, t. y. visa tai, kas priklauso visybės struktūrai, kurios dėka štai-būtis apskritai gali 
sau suteikti kokio nors dalyko supratimą arba savo galios-būti reikšmę. Reikštis yra struk- 
tūra to, ką mes vadiname pasauliu griežta to žodžio ontologine prasme.“ (M. Heidegger, 
Les problèmes fondamentaux de la phénoménologie (Cours 1923-1944), Paris: Gallimard, 
1985, p. 355. M. Heidegger, Gesamtausgabe, Band 24, II Abteilung: Vorlesungen 1923-1944, 
Frankfurt am Mein: V. Klostermann, S. 419). 

Metafizikos įvadas (1935), pranc. vert., p. 103: „Visa tai nukreipia link to dalyko, su kuriuo 
susidūrėme pirmajame mūsų bandyme apibūdinti graikų būties patirtį ir jos interpretaciją. 
Įdėmus įprastinio bendraties aiškinimo tyrimas rodo, kad žodis „būtis“ savo prasmę gau- 
na iš supratimą valdančio vieningo ir apibrėžto akiračio. Apibendrinkime: veiksmažodinį 
daiktavardį „būtis“ mes suprantame remdamiesi bendratimi, savo ruožtu nuro dančia į „esti“ 
[est - verčiant pasirinkta senesnė atematinė veiksmažodžio „būti“ forma „esti,- vert. past.], 
ir įvairiomis mūsų pateiktomis bendraties formomis. Apibrėžta ir ypatinga veiksmažodžio 
forma „esti“, esamojo laiko vienaskaitos trečias asmuo, čia turi privilegiją. Žodį „būtis“ mes 
suprantame ne pagal „tu esi“ „jūs esate“, „ašesu“ ar „jie būtų“, nors jos taip pat, kaip ir „esti“, 
sudaro veiksmažodžio „būti“ formas. Tarsi beveik nebūtų jokios kitos galimybės, nenoromis 
esame priversti bendratį „būti“ aiškinti remdamiesi „esti. Vadinasi, „būtis“ turi mūsų nu- 
rodytą reikšmę, primenančią graikišką būties esmės supratimą, ir jai būdingas apibrėžtumas, 
kuris nėra mums nukritęs iš kažin kur, bet kuris jau nuo seno valdo mūsų atsirandančią 


m 


37 


38 


I DALIS. RAŠTAS IKI RAŠTO 


hipostazuoti transcendentalinį signifikatą, bet iškelti klausimą apie tai, 
kas konstituoja mūsų istoriją, ir apie tai, kas sukūrė patį transcendenta- 
liškumą. Dėl tos pačios priežasties Heideggeris taip pat primena apie tai 
knygoje Zur Seinsfrage', kai žodį „būtis“ leidžia skaityti tik perbrauktą 
kryžmai (kreuzweise Durchstreichung). Nors šis kryžminis perbraukimas 
nėra „tiesiog negatyvus ženklas“ (p. 31). Šis perbraukimas - tai pasku- 
tinis epochos raštas. Po šiais ženklais nutrinama, nors lieka įskaitoma, 
transcendentalinio signifikato esatis. Nutrinama, nors lieka įskaitoma, 
sunaikinama, nors lieka matoma pati ženklo idėja. Šis paskutinis raštas 
kartu yra pirmasis raštas tiek, kiek jis at-riboja" ontoteologiją, esaties 
metafiziką ir logocentrizmą. 

Pripažinti - ne šiapus haidegeriškų kelių, bet jų akiratyje ir vis dar 
sekant jais - kad būties prasmė nėra koks nors transcendentalinis ar trans- 
epochinis signifikatas (net jeigu jis visuomet buvo paslėptas epochoje), 
bet visiškai negirdėta prasme ji iš karto yra apibrėžtas ženklinantis pėd- 
sakas, - tai reiškia tvirtinti, jog lemiamoje ontinės-ontologinės skirties 
sampratoje ne viskas turi būti mąstoma iš karto: tam tikra prasme pirma- 
pradiškai buvinys ir būtis, ontiškumas ir ontologiškumas, „ontiko-ontolo- 
giškumas“ būtų išvestiniai skirties atžvilgiu; taip pat atsižvelgiant į tai, ką 
toliau vadinsime skirsmu - ekonomine sąvoka, reiškiančia skyrimo-už- 
delsimo gaminimą”. Ontinė-ontologinė-skirtis ir jos pagrindas (Grund), 
glūdintis „Daseino“ transcendencijoje“ (Vom Wesen des Grundes, p. 16), 
nebūtų absoliučiai pirmapradžiai. Trumpai tariant, skirsmas būtų „pir- 
mapradiškesnis“, tačiau jo jau nebebūtų galima įvardyti kaip „pradžios“ 
ar „pagrindo“ - sąvokomis, esmingai priklausančiomis ontoteologijos 
istorijai, t. y. sistemai, funkcionuojančiai kaip skirties nutrynimas. Vis 
dėlto adekvačiausiai skirtis gali būti mąstoma tik su viena sąlyga: pirmiau 


[proventuel] štai-būtį. Mūsų svarstymai apie tai, kaip apibrėžiama žodžio „būtis“ reikšmė, iš 
karto aiškiai tampa tuo, kuo jie yra - mūsų slaptos kilmės [pro-venance] pradžios apmąsty- 
mais.“ Be abejo, reikėtų cituoti visą analizę, kurioje prieinama tokia išvada. 

Būties klausimo link (vok). 

dė-limite - „atriboti, nubrėžti ribas; apibrėžti, duoti apibrėžimą“. 

' différance... la production du différer, au double sens de ce mot - différer turi dvi pagrindines 
reikšmes: 1) skirti (iš čia „skirtis“ - différence); 2) „uždelsti, užlaikyti, atidėti“. Jos abi vienodai 
svarbios autoriui. Diffėrance - tai Derrida sugalvotas naujadaras. Prancūzų kalboje esama tik 
žodžio difference. Derrida įveda naują žodį, kuris nuo įprasto žodžio skiriasi tik rašytiniame 
tekste (tariant balsu skirtumas išnyksta, nes abiejų žodžių tarimas vienodas). Abu žodžiai 
reiškia procesualumą, tik différance yra tarsi „pirmapradiškesnis“, jis esąs bet kokio différence 
(skirtumo, skirties) „kilmė“, „šaltinis“, nors šie žodžiai gali būti vartojami tik kabutėse, kadangi 
raštas iš principo paneigia bet kokį pradžios ir kilmės klausimą kaip metafizinį klausimą. 

iv štai-būtis (vok.). 

ji apibrėžiama kaip ontinė-ontologinė, o paskui tas apibrėžimas perbrau- 
kiamas. Būtinybė pereiti šį perbrauktą apibrėžimą, šios rašto gudrybės 
būtinybė - neredukuojama. Tai santūrus ir sunkus mąstymas, kuris per 
tiek nepastebimų tarpininkavimų turėtų išlaikyti visą mūsų klausimo 
svorį, klausimo, kurį kol kas dar vadiname istorišku. Būtent šio klausimo 
dėka vėliau galėsime pamėginti susieti skirsmą ir raštą. 

Šiems mąstymams (šiuo atveju — Nietzsches ir Heideggerio mąsty- 
mui) būdingas svyravimas nereiškia kokio nors „nerišlumo“: tai visiems 
pohėgeliškiems mėginimams ir šiam perėjimui nuo vienos epochos prie 
kitos būdingas svyravimas. Dekonstravimo veiksmai išjudina struktū- 
ras ne iš išorės. Jie galimi ir veiksmingi, jų smūgiai taiklūs tik tada, kai 
užvaldo struktūras iš vidaus. Jie užvaldo jas iš vidaus tam tikru būdu, 
nes visada esama viduje ir tuo labiau kai apie tai net neįtariama. Ne- 
išvengiamai veikdama iš vidaus, perimdama iš senos struktūros visus 
strateginius bei ekonominius ardomosios veiklos išteklius, perimdama 
juos struktūriškai, t. y. negalėdama jų išskaidyti į elementus bei atomus, 
dekonstravimo veikla visada taip įsitraukia į darbą, kad yra jo užvaldoma. 
Būtent į tai skubiai atkreipia dėmesį tas, kuris pradėjo dekonstravimo 
darbą kitoje tos pačios struktūros vietoje. Šiandien tai labiausiai paplitusi 
veikla ir reikia sugebėti suformuluoti jos taisykles. 

Jau Hegelis buvo įtrauktas į šį žaidimą. Viena vertus, jis, be abejo, 
reziumavo logoso filosofijos visumą. Ontologiją jis apibrėžė kaip abso- 
liučią logiką; surinko visa tai, kas atriboja būtį kaip esatį; esačiai prisky- 
rė paruzijos', begalinės subjektyvybės artumo sau eschatologiją. Dėl tų 
pačių priežasčių jis turėjo sumenkinti raštą ir paversti jį priklausomu. 
Kritikuodamas Leibnizo ženklų teoriją - intelekto formalizmą ir matema- 
tinę simboliką - jis daro tą patį judesį: demaskuoja logoso būtį-už-savęs 
juslinėje ar intelektinėje abstrakcijoje. Raštas yra savimarša, suišorini- 
mas - tai į vidujybę įtraukiančios atminties (Erinnerung), atveriančios 
dvasios istoriją, priešybė. Būtent apie tai kalbėjo Faidras: raštas kartu 
yra ir mnemotechnika, ir užmaršties galia. Natūralu, kad Hegelio rašto 
kritika liaujasi, kai jis ima kalbėti apie raidyną. Raidynas, kaip fonetinis 
raštas, yra vergiškesnis, nepakenčiamesnis, antraeiliškesnis („Raidinis 
raštas išreiškia garsus, kurie patys jau yra ženklai. Taigi raidinį raštą su- 
daro ženklų ženklai („aus Zeichen der Zeichen“, Enciklopedija, $ 459)", 

i parousia (gr.) - antrasis Kristaus atėjimas, apsireiškimas, taigi būties išsipildymas ir pasaulio 
pabaiga. 


i Enzyklopädie der philosophischen Wissenschaften in Grundrisse, Frankfurt am Main: 1970, 
p. 273-276. 

bet kartu fonetinis raštas yra ir geriausias raštas, dvasios raštas: jo nu- 
sitrynimas skambant balsui, sugebėjimas išlaikyti pagarbą garsinių sig- 
nifikantų idealiai vidujybei, sublimuoti erdvę ir vaizdą, - visa tai raštą 
paverčia istorijos raštu, t. y. su savimi per savo diskursą ir savo kultūrą 
susisiejančios begalinės dvasios raštu: 


Iš to seka, kad mokymasis skaityti ar rašyti raidiniu raštu turi būti lai- 
komas nepakankamai įvertinta begaline kultūros priemone (unendliches 
Bildungsmittel), nes tuo būdu toldama nuo jusliškumo konkretybės, dvasia 
atkreipia dėmesį į formalesnį momentą - garsinį žodį bei abstrakčius jo 
elementus - ir iš esmės prisideda prie subjekto vidujybės pamato pagrin- 
dimo bei išgryninimo. 


Šia prasme raidinis raštas yra Aufhebungi kitų raštų, ypač hieroglifų 
rašto ir Leibnizo ženklų teorijos, kurie prieš tai vienu ir tuo pačiu užmoju 
[Hegelio] buvo sukritikuoti. (Aufhebung sąvoka daugiau ar mažiau slapta 
viešpatauja beveik visose rašto istorijose net ir šiandien. Tai istorijos ir 
teologijos sąvoka tikrąja to žodžio prasme). 

Iš tiesų Hegelis tęsia: 


Įgytas įprotis vėliau panaikina ir raidinio rašto specifiką, kuris suintere- 
suotai žiūrai pasirodo kaip aplinkkelis (Umweg) per klausą vaizdinių link, 
raidinį raštą jis mums paverčia hieroglifų raštu, todėl juo naudojantis mums 
nereikia turėti sąmonėje garsų tarpininkavimo. 


Kaip tik dėl to Hegelis savo ruožtu tęsia iš Leibnizo perimtą pagiria- 
mąjį žodį nefonetiniam raštui. Anot Leibnizo, šiuo raštu gali naudotis 
kurtieji ir nebyliai. Hegelis: 


Negana to, kad dėl praktikos, šį raidinį raštą transformuojančios į hieroglifus, 
išlieka [kursyvas mūsų] tokio veiksmo metu įgytas sugebėjimas abstrahuoti, 
hieroglifų skaitymas be to dar pats savaime yra kurčias skaitymas ir nebylus 
rašymas (ein taubes Lesen und ein stummes Schreiben). Ir tai, kas girdima arba 
laikiška, ir tai, kas regima arba erdviška, turi savus pagrindus ir visų pirma 
turi vienodą vertę. Tačiau raidinis raštas turi vienintelį pagrindą: dėl tam 
tikro nustatyto santykio regima kalba su garsine kalba yra susijusi tik kaip 
ženklas. Protas netarpiškai ir besąlygiškai išreiškia save kalbėdamas. (ibid.) 


' „įveika, panaikinimas, atšaukimas; išsaugojimas“ (vok.). Hegelio filosofijoje šis žodis turi 
paradoksalią reikšmę ir žymi tokį panaikinimą, kuriuo dalykas ne visiškai sunaikinamas, 
bet išsaugojamas jį suspendavus, suskliaudus. 


KNYGOS PABAIGA IR RAŠTO PRADŽIA 


Tai, ką savo nefonetiniu aspektu išduoda pats raštas, yra gyvenimas. 
Raštas kelia grėsmę tiek kvėpavimui, tiek dvasiai, tiek istorijai, kaip dva- 
sios santykiui su savimi. Raštas yra jų pabaiga, baigtinumas, paralyžius. 
Nutraukdamas kvėpavimą, sterilizuodamas ar sustingdydamas dvasinę 
kūrybą raidžių pasikartojimu, komentaru ar egzegeze, apribotas siauros 
aplinkos ir skirtas mažumai, raštas yra mirties ir skirties pradas būties 
tapsme. Raštas šnekai yra tas pats, kas Kinija Europai: 


Tik kinų dvasinės kultūros egzegetizmui! tinka šios tautos hieroglifų raš- 
tas. Be to, šio tipo raštas yra dalis, skirta pačiam siauriausiam visuomenės 
sluoksniui, valdančiam išskirtinę dvasinės kultūros sritį [-..] Hieroglifų 


raštas reikalautų tokios pat egzegetinės filosofijos, kokia yra visa kinų 
kultūra (ibid). 


Nefonetinis aspektas kelia grėsmę dvasios istorijai ir gyvenimui 
kaip esačiai sau per kvėpavimą todėl, kad jis kelia grėsmę substancialu- 
mui - kitam, metafiziniam esaties, ousia įvardijimui. Visų pirma - daik- 
tavardine forma išreikštam substancialumui. Nefonetinis raštas suskaldo 
daiktavardį. Jis aprašo santykius, o ne pavadinimus. Daiktavardis ir žo- 
dis - šie kvėpavimo ir sąvokos vienetai - nusitrina gryname rašte. Šiuo 
požiūriu Leibnizas kelia nerimą, nelyginant kinietis Europoje: 


Ši situacija - analitinis vaizdinių užrašymas hieroglifų rašte, taip žavė- 
jęs Leibnizą, kad šis neteisingai teikė pirmenybę hieroglifams, o ne rai- 
diniam raštui —- veikiau prieštarauja pamatiniam kalbos apskritai reika- 
lavimui, t. y. daiktavardžiui... „...bet kokia skirtis (Abweichung“) analizėje 
turėtų sukurti kitą užrašyto daiktavardžio formą.“ 


Absoliutaus žinojimo akiratis - tai rašto nutrynimas per logosą, pėd- 
sako susigrąžinimas per paruziją, skirties pakartotinas įsisavinimas, išsi- 
pildymas to, ką kitur“ pavadinome savasties metafizika". 


' dem Statarischen - sen. vokiečių k. žodis, kurį iki šiol buvo mėginama versti kaip „nejudrus“, 
„statiškas“ (žr. Gibelin [J.] [Leçons sur la philosophie de la religion [Paskaitos apie religijos 
filosofiją), Paris: 1959] p. 255-257). 

' esmė (gr.). 

i nukrypimas (vok.). 

Straipsnyje Įkvėpta šneka [La parole soufflėe] knygoje Raštas ir skirtis [Lėcriture et la diffé- 
rence], Seuil: 1967. 

“i la métaphysique du propre - apie propre daugiareikšmiškumą žr. skyrelio Signifikantas ir tiesa 
i vert. paaiškinimą, p. 27. 

Vis dėlto viskas, ką Hegelis mąstė šiame akiratyje, t. y. viskas, išskyrus 
eschatologiją, gali būti iš naujo perskaityta kaip rašto apmąstymas. Taip 
pat ir Hegelis yra neredukuojamos skirties mąstytojas. Jis reabilitavo 
mąstymą kaip ženklus gaminančią atmintį. Ir jis, kaip mėginsime parodyti 
kitur, naujai įvedė esminę rašytinio pėdsako būtinybę filosofiniame, kitaip 
sakant, sokratiškajame diskurse, kuris visada manė galįs apsieiti be jo: tai 
paskutinis knygos filosofas ir pirmasis rašto mąstytojas. 


II SKYRIUS. KALBOTYRA IR 
GRAMATOLOGIJA 


Raštas yra ne kas kita kaip šnekos reprezentacija; 
keista, kad labiau rūpinamasi apibrėžti atvaizdą, o 
ne objektą. 
J.-J. Rousseau, Neišleistos esė apie kalbas 
fragmentas 
Rašto sąvoka turėtų apibrėžti mokslo lauką. Bet ar mokslininkai gali jį 
nustatyti nepaisydami visų išankstinių istorinių- metafizinių apibrėžčių, 
kurias ką tik itin glaustai išdėstėme? Ką visų pirma galėtų reikšti rašto 
mokslas, jei pripažįstama: 

1) kad pati mokslo idėja gimė tam tikroje rašto epochoje; 

2) kad ji buvo apmąstyta ir suformuluota kaip užduotis, idėja, pro- 
jektas tokia kalba, kuri implikuoja tam tikrą struktūriškai ir vertybiškai 
apibrėžtų šnekos ir rašto santykių tipą; 

3) kad dėl to ji visų pirma buvo susijusi su fonetinio rašto, vertinamo 
kaip bet kokio rašto telos, samprata bei nuotykiu, nors tai, kas nuolat 
buvo pavyzdinis moksliškumo modelis - matematika - be paliovos tolo 
nuo fonetinio rašto; 

4) kad siauresnė rašto bendrojo mokslo idėja visai neatsitiktinai gimė 
tam tikroje pasaulinės istorijos epochoje (maždaug XVIII amžiuje) ir tam 
tikroje apibrėžtoje santykio tarp „gyvos šnekos ir užrašymo sistemoje; 

5) kad raštas nėra vien pagalbinė mokslo priemonė (ir galimas jo 
objektas), bet pirmiausia (konkrečiai apie tai primena Husserlis savo 
knygoje Geometrijos kilmė) idealių objektų, taigi ir mokslinio objekty- 
vumo, galimybės sąlyga. Iš pradžių raštas yra epistėmė sąlyga ir tik po 
to - epistėmė objektas. 

6) kad pats istoriškumas yra susijęs su rašto galimybe: su rašto ap- 
skritai galimybe, nepriklausomai nuo visų paskirų rašto formų, į kurias 
atsižvelgiant buvo kalbama apie tautas, neturinčias rašto ir istorijos. 
Raštas tampa istorijos - istorijos mokslo - objektu tik po to, kai jis at- 
veria istorijos - istorinio tapsmo - lauką. Ir pirmoji (vokiškai sakytume 
Historie) suponuoja antrąją (Geschichte). 

Taigi, ieškodamas savo objekto, rašto mokslas turėtų eiti prie moksliš- 
kumo šaknų. Rašto istorija turėtų atsigręžti į istoriškumo kilmę. Mokslas 
apie mokslo galimybę? Mokslo, kuris turėtų nebe loginę, bet gramatinę 
formą, mokslas? Istorijos galimybės istorija, kuri nebebūtų nei archeo- 
logija, nei istorijos filosofija ar filosofijos istorija? 

Pozityvūs ir klasikiniai rašto mokslai gali tik užgniaužti tokio pobū- 
džio klausimus. Iki tam tikros ribos ši represija netgi būtina pozityvių 
tyrimų pažangai. Nors ji dar priklauso filosofuojančios logikos sričiai, on- 
tofenomenologinis klausimas apie esmę, t. y. apie rašto kilmę, pats vienas 
gali tik paralyžiuoti ar sterilizuoti istorinį ir tipologinį faktų tyrimą. 

Taigi mes neketiname šio preliminaraus klausimo, šio griežto, būtino 
ir tam tikra prasme paprasto klausimo apie principus matuoti galia bei 
veiksmingumu tų pozityvių tyrimų, kuriuose šiandien turime galimybę 
dalyvauti. Dar niekada raštų genezė bei sistema nesulaukė tokių gilių, 
plačių ir patikimų tyrinėjimų. Ir juolab neketiname klausimo svorio ly- 
ginti su atradimų svoriu, nes klausimai - nepasveriami. O jeigu klausimą 
vis dėlto kiek nors galima pasverti, tai galbūt dėl to, kad jo nuslopinimas 
realiai paveikia patį tyrimų turinį, kurie šiuo atveju visada susitelkia vien 
ties apibrėžimo ir pradžios problemomis. 

Gramatologas, dar labiau nei bet kuris kitas negali išvengti klausimo 
apie savo objekto esmę, keliamo kaip kilmės klausimas: „Kas yra raštas?“ 
reiškia „kur ir kada prasideda raštas?“ Paprastai atsakymai ateina labai 
greitai. Jie formuluojami pasitelkiant nekritiškas sampratas ir savaime 
suprantamomis laikomas akivaizdybes. Šie atsakymai kaskart apsupami 
raštų tipologija ir jų tapsmo perspektyva. Visi rašto istoriją nagrinėjan- 
tys veikalai sudaryti pagal tą pačią formą: keliuose puslapiuose pateikta 
filosofinio bei teleologinio pobūdžio klasifikacija išsprendžiamos visos 
kritinės problemos ir tuoj pat pereinama prie faktų dėstymo. Teorinio 
rekonstrukcijų trapumo ir istorinės, archeologinės, etnologinės, filolo- 
ginės informacijos turtingumo kontrastas. 

Rašto kilmė, kalbos‘ kilmė - sunku atskirti šiuodu klausimus. Tačiau 
gramatologai, kurie pagal išsilavinimą paprastai būna istorikai, epigra- 


i le langage - žr. skyriaus Knygos pabaiga ir rašto pradžia i vert. paaiškinimą, p. 15. 


KALBOTYRA IR GRAMATOLOCGIJA 


fistai, archeologai, retai kada sieja savo tyrimus su šiuolaikiniu kalbos 
mokslu. Tai stebina, juolab kad uoliai ir atkakliai visiems pritariant, tarp 
„humanitarinių mokslų“ kalbotyra laikoma moksliškumo pavyzdžiu. 

Taigi ar gramatologija gali teisėtai laukti iš kalbotyros esminės pa- 
galbos, kurios ji faktiškai beveik niekada neieškojo? O gal priešingai, 
pačiame procese, per kurį kalbotyra susiformavo kaip mokslas, galima 
aptikti realiai veikiančią metafizinę prielaidą apie šnekos ir rašto santy- 
kius? Ar ši prielaida nebus kliūtis, konstituojant tam tikrą bendrąjį rašto 
mokslą? Ar šios prielaidos atmetimas nesujauks to lauko, kuriame ramiai 
įsikūrė kalbos mokslas? Ar tai bus į gera, ar į bloga? Ar tai skatins aklu- 
mą, ar produktyvumą“ Tai antra klausimų grupė, kurią dabar norėtume 
išryškinti. Siekdami ją patikslinti, kaip išskirtinį pavyzdį norėtume pa- 
analizuoti Ferdinando de Saussureo projektą bei tekstus. Vienur ar kitur 
mes mėginsime parodyti, jog pavyzdžio specifiškumas netrukdo mūsų 
bendro pobūdžio svarstymui. 

Taigi kalbotyra nori būti kalbos mokslu. Dabar palikime nuošalyje 
visus implicitinius sprendimus, pagrindusius tokį projektą, ir visus su pa- 
čia kalbotyros kilme susijusius klausimus, kuriuos nuslopina šio mokslo 
vaisingumas. Iš pradžių, laikydamiesi mus dominančio požiūrio, tiesiog 
tarkime, kad šio mokslo moksliškumas dažnai jam pripažįstamas dėl jo 
fonologinio pagrindo. Šiandien itin dažnai tvirtinama, kad fonologijos 
moksliškumas yra perduodamas kalbotyrai, kuri pati tampa visų huma- 
nitarinių mokslų epistemologiniu modeliu. Kalbotyra sąmoningai ir sis- 
temingai orientuojasi į fonologiją (Trubeckojus, Jakobsonas, Martinet), 
realizuodama intenciją, kurią iš pat pradžių puoselėjo Saussure'as. Todėl 
iš esmės bent jau kol kas sustosime ties šia intencija. Ar tai, ką apie ją pa- 
sakysime, juolab galios tipiškiausioms fonologizmo formoms? Problema 
bus bent jau iškelta. 

Kalbotyros mokslas apibrėžia kalbą - savo objektyvumo lauką - iš 
principo atsižvelgdamas į neredukuojamą jos esmės paprastumą, kaip 
phonė, glossa ir logoso vienovę. Šis apibrėžimas iš principo ankstesnis už 
bet kokias galimas perskyras, kokios tik galėjo pasirodyti skirtingų mo- 
kyklų terminologinėse sistemose (žodinė kalba/šneka; kodas/pranešimas; 
schema/vartojimas; kalbotyra/logika; fonologija/ fonematika/ fonetika/ 
glosematika). Ir net jeigu kiltų noras garsiškumą apriboti juslinio bei 
atsitiktinio signifikanto sritimi (o tai tiesiogine to žodžio prasme ne- 
įmanoma, nes juslinėje masėje išskirtos formaliosios tapatybės iš karto 
yra ne grynai juslinės idealybės), reikėtų sutikti, kad įreikšminimą bei 

kalbos aktą grindžianti netarpiška ir išskirtinė vienovė yra per garsišku- 
mą artikuliuota garso ir prasmės vienovė. Šios vienovės atžvilgiu raštas 
visada esąs išvestinis, atėjęs vėliau, dalinis, išoriškas, antrinantis signi- 
fikantą - fonetiškumą. „Ženklo ženklas“, - sako Aristotelis, Rousseau 
ir Hegelis. 

Vis dėlto šiuo požiūriu intencija, steigianti bendrąją kalbotyrą kaip 
mokslą, lieka prieštaringa. Iš tiesų deklaruojamas tvirtinimas, kuriuo 
išsakoma tai, kas ir taip savaime suprantama, visiškai patvirtina gramato- 
logijos subordinaciją, istorinį-metafizinį rašto redukavimą į instrumento, 
naudojamo pilnutinei ir savo kilme šnekamajai kalbai, rangą. Tačiau kitas 
judesys (nesakome „kitas tvirtinimas“, nes čia tai, kas nėra savaime su- 
prantama, yra padaroma, bet nepasakoma, ir užrašoma, bet neištariama) 
išlaisvina bendrosios gramatologijos ateitį, kur kalbotyra-fonologija nuo 
šiol būtų tik priklausoma ir apibrėžta gramatologijos sritis. Panagrinėki- 
me šią įtampą tarp judesio ir tvirtinimo Saussureo teorijoje. 


Išorė ir vidus 


Viena vertus, remdamasis Vakarų tradicija, ne tik teoriškai, bet ir prak- 
tiškai (savo praktikos pagrindais) nustatančia šnekos ir rašto santy- 
kį, Saussureas pripažįsta raštui vien siaurą ir išvestinę funkciją. Siaurą, 
nes raštas yra tik vienas iš daugelio būdų, kuriais įvykiai gali pasirodyti 
kalboje, o jos esmė, kaip, atrodo, liudija faktai, visada gali išlikti gryna, 
be jokio santykio su raštu. „Kalba turi nuo rašto nepriklausomą saky- 
tinę tradiciją.“ (Bendrosios kalbotyros paskaitos, toliau - Bkp., p. 46). 
Išvestinę - nes reprezentacinę: pirmojo signifikanto signifikantas, sau 
esamo balso reprezentacija‘, netarpiškos, natūralios ir tiesioginės prasmės 
(signifikato, sąvokos, idealaus objekto ar ko kito jūsų nuožiūra) reikš- 
mės reprezentacija. Saussureas perima tradicinį rašto apibrėžimą, kuris 
jau Platono ir Aristotelio tekstuose buvo susiaurintas iki fonetinio rašto 
ir žodinės kalbos modelio. Prisiminkime Aristotelio apibrėžimą: „Balsu 
išreikšti garsai yra sielos būsenų simboliai, o užrašyti žodžiai - balsu 
išreikštų žodžių simboliai . Saussureas: „Kalba ir raštas yra dvi skirtin- 
gos ženklų sistemos; vienintelė rašto buvimo priežastis - reprezentuoti 
kalbą.“ (Bkp., p. 45. Kursyvas mūsų). Nors ši reprezentavimo apibrėžtis, 
be abejo, esmiškai siejasi su ženklo idėja, ji neišreiškia pasirinkimo ar 


' reprėsentation de la voix prėsente d soi. 

vertinimo, neišduoda kokios nors Saussureui būdingos psichologinės 
ar metafizinės prielaidos. Ji aprašo ar, veikiau, atspindi tam tikro rašto 
tipo struktūrą - fonetinį raštą, kuriuo mes naudojamės ir kurio stichijoje 
galėjo būti įsteigta epistemė apskritai (mokslas bei filosofija) ir kalbotyra 
konkrečiai. Beje, veikiau reikėtų sakyti modelis, o ne struktūra: kalbama 
ne apie kokią nors sukonstruotą ir tobulai funkcionuojančią sistemą, bet 
apie idealą, aiškiai vadovaujantį funkcionavimui, kuris faktiškai niekada 
nėra visiškai fonetinis. Faktiškai, bet taip pat ir dėl esminių priežasčių, 
prie kurių ne kartą sugrįšime. 

Šis fonetinio rašto faktas yra milžiniškas, ir tai tiesa, kad jis valdo visą 
mūsų kultūrą bei visą mūsų mokslą - jis, žinoma, nėra vienas iš daugelio 
faktų. Vis dėlto jis neatitinka jokios absoliučios bei universalios esmės 
būtinybės. Taigi būtent nuo to pradėdamas Saussureas apibrėžia bendro- 
sios kalbotyros projektą ir objektą: „Kalbotyros objektas apibrėžiamas ne 
per rašytinio ir sakytinio žodžio kombinaciją - sakytinis žodis pats sau 
vienas sudaro šį objektą“ (p. 45. Kursyvas mūsų). 

Klausimo, į kurį šitaip atsakyta, forma iš anksto nulėmė atsakymą. 
Reikėjo žinoti, kokios rūšies žodis sudaro kalbotyros objektą ir koks 
yra šių nedalomų vienetų: kitaip sakant, rašytinio ir sakytinio žodžio, 
santykis. Taigi žodis (vox) jau yra prasmės ir garso, sąvokos ir balso, 
arba, griežčiau vartojant Saussureo terminus, signifikato ir signifikanto 
vienovė. Beje, ši terminologija iš pradžių buvo pasiūlyta tik šnekamosios 
kalbos, kalbotyros siaurąja šio žodžio prasme, srityje, bet ne semiologijoje 
(„Žodį ženklas siūlome palikti visumos nurodymui, o žodžius sąvoka 
ir girdimasis atvaizdas atitinkamai pakeisti žodžiais signifikatas ir sig- 
nifikantas.“ p. 99). Taigi žodis jau yra konstituota vienovė, padarinys 
„šio tam tikra prasme paslaptingo fakto, kad „mintis-garsas implikuoja 
padalijimus“ (p. 156). Net jei žodis savo ruožtu yra artikuliuotas, net 
jei jis implikuoja kitus padalijimus, kol klausimas apie šnekos ir rašto 
santykį keliamas pripažįstant neskaidomus „minties-garso“ vienetus, tol 
atsakymas bus iš anksto paruoštas. Raštas bus „fonetinis“, jis bus išorė, 
išorinė kalbos ir šios „minties-garso vienovės reprezentacija. Raštas ne- 
išvengiamai turės veikti remdamasis jau konstituotais reikšmės vienetais, 
su kurių susiformavimu jis neturėjo nieko bendra. 


' unité — šį žodį galima versti dvejopai: „vienetas“ ir „vienovė“. Šioje pastraipoje šis žodis 
verčiamas viena ar kita prasme, tačiau iš tiesų abi šios reikšmės čia svarbios vienu metu: 
žodis, kaip kalbinis vienetas, čia aptariamoje kalbotyroje suvokiamas kaip neskaidoma garso 
ir minties vienovė. 

Galbūt mums paprieštaraus, kad raštas anaiptol neneigė, bet visada 
tik patvirtino žodžio kalbotyrą. Iš tiesų iki šiol, atrodo, samprotavome, 
jog vien tik susižavėjimas šiuo vienetu, vadinamu žodžiu, sutrukdė raštui 
skirti tokį dėmesį, kokio jis nusipelnė. Atsižvelgdami į tai mes, atrodo, 
priėmėme prielaidą, kad, nustojus žodžiui teikti absoliučią privilegiją, 
šiuolaikinė kalbotyra taptų dėmesingesnė raštui ir pagaliau liautųsi jį 
įtarinėjusi. Andrė Martinet priėjo priešingą išvadą. Savo studijoje Žo- 
dis' (1) jis aprašo būtinybę, kuriai paklūsta šiuolaikinė kalbotyra, kai 
būna priversta jei ne visur apsieiti be žodžio sąvokos, tai bent jau pa- 
daryti lankstesnį jo vartojimą, susieti jį su didesnių ar mažesnių vienetų 
(monemų ar sintagmų) sąvokomis. Taigi tam tikrose kalbotyros srityse 
palaikydamas ir tvirtindamas kalbos skaidymą į žodžius, raštas tuo būdu 
esą sutvirtina klasikinės kalbotyros prietarus. Raštas esą konstruoja ar 
bent jau sutirština „žodžio ekraną“. 


Tai, ką šiuolaikinė kalbotyra gali pasakyti apie žodį, gerai parodo, kokį 
visuotinį tradicinių sąvokų peržiūrėjimą turėjo atlikti pastarųjų trisdešimt 
penkerių metų funkcionalistiniai ir struktūralistiniai tyrinėjimai tam, kad 
pagaliau būtų suteiktas mokslinis pagrindas kalboms stebėti ir aprašyti. Kai 
kurie kalbotyros pritaikymai, pavyzdžiui, su automatiniu vertimu susiję 
tyrinėjimai, pabrėžiantys rašytinę kalbos formą, galėtų priversti patikėti 
rašytinio teksto skaidymo į atskiras dalis esmine svarba ir priverstų atsi- 
sakyti nuostatos, pagal kurią, norint suprasti realią žmogiškosios kalbos 
prigimtį, visada reikia pradėti nuo sakytinio pasakymo. Taip pat labiau nei 
bet kada reikia pabrėžti būtinybę perkelti tyrimą už netarpiškos regimybės 
ir už tyrinėtojui įprastų struktūrų ribos. Gana dažnai būtent už žodžio 
ekrano išryškėja iš tiesų pamatiniai žmogiškosios kalbos bruožai. 


Po šiais perspėjimais lieka tik pasirašyti. Vis dėlto reikia pripažinti, 
jog jie ragina suabejoti tik tam tikru rašto tipu - fonetiniu raštu, atitin- 


! Žurnale Diogėne, 51, 1965 Martinet užsimena apie „narsą“, kurios dar neseniai „būtų reikėję 
numatant sąvokos „žodis atmetimą tuo atveju, jei tyrimas parodytų, kad neįmanoma pateikti 
universalaus šios sąvokos apibrėžimo“. (P. 39) ... „Semiologijai, kaip leidžia numatyti naujausi 
tyrinėjimai, žodis nebereikalingas“. (P. 40) ... „Jau seniai gramatikai ir kalbininkai pastebėjo, 
kad pasakymo [ėnoncė] analizę galima atlikti už žodžio ribų, nesigilinant į fonetiką, t. y. ne- 
prieinant iki diskurso segmentų - tokių kaip skiemuo ar fonema - kurie niekaip nebesusiję 
su prasme.“ (P. 41). „Čia susiduriame su tuo, kas kiekvienam tikram kalbininkui žodžio 
sąvoką padaro tokią įtartiną: jie negali priimti tradicinių rašmenų prieš tai nepatikrinę, ar jie 
tiksliai atgamina tikrą struktūrą kalbos, kurią jie turi užrašyti.“ (P. 48). Užbaigdamas Martinet 
siūlo „praktinėje kalbotyroje“ žodžio sąvoką pakeisti sąvoka „sintagma“ - „grupe minimalių 
ženklų“, kurie bus vadinami „monemomis“. 

kančiu empiriškai apibrėžtus ir vartojamus kasdienės sakytinės kalbos 
padalijimus. Automatinio vertimo procesas, apie kurį buvo užsiminta, 
lygiai taip pat seka šia spontaniška praktika. Atrodo, visas šis įrodymas 
turi būti iš naujo apsvarstytas peržengiant tokį rašto modelį ir sampratą. 
Antraip jis pasilieka sosiūriškame apribojime, kurį kaip tik ir mėginame 
išryškinti. 

Iš tiesų Saussure'as rašto sistemas apriboja iki dviejų, abi jas apibrėž- 
damas kaip sakytinę kalbą reprezentuojančias sistemas: arba jos sintetiniu 
bei visuotiniu būdu reprezentuoja žodžius, arba jos fonetiškai reprezen- 
tuoja žodžius sudarančius garsinius elementus: 


Yra tik dvi rašto sistemos: 1. ideografinė sistema, kurioje žodis išreiškiamas 
vienetiniu ženklu, neturinčiu nieko bendra su žodį sudarančiais garsais. 
Šis ženklas yra susijęs su žodžio visuma, o per tai netiesiogiai - su jo iš- 
reiškiama idėja. Klasikinis šios sistemos pavyzdys - kinų raštas. 2. sistema, 
kuri paprastai vadinama „fonetine“ ir kuri siekia atgaminti vienas po kito 
einančių garsų seką. Fonetiniai raštai yra arba skiemeniniai, arba raidiniai, 
kitaip sakant, pagrįsti neredukuojamais šnekos elementais. Beje, ideogra- 
finiai raštai paprastai tampa mišrūs: tam tikros savo pirminę reikšmę pra- 
radusios ideogramos galiausiai ima reprezentuoti atskirus garsus (p. 47). 


Iš esmės šį apribojimą, Saussureo požiūriu, pateisina arbitralaus ženk- 
lo samprata. Raštą apibrėžus kaip „ženklų sistemą“, nėra nei „simbolinio“ 
rašto (sosiūriška prasme), nei atvaizduojančio rašto: rašto nėra tol, kol 
grafinis vaizdas išsaugo natūralaus atvaizdavimo' ir panašumo ryšį su 
tuo, kas tuo būdu yra ne ženklinama, bet reprezentuojama, nupiešiama 
ir t. t. Taigi Saussure'ui piktografinio ar natūralaus rašto sąvoka būtų 
prieštaringa. Jei turime omenyje dabar aptiktą piktogramos, ideogramos 
ir kitų sąvokų trapumą, neaiškias ribas tarp vadinamojo piktografinio, 
ideografinio ir fonetinio rašto, tai suvokiame ne tik tai, kad Saussureo 
apribojimas neapgalvotas, bet ir tai, kad bendrajai kalbotyrai būtina atsi- 
sakyti visos iš metafizikos (dažnai tarpininkaujant psichologijai) paveldė- 
tos sąvokų šeimos, susitelkiančios aplink arbitralumo sąvoką. Ši sąvokų 
šeima už gamtos/kultūros priešpriešos ribų nurodo į atsiradusią physis 
ir nomos, physis ir technė priešpriešą, kurios galutinė funkcija galbūt yra 
istoriškumą padaryti išvestiniu" ir paradoksaliai pripažinti teises istorijai, 


' figuration. 
" dériver. 

gaminimui, steigimui ir t. t. tik kaip savo forma arbitraliems ir savo esme 
natūralistiniams procesams. Tačiau laikinai palikime šį klausimą atvirą: 
galbūt šis judesys, kuriuo iš tiesų vadovaujamasi steigiant metafiziką, taip 
pat įrašytas į istorijos ir netgi į laiko sampratą. 

Negana to, Saussure'as daro kitą milžinišką apribojimą: 


Mūsų studijos apsiribos fonetine sistema - būtent ta, kuri vartojama mūsų 
dienomis ir kurios prototipas yra graikų raidynas (p. 48). 


Šiedu apribojimai yra juolab nuraminantys, nes jie pateikiami pačiu 
laiku, idant atitiktų vieną iš teisėčiausių reikalavimų: iš tiesų kalbotyra gali 
būti moksliška tik su sąlyga, kad kalbotyros sritis turės griežtas ribas, kad 
ji bus vidinės būtinybės valdoma sistema ir kad jos struktūra bus tam tikru 
būdu uždara. Reprezentatyvistinė rašto samprata viską palengvina. Jei raš- 
tas tėra kalbos „atvaizdavimas“ (p. 44), tai turime teisę pašalinti jį iš sistemos 
vidaus (nes reikėtų tikėti, kad čia esama tam tikro kalbos vidaus), kadangi 
atvaizdą turėtų būti galima be jokio nuostolio pašalinti iš tikrovės sistemos. 
Taigi formuluodamas temą „kalbos reprezentavimas raštu“, Saussureas 
daro prielaidą, kad raštas „savaime svetimas“ kalbos „vidinei sistemai“ 
(p. 44). Išorinis/vidinis, atvaizdas/tikrovė, reprezentacija/esatis' - tai 


' reprėsentation/prėsence - neišverčiamas etimologinis žodžių présence ir re-prėsentation ben- 
drašakniškumas. Prėsence šalia jam giminiškų prėsent ir le prėsent - „esantis“ ir „esamybė“ 
(„dabartis“) - verčiama kaip „esatis“, kartu siekiant išlaikyti šio žodžio opozicinį ryšį su 
absence [nesatis]. Verčiant re-prėsentation paliekama lotyniška šaknis idant būtų išsaugotas 
šio žodžio daugiareikšmiškumas: 1) reprezentacija pačia bendriausia to žodžio prasme 
kaip (at)vaizdas (Vorstellung) „...naujaisiais amžiais atsiradusi priešstata, kurios reikšmę 
geriausiai išreiškia žodis repraesentatio. Priešstatyti šiuo atveju reiškia tai, kas yra, perkelti 
prieš save kaip stovintį priešais, priversti esinį sueiti į šitokį ryšį kaip viską lemiančią sritį. 
Ten, kur atsitinka toks dalykas, žmogus prieš save pastato esiniją kaip vaizdą. Tačiau kai 
žmogus pastato vaizdą, jis pats išeina į sceną, t. y. į atvirą visiems viešai išstatytų esinių sritį. 
Tuo būdu žmogus pats save padaro scena, kurioje nuo to laiko esinys privalo prieš-statyti, 
prezentuoti save, t. y. būti vaizdu. Žmogus tampa esinio, suvokto objektiškai, reprezen- 
tantu.“ (M. Heideggeris, Rinktiniai raštai, p. 149); 2) re-prezentacija (Vergegenwūrtigung, 
Re-prūsentation) kaip esaties (Gegenwūrtigung, Prūsentation) pakartojimas ar atgaminimas. 
„Juslinis suvokimas čia yra aktas, kuris tiesiai prieš akis pateikia kokį nors dalyką tokį, koks 
jis yra, tai objektą pirmapradiškai konstituojantis aktas. Jo priešybė yra re-prezentacija ( Ver- 
gegenwūrtigung, Re-prūsentation) kaip aktas, kuris tiesiai prieš akis nepateikia paties objekto 
tokio, koks jis yra, bet būtent jį re-prezentuoja, prieš akis jį pateikia kaip (at)vaizdą, nors ir 
ne vaizdinio įsisąmoninimo tikrąja to žodžio prasme modusu.“ (E. Husserl, Vorlesungen zur 
Phänomenologie des inneren Zeitbewusstseins, Halle: Max Niemeyer, 1928, p. 400). Šia prasme 
re-prezentacija fenomenologijoje vadinamas tiek prisiminimas, tiek atvaizdas, tiek ženklas; 
3) reprezentacija kaip substitutas, pakaitalas, pavaduojantis kitą (at)vaizdą ir užimantis jo 
vietą, jį atstovaujantis kaip jo reprezentantas, įgaliotinis (Reprūsentation, Stellverstreter) 
(žr. prie pirmos „reprezentacijos“ reikšmės pateiktą Heideggerio citatą). 

senas tinklas, kuriam patikėtas rūpestis nubrėžti mokslo lauką. Ir dar 
kokio mokslo! Mokslo, nebegalinčio atitikti klasikinės epistžmė sąvokos, 
nes jo laukui būdinga - ir šią ypatybę jis įveda pats - tai, kad „atvaizdo“ 
atsivėrimas čia pasirodo kaip pačios „tikrovės“ sąlyga: taigi šio santykio 
daugiau nebegalima mąstyti per paprastą ir besąlygiškai išorišką skirtį 
tarp „atvaizdo“ ir „tikrovės“, „išorės“ ir „vidaus“, „regimybės“ ir „esmės“ 
kartu su visa čia neišvengiamai iškylančių priešpriešų sistema. Platonas, 
iš esmės lygiai taip pat kalbėjęs apie rašto, šnekos ir būties (ar idėjos) san- 
tykius, bent jau buvo sukūręs subtilesnę, kritiškesnę ir labiau jaudinančią 
atvaizdo, tapybos bei imitacijos teoriją nei ši teorija, kuria vadovaujamasi 
nuo pat sosiūriškos kalbotyros gimimo. 

Visai neatsitiktinai išskirtinis dėmesys fonetiniam raštui atitinka „vi- 
dinės sistemos“ reikalavimą. Fonetinio rašto funkcinis principas kaip tik 
ir yra gerbti bei saugoti kalbos „vidinės sistemos“ integralumą, net jei 
fonetiniam raštui iš tiesų to padaryti nepavyksta. Laimingai susiklosčius 
aplinkybėms, Saussureo apribojimas neatitinka mokslinio „vidinės siste- 
mos“ reikalavimo. Šį reikalavimą, kaip ir epistemnologinį reikalavimą ap- 
skritai, konstituoja pati fonetinio rašto galimybė ir „užrašymo“ išoriškumas 
vidinės logikos atžvilgiu. 

Tačiau nesupaprastinkime: Saussureą taip pat jaudina ši problema. 
Antraip kam gi jis skirtų tiek dėmesio šiam išoriniam fenomenui, šiam 
ištremtam atvaizdavimui, šiai išorei, šiam dublikatui? Kodėl, jo supra- 
timu, „neįmanoma abstrahuotis“ nuo to, kas vis dėlto nurodoma kaip 
pati abstrakcija kalbos vidaus atžvilgiu? 


Nors raštas pats savaime yra svetimas vidinei sistemai, neįmanoma abstra- 
huotis nuo būdo, kuriuo kalba be paliovos atvaizduojama: būtina pažinti 
to būdo naudingumą, trūkumus bei pavojus (p. 44). 


Taigi raštas esąs toks pat išoriškas, kaip ir įrankiai; negana to, tai neto- 
bulas įrankis ir pavojinga, galima sakyti, kone pražūtinga technika. Dabar 
geriau suprantame, kodėl, užuot apie šį išorinį atvaizdavimą samprotavęs 
priede ar paraštėse, Saussureas jam paskiria tokį ilgą skyrių beveik pačioje 
Paskaitų pradžioje. Jis stengiasi ne tiek apibrėžti, kiek apsaugoti kalbos 
vidinę sistemą ir netgi atstatyti jos grynumą, priešindamasis pavojingiau- 
siam, klastingiausiam, nepaliaujamam, nuolat jai gresiančiam ir netgi ją 


' labstrait - čia reikėtų turėti omenyje šio žodžio etimologiją, pagal kurią „abstraktus“ yra 
„atsietas, atitrauktas, atribotas“. 

iškreipiančiam užkrėtimui, vykstant tam, ką Saussure'as iš paskutiniųjų 
siekia laikyti išoriška istorija, serija kalbą veikiančių atsitiktinumų, pa- 
siekiančių ją iš išorės, „užrašymo“ metu (p. 45), tarsi raštas prasidėtų ir 
baigtųsi užrašymu. Jau [Platono] dialoge Faidras buvo sakoma, kad rašto 
blogis kyla iš išorės (ėĘw0ev) (275 a). Realų ar tik gresiantį užkrėtimą 
raštu Ženevos kalbininkas demaskuoja moralisto ir pamokslininko in- 
tonacija. Ši intonacija reiškia, kad viskas vyksta taip, tarsi tuo metu, kai 
modernusis logoso mokslas nori pasiekti savo autonomiją ir mokslišku- 
mą, reikėtų dar surengti erezijos teismą. Šią intonaciją pirmą kartą buvo 
galima išgirsti jau tuomet, kai Faidre sujungęs epistėmė su logos ir jiems 
suteikęs tą pačią galimybę, Platonas raštą demaskuoja kaip klastingos 
technikos įsiveržimą, ypatingą įsilaužimą, archetipinę prievartą: tai išorės 
įsibrovimas į vidų, pažeidžiantis sielos vidujybę, gyvąją sielos esatį sau 
tikrajame logose, šnekos sau suteikiamą pagalbą. Šitaip prasiveržianti 
aistringa Saussureo argumentacija nukreipta ne tik į teorinį paklydimą, 
ne tik į moralinę klaidą, bet ir į tam tikros rūšies dėmę ir visų pirma į nuo- 
dėmę. Nuodėmė dažnai buvo apibrėžiama (tarp visų kitų - Malebrancheo 
ir Kanto) kaip natūralių sielos ir kūno santykių apvertimas per aistrą. 
Čia Saussure'as smerkia natūralių šnekos ir rašto santykių apvertimą. Tai 
nėra paprasta analogija: raštas, raidė, juslinis užrašas Vakarų tradicijoje 
visada buvo laikomi dvasiai, kvėpavimui, žodžiui ir logosui išorišku kūnu 
bei materija. O sielos ir kūno problema, be abejo, yra išvesta iš rašto pro- 
blemos, nors jai ji, atrodo, skolina savo metaforas. 

Raštas - tai juslinė medžiaga ir dirbtinė išorybė, kitaip sakant, „dra- 
bužis“. Kartais būdavo nesutinkama su tuo, kad šneka esanti mąstymo 
drabužis. Kaip tik tai ir darė Husserlis, Saussure'as, Lavelle'is. Bet ar kada 
nors buvo suabejota tuo, kad raštas yra šnekos drabužis? Net ir Saussure'ui 
raštas yra perversijos, nukrypimo drabužis, pagedimo ir maskavimosi ap- 
daras, karnavalo kaukė, kurią reikia užkeikti, t. y. užkalbėti geru žodžiui: 
„Raštas dengia kalbos vaizdą - tai ne drabužis, bet transvestizmas"“ 
(p. 51). Keistas „atvaizdas“. Iš karto kyla įtarimas, kad jeigu raštas yra 
„atvaizdas“ ir išorinis „atvaizdavimas“, tai ši „reprezentacija“ nėra ne- 
kalta. Kaip visada, tarp išorės ir vidaus yra santykis, kuris anaiptol nėra 
paprastos išorybės santykis. Išorės prasmė visada buvo viduje, įkalinta 
už išorės", ir atvirkščiai. 

` parole. 


" nest pas un vêtement mais un travestissement. 
“i hors du dehors. 

Taigi kalbos mokslas turįs atrasti natūralų, kitaip sakant, paprastą ir 
pirminį šnekos ir rašto, kitaip sakant, vidaus ir išorės santykį. Jis turįs 
atstatyti savo absoliučią jaunystę ir kilmės grynumą dar iki istorijos bei 
nuopuolio, iškreipusių išorės ir vidaus santykius. Taigi kalbinių ir grafinių 
ženklų santykiai esą turi prigimtį, - ir apie tai mums primena ne kas kitas, 
o būtent arbitralaus ženklo teoretikas. Remiantis istorinėmis-metafizinė- 
mis prielaidomis, apie kurias anksčiau užsiminėme, pradžioje atseit esama 
natūralaus proto ryšio su juslėmis" ir būtent tokio, kuris prasmę susieja su 
garsu: „Vienintelis tikras natūralus ryšys, - sako Saussure'as, - tai garsinis 
ryšys“ (p. 46). Šis natūralus signifikato (sąvokos ar prasmės) ir garsinio 
signifikanto ryšys esąs natūralaus santykio, pajungiančio raštą (kaip sa- 
koma, regimą atvaizdą) šnekai, sąlyga. Kaip tik šį natūralų santykį esą 
apvertė pirminė rašto nuodėmė: „Grafinis atvaizdas galiausiai įsitvirtina 
garso sąskaita... ir natūralus santykis apverčiamas“ (p. 47). Malebranche'as 
aiškino, kad pirminė nuodėmė atsirado dėl nedėmesingumo, dėl pa- 
lengvinimo ir tingėjimo pagundos, dėl šio nieko, kuris buvo Adomo, 
vienintelio kalto prieš dieviško žodžio nekaltybę, „išsiblaškymas“: jis 
nieko nedarė, nedėjo jokios pastangos, nes nieko neįvyko. O rašto atveju 
taip pat buvo pasiduota palengvinimui, keistai, bet kaip visada slypinčiam 
techninėje gudrybėje, o ne natūralaus judėjimo polinkyje, kuriam tuo 
būdu pasipriešinama ar nuo kurio nukrypstama: 


Iš pradžių grafinis žodžių atvaizdas mus sužavi kaip pastovus ir tvirtas 
dalykas, labiau nei garsas tinkamas konstituoti kalbos vienovę laiko kaitoje. 
Nors šis ryšys yra paviršutiniškas ir sukuria visiškai dirbtinę vienovę, jis 
nepalyginamai lengviau suvokiamas negu natūralus ir vienintelis tikras 
garsinis ryšys (p. 46. Kursyvas mūsų). 


Tačiau tai, kad „grafinis žodžių atvaizdas mus sužavi kaip pastovus 
ir tvirtas dalykas, labiau nei garsas tinkantis konstituoti kalbos vienovę 
laiko kaitoje“ - ar tai taip pat nėra natūralus fenomenas? Juk iš tiesų bloga, 
„paviršutiniška“, „dirbtinė“ ir „lengva“ prigimtis per apgaulę nustelbia 
gerą prigimtį, kuri reikšmę riša su garsu - „mintį-garsą“ Čia reiškiasi 
ištikimybė tradicijai, visada siejusiai raštą su fatališka politinės institu- 
cijos prievarta. Pavyzdžiui, Rousseau kalba apie atotrūkį nuo gamtos, 
apie uzurpavimą, neatsiejamą nuo teorinio aklumo, kai nagrinėjama 


' nature - turima omenyje nesugadinta, „natūrali“ prigimtis, santykių natūralumas. 
ü un lien naturel du sens aux sens. 

natūrali kalbos esmė ar bent jau balso „įsteigtų ženklų“ ir „pirmosios 
žmogaus kalbos“ - „gamtos šauksmo“ natūralus ryšys (Antrasis sam- 
protavimas). Saussure'as: „Tačiau rašytinis žodis taip glaudžiai susipina 
su sakomu žodžiu, kurio atvaizdas jis yra, kad galiausiai uzurpuoja pa- 
grindinį vaidmenį“ (p. 45. Kursyvas mūsų). Rousseau: „Raštas yra ne kas 
kita kaip šnekos reprezentacija; keista, kad labiau rūpinamasi apibrėžti 
atvaizdą, o ne objektą“. Saussureas: „Sakant, kad vienaip ar kitaip reikia 
ištarti raidę, atvaizdu naudojamasi kaip modeliu... Siekiant paaiškinti šią 
keistenybę, priduriama, kad šiuo atveju kalbama apie išimtinį tarimą“. 
(p. 52'). Labiausiai nepakenčiamas ir įstabiausias yra būtent šis glau- 
dumas, taip supinantis atvaizdą su daiktu, grafiškumą su garsiškumųu, 
kad šneka veidrodiniu - inversijos ir perversijos - principu savo ruožtu 
atrodo esanti rašto, kuris „tuo būdu uzurpuoja pagrindinį vaidmenį , 
speculum’. Reprezentacija taip sukimba su reprezentuojamu dalyku, kad 
šnekama taip, kaip rašoma, mąstoma taip, tarsi reprezentuojamas dalykas 
tebūtų reprezentanto šešėlis ar atspindys. Pavojingas glaudus buvimas 
šalia, nelemta bendrystė tarp atspindžio ir to, kas atspindėta, kas leidžia- 
si narciziškai sugundomas. Šiame reprezentacijos žaisme kilmės vieta 
tampa neužčiuopiama. Yra daiktai, vandenys ir atvaizdai, begalinės vienų 
nuorodos į kitus, bet nebėra šaltinio. Nebėra paprastos kilmės. Mat tai, 
kas atspindėta, dvejinasi ne tik prie jo pridėjus atvaizdą, bet susidvejina 
ir savo viduje. Atspindys, atvaizdas, dublikatas antrindamas sudvejina'. 
Spekuliacijos!" kilmė tampa skirtimi. Tas, kuris gali žiūrėti į save, nėra 
vienas, o kilmės pridėjimo prie jos reprezentacijos, daikto pridėjimo prie 
jo atvaizdo dėsnis sako, kad vieną pridėję prie vieno gauname mažiau- 


! Praplėskime mūsų citatą, idant pajustume šių teorinių jos teiginių toną bei poveikį. Saussure'as 
užsipuola raštą: „Kitas padarinys yra tas, kad kuo mažiau raštas reprezentuoja tai, ką jis turi 
reprezentuoti, tuo labiau sustiprėja polinkis laikyti jį pagrindu: gramatikai atkakliai siekia 
sužadinti dėmesį rašytinei formai. Psichologiškai tai puikiai paaiškinama, bet dėl to atsiranda 
blogų padarinių. Žodžių „tarti“ ir „tartis“ vartojimas yra šio piktnaudžiavimo patvirtinimas 
ir apverčia teisėtą bei realų rašto ir kalbos santykį. Sakant, kad vienaip ar kitaip reikia iš- 
tarti raidę, atvaizdu naudojamasi kaip modeliu. Tam, kad oi būtų galima ištarti kaip wa, jis 
turėtų egzistuoti pats savaime. O iš tikrųjų tai wa rašomas kaip oi.“ Užuot apmąstęs šį keistą 
teiginį, pačią tokio teksto galimybę („tai wa rašomas kaip oi“), Saussureas tęsia: „Siekiant 
paaiškinti šią keistenybę, priduriama, kad šiuo atveju kalbama apie išimtinį o ir i tarimą. 
Tai dar vienas klaidingas pasakymas, nes jis implikuoja kalbos priklausomybę nuo rašytinės 
formos. Susidaro įspūdis, kad leidžiama sau nusižengti raštui, tarsi grafinis ženklas būtų 
norma“ (p. 52). 

i „veidrodis“ (lot.). 

ï le double dėdouble ce qu’il redouble. 

ñ spéculation - čia atkreipiamas dėmesys į šios sąvokos, reiškiančios abstraktų mąstymą, 
etimologiją (žr. šio puslapio i vert. paaiškinimą). 

siai tris. Taigi istorinis uzurpavimas ir teorinė keistenybė, suteikiantys 
atvaizdui tikrovės teises, apibrėžiami kaip paprastos kilmės užmarštis. 
Šitaip juos apibrėžia Rousseau, taip pat Saussure'as. Perkėlimas yra kone 
anagramatinis!: „Galiausiai užmirštama, kad šnekėti išmokstama anksčiau 
nei rašyti, ir natūralus santykis apverčiamas“ (p. 47). Užmaršties prie- 
varta. Raštas, kaip gerąją, spontanišką atmintį pamainanti mnemotech- 
nikos priemonė, reiškia užmarštį. Kaip tik apie tai Platonas kalba dialoge 
Faidras, lygindamas raštą su šneka kaip hypomnesis su mnėmė“, pagalbinę 
atminties priemonę - su gyva atmintimi. Raštas - tai užmarštis, nes jis 
yra tarpininkavimas ir logoso išėjimas už savęs. Jei ne raštas, logosas liktų 
savyje. Raštas - tai natūralios, pirminės ir netarpiškos prasmės esaties 
sielai paslėptis logose. Rašto prievarta sielą ištinka kaip nesąmoningumas. 
Štai kodėl šios tradicijos dekonstravimas nebus jos apvertimas, rašto pa- 
darymas nekaltu. Veikiau reikės parodyti, kodėl rašto prievarta neištinka 
nekaltos kalbos. Esama pirminės rašto prievartos, nes tam tikra, pamažu 
atsiskleisiančia prasme kalba iš pat pradžių yra raštas. „Uzurpavimas“ 
visada jau buvo prasidėjęs. Teisėtumo prasmė pasirodo per mitologinį 
sugrįžimo efektą. 

„Mokslai ir menai“ šią prievartą išsirinko sau prieglobsčiu, jų „pa- 
žanga“ pašventino užmarštį ir „sugadino papročius“. Saussure'as vėl 
anagramatizuoja Rousseau: „Literatūrinė kalba dar labiau padidina ne- 
pelnytą rašto svarbą. Dėl to raštas pasisavina svarbą, kuriai jis neturi 
jokios teisės“ (p. 47). Kai kalbininkai susipainioja dėl teorinės klaidos 
šia tema, kai joje įklimpsta, jie yra kalti, ir jų kaltė visų pirma moralinė: 
jie pasidavė vaizduotei, jusliškumui, aistrai, pakliuvo į rašto „spąstus“ 
(p. 46), pasidavė „rašto žavesiui“ (ibid) - šio įpročio, šios antrosios pri- 
gimties žavesiui. „Taigi kalba turi sakytinę, nuo rašto nepriklausančią ir 
visiškai kitaip fiksuotą tradiciją, tačiau rašytinės formos žavesys trukdo 
tai pamatyti.“ Taigi esame ne akli tam, kas regima, o apakinti to, kas re- 
gima, apžilpę nuo rašto. „Tai suklaidino pirmuosius kalbininkus, panašiai 
kaip anksčiau - humanistus. Net patį Boppą... Jo tiesioginiai pasekėjai 
pakliuvo į tuos pačius spąstus.“ Jau Rousseau lygiai taip pat priekaištavo 


` Anagrama - žodis, gaunamas perdėliojus kito žodžio raides (pvz., veidas - dievas). Iš 
tiesų Rousseau ir Saussureo vardai gali būti beveik vienas kito anagramomis. Šį raidinį 
žaismą palaiko jų idėjų panašumas: vieno mintis apie raštą būtų galima perrašyti kitam. 
Be to, Saussureas yra skyręs specialų darbą anagramoms, kurio neužbaigė ir kuris buvo iš- 
spausdintas tik po jo mirties: iš pradžių atskirais fragmentais, apie kurių pristatymą Derrida 
toliau užsimena 2 nuorodoje (p. 56), o vėliau pasirodė atskira knyga. 

" „priminimą su atsiminimu“ (gr.) - žr. Platonas, Faidras, 275 a-b. 

gramatikams: „Gramatikams kalbėjimo menas yra beveik vien tik rašymo 
menas“!. Kaip visada, „spąstai“ yra prigimtyje paslėpta klasta. Dabar 
aiškėja, kodėl Bendrosios kalbotyros paskaitose pirmiausia nagrinėjama 
ši svetima išorinė sistema - raštas. Tai būtina išankstinė sąlyga. Norint 
sugrąžinti natūralumą jam pačiam, pirmiausia reikia išardyti spąstus. 
Kiek toliau galima perskaityti: 


Reikėtų tuoj pat dirbtinumą pakeisti natūralumu, bet šito neįmanoma 
padaryti tol, kol kalbos garsai neištyrinėti, nes, atskirti nuo savo grafinių 
ženklų, jie reprezentuoja tik miglotas sąvokas, tad vis dar linkstama remtis 
raštu, nors tai ir apgaulingas ramstis. Pirmieji kalbininkai, kurie visiškai 
ignoravo artikuliuotų garsų fiziologiją, taip pat kas kartą pakliūdavo į šiuos 
spąstus: atitrūkti nuo raidės jiems reiškė prarasti pagrindą po kojomis, o 
mums tai - pirmasis žingsnis tiesos link (p. 55. Skyriaus apie Fonologiją 
pradžia). 


Čia pat galima pasakyti, kad, Saussureo supratimu, pasiduoti „rašto 
žavesiui reiškia pasiduoti aistrai. Būtent aistrą (mes vartojame šį Žodį 
gerai apgalvoję) Saussure'as čia analizuoja bei kritikuoja kaip moralistas 
ir psichologas, priklausantis labai senai tradicijai. Kaip žinome, aistra 
yra tironiška ir pavergianti: „Filologinė kritika klysta dėl vieno dalyko: 
ji pernelyg vergiškai prisiriša prie rašytinės kalbos ir užmiršta gyvąją 
kalbą“ (p. 14). „Raidės tironija“, - sako Saussure'as kitoje vietoje (p. 53). 
Ši tironija iš esmės yra kūno viešpatavimas sielai, aistra yra sielos pa- 
syvumas' ir liga, moralinė perversija yra patologiška. Grįžtamasis rašto 
poveikis šnekai yra „amoralus, sako Saussureas, tai iš esmės patologinis 
faktas“ (p. 53). Natūralių santykių apvertimas šitaip esą pagimdė per- 
versišką raidės-atvaizdo kultą: stabmeldystės nuodėmė, „prietaringumas 
raidės atžvilgiu“, - sako Saussureas savo darbe Anagramos*?, kuriame jam, 
beje, sunkiai pavyksta įrodyti, kad egzistuoja „už bet kokį raštą pirmes- 
nės fonemos“. Klastos perversija pagimdo išsigimėlius. Kaip kiekvienai 


' Rankraštis išspausdintas serijoje Pléiade pavadinimu Tarimas [Prononciation] (T. II, p. 1248). 
Manoma, kad jis parašytas maždaug 1761 metais (žiūrėti Plėiade leidėjų komentarą). Čia 
pacituota frazė yra paskutinė iš fragmento, išspausdinto Pléiade leidinyje. Ji nepasirodė 
daliniame tos pačios grupės užrašų Streckeisen-Moultou leidime, pavadintame Esė apie 
kalbas fragmentas [Fragment dun Essai sur les langues] ir Atskiros pastabos ta pačia tema 
[Notes détachées sur le même sujet] knygoje Nespausdinti J. J. Rousseau raštai |CEvres inédites 
de J. J. Rousseau), 1861, p. 295. 

' la passion est une passivitė de lūme... 

* J. Starobinskio pristatytas tekstas leidinyje Mercure de France (1964 vasario mėn.). 

dirbtinei' kalbai, kurią būtų norima užfiksuoti ir pajungti gyvai natūralios 
kalbos istorijai, raštui būdingas išsigimėliškumas. Tai nukrypimas nuo 
prigimties. Lygiai tas pats esą būdinga ir Leibnizo tipo ženklų teorijai bei 
esperanto kalbai. Saussureo susierzinimas dėl tokių galimybių diktuo- 
ja trivialius palyginimus: „Žmogus, pretenduojantis sukurti nekintamą 
kalbą, kurią palikuonys turėtų priimti tokią, kokia ji yra, panašus į vištą, 
išperėjusią anties kiaušinį (p. 111). O Saussureas nori išgelbėti ne tik 
natūralų kalbos gyvenimą, bet ir natūralius rašymo įgūdžius. Reikia ap- 
saugoti spontanišką gyvenimą. Tad bendrojo fonetinio rašto viduje reikia 
saugotis moksliškumo reikalavimo ir polinkio į tikslumą. Racionalumas 
čia būtų mirties, nusmukdymo ir išsigimimo nešėjas. Štai kodėl reikia 
siekti apsaugoti bendrinę rašybą nuo kalbininko užrašymo priemonių ir 
vengti diakritinių ženklų dauginimo: 


Aryra pagrindo įprastinę rašybą pakeisti fonologiniu raidynu? Čia galime 
tik probėgšmais paliesti šį įdomų klausimą. Mūsų supratimu, fonologinis 
raštas turi ir toliau tarnauti vien kalbininkams. Visų pirma, kaip vienodą 
sistemą pritaikyti anglams, vokiečiams, prancūzams ir t. t.? Antra, kyla 
pavojus, kad kiekvienai kalbai pritaikomas raidynas bus perkrautas diak- 
ritiniais ženklais; o ką jau kalbėti apie apgailėtiną tokio teksto puslapio 
išvaizdą - akivaizdu, kad siekiant tikslumo, šis raštas užtemdytų tai, ką jis 
nori nušviesti, ir supainiotų skaitytoją. Šių nepatogumų nekompensuotų 
pakankami pranašumai. Už mokslo ribų fonologinis tikslumas ne itin pa- 
geidaujamas (p. 57). 


Nesupraskite klaidingai mūsų intencijos. Mes manome, kad Saussureo 
argumentai yra geri, ir nenorime toje plotmėje, kurioje jis kalba, suabejoti 
tiesa to, ką taip pabrėždamas sako Saussure'as. O kol nėra išplėtota aiški 
šnekos ir rašto santykių problematika - kritika, tol tai, ką jis demaskuoja 
kaip aklą klasikinių kalbininkų ar kasdienės patirties prietarą, taip ir 
lieka aklas prietaras, iš esmės visuotinė prielaida, kuri, be abejo, bendra 
ir kaltinamiesiems, ir kaltintojui. 

Veikiau norėtumėme išryškinti ribas bei prielaidas to, kas čia atrodo 
savaime suprantama ir mūsų akyse išlieka akivaizdu bei pagrįsta. Ribos 
jau pradėjo ryškėti: kodėl bendrosios kalbotyros projektas, susijęs su kalbos 
apskritai vidine sistema apskritai, brėžia savo lauko ribas, išstumdamas 


' artificielle - šis žodis turi tą pačią šaknį, kaip ir prieš tai einančio sakinio žodis „klasta“ (kai 
kur jis verčiama ir kaip „gudrybė“) - artifice. 

kaip išorybę apskritai atskirą rašto sistemą, kad ir kokia svarbi ir faktiškai 
universali ji būtų’? Atskira sistema, kuri būtent iš principo ar bent jau 
dėl projekto deklaruojama esanti išoriška šnekamosios kalbos sistemai. 
Principinis deklaravimas, pamaldus įžadas ir istorinė prievarta šnekos, 
lyg sapne reginčios savo pilnutinę esatį sau, išgyvenančios save kaip savo 
pačios susigrąžinimą: save išsakanti kalbai, gyvąja vadinamos šnekos 
autoprodukavimas, šnekos, kuri, anot Sokrato, sugeba sau pagelbėti, lo- 
gosas, kuris mano esąs savo paties tėvas, tuo būdu iškylantis virš rašytinio 
diskurso - bežadžio" ir luošio, negalinčio atsakyti į jam užduodamus 
klausimus ir tokio, kuriam „visada reikia jo tėvo pagalbos“ (to natpòç 
dei Oeirai Bondod - Faidras, 275 d), taigi tokio, kuris turi būti gimęs iš 
pirmojo atotrūkio ir pirmosios ekspatriacijos, pasmerkiančių jį klaidžioti, 
apakti bei gedėti. Save išsakanti kalba, bet apsigaunanti šneka, nes laiko 
save visiškai gyva, ir prievartaujanti, nes „sugeba apsiginti“ (OvvaTOc uėv 
dudvai avto) tik išvarydama kitą, visų pirma - savo kitą, nustumdama 
jį išorėn ir žemyn, pavadinusi raštu. Tačiau kad ir koks jis būtų svarbus 
ir faktiškai universalus ar raginamas tokiu tapti, šis atskiras modelis - 
fonetinis raštas - neegzistuoja: niekada jokia praktika nebuvo visiškai 
ištikima jo principui. Net nepradėję kalbėti apie radikalią ir a priori 
neišvengiamą neištikimybę (tai padarysime vėliau), jau matematiniame 
rašte ar skyryboje - suerdvinime apskritai - galime pastebėti daugybę 
fenomenų, kuriuos būtų sunku laikyti paprastais rašto aksesuarais. Tai, 
kad vadinamoji gyvoji šneka gali būti erdviškai išdėstyta savo pačios 
raštu - štai kas ją pirmapradiškai sieja su jos pačios mirtimi. 

Pagaliau „uzurpavimas“, apie kurį kalba Saussure'as, prievarta, kurią 
naudodamas raštas esą pakeičia savo paties kilmę - tai, kas ne tik turė- 


! Iš pirmo žvilgsnio Rousseau yra atsargesnis fragmente, skirtame Tarimui: „Mintis nagrinėja- 
ma pasitelkus šneką, o šneka - pasitelkus raštą. Šneka reprezentuoja mąstymą konvenciniais 
ženklais, o raštas lygiai taip pat reprezentuoja šneką. Tad rašymo menas - tai viso labo įtar- 
pintas mąstymo reprezentavimas - bent jau garsinėse kalbose, kurios vienintelės prieinamos 
mums vartoti“ (p. 1249). (Kursyvas mūsų). Tačiau Rousseau atsargus tik iš pirmo žvilgsnio, 
nes nors jis čia ir uždraudžia sau kalbėti apskritai apie visą sistemą, skirtingai nei Saussureas, 
bet įtarpinimo ir „balsinės kalbos“ sąvokas palieka kaip neįmenamą mįslę. Mums dar teks 
prie to sugrįžti. 

i soi-disant langage - soi-disant yra idioma, reiškianti „vadinamasis (-oji), tariamas (-oji)“, 
tačiau čia verčiama pažodžiui, nes Derrida akivaizdžiai žaidžia šio žodžio dviprasmiškumu, 
o ypač jo pažodine reikšme. 

ü infans - originale pavartotas lotyniškas žodis, kuris reiškia: 1) „bežadis, bekalbis, nebylys“; 
2) „vaikas“. Derrida pasinaudoja šiuo dvireikšmiu žodžiu, nes Platono dialoge Faidras, į kurį 
čia daroma užuomina, rašytinis diskursas laikomas ne tik nebyliu, bet ir tėvo (autoriaus, 
arba logoso) neturinčiu našlaičiu. Žr. Faidras, 275 d-e. 

jo jį pagimdyti, bet ir turėjo gimdyti save iš savęs paties, - toks galios 
apvertimas negali būti atsitiktinis paklydimas. Neteisėtas užgrobimas 
neišvengiamai mus nukreipia į giluminę esminę galimybę. Ši galimybė, 
be abejo, įrašyta pačioje šnekoje ir vertėtų ją kvestionuoti, galbūt netgi 
nuo jos pradėti. 

Šnekamosios kalbos sistemą Saussure'as supriešina su fonetinio (ir net 
raidinio) rašto sistema kaip rašto telos. Ši teleologija visą nefonetiškumo 
įsibrovimą į raštą skatina interpretuoti kaip trumpalaikę ir atsitiktinę 
eigos krizę, ir būtų visai teisėta šią teleologiją traktuoti kaip Vakarų etno- 
centrizmą, ikimatematinį primityvizmą ir ikiformalistinį intuicionizmą. 
Net jei ši teleologija atliepia kokią nors absoliučią būtinybę, ji turi būti 
apsvarstyta kaip problema. Aiškiai ir iš vidaus tam skatino pasipiktini- 
mas „uzurpavimu“. Kaip buvo įmanomi spąstai, kaip buvo įmanomas 
uzurpavimas? Į šį klausimą Saussureas atsako niekuomet neperženg- 
damas jausmų ar vaizduotės psichologijos ribų, o ši psichologija yra 
suprastinama iki pačių konvencionaliausių savo schemų. Čia geriau nei 
kur kitur išaiškėja, kodėl visa kalbotyra - semiologijos viduje apibrėžtas 
sektorius - atiduodama psichologijos autoritetui bei priežiūrai: „Būtent 
psichologas turi apibrėžti tikslią semiologijos vietą“ (p. 33). Esminio, 
„natūralaus“ ryšio tarp phonė ir prasmės teigimas, privilegijos sutei- 
kimas signifikanto sąrangai (kuris tokiu atveju tampa visų kitų signifi- 
kantų svarbiausiu signifikatu) prieštarauja kitiems Saussureo diskurso 
lygmenims ir aiškiai priklauso nuo sąmonės ir intuityviosios sąmonės 
psichologijos. Saussure'as čia visiškai nekvestionuoja intuicijos nebuvimo 
esminės galimybės. Šį intuicijos nebuvimą Saussure'as, kaip ir Husserlis, 
teleologiškai apibrėžia kaip krizę. Tuščia rašytinio žymėjimo simbolika 
(pavyzdžiui, matematikos technikoje), pagal Husserlio intuicionizmą, irgi 
mus ištremia toli nuo aiškaus prasmės akivaizdumo, kitaip sakant, nuo 
pilnutinės signifikato esaties savo tiesoje, ir šitaip atveria krizės galimybę. 
Ši krizė - tai būtent logoso krizė. Vis dėlto, anot Husserlio, ši galimybė 
lieka susijusi su pačiu tiesos procesu ir su idealios objektyvybės radimu- 
si - jai iš tiesų esmiškai reikalingas raštas!. Visu savo tekstu Husserlis 
mus verčia galvoti, kad krizės negatyvumas nėra paprastas atsitiktinumas. 
Tačiau tokiu atveju reikėtų įtarti būtent krizės sampratą - tai, kas ją sieja 
su dialektiniu bei teleologiniu negatyvumo apibrėžimu. 


' Žr. Geometrijos kilmė [Lorigine de la géométrie] [Tai paties Derrida į prancūzų kalbą išvers- 
tas Husserlio veikalas, kuriam jis parašė itin platų įvadą, - vert. past. ]. 

Kita vertus, siekiant suvokti „uzurpavimo“ ir „aistros“ kilmę, klasi- 
kinis ir gana paviršutiniškas, jei ne paprasčiausiai kvailas argumentas, 
kad užrašytas dalykas yra tvirtas, pastovus, reikalauja aprašymų, kurie 
kaip tik nebepriklauso psichologijos kompetencijai. Psichologijos erdvėje 
niekada nebus galima aptikti to, per ką konstituojama pasirašiusiojo 
nesatis, o ką jau kalbėti apie referento nesatį. O raštas ir yra šių dviejų 
nesačių vardas. Negana to, argi uzurpavimo aiškinimas rašto tvermės 
galia, rašto substancijos tvirtumu neprieštarauja tam, kas kitur tvirtinama 
apie sakytinės kalbos tradiciją, kuri esanti „nepriklausoma nuo rašto ir 
visai kitaip fiksuota“ (p. 46)? Jei šių dviejų „užfiksavimų“ prigimtis būtų 
ta pati ir jei šnekamosios kalbos užfiksavimas būtų pranašesnis ir nepri- 
klausomas, tuomet rašto kilmė, jo „prestižas“ ir tariamas kenksmingumas 
liktų nepaaiškinama paslaptimi. Taigi viskas vyksta taip, tarsi Saussureas 
norėtų vienu metu įrodyti, kad raštas iškreipia! šneką, demaskuoti rašto jai 
daromą žalą ir pabrėžti nepažeidžiamą, natūralią kalbos nepriklausomy- 
bę. „Kalba nepriklauso nuo rašto“ (p. 45) - tokia yra prigimties tiesa. Ir 
vis dėlto prigimtis - iš išorės - yra paveikta perversmo, kuris pakeičia ją 
iš vidaus, priverčia išsigimti" ir nukrypti nuo savęs pačios. Išsigimstanti 
prigimtis, nukrypstanti nuo savęs, nes į savo vidų natūraliai priimanti 
savo išorę - tai katastrofa, prigimtį apverčiantis natūralus įvykis, arba išsi- 
gimimas, natūralus prigimties nukrypimas. Rousseau diskurse katastrofai 
priskiriama funkcija, kaip vėliau pamatysime, čia perleidžiama išsigimi- 
mui. Pacituosime visą Paskaitų VI skyriaus (Kalbos reprezentavimas raštu) 
išvadą, kurią reikėtų palyginti su Rousseau tekstu apie Tarimą: 


Tačiau raidės tironija siekia dar toliau: įsitvirtinusi masėse, ji veikia kalbą 
ir ją keičia. Tai atsitinka tik ten, kur literatūrinė kalba pasiekusi aukštą lygį 
ir kur rašytinis tekstas atlieka svarbų vaidmenį. Tuomet regimam atvaizdui 
pavyksta sukurti ydingas tartis - kaip tik tai ir yra patologinis faktas. Taip 
dažnai atsitinka prancūzų kalboje. Štai pavardė Lefėvre (iš lotynų kalbos 
faber) turėjo du grafinius pavidalus: vienas, liaudiškas ir paprastas - Lefėvre, 
kitas, moksliškas ir etimologinis - Lefèbvre. Dėl raidžių v ir u painiavos 
senovinėje rašymo sistemoje Lefėbvre buvo skaitomas kaip Lefėbure, t. y. su 
b raide, kuri žodyje realiai niekada neegzistavo, ir su u raide, atsiradusia dėl 
nesusipratimo. Taigi dabar iš tiesų tariama būtent ši forma (p. 53-54). 


' laltėration - tai daiktavardis, pasidarytas iš veiksmažodžio altérer: „pakeisti į blogą pusę, 
paversti kitu“ (lot. alter), „pagadinti“. 
" dėnature - pažodžiui: „atitolti nuo prigimties, gamtos“ [nature]. 

Kas čia bloga? - galbūt bus paklausta. Kuo tokia svarbi „gyvoji šneka“, 
kad ši rašto „agresija“ tapo nepakenčiama ir dėl ko netgi nuolatinis rašto 
veikimas apibrėžiamas kaip deformacija bei agresija? Koks draudimas 
buvo tuo būdu peržengtas? Kur čia šventvagystė? Kodėl gimtąją kalbą 
reikia išgelbėti nuo rašto veikimo? Kodėl šį veikimą reikia apibrėžti kaip 
prievartą ir kodėl transformacija esanti viso labo deformacija? Kodėl 
gimtoji kalba privalėtų neturėti istorijos arba (o tai reiškia tą patį) gaminti 
savo pačios istoriją tobulai natūraliu, autistiniu bei namudiniu būdu be 
jokio išorės poveikio? Kodėl siekiama nubausti raštą už išsigimėlišką 
nusikaltimą ir netgi norima paties mokslinių procedūrų taikymo metu 
rezervuoti jam „specialų skyrių“, taip išlaikant jį per atstumą? Juk būtent 
savotiškoje intralingvistinėje raupsuotųjų palatoje Saussure'as nori išlai- 
kyti ir sutelkti šią rašto daromų deformacijų problemą. O kad būtume 
tikri, jog jis itin nepalankiai priimtų mūsų iškeltus nekaltus klausimus 
(juk pagaliau žodis Lefėbure nėra blogas ir mums gali patikti šis [raidžių] 
žaismas), skaitykime toliau. Toliau aiškinama, kad tai nėra „natūralus 
žaismas“ ir šitai sakoma su pesimistine intonacija: „Tikėtina, kad šios 
deformacijos taps vis dažnesnės ir vis daugiau bus ištariama nenaudingų 
raidžių . Panašiai Rousseau tokiame pačiame kontekste kaltina sostinę: 
„Paryžiuje jau sakoma: sept femmes [septynios moterys |, ištariant raidę t“. 
Keistas pavyzdys. Istorinis nukrypimas (nes būtent istoriją reikėtų su- 
stabdyti, norint apsaugoti kalbą nuo rašto) tiesiog didės: 


Darmesteteris! mano, kad ateis tokia diena, kai bus tariamos netgi dvi pas- 
kutinės žodžio vingt [dvidešimt] raidės - tikras ortografinis išsigimimas. Be 
abejo šios garsinės deformacijos priklauso kalbai, bet jos nėra natūralaus 
kalbos žaismo rezultatas, jas lemia kalbai svetimas veiksnys. Kalbotyra turi 
apžvelgti šias deformacijas specialiame skyriuje: tai teratologiniai atvejai 
(p. 54. Kursyvas mūsų). 


Matome, kad užfiksavimo, pastovumo ir tvermės sąvokos, kurios 
čia vartojamos apmąstant šnekos ir rašto santykius, yra pernelyg lais- 
vos ir atviros bet kokiems nekritiniams pavartojimams. Jos reikalautų 
dėmesingesnių ir kruopštesnių tyrimų. Tas pats tinka ir aiškinimui, esą 
„daugumos individų regimieji įspūdžiai yra ryškesni ir tvaresni nei girdi- 
mieji įspūdžiai“ (p. 49). Šis „uzurpavimo“ aiškinimas yra ne tik empirinis 


' XIX amžiaus prancūzų kalbininkas, morfologijos specialistas, tyrinėjęs žodžių darybą, neo- 
logizmus. Kalbą ir jos elementus jis suvokė kaip organizmus. 

savo forma, bet ir problemiškas savo turiniu, jis nurodo į metafiziką ir 
į seną juslinių gebėjimų fiziologiją, kurią be paliovos neigia mokslas, 
taip pat kalbos bei nuosavo kūno kaip kalbos patirtis. Šis aiškinimas 
regimumą neapdairiai paverčia jusline, paprasta ir esmine rašto stichija. 
Visų pirma, girdimumą traktuodamas kaip natūralią terpę, kurioje kalba 
nemotyvuotu būdu turi natūraliai suskaldyti ir artikuliuoti savo įsteigtus 
ženklus, šis aiškinimas panaikina bet kokią šnekos ir rašto natūralaus 
santykio galimybę kaip tik tą akimirką, kai ją teigia. Taigi šis aiškinimas 
supainioja prigimties ir steigties sąvokas, kuriomis jis nuolat naudojasi, 
užuot jas ryžtingai pašalinęs, nuo ko, be abejo, ir reikėtų pradėti. Paga- 
liau šis aiškinimas ypač prieštarauja svarbiausiam teiginiui, esą „kalbos 
esmė yra svetima garsiniam kalbinio ženklo pobūdžiui“ (p. 21). Netrukus 
mes sustosime prie šio teiginio. Jame prasišviečia išvirkščioji Saussureo 
tvirtinimo, demaskuojančio „rašto iliuzijas“, pusė. 

Ką reiškia šios ribos ir šios išankstinės prielaidos? Pirmiausia tai, kad 
kalbotyra nėra bendroji tol, kol apibrėžia savo išorę ir savo vidų remdama- 
si iš anksto nustatytais kalbiniais modeliais; tol, kol ji griežtai neatskiria 
esmės ir fakto, priklausomai nuo to, kokiam bendrybės laipsniui kiek- 
vienas jų priklauso. Rašto apskritai sistema nėra išoriška kalbos apskritai 
sistemai, nebent pripažįstama, kad išorės ir vidaus padalijimas vyksta 
vidaus viduje arba išorės išorėje tokiu mastu, kad kalbos imanencija yra 
esmiškai atvira iš pažiūros svetimų jėgų įsiveržimui į jos sistemą. Dėl tos 
pačios priežasties raštas apskritai nėra kalbos apskritai „atvaizdas“ ar „at- 
vaizdavimas“, nebent atvaizdo prigimtis, logika ir funkcionavimas būtų iš 
naujo apmąstyti sistemos, iš kurios siekta visa tai pašalinti, ribose. Raštas 
nėra ženklo ženklas, nebent taip sakoma (ir tai būtų daug teisingiau) 
apie kiekvieną ženklą. Jei kiekvienas ženklas nurodo į kitą ženklą ir jei 
„ženklo ženklas“ reiškia raštą, tai kai kurios išvados, kurias laikui atėjus 
apsvarstysime, taps neišvengiamos. Saussureas matė nematydamas, žino- 
jo, negalėdamas atsižvelgti ir šitaip sekdamas visa metafizikos tradicija, 
būtent tai, kad tam tikras rašto modelis (su visu jam būdingu esminiu 
netikslumu, faktiniu nepakankamumu ir nuolatiniu uzurpavimu) neiš- 
vengiamai, bet laikinai įsitvirtino kaip kalbos sistemos reprezentavimo 
įrankis bei technika. Šis unikalus procesas buvo toks gilus, kad netgi leido 
kalboje apmąstyti tokias sąvokas kaip ženklas, technika, reprezentaci- 
ja, kalba. Būtent kalbos sistemoje, susietoje su fonetiniu-raidiniu raštu, 
radosi logocentrinė metafizika, būties prasmę apibrėžianti kaip esatį. 
Šis logocentrizmas, ši pilnutinės šnekos epocha dėl esminių priežasčių 

visada suskliausdavo, suspenduodavo, užgniauždavo bet kokį laisvą rašto 
kilmės bei statuso apmąstymą, bet kokį rašto mokslą, nesantį technolo- 
gija nei technikos istorija, kurios savo ruožtu būtų paremtos natūralaus 
rašto mitologija bei metaforika. Kaip tik šis logocentrizmas, netikusios 
abstrakcijos būdu apribodamas kalbos apskritai vidinę sistemą, sutruk- 
do Saussure'ui bei didžiajai daliai jo pasekėjų! visiškai ir aiškiai apibrėžti 
tai, kas vadinama „integraliu ir konkrečiu kalbotyros objektu“ (p. 23). 

Ir priešingai (kaip ir skelbėme anksčiau): kai Saussure'as specialiai 
nebenagrinėja rašto, kaip tik tuomet, kai tikisi uždaręs šią problemą 
skliaustuose, jis išlaisvina bendrosios gramatologijos lauką. Gramatologi - 
jos, kuri ne tik kad nebūtų pašalinta iš bendrosios kalbotyros, bet valdytų 
ir aprėptų kalbotyrą. Tad galima pastebėti, kad tai, kas buvo už kalbotyros 
ribų ištremtas klajoklis, niekada nesiliovė persekiojęs kalbą kaip pirmoji 
ir artimiausioji jos galimybė. Saussureo diskurse buvo užrašyta kažkas, 
kas niekada nebuvo pasakyta ir kas yra ne kas kita kaip pats raštas kaip 
kalbos kilmė. Čia prasideda gilus, bet netiesioginis VI skyriuje pasmerkto 
uzurpavimo bei spąstų išaiškinimas, kuris apvers viską - net klausimo, į 
kurį buvo atsakyta pernelyg anksti, formą. 


Išorė xi vidus 


Ženklo arbitralumo tezė (taip netikusiai įvardyta, ir ne tik dėl pa- 
ties Saussureo pripažįstamų priežasčių?) turėtų uždrausti radikaliai at- 
skirti kalbinį ir grafinį ženklą. Be abejo, tariamai natūralaus santykio 
viduje - balso ir prasmės apskritai, garsinių signifikantų sąrangos ir 
signifikatų turinio natūralaus santykio viduje („vienintelis tikras natū- 
ralus ryšys - tai garsinis ryšys“) ši tezė liečia tik apibrėžtų signifikantų 
ir signifikatų santykių būtinybę. Arbitraliai nustatomi esą tik pastarieji 


„Reikšminę kalbos plotmę gali sudaryti tik taisyklės, pagal kurias yra sutvarkyta garsinė 
kalbėjimo akto plotmė.“ (Trubeckojus, Fonologijos principai [Principes de phonologie], pranc. 
vert., p. 2). Būtent Jakobsono ir Halle darbe Fonologija ir fonetika [Phonologie et phonétique] 
(tai pirmoji dalis veikalo Fundamentals of language [Kalbos pagrindai], įdėto ir išversto rinki- 
nyje Bendrosios kalbotyros esė | Essais de linguistique générale], p. 103) Saussureo projekto fo- 
nologistinė linija, atrodo, nuosekliausiai ir griežčiausiai ginama nuo „algebrinio“ Hjelmslevo 
požiūrio. 

P. 101. Be paties Saussureo suformuluotų abejonių visa intralingvistinių kritikų sistema 
gali būti priešinama „ženklo arbitralumo“ tezei. Žr. Jakobsonas, Kalbos esmės beieškant 
[A la recherche de lessence du langage], Diogène, 51, ir Martinet, Sinchroninė kalbotyra [La 
linguistique synchronigue], p. 34. Tačiau šios kritikos nepakenkia - beje, ir nepretenduoja to 
daryti - giliai Saussureo intencijai, nukreiptai į netolydumą ir nemotyvuotumą, būdingus 
ženklo struktūrai ir galbūt net jo kilmei. 

santykiai. Garsinių signifikantų ir jų signifikatų apskritai „natūralaus“ 
santykio viduje kiekvieno apibrėžto signifikanto ir kiekvieno apibrėžto 
signifikato santykis esąs „arbitralus“. 

Tad nuo tos akimirkos, kai apibrėžtų šnekamųjų ir a fortiori rašytinių 
ženklų visuma laikoma nemotyvuotais steiginiais, bet koks natūralios 
subordinacijos santykis, bet kokia natūrali signifikantų ar signifikantų 
tvarkų hierarchija turėtų būti pašalinta. Jei „raštas“ reiškia užrašą ir visų 
pirma patvarų ženklo steiginį (ir tai - vienintelis neredukuojamas rašto 
sampratos branduolys), tai raštas apskritai padengia visą kalbinių ženklų 
lauką. Tik po to šiame lauke gali pasirodyti tam tikra rūšis įsteigtų žen- 
klų, „rašmenų“ siaura ir išvestine šio žodžio prasme, valdomų tam tikro 
santykio su kitais įsteigtais, taigi „rašytiniais“ signifikantais, net jeigu jie 
yra „garsiniai. Pačios ženklo steigties - taigi arbitralumo - idėjos ne- 
galima mąstyti iki rašto galimybės ir už rašto horizonto. Kitaip sakant, 
paprasčiausiai už paties horizonto, už pasaulio kaip įrašo erdvės - at- 
verties ženklų skleidimui bei erdviniam paskirstymui, jų skirčių (tebūnie 
jos „garsinės“) taisyklingam žaismui. 

Kurį laiką dar naudokimės šia prigimties ir steigties, physis ir nomos 
priešprieša (o tai, neužmirškime, taip pat reiškia būtent įstatymo regu- 
liuojamą paskirstymą bei padalijimą), kurią apmąstymas apie raštą turėtų 
sudrumsti, nors visur, ypač kalbotyros diskurse, ši priešprieša funkcio- 
nuoja kaip savaime suprantamas dalykas. Tad turime padaryti išvadą, kad 
tiktai vadinamieji natūralūs ženklai, tie, kuriuos Hegelis ir Saussure'as 
vadina „simboliais“, iškrenta iš semiologijos kaip gramatologijos. Tačiau 
jie a fortiori patenka už kalbotyros, kaip bendrosios semiologijos srities, 
lauko ribų. Taigi ženklo arbitralumo tezė netiesiogiai, bet neatšaukiamai 
kvestionuoja Saussureo skelbiamą tvirtinimą, kuriuo jis siekia išvyti raštą 
į išorines kalbos tamsybes. Ši tezė gerai paaiškina konvencinį fonemos 
ir grafemos (fonetiniame rašte - fonemos, signifikanto-signifikato, ir 
grafemos, grynojo signifikanto) santykį, bet kartu ji neleidžia grafemai 
būti fonemos „atvaizdu“. Tad rašto, kaip „išoriškos sistemos“, pašalinimas 
neišvengiamai turėjo suduoti smūgį „atvaizdui', „reprezentacijai' ar „at- 
vaizdavimui“, išoriniam kalbos tikrovės atspindžiui. 

Ne taip svarbu - bent jau čia — ar iš tiesų raidynas yra giminiškas 
ideografiniam raštui. Dėl šio svarbaus klausimo labai ginčijasi rašto is- 
torikai. Čia svarbu tai, kad raidinio (ir fonetinio apskritai) rašto sinchro- 
ninės struktūros bei sisteminio principo ribose nebūtų implikuojamas 
joks „natūralios“ reprezentacijos santykis, joks panašumo ar dalyvavimo 

santykis, joks „simbolinis“ santykis hėgeliška-sosiūriška prasme, joks 
„ikonografinis“ santykis Peirceo vartojama prasme. 

Taigi vardan paties ženklo arbitralumo reikia atsisakyti sosiūriško 
apibrėžimo, pagal kurį raštas esąs kalbos „atvaizdas“, taigi natūralus sim- 
bolis. Ne tik fonema yra pati neįsivaizduojamybė! ir joks regimas dalykas 
negali būti į ją panašus, bet pakanka turėti omenyje tai, ką Saussureas 
sako apie simbolio ir ženklo skirtumą (p. 101), kad nebesuprastum, kaip 
galima sakyti, kad raštas yra kalbos „atvaizdas“ ar „atvaizdavimas“, o tuo 
pačiu metu kitur kalbą ir raštą apibrėžti kaip „dvi skirtingų ženklų sis- 
temas“ (p. 45). Juk ženklo savastis - nebūti atvaizdu. Tam tikru judesiu, 
kuris, kaip žinia, paskatino susimąstyti Freudą veikale Traumdeutung", 
Saussureas šitaip surenka prieštaringus argumentus, idant pasiektų pa- 
tenkinamą sprendimą: pašalinti raštą. Iš tikrųjų netgi vadinamajame fo- 
netiniame rašte „grafinis“ signifikantas nurodo į fonemą per daugiaplotmį 
tinklą, kuris jį, kaip ir bet kokį signifikantą, susieja su kitais rašytiniais bei 
sakytiniais signifikantais „totalios“, sakytume, kiekvienam galimų pras- 
mių įnašui atviros sistemos viduje. Reikia pradėti kaip tik nuo totalios 
sistemos galimybės. 

Taigi Saussureas niekada negalėjo galvoti, jog raštas iš tiesų yra sa- 
kytinės kalbos „atvaizdas“, „atvaizdavimas“, „reprezentacija“, simbolis. 
Jeigu manoma, kad šių neadekvačių sąvokų Saussure'ui vis dėlto reikėjo, 
idant nuspręstų, kad raštas yra išoriškas, tai reikia daryti išvadą, kad 
visas jo diskurso sluoksnis - VI skyriaus (Kalbos reprezentavimas raštu) 
intencija - tebuvo vien mokslinis. Taip sakydami visų pirma taikome ne 
į Saussureo intenciją ar motyvaciją, bet į visą nekritinę tradiciją, kurią jis 
čia paveldi. Kuriai diskurso sričiai priklauso šis keistas argumentacijos 
funkcionavimas, šis kone oniriniu būdu per prieštaringą logiką besigami- 
nančio geismo rišlumas, - nors šis rišlumas veikiau nušviečia sapną nei 
leidžiasi jo nušviečiamas? Kaip šis funkcionavimas per visą mokslo isto- 
riją siejasi su teorinio diskurso visuma? Dar daugiau, kaip jis veikia paties 
mokslo sampratą iš vidaus? Tik tada, kai šis klausimas bus gerai apgalvo- 
tas (jeigu tai kada nors įvyks), kai anapus bet kokios psichologijos (kaip 
ir anapus bet kokios antropologijos), anapus metafizikos (kuri šiandien 
gali būti „marksistinė“ ar „struktūralistinė“ ) bus apibrėžtos sąvokos, kurių 
reikalauja šis funkcionavimas, kai bus pajėgiama atsižvelgti į visas šio 


' inimaginable - pažodžiui „neatvaizduojamybė:, t. y. tai, ko negalima atvaizduoti, taigi ir 
įsivaizduoti. 
" Sapnų aiškinimas. 

funkcionavimo visuotines ir viena į kitą pereinančias plotmes, - tik tada 
bus galima griežtai suformuluoti artikuliuotos (teorinio ar kitokio) teksto 
priklausomybės visumai problemą: šioje vietoje, pavyzdžiui, Saussureo 
teksto situacijos problemą, teksto, kurį šiuo metu (ir tai pernelyg akivaiz- 
du) traktuojame vien kaip itin ryškų rodiklį duotoje situacijoje, anaiptol 
dar nepretenduodami disponuoti sąvokomis, kurių reikalauja funkcio- 
navimas, apie kurį ką tik kalbėjome. Mūsų pasiteisinimas būtų toks: šis 
ir keli kiti rodikliai (apskritai rašto sampratos nagrinėjimas) mums jau 
suteikia užtikrintą galimybę pradėti de-konstrukciją didžiausios totaly- 
bės - epistėmė sampratos ir logocentrinės metafizikos - kurioje atsirado 
(niekada neiškeliant radikalaus klausimo apie raštą) visi vakarietiški 
tyrinėjimo, aiškinimo, skaitymo bei interpretacijos metodai. 

Dabar reikėtų galvoti, kad raštas yra daugiau nei išoriškas šnekai, 
nes jis nėra jos „atvaizdas“ ar „simbolis“, ir drauge daugiau nei iš vidaus 
artimas šnekai, kuri jau pati savaime yra raštas. Netgi dar nebūdama 
susieta su įraiža, su graviūra, piešiniu ar raide, su signifikantu, apskritai 
nurodančiu į juo ženklinamą signifikantą', grafiškumo sąvoka - kaip vi- 
soms reikšmės sistemoms bendra galimybė - implikuoja įsteigto pėdsako 
instanciją. Nuo šiol tikslingai stengsimės pamažu išplėšti šias dvi sąvokas 
iš klasikinio diskurso, iš kurio jas neišvengiamai pasiskolinome. Ši pa- 
stanga bus sunki ir mes a priori žinome, kad jos veiksmingumas niekada 
nebus grynas ir absoliutus. 

Įsteigtas pėdsakas yra „nemotyvuotas“, bet jis nėra savavališkas. Kaip 
ir žodis „arbitralumas“, anot Saussureo, jis „neturi paskatinti manyti, 
kad signifikantas priklauso nuo kalbančiojo subjekto laisvo pasirinki- 
mo“ (p. 101). Jis paprasčiausiai neturi jokios „natūralios sąsajos“ su si- 
gnifikatu tikrovėje. Šios „natūralios sąsajos“ nutraukimas verčia mus iš 
naujo kvestionuoti ne tiek sąsajos, kiek natūralumo idėją. Štai kodėl žodis 
„steiginys“ neturėtų būti pernelyg anksti interpretuojamas klasikinių 
priešpriešų sistemoje. 

Įsteigto pėdsako negalima mąstyti neapmąstant skirties retencijos 
nuorodų struktūroje, kur skirtis pasirodo kaip tokia ir šitaip įgalina tam 
tikrą pilnutinių terminų kaitos laisvę. Kito „čia ir dabar“ nesatis", kitos 
transcendentalinės esamybės, kitos pasaulio kilmės nesatis, pasirodanti 


` un signifiant renvoyant en général d un signifiant par lui signifié - kitaip sakant, vienas sig- 
nifikantas (grafema), nurodydamas į kitą signifikantą (fonemą), pastarąjį tuo nurodymu 
paverčia signifikatu, t. y. ženklinamuoju. 

" l'absence dun autre ici-maintenant. 

kaip tokia, pėdsako esatyje esanti kaip neredukuojama nesatis, - tai nėra 
metafizine formule pakeista mokslinė rašto samprata. Ši formulė ne tik 
kvestionuoja pačią metafiziką tikrąja to žodžio prasme, bet ir aprašo 
„ženklo arbitralumo“ implikuotą struktūrą nuo tos akimirkos, kai apie jos 
galimybę mąstoma dar iki prigimties ir konvencijos, simbolio ir ženklo, 
ir t. t. išvestinės priešpriešos. Šios priešpriešos turi prasmę tik remiantis 
pėdsako galimybe. Ženklo „nemotyvuotumas“ reikalauja sintezės, kurioje 
bet koks kitas - be jokio paprastumo, jokios tapatybės, jokio panašumo 
ar tolydumo - žadamasi kaip toks tame, kas nėra jis pats. Žadamas kaip 
toks: būtent tai ir yra visa istorija, pradedant nuo to, ką metafizika laiko 
„negyvu“, baigiant tuo, ką pereidama visus gyvų organizmų sąrangos 
lygmenis ji apibrėžė kaip „sąmonę“. Pėdsakas, kuriame išryškėja santykis 
su kitu, artikuliuoja savo galimybę visame buvinio lauke, buvinio, kurį 
metafizika, pradėdama užtemdytu pėdsako judesiu, apibrėžė kaip buvi- 
nį-esamybę. Pėdsaką reikia mąstyti iki buvinio. Tačiau pėdsako judesys 
yra neišvengiamai užtemdytas. Jis randasi kaip savęs paties užtermdymas. 
Kai kitas žadamas kaip toks, jis pateikia save slėpdamasis. Šis pasakymas 
nėra teologinis, kaip galima būtų pernelyg skubotai pamanyti. „Teologiš- 
kumas“ - tai tam tikras pėdsako totalaus judėjimo momentas. Buvinio 
laukas, dar nebūdamas apibrėžtas kaip esaties laukas, sudaro struktūrą 
pagal įvairias - genetines bei struktūrines - pėdsako galimybes. Kito kaip 
tokio pateikimas", kitaip sakant, jo „kaip tokio“ paslėptis visada jau buvo 
prasidėjusi ir to neišvengia jokia buvinio struktūra. 

Štai kodėl „nemotyvuotumas“ juda nuo vienos struktūros prie kitos, 
„ženklui“ įveikiant „simbolio“ etapą. Būtent tam tikra prasme ir rem- 
damiesi tam tikra „kaip tokio“ struktūra, turime teisę sakyti, kad tai, 
ką Saussureas vadina „simboliu“, dar nėra nemotyvuota ir kad „sim- 
bolis“ - pasak jo, bent jau laikinai - semiologijos nedomina. Bendro- 
ji nemotyvuoto pėdsako struktūra tos pačios galimybės ribose susieja 
santykio su kitu struktūrą, įlaikinimo procesą ir kalbą kaip raštą taip, 
kad juos atskirti galima tik abstrahuojant. Anaiptol nenurodydamas į 
kokią nors „prigimtį, pėdsako nemotyvuotumas visada yra tapęs. Tiesą 
sakant, nėra nemotyvuoto pėdsako: pėdsakas yra begalinis savo paties 
tapimas nemotyvuotu. Vartojant Saussureo kalbą, reikėtų pasakyti tai, 
ko Saussure'as nepasakė: nėra nei simbolio, nei ženklo, bet tik simbolio 
tapimas ženklu. 


' sannonce. 
" La présentation de lautre comme tel. 


67 


68 


I DALIS. RAŠTAS IKI RAŠTO 


Be to, savaime suprantama, pėdsakas, apie kurį kalbame, nėra labiau 
natūralus (jis nėra žymė, natūralus ženklas ar rodiklis huserliška prasme) 
nei kultūrinis, nėra labiau fizinis nei psichinis, biologinis nei dvasinis. 
Pėdsakas yra tai, dėl ko galimas ženklo tapimas nemotyvuotu, o kartu 
su juo - visos vėlesnės physis ir jo kito priešpriešos. 

Peirce'as savo semiotiniame projekte, atrodo, buvo daug dėmesinges- 
nis nei Saussureas tam, kad šis tapimas nemotyvuotu yra neredukuoja- 
mas. Pagal jo terminologiją, reikia kalbėti būtent apie simbolio tapimą 
nemotyvuotu. Simbolio samprata čia atlieka vaidmenį, analogišką ženklo 
vaidmeniui, kurį Saussure'as priešina būtent simboliui: 


Symbols grow. They come into being by development out of other signs, 
particulary from icons, or from mixed signs partaking of the nature of 
icons and symbols. We think only in signs. These mental signs are of mixed 
nature; the symbol parts of them are called concepts. If a man makes a new 
symbol, it is by thouths involving concepts. So it is only out of symbols that 
a new symbol can grow. Omne symbolum de symbolo.!! 


Peirceas patenkina du iš pažiūros nesuderinamus reikalavimus. Būtų 
klaidinga vieną iš jų paaukoti kitam. Reikia pripažinti simboliškumo 
(Peirceo vartojama prasme - „ženklo arbitralumo“) įsišaknijimą nesim- 
boliškume, tam tikroje ankstesnėje ir susaistytoje reikšmės sąrangoje: 
Symbols grow. They come into being by development out of other signs, 
particulary from icons, or from mixed signs... Tačiau šis įsišaknijimas 
neturi kompromituoti simbolinio lauko struktūrinio pirmapradiškumo, 
kokios nors srities, gaminimosi ir žaismo autonomijos: So it is only out of 
symbols that a new symbol can grow. Omne symbolum de symbolo. 

Tačiau abiem atvejais genetinis įsišaknijimas nurodo nuo ženklo į 
ženklą. Jokia nereikšmės dirva - kuri būtų suvokiama kaip bereikšmiš- 
kumas ar kaip esamos tiesos intuicija - nėra ženklų žaismo ir tapsmo 
pagrindas. Semiotika nebepriklauso nuo logikos. Pasak Peirceo, logika 
yra ne kas kita kaip semiotika: „Logika bendrąja to žodžio prasme, kaip, 
tikiuosi, esu parodęs, yra tik kitas semiotikos (onuewwoTixn) įvardijimas, 


! Logikos pradmenys [Elements of logic), II knyga, p. 302. 

i „Simbolių daugėja. Jie atsiranda iš kitų ženklų, ypač iš ikonų arba iš mišrių vaizdinės ar 
simbolinės prigimties ženklų. Mes mąstome vien ženklais. Šie mąstomieji ženklai turi miš- 
rią prigimtį; jų simbolinė dalis vadinama „sąvoka“. Jei sukuriamas naujas simbolis, tai - su 
mąstymu susijusi sąvoka. Taigi naujas simbolis gali atsirasti tik iš kitų simbolių. Kiekvienas 
simbolis — iš simbolio.“ 

kvazibūtina, arba formali, ženklų teorija“. O logika klasikine prasme, 
logika „tikrąja to žodžio prasme“, neformalioji logika, kurią valdo tiesos 
vertė, šioje semiotikoje užima tiktai apibrėžtą ir nepagrindinį lygmenį. 
Kaip ir Husserlio filosofijoje (tačiau nors ir suteikia daug apmąstymų, ši 
analogija turėtų čia ir užsibaigti, o ja naudotis reikia atsargiai), pats že- 
miausias lygmuo, logikos (ar semiotikos) galimybės pagrindimas susijęs 
su Tomo Erfurtiečio Gramatica speculativa projektu, neteisėtai priskirtu 
Dunsui Scotui. Peirce'as, kaip ir Husserlis, aiškiai juo remiasi. Abiem at- 
vejais siekiama išplėtoti formalią teoriją apie sąlygas, kurias atitikdamas 
diskursas galėtų turėti prasmę, galėtų „reikšti“ netgi tada, kai jis yra 
klaidingas ar prieštaringas. Šio „reikšti“! (Bedeutung, meaning) bendroji 
morfologija nepriklauso nuo jokios tiesos logikos. 


Semiotikos mokslas turi tris šakas. Pirmąją Dunsas Scotas pavadino gram- 
matica speculativa. Mes galėtume ją pavadinti grynąja gramatika. Jos už- 
duotis yra apibrėžti tai, kas turi būti representamen" tiesa, kuris naudojamas 
kiekvieno mokyto proto tam, kad šis galėtų išreikšti kokią nors prasmę (any 
meaning). Antroji šaka yra logika tikrąja šio žodžio prasme. Tai mokslas 
apie tai, kas yra kvazibūtina kiekvieno mokyto intelekto representamina"' 
tiesa, idant šis intelektas galėtų turėti kokį nors objektą, t. y. būtų teisingas. 
Kitaip sakant, logika tikrąja šio žodžio prasme yra formalus reprezentacijų 
tiesos sąlygų mokslas. Trečiąją šaką, mėgdžiodamas Kanto stilių, kai šis, 
steigdamas nomenklatūrą naujoms sampratoms, atstato senuosius žodžių 
sąryšius, pavadinčiau grynąja retorika. Jos užduotis - apibrėžti dėsnius, 
pagal kuriuos kiekviename mokytame intelekte vienas ženklas gimdo kitą, 
o ypač pagal kuriuos viena intelekto mintis gimdo kitą“. 


Peirceas eina itin toli ta kryptimi, kurią kiek anksčiau įvardijome kaip 
de-konstrukciją transcendentalinio signifikato, kuris anksčiau ar vėliau 
patikimai užbaigtų vieno ženklo nuorodą į kitą ženklą. Logocentrizmą 


! Žodžio Bedeutung vertimą kaip „reikšti“ [vouloir-dire) grindžiame knygoje Balsas ir feno- 
menas. 

' vouloir-dire - pažodžiui „norėti pasakyti“. Būtent šia idioma versdamas Husserlio vartojamą 
bedeuten - „reikšti“ ir Bedeutung- „reikšmė“ (jų tiksliausias atitikmuo anglų kalboje būtų to 
mean, meaning, tačiau prancūzų kalboje jo nėra), Derrida nori pabrėžti, kad fenomenologi- 
joje, kaip ir visoje Vakarų filosofinėje tradicijoje, reikšmės samprata neatsiejama nuo kalbos 
kaip kalbėjimo, sakymo [dire], tarimo, balso bei garso, taip pat nuo kalbančio subjekto valios 
[vouloir], intencijos (žr. Derrida J. La voix et le phénomène, p. 18, 34-39). 

i „reprezentantas, atvaizdas“ (lot.). 

"i „reprezentantai“ (lot.). 
? Filosofiniai raštai [Philosophical writings}, 7 skyrius, p. 99. 

ir esaties metafiziką atpažinome kaip tironišką, galingą, sistemingą ir 
neįveikiamą tokio signifikato geismą. Tad Peirceas nuorodos neapi- 
brėžtumą laiko kriterijumi, leidžiančiu pripažinti, kad turima reikalo 
su ženklų sistema. Reikšmės judėjimą pradeda būtent tai, kas padaro 
neįmanomą jo nutraukimą. Pats daiktas yra ženklas. Toks teiginys nepri- 
imtinas Husserliui, kurio fenomenologija kaip tik todėl - kitaip sakant, 
pačiu savo „principų principu“ - lieka radikaliausiu ir kritiškiausiu esaties 
metafizikos atstatymu. Skirtumas tarp Husserlio ir Peirceo fenomenolo- 
gijos yra pamatinis, nes liečia ženklo ir esaties raiškos sąvokas, santykius 
tarp re-prezentacijos ir paties daikto (tiesos) pirmapradės prezentacijos. 
Be abejo, čia Peirce'as artimesnis tam, kuris išrado žodį fenomenologija: 
iš tiesų Lambert'as pasiūlė „daiktą teoriją redukuoti į ženklų teoriją“. 
Pagal Peirceo „faneroskopiją“' arba „fenomenologiją“, pati apraiška ne- 
atskleidžia esaties, ji duoda ženklą. Knygoje Principles of phenomenology“ 
galima perskaityti: „apraiškos idėja yra ženklo idėja“!. Taigi nesama kokio 
nors fenomenalumo, kuris redukuotų ženklą ar jį reprezentuotų taip, kad 
ženklinamam daiktui pagaliau būtų leista suspindėti savo esaties švytėji- 
me. Vadinamasis „pats daiktas“ visada jau yra representamen, išvengiantis 
intuityvios akivaizdybės paprastumo. Representamen veikia tik suža- 
dindamas interpretantą, kuris pats tampa ženklu, ir taip - iki begalybės. 
Signifikato tapatybė sau be paliovos slepiasi ir nusikelia. Representamen 
savastis - tai būti savimi ir kitu, rastis kaip nuorodos struktūra, atsiskirti 
nuo savęs. Representamen savastis - tai nebūti grynam!", kitaip sakant, 
absoliučiai sau artimam (prope, proprius). Tad reprezentuojamas dalykas 
visada jau yra representamen. Ženklo apibrėžimas: 


Anything which determines something else (its interpretant) to refer to an 
object to which itself refers (its object) in the same way, the interpretant be- 
coming in turn a sign, and so on ad infinitum... If the series of successive 
interpretants comes to an end, the sign is thereby rendered imperfect, at 
least”. 


i Faneroskopija: gr. phaneros - „ryškus, aiškus“; skopeo - „žiūriu, stebiu“. 

" Fenomenologijos pagrindai. 

' P 93. Prisiminkime, kad Lambertas fenomenologiją supriešino su tiesos mokslu [lalėthiologie). 

i Le propre du representamen, cest de nėtre pas propre... - apie žodžio propre daugiareikšmiš- 
kumą žr. skyrelio Signifikantas ir tiesa i vert. paaiškinimą, p. 27. 

? Logikos pradmenys [Elements of logic), II knyga, p. 302. 

Y „Bet kas, kas apibrėžia ką nors kitą (jo interpretantas), nurodydamas į objektą, ir kuris pats 
tuo pačiu būdu yra nurodomas - interpretantas savo ruožtu tampa ženklu, ir taip toliau ad 
infinitum... Jei vienas po kito einančių interpretantų seka užsibaigia, ženklas šitaip bent jau 
pavirsta netobulu“. 

Tad nuo tada, kai esama prasmės, esti vien ženklai. We think only in 
signs‘. Tai prilygsta ženklo sąvokos sunaikinimui kaip tik tą akimirką, kai, 
kaip ir Nietzsche's filosofijoje, jos būtinybė pripažįstama kaip absoliuti 
jos teisė. Transcendentalinio signifikato nesatį galima būtų pavadin- 
ti žaismu - žaismo neribotumu, kitaip sakant, esaties ontoteologijos ir 
metafizikos sudrebinimu. Nieko keista, kad šio sudrebinimo smūgis, 
veikiantis metafiziką nuo pat jos kilmės, leidžiasi įvardijamas kaip toks 
epochoje, kurioje, atsisakydami kalbotyrą susieti su semantika (nors 
jas dar sieja visi Europos kalbininkai, nuo Saussureo iki Hjelmslevo), 
išstumdami už savo tyrinėjimų ribos meaning problemą, kai kurie ame- 
rikiečių kalbininkai nuolat remiasi žaismo modeliu. Čia reikia suprasti, 
jog raštas yra Žaismas kalboje. (Dialoge Faidras (277 e) raštas buvo pa- 
smerktas būtent kaip žaismas - paidia - ir ši vaikiška pramoga supriešinta 
su šnekos rimtumu bei branda (spoudė)). Šis žaismas, mąstomas kaip 
transcendentalinio signifikato nesatis, nėra žaismas pasaulyje, kaip jį 
visada apibrėždavo filosofinė tradicija, siekianti įtalpinti žaismą", ir kaip 
jį apmąsto žaidimo teoretikai (arba tie, kurie sekdami Bloomfieldo teorija 
irją peržengdami, semantiką priskiria psichologijai ar kokiai kitai sritinei 
disciplinai). Tad siekiant radikaliai apmąstyti žaismą, pirmiausia reikia 
rimtai išsemti ontologinę ir transcendentalinę problematiką, kantriai ir 
griežtai išnagrinėti būties prasmės, buvinio būties ir pasaulio transcen- 
dentalinės kilmės - pasaulio pasauliškumo - klausimą, iš tiesų iki pat galo 
sekti Husserlio ir Heideggerio klausimų kritinį judėjimą, jiems išsaugant 
savo veiksmingumą ir paskaitomumą. Tebūnie tai bus perbraukta kryž- 
mai, o jei ne, tai žaismo ir rašto sąvokos, kuriomis remiamasi, pasiliks 
atskirų sričių ribose ir empiristiniame, pozityvistiniame ar metafiziniame 
diskurse. Taigi atkirtis, kurį minėto diskurso šalininkai priešintų ikikri- 
tinei tradicijai bei metafizinei spekuliacijai, būtų vien jų pačių veikimo 
pasauliška reprezentacija. Tad visų pirma reikia apmąstyti būtent pasaulio 
žaismą, dar prieš mėginant suprasti visas žaismo pasaulyje formas!. 

! „Mes mąstome vien ženklais“ (angl.). 

i contenir - „įtalpinti, patalpinti, suturėti, apimti“. Šis veiksmažodis turi tą pačią šaknį, kaip 
ir daiktavardis le contenu - „turinys“. 
Akivaizdu, kad būtent į Nietzsche's filosofiją dar kartą nurodo šios temos, esančios Heideggerio 
(žr. Daiktas [La chose], 1950, pranc. vert. knygoje Esė ir konferencijos [Essais et conférences), 
p. 240 („Das Ding“, Vorträge und Aufsätze (Pfūllingen, 1954)]; Proto pagrindas [Le principe 
de raison|, 1955-1956, pranc. vert., p. 240 [Der Satz vom Grund (Pfūllingan, 1957))), Finko 
(Žaidimas kaip pasaulio simbolis [Le jeu comme symbole du monde] [Spiel als Weltsymbol), 
1960), o Prancūzijoje - K. Axelos mąstyme (Planetinio mąstymo link |Vers la pensée plané- 


taire], 1964, ir Ateities mąstymo įvadas: apie Marxą ir Heideggerį | Einführung in ein kūnftiges 
Denken: über Marx und Heidegger], 1966). 


— 

Taigi iš pat pradžių: neišvengiame simbolio tapimo nemotyvuotu. Šio 
tapimo atžvilgiu sinchroniškumo ir diachroniškumo priešprieša taip pat 
yra išvestinė. Todėl gramatologijos ji iš esmės negali valdyti. Pėdsako ne- 
motyvuotumas dabar turi būti suprastas kaip veikimas, o ne kaip būvis, 
kaip aktyvus judėjimas, motyvacijos panaikinimas, o ne kaip duota struk- 
tūra. „Ženklo arbitralumo“ mokslas, pėdsako nemotyvuotumo mokslas, 
rašto iki šnekos ir šnekoje mokslas - gramatologija šitaip aprėptų plačiau- 
sią lauką, kurio viduje kalbotyra abstrahuodama nubrėžtų savo pačios 
erdvę kartu su ribomis, kurias Saussure'as nurodo savo vidinei sistemai 
ir kurias reikėtų dar kartą atsargiai patikrinti kiekvienoje šnekos/rašto 
sistemoje judant per pasaulį ir istoriją. 

Taigi Bendrosios kalbotyros paskaitų programoje semiologiją reikėtų 
vien tik žodinėje plotmėje pakeisti gramatologija: 


Pavadinsime ją [gramatologija]... Kadangi ji dar neegzistuoja, negalima 
pasakyti, kokia ji bus, bet ji turi teisę egzistuoti, jos vieta iš anksto apibrėž- 
ta. Kalbotyra yra tik šio bendrojo mokslo dalis, o dėsniai, kuriuos atvers 
[gramatologija], bus jai pritaikomi (p. 33). 


Šis pakeitimas bus naudingas ne tik tuo, kad suteiks rašto teorijai už- 
mojį, reikalingą priešinantis logocentrinei represijai ir kalbotyros valdžiai. 
Jis patį semiologijos projektą išlaisvins nuo to, kad, nepaisant didžiausio 
teorinio išsiplėtojimo, šis projektas liko valdomas kalbotyros, buvo jai 
priskirtas kaip savo centrui, o kartu kaip savajam telos. Nors semiologija 
iš tiesų buvo bendresnio pobūdžio ir labiau visa apimanti nei kalbotyra, 
ji ir toliau buvo tvarkoma kaip viena iš kalbotyrai priklausančių sričių. 
Kalbinis ženklas semiologijai liko pavyzdinis, jis ją valdė kaip pagrindinis 
ženklas! ir kaip generuojantis modelis - „šeimininkas“'", 


Taigi galima sakyti, rašo Saussure'as, kad visiškai arbitralūs ženklai geriau 
nei kiti įgyvendina semiologinio proceso idealą. Štai kodėl [žodinė] kal- 
ba - sudėtingiausia ir labiausiai paplitusi iš visų išraiškos sistemų - taip 
pat yra charakteringiausia. Šia prasme kalbotyra gali tapti bendru visos 
semiologijos šeimininku, nors [žodinė] kalba viso labo tėra dalinė sistema 
(p. 101. Kursyvas mūsų). 


i dentrėe de jeu - idioma, pažodžiui: „nuo žaidimo pradžios, atidarymo“. 
ü maitre-signe - maître reiškia „šeimininkas; mokytojas“. 
i le „patron“ - atkreiptinas dėmesys į šio žodžio etimologinį ryšį su lotynišku žodžiu pa- 
ter - „tėvas“. 

Iš naujo svarstydamas Saussureo nustatytą priklausomybės sąrangą 
ir iš pažiūros apversdamas dalies ir visumos santykį, Barthes'as iš tiesų 
išpildo giliausią Paskaitų intenciją: 


Vienu žodžiu, nuo šiol reikia pripažinti galimybę bent kartą apvers- 
ti Saussureo teiginį: kalbotyra nėra bendrojo ženklų mokslo dalis (net ir 
privilegijuota) - tai semiologija yra kalbotyros dalis!. 


Šis nuoseklus apvertimas, semiologiją pajungiantis „translingvistikai“, 
leidžia visiškai išaiškinti, jog kalbotyra istoriškai yra valdoma logocen- 
trinės metafizikos, kuriai iš tiesų egzistuoja ir turėtų egzistuoti vien tik 
„įvardyta prasmė“ (ibid.). Kalbotyrą valdo vadinamoji „rašto civilizacija“, 
kurioje mes gyvename, vadinamoji fonetinio rašto civilizacija, kitaip sa- 
kant, logoso civilizacija, kur būties prasmė savuoju telos yra apibrėžta kaip 
paruzijai. Šios epochos ir šios civilizacijos, kurios pamažu išnyksta dėl jų 
virtimo pasaulinėmis, aptvaros ribose siekiant aprašyti reikšmės faktą bei 
paskirtį, Bartheso atliktas apvertimas yra vaisingas ir neišvengiamas. 

Dabar pamėginkime peržengti šiuos formalius ir architektoninius 
svarstymus. Iškelkime konkretesnį klausimą ne iš šalies, o iš vidaus: 
kokiu būdu [žodinė] kalba yra ne tik tam tikra rašto rūšis, „kurią galima 
palyginti su raštu“, kaip keistai sako Saussure'as (p. 33), bet ir tam tikros 
rūšies raštas. Arba, kadangi [rašto ir kalbos] santykiai čia nebėra išplė- 
timo ir apribojimo santykiai, veikiau reikėtų klausti, kokiu būdu kalbos 
galimybė yra pagrįsta bendrąja rašto galimybe. Tai parodžius, tuoj pat 
būtų paaiškintas vadinamasis „neteisėtas užgrobimas“, kuris negalėjo 
būti koks nors nelaimingas atsitikimas. Priešingai, „neteisėtas užgro- 
bimas“ suponuoja bendrą kiltį ir kartu pašalina „atvaizdo“ nusakymą 
per panašumo, išvestumo ar reprezentuojančio atspindėjimo santykius 
[su „originalu“ ]. Ir šitaip iš pažiūros nekaltai ir didaktiškai analogijai, 
kuria remiasi Saussure'as, būtų sugrąžinta tikroji jos prasmė, pirminė 
jos galimybė: 


[Žodinę] kalbą galima palyginti su idėjas išreiškiančių ženklų sistema, o tai 
reiškia, ją galima palyginti su raštu, su kurčnebylių raidynu, su simboliniais 
ritualais, su mandagumo formomis, su kariniais signalais ir t. t. Ji tik yra 
svarbiausia iš šių sistemų (p. 33. Kursyvas mūsų). 


' Communications, 4 (1964), p. 2. 
' Žr. skyrelio Rašytinė būtis i vert. paaiškinimą p. 39. 

Tai nebe atsitiktinumas, kad toliau, po trijų šimtų puslapių, aiškin- 
damas, jog garsinė skirtis yra kalbinės vertės („nagrinėjamos materialiu 
aspektu!) sąlyga, Saussureas vėl pasiskolina iš rašto pavyzdžio visus jo 
pedagoginius išteklius: 


Kadangi kitokioje ženklų sistemoje - rašte - konstatuojamas tapatus dalykų 
būvis, raštu pasinaudosime kaip palyginimu, siekdami išryškinti visą šią 
problemą (p. 165). 


Toliau eina keturi parodomieji skirsniai, kurių visos schemos ir tu- 
rinys pasiskolinti iš rašto“. 

Tad Saussureą vėl reikia ryžtingai supriešinti su juo pačiu. Dar iki 
tol, kol jis „užrašomas“, „reprezentuojamas“, „atvaizduojamas“ kokiu 
nors „rašmenimi“, kalbinis ženklas implikuoja pirmapradį raštą. Nuo 
šiol tiesiogiai apeliuosime ne į ženklo arbitralumo tezę, bet į tezę, su 
kuria Saussureas neišvengiamu ryšiu sieja pirmąją ir kuri, kaip mums 
atrodo, veikiau pagrindžia pirmąją: tai tezė apie skirtį kaip kalbinės vertės 
šaltinį". 

Kokios yra šios, dabar taip gerai pažįstamos temos (kuriai, be- 
je, Platonas dialoge Sofistas jau buvo paskyręs keletą apmąstymų...) iš- 
vados gramatologijos požiūriu? 

Kadangi skirtis savaime ir pagal apibrėžimą niekada nėra juslinė 
pilnuma, tai jos būtinybė prieštarauja tvirtinimui, esą kalbos esmė yra 
natūraliai garsinė. Kartu ji kvestionuoja tariamai natūralią grafinio sig- 


! „Jei konceptualioji vertės dalis yra konstituota tik per santykius ir skirtumus su kitais kalbos 
terminais, tą patį galima pasakyti ir apie materialiąją jos dalį. Žodyje svarbus ne pats garsas, 
bet garsiniai skirtumai, leidžiantys atskirti šį žodį nuo visų kitų, nes būtent jie suteikia reikš- 
mę... pagaliau, visada bet kokio kalbos fragmento pagrindas gali būti tik jo nesutapimas su 
likusia dalimi“ (p. 163). 

„Kadangi kitokioje ženklų sistemoje - rašte - konstatuojamas tapatus dalykų būvis, raštu 
pasinaudosime kaip palyginimu, siekdami išryškinti visą šią problemą. Iš tiesų: 

l. rašto ženklai yra arbitralūs; pvz., nėra jokio ryšio tarp raidės t ir ja nurodomo garso; 

2. raidžių vertė yra visiškai negatyvi ir diferencinė; taigi tas pats asmuo t gali užrašyti keliais 
būdais: Æ 9“ £. Svarbiausia, kad šis ženklas rašant nesupainiojamas su I, d ir t. t.; 

3. rašto vertės veikia tik per abipuses jų priešpriešas apibrėžtos sistemos, sudarytos iš riboto 
skaičiaus raidžių, viduje. Šis [trečiasis rašto] apibūdinimas, netapatus antrajam, vis dėlto 
yra glaudžiai su juo susijęs, mat abu priklauso nuo pirmojo. Kadangi grafinis ženklas yra 
arbitralus, jo forma nėra labai svarbi, tiksliau, ji svarbi tik sistemos nustatytose ribose; 

4. ženklo gaminimo būdas yra visiškai nesvarbus [indifėrent), nes jis nedomina sistemos (tai 
taip pat išplaukia ir iš pirmojo apibūdinimo). Tai, kad aš rašau raides ant juodo ar ant balto 
popieriaus, ore ar ant kokio nors paviršiaus, plunksna ar raižikliu, neturi jokios įtakos jų 
reikšmei“ (p. 165-166). 

3 „Arbitralumas ir diferenciškumas yra dvi tarpusavyje susijusios savybės“ (p. 163). 


m 

nifikanto priklausomybę. Tai paties Saussureo daroma išvada, priešta- 
raujanti vidinę kalbos sistemą apibrėžiančioms prielaidoms. Dabar jis 
priverstas pašalinti tai, kas jam vis dėlto anksčiau leido pašalinti raštą: 
garsą ir jo „natūralų ryšį“ su prasme. Pavyzdžiui: 


Kaip matysime, [žodinės] kalbos esmė yra svetima garsiniam kalbinio 
ženklo pobūdžiui (p. 21). 


O skirčiai skirtoje pastraipoje: 


Neįmanoma, kad garsas - materialus elementas - pats priklausytų (žodi- 
nei] kalbai. Jis jai yra tik antraeilis dalykas, jos panaudojama medžiaga. 
Bet kokiai konvencinei vertei būdinga nepersipinti su jusliniu elementu, 
kuriuo ji remiasi... 

Savo esme jis [kalbinis signifikantas] visiškai nėra fonetinis, jis - bekūnis, 
sudarytas ne iš savo materialios substancijos, bet vien iš skirčių, kurios jo 
akustinį atvaizdą atsieja nuo visų kitų (p. 164). 

Tai, kad ženklas turi idėją ar garsinę medžiagą, nėra taip svarbu kaip tai, 
kas yra aplink jį kituose ženkluose (p. 166). 


Be tokio garsinės medžiagos redukavimo Saussure'ui lemiama [žo- 
dinės] kalbos ir šnekos perskyra negalėtų būti griežta. Tas pat galiotų ir 
iš šios perskyros kylančioms kodo ir pranešimo, schemos ir vartojimo ir 
t. t. priešpriešoms. Išvada: „Fonologija - reikia tai pakartoti - yra tik pa- 
galbinė [kalbos mokslo - J. D.] disciplina, susijusi vien su šneka“ (p. 56). 
Taigi šneka semiasi iš užrašyto ar neužrašyto rašto gelmių, - o [žodinė] 
kalba ir yra šis raštas, - ir būtent čia reikia apmąstyti dviejų „užfiksavimų“ 
artimumą vienas kitam. Šį artimumą atskleidžia phonė redukavimas. Tai, 
ką Saussure'as sako, pavyzdžiui, apie ženklą apskritai ir ką jis „patvirtina“ 
rašto pavyzdžiu, lygiai taip pat galioja [žodinei] kalbai: „Ženklo tęstinu- 
mas laike, susijęs su kaita laike, yra bendrosios semiologijos principas. 
Tai patvirtina rašto sistemos, kurčėnebylių kalba ir t. t.“ (p. 111). 

Taigi fonetinės substancijos redukavimas ne tik leidžia atskirti fone- 
tiką (ir a fortiori akustiką ar klausos organų fiziologiją) nuo fonologijos. 
Ji taip pat pačią fonologiją paverčia „pagalbine disciplina“. Čia Sausureo 
nurodytas kelias veda anapus tų, kurie šiuo požiūriu juo remiasi, fono- 
logizmo: iš tiesų Jakobsonas abejingumą fonetinei išraiškos substancijai 
laiko neįmanomu ir neteisėtu. Tad jis kritikuoja Hjelmslevo glosematiką, 
reikalaujančią neutralizuoti garsinę substanciją ir ją neutralizuojančią. 

O prieš tai cituotame tekste Jakobsonas ir Halle tvirtina, kad „teorinis 
reikalavimas“ tirti invariantus, suskliaudžiantis garsinę substanciją (kaip 
empirinį ir atsitiktinį turinį), yra: 

1. neįgyvendinamas, nes, kaip „pažymi Eli Eisher-Jorgensenas“, „kiek- 
viename tyrimo etape atsižvelgiama į garsinę substanciją“. Tačiau ar tai 
„trikdantis prieštaravimas“, kaip mano Jakobsonas ir Halle? Ar negalima 
atsižvelgti į garsinę substanciją kaip į pavyzdžiu pasitarnaujantį fak- 
tą, - būtent taip elgiasi fenomenologai, kuriems visada reikia išlaikyti 
žvilgsnio lauke esantį pavyzdinį empirinį turinį, analizuojant iš principo 
nuo jo nepriklausančią esmę. 

2. iš principo nepriimtinas, nes negalima galvoti, kad „kalboje forma 
priešpriešinama substancijai, kaip konstanta priešpriešinama kintama- 
jam“. Kaip tik šiame antrajame įrodyme tiesiog pažodžiui vėl pasirodo 
sosiūriškos formuluotės, nusakančios šnekos ir rašto santykius: rašto 
sąranga - tai išorybės, „atsitiktinumo, „puošmeninė“, „pagalbinė“, „pa- 
razitinė“ sąranga (p. 116-117. Kursyvas mūsų). Jakobsono ir Halle ar- 
gumentacija apeliuoja į faktinę genezę ir nurodo rašto įprasta to žodžio 
prasme antraeiliškumą: „Tik po to, kai įvaldoma šnekamoji kalba, mo- 
komasi skaityti ir rašyti“. Net jei manytume, kad šis sveiko proto teiginys 
griežtai įrodytas - kuo mes netikime (kiekviena iš šių sąvokų nepaprastai 
problemiška) - turėtume dar būti užtikrinti, kad jis tinka argumentacijai. 
Net jeigu lengvai galėtumėme įsivaizduoti „po to“, net jeigu būtų gerai 
žinoma, kas galvojama ir sakoma tvirtinant, kad rašyti išmokstama po 
to, kai išmokstama kalbėti - ar to pakaktų, kad būtų nuspręsta, jog tai, 
kas šitaip ateina „po to“, yra parazitiška? Ir kas yra parazitas? O jei raštas 
kaip tik ir verčia iš naujo peržiūrėti mūsų parazitiškumo logiką? 

Kitur Jakobsonas ir Halle primena grafinės reprezentacijos netobulu- 
mą, jį kritikuodami. Šis netobulumas priklauso nuo „iš esmės skirtingų 
raidžių ir fonemų struktūrų“: 


Raidės niekada visiškai nereprodukuoja skirtingų diferencinių požymių, 
kuriais remiasi foneminė sistema, ir neišvengiamai ignoruoja struktūrinius 
šių požymių ryšius (p. 116). 


Jau anksčiau buvome užsiminę: ar radikalus dviejų rūšių - grafinių 
ir fonetinių - elementų skirtingumas nepašalina vienų išvedimo iš kitų? 
Ar grafinės reprezentacijos neadekvatumas nėra susijęs vien su įprastu 
raidiniu raštu, kuriuo glosematinis formalizmas iš esmės nesiremia? Pa- 

galiau, jei būtų priimta visa šitaip pateikta fonologistinė argumentacija, 
reikėtų dar pripažinti, kad ji „mokslinę“ šnekos sampratą priešpriešina 
populiariai rašto sampratai. Norėtume parodyti, kad negalima pašalinti 
rašto iš „požymių struktūrinių ryšių“ bendrosios patirties. O tai, žinoma, 
reiškia rašto sampratos reformavimą. 

Pagaliau, jei Jakobsono tyrinėjimas šiuo požiūriu artimas Saussure'ui, 
tai ar ne kaip tik Saussureo VI Skyriui? Kaip tvirtai Saussureas būtų palai- 
kęs materijos ir formos neatskiriamumą, kuris lieka svarbiausiu Jakobsono 
ir Halle argumentu (p. 117)? Šį klausimą galima pakartoti kalbant apie 
A. Martinet poziciją, kuris šioje diskusijoje pažodžiui seka Paskaitų VI 
Skyriumi!. Ir tik VI Skyriumi, kurio teiginius A. Martinet visiškai aiškiai 
atsieja nuo teiginių, Paskaitose panaikinančių fonetinės substancijos pir- 
menybę. Paaiškinęs, kodėl „tobulai ideografijai mirusi kalba“, t. y. api- 
bendrinto rašto sistema besinaudojanti komunikacija „negalėtų turėti 
jokios realios autonomijos“ ir kodėl vis dėlto „tokia sistema esanti tokia 
ypatinga, kad galima gerai suprasti kalbininkus, trokštančius pašalinti šią 
sistemą iš savo mokslo srities“ (Sinchroninė kalbotyra, p. 18. Kursyvas 
mūsų), A. Martinet kritikuoja tuos, kurie sekdami tam tikru Saussure'u, 
kvestionuoja iš esmės fonetinį kalbinio ženklo pobūdį: 


! Ši pažodinė ištikimybė išreiškiama: 
l. kritiškai aptariant Hjelmslevo bandymą (Apie lingvistinės L. Hjelmslevo teorijos pagrindus 
[Au sujet des fondements de la théorie linguistique de L. Hjelmslev) , in Bulletin de la Société de 
Linguistigue de Paris, t. 42, p. 40): „Hjelmslevas yra absoliučiai nuoseklus pareikšdamas, kad 
rašytinis tekstas kalbininkui turi tokią pačią vertę kaip ir sakytinis tekstas, nes substancijos 
pasirinkimas nesvarbus. Jis netgi atsisako pripažinti, kad sakytinė substancija yra pirminė, o 
rašytinė - išvestinė. Tačiau, atrodo, pakaktų jam nurodyti, jog, išskyrus kai kuriuos patologi- 
nius atvejus, visi žmonės kalba, bet tik nedaugelis moka rašyti, arba kad vaikai moka kalbėti 
gerokai anksčiau, negu išmoksta rašyti. Taigi ties tuo neapsistosime.“ [Kursyvas mūsų]; 
2. veikale Bendrosios kalbotyros pradmenys [Eléments de linguistique générale], kur visame 
skyriuje, skirtame vokaliniam kalbos pobūdžiui, perimami Paskaitų VI Skyriaus argumentai 
bei žodžiai: „Kalbėti išmokstama dar prieš išmokstant rašyti: skaitymas dubliuoja šneką, bet 
niekada atvirkščiai.“ (Kursyvas mūsų. Visas šis teiginys mums atrodo itin ginčytinas netgi 
kasdienės patirties plotmėje, kuri šioje argumentacijoje turi įstatymo galią.) A. Martinet 
daro išvadą: „Rašto studijos - tai nuo kalbotyros besiskirianti disciplina, nepaisant to, kad 
praktiškai ji yra vienas iš kalbotyros priedų. Taigi kalbotyra abstrahuojasi nuo grafinių faktų“ 
(p. 11). Štai kaip funkcionuoja priedo ir abstrahavimosi sąvokos: raštas ir jo mokslas yra 
svetimi, bet nėra nepriklausomi, tačiau tai, priešingai, jiems netrukdo būti imanentiškiems 
ir kartu neesminiams. Raštas yra kaip tik pakankamai „išoriškas“, kad nepaveiktų pačios 
kalbos integralumo, jos grynos ir pirminės tapatybės sau, jos grynumo; o kartu kaip tik pa- 
kankamai „vidinis“, kad neįgytų teisės jokiai praktinei ar epistemologinei nepriklausomybei. 
Ir atvirkščiai. 
3. jau cituotame straipsnyje Žodis: „Norint suvokti realią žmogiškos kalbos prigimtį, reikia 
visada pradėti nuo oralinio pasakymo“ (p. 53). 
4. pagaliau ir ypač skyriuje Dviguba kalbos artikuliacija veikale Sinchroninė kalbotyra [La 
linguistique synchronigue), p. 8 ir t. ir p. 18 ir t. 

Daugelis linkę pripažinti Saussureo teisumą, kai jis tvirtina, kad „kalbos 
esmė... yra svetima fonetiniam kalbinio ženklo pobūdžiui“, ir, pranokda- 
mi mokytoją, linkę pareikšti, kad kalbinis ženklas nebūtinai turi fonetinį 
pobūdį (p. 19). 


Kaip tik čia kalbama ne apie mokytojo „pranokimą“, bet apie jo seki- 
mą ir pratęsimą. Ar atsisakyti tai daryti nereiškia sustoti ties tuo, kas VI 
Skyriuje smarkiai apriboja formalų ar struktūrinį tyrinėjimą ir priešta- 
rauja neginčijamiausiems Saussureo mokymo pasiekimams? Ar siekiant 
išvengti „pranokimo“ nerizikuojama atsilikti nuo Saussureo? 

Manome, kad apibendrintas raštas nėra vien išrastinos, hipotetinės ar 
ateityje galimos sistemos idėja. Priešingai, manome, kad sakytinė kalba 
jau priklauso tokiam raštui. Tačiau tai suponuoja rašto sampratos modi- 
fikavimą, apie kurį šiuo metu galime tik anksčiau laiko užsiminti. Netgi 
sutikdamas su tuo, kad ši modifikuota samprata nebus priimta, sutikda- 
mas, kad grynojo rašto sistema bus laikoma ateities hipoteze ar darbine 
hipoteze, - ar kalbininkas šios hipotezės akivaizdoje privalo atsisakyti 
būdų ją apmąstyti ir jos formulavimą įtraukti į savo teorinį diskursą? 
Ar tai, kad daugelis iš tiesų to atsisako, sukuria kokią nors teorinę teisę? 
Atrodo, A. Martinet kaip tik taip ir mąsto. Išplėtojęs visiškai „daktilolo- 
ginės“ kalbos hipotezę, jis iš tiesų rašo: 


Reikia pripažinti, kad esama visiškos paralelės tarp „daktilologijos“ ir fo- 
nologijos tiek sinchroninėje, tiek diachroninėje plotmėje ir kad pirmajai 
galima panaudoti antrajai įprastą terminiją, žinoma, išskyrus tą atvejį, kai 
terminai nurodo į fonetinę substanciją. Aišku, jei negeidžiame iš kalbotyros 
srities pašalinti tokio tipo sistemų, kurias ką tik įsivaizdavome, itin svarbu 
pakeisti su signifikantų artikuliacija susijusią tradicinę terminiją taip, kad 
iš jos būtų pašalinta bet kokia nuoroda į fonetinę substanciją, kaip daro 
Louisas Hjelmslevas, vietoj „fonemos“ ir „fonologijos“ vartojantis „sene- 
mos“ ir „senematikos“' sąvokas. Iš karto taps aišku, kad dauguma kalbi- 
ninkų nesiryžta iš pagrindų pakeisti tradicinės terminijos statinio, siekiant 
vienintelės teorinės naudos - galimybės įtraukti į savo mokslo sritį grynai 
hipotetines sistemas. Idant jie sutiktų apmąstyti tokią revoliuciją, reikėtų 
juos įtikinti, kad patikrintose kalbotyros sistemose jiems visai nenaudinga 
išraiškos vienetų fonetinę substanciją traktuoti kaip tiesiogiai juos domi- 
nančią (p. 20-21. Kursyvas mūsų). 


i cėnėme ir cėnėmatigue. 

Kartoju: mes neabejojame šių fonologinių argumentų verte, kurių 
prielaidas anksčiau mėginome parodyti. Nuo tada, kai šios prielaidos 
priimamos, būtų absurdiška per painiavą vėl įvesti išvestinį raštą saky- 
tinės kalbos lauke ir šio išvestinumo sistemos viduje. Tokiu atveju būtų 
ne tik neišvengta etnocentrizmo, bet net ir toje sferoje, kur jis teisėtas, 
būtų supainiotos visos ribos. Taigi čia nekalbama nei apie rašto siaurąja 
prasme reabilitaciją, nei apie priklausomybės tvarkos apvertimą, kai ji 
akivaizdi. Fonologizmas nepatiria jokio prieštaravimo, kol išsaugomos 
įprastos šnekos ir rašto sąvokos, formuojančios tvirtą jo argumentacijų 
audinį. Tai įprastos ir kasdienės sąvokos, negana to, jose be jokio prieš- 
taravimo glūdi sena istorija ir jos yra apribotos vos regimomis, bet dėl 
to tik dar griežtesnėmis ribomis. 

Veikiau norėtume pasiūlyti mintį, jog tariamas rašto išvestinumas, 
kad ir koks realus bei milžiniškas būtų, buvo įmanomas tik su viena sąly- 
ga: kad „pirmapradė“, „natūrali“ ir t. t. kalba niekada neegzistavo, niekada 
nebuvo nepažeista, nepalytėta rašto, kad ji pati visada buvo raštas. Kitaip 
sakant, archiraštas, kurio būtinybę norime čia nurodyti ir išryškinti naują 
jo sampratą; jį tebevadiname raštu vien dėl to, kad jis iš esmės susijęs su 
populiaria rašto samprata. Šioji istoriškai galėjo įsitvirtinti tik dėl archi- 
rašto paslėpties, tik dėl šnekos geismo, šnekos, išvarančios savo kitą ir 
savo dublikatą ir besistengiančios redukuoti jo skirtį. Šią skirtį atkakliai 
vadiname raštu todėl, kad vykstant istorinei represijai, raštui pagal pa- 
dėtį buvo lemta reikšti baisiausią skirtį. Jis labiausiai grėsė gyvos šnekos 
geismui, iš vidaus ir iš pat pradžių buvo į ją įsirėžęs'. O skirtis, kaip vis 
labiau įsitikinsime, negali būti mąstoma be pėdsako. 

Šis archiraštas, nors jo sampratą ir paskatino „ženklo arbitralumo“ bei 
skirties temos, negali ir niekada negalės būti pripažintas kokio nors moks- 
lo objektu. Jis net nesileidžia redukuojamas į esaties formą. O šioji valdo 
bet kokį objekto objektyvumą ir bet kokį pažintinį santykį. Štai kodėl tai, 
ką mes tolesnėse Paskaitų vietose mėginsime traktuoti kaip „pažangą“, 
retrospektyviai sudrebinančią nekritinius VI Skyriaus teiginius, niekada 
nesuteiks pagrindo naujai „mokslinei“ rašto sampratai. 

Ar galima tą patį pasakyti apie Hjelmslevo algebrizmą, neabejotinai 
iš šios pažangos padariusio griežčiausias išvadas? 


'entamait - čia Derrida žaidžia žodžio entamer daugiareikšmiškumu: 1) „į(si)rėžti, įpjauti“; 
2) „sužaloti, pakenkti, sugadinti“; 3) „pradėti, būti pradžia“. 

Bendrosios gramatikos pagrindai' (1928), aptardami [Saussureo] Pa- 
skaitų doktriną, atsiejo fonologinį principą nuo skirties principo. Šis 
veikalas išlaisvino formos sąvoką, leidusią atskirti formalią skirtį nuo 
fonetinės skirties, ir tai - pačiame „šnekamosios“ kalbos viduje (p. 117). 
Gramatika nepriklauso nuo semantikos ir nuo fonologijos (p. 118). 

Ši nepriklausomybė yra pats glosematikos, kaip formalaus kalbos 
mokslo, principas. Jo formalumas suponuoja, kad „tarp garsų ir kalbos 
nėra jokios būtinos jungties“! Pats šis formalumas yra grynai funkcinės 
analizės sąlyga. Tad kalbinės funkcijos ir gryno kalbinio vieneto - glo- 
semos - idėja pašalina ne tik samprotavimus apie išraiškos substanciją 
(materialią substanciją), bet ir samprotavimus apie turinio substanciją 
(nematerialią substanciją). „Kadangi kalba yra forma, o ne substancija 
(F. de Saussureas), tai glosemos pagal apibrėžimą nepriklauso nuo sub- 
stancijos - nei nematerialios (semantinės, psichologinės ir loginės), nei 
materialios (fonetinės, grafinės ir t. t.)“*. Kalbos funkcionavimo, jos žaismo 
studijavimas suponuoja, kad suskliaudžiama prasmės substancija, o tarp 
kitų įmanomų substancijų - garso substancija. Garso ir prasmės vienovė, 
kaip jau sakėme prieš tai, čia yra nuraminanti žaismo pabaiga. Hjelmslevas 
savąją kalbos schemos arba žaismo sampratą kildina iš Saussureo formaliz- 
mo ir vertės teorijos. Nors Hjelmslevas linkęs kalbinę vertę lyginti veikiau 
su „ekonominių mokslų mainų verte“ nei su „gryna logine-matematine 
verte, vis dėlto jis pažymi šios analogijos ribą: 


Ekonominė vertė - tai pagal apibrėžimą dvilypė vertė: ji atlieka ne tik kons- 
tantos vaidmenį konkrečių piniginių vienetų atžvilgiu, bet ir kintamojo 
vaidmenį fiksuoto prekės dydžio atžvilgiu, kuris jai yra etalonas. Kalboty- 
roje, priešingai, nėra nieko, kas atitiktų etaloną. Todėl šachmatų žaidimas, 
o ne ekonominis faktas F. de Saussure'ui lieka ištikimiausiu gramatikos 
atvaizdu. Kalbos schema galiausiai yra žaismas ir nieko daugiau“. 


Veikale Kalbos teorijos pradmenys" (1943) panaudodamas išraiškos/ 
turinio priešpriešą, kuria jis pakeičia signifikanto/signifikato priešpriešą 


i Les principes de grammaire générale. Turimas omeny Hjelmslevo darbas. 

' On the Principles of Phonematics [Apie fonematikos pagrindus), 1935, Proceedings of the 
Second International Congress of Phonetic Sciences, p. 51. 

* L. Hjelmslevas ir H. J. Uldallis, Struktūralistinės kalbotyros studijos, surengtos Kopenhagos 
lingvistiniame ratelyje [Etudes de linguistique structurale organisées au sein du Cercle linguis- 
tique de Copenhague] (Bulletin 11, 35, p. 13 ir t.). 

? Langue et parole [Kalba ir šneka] (1943) in Essais linguistiques, p. 77. 

i Prolégomènes d une théorie du langage. 

ir kurios kiekvienas iš narių gali būti nagrinėjamas formos ar substancijos 
požiūriu, Hjelmslevas kritikuoja kalbos, natūraliai susijusios su fonetine 
išraiškos substancija, idėją. Iki šiol buvo neteisingai „suponuojama, kad 
šnekamosios kalbos išraiškos substancija turėjo būti sudaryta išskirtinai 
iš „garsų 


Tuo būdu, kaip pastebėjo E. ir K. Zwirneriai, nebuvo atsižvelgiama į tai, kad 
kalbėjimą lydi gestai, galintys pakeisti tam tikras kalbėjimo dalis, ir kad iš 
tiesų, kaip sako E. ir K. Zwirneriai, „natūralios“ kalbos veikloje dalyvauja 
ne vien vadinamieji kalbos padargai (gerklė, burna ir nosis), bet kone visi 
skersiniai raumenys. Negana to, įprastą gestų-garsų substanciją galima 
pakeisti visai kita substancija, pritaikyta kitokioms išorinėms sąlygoms. 
Ta pati kalbinė forma gali reikštis ir rašte, pavyzdžiui, fonetiškai ar fone- 
matiškai užrašant, taip pat vadinamosiose fonetinėse ortografijose, kaip 
antai danų. Štai „grafinė“ substancija, kuri kreipiasi išskirtinai į žvilgsnį 
ir nereikalauja būti perkelta į fonetinę „substanciją“ idant būtų užčiuopta 
ar suprasta. Ir ši grafinė „substancija“ kaip tik substancijos požiūriu gali 
būti skirtingų rūšių.! 


Atsisakydamas suponuoti substancijų „išvedimą“ iš fonetinės išraiš- 
kos substancijos, Hjelmslevas šią problemą nukelia už struktūrinės ir 
prynai lingvistinės analizės lauko: 


Negana to, niekada nėra visiškai tikrai žinoma, kas yra išvesta, o kas 
ne: neturime pamiršti, kad raidinio rašto atradimas slypi priešistorėje 
(B. Russellas visiškai pagrįstai atkreipia dėmesį į tai, kad mes neturime 
jokių priemonių nuspręsti, ar seniausia žmogiškos išraiškos forma yra 
raštas, ar šneka), ir todėl tvirtinimas, kad raidinis raštas paremtas fonetine 
analize, yra tik viena iš diachroninių hipotezių; jis lygiai taip pat galėtų būti 
paremtas formalia kalbinės struktūros analize. Tačiau bet kokiu atveju, 
kaip pripažįsta šiuolaikinė kalbotyra, diachroniniai svarstymai netinka 
sinchroniniam aprašymui“ (p. 104-105). 


' Omkring sprogteoriens grundlaeggelse, p. 91-93 (angl. vert. Prolegomena to a theory of lan- 
guage, p. 103-104). 
Žr. taip pat Kalbos sluoksniai [La stratification du langage] (1954) in Kalbotyros esė [Essais 
linguistiques] (Travaux du cercle linguistique de Copenhague, XII, 1959). Čia yra patikslintas 
grafematikos - grafinės išraiškos substancijos mokslo projektas bei terminologija (p. 41). 
Pasiūlyta algebros visuma siekiama ištaisyti tą faktą, kad formos ir substancijos perskyros 
atžvilgiu „sosiūriška terminologija gali sukelti painiavą“ (p. 48). Hjelmslevas čia įrodo, kaip 
„Viena ir ta pati išraiškos forma gali reikštis skirtingomis substancijomis: fonetine, grafine, 
ženklais-vėliavėlėmis ir t. t.“ (p. 49). 

Tai, kad ši glosematinė kritika buvo atlikta Saussureo dėka ir kartu 
prieš jį; tai, kad, kaip anksčiau mes patys tvirtinome, Bendrosios kalbotyros 
paskaitos atveria ir kartu užveria savitą gramatologijos erdvę, - visa tai 
puikiai suformuluoja H. J. Uldallis. Siekdamas parodyti, kad Saussure'as 
neišplėtojo „visų teorinių savo atradimo išvadų“, jis rašo: 


Tai juo labiau keista suvokiant, kad iš to buvo padarytos plačios prakti- 
nės išvados, iš to netgi buvo padarytos išvados prieš tūkstančius metų 
iki Saussureo, nes vien formos ir substancijos skirtumo sampratos dėka 
galime paaiškinti kalbos ir rašto galimybę vienu metu egzistuoti kaip vie- 
nos ir tos pačios kalbos išraiškoms. Jei viena iš šių dviejų substancijų - oro 
tėkmė ar rašalo tėkmė (the stream of air or the stream of ink) - būtų pačios 
kalbos sudėtinė dalis, tai būtų neįmanoma pereiti nuo vienos prie kitos 
nepakeitus kalbos!. 


Be abejonės, šitaip Kopenhagos mokykla išlaisvina tyrimų lauką: dė- 
mesys skiriamas ne tik formos, atsietos nuo bet kokio „natūralaus“ ryšio 
su substancija, grynumui, bet ir visam tam, kas kalbos sluoksniuose pri- 
klauso nuo grafinės išraiškos substancijos. Tuo būdu čia gali būti žadamas 
originalus ir griežtas ribas turintis aprašymas. Hjelmslevas pripažįsta, 
kad „dar nebuvo imtasi į garsą neatsižvelgiančios rašto analizės“ (p. 105). 
H. J. Uldallis, taip pat apgailestaudamas, kad „rašalo substancija neturėjo 
teisės sulaukti kalbininkų dėmesio, kurį jie išeikvojo oro substancijai“, 
nurodo šios problematikos ribas ir pabrėžia išraiškos substancijų nepri- 
klausomybę viena nuo kitos. Jis ją iš dalies iliustruoja tuo, kad ortogra- 
fijoje jokia grafema neatitinka tarimo kirčių (Rousseau supratimu, tai 
rodo rašto menkumą ir pavojingumą) ir, atvirkščiai, tarime jokia fonema 
neatitinka rašytinių žodžių suerdvinimo (spacing) (p. 13-14). 

Pripažindama rašto savitumą, glosematika ne tik įgijo priemonių 
grafinei stichijai aprašyti. Ji nurodė prieigą prie literatūriškumo stichijos, 


' Speech and writing [Kalba ir raštas], 1938, in Acta linguistica, VI, 1944, p. 11 ir t. Uldallis čia 

taip pat daro nuorodą į dr. Josepho Vacheko studiją Zum Problem der geschriebenen Sprache 
[Apie rašytinės kalbos problemas] (Travaux du Cercle linguistique de Prague VIII, 1939), 
siekdamas nurodyti „fonologinio ir glosematinio požiūrio skirtumą“. 
Žr. taip pat Eli Fischeris-Jorgensenas, „Pastabos apie foneminės analizės principus“ [„Remar- 
ques sur les principes de Vanalyse phonémique“) in Struktūriniai tyrinėjimai [Recherches 
Structurales|, 1949 (Travaux du Cercle linguistique de Prague, t. V, p. 231 ir t.); B. Siertsema, 
A study of glossematics [Glosematikos studija), 1955 (ir ypač VI sk.), ir Henningsas Spangas- 
Hanssenas, Glossematics, in Trends in European and American linguistics. 1930-1960 [Europos 
ir Amerikos kalbotyrų kryptys), 1963, p. 147 ir t. 

prie to, kas literatūroje remiasi neredukuojamai grafiniu tekstu, formos 
žaismą siejančiu su apibrėžta išraiškos substancija. Jei literatūroje esama 
kai ko, kas nesileidžia redukuojamas į balsą, į epą ar poeziją, tai galima 
užčiuopti tik griežtai atsiejant šį formos žaismą ir grafinės išraiškos subs- 
tanciją. (Be to, bus pripažinta, kad „grynoji literatūra“, taip gerbiama už 
tai, kas joje neredukuojama, kartu rizikuoja apriboti žaismą, jį susaistyti. 
Geismas susaistyti žaismą, beje, yra nenumaldomas). Šis susidomėjimas 
literatūra veiksmingai pasireiškė Kopenhagos mokykloje’. Šitaip jis pa- 
šalina Rousseau ir Saussureo nepasitikėjimą literatūriniais menais. Jis 
radikalizuoja pastangas rusų formalistų (konkrečiai OPOJAZo'), kurie 
kreipdami dėmesį į literatūros literatūriškumą, atrodo, teikė pirmenybę 
fonologinei instancijai ir literatūriniams modeliams (būtent poezijai), 
kuriuose ji vyrauja. Tad tai, kas literatūros istorijoje ir literatūrinio teks- 
to apskritai struktūroje išvengia šios instancijos, nusipelno tam tikro 
tipo aprašymo, kurio galimybės normas bei sąlygas galbūt sėkmingiau 
išlaisvino glosematika. Atrodo, ji geriau pasiruošusi tyrinėti grynai gra- 
finį literatūrinio teksto struktūros ir raidiškumo tapimo literatūriniu" 
istorijos, būtent jos „modernybės“, sluoksnį. 

Be abejonės, šitaip atveriama nauja negirdėtų ir vaisingų tyrinėjimų 
sritis. Vis dėlto visų pirma čia mus domina visai ne išraiškos substancijų 
paralelizmas ar atrastas jų panašumas. Buvo gerai matyti, kad jei fonetinė 
substancija netenka savo privilegijos, tai anaiptol ne grafinės substancijos 
naudai, kuri taip pat gali būti pakeista. Galėdama būti išlaisvinanti ir ne- 
paneigiama, glosematika čia vis dar operuoja įprasta rašto samprata. Kad 
ir kokia pirminė ir neredukuojama ji būtų, „išraiškos forma“, koreliatyviai 
susieta su grafine „išraiškos substancija“, lieka itin apribota. Ji labai pri- 
klauso nuo archirašto, apie kurį čia kalbame, ir yra iš jo išvesta. Archiraštas 
veikia ne tik grafinės išraiškos formoje bei substancijoje, bet ir negrafinės 
išraiškos formoje bei substancijoje. Archiraštas konstituoja ne tik schemą, 
vienijančią formą su bet kokia substancija (grafine ar kokia kita), bet ir 
sign-function procesą, susiejantį turinį su išraiška, nesvarbu, ar ši būtų 
grafinė, ar ne. Ši tema niekaip negalėjo tilpti Hjelmslevo sistemoje. 


Ir jau itin programiškai - Prolegomenuose [Prolégomènes] (angl. vert. p. 114-115). Plg. taip 
pat Ad. Stenderis-Petersenas, Esquisse d'une théorie structurale de la littérature [Struktū- 
ralistinės literatūros teorijos apybraiža]; ir Svendas Johansenas, La notion de signe dans la 
glossėmatigue et dans l'esthétique [Ženklo samprata glosematikoje ir estetikoje], in Travaux 
du Cercle linguistigue de Copenhague, t. V, 1949. 

i O6uecmso u3y4enUua n03MuUuecKo20 A3wuKa [Poetinės kalbos studijų bendrija] rusų forma- 
listų-struktūralistų mokykla. 

i du devenir-littėraire de la littėralitė. 

Reikalas tas, kad archiraštas, skirsmo! procesas, neredukuojama ar- 
chisintezė, kaip viena ir ta pati galimybė, vienu sykiu atverianti įlaikini- 
mą, santykį su kitu ir kalbą, kaip visos kalbinės sistemos sąlyga, negali 
būti pačios kalbinės sistemos dalis, negali būti patalpinta jos lauke kaip 
objektas. (Nors tai nereiškia, kad jis turi realią vietą kitur, kitą apibrėžtą 
vietą). Archirašto samprata niekuo negali praturtinti mokslinio, pozi- 
tyvaus ir „imanentinio“ (Hjelmslevo suteikiama šiam žodžiui prasme) 
pačios sistemos aprašymo. Be to, glosematikos pradininkas, be abejonės, 
būtų užginčijęs jo būtinybę, kaip jis visiškai ir teisėtai atmeta bet kokias 
ekstralingvistines teorijas, kurios nekyla iš kalbinės sistemos neredukuo- 
jamos imanencijos!. Šioje sampratoje jis būtų įžvelgęs vieną iš tų apeliacijų 
į patirtį, kuriomis teorija turi atsikratyti“. Jis būtų nesupratęs, kodėl rašto 
pavadinimas liko priskirtas šiam X, tampančiam tokiu skirtingu nuo to, 
kas visada buvo vadinama „raštu“. 

Mes jau pradėjome tikslinti šį žodį, visų pirma būtinybę sieti archi- 
rašto sampratą ir populiarią rašto sampratą, kuri šiuo žodžiu pajungiama 
dekonstrukcijai. Vėliau tai tęsime. Tuo tarpu patirties sąvoka šiuo atveju 
itin kebli. Kaip ir visos mūsų čia naudojamos sąvokos, ji priklauso me- 
tafizikos istorijai ir ja naudotis galime tik perbraukę kryžmai. „Patirtis“ 
visada reiškė ryšį su esatimi, nepaisant to, ar šis ryšys būtų ar nebūtų 
sąmonės forma. Vis dėlto šios rūšies vingrybėms ir šiai neišvengiamai 
įtampai pajungdami diskursą, turime išsemti patirties sampratos ištek- 
lius prieš pasiekdami (ir tam, kad dekonstruodami pasiektume) galutinį 
jos pagrindą. Tai vienintelė sąlyga, norint išvengti ir „empirizmo, ir 
„naivių“ patirties kritikų. Tuo būdu, pavyzdžiui, patirtis, nuo kurios, 
pasak Hjelmslevo, „teorija turi būti nepriklausoma“, nėra visa patirtis. 
Ji visada atitinka tam tikrą faktinės ar sritinės patirties tipą (istorinį, 


i ženklas-funkcija (angl.). 

' différance - tai Derrida naujadaras. -ance priesaga čia žymi daiktavardžio veiksmažodiškumą, 

procesualų, o ne substancialų jo pobūdį, todėl buvo pasirinkta lietuviška priesaga -smas (plg. 
tapsmas, virsmas, gausmas). Šis naujadaras nuo įprasto žodžio différence („skirtumas, skirtis“) 
skiriasi tik rašyba, o ne tarimu. (Panašaus pobūdžio naujadarą yra išgalvojęs ir Levinas, kuris 
šalia essence („esmė“) vartoja essance [„esmas“], žymintį būties (esse) procesualumą). 
Omkring, p. 9, (angl. vert. Prolegomena, p. 8). 
P. 14. Visa tai Hjelmslevui netrukdo „ryžtis pavadinti“ savo pagrindinį principą „empiriniu 
principu“ (p. 12, angl. vert. p. 11). „Tačiau, - priduria jis, - esame visiškai pasiruošę atsisakyti 
šio pavadinimo, jei epistemologinis tyrimas parodytų, kad jis netinka. Mūsų požiūriu - tai 
paprastas terminijos klausimas, nepaveikiantis principo laikymosi“. Visa tai tėra sistemos 
terminologinio konvencionalizmo pavyzdys, kai visas sąvokas pasiskolinant iš metafizikos 
istorijos, nuo kurios norima atsiriboti (forma/substancija, turinys/išraiška, ir t. t.), tikimasi, kad 
galima neutralizuoti visą jų istorinį krūvį, paskelbiant intencijas, įvadą ar uždedant kabutes. 


m 

psichologinį, fiziologinį, sociologinį ir t. t.), suteikdama pagrindą pačiam 
sritiniam mokslui atsirasti, ir kaip tokia ji yra griežtai išoriška kalbotyrai. 
To visai nėra tokios patirties kaip archiraštas atveju. Patirties sričių ar 
natūralios patirties visumos suskliaudimas turi atverti transcendentalinės 
patirties lauką. Šioji patirtis pasiekiama tik tokiu atveju, kai, išgryninus 
kalbinės sistemos specifiškumą ir eliminavus visus išorinius mokslus bei 
metafizines spekuliacijas (kaip tai daro Hjelmslevas), iškeliamas pačios 
sistemos, kaip kokio nors mokslo objektų sistemos, transcendentalinės 
kilmės klausimas ir, atitinkamai, teorinės sistemos, nagrinėjančios pir- 
mąją, - šiuo atveju objektyvios ir „deduktyvios“ sistemos, kuria siekia 
būti glosematika, - transcendentalinės kilmės klausimas. Be viso šito 
lemiamai pažangai, kurią padaro į savo objekto originalumą, į „imanen- 
tišką savo objektų sistemą“ atsižvelgiantis formalizmas, gresia scientistinis 
objektyvizmas, kitaip sakant, kita - nepastebima ir slapta - metafizika. 
Tai dažnai matome Kopenhagos mokyklos darbuose. Kaip tik vengdami 
tokio naivaus objektyvizmo, čia nurodome į transcendentalumą, kurį 
kitur kvestionuojame. Manome, jog galima likti šiapus arba žengti anapus 
transcendentalinės kritikos. Norint padaryti taip, kad anapus nesugrįžtų 
į šiapus, reikia tokioje vingrybėje pripažinti eigos būtinybę. Ši eiga turi 
palikti vagą tekste. Be šios vagos, redukuotas į paprastą savo išvadų tu- 
rinį, ultratranscendentalinis tekstas visada bus neatskiriamai panašus į 
ikikritinį tekstą. Šiandien turime suformuluoti ir apmąstyti šio panašumo 
dėsnį. Tai, ką čia vadiname kryžminiu sąvokų perbraukimu, turi tapti 
žymėmis, ženklinančiomis tokio būsimo apmąstymo vietas. Pavyzdžiui, 
transcendentalios archė vertė iš pradžių turi būti patirta kaip būtina, o 
tik po to leistis perbraukiama. Archipėdsako sąvoka turi įteisinti tiek šią 
būtinybę, tiek šį perbraukimą. Tapatybės logikai ji iš tiesų prieštaringa 
ir nepriimtina. Pėdsakas nėra vien kilmės išnykimas, čia dėstomame 
samprotavime ir pagal tą eigą, kuria sekame, jis reiškia, kad kilmė netgi 
nėra išnykusi, kad ji visada buvo konstituojama tik retrospektyviai, per 
nekilmę, per pėdsaką, tuo būdu tampantį kilmės kilme. Tad siekiant iš- 
plėšti pėdsako sąvoką iš klasikinės schemos, kuri ją paverstų išvestine bei 
empirine esaties ar pirminio nepėdsako žyme, reikia kalbėti apie pirminį 
pėdsaką arba archipėdsaką. Vis dėlto žinome, jog ši sąvoka griauna savo 
įvardijimą! ir, jei viskas prasideda nuo pėdsako, juolab nesama pirminio 


' le nom - „vardas, pavadinimas, įvardijimas“. „Vardas“ Derrida kontekste reiškia žodžio 
tapatybę. 

pėdsako.! Tad turime nustatyti fenomenologinės redukcijos ir huserliško 
tipo nuorodos į transcendentalinę patirtį, suprantamų kaip paprastas 
diskurso momentas, vietą. Kiek patirties apskritai - ir ypač transcenden- 
talinės patirties (Husserlio filosofijoje) - sąvoka lieka valdoma esaties 
temos, tiek ji dalyvauja redukuojant pėdsaką. Gyvoji Dabartis (Ieben- 
dige Gegenwart)' yra universali ir absoliuti transcendentalinės patirties 
forma, kurią mums nurodo Husserlis. Visa, kas įlaikinimo proceso ap- 
rašymuose netrikdo šios formos paprastumo ir vyravimo, atrodo, žymi 
transcendentalinės fenomenologijos priklausomybę metafizikai. Tačiau 
joje slypi ir atotrūkio [nuo metafizikos] jėgos. Husserlio aprašomame 
pirminiame įlaikinime ir santykio su kitu asmeniu procese neprezentacija 
arba prezentacijos atsisakymas yra toks pat „pirminis“, kaip ir prezenta- 
cija. Štai kodėl pėdsako apmąstymas gali atitrūkti nuo transcendentalinės 
fenomenologijos ne daugiau, negu į ją susivesti. Čia, kaip ir kitur, proble- 
mos iškėlimas pasirinkimo terminais, įsipareigojimas ar manymas, kad 
pirmiausia privalome atsakyti taip arba ne, priklausomybės supratimas 
kaip ištikimybės, o nepriklausomybės - kaip laisvo kalbėjimo, - visa tai 
yra visiškai skirtingų lygmenų, kelių ir stilių painiojimas. Dekonstruojant 
archė, nepasirenkama. 

Taigi pripažįstame, kad būtina eiti per archipėdsako sąvoką. Kaip 
ši būtinybė mus veda iš paties kalbos sistemos vidaus? Kodėl kelias, 
vedantis nuo Saussureo prie Hjelmslevo, mums draudžia apeiti pirminį 
pėdsaką? 

Todėl, kad ėjimas per formą - tai ėjimas per įspaudą. Ir skirsmo ap- 
skritai prasmė mums būtų labiau pasiekiama, jei aiškiau pasirodytų šio 
dvejopo praėjimo vienovė. 

Abiem atvejais reikia pradėti nuo galimybės neutralizuoti fonetinę 
substanciją. 

Viena vertus, fonetinis elementas, terminas, vadinamoji juslinė pilnu- 
ma nepasirodo kaip tokie be skirties arba priešpriešos, suteikiančių jiems 
formą. Tai akivaizdžiausia apeliavimo į skirtį, kaip fonetinės substancijos 
redukciją, svarba. Tad čia skirties pasirodymas ir funkcionavimas supo- 
nuoja pirmapradę sintezę, iki kurios nėra jokios absoliučios paprasty- 
bės. Taigi toks būtų pirminis pėdsakas. Be retencijos mažiausiame laiko 


! Kitur mėginome argumentuotai išdėstyti šios kilmės apskritai (empirinės ir/ar transcenden- 
talinės) sampratos kritiką (Įvadas į Husserlio veikalą Apie geometrijos kilmę, 1962, p. 60). 
[Derrida išvertė šį Husserlio tekstą į prancūzų kalbą ir parašė jam ilgą įvadą - dekonstrukcinę 
jo analizę.) 

i Le Présent Vivant - žr. skyrelio Pleištas iii vert. paaiškinimą p. 92. 

patirties vienete, be pėdsako, užlaikančio! kitą kaip kitą tame pačiame, 
nesuveiktų jokia skirtis ir nepasirodytų jokia prasmė. Tad čia kalbama 
ne apie konstituotą skirtį, bet apie gryną procesą, gaminantį skirtį iki bet 
kokio turinio apibrėžimo. (Grynas) pėdsakas yra skirsmas. Jis nepriklauso 
nuo jokios juslinės, girdimos ar regimos, fonetinės ar grafinės pilnumos. 
Priešingai, pėdsakas yra jos sąlyga. Nors jis neegzistuoja, nors jis niekada 
nebuvo buvinys-esamybė už kokios nors pilnumos ribų, jo galimybė yra 
iš principo ankstesnė už visa tai, kas vadinama ženklu (signifikatu/sig- 
nifikantu, turiniu/išraiška ir t. t.), sąvoka ar veikimu, motoriškumu ar 
jusliškumu. Taigi šis skirsmas yra ne daugiau jusliškas nei suvokiamas 
protu ir įgalina ženklų tarpusavio artikuliaciją vienos abstrakčios sąran- 
gos (pvz., fonetinio ar grafinio teksto) viduje arba tarp dviejų išraiškos 
sąrangų. Jis įgalina šnekos ir rašto įprasta šių žodžių prasme artikuliaciją, 
kadangi grindžia metafizinę priešpriešą tarp jusliškumo ir suvokiamumo 
protu, be to, tarp signifikanto ir signifikato, išraiškos ir turinio ir t. t. Jei 
[žodinė] kalba šia prasme jau iš karto nebūtų raštas, tai joks išvestinis 
„užrašymas“ būtų neįmanomas, o klasikinė rašto ir šnekos santykio pro- 
blema negalėtų iškilti. Be abejo, pozityvūs reikšmės mokslai gali aprašyti 
vien skirsmo darbą ir faktą, apibrėžtas skirtis ir esatis, kurioms jie sutei- 
kia dingstį. Negali būti paties skirsmo veikimo mokslo ar pačios esaties 
kilmės, t. y. tam tikros nekilmės mokslo. 

Taigi skirsmas yra formos formavimasis. Bet, kita vertus, jis yra įspau- 
do įspaustumas". Žinome, kad Saussureas skiria „akustinį atvaizdą“ ir 
objektyvų garsą (p. 98). Šitaip jis suteikia sau teisę „redukuoti“ (fenome- 
nologine šio žodžio prasme) akustikos ir fiziologijos mokslą, tuo pat metu 
įsteigdamas kalbos mokslą. Akustinis atvaizdas - tai garso pasirodymo 
struktūra, kuri yra ne kas kita kaip pasirodantis garsas. Būtent akustinį 
atvaizdą jis vadina signifikantu, signifikato vardą palikdamas, žinoma, ne 
daiktui (jį redukuoja kalbos aktas ir pati jos idealybė), bet „sąvokai“, be 
abejo, šiuo atveju netikusiam žodžiui: geriau sakykime - prasmės idealy- 
bei. „Siūlome palikti žodį ženklas, nurodantį visumą, o sąvoką ir akustinį 
atvaizdą pervadinkime signifikatu ir signifikantu“. Akustinis atvaizdas yra 
tai, kas išgirsta": ne išgirstas garsas, bet garso girdimumas“. Girdimumas 


' retenant - tos pačios šaknies žodis kaip ir „retencija“ [rétention]. 

" Iėtre-imprimė de lempreinte. 

"i entendu - veiksmažodžio entendre dalyvis. Entendre turi dvi pagrindines reikšmes, kurios 
šiame kontekste vienodai svarbios: 1) „išgirsti“; 2) „suvokti, suprasti“. 

~ Ietre-entendu - turimas omenyje tas garso aspektas, kuris daro jį suvokiamą; „garso girdi- 
mumas“ - tai abstrakti jo galimybė būti išgirstam ir kartu suvokiamam. 

yra struktūriškai fenomeniškas ir priklauso radikaliai kitokios kilmės 
sąrangai nei realaus garso pasaulyje sąranga. Šį subtilų, bet absoliučiai 
lemiamą heterogeniškumą galima išryškinti tik atliekant fenomenologinę 
redukciją. Tad ji yra būtina bet kokiai girdimumo analizei, nesvarbu, ar 
ji gimtų iš lingvistinių, psichoanalitinių ar kitokių paskatų. 

Taigi „akustinį atvaizdą“, struktūruotą garso pasirodymą, „juslinę ma- 
teriją , kurią skirsmas paverčia išgyvenama ir įforminta, - tai, ką Husserlis 
vadintų hylė/morphė' struktūra, besiskiriančia nuo visos pasauliškos tik- 
rovės, - Saussureas vadina „psichiniu atvaizdu“: „Pastarasis [akustinis 
atvaizdas - J. D.] yra ne materialus garsas, grynai fizinis dalykas, bet 
psichinis šio garso įspaudas, reprezentacija, apie kurią mums liudija 
mūsų juslės. Jis yra juslinis, ir jei jį pavadiname „materialiu“, tai tik ta 
prasme, kad priešpriešiname jį kitam, apskritai abstraktesniam sąsajos 
terminui - sąvokai“ (p. 98). Nors žodis „psichinis“ galbūt netinka - ne- 
bent jo atžvilgiu imamasi fenomenologinių atsargumo priemonių - bet 
šios ištraukos originalumas yra visiškai akivaizdus. 

Dar prieš patikslindami pažymėsime, kad čia nebūtinai kalbama apie 
tai, ką Jakobsonas ir kiti kalbininkai galėjo kritikuoti kaip „mentalistinį 
požiūrį : 


Pagal vieną iš seniausių, bet dar gyvų sampratų, kurios priklauso Bau- 
douinui de Courtenay, fonema yra įsivaizduotas ar intencionalus garsas, 
priešpriešinamas iš tiesų sklindančiam garsui, kaip „psichofonetinis“ fe- 
nomenas priešpriešinamas „fiziofonetiniam“ faktui. Tai į vidujybę įtraukto 
garso psichinis atitikmuo!. 


' Medžiaga/forma (gr.). 

' Op. cit., p. 111. Hjelmslevas formuluoja tas pačias išlygas: „Keista, kad kalbotyra, ilgą laiką 
siekusi apsisaugoti nuo bet kokio ,psichologizmo šešėlio, čia, atrodo, - tebūnie tik tam tikru 
mastu ir gerai išlaikydama proporcijas, - viso labo tesugrįžta prie F. de Saussureo „akustinio 
atvaizdo ir prie ‚sąvokos‘ su sąlyga, kad šis žodis interpretuojamas kaip griežtai atitinkantis 
mūsų ką tik išdėstytą mokymą, trumpai tariant, su sąlyga, kad nors ir su tam tikromis iš- 
lygomis, pripažįstama būtinybė, kad iš dviejų kalbos ženklo pusių viena turi būti „visiškai 
psichinis fenomenas (žr. p. 28). Bet tai veikiau dalinis terminijų sutapimas nei reali analogija. 
F. de Saussureo įvestų terminų ir Paskaitose pateiktų interpretacijų buvo atsisakyta, nes jie 
sukelia dviprasmybių, ir reikėtų vengti klaidų. Beje, savo ruožtu mes neapsisprendžiame dėl 
klausimo, kokiu mastu mūsų čia siūlyti tyrinėjimai gali būti traktuojami kaip psichologiniai: 
mat psichologija atrodo esanti disciplina, kurią dar aiškiai reikia geriau apibrėžti“. („Kalbos 
sluoksniai“, 1954, in Essais linguistiques, p. 56). Straipsnyje Kalba ir šneka (1943) iškeldamas 
tą pačią problemą, Hjelmslevas jau pateikė „daugybę subtilybių, kurias Ženevos mokslininkas 
turėjo visiškai suvokti, bet kurių jis nemanė esant naudinga griežtai teigti; tokią laikyseną 
galėję nulemti motyvai mums, žinoma, neprieinami“ (p. 76). 

Nors taip apibrėžta „psichinio atvaizdo“ sąvoka (t. y. pagal vaizduotės 
ikifenomenologinę psichologiją) yra gerokai paveikta mentalistinės nuo- 
statos, ją galimą apginti nuo Jakobsono kritikos patikslinant: 1) kad ją 
galima išsaugoti ir tam nebūtina tvirtinti, jog „vidinė kalba, išskyrus kon- 
figūratyvinius ar perteklingus požymius, redukuojama į skiriamuosius 
požymius“; 2) kad neverta išsaugoti apibūdinimo „psichinis“, jei šis reiškia 
tik kitą natūralią, vidinę, o ne išorinę tikrovę. Būtent šioje vietoje Husserlio 
korekcija būtina ir netgi transformuoja svarstymo prielaidas. Reali (reell), 
bet ne tikroviška (real) išgyvenimo sudedamoji dalis - hylė/morphė struk- 
tūra - nėra tikrovė (Realität). Kalbant apie intencionalų objektą, pa- 
vyzdžiui, atvaizdo turinį, realiai (reell) jis nepriklauso nei pasauliui, nei 
išgyvenimui: tai nereali išgyvenimo sudedamoji dalis. Psichinis atvaizdas, 
apie kurį kalba Saussureas, neturi būti išorinę tikrovę kopijuojanti vidinė 
tikrovė. Veikale Idėjos I Husserlis kritikuoja „portreto“ sampratą, o veika- 
le Krisis (p. 63 ir t.) parodo, kaip fenomenologija turi įveikti natūralistinę 
„vidinės patirties“ ir „išorinės patirties“ priešpriešą, kuria gyvuoja psi- 
chologija bei humanitariniai mokslai. Tad būtina išgelbėti skirtumą tarp 
pasirodančio garso ir garso pasirodymo, siekiant išvengti blogiausios, bet 
dažniausiai pasitaikančios painiavos. Iš principo tai įmanoma padaryti 
anaiptol nesiekiant „įveikti invariantiškumo ir kintamumo antinomiją, 
priskiriant invariantiškumą vidinei patirčiai, o kintamumą - išorinei“ 
(Jakobsonas, op. cit. p. 112). Invariantiškumo ir kintamumo skirtis ne 
išskiria dviejų sričių, bet suskaido jas į dvi dalis jų pačių viduje. Visa tai 
pakankamai parodo, kad phonė esmė negali būti tiesiogiai ir iš pat pradžių 
perskaityta pasauliško psichofiziofonetikos mokslo tekste. 

Imantis šių atsargumo priemonių, reikia pripažinti, kad būtent spe- 
cifinėje šio įspaudo ir šio pėdsako zonoje, įlaikinime tam tikro išgyve- 
nimo - kuris nėra nei pasaulyje, nei „aname pasaulyje“, kuris yra ne 
daugiau garso nei šviesos prigimties, ne daugiau laike nei erdvėje - tarp 
elementų pasirodo skirtys ar veikiau jos juos gamina, priverčia iškilti 
kaip tokius ir konstituoja tekstus, pėdsakų grandines bei sistemas. Šios 
grandinės ir sistemos gali išryškėti tik šio pėdsako ar įspaudo audinyje. 
Negirdėta skirtis tarp to, kas pasirodo, ir pasirodymo (tarp „pasaulio“ 
ir „išgyvenimo“) - tai visų kitų skirčių, visų kitų pėdsakų sąlyga, ir ši 
skirtis jau yra pėdsakas. Pėdsako sąvoka taip pat yra absoliučiai ir teisėtai 
„ankstesnė“ už bet kokią fiziologinę engramos' prigimties problematiką 


i engramme - psichologinis terminas, reiškiantis individualios praeities įvykio paliktą pėdsaką 
sąmonėje. 

arba už metafizinę absoliučios esaties prasmės, kurios pėdsakas šitaip 
leidžiasi iššifruojamas, problematiką. Iš tiesų pėdsakas yra absoliuti pras- 
mės apskritai kilmė. Ir dar kartą reikėtų pasakyti, kad nesama prasmės 
apskritai absoliučios kilmės. Pėdsakas yra skirsmas, atveriantis pasirodymą 
ir reikšmę. Tai, kas gyva, artikuliuodamas per tai, kas negyva apskritai, 
būdamas bet kokio kartojimosi kilme, idealybės kilme, pėdsakas yra ne 
daugiau idealus nei realus, ne daugiau suvokiamas protu nei jusliškas, ne 
daugiau perregima reikšmė nei neperregima energija, ir jokia metafizikos 
sąvoka negali jo aprašyti. O kadangi pėdsakas yra a fortiori ankstesnis už 
jusliškumo sričių perskyras (tiek už garsą, tiek už šviesą), tai ar prasmin- 
ga įvesti „natūralią“ akustinio įspaudo ir, pavyzdžiui, regimo (grafinio) 
įspaudo hierarchiją? Grafinis atvaizdas nematomas, o akustinis atvaizdas 
negirdimas. Skirtis tarp pilnutinių balso vienetų lieka negirdima. O skirtis 
įrašo korpuse - nematoma. 


Pleištas 


Tikriausiai jūs svajojote rasti žodį, kuris tuo pat metu 
reikštų skirtumą ir artikuliaciją'. Atsitiktinai varty- 
damas Robertą, atrodo, jį radau, tik reikia priimti 
šio žodžio žaismą ar veikiau nurodyti jo dvipras- 
miškumą. Šis žodis - pleištas': „Atplėšta, nuskelta 
dalis. Plg. įtrūkis, lūžis, išlauža, plyšys, įskilimas, 
nuolauža. - Dviejų staliaus, šaltkalvio darbo dalių 
sujungimas, sankiba. Langinės vyris. Plg. sąnarys, 
sujungimas.“ 

Roger Laporte'as (laiškas). 


Erdvės ir laiko patirties kilmė - tas skirties raštas, tas pėdsako audi- 
nys - įgalina erdvės ir laiko skirtį artikuliuotis, pasirodyti kaip tokiai 
patirties vienovėje („to paties“, išgyvenamo remiantis „tuo pačiu“ savu 
kūnu, vienovėje). Tad ši artikuliacija leidžia grafinei („regimai“ ar „lyti- 
mai“, „erdvinei ') grandinei (esant reikalui - linijiniu būdu) prisitaikyti 


i Kaip ir žodis différence (skirtumas, skirtis), tiksliau différer (žr. skyrelio Rašytinė būtis iii vert. 
paaiškinimą, p. 38), žodis articulation vienu metu reiškia du priešingus veiksmus: sujungimą, 
sukabinimą to, kas yra suskaidoma, padalijama į atskiras dalis, artikuliuojama. 

ï brisure - „pleištas“ nėra tikslus atitikmuo, tačiau jis bene vienintelis iš galimų variantų gali 
išreikšti jungimo ir skaidymo dvireikšmiškumą, kuris šiuo atveju svarbiausias. Pleištas yra 
pakala medžiui skelti, o kartu pagaliukas sujungimui sutvirtinti, skylei užkalti (žr. DLKŽ). 

prie kalbėjimo („fonetinės“, „laikinės“) grandinės. Reikia pradėti nuo 
pirmosios šios artikuliacijos galimybės. Skirtis yra artikuliacija. 
Būtent tai sako Saussure'as, prieštaraudamas VI skyriui: 


Taigi šnekos aparato klausimas kalbos problematikoje - antraeilis. Tam 
tikras vadinamosios artikuliuotos kalbos apibrėžimas galėtų patvirtinti 
šią mintį. Lotynų kalba articulus reiškia „narys, dalis, tam tikros dalykų 
sekos padalinys“. Kalbos plotmėje artikuliacija gali reikšti arba kalbėjimo 
grandinės padalijimą į skiemenis, arba reikšmių grandinės padalijimą į 
reikšminius vienetus... Remiantis pastaruoju apibrėžimu, galima sakyti, 
kad žmogui yra natūrali ne šnekamoji kalba, bet sugebėjimas konstituoti 
kokią nors kalbą, t. y. skirtingų ženklų sistemą, atitinkančią skirtingas 
idėjas (p. 26. Kursyvas mūsų). 


Tad „psichinio įspaudo“ idėja iš esmės siejasi su artikuliacijos idėja. 
Be pasirodančio juslinio dalyko ir išgyvenamo jo pasirodymo („psichinio 
įspaudo ) skirties laikinė sintezė, leidžianti skirtims pasirodyti reikšmių 
grandinėje, negalėtų atlikti savo darbo. Tai, kad „įspaudas“ neredukuo- 
jamas, taip pat reiškia, kad šneka pirmapradiškai pasyvi, bet pasyvi ta 
prasme, kurią bet kokia pasaulyje esanti metafora gali tik iškreipti. Šis 
pasyvumas kartu yra ryšys su praeitimi, su tam tikru „visada-jau-čia““, 
kurio joks pakartotinis kilmės suaktyvinimas negalėtų visiškai įvaldyti 
ir pažadinti esačiai. Tad ši negalimybė visiškai atgaivinti pirmapradės 
esaties akivaizdumą nurodo į absoliučią praeitį. Būtent šitai mums leido 
pavadinti pėdsaku tai, ko neįmanoma redukuoti į esamybės" paprastumą. 
Iš tiesų kas nors galėtų mums paprieštarauti sakydamas, kad nesuskai- 
domoje įlaikinimo sintezėje protencija tiek pat būtina, kiek ir retencija. 
Ir abu šie matmenys ne prisijungia vienas prie kito, bet keistu būdu 
vienas kitą implikuoja. Žinoma, tai, kas anticipuojama per protenciją, 
ne mažiau atskiria esamybę nuo jos tapatybės sau nei tai, kas užlaikoma 
per pėdsaką. Tačiau, suteikiant pirmenybę anticipavimui, rizikuojama 
ištrinti to, kas „visada-jau-čia“, ir pamatinio pasyvumo, vadinamo laiku, 
neredukuojamumą. Kita vertus, tai, jog pėdsakas nurodo į absoliučią 


' un toujours-dėjd-ld. 

" un présent - šis žodis prancūzų kalboje reiškia tiesiog „dabartis“, tačiau verčiama „esamybė“ 
norint išsaugoti originale akivaizdų šio žodžio ryšį su présence - „esatis“, juolab, kad žodžiui 
„dabartis“ prancūzai turi dar ir kitą žodį - maintenant, kurį Derrida kaip tik ima vartoti 
perpasakodamas Husserlį ir šitaip atsižvelgdamas į paties Husserlio vartojamas dvi sąvokas: 
vokiškąją Gegenwart ir lotyniškąją Prūsenz. Ten, kur prėsent lyginamas su passė („praeitis“), 
šis žodis bus verčiamas kaip „dabartis“. 

praeitį, mus skatina apmąstyti praeitį, kurios nebegalima suprasti! mo- 
difikuotos esaties forma - kaip praėjusios dabarties. O kadangi praeitis 
visada reiškė praėjusią dabartį, tai pėdsake užlaikomos absoliučios pra- 
eities neverta vadinti griežtąja to žodžio prasme „praeitimi“. Tai dar 
vienas įvardijimas, kurį reikia perbraukti kryžmai, juolab, kad keistas 
pėdsako judėjimas ir žada, ir kartu primena: skirsmas skiria/uždelsia". 
Taip pat atsargiai ir taip pat perbraukiant galima pasakyti, kad jo pa- 
syvumas - tai taip pat jo ryšys su „ateitimi“. Dabarties, praeities, ateities 
sąvokos - visa tai, kas laiko bei istorijos sąvokose suponuoja klasikinį jų 
akivaizdumą - pagaliau, apskritai metafizinė laiko sąvoka negali adekva- 
čiai aprašyti pėdsako struktūros. Dekonstruoti esaties paprastumą reiškia 
ne tik atsižvelgti į potencialios esaties ar netgi į protencijos ir retencijos 
„dialektikos“ akiračius, kuri, užuot aprėpusi dabartį, būtų patalpinta jos 
šerdyje. Tad neketiname komplikuoti laiko struktūros, visiškai išsaugo- 
dami jos pamatinį vienalytiškumą bei seką, pavyzdžiui, parodydami, kad 
praeities dabartis ir ateities dabartis pirmapradiškai konstituoja gyvosios 
dabarties" formą, ją padalydamos. Šitoks komplikavimas, iš esmės toks 
pat, kokį aprašė Husserlis, nepaisant drąsios fenomenologinės redukci- 
jos, apsiriboja akivaizdumu, linijinio, objektyvaus ir pasauliško modelio 
esatimi. B dabartis kaip tokia esanti konstituota A dabarties retencijos ir 
C dabarties protencijos. Nepaisant iš to atsirandančio žaismo (mat kiek- 
viena iš trijų dabarčių savyje atgamina šią struktūrą), šis sekos modelis 
neleidžia, kad kokia nors X dabartis užimtų, pavyzdžiui, A dabarties vietą 
ir kad dėl sąmonei nepriimtino uždelsto veikimo“ patirties esamybė būtų 


' comprendre - čia svarbios abi šio žodžio reikšmės: „suprasti“ ir „aprėpti“. 

ï la différance diffère - žr. skyrelio Rašytinė būtis iii vert. paaiškinimą, p. 38. 

i le prėsent-vivant - gyva esamybė, arba gyva dabartis, Husserlio fenomenologijoje yra ga- 
lutinė idealybės forma, kurioje įmanomos nesančios (būsiančios ar buvusios) patirties 
anticipavimas ar patirtų dalykų atkartojimas per prisiminimą, jų į(su)dabartinimas per 
transcendentalinio gyvenimo savi-esatį [présence d soi]. „Tikriausiai šis pastebėjimas buvo 
nukopijuotas nuo transcendentalinio savi-patyrimo. Šiame patyrime ego prieinamas sau 
pačiam pirminiu būdu. Tačiau tai, kas patiriama tikrai adekvačiai, kiekvieną kartą yra tik to 
patyrimo branduolys, būtent - gyva savi-dabartis (Selbstgegenwart), kurią išreiškia gramatinė 
sakinio ego cogito prasmė...“ (E. Husserl, Karteziškosios meditacijos, vert. T. Sodeika, Vilnius: 
Aidai, 2005, p. 30). „Kiekvienas išgyvenimas savaime yra tapsmo tėkmė [...]: tai trunkanti 
retencijų ir protencijų tėkmė, įtarpinta pirmapradžių išgyvenimų [der Originaritūt) fazės, 
kuri taip pat yra tekanti ir kurioje sąmonė pasiekia gyvą išgyvenimo „dabartį, besiskiriančią 
nuo savo ,prieš tai ir ,po to“( E. Husserl Jahrbuch für Philosophie und phūnomenologische 
Forshung, Halle: Max Niemeyer, 1928, T. I, p. 149-150). 

~ un effet du retardement - retardement kasdienėje kalboje reiškia „vėlavimas“. Tai prancūziš- 
kas Freudo termino Nachtrūglichkeit atitikmuo. Tai kokio nors dalyko poveikis, kurį sąmonė 
patiria ne tiesiogiai, ne esamu momentu, bet pavėluotai, kai pats dalykas jau praėjęs ir kai 
jis pradeda veikti tarsi uždelsto veikimo bomba. 

nulemta ne tiesiogiai iki jos ėjusios esamybės, bet gerokai už ją „ankstes- 
nės“ esamybės. Tai uždelsto (nachträglich) veikimo problema, apie kurią 
kalba Freudas. Laikiškumas, kuriuo jis remiasi, negali pasiduoti sąmonės 
ar esaties fenomenologijai ir, be abejo, tokiu atveju galima kvestionuoti 
teisę visa tai, apie ką čia kalbama, dar vadinti laiku, esama dabartimi, 
ankstesne dabartimi, vėlavimu ir t. t. 

Labai apibendrintai šią didžiulę problemą galima išreikšti taip: ar 
transcendentalinės, kiek įmanoma „dialektinės“ fenomenologijos ap- 
rašytas laikiškumas yra dirva, kurią, tarkime, pasąmoninės laikiškumo 
struktūros gali tik šiek tiek modifikuoti? Ar, priešingai, pats fenomeno- 
loginis modelis, kaip kalbos, logikos, akivaizdumo, pamatinio saugumo 
tinklas yra išaustas pagal jam nepriklausančius ataudus, kurie, - ir tai di- 
džiausias keblumas, - neturi nieko bendra su pasauliškumu? Juk anaiptol 
neatsitiktinai transcendentalinė vidinės laiko sąmonės fenomenologija, 
taip besirūpinanti suskliausti kosminį laiką, kaip sąmonė ir netgi kaip 
vidinė sąmonė turi gyventi laike, susijusiame su pasaulio laiku. Galbūt 
pertrūkis tarp sąmonės, juslinio suvokimo (vidinio ar išorinio) ir „pa- 
saulio“ neįmanomas netgi subtilia redukcijos forma. 

Taigi tik tam tikra negirdėta prasme galima sakyti, kad šneka yra 
pasaulyje, įsišaknijusi pasyvume, kurį metafizika vadina jusliškumu 
apskritai. Kadangi neturime nemetaforinės kalbos, kurią čia galėtu- 
me priešpriešinti metaforoms, reikia, kaip to norėjo Bergsonas, dau- 
ginti tarpusavyje prieštaraujančias metaforas. „Juslinį pavidalą įgavęs 
noras“ - šitaip, pavyzdžiui, Maine'as de Biran'as, kiek kitų intencijų veda- 
mas, vadino iš balsių sudarytą šneką. Tai, kad logosas iš pat pradžių yra 
įspaudas ir kad šis įspaudas yra rašytinis kalbos šaltinis, žinoma, reiškia, 
jog logosas nėra kūrybinė veikla, tolydi ir pilnutinė Dievo Žodžio stichija 
ir t. t. Tačiau metafizika nebūtų peržengta, jei apsiribotumėme vien nauju 
„sugrįžimo prie baigtinybės“, „Dievo mirties“ ir t. t. motyvu. Priešingai, 
kaip tik reikia dekonstruoti šią sąvokų sistemą bei problematiką. Jos 
priklauso tai pačiai onto-teologijai, kurią kvestionuoja. Skirsmas yra kas 
kita nei baigtinybė. 

Anot Saussureo, šnekos pasyvumas - tai visų pirma jos ryšys su žodine 
kalba. Ryšys tarp pasyvumo ir skirties nesiskiria nuo ryšio tarp pamatinio 
kalbos apskritai pasgmoningumno (kaip įsišaknijimo konkrečioje kalboje) 
ir suerdvinimo (pauzės, balti tarpai, skyryba, intervalas apskritai ir t. t.), 


' «Vouloir sensibilisė“. 

kuris ir yra reikšmės kilmė. Kadangi „kalba yra forma, o ne substancija“ 
(p. 169), šnekos aktyvumas visada gali ir turi paradoksaliai semtis iš šio 
šaltinio. Bet ji yra forma kaip tik todėl, kad „kalboje yra vien skirtumai“ 
(p. 116). Suerdvinimas (pažymėsime, kad šis žodis nusako erdvės ir laiko 
artikuliaciją, laiko tapimą erdvišku ir erdvės tapimą laikiška) visada yra 
nesuvokiamumas juslėmis, ne-esamybė ir nesąmoningumasi kaip tokie, 
jei tik galima šį pasakymą pavartoti nefenomenologine prasme, mat čia 
peržengiame netgi fenomenologijos ribą. Archiraštas kaip suerdvinimas 
negali būti duotas kaip toks - fenomenologinėje esaties patirtyje. Jis žymi 
mirusį laiką gyvos dabarties esatyje, bet kokios bendros formos esaty- 
je. Miręs laikas gyvuoja". Štai kodėl dar sykį kartojame, kad pėdsako 
apmąstymo niekada nebus galima supainioti su rašto fenomenologija, 
nepaisant visų diskursyvinių išteklių, kuriuos toks apmąstymas skoli- 
nasi iš fenomenologijos. Rašto fenomenologija, kaip ženklo apskritai 
fenomenologija, neįmanoma. Jokia [fenomenologinė] intuicija negali 
būti išpildyta ten, kur „iš tiesų tampa svarbūs ¿balti tarpai“ (rinkinio 
Kauliukų metimas „Įžanga“*"). 

Galbūt geriau galima suprasti, kodėl sapno veiklą Freudas veikiau 
lygina su raštu, o ne su kalba, su hieroglifų, o ne su fonetiniu raštu!. 
Ir kodėl Saussureas sako, kad žodinė kalba „nėra kalbančio subjekto 
funkcija“ (p. 30). Visų šių teiginių, pritariant ar nepritariant jų autoriams, 
nereikėtų suvokti tiesiog kaip paprastų esaties ar sąmoningos subjektyvy- 
bės metafizikos apvertimų. Vienu metu konstituojantis ir dislokuojantis 
raštas yra kas kita nei subjektas, kad ir kokia prasme jį suvoktume. Raštas 
niekada negalės būti mąstomas remiantis subjekto kategorija: kad ir kaip 
ją modifikuotume, remdamiesi sąmonės ar pasąmonės sąvokomis, sub- 
jekto kategorija per visą savo istoriją visada nurodys į jokių nutikimų 
nesujaudinamos esaties substancialumą arba į savasties tapatybę per 
santykio su savimi esatį. Ir mes žinome, kad šios istorijos siūlas nesivijo 
metafizikos pakraščiais. Apibrėždami kokį nors X-ą kaip subjektą, nie- 

i Ie non-peręu, le non-prėsent et le non-conscient. 

i le temps mort est d l'œuvre - idioma le temps mort reiškia sustojimą, pauzę kokioje nors 
veikloje, taigi neveikimą; idioma être à l'œuvre reiškia „veikti“. Todėl pasakymas, kad „ne- 
veikimas veikia“ yra oksimoroniškas, paradoksalus. Norint geriau jį perteikti, šis sakinys 
verčiamas kiek laisviau. 

ii Coup de dės jamais nabolira le hasard [ „Kauliukų metimas niekada nepanaikins atsitikti- 
numo...“] - žymus S. Mallarmé eilėraštis, 1897 metais pasirodęs tarptautiniame žurnale 
Cosmopolis. Tai buvo jo neįgyvendinto absoliučios „Knygos“ projekto pati pradžia. 

! Kaip tik šiuo požiūriu mes pamėginome perskaityti Freudą (Freudas ir rašto scena in Raštas 


ir skirtis). Šis perskaitymas atskleidžia akivaizdų ryšį tarp pėdsako sąvokos ir „už-delsimo“ 
struktūros, apie kurią kalbėjome prieš tai. 

kada neatliekame grynos konvencijos veiksmo, o kalbant apie raštą, toks 
apibrėžimas niekada nebus bereikšmis judesys. 

O juk suerdvinimas kaip raštas yra subjekto tapimas nesančiu ir jo 
tapimas nesąmoningu. Nukrypdama nuo kurso, ženklo emancipacija savo 
ruožtu pagimdo esaties geismą. Negalima sakyti, kad šis tapsmas - ar šis 
nukrypimas nuo kurso - ištinka subjektą ir subjektas gali jį pasirinkti 
ar pasyviai jam pasiduoti. Kaip ir subjekto santykis su savo mirtimi, šis 
tapsmas yra pats subjektyvybės konstituavimas. Visuose gyvenimo, t. y. 
mirties ekonomijos sandaros lygmenyse. Bet kokia grafema savo esme yra 
testamentinė!. O pirmapradė rašto subjekto nesatis taip pat yra ir daikto 
ar referento nesatis. 

Kalbant apie suerdvinimo horizontalę, - ji sutampa su tuo matme- 
niu, apie kurį lig šiol kalbėjome, ir nėra jam priešinga, kaip paviršius 
gelmei, - net nėra reikalo sakyti, kad suerdvinimas atkerta, krenta ir 
nustumia į pasąmonę, nes be šios kadencijos ir be šios cezūros pasą- 
monė yra niekas. Tuo būdu reikšmė formuojasi tik skirsmo tuštumose: 
iš netolydumo ir suskaidymo į atskirus vienetus, iš to, kas nepasirodo, 
atsitraukimo ir susilaikymo. Šis kalbos pleištas kaip raštas, šis netolydu- 
mas tam tikru metu galėjo išjudinti tolydumo idėją - tą neįkainojamą 


! Ši tema glūdi daugelyje mitologinių sistemų. Tarp daugybės pavyzdžių galima paminėti 
Totą - egiptiečių rašto dievą, apie kurį užsimenama Faidre. Jis, kaip klastingos technikos 
išradėjas, analogiškas Hermiui, taip pat atlikdavo ir svarbias funkcijas laidotuvių ritualuose. 
Reikalui esant, jis būdavo mirusiųjų palydovas. Jis surašinėdavo sąskaitas prieš paskutinį 
teismą. Be to, atlikdavo pavaduojančio sekretoriaus pareigas, kuris uzurpuodavo pagrindinę 
vietą - karaliaus, tėvo, saulės, jų akies vietą. Pavyzdžiui: „Dažniausiai Horo akis virsdavo 
mėnulio akimi. Mėnulis, kaip ir viskas, kas susiję su dangaus kūnų pasauliu, itin domino 
egiptiečius. Pagal vieną legendą, mėnulis buvo sukurtas dievo-saulės, idant jį pavaduotų 
naktimis: tai buvo Totas, kuriam Ra paskyrė šias svarbias pakeitimo pareigas. Kitas mitas 
mėnulio nepastovumą mėgina paaiškinti pasikartojančia dviejų priešininkų Horo ir Seto 
kova. Kovos metu Horui buvo išplėšta akis, tačiau Setas, galiausiai nugalėtas, buvo privers- 
tas savo nugalėtojui sugrąžinti akį, kurią iš jo buvo pagrobęs; pagal kitas versijas akis pati 
sugrįžo arba ją sugrąžino Totas. Kad ir kaip būtų, Horas su džiaugsmu atranda savo akį ir 
apvalęs įstato į senąją vietą. Šią akį egiptiečiai pavadino oudjat „sveikoji“. Toliau matysime, 
kad oudjat akies vaidmuo buvo svarbus su laidotuvėmis susijusiuose tikėjimuose, legendoje 
apie Ozirį ir aukojimo apeigose. Vėliau prie šios legendos... buvo prijungta kita, su saule su- 
sijusi legenda: pasakota, kad pasaulio viešpačiui nuo pat pasaulio pradžios dėl nežinomos 
priežasties buvo atimta akis. Jis įpareigojo Šu ir Tefnut jam ją atnešti. Šiedu taip ilgai negrįžo, 
kad Ra buvo priverstas į neištikimosios akies vietą įstatyti kitą. Kai Šu ir Tefnut pagaliau 
atnešė akį, šioji baisiai supyko (a) matydama, kad jos vieta užimta. Idant numalšintų akies 
pyktį, Ra ją pavertė gyvate ir užsidėjo ant kaktos kaip savo galios simbolį; be to, įpareigojo 
ją ginti jį nuo priešų“. (b) Akis išliejo ašaras (rėmyt), iš kurių gimė žmonės (rėmet), mitinė 
žmonių kilmė, kaip matome, paremta paprastu žodžių žaismu (Jacgues Vandier, La religion 
égyptienne [Egiptiečių religija): PUF, p. 39-40.) Šį akies pakeitimo mitą vėliau sugretinsime 
su akies istorija Rousseau tekste (žr. toliau p. 197]). 

kalbotyros prietarą. Jo atsisakydama fonologija iš tiesų turi atsisakyti bet 
kokios radikalios perskyros tarp šnekos ir rašto ir tuo būdu atsisakyti ne 
savęs pačios, ne fonologijos, bet fonologizmo. Tai, ką šiuo požiūriu pri- 
pažįsta Jakobsonas, mums čia itin svarbu: 


Nuo pat komunikacijos teorijos pradžios fiziškai tolydi šnekamosios kalbos 
tėkmė atsidūrė „žymiai komplikuotesnėje“ situacijoje (Shannon ir Weaver) 
nei ta, kuri susijusi su rašytinės kalbos baigtine netolydžių elementų visu- 
ma. Vis dėlto lingvistiniam tyrimui pavyko sakytinį diskursą suskaidyti į 
baigtinę informacijos vienetų seriją. Šie paskiri, galutiniai, „skiriamaisiais 
požymiais“ vadinami vienetai yra sugrupuoti į vienalaikius „pluoštus“, 
vadinamus fonemomis, kurios savo ruožtu sudaro grandinę ir formuoja 
sekas. Taigi šitaip forma kalboje turi iš atskirų dalelių aiškiai sudarytą 
struktūrą ir todėl ją galima aprašyti kiekybiškai.’ 


Pleištas žymi ženklo, signifikanto ir signifikato vienovės negalimybę 
rastis esamybės ir absoliučios esaties pilnatvėje. Štai kodėl nėra pilnutinės 
šnekos, nepriklausomai nuo to, ar norima ją atstatyti priešinantis psicho- 
analizei, ar remiantis ja. Dar prieš ketinant redukuoti ar atstatyti pilnu- 
tinės šnekos, kuri sako esanti tiesa, prasmę, reikia iškelti klausimą apie 
prasmę ir jos kilmę skirtyje. Tokia yra pėdsako problematikos vieta. 

Kodėl pėdsakas? Kas mus paskatino pasirinkti šį žodį? Mes jau pra- 
dėjome atsakinėti į šį klausimą. Tačiau ir pats šis klausimas, ir mūsų 
atsakymo prigimtis yra tokie, kad vienas ir kitas priversti nuolat pasi- 
slinkti. Kadangi žodžiai ir sąvokos įgauna prasmę tik skirčių grandinėse, 
savo kalbą ir sąvokų pasirinkimą galima pateisinti tik vienos topikos 
ir vienos istorinės strategijos viduje. Taigi pateisinimas niekada negali 
būti nei absoliutus, nei galutinis. Jis priklauso nuo jėgų suderinimo ir 
išreiškia tam tikrą istorinę kalkuliaciją. Tad mūsų pasirinkimą palaips- 
niui nulėmė tam tikras skaičius duočių (be tų, kurias jau apibrėžėme), 
priklausančių epochos diskursui. Žodis pėdsakas savaime turi nurodyti 
į apibrėžtą šiuolaikinių tekstų skaičių, kurių galios ketiname paisyti. Tai 
nereiškia, kad priimame kiekvieną šių tekstų kaip visumą. Vis dėlto žodis 
pėdsakas su šiais tekstais užmezga, mūsų supratimu, patį tvirčiausią ryšį, 
o tai mums leidžia veltui nesileisti į samprotavimus, kurie tuose tekstuo- 
se įrodė savo veiksmingumą. Taigi šią pėdsako sąvoką mes gretiname 


! Linguistique et théorie de la communication [Kalbotyra ir komunikacijos teorija] (op. cit., 
p. 87-88). 

su ta sąvoka, kuriai buvo skirtas didžiausias dėmesys paskutiniuosiuo- 
se Levino tekstuose bei jo ontologijos kritikoje!: ryšys su jisybe kaip 
su kitybe tokios praeities, kuri niekada nebuvo ir niekada negali būti 
išgyventa pirmaprade ar modifikuota esaties forma. Nors pats Levinas 
to nedaro, mes susiejame šią sąvoką su Heideggerio projektu, ir tuomet 
ši sąvoka - už Heideggerio teksto ribų - sudrebina ontologiją, kuri per 
savo vidinę eigą būties prasmę apibrėžė kaip esatį, o kalbos prasmę - kaip 
visišką šnekos tolydumą. Galutinis šios esė tikslas - paversti mįslingu 
tai, kas paprastai suprantama kaip artumas, netarpiškumas, esatis (kaip 
esaties artimumas, savastis ir jos „prie-“!). Ši esaties dekonstrukcija su- 
sijusi ir su sąmonės dekonstrukcija, taigi ir sa neredukuojama pėdsako 
(Spur) sąvoka, pasirodančia tiek Nietzsches, tiek Freudo tekstuose. Pa- 
galiau visose mokslo srityse, o ypač biologijoje, ši sąvoka šiandien atrodo 
viešpataujanti ir neredukuojama. 

Kadangi pėdsakas - „atminties“ archifenomenas - kurį reikia mąstyti 
iki gamtos ir kultūros, gyvuliškumo ir žmogiškumo ir t. t. priešpriešos, 
priklauso pačiam reikšmės judėjimui, tai reikšmė a priori yra rašyti- 
nė - nesvarbu, ar ji užrašoma, ar ne, nesvarbu, kokia forma ji užrašoma 
„juslinėje“ bei „erdvinėje“ stichijoje, vadinamoje „išorine“. Archiraš- 
tas, - pirmoji šnekos, o tada ir rašmens siaurąja to žodžio prasme ga- 
limybė, „uzurpavimo“, demaskuoto nuo Platono iki Saussureo, gimtoji 
vieta, - šis pėdsakas yra pirmoji išorybė apskritai, mįslingas gyvos bū- 
tybės ryšys su savo kitu ir vidaus ryšys su išore - suerdvinimas. Išorė, 
„erdvinė“ ir „objektyvi“ išorybė, apie kurią mes manome, kad ji esanti 
visų įprasčiausia pasaulyje, tarsi būtų paties įprastumo pavyzdys, - taigi 
ši išorybė nepasirodo be gramos, be skirsmo kaip įlaikinimo, be kito 
esaties nebuvimo, įrašyto esamybės prasmėje, be ryšio su mirtimi, kaip 
konkrečios gyvosios dabarties struktūros. Metafora čia būtų uždrausta. 
Pėdsako esatyje-nesatyje, - tame, ką derėtų vadinti ne pėdsako dvipras- 
miškurnu, bet jo žaismu (nes žodis „dviprasmiškumas“ reikalauja esaties 
logikos, net kai pradeda jai nebepaklusti), - glūdi raidės ir dvasios, kūno 
ir sielos problemos ir visos problemos, apie kurių pirminį giminiškumą 


! Žr. būtent La trace de lautre in Tijdschrift voor filosofie, 1963 rugs. [lietuviškas vertimas: 
Kito pėdsakas (vert. A. Sverdiolas) in Baltos lankos, 1999, Nr. 11] ir mūsų esė Violence et 
métaphysique, sur la pensée d'E. Levinas [Prievarta ir metafizika, apie E. Levino mąstymą) 
in Raštas ir skirtis. 

' Turimas omenyje prancūzų kalbos žodžio esatis - présence priešdėlis prė-, reiškiantis buvimą 
prie, artumą. 

kalbėjome prieš tai. Visi dualizmai, visos sielos ar dvasios nemirtingumo 
teorijos, taip pat ir monizmai - spiritualistiniai ar materialistiniai, dialek- 
tiniai ar primityvūs - yra vienintelė tema metafizikos, kurios visa istorija 
neišvengiamai siekė redukuoti pėdsaką. Pėdsako pajungimas pilnutinei 
esačiai, apibendrintai logose, rašto nužeminimas šnekos, svajojančios 
apie savo pilnatvę, atžvilgiu - tai judesiai, kurių reikalavo ontoteologi- 
ja, archeologinę ir eschatologinę būties prasmę apibrėždama kaip esatį, 
kaip paruziją', kaip gyvenimą be skirsmo: tai kitas mirties įvardijimas, 
istoriška' metonomija, kurioje Dievo vardas laikosi per pagarbų nuotolį 
nuo mirties. Štai kodėl, jei šis judėjimas atveria savo epochą platonizmo 
pavidalu, tai jis baigiasi begalybę propaguojančia metafizika. Vienintelė 
begalinė būtis gali redukuoti skirtį esatyje. Šia prasme Dievo vardas - bent 
jau tas, kuris tariamas klasikiniuose racionalizmuose - yra paties skirties 
nebuvimo vardas. Vienintelė pozityvi begalybė gali pakylėti pėdsaką, jį 
„sublimuoti“ (neseniai buvo pasiūlyta hegelišką Aufhebung versti kaip 
sublimaciją; kad ir ko būtų vertas toks vertimas, šių dviejų sąvokų su- 
gretinimas mus domina). Nereikia kalbėti apie „teologinį prietarą', vei- 
kiantį čia ar ten, kai kalbama apie logoso pilnatvę: logosas, kaip pėdsako 
sublimacija, yra teologinis. Begalybę propaguojančios teologijos visada 
yra logocentrizmai - nesvarbu, ar propaguoja sukūrimo idėją, ar ne. 
Pats Spinoza apie intelektą - apie logosą - sakė, kad jis yra begalinis ne- 
tarpiškas dieviškos substancijos modusas, šiuo vardu Trumpajame Trak- 
tate" netgi vadindamas jo amžinąjį sūnų. Kaip tik šiai epochai, „pasibai- 
giančiai su Hegeliu kartu su absoliučios sąvokos kaip logoso teologija, 
priklauso visos nekritiškos, kalbotyros akredituotos sąvokos, bent jau 
tokiu mastu, kuriuo kalbotyra turi patvirtinti - ir kaipgi mokslas galėtų 
to išvengti? - Saussureo dekretą, padalijantį „vidinę kalbos sistemą“. 

Kaip tik šios sąvokos - atvaizdas arba reprezentacija, jusliškumas ir 
suvokiamumas protu, gamta ir kultūra, gamta ir technika, ir t. t. - leido 
išstumti raštą. Jos sudaro vienovę su visa metafizinių sąvokų visuma ir 
ypač su viena natūralistine, objektyvistine apibrėžtimi, išvesta iš skirties 
tarp išorės ir vidaus. 

O ypač - su „primityvia laiko samprata“. Šį posakį skolinamės 
iš Heideggerio. Jo veikalo Būtis ir laikas pabaigoje šiuo posakiu nurodo- 
ma laiko samprata, mąstoma remiantis erdviniu judėjimu arba dabartimi. 


' Žr. skyrelio Rašytinė būtis i vert. paaiškinimą, p. 39. 
“ historiale - žr. skyrelio Signifikantas ir tiesa v vert. paaiškinimą, p. 23. 
ʻi Court Traité. 

Ši samprata vyravo per visą filosofiją, pradedant Aristotelio Fizika, bai- 
giant Hegelio Logika!. Ši visą klasikinę ontologiją apibrėžianti samprata 
gimė ne iš kokios nors filosofo klaidos ar kokio teorinio trūkumo. Ji yra 
Vakarų istorijos visumos, to, kas vienija jos metafiziką ir jos techniką, 
viduje. Vėliau pamatysime, kaip ji susijusi su rašto linijiškumu ir šnekos 
linijiškumo samprata. Ši linijiškumo tendencija, be abejo, neatsiejama 
nuo fonologizmo: jis gali iškelti balsą tik tiek, kiek linijinis raštas atrodo 
jam paklūstąs. Šiuo požiūriu gali būti interpretuota visa Saussureo „signi- 
fikanto linijiškumo“ teorija. 


Girdimiesiems signifikantams būdinga tik laiko linija: jų elementai pasi- 
rodo vienas po kito, jie sudaro grandinę. Ši savybė išryškėja iš karto, vos 
tik jie pateikiami raštu... 

Būdamas girdimosios prigimties, signifikantas skleidžiasi vien laike ir jam 
būdingos iš laiko pasiskolintos savybės: a) jis reprezentuoja trukmę ir b) 
ši trukmė matuojama tik pagal vieną matą: tai linija.’ 


Būtent šiuo požiūriu Jakobsonas ryžtingai atsiriboja nuo Saussureo, 
linijos homogeniškumą pakeisdamas muzikinės penklinės struktūra, 
„muzikiniu akordu“? Čia kyla klausimas ne apie Saussureo tvirtinamą 
laikinę kalbėjimo esmę, bet apie šį tvirtinimą ir šią analizę valdančią laiko 
sampratą - laiko, suvokiamo kaip linijinė seka, kaip „pasekmiškumas“. 
Šis vienintelis modelis veikia visose Paskaitose, tačiau Anagramose Saussu- 
reas, atrodo, juo yra mažiau užtikrintas. Jo vertė bent jau jam atrodo pro- 
blemiška, tad atskiroje pastraipoje aptariamas neišspręstas klausimas: 


Tai, kad kokį nors žodį sudarantys elementai seka vienas paskui kitą - tiesa, 
kurios kalbotyroje nereikėtų laikyti akivaizdžia ir dėl to neverta dėmesio, 
priešingai, ją reikėtų laikyti tokia, kuri iš anksto suteikia svarbiausią pa- 
grindą bet kokiam naudingam žodžių apmąstymui. Itin specifinėje srityje, 
apie kurią mums tenka svarstyti, tik remiantis pamatiniu žmogiško žodžio 
apskritai dėsniu, gali iškilti atskiras pasekmiškumo ar nepasekmiškumo 
klausimas.‘ 

' Leisime sau čia nurodyti mūsų esė - Ousia et Grammė, note sur une note de Sein und Zeit 
[Ousia ir Grammė - pastaba apie vieną Būties ir Laiko išnašą). 

* P. 103. Taip pat žiūrėti viską, kas susiję su „homogenišku laiku“ p. 64 ir t. 

' Op. cit., p. 165. Žr. taip pat jau cituotą straipsnį iš žurnalo Diogėne. 

* Mercure de France, 1964 vasaris, p. 254. Pristatydamas šį tekstą, Starobinskis primena mu- 
zikinį modelį ir prieina išvadą: „Ši interpretacija plėtojasi pagal kitą tempą (ir kitame laike): 
iki tam tikros ribos nutolstama nuo ,pasekmiškumo laiko, būdingo įprastai kalbai“. Be abejo, 
galima būtų pasakyti: būdingo įprastai laiko ir kalbos sampratai. 

Taigi ši linijinė laiko samprata bene giliausiai šiuolaikinę ženklo sam- 
pratą susieja su jos istorija. Nes galų gale būtent pati ženklo samprata, 
taip pat signifikanto ir signifikato plotmių perskyra, kad ir kokia nežymi 
būtų, lieka įtraukta į klasikinės ontologijos istoriją. Paralelizmas, plotmių 
ar planų atitikimas čia nieko nekeičia. Tai, kad ši perskyra, iš pradžių pa- 
sirodžiusi stoikų logikoje, buvo reikalinga begalybės teologijai pajungtos 
scholastinės tematikos sąryšingumui, - būtent tai mums neleidžia šio 
mūsų dienų paveldo traktuoti kaip atsitiktinumo ar tam tikro patogumo. 
Apie tai jau užsiminėme pačioje pradžioje, o dabar galbūt geriau išryškėja 
tokios nuostatos priežastys. Signatum! visada nurodydavo į res, kaip į savo 
referentą, kaip į sukurtą buvinį ar bent jau kaip į iš pat pradžių apmąstytą 
ir išsakytą, apskritai mąstomą ir išsakomą amžinoje dieviško logoso, 
tiksliau, jo kvėpavimo, esamybėje. Jei signatum su baigtinės dvasios (ne- 
svarbu, sukurtos ar ne, bet kokiu atveju pasaulyje esančios būtybės) šneka 
buvo susijęs tarpininkaujant signans, tai su dievišku logosu jis turėjo 
netarpišką ryšį, nes dieviškas logosas jį mąstė esatyje ir jam jis nebuvo 
pėdsakas. O šiuolaikinei kalbotyrai, nors signifikantas ir yra pėdsakas, 
bet signifikatas yra pilnutinėje intuityvios sąmonės esatyje iš principo 
mąstoma prasmė. Tiek, kiek signifikato plotmė vis dar pirmapradiškai 
atskiriama nuo signifikanto plotmės, ji nėra laikoma pėdsaku: jai visai 
teisėtai nereikia signifikanto, idant būtų tai, kas ji yra. Būtent šio teigi- 
nio gelmėje reikia iškelti kalbotyros ir semantikos santykių problemą. 
Toks rėmimasis signifikato, kuris mąstomas ir galimas anapus bet kokio 
signifikanto, prasme lieka priklausomas nuo mūsų neseniai primintos 
onto-teo-teleologijos. Taigi reikėtų dekonstruoti būtent ženklo idėją, 
atsidedant rašto apmąstymui, kuris, kaip ir dera, persipintų su onto-teo- 
logijos reikalavimu, ištikimai kartodamas jos visumą ir sudrebindamas 
labiausiai užtikrintas jos akivaizdybes!. Šia kryptimi neišvengiamai esame 


i Žr. skyrelio Signifikantas ir tiesa i vert. paaiškinimą, p. 37. 

! Jei nusprendėme įrodyti šios „rekonstrukcijos“ būtinybę, suteikdami pirmenybę nuorodoms 
į Saussureo tekstus, tai ne tik todėl, kad Saussureo teorija dar vyrauja šiuolaikinėje kalbo- 
tyroje bei semiologijoje, bet ir dėl to, kad Saussureas mums atrodo esąs ant ribos: tuo pat 
metu metafizikoje, kurią reikia dekonstruoti, ir anapus ženklo sampratos (signifikantas/sig- 
nifikatas), kuria jis dar naudojasi. Perskaitę R. Godelį (Rankraštiniai bendrosios kalbotyros 
paskaitų šaltiniai [Les sources manuscrites du cours de linguistique générale}, 1957, p. 190 ir 
t.), mes geriau suprantame, kaip Saussure'as dvejojo, nuolat abejojo, ypač kalbėdamas apie 
dviejų ženklo „pusių“ skirtumą ir „arbitralumą“. Beje, neatmestina, kad Paskaitų pažodiš- 
kumas, kuriuo mums teko remtis, vieną dieną gali pasirodyti įtartinas neišspausdintų, šiuo 
metu leidybai rengiamų tekstų šviesoje. Konkrečiai turime omenyje Anagramas. Kokiu mas- 
tu Saussureas yra atsakingas už savo Paskaitas, parengtas ir išleistas po jo mirties? Klausimas 


KALBOTYRA IR GRAMATOLOGIJA 


vedami nuo tada, kai pėdsakas paveikia ženklo visumą su abiem jo pu- 
sėmis. Tai, kad signifikatas pirmapradiškai ir esmiškai (o ne tik baigtinei 
ir sukurtai dvasiai) yra pėdsakas, kad jis visada jau užima signifikanto 
padėtį - būtent tai yra iš pažiūros nekaltas sakinys, kuriuo remdamasi 
logoso, esaties bei sąmonės metafizika turi apmąstyti raštą kaip savo 
mirtį ir savo išteklių. 


nėra naujas. Ar reikia patikslinti, kad bent jau čia mes negalime jo laikyti svarbiu. Išskyrus 
tuos, kurie visiškai klaidingai suvokia mūsų projekto prigimtį, visi kiti pastebės, kad mes 
mažai domėjomės pačiu paties Saussureo mąstymu, mus domino tik vienas tekstas, kurio 
pažodiškumas, kaip žinoma, nuo 1915 metų suvaidino vaidmenį tam tikroje jo perskaitymų, 
įtakų, nepripažinimų, perėmimų, atmetimų ir t. t. sistemoje. Tekste, pavadintame Bendrosios 
kalbotyros paskaitos, mums buvo svarbu tai, ką jame galima skaityti - ir lygiai taip pat tai, 
ko jame negalima skaityti - bet ne kokia nors užslėpta ar „tikroji“ Saussureo intencija. Jeigu 
būtų atskleista, kad šis tekstas užtemdė kitą, „tikrosios“ intencijos tekstą - o juk visada turime 
reikalą tik su tekstais, - ir tai padarė kryptingai, net ir tokiu atveju mūsų siūlomas šio teksto 
perskaitymas, vien tik dėl šios vienintelės priežasties, nebus paneigtas. Veikiau priešingai. 
Beje, ši situacija Paskaitų leidėjų buvo numatyta pačioje jų pirmosios Pratarmės pabaigoje. 

Kokiomis sąlygomis galima gramatologija? Pamatinė sąlyga, žinoma, 
yra ta, kad jos reikalauja logocentrizmas. Tačiau ši galimybės sąlyga 
virsta negalimybės sąlyga. Iš tiesų esama rizikos, kad ji sudrebins taip 
pat ir mokslo sąvoką. Grafematika ar gramatografija nebeturėtų būti 
pateikiamos kaip mokslai: jų siekis turėtų peržengti gramatologinio 
pažinimo akiratį'. 

Nesileisdami į šios pavojingos būtinybės nuotykį ir laikinai paklusda- 
mi tradicinėms moksliškumo normoms, pakartosime klausimą: kokiomis 
sąlygomis galima gramatologija? 

Su sąlyga, kad mes žinome, kas yra raštas ir kaip galima sutvarkyti šios 
sąvokos daugiabalsiškumą. Kur prasideda raštas? Kada jis prasideda? Kur 
ir kada pėdsakas - raštas apskritai - bendra šnekos ir rašto kiltis pavirsta 
„raštu“ siaura, įprasta to žodžio prasme? Kur ir kada pereinama nuo vieno 
rašto prie kito, nuo rašto apskritai prie rašto siaurąja to žodžio prasme, 
nuo pėdsako prie rašmens, nuo vienos grafinės sistemos prie kitos, o 
grafinio kodo lauke - nuo vieno grafinio diskurso prie kito, ir t. t.? 

Kur ir kada prasideda...? Kilmės klausimas. O juk tai, kad nėra kilmės, 
t. y. paprastos kilmės, tai, kad kilmės klausimai kartu su ja atsineša esaties 
metafiziką, - būtent to neabejotinai turėtų mus išmokyti pėdsako apmąs- 
tymas. Nesileisdami į šios pavojingos būtinybės nuotykį ir toliau keldami 
kilmės klausimus, turime pripažinti du šių klausimų lygmenis. „Kur“ ir 
„kada“ gali atverti empirinius klausimus: kokios yra pirmųjų rašto feno- 
menų konkrečios vietos ir konkretus laikas istorijoje bei pasaulyje? Į šiuos 


' être exorbitante au regard dun savoir - pažodžiui: „išeiti iš pažinimo žvilgsnio orbitos“. 

klausimus turi atsakyti faktų paieška ir tyrimas - tai istorija įprasta to 
žodžio prasme, ta, kuria iki šiol užsiiminėjo beveik visi raštus pasaulyje 
tyrinėję archeologai, epigrafistai bei priešistorės specialistai. 

Tačiau kilmės klausimas iš pat pradžių susipina su esmės klausimu. 
Lygiai taip pat galima pasakyti, kad jis suponuoja onto-fenomenolo- 
ginį klausimą griežtąja to žodžio prasme. Reikia žinoti, kas yra raštas, 
idant būtų galima kelti klausimus žinant, apie ką kalbama ir apie ką 
yra klausimas, kur ir kada prasideda raštas. Kas yra raštas? Pagal ką jis 
atpažįstamas? Koks esmės tikrumas turi vadovauti empirinei paieškai? 
Vadovauti jai iš principo, nes faktiškai empirinis tyrimas būtinai turi 
nedelsdamas praturtinti esmės apmąstymą!. Pastarasis turi remtis „pa- 
vyzdžiais“, ir galima būtų parodyti, kokiu būdu ši negalimybė pradėti 
nuo pradžios de jure! - tokios, kokią ją apibrėžia transcendentalinės 
refleksijos logika - nurodo į pėdsako pirmapradiškumą (perbrauktą 
kryžminiu brūkšniu), t. y. į rašto kiltį. Pėdsako mąstymas mus jau 
išmokė to, kad jis negali būti paprasčiausiai pajungtas onto-fenome- 
nologiniam esmės klausimui. Pėdsakas yra niekas, jis nėra buvinys, jis 
pranoksta klausimą „kas tai?“ ir daro jį galimą. Čia negalima netgi pa- 
sitikėti priešprieša tarp de facto ir de jure, kuri visada veikė tik klausimo 
„kas tai?“ sistemoje su visomis jos metafizinėmis, ontologinėmis bei 
transcendentalinėmis formomis. Nesileisdami į pavojingos būtinybės 
nuotykį iškelti klausimą apie archi-klausimą „kas tai?“, dar pasilikime 
gramatologinio pažinimo lauke. 

Raštas yra visiškai istoriškas, todėl natūralu, o kartu stebėtina, kad 
mokslinis susidomėjimas raštu visada įgaudavo rašto istorijos pavidalą. 
Tačiau mokslas taip pat reikalavo, kad rašto teorija grynam faktų apra- 
šymui (jei tik toks pasakymas turi prasmę) suteiktų kryptį. 


Algebra: paslaptis ir skaidrumas 


Pernelyg dažnai ignoruojama arba neįvertinama tai, kad XVIII am- 
žius, čia žymintis lūžį, pamėgino įteisinti šiuos du reikalavimus. Dėl gilių 
ir sistemingų priežasčių XIX amžius mums paliko sunkų iliuzijų bei ne- 


' Apie empirinės kilmės paieškos empirinius sunkumus žr. M. Cohen, Didysis rašto išradimas 
[La grande invention de lėcriture|, 1958, T. I, p. 3 ir t. Svarbiausias veikalas Prancūzijoje, skir- 
tas visuotinei rašto istorijai - tai J. G. Février Rašto istorija [Histoire de lėcriture), 1948-1959. 
M. V.-David juos aptarė žurnale Critigue, 1960, birželis. 

i „Teisėtos“, principinės pradžios, kuri priešinga faktinei, realiai pradžiai. 

supratimo palikimą, ir dėl to labiausiai nukentėjo visa tai, kas susiję su 
XVII amžiaus pabaigos ir XVIII amžiaus rašytinio ženklo teorija!. 
Taigi mums reikia išmokti iš naujo skaityti tai, kas mus pasiekė tokiu 
užtemdytu pavidalu. Madeleine V.-David - viena iš tų, kurie, būdami 
dėmesingi filosofinei problematikai, nuolat skatino atgaivinti istorinį 
rašto tyrimą Prancūzijoje? - itin vertingame darbe surinko pagrindi- 
nius vienos temos dokumentus, susijusius su diskusija, audrinusia visus 
europietiškus protus XVII amžiaus pabaigoje ir per visą XVIII amžių. 
Akinantis ir nepažintas europietiškos sąmonės krizės simptomas. Pirmieji 
„visuotinės rašto istorijos“ (posakis paimtas iš Warbutono ir panaudotas 
1742 metais?) projektai gimė tokioje mąstymo terpėje, kur grynai moks- 
linis darbas turėjo nuolat įveikti kaip tik tai, kas skatino jo atsiradimą: 
spekuliatyvų prietarą ir išankstines ideologines nuostatas. Kritinis darbas 
vykdomas tam tikrais etapais, tad atgaline data galima rekonstruoti jo 
strategiją. Visų pirma, jis nugali „teologinį“ prietarą: būtent taip Fréret 
apibūdina mitą apie Dievo duotą pirmykštį ir natūralų raštą, o Blaiseui 
de Vigenėre'ui toks yra hebrajiškas raštas; savo knygoje Skaičių traktatas 
arba slapti rašymo būdai' (1586) apie šiuos ženklus jis sako, kad jie yra 
„Iš visų patys seniausi, netgi suformuoti paties Viešpaties Dievo piršto“. 
Visais šiais pavidalais - nesvarbu, ar jie būtų atviri, ar užslėpti - šis 
teologizmas, kuris iš tiesų yra kas kita ir daugiau nei prietaras, buvo 
didžiausia kliūtis visai gramatologijai. Jis buvo nesuderinamas su jokia 
rašto istorija. Ir visų pirma su jokia istorija paties rašto tų, kuriuos jis 
apakino: tiek hebrajų, tiek graikų raidinio rašto istorija. Istorinė rašto 
mokslo stichija liko nematoma, ir ypač tiems, kurie galėjo suvokti kitų 
raštų istoriją. Nieko stebėtina, kad būtinas išcentravimas įvyksta po to, kai 


! Šiuo klausimu M. V.-David siūlo tam tikrą paaiškinimą. „Akivaizdu, kad XIX amžiuje atsi- 
rado tuštuma po pernelyg išskirtinės kalbos faktų apologijos (pradėtos Herderio). Didžiųjų 
iššifravimų amžius ilgą pasiruošimą šiems iššifravimams paradoksaliai pavertė tabula rasa, 
dekonstruodamas savo abejingumą ženklo problemoms... Taigi reikėjo pripildyti tuštumą, 
atstatyti tęstinumą... Šia kryptimi nebuvo galima nieko geriau padaryti, kaip tik atkreipti 
dėmesį... į Leibnizo tekstus, kuriuose dažnai vienu metu svarstoma apie kinų raštą, univer- 
salaus rašto projektus ir apie daugybę galimų rašytinės ir šnekamosios kalbos sąsajų... Tačiau 
mes galbūt kenčiame ne vien nuo XIX amžiaus aklumo ženklams. Tai, kad mes naudojame 
„raidinį raštą, be abejo, mums taip pat trukdo įžvelgti kai kuriuos esminius rašytinės veiklos 
aspektus“. (Pranešimas in EP p. 352-353). 

2 Žr. jos knygą Dievai ir likimas Babilone [Les dieux et le destin en Babylonie], Paris: P.U.F., 1949, 
(žr. ypač paskutinį skyrių Rašto karalystė), taip pat daugybę jos straipsnių leidiniuose Revue 
Philosophigue, Bulletin de la société linguistique de Paris, Critique, Journal de psychologie ir 
Journal asiatigue. M. V.-David buvo B. Hrozny mokinė ir vertėja. 

' DE, p. 34ir t. 

' Traité des chiffres ou secrètes maniėres descrire. 

tampa perskaitomi nevakarietiški raštai. Raidinio rašto istorija priimama 
tik tada, kai pripažįstama rašto sistemų daugybė ir kai joms priskiriama 
istorija, - nesvarbu, ar sugebama, ar ne moksliškai ją apibrėžti. 

Šis pirmas išcentravimas pats save apriboja. Jis iš naujo susicentruoja 
beistorinėje terpėje, kur analogišku būdu sutaikomas loginis-filosofinis 
(aklumas loginio filosofiškumo sąlygai - fonetiniam raštui) ir teologi- 
nis požiūris!. Tai „kinų“ prietaras: visi filosofiniai universalaus rašto ir 
kalbos projektai, Descarteso vadinti pazilalija, poligrafija, pazigrafija, 
kurių apmatus pateikė Kircheris, Wilkinsas*, Leibnizas ir t. t., skatino 
tuo metu atrastą kinų raštą matyti kaip istorijai nepavaldų filosofinės 
kalbos modelį. Bent jau tokią funkciją turi kinų modelis Leibnizo pro- 
jektuose. Tai, kas, jo manymu, išvaduoja kinų raštą nuo balso, yra kartu 
tai, kas dėl šio rašto arbitralumo bei dirbtinumo išplėšia jį iš istorijos ir 
daro tinkamą filosofijai. 

Filosofinis reikalavimas, kuriuo vadovaujasi Leibnizas, buvo dau- 
gybę kartų suformuluotas dar iki jo. Tarp jį įkvėpusių - visų pirma 
pats Descartes'as. Atsakydamas Mersenne'ui, atsiuntusiam vieną projektą 
(jo autorius mums nežinomas), kuriame giriama iš šešių tezių sudaryta 
sistema universaliai kalbai, Descartesas iš karto išsako savo nepasitikėjimą". 
Jis su panieka atsiliepia apie tam tikras tezes, kurios, jo supratimu, skirtos 
tik tam, kad „iškeltų narkotikų vertę“ ir „išgirtų prekę“. Ir jis yra „blogos 
nuomonės apie žodį arcanum“: „Vos tik pamatau žodį arcanum kokiame 
nors sakinyje, susidarau blogą nuomonę apie tą sakinį.“ Šiam projektui jis 
priešpriešina argumentus, kuriuos, prisiminkime“, pateikia ir Saussureas: 


„nevykęs raidžių susidūrimas dažnai sukuria klausai nemalonius ir ne- 
pakenčiamus garsus: nes bet kokie žodžių intonacijų skirtumai vartojant 
atsirado tik tam, kad būtų išvengta šio trūkumo, todėl neįmanoma, kad jūsų 
autorius būtų galėjęs jį pašalinti sukurdamas visoms tautoms universalią 
gramatiką; nes tai, kas lengva ir malonu mūsų kalbai, yra sunku ir nepa- 
kenčiama vokiečiams, taip pat ir kitiems. 


! Vadinamieji „Kantono jėzuitai“ atsidėjo vakarietiškos įtakos (judaistinės-krikščioniškosios ir 
egiptietiškos) kinų rašte paieškoms. Žr. V. Pinot, Kinija ir filosofinės dvasios susiformavimas 
Prancūzijoje (1640-1740) [La Chine et la formation de lesprit philosophique en France], 1932, 
ir DE, p. 59 ir t. 

* Athanase Kircher, Polygraphia nova et universalis et combinatoria arte detecta [Nauja ir 
universali poligrafija, paaiškinta pagal kombinacijų mokslą]. John Wilkins, An essay towards 
a real character and a philosophical language [Esė apie realų raštą ir filosofinę kalbą), 1668. 

? Laiškas Mersenneui, lapkričio 20, 1629. Taip pat žr. L. Couturat ir L. Lėau, Universalios 
kalbos istorija [Histoire de la langue universelle], p. 10 ir t. 

„paslaptis“ (lot.). 

* Supra, p. 57. 

Negana to, ši kalba iš mūsų reikalautų išmokti visų kalbų „pirmykščių 
žodžių“, o „tai pernelyg nuobodus darbas“. 

Nebent jie būtų perduodami „raštu“. Descarteas nevengia pripažinti 
šio pranašumo: 


Nes jei pirmykščius žodžius kiekvienas ims iš savo kalbos, tai, žinoma, 
nebus tiek bėdos, tačiau jis vis dėlto bus suprastas tik savo tėvynainių arba 
raštu, kai jį norintis suprasti nepatingės ieškoti visų žodžių žodyne, o tai 
pernelyg nuobodus darbas, kad būtų galima tikėtis tapsiant kasdieniu da- 
lyku... Taigi visa šio išradimo nauda, mano manymu, susijusi tik su raštu: o 
būtent, jei būtų išspausdintas didžiulis žodynas visomis kalbomis, kuriomis 
būtų norima jį suprasti, ir jei kiekvienam pirmykščiam žodžiui būtų sukurti 
bendri ženklai, atitinkantys prasmę, o ne skiemenis (antai koks nors vienas 
ir tas pats ženklas būtų žodžiams mylėti, amare ir pAeiv); o tie, kurie turėtų 
šį žodyną ir mokėtų jo gramatiką, ieškodami jame visų tų ženklų vieno po 
kito, galėtų interpretuoti savo kalba tai, kas parašyta. Tačiau ši sistema tiktų 
vien paslaptims bei apsireiškimams skaityti, nes kitiems dalykams reikėtų iš 
tiesų neturėti ką veikti, kad vargintumeisi ieškodamas žodyne visų žodžių, 
todėl man visa tai neatrodo labai naudinga. Galbūt aš klystu. 


Ir su gilia ironija, kurioje gal net daugiau gelmės nei ironišku- 
mo, Descarte'as kaip galimo suklydimo priežastį nurodo ne akivaizdu- 
mo, ne dėmesio stoką ir ne skubotą valią, o skaitymo klaidą. Kalbinės 
ar rašytinės sistemos vertė nepamatuojama intuicijos, idėjos ryškumo 
ar aiškumo, objekto esaties akivaizdumo matais. Pati sistema turi būti 
iššifruota. 


Galbūt aš klystu, tačiau norėjau jums surašyti viską, kas man atėjo į galvą 
apie šias jūsų man atsiųstas šešias tezes, idant tada, kai pamatysite išradimą, 
galėtumėte pasakyti, ar gerai jį iššifravau. 


Ironijos gilumas pastūmėja ją daug toliau, nei ji to norėtų, sekdama 
savo autoriaus valia. Galbūt daug giliau už kartezietiško tikrumo pa- 
grindą. 

Paskui kaip priedą ir post-scriptum Descartes'as tiesiog apibrė- 
žia Leibnizo tipo projektą. Jame jis iš tiesų mato filosofinį romaną: vie- 
nintelė filosofija galinti jį rašyti ir visiškai priklauso nuo šio kalbos pro- 
jekto, tačiau kaip tik dėl tos priežasties ji niekada negali tikėtis „pamatyti 
ją vartojant“. 

„tokios kalbos išradimas priklauso nuo tikros filosofijos, nes kitaip neįma- 
noma suskaičiuoti visų žmogaus minčių ir jų tvarkingai išdėlioti, ir netgi 
jų išskirti taip, kad būtų aiškios ir paprastos, - o tai, mano manymu, pati 
didžiausia tikro mokslo pasiekimo paslaptis [...]. Taigi manau, kad ši kalba 
įmanoma ir kad galima surasti mokslą, nuo kurio ji priklauso ir kurio dėka 
valstiečiai galėtų geriau spręsti apie daiktų tiesą nei tai dabar daro filosofai. 
Tačiau niekada nesitikėkite pamatyti ją vartojant: tam reikėtų didelių po- 
kyčių daiktų sąrangoje, ir visas pasaulis turėtų būti žemiškas rojus, o juk 
tai galima pasiūlyti tik romanų šalyje.! 


Leibnizas specialiai remiasi šiuo laišku ir jame suformuluotu analiti- 
niu principu. Visas projektas implikuoja suskaidymą į paprastas idėjas. 
Tai vienintelis kelias norint samprotavimą pakeisti skaičiavimu. Šia pras- 
me universali ženklų teorija iš principo priklauso nuo filosofijos, tačiau 
jos galima imtis nelaukiant, kol filosofija pasieks tobulumą: 


Vis dėlto, kad ir kuo ši kalba priklauso nuo tikros filosofijos, ji nepriklauso 
nuo jos tobulumo. Kitaip sakant, ši kalba gali būti įsteigta, nors filosofija 
ir nėra tobula: ir kuo labiau plėtosis humanitariniai mokslai, tuo labiau 
plėtosis ir ši kalba. O kol kas ji bus puiki pagalbininkė ir naudojantis tuo, 
ką žinome, ir siekiant matyti, ko mums trūksta, ir sugalvojant kaip tai 
pasiekti, o ypač naikinant prieštaravimus su samprotavimu susijusiuose 
dalykuose. Nes tada samprotauti ir skaičiuoti bus tas pat. 


! Manome, kad būtų geriau atstatyti šios citatos kontekstą: „Beje, manau, kad prie viso to dar 
būtų galima pridurti vieną išradimą tam, kad būtų sukonstruoti tiek pirmykščiai šios kalbos 
žodžiai, tiek ir jų ženklai: taigi jos būtų galima išmokyti per trumpą laiką ir tvarkingai, t. y. 
įsteigiant tvarką tarp visų minčių, kurios tik gali kilti žmogiškam protui, lygiai taip pat kaip 
tam tikra tvarka visai natūraliai yra įvesta tarp skaičių; kaip per vieną dieną galima išmokyti 
išvardyti visus skaičius iki begalybės ir juos užrašyti nežinoma kalba (o juk tai vis dėlto yra 
daugybė skirtingų žodžių), lygiai taip pat galima būtų padaryti su visais likusiais žodžiais, 
reikalingais išreikšti visus kitus žmogui į galvą ateinančius dalykus. Jei tai būtų atrasta, ne- 
abejoju, kad ši kalba netrukus paplistų pasaulyje, nes esama daugybės žmonių, kurie noriai 
sugaištų penkias ar šešias dienas, idant galėtų išmokti visiems suprantamos kalbos. Tačiau 
nemanau, kad jūsų autorius apie tai pagalvojo: visų pirma, jo tezės nieko panašaus neliu- 
dija, be to, tokios kalbos išradimas priklauso nuo tikros filosofijos, nes kitaip neįmanoma 
suskaičiuoti visų žmogaus minčių ir jų tvarkingai išdėlioti, ir netgi jų išskirti taip, kad būtų 
aiškios ir paprastos, - o tai, mano manymu, pati didžiausia tikro mokslo pasiekimo paslaptis. 
Ir jei kas nors paaiškintų tas paprastas idėjas žmonių vaizduotėje, sudarančias viską, ką jie 
mąsto, ir jeigu visi tai sužinotų, tada aš galėčiau tikėtis universalios ir lengvai išmokstamos, 
ištariamos bei užrašomos kalbos, kuri - o tai svarbiausia - padėtų sveikam protui, taip 
ryškiai pateikdama visus dalykus, kad jam būtų beveik neįmanoma suklysti; o dabar, visai 
priešingai, mūsų kalbos žodžiai turi beveik vien miglotas reikšmes, prie kurių žmogaus 
protas jau seniai priprato ir dėl to beveik nieko jis negali suprasti tobulai. Taigi manau, kad 
ši kalba įmanoma...“ 

? Neišleisti Leibnizo darbai ir fragmentai [Opuscules et fragments inédits de Leibniz], 
leid. Couturat, p. 27-28. [Toliau autoriaus trumpinama Neišleisti darbai - vert. past.]. 

Kaip žinia, tai ne vienintelės karteziškos tradicijos pataisos. Descarteso 
analitiškumas yra intuicionistinis, tuo tarpu Leibnizas nurodo į tvarką, 
sąryšį, požiūrį, pranokstančius akivaizdumą.! 


[Ženklų teorija] tausoja protą ir vaizduotę, kurių naudojimusi reikia ypač 
rūpintis. Tai pagrindinis tikslas šio didžiojo mokslo, kurį įpratau vadinti 
Ženklų teorijai, o tai, ką mes vadiname algebra ar analize, tėra tik nedidelė 
šio mokslo šaka, nes būtent jis kalboms suteikia žodžius, žodžiams - raides, 
aritmetikai - skaičius, muzikai -Ĵ natas; tai jis mus moko paslapties, kaip už- 
fiksuoti samprotavimą ir jį priversti palikti nedidelius pėdsakus, matomus 
ant popieriaus, idant vėliau jis galėtų būti patikrintas neskubant; pagaliau, 
tai jis mums leidžia samprotauti be didelių nuostolių, daiktus pakeičiant 
ženklais tam, kad būtų išlaisvinta vaizduotė." 


Nepaisant visų šioje epochoje pasirodžiusių universalios kalbos ar 
rašto projektų skirtumų (ypač susijusių su istorijos ar kalbos samprato- 
mis?), visuose juose būtinai ir neišvengiamai buvo vartojama absoliu- 
čios paprastybės sąvoka. Būtų nesunku parodyti, kad ši sąvoka visada 
nurodo į begalybės teologiją ir į Dievo logosą arba begalinį protą*. Štai 
kodėl Leibnizo universalios ženklų teorijos projektas, kuris iš esmės ne- 
turi ryšio su garsu, nepaisant regimybės ir viso žavesio, kurį jis teisėtai 
sužadina mūsų epochai, nenutraukia ryšio su logocentrizmu. Priešingai, 
jis patvirtina logocentrizmą, atsiranda jo viduje ir jo dėka, lygiai kaip ir 


' Žr. Y. Belaval, Leibnizo kritika Descarteso atžvilgiu [Leibniz critique de Descartes], konkrečiai 
p. 181 ir t. 
' Caractéristique. 
? Neišleisti Leibnizo darbai ir fragmentai (Couturat), p. 98-99. 
' Žr. Couturat, Universalios kalbos istorija, (p. 1-28). Y. Belaval, op. cit., p. 181 ir t. ir DE, IV 
skyrius. 
Žr., pavyzdžiui, be kitų tekstų, veikalą Monadologija [Monadologie] nuo 1 iki 3 ir 51 sky- 
rius. Mes nekeliame sau tikslo ir neturime tam galimybių įrodyti vidinį Leibnizo ženklų 
teorijos ir begalybės teologijos ryšį. Tam reikėtų išsamiai aptarti patį projekto turinį. Šiuo 
klausimu remiamės jau cituotais darbais. Kaip ir Leibnizas, viename laiške norintis priminti 
ryšį tarp Dievo egzistencijos ir universalaus rašto galimybės, mes sakytumėme, kad „tai 
teiginys, kurio įrodyti [negalime] detaliai neišaiškinę ženklų teorijos pagrindų“: „Tačiau 
kol kas man pakaks pastebėti, jog tai, kas sudaro mano ženklų teorijos pagrindą, kartu yra 
ir Dievo egzistencijos įrodymas; nes paprastos mintys yra ženklų teorijos pradmenys, o 
paprastos formos yra daiktų šaltinis. Taigi tvirtinu, kad visos paprastos formos yra tarpu- 
savyje suderinamos. Tai teiginys, kurio įrodyti negaliu detaliai neišaiškinęs ženklų teorijos 
pagrindų. Tačiau jei jam pritariama, tai iš jo seka, kad dieviška prigimtis, apimanti visas 
mūsų absoliučiai priimamas paprastas formas, yra įmanoma. O ankstesniais teiginiais mes 
įrodėme, kad jeigu tik Dievas įmanomas, jis yra. Vadinasi, jis egzistuoja. O tai ir reikėjo 
įrodyti.“ (Laiškas princesei Elžbietai, 1678). Esama esminio ryšio tarp ontologinio įrodymo 
galimybės ir Ženklų teorijos galimybės. 


- 

vėliau į šį projektą nukreipta Hegelio kritika. Mes čia įžvelgiame būtent 
šių dviejų prieštaringų judesių sandermę. Tam tikroje istorinėje epochoje 
esama gilios vienovės tarp begalybės teologijos, logocentrizmo ir tam 
tikro technicizmo. Pirmapradis ir iki- ar meta-fonetinis raštas, kurį čia 
mėginame apmąstyti, lemia ne ką kita, kaip šnekos „pakeitimą“ mašina. 

Logocentrizmas - tai etnocentrinė metafizika pirmine, o ne „re- 
liatyvistine“ prasme. Jis susijęs su Vakarų istorija. Kinų modelis, ku- 
riuo Leibnizas remiasi siekdamas išmokyti Ženklų teorijos, tik iš pirmo 
žvilgsnio nutraukia su juo ryšius. Šis kinų modelis ne tik lieka „savų 
namų 'reprezentacija!, bet ir garbinamas yra tik tam, kad būtų nurodyti 
jo trūkumai ir apibrėžtos būtinos pataisos. Kinų raštą Leibnizas suvokia 
būtent kaip arbitralų, taigi nepriklausomą nuo istorijos. Šis arbitralumas 
iš esmės susijęs su, Leibnizo manymu, nefonetine kinų rašto esme. Tarsi 
kinų raštas būtų buvęs „išrastas kurčiojo“ (Naujos esė): 


Logui est voce articulata signum dare cogitationis suae. Scribere est id facere 
permanentibus in charta ductibus. Ouos ad vocem referri non est necesse, 
ut apparet ex Sinensium characteribus" (Neišleisti darbai, p. 497). 


Kitur: 


Galbūt esama tokių dirbtinių kalbų, kurios visiškai pagrįstos pasirinkimu 
ir visiškai arbitralios, kokia, kaip manoma, buvo kinų kalba arba Geor- 
gius Dalgarnus ir amžinatilsį p. Wilkinso, Česterio vyskupo, kalbos.? 


Viename laiške Tėvui Bouvet (1703) Leibnizas atskiria egiptiečių 
raštą kaip liaudišką, juslinį, alegorinį, ir kinų raštą, kaip filosofinį ir 
intelektualų: 


' domestique. 

! Žr. DE, IV skyrių. 

' „Kalbėti - reiškia balsu artikuliuotus ženklus pateikti savo mąstymui. Rašyti - reiškia daryti 
tą patį ant popieriaus brėžiamomis linijomis. Jų sieti su balsu nebūtina, kaip rodo Tylieji 
ženklai [kinų hieroglifai)“ (lot.). 

Naujos esė [Nouveaux essais), III, II, $ 1. Dalgarno 1661 metais išleido darbą, pavadintą Ars 
signorum, vulgo character universalis et lingua philosophica [Ženklų menas, bendri universalūs 
ženklai ir filosofinė kalba]. Apie Wilkinsą žr. supra, Couturat, op. cit., ir DE, passim. Visiškai 
įsteigtas ir visiškai arbitralus raštas arba kalba galėjo būti išgalvota kaip sistema tik vienu 
užmoju. Būtent tai dar iki Duclos, Rousseau ir Levi-Strausso (žr. infra) Leibnizas mano 
esant tikėtina: „Taip pat ir Golijus, žymus matematikas ir didelis kalbų žinovas, manė, kad 
jų kalba yra dirbtinė, kitaip sakant, kad ji buvo visa vienu sykiu išgalvota kokio nors apsuk- 
raus žmogaus, siekiant sukurti žodinius mainus tarp daugybės skirtingų tautų, gyvenusių 
toje didelėje šalyje, kurią mes vadiname Kinija, nors gali būti, kad ši kalba dabar gerokai 
pakitusi per ilgą jos vartojimą“ (III, I, $ 1). 


N 

„„kinų ženklai galbūt yra labiau filosofiški ir, atrodo, sudaryti remiantis 
intelektualiniais svarstymais, kurių dėka atsirado skaičiai, tvarka ir san- 
tykiai; taigi čia esama tik atsajų ženklų, neparemtų jokiu panašumu su 
kokios nors rūšies kūnais. 


Tai Leibnizui netrukdo pasiūlyti tam tikrą raštą, kurio atžvilgiu kinų 
raštas būtų dar tik apmatai: 


Šios rūšies skaičiavimas tuo pat metu suteiks tam tikros rūšies universalų 
raštą, kuris bus pranašesnis už kinų raštą, nes kiekvienas jį supras savo 
nuosava kalba, ir kuris be galo pranoks kinų raštą tuo, kad jo bus galima 
išmokyti per kelias savaites, nes jis turės daiktų tvarką bei sąryšius ati- 
tinkančius ženklus, tuo tarpu kinai turi begalę ženklų, atitinkančių daiktų 
įvairovę, ir norint pakankamai išmokti savo rašto, jiems prireikia viso 
žmogaus gyvenimo.! 


Taigi kinų rašto samprata funkcionavo kaip tam tikra europietiška ha- 
liucinacija. Ir čia nebuvo jokio atsitiktinumo: šis funkcionavimas pakluso 
griežtai būtinybei. O haliucinacija liudijo ne tiek apie nežinojimą, kiek 
apie nesupratimą. Ir tam netrukdė nors ir ribotas, bet realus žinojimas, 
kurį tuo metu buvo galima turėti apie kinų raštą. 

Tuo pat metu, kaip ir „kinų prietaras“, „hieroglifinis prietaras“ padarė 
tą patį suinteresuoto apakimo efektą. Užtemimas, iš pažiūros pagimdytas 
anaiptol ne etnocentrinio priešiškumo, įgauna hiperbolizuoto susiža- 
vėjimo pavidalą. Mes dar iki galo neišsiaiškinome, kiek tokia schema 
būtina. Mūsų amžius iš jos dar neišsivadavo: kiekvieną kartą, kai etno- 
centrizmas yra paskubomis ir triukšmingai nuverčiamas, už šio reginio 
lieka tyli pastanga konsoliduoti tam tikrą vidų ir iš to vėl gauti kokį 
nors pelną „saviems namams“. Antai įstabusis Tėvas Kircheris panau- 
doja visą savo talentą, siekdamas Vakarams atverti egiptologiją', tačiau 
jo atrastas tobulas „iškiliojo“ rašto nuostabumas neleidžia jo moksliškai 
iššifruoti. Primindama knygą Prodromus coptus sive aegyptiacus' (1636), 
M. V.-David rašo: 


' Die philosophische Schriften [Filosofiniai raštai], leid. Gerhardt, T. VII, p. 25 ir DE, p. 67. 
Apie visas šias problemas taip pat žr. R. F. Merkel, Leibnizas ir Kinija in Leibnizas per savo 
300 gimimo metines [Leibniz und China, in Leibniz zu seinem 300 Geburtstag], 1952. Apie 
susirašinėjimą su tėvu Bouvet kinų mąstymo ir rašto tema žr. p. 18-20 ir Baruzi, Leibniz, 
1909, p. 156-165. 

* DE., III skyrius. 

' Koptų arba egiptiečių kalbos pradžiamokslis. 

Šis darbas viena iš savo dalių yra pirmasis egiptologinio tyrinėjimo mani- 
festas, nes autorius joje apibrėžia senosios egiptiečių kalbos prigimtį - beje, 
jau naudodamasis tam tikromis priemonėmis šiam atradimui (a). Tačiau 
toje pačioje knygoje atmetamas bet koks hieroglifų iššifravimo projektas. 
(a) žr. Lingua aegyptiaca restituta." 


Nesupratimas, atsirandantis dėl asimiliavimo, čia nėra, kaip 
kad Leibnizo atveju, racionalistinis ar išskaičiuojantis. Jis yra mistinis: 


Hieroglifai, - skaitome knygoje Prodromus, - žinoma, yra raštas, tačiau jis 
sudarytas ne iš raidžių, žodžių bei apibrėžtų kalbos dalių, kuriomis mes 
dažniausiai naudojamės. Tai daug nuostabesnis, prakilnesnis ir abstrak- 
tesnis raštas, kuris per sumanų simbolių sąryšį ar ką nors panašaus vienu 
sykiu (uno intuitu) išminčiaus protui pasiūlo sudėtingą samprotavimą, 
didingų sąvokų arba kokią aukščiausią paslaptį, paslėptą gamtos ar Die- 
vybės gelmėse.“ 


Taigi racionalizmas ir miticizmas yra savotiški bendrininkai. Kito 
raštas kas kartą patalpinamas į „savų namų“ schemas. Tai, ką kartu 
su Bachelard'u galėtume pavadinti „epistemologiniu lūžiu“, įvyksta 
ypač Frėret ir Warburtono dėka. Galima atsekti kruopštų jų darbą, vie- 
nam leidusį nuo schemų išvalyti kinų, o kitam - egiptiečių kalbą. Nors 
ir labai gerbdamas Leibnizą ir jo universalaus rašto projektą, Fréret į 
skutelius sudrasko Leibnizo pateikiamą kinų rašto reprezentaciją: „Taigi 
kinų raštas nėra filosofinė kalba, tokia tobula, kad iš jos daugiau nieko 
nereikėtų norėti... Kinai nieko panašaus niekada neturėjo“. 

Tačiau Fréret vis dėlto nėra išsivadavęs iš hieroglifinio prietaro - to, 
kurį sugriauna Warburtonas, aršiai kritikuodamas Tėvą Kircherį*. Šią 
kritiką pagyvinanti apologetinė kalba nepanaikina jos veiksmingumo. 


i Rekonstruota egiptiečių kalba (lot.). 

| DE, p. 43-44. 

? Prodromus, p. 260, cituojama ir išversta Driotono (žr. DE, p. 46). Apie poligrafinius Kircherio 
projektus žr. Polygraphia nova et universalis ex combinatoria arte detecta [Nauja ir universali 
poligrafija, atrasta iš griežtų kombinacijų), 1663. Apie jų ryšius su Lulle'iu, Becheriu, Dalgar 
no, Wilkinsu, Leibnizu žr. DE, p. 61 ir t. 

3 Apmąstymai apie bendrus rašymo meno principus, konkrečiai apie kinų rašto pagrindus 
[Réflexions sur les principes généraux de lart décrire, et en particulier sur les fondements de 
Ižcriture chinoise], 1718, p. 629. Žr. taip pat Esė apie bendrąją šv. Rašto chronologiją [Essai 
sur la chronologie générale de VEcriture], kuri „judėjų istoriją“ traktuoja kaip „abstrakciją, 
atsiradusią iš Biblijos įkvėptos religinės pagarbos“ (DE, p. 80 ir t.). 

* Esė apie egiptiečių hieroglifus, kuriuose matome Kalbos bei Rašto Pradžią ir Raidą, Egipto 
Mokslų Senumą ir Gyvūnų Kulto Pradžią, taip pat Pastebėjimai apie Mokslinių Hieroglifų 

Kaip tik šiame išvalytame teoriniame lauke abatas Bartolomėjus, vė- 
liau Champollionas sukuria mokslines iššifravimo technikas. O jau tada 
gali gimti sistemiškas rašto ir šnekos santykių apmąstymas. Sunkiausia 
buvo istoriškai ir tuo pat metu sistemiškai suvokti figūratyvinių, simbo- 
linių, abstrakčių bei fonetinių elementų sambūvį, organizuotą pagal tą 
patį grafinį kodą.! 


Mokslas ir žmogaus vardas 


Ar gramatologija įžengė į užtikrintą mokslo kelią? Iššifravimo technikos, 
kaip žinia, nesiliovė progresavusios pagreitintu tempu. Tačiau visuotinės 
rašto istorijos, kuriose net paprasčiausias aprašymas visada priklausė nuo 
sisteminio klasifikavimo pastangų, dar ilgai liks valdomos teorinių sąvo- 
kų, kurios aiškiai neatitinka didžiausių [mokslinių] atradimų. Atradimų, 
kaip tik turėjusių sudrebinti pačius tvirčiausius mūsų filosofinio sąvokyno 
pagrindus, kuris visiškai susiformavo tam tikru logoso ir rašto santykių 
laikotarpiu. Visos didžiosios rašto istorijos prasideda nuo klasifikacinio ir 
susisteminančio projekto išdėstymo. Tačiau šiandien rašto sričiai galima 
priskirti tai, ką Jakobsonas sako apie kalbas, pradedant nuo Schlegelio 
atlikto bandymo tipologizuoti: 


Tipologijos klausimai per ilgą laiką išsaugojo spekuliatyvų ir ikimokslinį 
pobūdį. Nors genetinis kalbų klasifikavimas žengė milžiniškus žingsnius, 
dar nebuvo subrendęs laikas tipologinei klasifikacijai. (op. cif., p. 69). 


Sisteminė rašto istorikų vartotų sąvokų kritika gali iškelti rimtų prie- 
kaištų dėl teorinio aparato griežtumo stokos ar nepakankamos diferen- 
ciacijos tik tuo atveju, jei ji iš pat pradžių nurodo klaidingas akivaizdybes, 
kuriomis vadovaujamasi darbe. Tokios akivaizdybės yra tuo veiksmin- 
gesnės, kuo labiau jos priklauso giliausiam, seniausiam ir iš pažiūros 
natūraliausiam, mažiausiai istoriškam mūsų sąvokyno sluoksniui, kuris 
sėkmingiausiai išvengia kritikos visų pirma dėl to, kad ji palaiko, maitina 
ir įformina šį sluoksnį - pačią mūsų istorinę dirvą. 


Senumą, taip pat Pastabos apie Chronologiją ir apie pirmąjį kinų Raštą [Essais sur les hiėrog- 
lyphes des Egyptiens...], 1744. Tai vieno fragmento iš The divine legation of Moses | Dieviškoji 
Mozės misija] (1737-1741) prancūziško vertimo pavadinimas. Vėliau mes įvertinsime šio 
veikalo įtaką Condillacui, Rousseau ir Enciklopedijos bendraautoriams. 

! DE, p. 126-131. 

` Žr. E. Doblhofer, Raštų iššifravimas [Le dėchiffrement des écritures], 1959, ir EP, p. 352. 

Visose rašto istorijose ar bendrosiose tipologijose vienur ar kitur ap- 
tinkamas, pavyzdžiui, prisipažinimas, analogiškas tam, kurį daro Berger, 
pirmosios Prancūzijoje didelės Rašto istorijos senovėje! (1892) autorius: 
„Dažniausiai faktai neatitinka tų perskyrų, kurios... yra tikslios tik teo- 
rijoje“ (p. XX). Jis turėjo omenyje būtent fonetinio ir ideografinio, skie- 
meninio ir raidinio raštų perskyras, atvaizdo ir simbolio perskyrą ir t. t. 
Tas pat galioja ir instrumentalistinei bei technicistinei rašto sampratai, 
įkvėptai fonetinio modelio, kuriam ji, beje, tinka tik esant teleologi- 
nei iliuzijai, o šiai sampratai panaikinti turėtų pakakti pirmojo sąlyčio 
su nevakarietiškais raštais. Šis instrumentalizmas suponuojamas visur. 
Niekas nėra jo taip sistemiškai, su visais jo padariniais suformulavęs, 
kaip M. Cohenas: kalba esanti „instrumentas“, o raštas - „instrumento 
priedas“! Neįmanoma geriau nusakyti rašto išoriškumo šnekai, šnekos 
išoriškumo mąstymui, signifikanto išoriškumo signifikatui apskritai. Dar 
reikia apmąstyti, kokią kainą metafizinei tradicijai moka kalbotyra, arba 
gramatologija, šiuo atveju laikanti save marksistine. Tačiau ta pati duoklė 
atpažįstama visur: logocentrinė teleologija (pleonastinis posakis); pri- 
gimties ir steigties priešprieša; simbolio, ženklo, atvaizdo ir t. t. skirčių 
žaismas; naivi reprezentacijos samprata; nekritiška jusliškumo ir suvo- 
kiamumo protu, sielos ir kūno priešprieša; objektyvistinė nuosavo kūno 
ir juslinių funkcijų įvairovės (kai „penkios juslės“ suvokiamos kaip kalbė- 
tojo ar rašančiojo disponuojami įrenginiai) samprata; analizės ir sintezės, 
abstraktumo ir konkretumo priešprieša, atliekanti lemiamą vaidmenį 
J. Fėvrier ir M. Coheno pasiūlytose klasifikacijose, taip pat jas suprie- 
šinančioje diskusijoje; pačios sąvokos samprata, mažai apmąstyta paties 
tradiciškiausio filosofinio mąstymo; rėmimasis sąmone ir pasąmone, 
kuris būtinai reikalauja atsargesnio šių sąvokų vartojimo ir dėmesinges- 
nio santykio su šias sąvokas savo tema pasirenkančiais tyrimais?; ženklo 
sąvoka, kurią filosofija, kalbotyra bei semiologija retai ir silpnai nušvie- 
čia. Rašto istorijos ir kalbos mokslo konkurencija (jei ji išvis priimama) 

' Histoire de lėcriture dans lantiguitė. 

' Op. cit., p. 2. M. V.-David kritikuoja šį instrumentalizmą jau cituotuose darbuose. Instru- 
mentalizmas, apie kurio priklausomybę metafizikai reikia kalbėti ir to niekad nebus per 
daug, itin dažnai paskatina tokį lingvistinį kalbos esmės apibrėžimą, kuris kalbą asimiliuoja 
su funkcija ir - o tai dar blogiau - su kalbos turiniui ar jos kalbėtojui išoriška funkcija. Kaip 
tik tai visada suponuoja įrankio sąvoka. Antai Martinet perima ir išsamiai išplėtoja kalbos 
kaip „instrumento, „įrankio“ ir t. t. apibrėžimą, nors paties autoriaus pripažinta „metafo- 
riška“ šio apibrėžimo prigimtis turėjo jį paversti problemišku ir atnaujinti klausimą apie 
instrumentiškumo prasmę, apie funkcionavimo prasmę ir apie prasmės funkcionavimą. 


(Žr. Bendrosios kalbotyros pradmenys, p. 12-14, 25). 
2 Žr., pavyzdžiui, M. Cohen, op. cit., p. 6. 

kartais išgyvenama veikiau kaip priešiškumas nei bendradarbiavimas. 
Tad kalbant apie didžiąją Fėvrier iškeltą „sintetinio rašto“ ir „analitinio 
rašto“ perskyrą, kaip ir apie sąvoką „žodis“, toje perskyroje atliekančią 
pagrindinį vaidmenį, autorius pastebi: „Tai lingvistinio pobūdžio pro- 
blema ir mes čia jos neliesime“ (op. cit., p. 49). Kitur atsiribojimą nuo 
kalbotyros Février pateisina tokiais žodžiais: 


Tai [matematika] yra speciali kalba, kuri nebeturi jokio ryšio su [žodine] 
kalbai, tai tam tikra universalios kalbos rūšis, kitaip sakant, matematikos 
dėka mes galime konstatuoti, - ir tai mano kerštas kalbininkams, - kad 
[žodinė] kalba yra visiškai bejėgė paaiškinti tam tikras šiuolaikinio mąsty- 
mo formas. Ir kaip tik tada iki tol tiek nepripažintas raštas užima [žodinės] 
kalbos vietą po to, kai jis buvo jos tarnas (EP, p. 349). 


Galima būtų parodyti, kad visos šios prielaidos ir visos šitaip pripa- 
Žįstamos priešpriešos sudaro sistemą: judama nuo vienų prie kitų vienos 
ir tos pačios struktūros viduje. 

Taigi rašto teorijai reikia ne tik intramokslinio ir epistemologinio 
išlaisvinimo, analogiško tam, kurį atliko Frėret ir Warburtonas, tiesa, pa- 
likę nepaliestus pagrindus, apie kuriuos čia kalbame. Šiandien, be abejo, 
taip pat reikia imtis tokio apmąstymo, kuriame „pozityvus“ atradimas 
ir metafizikos istorijos „rekonstrukcija“ su visomis jų sąvokomis abipu- 
siškai, kruopščiai ir uoliai kontroliuotų vienas kitą. Be viso to bet koks 
epistemologinis išlaisvinimas rizikuoja būti iliuziškas ar ribotas, siūlantis 
vien praktinius patogumus ar sąvokinius supaprastinimus, konstruoja- 
mus ant kritikos nepaliestų pagrindų. Toks, be abejo, yra puikaus Gelbo 
tyrinėjimo (op. cit.) ribotumas: nepaisant didelių pasiekimų, nepaisant 
jo projekto įsteigti mokslišką gramatologiją ir sukurti vieningą paprastų, 
lanksčių bei parankių sąvokų sistemą, nepaisant neadekvačių sąvokų - to- 
kių, kaip ideograma - atmetimo, dauguma sąvokinių priešpriešų, apie 
kurias ką tik užsiminėme, čia ir toliau visai saugiai funkcionuoja. 

Ir vis dėlto nesenų darbų dėka galima įsivaizduoti, kaip vieną dieną 
turėtų atrodyti išplitusi gramatologija, pašaukta savo pagrindinių sąvokų 


' Cest [la mathématique] une langue spéciale qui na plus aucun rapport avec le langage - prancū- 
zų kalboje langage ir langue (apie tai žr. I skyriaus i vert. paaiškinimą, p. 15) kartais vartojami 
sinonimiškai, o kartais vienas jų vartojamas platesne prasme nei kitas (pvz., pasakyme langue 
et parole forme le langage - „kalba [kaip sistema] ir šneka [kaip praktinis kalbos realizavi mas| 
sudaro kalbą“). Février tekste langue, atrodo, vartojama platesne prasme kaip bet kokia kalba, 
o langage - vien kaip žodinė kalba. 

nebeimti iš kitų humanitarinių mokslų arba - o tai beveik visada reiškia 
tą patį - iš tradicinės metafizikos. Apie tai galima spręsti iš naujos ir tur- 
tingos informacijos, taip pat iš to, kaip ji aiškinama, nors sąvokos šiuose 
novatoriškuose darbuose dažnai kuriamos nedrąsiai ir neužtikrintai. 

Šios naujos tendencijos, atrodo, reiškia tai, kad, viena vertus, grama- 
tologija neturi būti vienas iš humanitarinių mokslų, o kita vertus, ji neturi 
būti vienas iš sritinių mokslų. 

Ji neturi būti vienas iš žmogaus mokslų, nes pagrindinis jos pačios 
klausimas - tai žmogaus vardo' klausimas. Iškelti žmogaus sąvokos vieno- 
vę - tai, be abejo, atsisakyti senos idėjos apie vadinamąsias tautas „be raš- 
to“ ir „be istorijos“. Leroi-Gourhanas tai gerai parodo: atsisakyti vadinti 
„žmogumi“ kitos bendruomenės narį ir nepripažinti kitos bendruomenės 
sugebėjimo rašyti - tai vienas ir tas pat judesys. Tiesą sakant, vadinamo- 
sios „beraštės“ tautos neturi tik tam tikro tipo rašto. Atsisakymas vieną 
ar kitą užrašymo techniką vadinti raštu - tai „etnocentrizmas, kuris gerai 
apibūdina ikimokslinį įsivaizdavimą, kas yra žmogus“ ir drauge lemia tai, 
kad „daugelis žmonių grupių vartoja vienintelį žodį, žymintį savos etninės 
grupės narį, ir tas žodis yra „žmogus“ (GP t. 11, p. 32 ir kitur). 

Tačiau nepakanka demaskuoti etnocentrizmo, o antropologinį viene- 
tą apibrėžti pagal tai, ar jis turi raštą. Tad Leroi-Gourhanas žmogaus ir 
žmonijos nuotykio" vienovės nebesieja su paprasčiausia rašmens apskritai 
galimybe, jis ją veikiau aprašo kaip gyvenimo - ir to, ką mes čia vadiname 
skirsmu - istorijos etapą ar jungtį, kaip gramos istoriją. Užuot pasitelkęs 
sąvokas, kuriomis žmogus paprastai atskiriamas nuo kitų gyvų būtybių 
(instinktas ir protas, šnekos, visuomenės, ekonomikos ir t. t. nebuvimas ar 
buvimas), Leroi-Gourhanas remiasi programos sąvoka. Žinoma, ją reikia 
suprasti kibernetine prasme, tačiau šioji yra suvokiama vien tik remiantis 
pėdsako, kaip dvilypio protencijos ir retencijos judėjimo vienovės, gali- 
mybių istorija. Šis judėjimas gerokai pranoksta „intencionalios sąmonės“ 
galimybes. Sąmonė išnyra ir leidžia pasirodyti gramai kaip tokiai (t. y. 
remiantis naująja neesaties'' struktūra) ir neabejotinai įgalina rašto sis- 
temų siaurąja to žodžio prasme atsiradimą. Pradedant „genetiniu įrašu“ 
ir „trumposiomis“ programinėmis „grandinėmis“, valdančiomis amebos 
ar anelido elgesį, baigiant išėjimu už raidinio rašto, paklūstančio logosui 
ir tam tikram homo sapiens, ribų, pati gramos galimybė struktūruoja 


i le nom - žr. skyrelio Išorė rá vidus i vert. paaiškinimą, p. 85. 

i aventure - plačiau apie šią sąvoką ir apie Heideggerio įvedamą perskyrą tarp Geschichte ir 
Historie žr. skyrelio Signifikantas ir tiesa v vert. paaiškinimą, p. 23. 

ʻi la non-prėsence - žr. skyrelio Esė vieta i vert. paaiškinimą, p. 219. 

savo istorijos judėjimą pagal visiškai originalius lygmenis, tipus, ritmus'. 
Tačiau jų negalima mąstyti be pačios bendriausios gramos sąvokos. Ji yra 
neredukuojama ir nepanaikinama. Pasinaudojant drąsiu Leroi-Gourhano 
pasakymu, galima būtų kalbėti apie „atminties išlaisvinimą“, apie visada 
jau prasidėjusį ir vis didesnį suišorinimą pėdsako, kuris, pradedant ele- 
mentariomis vadinamojo „instinktyvaus“ elgesio programomis, baigiant 
elektroninės kartotekos ar skaitymo mašinų sukūrimu, išplečia skirsmą ir 
rezervavimo galimybę, o šioji tuo pat metu, tuo pačiu judesiu konstituoja 
ir nutrina vadinamąją sąmoningą subjektyvybę, jos logosą ir teologinius 
jos atributus. 

Rašto istorija išryškėja gramos istorijos fone kaip veido! ir rankos 
santykio nuotykis. Čia iš atsargumo, kurio mes turime nuolat laikytis, 
patikslinsime, kad rašto istorija nepaaiškinama remiantis tuo, ką tikimės 
žiną apie veidą ir ranką, žvilgsnį, šneką ir judesį. Kaip tik priešingai, šis 
mums toks įprastas žinojimas sutrikdomas ir per šią istoriją pažadinama 
rankos ir veido prasmė. Leroi-Gourhanas aprašo lėtą rankos motori- 
kos transformaciją, dėl kurios audiofoninė sistema išsilaisvina šnekai, o 
žvilgsnis ir ranka - raštui“. Visuose šiuose aprašymuose sunku išvengti 
mechanistinės, technicistinės, teleologinės kalbos netgi tuomet, kai kaip 
tik ieškoma judėjimo, mašinos, technė, orientacijos apskritai kilmės ir 
galimybės. Tiesą sakant, tai ne sunku, tai tiesiog iš esmės neįmanoma 
jokiame diskurse. Šiuo požiūriu diskursai tarpusavy skiriasi tik tuo, kad 
kiekvienas jų savaip veikia tikro sąvokyno viduje, kuris pasmerktas su- 
griūti ar jau yra begriūvąs. Šio sąvokyno viduje ir kartu jau be jo čia 
reikia pamėginti vėl užčiuopti judesio ir šnekos, kūno ir kalbos, įrankio ir 
mąstymo vienovę dar iki tol, kol susiformuos vieno ar kito originalumas, 
ir neleidžiant, kad dėl šios gilios vienovės atsirastų painiava. Šių origi- 
nalių reikšmių nereikia painioti sistemos, kurioje jos priešpriešinamos, 
orbitoje. Tačiau norint apmąstyti sistemos istoriją, reikia rasti išėjimą už 
jos prasmių bei verčių orbitos ribų. 

Šitaip prieiname tokią antropos reprezentaciją: antropos - tai ne- 
stabili pusiausvyra, susijusi su rankiniu-regimu raštu?. Šiai pusiausvy- 
rai pamažu kyla grėsmė. Yra bent jau žinoma, kad „koks nors esmi- 
nis pokytis“, lemiantis gimimą „ateities žmogaus, kurį būtų net sunku 


! Žr. GP, t. II, p. 12 ir t., 23 ir t., 262 ir t. 

i face - šis žodis prancūzų kalba reiškia ne tik „veidas“, bet ir „priekinė kūno dalis“. 
? T. I, p. 119 ir t. 

` P 16lirt. 

pavadinti „žmogumi“, „gali atsirasti tik netekus rankų, dantų ir, atitin- 
kamai, stovėjimo stačiomis. Bedantė žmonija, kuri gyventų gulėdama, 
spaudytų mygtukus naudodamasi priekinių galūnių likučiais, anaiptol 
nėra visiškai nesuvokiamas dalykas“!. 

Grėsmė, visuomet kildavusi šiai pusiausvyrai, yra susijusi su tuo, kas 
trikdo simbolio linijiškumą. Mes matėme, kad tradicinė laiko samprata, 
visa pasaulio ir kalbos sandara su juo vieningai susijusi. Raštas siaurąja 
to žodžio prasme - ypač fonetinis raštas - yra įsišaknijęs nelinijinėje 
rašto praeityje. Reikėjo ją įveikti ir ši įveika, jei norime, galime sakyti, 
buvo technikos pergalė: ji užtikrino patį didžiausią saugumą ir pa- 
čias didžiausias kapitalizavimo galimybes pavojingame bei baugiame 
pasaulyje. Tačiau tai nebuvo padaryta vieną kartą. Prasidėjo kova, o 
kartu išstūmimas viso to, kas priešinosi linijiškumui. Visų pirma to, 
ką Leroi-Gourhanas vadina „mitograma“ - daugiaplotmių simbolių 
raštu: čia prasmė nėra pajungiama linijinei sekai, loginei laiko tvar- 
kai ar nesugrąžinamam garso laikiškumui. Šis daugiaplo:miškumas 
nesuparalyžiuoja istorijos vienalaikiškume, jis atitinka kitą istorinės 
patirties sluoksnį, ir netgi priešingai, linijinį mąstymą galima laikyti 
istorijos redukavimu. Tiesa, tokiu atveju galbūt reikėtų pasinaudoti 
kitu žodžiu: žodis „istorija“ neabejotinai visada buvo susijęs su liniji- 
ne esaties skleidimosi schema, kurioje jos linija galutinę esatį suveda 
į pirmapradę esatį tiesės ar rato principu. Dėl tos pačios priežasties 
vienalaikiškumo kategorija negali išreikšti simbolinės daugiaplotmės 
struktūros. Vienalaikiškumas susieja dvi absoliučias dabartis, du esaties 
taškus ar akimirkas, ir jis lieka linijine sąvoka. 

Suvedimo į liniją! samprata yra daug veiksmingesnė, tikslesnė ir 
labiau vidinė nei tos, kurios paprastai vartojamos klasifikuojant raštus 
bei aprašant jų istoriją (piktograma, ideograma, raidė ir t. t.). Demas- 
kuodamas iš karto keletą prietarų - ypač susijusių su ideogramos ir 
piktogramos santykiu, su vadinamuoju grafiniu „realizmu“ - Leroi- 
Gourhanas primena, kad mitogramoje sudaro vienovę viskas, kas lini- 
jiniame rašte suskyla į atskirus dalykus: technika (ypač grafinė), menas, 
religija, ekonomika. Norint iš naujo pasiekti šią vienovę, šią kitokią 


' P. 183. Taip pat žr. H. Focillon Pagiriamasis žodis rankai [VEloge de la main] ir Jean Brun 
Ranka ir protas [La main et lesprit]. Visai kitame kontekste rašto epochą mes apibrėžėme 
kaip stovėjimo stačiomis atsisakymą (straipsniai Jėga ir reikšmė [Force et signification] ir 
Dvelkianti šneka [La parole soufflėe) in [J. Derrida] Raštas ir skirtis. 

i linėarisation. 

vienovės struktūrą, reikia nuvalyti „keturių tūkstantmečių linijinio 
rašto“! sluoksnį. 

Linijiškumo norma niekada negalėjo visiškai įsitvirtinti dėl tų pačių 
priežasčių, kurios iš vidaus ribojo grafinį fonetizmą. Dabar mes jas žinome: 
šios ribos atsirado tuo pačiu metu, kaip ir to, ką jos ribojo, galimybė, jos 
pradėdavo tai, ką pabaigdavo, ir mes jas jau įvardijome - tai suskaidymas 
į atskirus vienetus, skirsmas ir suerdvinimas. Taigi linijiškumo normos 
radimasis suvaržė šias ribas ir paženklino simbolio bei kalbos sąvokas. 
Reikia kartu apmąstyti suvedimo į liniją procesą - tokį, kokį jį apra- 
šo Leroi-Gourhanas, apimdamas labai plačią istorinę skalę - ir Jakobsono 
išsakytą linijistinės Saussureo sampratos kritiką. „Linija“ reprezentuoja 
viso labo tik paskirą modelį, kad ir kokia privilegija jam būtų suteikiama. 
Šis modelis yra tapęs modeliu, ir kaip modelis lieka nepasiekiamas. Jeigu 
sutinkame, kad kalbos linijiškumas veikia tik kartu su populiaria ir pa- 
sauliška laikiškumo samprata (homogeniška, valdoma dabarties formos 
ir nenutrūkstamo, tiesaus ar ratu einančio judėjimo idealo), kuri, kaip 
parodo Heideggeris, iš vidaus determinuoja bet kokią ontologiją, prade- 
dant Aristoteliu, baigiant Hegeliu, - tokiu atveju rašto apmąstymas tampa 
neatsiejamas nuo filosofijos istorijos dekonstrukcijos. 

Taigi mįslingas linijos modelis yra kaip tik tai, ko filosofija negalėjo 
matyti, nors atviromis akimis žvelgė į savo pačios istorijos vidų. Šios 
tamsybės šiek tiek prašviesėja tuomet, kai linijiškumas, - kuris nėra nei 
praradimas, nei nesatis, bet simbolinio daugiaplotmio* mąstymo išstū- 
mimas, - atleidžia varžtus, nes pradeda stabdyti techninę bei mokslinę 
ekonomiką, kurią ilgą laiką tik stiprino. Iš tiesų jau seniai linijiškumo gali- 
mybė sudarė struktūrinę vienybę su ekonomikos, technikos ir ideologijos 
galimybe. Šią vienybę rodo turto kaupimas, kapitalizavimas, sėslumo 
atsiradimas, hierarchizavimas, rašančiųjų ar veikiau jais disponuojančiųjų 
klasės ideologijos formavimasis.? Tai nereiškia, kad masinis pakartotinis 


' T. I, IV skyrius. Autorius čia kaip tik parodo, kad „rašto atsiradimas neįmanomas, jei iki tol 
nėra kokių nors grafinių pavidalų, kaip ir žemės ūkio atsiradimas neįmanomas be ankstesnių 
būvių“ (p. 278), ir kad „ideografija yra ankstesnė už piktografiją“ (p. 280). 

2 Šitaip galbūt galima interpretuoti kai kurias Leroi-Gourhano pastabas apie „simbolinio 
daugiaplotmio mąstymo praradimą“ ir apie mąstymą, „atitolstantį nuo linijizuotos kalbos“ 
(I. p. 293-299). 

` Žr. EP, p. 138-139, GPI, p. 238-250. „Pirmųjų miestų išaugimas susijęs ne tik su tuo, kad 
žmonės išmoko įžiebti ir panaudoti ugnį savo reikmėms, bet ir... raštas atsiranda kartu su 
metalurgija. Ir tai vėlgi nėra koks nors sutapimas...“ (I, p. 252). „Kaip tik tuo metu, kai atsi- 
randa agrarinis kapitalizmas, surandama ir galimybė buhalterijoje tai fiksuoti raštu, o tuo 
metu, kai visuomenė ima hierarchizuotis, raštu imamos sudarinėti pirmosios genealogijos“ 

nelinijinio rašto pasirodymas šią struktūrinę vienybę suardo - atvirkščiai. 
Jis iš esmės pakeičia jos prigimtį. 

Linijinio rašto pabaiga - tai knygos pabaiga!, net jei šiandien naujos 
rašto - nesvarbu, literatūrinio ar teorinio - formos vis dar šiaip ne taip 
įspraudžiamos į knygos formatą. Beje, čia kalbama ne tiek apie neiš- 
spausdintų raštų patikėjimą knygos apvalkalui, kiek apie perskaitymą to, 
kas knygų tomuose seniai buvo rašoma tarp eilučių. Štai kodėl pradėjus 
rašyti be eilučių, praeities raštas taip pat iš naujo perskaitomas pagal ki- 
tokį erdvės organizavimą. Skaitymo problema moksle šiandien opiausia 
kaip tik todėl, kad esame pakibę tarp dviejų rašto epochų. Kadangi mes 
pradedame rašyti - rašyti kitaip - tai turime ir kitaip skaityti tai, kas buvo 
skaitoma anksčiau įprastu būdu. 

Daugiau nei visą amžių galima stebėti šį filosofijos, mokslo, literatūros 
nerimą - visi perversmai turi būti interpretuojami kaip linijinį modelį pa- 
mažu griaunantys smūgiai. Turime omenyje epinį modelį. To, kas šiandien 
duodama apmąstyti, negalima užrašyti linijos ir knygos pavidalu, antraip 


(p. 253). „Rašto pasirodymas nėra atsitiktinis. Jis tūkstantmečius brendo mitografinės re- 
prezentacijos sistemose, kol kartu su metalu bei vergove atsirado linijinis minties užrašymas 
(žr. VI skyrių). Jo turinys nėra atsitiktinis“ (II, p. 67, žr. taip pat p. 161-162). 

Nors šiandien ši struktūrinė vienybė - būtent kapitalizavimo ir rašto vienybė - daug geriau 
žinoma ir aprašyta, ji buvo pripažinta jau seniai: tarp daugybės kitų - Rousseau, Court 
de Gebelino, Engelso ir t. t. 

Taigi linijinis raštas „nepriklausomai nuo jo, kaip kolektyvinės atminties saugotojo, vaidmens, 
daugybę tūkstantmečių plėtojęsis tik viena plotme, suformavo analizės instrumentą, iš kurio 
kilo filosofinė bei mokslinė mintis. Dabar minties išsaugojimas gali būti siejamas ne vien su 
knygomis, kurių pranašumas kol kas yra tik tas, kad jomis galima greitai ir patogiai pasinau- 
doti. Plati ,magnetoteka‘ su elektronine atranka artimoje ateityje suteiks iš anksto atrinktą ir 
per akimirksnjį atstatomą informaciją. Skaitymas dar ištisus amžius liks svarbus, nepaisant to, 
kad daugumos žmonių gyvenime jis akivaizdžiai regresuos, tačiau visai tikėtina, kad raštas 
[šį žodį vartojame linijinio užrašymo prasme] yra pašauktas greitai išnykti, būti pakeistas 
automatinio įrašymo diktofonais. Ar visa tai turi būti suvokiama kaip savotiškas padėties, 
buvusios iki rankos pajungimo fonetikai, atstatymas? Manyčiau, kad veikiau čia kalbama 
apie vieną visuotinio rankų veiklos regreso aspektą (žr. p. 60) ir apie naują „išsivadavimą. 
Kokių ilgalaikių pasekmių tai turės samprotavimo formoms, sugrįžimui prie difuziško bei 
daugiaplotmio mąstymo, šiuo metu nuspėti neįmanoma. Tai, jog mokslinis mąstymas turi 
driektis tipografinės eilės pavidalu, jį veikiau žeidžia, tad neabejotina, kad, jei būtų koks 
nors procesas, leidžiantis knygas pateikti tokiu būdu, kad skirtingų skyrių medžiaga kartu 
su šalutiniais dalykais išsiskleistų vienu metu, autoriai bei vartotojai turėtų didelės naudos. 
Nors tai, kad mokslinis samprotavimas nieko nepraras išnykus raštui, yra akivaizdu, vis 
dėlto filosofija, literatūra neabejotinai įgaus naujas formas. Dėl to nėra ko apgailestauti, 
nes išspausdinti tekstai išsaugos tas keistai archajiškas mąstymo formas, kuriomis žmogus 
naudojosi raidinės grafikos laikotarpiu; tuo tarpu naujosios formos atitiks senąsias kaip 
plienas titnagą - be abejo, ne geriau pjaunantis, bet geriau manipuliuojamas instrumentas. 
Raštas, anaiptol nepakenkdamas proto funkcionavimui, pereis į infrastruktūrą, kaip kelių 
tūkstantmečių pranašumą turėjęs pereinamasis periodas“ (GP, II, p. 261-262. Žr. taip pat 
EP, Išvados). 

būsime panašūs į tuos, kurie su skaitytuvais moko šiuolaikinės matema- 
tikos. Šis neatitikimas nėra šiuolaikinis, tačiau jis šiandien kaip niekada 
geriausiai demaskuojamas. Daugiaplotmiškumo ir nelijininio laikiškumo 
prieiga nėra paprasčiausias regresas iki „mitogramos“: priešingai, bet kokį 
linijiniam modeliui pajungtą racionalumą ji parodo kaip kitą mitografijos 
formą bei kitą epochą. Taigi šitaip rašto apmąstyme pasirodantis meta- 
racionalumas ar metamoksliškumas negali būti uždaryti kokiame nors 
moksle apie žmogų ir negali atitikti tradicinės mokslo idėjos. Jie vienu 
ir tuo pačiu judesiu pranoksta žmogų, mokslą ir liniją. 
Ir juolab šis apmąstymas negali likti sritinio mokslo ribose. 


Rebusas ir kilmių bendrystė 


Tebūnie ji bus grafologija. Ir netgi sociologijos, istorijos, etnografijos, 
psichoanalizės atnaujinta bei praturtinta grafologija. 


Kadangi individualus braižas atsiranda dėl rašančiojo dvasios ypatybių, tai 
pagal nacionalinį braižą turėtų būti įmanoma tam tikrų mastu ištirti tautų 
kolektyvinės dvasios ypatybes.! 


Tokia kultūrinė grafologija, kad ir koks teisėtas būtų jos projektas, 
išvys dienos šviesą ir galės bent kiek užtikrintai plėtotis tik tada, kai bus 
nušviestos bendresnės ir fundamentalesnės problemos: individualių ir 
kolektyvinių rašmenų sąryšis, grafinio „diskurso, jei taip galima pasakyti, 
ir grafinio „kodo, kurie traktuojami ne reikšmės intencijos ar denotacijos, 
bet stiliaus bei konotacijos požiūriu, sąryšis; grafinių formų ir įvairių 
substancijų, įvairių formų grafinių substancijų (iš medžio, vaško, odos, 
akmens, rašalo, metalo, augalų) ar instrumentų (raižiklis, teptukas ir t. t., 
ir t. t.) sąryšis; techninio, ekonominio ar istorinio lygmens (pavyzdžiui, 
grafinės sistemos susiformavimo ir grafinio stiliaus nusistovėjimo mo- 
mentų, kurie nebūtinai sutampa) sąryšis; stilių įvairovės sistemos viduje 


' XXII-oji Apibendrinimo savaitė - konferencija, kurios medžiaga buvo išspausdinta rinkinyje 
Raštas ir tautų psichologija [Lėcriture et la psychologie des peuples], įvyko išeities tašku pasi- 
rinkus šią Marcelio Coheno pastabą (Didysis rašto išradimas ir jo raida [La grande invention 
de Tėcriture et son ėvoliution|). Tačiau turiningi konferencijos pranešimai kiekvieną kartą 
peržengia grafologijos ribas. Cohenas pats pripažįsta, kad šis uždavinys yra sunkus ir per 
ankstyvas: „Žinoma, mes negalime sukurti tautų grafologijos - tai pernelyg keblu, pernelyg 
sunku. Tačiau galime paskleisti idėją, kad skirtumai egzistuoja ne vien dėl techninių prie- 
žasčių, kad gali būti kitų priežasčių...“ (P. 342). 

riba ir prasmė; visi prasminiai krūviai, kuriuos įgauna grafiškumas - tiek 
jo forma, tiek jo substancija. 

Reikėtų pripažinti, kad tam tikrų privilegijų šiuo požiūriu turi psi- 
choanalitinio tipo tyrimas. Kadangi psichoanalizė susijusi su objektiš- 
kumo ir objekto vertės pirmapradžiu konstituavimu, - su gerų ir blogų 
objektų kaip kategorijų, kurių neįmanoma išvesti iš teorinės formaliosios 
ontologijos nei iš objekto apskritai objektiškumo mokslo, konstituavi- 
mu, - ji nėra paprasčiausias sritinis mokslas, net jei psichoanalizė, kaip 
nurodo ir jos pavadinimas, pateikiama su psichologijos antrašte. Žinoma, 
tai, kad ji susijusi su šia antrašte, nėra nereikšminga ir liudija apie tam tik- 
rą kritikos bei epistemologijos padėtį. Nepaisant to, net jei psichoanalizė 
ir nepasiektų archipėdsako transcendentalumo (perbraukto kryžmai), net 
jei ji liktų pasaulio mokslu, jos visuotinumas turėtų archontinę prasmę 
viso sritinio mokslo atžvilgiu. Be abejo, mes čia galvojame apie galimų 
Mėlanie Klein pasekėjų tyrimus. Jie galėtų sekti, pavyzdžiui, esė Mokyklos 
vaidmuo vaiko libido raidoje", kurioje klinikiniu požiūriu atskleidžiami 


! Le rôle de lėcole dans le développement libidinal de lenfant - 1923 metų tekstas, įeinantis 
į rinktinę Psichoanalizės esė [Essais de psychanalyse) (pranc. vert. p. 95 ir t.). Paimsime iš 
jo keletą eilučių: „Kai Fricas rašydavo, linijas jis įsivaizduodavo kaip kelius, o raidės jomis 
važiuodavo, užsėdusios ant motociklų, t. y. ant plunksnakočio. Pavyzdžiui, ;i ir „e važiuodavo 
kartu ant motociklo, paprastai vairuojamo „i“ raidės, ir mylėjo viena kitą taip švelniai, kaip 
realiame pasaulyje nebūna. Kadangi visada važiuodavo kartu, jos pasidarė tokios panašios, 
kad beveik nesiskyrė viena nuo kitos, nes ,i‘ ir ‚e‘ pradžia ir pabaiga panašios (jis kalbėjo 
apie lotyniško raidyno mažąsias raides), ir tik viduryje i turi taškelį, o ‚e‘ - skylutę. O apie 
gotiško raidyno ;i ir ‚e‘ jis paaiškino, kad jos irgi važiuodavo ant motociklo; nuo lotyniškų 
raidžių jos skyrėsi tuo, kad turėjo lyg kitos markės motociklą, o ‚e‘ vietoj lotyniškos ,e skylutės 
turi dėžutę. ‚|i‘ raidės buvo apsukrios, protingos ir puikių manierų, jos turėjo daug aštrių 
ginklų ir gyveno olose, tarp kurių buvo ir kalnų, sodų ir perėjų. Jos reprezentavo penį, o jų 
kelias - sueitį. Tuo tarpu ,I' buvo apibūdintos kaip kvailos, nevėkšliškos, tingios ir nešvarios. 
Jos gyveno požeminėse olose. ,I' raidžių miesto gatvės buvo nuklotos dulkių bei šiukšlių; 
savo „šlykščiuose“ namuose jos su vandeniu maišydavo ;i šalyje pirktus dažus; jos gerdavo 
šį mišinį ir parduodavo jį kaip vyną. Jos sunkiai vaikščiodavo ir negalėdavo prakasti žemės, 
nes kastuvą laikydavo lopeta į viršų, o kotu į apačią ir t. t. Buvo visiškai akivaizdu, kad „I' 
reprezentavo ekskrementus. Kitos raidės lygiai taip pat buvo susijusios su daugybe fantazmų. 
Antai vietoj dvigubos ,s‘ Fricas rašydavo tik vieną, kol vienas fantazmas leido paaiškinti ir 
pašalinti šį trukdį. Vienas ,s buvo jis pats, o kitas - jo tėvas. Jie turėjo kartu plaukti motor- 
laiviu, nes plunksnakotis buvo taip pat ir laivas, o sąsiuvinis - ežeras. ,s, kuris buvo jis pats, 
įlipo į kitam ,s“ priklausantį laivą ir skubiai išplaukė į ežerą. Štai kodėl jis ,s“ raidžių nerašė 
kartu. Dvigubą ,s raidę jis dažnai paversdavo paprasta dėl tokios priežasties: dvigubos ,s 
sutrumpinimas iki vienos jam atrodė tarsi kokiam nors žmogui būtų nupjauta nosis. Taigi 
šią klaidą skatino geismas iškastruoti tėvą. Ji prapuolė, vos tik buvo pateikta ši interpretacija.“ 
Mes čia negalime pacituoti visų analogiškų Klein analizuojamų pavyzdžių. Perskaitykime 
dar vieną bendresnę reikšmę turinčią ištrauką: „Ernesto, kaip ir Frico atveju aš galėjau pa- 
stebėti, kad jų rašymo ir skaitymo - visos tolimesnės mokyklinės veiklos pagrindų - trik- 
džiai kildavo dėl raidės ,i, kurios paprastas užrašymo judesys („pakėlimas ir „nuleidimas') 

visi prasminiai krūviai, kuriuos įgauna skaitymas ir rašymas, skaičių pro- 
dukavimas ir jų naudojimas, ir t. t. Kadangi idealios objektyvybės iš esmės 
negalima konstituoti be rašytinio signifikanto!, jokia šio konstituavimo 
teorija neturi teisės nepaisyti prasminių rašto krūvių. Šie krūviai ne tik 
lieka neskaidrūs objekto idealybėje, bet taip pat leidžia išsilaisvinti šiai 
idealybei. Jie suteikia tokią galią, be kurios objektyvybė apskritai būtų 
neįmanoma. Mes aiškiai suvokiame, kad toks tvirtinimas yra rimtas, 
o uždavinys, kuris tuo būdu iškeliamas tiek objektyvybės teorijai, tiek 
psichoanalizei, yra nepaprastai sunkus. Tačiau šis uždavinys tiek pat 
sunkus, kiek ir būtinas. 

Rašto istorikas susiduria su šia būtinybe būtent savo darbe. Jo pro- 
blemos gali būti keliamos tik iš pačių visų mokslų pašaknų. Matematikos, 
politikos, ekonomikos, religijos, technikos, teisės ir t. t. esmės apmąs- 
tymas pačiu glaudžiausiu būdu susijęs su rašto istorijos apmąstymu ir 
apie ją turima informacija. Taigi nenutrūkstanti vena, cirkuliuojanti per 
visus šiuos apmąstymo laukus ir sudaranti jų pamatinę vienovę - tai rašto 
fonetizavimo problema. Šis fonetizavimas turi savo istoriją ir joks raštas 
nėra nuo jos visiškai išsivadavęs, nors istorijos sąvoka neleidžia išspręsti 
šios evoliucijos mįslės. Istorijos sąvoka, kaip žinia, pasirodo tam tikru 
apibrėžtu rašto fonetizavimo momentu ir iš esmės jį suponuoja. 

Ką šiuo klausimu mums padeda sužinoti pati gausiausia, pati naujau- 
sia ir mažiausiai ginčytina informacija? Visų pirma, kad dėl struktūrinių 
ar esminių priežasčių grynas fonetinis raštas yra neįmanomas ir jis nie- 
kada nesiliovė redukavęs to, kas nefonetiška. Fonetinio ir nefonetinio 


faktiškai sudaro bet kokio rašto pagrindą (išnaša: „Vieno Psichoanalizės bendrijos susitikimo 
Berlyne metu p. Rohr tyrinėjo keletą kinų rašto detalių ir jų psichoanalitinę interpretaciją. 
Vėlesnėse diskusijose pažymėjau, kad senasis piktografinis raštas - mūsų rašto pagrindas 
- dar tebegyvuoja kiekvieno atskiro vaiko fantazmuose, tad įvairūs mūsų dabartinio rašto 
brūkšneliai, taškeliai ir t. t. tėra tik supaprastinimai, kylantys dėl kondensavimų, perkėlimų 
ir mechanizmų, kurie mums gerai žinomi iš mūsų sapnų ir neurozių - supaprastinimai se- 
nųjų piktogramų, kurių pėdsakai vis dėlto lieka individo pasąmonėje“). Šiuose pavyzdžiuose 
pasirodo simbolinė seksualinė plunksnakočio reikšmė... Galima pastebėti, kad simbolinė 
seksualinė plunksnakočio prasmė išplečiama visam rašymo veiksmui ir čia išsilaisvina. Ly- 
giai taip pat skaitymo libidinė reikšmė kyla iš simbolinio knygos ir akies panaudojimo. Kiti 
elementai, turintys potraukio komponentų, savaime suprantama, čia taip pat veikia: skaitant 
„žiūrima per atsivėrusią angą, rašant pasireiškia ekshibicionizmo, agresyvumo bei sadizmo 
tendencijos; simbolinė seksualinė plunksnakočio reikšmė tikriausiai kyla iš simbolinės 
ginklo ir rankos reikšmės. Be to, skaitymas yra pasyvesnis, o rašymas aktyvesnis, o įvairūs 
užsifiksavimai ikigenitalinio formavimosi stadijose daro nemažą įtaką skaitymo ar rašymo 
sutrikimams.“ (pranc. vert. p. 98). Žr. taip pat Ajuriaguerra, Coumes, Denner, Lavondes- 
Monod, Perron, Stambak, Vaiko rašymas [Lėcriture de lenfant), 1964. 
' Žr. Husserl, Geometrijos kilmė. 

rašto perskyra, kad ir kokia neišvengiama ir teisėta būtų, lieka išvestinė 
to, ką būtų galima pavadinti pamatine sinergija ar sinestezija, atžvilgiu. 
Vadinasi, fonetizmas ne tik niekada nėra visagalis, bet visada jau yra pra- 
dėjęs savo veiklą nebyliu signifikantu. Taigi „fonetinis“ ir „nefonetinis“ 
niekada nėra grynos tam tikrų rašto sistemų savybės: tai tipiškų, daugiau 
ar mažiau gausių ir vyraujančių elementų abstrakčios savybės bet kokios 
reikšminės sistemos apskritai viduje. Jų svarba, beje, susijusi ne tiek su 
kiekybiniu jų pasiskirstymu, kiek su struktūriniu susiformavimu. Dan- 
tiraštis, pavyzdžiui, yra ideograminis ir kartu fonetinis. Ir netgi negalima 
būtų sakyti, kad kiekvienas grafinis signifikantas priklauso vienai ar kitai 
klasei, nes dantiraštinis kodas pakaitomis žaidžia dviem registrais. Iš 
tiesų kiekviena grafinė forma gali būti dvivertė - ideografinė ir fonetinė. 
O jos fonetinė vertė gali būti paprasta ar sudėtinė. Vienas ir tas pats 
signifikantas gali turėti vieną ar daugelį fonetinių verčių, jis gali būti ho- 
mofoniškas ar polifoniškas. Be šio bendro sistemos kompleksiškumo dar 
naudojami subtilūs kategoriniai determinantai, nereikalingi fonetiniai 
priedai skaitymo metu, itin nereguliari skyryba. Labat parodo, kad šiuo 
atveju neįmanoma suprasti sistemos be jos istorijos!. 

Tai galioja bet kokiai rašto sistemai ir nepriklauso nuo to, kas kartais 
paskubomis laikoma jos ištobulinimo lygmenimis. Pavyzdžiui, piktografi- 
nio pasakojimo struktūroje daikto (tarkime, toteminio herbo) reprezenta- 
cija gali įgauti simbolinę tikrinio vardo vertę. Nuo šios akimirkos ji, kaip 
pavadinimas, kituose sąryšiuose gali funkcionuoti turėdama fonetinę ver- 
tę. Šitaip jos sluoksniai gali tapti ganėtinai sudėtingi ir pranokti empirinę 


! Dantiraštis ir Mesopotamijos kultūra |Lėcriture cuneiforme et la civilisation mėsopotamienne), 
EP, p. 74 ir t. 

? A. Métraux, Pirmykščiai žmonės, ženklai ir simboliai, piktogramos ir pirminis raštas [Les 
primitifs, signaux et symboles, pictogrammes et protočcriture). Štai vienas pavyzdys tarp 
daugybės kitų, kuriuos Mėtraux vadina „fonetizmo metmenimis“: „Šitaip vadas Cheyenne, 
vardu „Vėžlys, einantis paskui savo patelę“, bus vaizduojamas kaip dviejų vėžlių apvainikuotas 
personažas. ,Žmogelis“ bus identifikuojamas pagal virš jo galvos nupieštą vaiko siluetą. Tokia 
tikrinių vardų išraiška anaiptol nekelia sunkumų, kai kalbama apie konkrečius dalykus, bet 
tampa sunkiu išbandymu raštininko vaizduotei, kai piktogramomis reikia išreikšti abstrakčias 
idėjas. Tam, kad transkribuotų individo, pavadinto „Didysis kelias, vardą, indėnas Oglagla 
pasinaudojo tokia simboline kombinacija: paraleliniai brūkšniai kartu su pėdsakais verčia gal- 
voti apie „kelią, o šalia jo nupieštas paukštis primena greitį, kuris, be abejo, yra viena iš „gero 
kelio‘ savybių. Aišku, kad tik tie, kurie jau žino šiuos simbolius atitinkančius vardažodžius, 
gali juos iššifruoti. Taigi taip sukurti šie piešiniai turės mnemotechninę vertę. Paimkime 
kitą pavyzdį - tikrinį vardą „Geroji žebenkštis“. Iš realistiškai nupiešto gyvūno snukio išlindę 
du apskritimai, kurie paprastai simbolizuoja žodžių srautą. Kadangi šis ženklas vartojamas 
„geroms kalboms, manoma, kad skaitytojas atkreips dėmesį tik į būdvardį, o apie „kalbas“ 
pamirš“, EP, p. 10-11. 

sąmonę, susijusią su netarpišku jų vartojimu. Pranokdama tokią aktualią 
sąmonę, šio signifikanto struktūra gali toliau veikti ne tik potencialios 
sąmonės paribiuose, bet ir pagal pasąmonės priežastingumo dėsnius. 

Galima matyti, kad vardažodis, ypač tikriniu vadinamas vardas‘, vi- 
sada įeina į skirčių grandinę ar sistemą. Jis tampa pavadinimu tik tiek, 
kiek priklauso atvaizdavimui. Vardažodžio savastis" neišvengia suer- 
dvinimo - nesvarbu, ar jis savo kilme susijęs su daiktų reprezentavimu 
erdvėje, ar lieka įtrauktas į fonetinių skirčių arba socialinės klasifikacijos 
sistemą, iš pažiūros neturinčią ryšio su įprasta erdve. Metafora veikia tik- 
rinį daiktavardį. „Tikroji“ prasmė neegzistuoja, o jos „regimybė“ atlieka 
neišvengiamą vaidmenį skirčių ir metaforų sistemoje, ir jį reikia anali- 
zuoti. „Tikrosios“ prasmės absoliučios paruzijos', kaip logoso esaties- 
sau nuosavame balse, absoliučioje savipratoje-kalbėjime", vieta, - kaip 
nesugriaunamą, bet reliatyvią būtinybę atitinkančios funkcijos, - yra ją 
apimančios sistemos viduje. Tai reiškia nustatyti metafizikos arba logoso 
ontoteologijos vietą. 

Rebuso su transferu“ problema apibendrina visus su tuo susijusius 
sunkumus. Daikto reprezentacija, kaip piktograma, gali turėti fonetinės 
vertės krūvį. Šioji vertė nepanaikina „piktografinės“ referencijos, kuri, 
beje, niekada nebuvo tiesiog „realistinė“. Signifikantas įskyla arba suei- 
žėja: jis vienu metu nurodo mažiausiai į vieną daiktą ir į vieną garsą. Pats 
daiktas savaime jau yra daiktų visuma arba skirčių grandinė „erdvėje“; 
garsas, kuris taip pat įrašytas į grandinę, gali būti žodis: tokiu atveju 
užrašas yra ideograma arba sintezė, jo neįmanoma išskaidyti į dalis; ta- 
čiau garsas taip pat gali būti atominis elementas, susijungiantis su kitais 
elementais: tokiu atveju turime reikalą su iš pažiūros piktografiniu, o 
iš tiesų fonetiniu-analitiniu raštu, tokios pačios rūšies kaip ir raidynas. 


' le nom dit propre - pažodžiui: „savas, nuosavas vardas“. Apie nom ir propre žr. skyrelio Sig- 
nifikantas ir tiesa i vert. paaiškinimą, p. 27, taip pat 2 skyriaus poskyrio Išorė prd vidus i vert. 
paaiškinimą, p. 85. 

" le propre du nom. 

“ le sens propre - žr. skyrelio Signifikantas ir tiesa i vert. paaiškinimą, p. 27. 

~ žr. skyrelio Rašytinė būtis i vert. paaiškinimą, p. 39. 

Y le sentendre-parler - žr. skyrelio Programa iv vert. paaiškinimą, p. 17. 

" du rébus d transfert. Psichologijoje transferas reiškia tokį fenomeną, kai kokiam nors objektui 
patiriamas jausmas dažniausiai asociatyviai yra perkeliamas, išplečiamas į kitą objektą. Psi- 
choanalizėje šis terminas (Übertragung) reiškia, kad psichoanalitinio seanso metu pacientas 
savo jausminį prisirišimą arba priešiškumą, kurį jis iš pradžių (ypač vaikystėje) patyrė kokiam 
nors asmeniui (tėvui, motinai ir pan.), perkelia, projektuoja į psichoanalitiką. Perkeltine 
prasme šis žodis vartojamas kaip perėjimas nuo vienos dalykų sąrangos prie kitos. 

Tai, kas dabar žinoma apie Meksikos actekų raštą, atrodo, apima visas 
šias galimybes. 


Tad tikrinis vardas Tėocaltitlan skaidomas į keletą skiemenų, atitinkančių 
tokius atvaizdus: lūpos (tentli), gatvė (otlim), namas (calli) ir dantis (tlanti). 
Procedūrą sudaro tai... kad personažo vardas nusakomas būtybių ar daiktų 
atvaizdais, kurie įeina į jo vardo sudėtį. Actekai fonetizmo keliu buvo pasi- 
stūmėję daug toliau. Jiems pavyko atvaizduoti atskirus garsus naudojantis 
tikra fonetine analize.! 


Barthelio ir Knorosovo darbų apie majų raižinius rezultatai tarpu- 
savy nedera, jų tyrimai iki šiol labai mažai pasistūmėjo į priekį, tačiau 
šiandien beveik aišku, kad ten esama fonetinių elementų. Tas pat galioja 
ir Velykų salos raštui*. Jis yra ne tik pikto-ideo-fonografinis - pačiame 
jo nefonetinių struktūrų viduje dėl dviprasmiškumo ir didžiausio deter- 
minuotumo gali rastis metaforų, kurias išplėtoja tikra grafinė retorika, 
jei galima surizikuoti pavartoti tokį absurdišką posakį. 

Tokią kompleksinę struktūrą šiandien randame vadinamuosiuose 
„pirmykščiuose“ raštuose ir kultūrose, kurios buvo laikomos „beraš- 
tėmis“. Tačiau seniai žinome, kad kinų ar japonų raštas, kuris itin ne- 
fonetiškas, labai anksti turėjo fonetinių elementų. Jie liko struktūriškai 
valdomi ideogramos arba algebros, ir tai liudija apie galingą civilizacijos, 
besiplėtojančios už bet kokio logocentrizmo ribų, procesą. Raštas ne- 
redukuodavo balso kaip tokio, bet įtraukdavo jį į sistemą: 


Šis raštas daugiau ar mažiau naudojosi fonetiniais skoliniais, ir kai kurie 
jo vartojami ženklai buvo svarbūs savo skambesiu, nepriklausomai nuo jų 
pirminės prasmės. Tačiau ši fonetinė ženklų vartosena niekada negalėjo 
būti tokia plati, kad iš esmės pakeistų kinų raštą ir pastūmėtų jį į fonetinio 
užrašymo kelią... Kadangi Kinijoje raštas niekada nesibaigė fonetiniu kalbos 
tyrimu, jis ten niekada negalėjo būti suvokiamas kaip daugiau ar mažiau 
ištikima šnekos kopija, ir kaip tik dėl to grafinis ženklas - simbolis tokios 
pat kaip ir jis unikalios bei ypatingos tikrovės - daug kuo išsaugojo savo 
pirmykštį prestižą. Nėra pagrindo manyti, kad senovės Kinijoje šneka buvo 
mažiau veiksminga nei raštas, tačiau jos galia ten iš dalies galėjo būti už- 
temdyta rašto galios. Ir priešingai, tose civilizacijose, kur raštas gana anksti 


! ẸP, p. 12: 
* EP, p. 16. Métraux čia schematiškai reziumuoja Barthelio darbo Grundlagen zur Entzifferung 
der Osterinselschrift [Velykų salos rašto iššifravimo tyrinėjimas] rezultatus. 

įgavo skiemeninį ar raidinį pavidalą, kaip tik žodyje! galiausiai buvo su- 
koncentruotos visos religinės bei maginės kūrybos galios. Ir iš tiesų Kinijoje 
neaptiksi to stebinančio vertės suteikimo šnekai, žodžiui, skiemeniui ar 
balsiui, būdingo visoms didžiosioms senosioms civilizacijoms nuo Vidur- 
žemio baseino iki Indijos.“ 


Bendrai su šiuo tyrimu sunku nesutikti. Ir vis dėlto pridursime, kad 
jame, atrodo, „fonetinis kalbos tyrimas“ ir fonetinis raštas traktuojami 
kaip normali „užbaiga“, kaip istorinis telos, kurio atžvilgiu kinų raštas, 
kaip uosto link plaukiantis laivas, kažkur patyrė nesėkmę. Tačiau ar ga- 
lima manyti, kad kinų rašto sistema tuo būdu esanti tam tikros rūšies 
neužbaigtas raidynas? Juk Gernet, atrodo, aiškina kinų grafizmo „pir- 
mykštį prestižą jo „simboliniu“ ryšiu su „tokia pat kaip ir jis unikalia 
bei ypatinga tikrove“. Bet ar nėra akivaizdu, kad joks signifikantas, kad 
ir kokia būtų jo substancija ir forma, neturi „unikalios bei ypatingos 
tikrovės“? Nuo pat pradžių" signifikantas yra savo paties pakartojimo, 
savo paties atvaizdo ar panašumo į save patį galimybė. Tai jo idealybės 
galimybė - galimybė to, kas jį padeda atpažinti kaip signifikantą ir leidžia 
funkcionuoti kaip tokiam, susiedamas jį su signifikatu, kuris dėl tų pačių 
priežasčių niekada negali būti „unikali bei ypatinga tikrovė“. Vos tik ženk- 
las pasirodo (t. y. visada), nėra jokios galimybės kur nors aptikti gryną 
„tikrovę“, „unikalumą“, „ypatingumą“. Pagaliau, kokią teisę mes turime 
manyti, kad „senovėje“, dar prieš kinų rašto gimimą, šneka galėjo turėti 
ty prasmę bei vertę, kurią jai pripažįstame Vakaruose? Kodėl šneka ten 
turėjo būti „užtemdyta“ rašto? Jeigu norime pamėginti mąstyti, įžvelgti 
tai, kas prisidengęs rašto vardu atskiria daug daugiau nei užrašymo tech- 
nikos, ar nereikėtų tarp kitų etnocentrinių prielaidų taip pat atsisakyti 
tam tikros rūšies grafinio monogenetizmo, visas skirtis transformuo- 
jančio į nutolimus ar pavėlavimus, atsitiktinumus ar nukrypimus? Ir 
ar nereikėtų apmąstyti šios heliocentrinės šnekos sampratos? O logoso 
panašumas į saulę (į gėrį ar į mirtį, į kuriuos negalima žiūrėti tiesiai), į 
karalių ar į tėvą (gėris arba protu suvokiama saulė [Platono] Valstybėje 
(508 c) lyginami su tėvu)? Kuo turi būti raštas, idant keltų grėsmę pa- 
žeidžiamam ir slaptam šios analogijų sistemos centrui? Kuo turi būti 


' verbe. 

' J. Gernet, Kinija - psichologiniai rašto aspektai bei funkcijos [La Chine, Aspects et fonctions 
psychologiques de l'écriture] in EP, p. 32 ir 38. Kursyvas mūsų. Žr. taip pat M. Granet, Kinų 
mgstymas [La pensée chinoise], 1950, I skyrius. 

" dentrée de jeu - žr. skyrelio Programa iii vert. paaiškinimą, p. 16. 

raštas, idant reikštų to, kas yra gėris, ir to, kas yra tėvas, užtemimą? Ar 
nereikėtų liautis raštą suvokti kaip užtemimą, kuris užklumpa ir užstoja 
žodžio šlovę? O jei jau užtemimas būtinas, ar pats šešėlio ir šviesos, rašto 
ir šnekos santykis neturėtų pasirodyti kitaip? 

„Kitaip“ reiškia, kad būtinas išcentravimas negali būti filosofinis ar 
mokslinis veiksmas kaip toks, nes čia pereinant prie kitos sistemos, su- 
siejančios raštą ir šneką, reikia dislokuoti pamatines epistėmė kalbos 
ir gramatikos kategorijas. Natūrali teorijos tendencija — to, kas vienija 
filosofiją ir mokslą į epistėmė - veikiau paskatintų užkimšti spragas nei 
sulaužyti aptvarą. Normalu, kad literatūros ir poetinio rašymo atlikta pra- 
lauža buvo tikresnė ir gilesnė. Taip pat normalu, kad ji (kaip Nietzsches 
atveju) visų pirma užkliudė ir privertė susvyruoti transcendentalinį auto- 
ritetą ir būtį kaip pagrindinę epistėmė kategoriją. Tai sudaro Fenollosa 
darbų prasmę!, kurio įtaka Ezra Poundui ir jo poetikai gerai žinoma: ši 
neredukuojamai grafinė poetika, kaip ir Mallarmė poetika, buvo pirmasis 
pačios giliausios vakarietiškos tradicijos pertrūkis. Poundo susižavėjimas 
kinų ideograma, padariusia įtakos jo raštui, tuo būdu įgauna visą savo 
istorišką' reikšmę. 

Nuo tada, kai iškyla klausimai apie fonetizavimo kilmę, jo istoriją bei 
nuotykius, galima matyti, kaip šis procesas susipina su mokslo, religijos, 
politikos, ekonomikos, technikos, teisės, meno procesais. Šių procesų ir 
šių istorinių sričių kilmes galima atskirti, - kaip to reikalauja griežtas 
kiekvieno mokslo ribų nubrėžimas, - tik abstrahuojant, ir tai reikia daryti 
sąmoningai ir atsargiai. Šią kilmių bendrystę galima vadinti archiraštu. 
Jame prapuola būtent kilmės paprastumo mitas. Šis mitas susijęs su pačia 

! Nuosekliai tirdamas logines-gramatines Vakarų struktūras (ir visų pirma Aristotelio kate- 
gorijų sąrašą), parodydamas, kad jokiam korektiškam kinų rašto aprašymui šios kategorijos 
nepriimtinos, Fenollosa priminė, kad kinų poezija iš esmės buvo tam tikras raštas. Pavyz- 
džiui, jis pastebėjo: „Jei norime imtis išsamių kinų poezijos studijų, mums reikės... vengti 
vakarietiškos gramatikos, jos griežtų kalbos kategorijų, jos palankumo daiktavardžiams ir 
būdvardžiams. Kiekviename daiktavardyje mums reikės ieškoti ar bent jau visada turėti 
mintyje veiksmažodžio atgarsį. Mes vengsime „yra, prisimindami kitus turtingus, bet panie- 
kintus veiksmažodžius. Dauguma vertimų nepaiso visų šių taisyklių. Normalaus tranzityvinio 
sakinio konstravimas paremtas tuo, kad gamtoje vienas veiksmas determinuoja kitą. Dėl 
to priežastis ir objektas iš tiesų yra veiksmažodžiai. Pavyzdžiui, mūsų sakinys: „skaitymas 
determinuoja rašymą kinų kalba būtų išreikštas trimis veiksmažodžiais. Tokia forma atitinka 
tris išplėtotus sakinius, kurie gali būti pateikti kaip būdvardiniai, dalyviniai, bendraties ar 
tariamosios nuosakos pasakymai. Štai vienas iš pavyzdžių: „Jei kas nors skaito, šitai jam pa- 
deda išmokti rašyti. Kitas: „Skaitantysis tampa rašančiuoju“. Tačiau sutraukdamas pirmojo 
sakinio formą, kinas parašytų: „Skaityti reiškia [détermine] rašyti“. Kinų raštas, traktuojamas 

kaip poetinis menas [Lėcriture chinoise considérée comme art poétique], vertimas į pranc. k. 


in Mesures, 1937 spalis, Nr. 4, p. 135. 
i historiale - žr. skyrelio Signifikantas ir tiesa v vert. paaiškinimą, p. 23. 

kilmės samprata - su pasakojimu apie kilmę, su vienos kilmės mitu, o ne 
vien su pradžios mitais. 

Tai, kad prieiga prie rašytinio ženklo užtikrina šventą galią sutvir- 
tinti egzistavimą pėdsake ir pažinti bendrąją pasaulio struktūrą; tai, kad 
visi šventikai, turintys politinę valdžią ar jos neturintys, susiformavo 
tuo pat metu, kaip ir raštas, ir kaip tik disponuodami grafine galia; tai, 
kad strategija, balistika, diplomatija, žemės ūkis, mokesčių mokėjimas, 
baudžiamoji teisė savo istorija ir savo struktūra yra susiję su rašto susi- 
formavimu; tai, kad rašto kilmė aprašoma remiantis mitemų schemomis 
ar grandinėmis, visada analogiškomis pačiose įvairiausiose kultūrose, o 
šie aprašymai itin sudėtingi, bet sutvarkyti priklausomai nuo politinės 
valdžios paskirstymo ir nuo šeimos struktūros; tai, kad kapitalizavimo 
ir politinių-administracinių įstaigų kūrimo galimybė visada pereidavo 
per raštininkų rankas, kurie buvo svarbūs daugybės karų metu ir kurių 
funkcija visada buvo būtina, nepriklausomai nuo ją atliekančių žmonių 
srauto; tai, kad nepaisant neatitikimų, raidos netolygumų, tolydumų 
žaismo, vėlavimų, išsisklaidymų ir t. t. lieka nesugriaunamas ideologinių, 
religinių, mokslinių-techninių ir t. t. sistemų ir raštų, kurie buvo daugiau 
ir kas kita nei „komunikacijos priemonės“ ar signifikato perdavėjai, vie- 
ningumas; tai, kad pati valdžios ir veiksmingumo apskritai prasmė kaip 
tokia - kaip prasmė ir kaip įvaldymas (idealizuojant) - galėjusi pasirodyti 
tik su vadinamąja „simboline“ galia, visada buvo susijusi su rašto dispo- 
navimu; tai, kad piniginė ar ikipiniginė ekonomika ir skaičiavimas raštu 
atsirado kartu, kad be pėdsako (ar bent jau, kaip parodo Lėvy-Bruhl, 
be užrašo siaurąja to žodžio prasme) galimybės nebūtų teisės, - visa tai 
nurodo į bendrą ir radikalią‘ galimybę, kurios joks apibrėžtas mokslas, 
jokia atskira disciplina negali apmąstyti kaip tokios!. 


' radicale - čia ir toliau svarbi etimologinė šio žodžio prasmė: lot. radicalis iš radix - „šaknis“. 
Tad radikalumas čia reiškia ne kraštutinumą, o susietumą su „šaknimis“, kilme. 

' Savaime suprantama, čia negalime aprašyti visos tos daugybės šaltinių, kuriuose apie tai 
kalbama. Kaip preliminarias nuorodas paminėsime tuos darbus, kurie pateikia svarbiausią 
bibliografiją: J. Fėvrier, M. Granet, M. Cohen, M. V.- David, op. cit. Žr. taip pat A. Mėtraux, 
cituotas straipsnis. EP, p. 19 (žr. G. Dierterlen pranešimą, p. 19, ir M. Coheno pranešimą, 
p. 27); J. Gernet, cituotas straipsnis, p. 29, 33, 37, 38, 39, 43; J. Sainte Fare Garnot, Hierogli- 
Jai - egiptiečių raštų raida [Les hiėroglyphes, lėvolution des écritures égyptiennes], EP, p. 57, 
68, 70; R. Labat, cituotas straipsnis, p. 77, 78, 82, 83; O. Masson, Egėjo civilizacija, Kretos 
ir Mikėnų raštai [La civilisation ėgėėnne, Les écritures crėtoises et mycėniennes |, EP, p. 99. 
E. Laroche, Didžioji Azija, hetitai - tauta su dvigubu raštu [LAsie mineure, les Hittites, peuple 
à double écriture}, EP, p. 105-111, 113. M. Rodinson, Semitai ir raidynas, Pietų Arabijos ir 
Etiopijos raštai [Les sėmites et lalphabet, Les écritures sud-arabigues et ėthiopiennes), EP, 
nuo p. 136 iki 145. J. Filliozat, Indų raštai. Indijos pasaulis ir jo rašymo sistema [Les écritures 

Iš tiesų reikia tinkamai suprasti šį mokslo nekompetetingumą, kuris 
taip pat yra ir filosofijos nekompetetingumas, epistėmė aptvara. Tai anaip- 
tol nėra kvietimas grįžti prie kokio nors ikimokslinio ar infrafilosofinio 
kalbėjimo. Visiškai priešingai. Ši bendra kiltis, kuri yra ne kiltis, o kilmės 
slėpimasis, ir kuri nėra bendra, nes ji yra ta pati tik atkakliai ir visai 
nevienodai veikiant skirčiai, - taigi šis neįvardijamas pačios skirties pro- 
cesas, kurį strategiškai pavadinome pėdsaku, rezervu ar skirsmu, - galėtų 
vadintis raštu tik istorinėje aptvaroje, kitaip sakant, mokslo ir filosofijos 
ribose. 

Rašto mokslo ar jo filosofijos suformavimas - tai būtinas ir sunkus 
uždavinys. Tačiau priėjęs šias ribas ir jas nuolat kartodamas, pėdsako, 
skirties ar rezervo mąstymas taip pat turi nurodyti už epistėmė lauko 
ribų. Nepaisant tų ekonominių ir strateginių nuorodų į žodį „mąstymas“, 
kuriuo Heideggeris mano galįs šiandien vadinti analogišką, bet netapatų 
bet kokios filosofemos peržengimą, mąstymas čia mums yra visiškai 
neutralus pavadinimas - teksto baltuma, neišvengiamai neapibrėžtas 
ateinančios skirsmo epochos rodiklis. Tam tikra prasme „mąstymas“ 
nieko nereiškia'. Kaip bet kokia atvertis, šis rodiklis matoma savo puse 
priklauso praėjusios epochos vidui. Šis mąstymas - besvoris. Sistemos 
žaismo ribose jis yra tai, kas niekada neturi svorio. Mąstyti - tai kaip tik 
tai, ko, kaip jau žinome, mes dar nepradėjome daryti: tai, kas išmatavus 
pagal rašto dydį, prasideda vien epistėmė viduje. 

Kaip gramatologija, šis mąstymas būtų vis dar užmūrytas esatyje. 


indiennes. Le monde indien et son système graphique], EP, p. 148. H. Lévy-Bruhl, Raštas ir 
teisė |Lėcriture et le droit], EP, p. 325-333. Taip pat žr. EP, Skirtingi požiūriai ir išvados | Con- 
frontations et conclusions], p. 335 ir t. 

' ne veut rien dire - pažodžiui: „nenori nieko pasakyti“. Apie vouloir dire žr. skyrelio Išorė ra 
vidus i vert. paaiškinimą, p. 69. 

Jaučiausi taip, tarsi būčiau padaręs kraujomaišos 
nuodėmę. 
Išpažinimai 


ĮVADAS Į „ROUSSEAU EPOCHĄ“ 


Mes turime organą, atitinkantį klausą - tai balsas, 
bet neturime organo, atitinkančio regą, tad spalvų 
neperteikiame taip, kaip garsų. Tai dar vienas būdas 
ugdyti pirminę juslę: lavinant aktyvų ir pasyvų or- 
ganą vieną per kitą. 

Emilis 


Jei pasitikėtumėme klasikinio skaitymo sąranga, tikriausiai galėtu- 
mėme sakyti, kad pasiūlėme dvigubą tinklelį - istorinį ir sisteminį. Ap- 
simeskime, kad tikime šia priešprieša. Padarykime tai dėl patogumo, 
nes tikimės, kad mūsų nepasitikėjimo [šia priešprieša] priežastys dabar 
pakankamai aiškios. Kadangi ruošiamės samprotauti apie tai, ką mes, 
vartodami tą pačią kalbą ir su tokiu pačiu nepasitikėjimu, vadiname 
„pavyzdžiu“, mums reikia dabar pateisinti savo pasirinkimą. 

Kodėl „Rousseau epochai“ suteikiame „pavyzdžio vertę? Kokią pri- 
vilegiją turi Jean-Jacguesas Rousseau logocentrizmo istorijoje? Kas nu- 
rodoma šiuo tikriniu vardu'? Ar esama ryšio tarp šio tikrinio vardo ir 
tekstų, po kuriais jis pasirašė? Su šiais klausimais nepretenduojame daryti 
nieko kita, tik pradėti į juos atsakinėti. Galbūt tai tik nagrinėjimo pradžia, 
apribota klausimo preliminaraus suformavimo. Šis darbas bus pateiktas 
palaipsniui. Tad pratarmėje mes negalime jo iš anksto paaiškinti. Vis 
dėlto pamėginkime pradėti. 


' ce nom propre - pažodžiui: „savas, nuosavas vardas“. Apie nom ir propre žr. skyrelio Signi- 
fikantas ir tiesa i vert. paaiškinimą p. 27, taip pat skyrelio Išorė prá vidus vert. paaiškinimą, 
p. 85. 

Jei metafizikos istorija yra būties, apibrėžiamos kaip esatis, istorija, jei 
jos nuotykis persipina su logocentrizmo nuotykiu, jei ji visa vyksta kaip 
pėdsako redukavimas, tai Rousseau kūryba tarp Platono Faidro ir Hegelio 
Enciklopedijos mums atrodo užimanti išskirtinę vietą. Ką reiškia šie trys 
atskaitos taškai? 

Tarp filosofinės fonologizmo (ar logocentrizmo) pradžios ir jo išsi- 
pildymo lemtingai susiformavo esaties motyvas. Jis patyrė vidinę per- 
mainą, kurią ryškiausiai rodo tikrumo momentas karteziškajame cogito. 
Kartojimosi viešpatavimui atiduotos esaties tapatybė anksčiau turėjo 
„objektyvų“ idealaus eidoso arba substancialios ousia' pavidalą. Nuo šio 
momento ši objektyvybė įgauna reprezentacijos pavidalą, idėjos, kaip 
sau esančios substancijos, sąmoningos ir neabejojančios savimi savo 
ryšio su savimi akimirką, pavidalą. Paties bendriausio pavidalo esaties 
įvaldymas tampa tam tikra begaline garantija. Eidoso ir ousia išlaisvinta 
kartojimosi galia atrodo įgavusi absoliučią nepriklausomybę. Idealumas 
ir substancialumas susiję vienas su kitu res cogitans stichijoje per gry- 
nos saviveikos" procesą. Sąmonė - tai grynos saviveikos patirtis. Ji save 
vadina neklystančia, o natūralios [proto] šviesos aksiomos jai suteikia šį 
tikrumą, įveikia Piktojo Genijaus provokaciją ir įrodo Dievo egzistenciją 
todėl, kad jos sudaro pačią mąstymo ir esaties sau stichiją. Šių aksiomų 
dieviška kilmė netrikdo šios esaties. Begalinė dieviškos substancijos kity- 
bė neįsiterpia kaip įtarpinimo ar kaip nepraregimumo stichija į santykio 
su savimi skaidrumą ir saviveikos grynumą. Dievas yra įvardijimas ir 
stichija to, kas įgalina absoliučiai gryną ir absoliučiai sau esančią savi- 
žiną. Begalinis dieviškas suvokimas - tai kitas logoso, kaip esaties sau, 
įvardijimas, pradedant Descartesu ir baigiant Hegeliu, nepaisant visų 
skirtumų, išryškėjančių tarp skirtingų šios epochos struktūros vietų bei 
jos momentų. O logosas gali būti begalinis ir sau esantis, jis gali rastis kaip 
saviveika tik per balsą - signifikanto sąrangą, per kurią subjektas išeina 
iš savęs savyje, nesiskolina anapus savęs signifikanto, kurį jis skleidžia" 
ir kuris tuo pat metu jį paveikia. Tokia bent jau yra balso - savęs-girdė- 
jimo-kalbant“ - patirtis, arba sąmonė. Ji išgyvenama ir išsakoma kaip 
rašto pašalinimas, kitaip sakant, polinkio į „išorinį“, „juslinį“, „erdvinį“ 
signifikantą, pertraukiantį esatį sau, pašalinimas. 

` eidos (gr.) - idėja, forma; ousia (gr.) - esmė, substancija. 
ï auto-affection; res cogitans (lot.) - „mąstantis daiktas“ - taip Descartesas apibūdina mąstantį 
subjektą, sąmonę. Čia ir toliau - aliuzijos į Descarteso Metafizinius apmąstymus. 


äi émet - turimas omenyje garsų skleidimas, siuntimas, perdavimas balsu. 
v le sentendre-parler - žr. skyrelio Programa iv vert. paaiškinimą, p. 17. 


ĮVADAS Į „ROUSSEAU EPOCHĄA“ 


Taigi šios metafizikos epochos viduje tarp Descarteso ir Hegelio 
įsiterpęs Rousseau neabejotinai yra vienintelis ar pirmasis, kuris rašto 
redukavimą - tą giluminę visos epochos prielaidą - pavertė tema ir 
sistema. Jis kartoja Faidro ir De interpretatione' pradžios judesį, ta- 
čiau šį kartą remdamasis nauju esaties modeliu: subjekto esatis sau 
sąmonės arba jausmo ribose. Tai, ką jis pašalino daug žiauriau nei kas 
nors kitas, savaime suprantama, turėjo jį žavėti ir kankinti labiau nei 
ką nors kitą. Descartes'as už cogito ir aiškaus bei ryškaus akivaizdumo 
ribų išvijo ženklą, ir ypač rašytinį ženklą: cogito ir akivaizdumas buvo 
pati idėjos esatis sieloje, tuo tarpu ženklas čia buvo pagalbinis, ati- 
duotas jusliškumo ir vaizduotės sričiai. Hegelis juslinį ženklą iš naujo 
pritaiko Idėjos judėjimui. Jis kritikuoja Leibnizą ir giria fonetinį raštą 
absoliučiai sau esančio logoso, per savo žodžio ir savo sąvokos vienovę 
išliekančio arti savęs, horizonte. Tačiau nei Descartes'as, nei Hegelis 
nekovojo su rašto problema. Šios kovos bei šios krizės vieta - būtent ir 
yra tai, kas vadinama XVIII amžiumi. Ne tik dėl to, kad jis atstato jus- 
liškumo, vaizduotės bei ženklo teises, bet ir todėl, kad tokios pastangos 
kaip Leibnizo buvo atvėrusios spragą logocentriniame saugume. Reikia 
iškelti į dienos šviesą tai, kas šiuose mėginimuose sukurti universalią 
ženklų teoriją iš pat pradžių" ribojo pralaužos galią ir mastą. Rousseau 
dar iki Hegelio visai atvirai pasmerkė universalią ženklų teoriją - ne dėl 
jos teologinio pagrindo, teikusio jai begalinio suvokimo arba dieviško 
logoso galimybę, o dėl to, kad ji esą suspendavusi balsą. Šį pasmerkimą 
„kiaurai“ persmelkia pati energingiausia reakcija, suformavusi XVIII 
amžiuje fonologizmo bei logocentrinės metafizikos gynybą. Ir grėsmę 
kelia būtent raštas. Toji grėsmė neatsitiktinė ir nechaotiška: ji į vieną 
ir tą pačią istorinę sistemą sujungia universalaus rašto projektus, ne- 
europietiškų raštų atradimą ar bent jau milžinišką iššifravimo technikų 
pažangą, pagaliau, bendrojo kalbos ir rašto mokslo idėją. Tad priešinantis 
visiems šiems spaudimams, prasideda karas. „Hėgelianizmas“ bus pats 
gražiausias jo randas. 

Autorių ar teorijų vardai čia neturi jokios substancinės vertės. Jie 
nenurodo nei į tapatybes, nei į priežastis. Būtų lengvabūdiška manyti, 
kad „Descartesas“, „Leibnizas“, „Rousseau“, „Hegelis“, ir t. t. yra autorių, 
atlikusių mūsų nurodytus judesius ar perkėlimus, vardai. Priskirdami 
jiems nuorodos vertę, visų pirma įvardijame problemą. Nors kol kas 


' Apie interpetaciją - Aristotelio veikalas. 
" dentrėe de jeu - žr. skyrelio Programa iii vert. paaiškinimą, p. 16. 

leidžiame sau svarstyti apie šią istorinę struktūrą, atkreipdami dėmesį į 
filosofinius ar literatūrinius tekstus, tačiau tai darome ne tam, kad juose 
atpažintume struktūros kilmę, priežastį ar pusiausvyrą. Be to, kadangi 
nemanome, jog šie tekstai yra paprasčiausi struktūros padariniai, ne- 
svarbu, kokia prasme tai suprastume; kadangi manome, jog visos iki šiol 
pasiūlytos sąvokos, siekiant apmąstyti kokio nors diskurso ir kokios nors 
istorinės visumos sąryšį, yra apribotos metafizine aptvara, kurią čia kves- 
tionuojame, kadangi nežinome jokių kitokių sąvokų ir nepasidarysime 
naujų, kol ši aptvara pasibaigs mūsų diskursu; kadangi pirmapradė ir 
neišvengiama stadija, plėtojant šią problematiką, faktiškai ir iš principo 
yra šių tekstų kaip simptomų vidinės struktūros kvestionavimas; kadangi 
tai vienintelė sąlyga, norint apibrėžti juos pačius jų priklausomybės me- 
tafizikai visumoje, - visa tai mes naudojame kaip argumentą, leidžiantį 
išskirti Rousseau, o rusoizme - rašto teoriją. Beje, toks abstrahavimas 
yra dalinis ir, mūsų požiūriu, laikinas. Vėliau mes tiesiogiai paliesime 
šią problemą skyrelyje „Metodo klausimas“. 

Be šių gausių ir preliminarių pasiteisinimų reikėtų paminėti ir kitus 
svarbius dalykus. Vakarietiško mąstymo lauke, o ypač Prancūzijoje vyrau- 
jantis diskursas, - pavadinkime jį „struktūralizmu“, - įvairiomis, kartais 
vaisingiausiomis savo plotmėmis lieka užvaldytas metafizikos - logo- 
centrizmo - nors tuo pat metu pretenduoja, kaip paskubomis sakoma, 
ją „pranokti“. Pavyzdžiu pasirinkome Lėvi-Strausso tekstus, siekdami 
jais pasiremti ir iš jų gauti paskatinimą skaityti Rousseau, dėl daugelio 
priežasčių: todėl, kad šie tekstai teoriškai turtingi ir įdomūs, todėl, kad 
jie šiuo metu atlieka išjudintojo vaidmenį, taip pat dėl vietos, kurią juose 
užima rašto teorija ir ištikimybės Rousseau [mąstymui] tema. Tad jie čia 
atliks šiek tiek daugiau nei epigrafo vaidmenį. 


I SKYRIUS. RAIDĖS PRIEVARTA: 
NUO LĖVI-STRAUSSO IKI ROUSSEAU 


Ar dabar kalbėsiu apie raštą? Ne, man gėda smagintis 
tokiais niekais auklėjimui skirtame traktate. 
Emilis, arba Apie auklėjimą 


Jis [raštas], atrodo, yra palankus neapsišvietusiems 
žmonėms išnaudoti... Raštas ir klasta pas juos įsi- 
skverbė vieningai. 

„Rašymo pamoka“ in Liūdnieji tropikai 


Metafizika sukūrė pavyzdinę gynybinę sistemą prieš rašto grėsmę. Tad 
kas gi sieja raštą ir prievartą? Kuo turi būti prievarta, idant kas nors joje 
prilygtų pėdsako veikimui? 

Ir kodėl šį klausimą reikia sužaisti per Lėvi-Straussą ir Rousseau sie- 
jantį artimumo ar giminystės ryšį? Prie keblumo, atsirandančio siekiant 
pateisinti tokį istorinį susiaurinimą, prisideda kitas: ką diskurso ar teksto 
sąrangoje reiškia paveldėjimas? Jei šiek tiek konvencionaliai diskursu čia 
vadiname dabartinę, gyvą, sąmoningą teksto reprezentaciją jį rašančių ar 
skaitančių patirtyje, ir jei tekstas be paliovos pranoksta šią reprezentaciją 
per visą savo resursų ir nuosavų dėsnių sistemą, tuomet genealoginis 
klausimas aiškiai peržengia šiandienines mūsų galimybes jį svarstyti. 
Žinome, kad metafora vis dar yra uždraustai, o ji galėtų neklaidingai 
aprašyti teksto genealogiją. Savo sintakse ir leksika, savo suerdvinimu, 
skyryba, praleidimais, paraštėmis istorinė teksto priklausomybė nie- 
kada nėra tiesi linija. Nei užsikrėtimo priežastingumas. Nei paprasta 


' interdite - šis žodis kilęs iš viduramžių prancūzų kalbos enterdit „išstumti iš bendruome- 
nės“. Derrida, atrodo, svarbi šiame žodyje glūdinti dire [sakyti] šaknis: pažodžiui interdi- 
re - „tarpusavyje susitarti, susikalbėti“. Derrida čia daro aliuziją į savo paties užuominą apie 
„uždraustą metaforą“ šios knygos skyrelyje Pleištas (žr. p. 97). 


138 


II DALIS. GAMTA, KULTŪRA, RAŠTAS 


sluoksnių sankaupa. Nei grynas pasiskolintų dalių sudėliojimas viena 
šalia kitos. Ir jei tekstas visada sau pateikia tam tikrą savo paties šak- 
nų reprezentaciją, šios šaknys gyvuoja tik iš šios reprezentacijos, kitaip 
sakant, iš to, kad jos niekada nebuvo palietusios žemės. Tai, be abejo, 
griauna jų radikaligi esmę, bet ne jų įšaknijančios funkcijos būtinybę. 
Sakyti, kad niekada nedarome nieko kita, kaip tik iki begalybės perpi- 
name šaknis, jas priversdami įsišaknyti šaknyse, pereiti per tuos pačius 
taškus, sudvigubinti senas sampynas, judėti tarp jų skirčių, susivynioti 
arba tarpusavyje persipinti - sakyti, kad tekstas visada yra vien šaknų 
sistema, - tai reiškia neabejotinai prieštarauti sistemos sąvokai ir drauge 
šaknų schemai. Tačiau nors ir nebūdama visiška regimybė, ši prieštara 
įgauna prieštaros prasmę ir savo „logiškumą“ tik tada, kai ji mąstoma 
baigtinėje konfigūracijoje - metafizikos istorijoje - nubrėžtoje šaknų 
sistemos viduje, kuri čia nepasibaigia ir kuri dar neįvardyta. 

Taigi teksto savimonė - apibrėžtas diskursas, kuriame susiformuoja 
genealoginė reprezentacija (pavyzdžiui, tai, ką Lėvi-Straussas sukuria iš 
tam tikro „XVIII amžiaus“, kai juo remiasi), anaiptol nesusiliedamas su 
pačia genealogija, kaip tik per šį nuotolį atlieka organizuojantį vaidme- 
nį teksto struktūroje. Net jei turėtume teisę kalbėti apie retrospekcijos 
iliuziją, šioji nebūtų koks nors atsitiktinumas ar teorinė liekana, - reikė- 
tų aiškiai suvokti jos būtinybę ir pozityvius padarinius. Tekstas visada 
daugiaamžis ir skaitymas su tuo turi susitaikyti. O ši genealoginė sa- 
vireprezentacija pati jau yra savireprezentacijos reprezentacija: tai, ką, 
pavyzdžiui, „XVIII amžius“ (jei toks išvis egzistuoja) jau sukonstravo 
kaip savo paties kiltį ir savo paties esatį. 

Ar šių priklausomybių žaismas, toks ryškus antropologiniuose ir 
„humanitarinių mokslų“ tekstuose, ištisai vyksta „metafizikos istorijos“ 
viduje? Ar jis kur nors išlaužia aptvarą? Toks būtų galbūt pats plačiausias 
akiratis klausimų, kurie čia bus paremti keliais pavyzdžiais. Jiems galima 
suteikti tikrinius vardus (kalbantieji: Condillacas, Rousseau, Lėvi-Straus- 
sas) arba bendrinius vardus (analizės, genezės, kilmės, prigimties, kul- 
tūros, ženklo, šnekos, rašto ir t. t. sąvokos) ir pagaliau tikriniam vardui 
suteikti bendrinio vardo statusą. 

Fonologizmas - tai neabejotinas rašto pašalinimas ar pažeminimas 
ir kalbotyros, ir metafizikos viduje. Tačiau tai taip pat autoritetas, pri- 


' Apie žodžio „radikalus“ prasmę žr. skyrelio Rebusas ir kilmių bendrystė i vert. paaiškinimą, 
p. 129. 

skiriamas mokslui, kurį norima laikyti visų vadinamųjų humanitarinių 
mokslų modeliu. Šiomis dviem prasmėmis Lėvi-Strausso struktūralizmas 
yra fonologizmas. Taigi tai, ką mes jau aptarėme, kalbėdami apie kalbo- 
tyros ir fonologijos „modelius“, neleidžia mums apeiti struktūralistinės 
antropologijos, kuri taip pat deklaruoja savo susižavėjimą fonologijos 
mokslu: pavyzdžiui, skyriuje Kalba ir giminystė!, kurį reikėtų išnagrinėti 
eilutę po eilutės: 


Fonologijos gimimas apvertė šią situaciją. Jis ne tik atnaujino kalbotyros 
perspektyvas: tokio masto pokytis neapsiriboja atskira disciplina. Fono- 
logija negali taip atnaujinti socialinių mokslų, kaip, pavyzdžiui, visus tiks- 
liuosius mokslus atnaujino branduolinė fizika. (P. 39). 


Jei čia norėtume svarstyti modelio klausimą, mums reikėtų iškelti visus 
„kaip“ ir visus „taip pat“, kurie lydi įrodymą, nustatydami bei įgalinda- 
mi analogiją tarp fonologijos ir sociologijos, tarp fonemų ir giminystės 
sąvokų. „Jaudinanti analogija“, kaip mums sakoma, tačiau jos „kaip 
funkcionavimas gana greitai parodo, jog čia kalbama apie visiškai užtik- 
rintus ir drauge itin skurdžius bendro pobūdžio struktūrinius dėsnius, 
neabejotinai ir be jokios privilegijos valdančius ne tik minėtas sistemas, 
bet ir kitas sistemas: pavyzdinė fonologija yra kaip serijinis pavyzdys, 
o ne kaip reguliuojantis modelis. Tačiau klausimai buvo iškelti ir prieš- 
taravimai suformuluoti būtent šioje srityje, o kadangi epistemologinis 
fonologizmas, mokslui suteikiantis šeimininko statusą, suponuoja ling- 
vistinį bei metafizinį fonologizmą, kuris balsą iškelia virš rašto, tad jį ir 
pamėginsime pirmiausia atpažinti. 

Nes Lėvi-Straussas parašė apie raštą. Be abejo, tam skirta nedaug 
puslapių“, tačiau daugeliu požiūrių jie įstabūs: labai gražūs ir sukurti 
tam, kad stebintų, paradokso ir modernybės pavidalu skelbiantys [rašto | 


! Langage et parentéin Struktūrinė antropologija [Anthropologie structurale]. Žr. taip pat Įvadas 
į Mausso kūrybą [Introduction à læœæuvre de Mauss), p. XXXV. 

? Visų pirma, tai visas knygos Liūdnieji tropikai |Tristes tropiques] XVIII skyrius „Rašymo pa- 
moka“, kurio teorinę esmę galima atrasti antrajame pokalbyje (Pirmykščiai ir civilizuotieji) iš 
Pokalbiai su Claude'u Lėvi-Straussu [Entretiens avec Claude Lėvi-Strausse| (G. Charbonnier). 
Taip pat Struktūrinė antropologija (ypač skyrius Metodo ir mokymo problemos, kuriame iš- 
sakomas „autentiškumo kriterijus“, p. 400). Ir pagaliau ne tokiu tiesioginiu būdu knygoje 
Laukinis mąstymas [La pensée sauvage] su gundančiu pavadinimu Atrastas laikas |žr. Cl. Lévi- 
Strauss, Laukinis mąstymas (vert. M. Daškus), Vilnius: Baltos lankos, 1997. Iš šios knygos 
paimtos citatos dažniausiai bus pateiktos pagal vietomis kiek pakeistą M. Daškaus vertimą. 
Laužtiniuose skliaustuose bus nurodomi lietuviško vertimo puslapiai]. 

anatemą, kurią Vakarai atkakliai kartojo, [rašto] pašalinimą, per kurį 
Vakarai susiformavo ir buvo pripažinti, pradedant Faidru, baigiant Ben- 
drosios kalbotyros kursu. 

Kita priežastis, skatinanti iš naujo perskaityti Lėvi-Straussą: jeigu, 
kaip jau patyrėme, rašto negalima mąstyti, kol nesiliaujama tarsi savaime 
suprantama akivaizdybe pasitikėti visa physis ir jo kito (šių „kitų“ serija: 
menas, technika, įstatymas, institucija, visuomenė, nemotyvuotumas, 
arbitralumas ir t. t.) skirčių sistema ir visu jai priskiriamu sąvokynu, tai 
reikia su didžiausiu dėmesiu sekti neramią mąstymo eigą mokslininko, 
kuris tam tikru savo apmąstymų etapu kartais remiasi šia skirtimi, o kar- 
tais mus atveda prie tos vietos, kur ji nutrinama: „Kadaise mūsų atkakliai 
tvirtinta gamtos ir kultūros priešprieša šiandien mums atrodo suteikianti 
visų pirma metodologinę vertę“!. Lėvi-Straussas, be abejo, visada ėjo tik 
nuo vieno nutrynimo prie kito. Jau knygoje Elementariosios giminystės 
struktūros' (1949), kurioje vyrauja kraujomaišos draudimo problema, 
skirtis buvo leidžiama tik aptariant tam tikrą siūlę". Tiek gamta, tiek 
kultūra dėl to pasidarė tik dar mįslingesnės. Ir būtų rizikinga nuspręsti, 
ar siūlė - kraujomaišos draudimas - yra keista išimtis, kuri aptinkama 
skaidrioje skirties sistemoje, „faktas“, kaip sako Lėvi-Straussas, su kuriuo 
„tokiu atveju mums tenka susidurti“ (p. 9); ar atvirkščiai, ji yra skirties 
tarp gamtos ir kultūros kilmė, skirties sistemos sąlyga, esanti už siste- 
mos ribų. Sąlyga būtų „papiktinimas“ tik tada, jei ją norėtume suprasti 
sistemos, kurios sąlyga ji kaip tik ir yra, viduje". 


Taigi tarkime, kad viskas, ką žmogus turi universalaus, priklauso gamtos 
sąrangai ir pasižymi spontaniškumu, o viskas, kas pajungta normai, priklauso 
kultūrai ir yra reliatyvūs bei paskiri dalykai. Tokiu atveju mums tenka susi- 
durti su faktu ar veikiau faktų visuma, kuri ankstesnių apibrėžčių šviesoje 
pasirodo kone kaip papiktinimas: ...nes kraujomaišos draudimas visai nedvi- 
prasmiškai pateikia dvi neatsiejamai susijusias savybes, kurias mes atpažino- 
me kaip dviejų viena kitą pašalinančių sąrangų prieštaraujančius požymius: 
kraujomaišos draudimas yra taisyklė, tačiau tokia, kuri vienintelė tarp visų 
socialinių taisyklių tuo pat metu pasižymi universalumu (p. 9). 


! Laukinis mąstymas, p. 327, taip pat žr. p. 169 (lietuviškame vertime p. 283 ir p. 136]. 

' Les structures élémentaires de la parenté. 

i Taip metaforiškai vadinamas kraujomaišos draudimas, mat jis tarsi priešingus audinio kraštus 
sujungia gamtą (prigimtį) ir kultūrą, t. y. jis nėra nei vien gamtinis reiškinys (nes priklauso 
normų ir draudimų sričiai, kuri savaime yra kultūrinė, socialinė), nei vien kultūrinis reiškinys 
(jis veikia visose kultūrose, tad lyg ir yra universalus, o ne kultūriškai determinuotas). 

" dans le sistème. 

Tačiau „papiktinimas“ iškilo tik tam tikru analizės momentu: kai 
atsisakant „realios analizės“, kuri mums niekada nepateiks gamtos ir kul- 
tūros skirties, buvo pereita prie „idealios analizės“, leidžiančios apibrėžti 
„dvigubą normos ir universalumo kriterijų“. Tad tik pasitikint dviejų 
analizių skirtimi papiktinimas įgavo papiktinimo prasmę. Ką reiškia šis 
pasitikėjimas? Jis pats sau pasirodė kaip mokslininko teisė naudotis „me- 
todiniais instrumentais“, kurie jam iš anksto turi „loginę vertę“, skubant 
tirti „objektą“, „tiesą“ ir t. t. - tai, į ką atsižvelgdamas darbuojasi mok- 
slas. Štai pirmieji ar beveik pirmieji knygos Elementariosios giminystės 
struktūros žodžiai: 


„pradedame suprasti, kad gamtinio ir socialinio būvio (šiandien mes mie- 
liau pasakytume: gamtos ir kultūros) perskyra, nors ir neturi priimtinos 
istorinės reikšmės, vis dėlto turi vertę, kuri visiškai pateisina jos, kaip 
metodinio instrumento, vartojimą šiuolaikinėje sociologijoje. (P. 1). 


Gerai matome: pradedant Struktūromis, baigiant Laukiniu mąstymu, 
„visų pirma metodologinė“ gamtos ir kultūros sąvokų „vertė“ neevoliucio - 
nuoja ir netgi nėra pervertinama. Tą patį, be abejo, galima pasakyti ir apie 
metodinio instrumento sąvoką: Struktūrose ji itin aiškiai išreiškia tai, kas 
daugiau nei po dešimties metų mums bus pasakyta apie „meistravimą ', 
apie įrankius kaip „parankias priemones“, „išsaugotas laikantis principo, 
kad „tai visada gali praversti“. „Panašiai kaip meistravimas techninėje 
plotmėje, mitinis mąstymas intelektualinėje plotmėje gali pasiekti puikių 
ir nenumatytų rezultatų. Ir priešingai, dažnai buvo atkreiptas dėmesys 
į mMitopoetinį meistravimo pobūdį“ (p. 26 ir t.). Vadinasi, belieka kelti 
klausimą, ar etnologas mano esąs kaip „inžinierius“, ar kaip „meistrau- 
tojas“. Knyga Žalia ir virta“ pateikiama kaip „mitologijos mitas“ (Įvadas, 
p. 20). 

Ir vis dėlto gamtos ir kultūros riba, pradedant Struktūromis, baigiant 
Laukiniu mąstymu, buvo nutrinta ne tuo pačiu judesiu. Pirmu atveju vei- 
kiau stengiamasi gerbti papiktinančios siūlės savitumą. Antruoju atveju 
atliekama redukcija, nors ir labai rūpinamasi „neištirpdyti“analizuojamo 
dalyko specifiškumo: 


' „bricolage“. 
" Le cru et le cuit. 

...to nepakaktų, jei norėtume atskleisti žmogiškumo bendrybes jo apraiš- 
kų įvairovėje. Ši pirmoji užduotis paskatina kitas, kurių Rousseau [Lėvi- 
Straussas ką tik išgyrė jo „įprastą įžvalgumą“ - J. D. past.] nebūtų taip 
noriai ėmęsis ir kurios tenka tiksliųjų ir gamtos mokslų daliai: kultūrą vėl 
integruoti į gamtą, o gyvybę - į ją nulemiančių fizinių-cheminių reiškinių 
visumą (p. 327 [p. 277]). 


Taigi išsaugodamas ir drauge naikindamas paveldėtas konceptualines 
priešpriešas, toks mąstymas, kaip ir Saussureo, laikosi kraštutinumų: tai 
lieka nekritinio sąvokyno viduje, tai užgula aptvaras ir ruošia dekons- 
trukciją. 

Pagaliau - ir ši paskutinė citata neišvengiamai mus prie to veda - ko- 
dėl Lėvi-Straussas ir Rousseau? Ši jungtis turi pasiteisinti palaipsniui ir 
iš vidaus. Tačiau jau žinome, kad Lėvi-Straussas jaučiasi ne tik sutariąs' 
su Jeanu-Jacgues'u kaip jo širdies ir to, ką būtų galima pavadinti teori- 
niu afektu, paveldėtojas. Jis taip pat dažnai prisistato ir kaip šiuolaiki- 
nis Rousseau mokinys, jis jį skaito kaip šiuolaikinės etnologijos steigėją, 
o ne vien kaip jos pranašą. Galima būtų cituoti šimtus tekstų, šlovi- 
nančių Rousseau. Vis dėlto prisiminkime knygos Totemizmas šiandien" 
pabaigos skyrių „Vidaus totemizmas“: Rousseau „kovingas uolumas“ „et- 
nologijos atžvilgiu“, „stebinantis įžvalgumas" žmogaus, kuris „subtilesnis 
už Bergsoną“ ir kuris „dar iki totemizmo atradimo“ „įsigilino į tai, kas 
atveria totemizmo apskritai galimybę“ (p. 147), būtent: 

l. į gailestį - šį pamatinį jausmą, tokį pat pirmykštį kaip ir savimeilė 
ir mus natūraliai suvienijantį su kitu asmeniu - be abejo, su žmogumi, 
bet taip pat su bet kokia gyva būtybe. 

2. į pirmapradiškai metaforišką, nes su aistra susijusią, kaip sa- 
ko Rousseau, mūsų kalbos esmę. Lėvi-Strausso interpretaciją čia įteisina 
būtent Esė apie kalbų kilmę, kurią mes vėliau pamėginsime kantriai per- 
skaityti: „Kadangi pirminiai postūmiai, privertę žmones kalbėti, buvo 
aistros [o ne poreikiai - J. D. past.], tai pirmosios jų išraiškos buvo tropai. 
Perkeltinės prasmės kalba turėjo gimti pirmoji“. Kaip tik tame pačiame 
skyriuje Vidaus totemizmas antrasis Samprotavimas yra apibrėžiamas kaip 
„pirmasis bendrosios antropologijos traktatas, aptinkamas prancūzų lite- 
ratūroje. Kone šiuolaikinėmis sąvokomis Rousseau čia iškelia pagrindinę 


' accordé - šiame kontekste svarbi šio žodžio etimologija: ad - „link, prie“; cor, cordis - „širdis“ 
(lot.). 


ï Totėmisme aujourd hui. 

antropologijos problemą, kurios esmė yra perėjimas iš gamtos į kultūrą“ 
(p. 142). O štai dažniausiai pasikartojantis pagarbinimas: „Rousseau ne- 
apsiribojo etnologijos numatymu - jis ją pagrindė. Visų pirma praktiš- 
kai - rašydamas šį Samprotavimą apie žmonių nelygybės kilmę ir pagrin- 
dus', kuris iškelia gamtos ir kultūros santykių problemą ir kuriame galima 
įžvelgti pirmąjį bendrosios etnologijos traktatą; ir pagaliau teoriškai - su 
nuostabiu aiškumu bei lakoniškumu išskirdamas tai, ko turi siekti etno- 
logas, moralistas ir istorikas: „Norint studijuoti žmones, reikia žiūrėti to, 
kas šalia, tačiau norint studijuoti žmogų, reikia išmokti žvelgti toliau: tam, 
kad būtų atrastos bendros savybės", iš pradžių reikia pastebėti skirtumus 
(Esė apie kalbų kilmę, VIII skyrius)“ !. 

Taigi čia esama deklaruoto ir kovingo rusoizmo. Jis iš karto mums už- 
duoda labai bendrą klausimą, kuris daugiau ar mažiau tiesiogiai orientuos 
visą mūsų skaitymą: kokiu mastu Rousseau priklausomybė logocentrinei 
metafizikai ir esaties filosofijai - priklausomybė, kurią mes jau galėjome 
atpažinti ir kurios pavyzdinę figūrą dar turėsime nupiešti - nustato mok- 
slinio diskurso ribas? Ar ji būtinai išlaiko aptvėrusi ir šiuolaikinės etnolo- 
gijos teoretiko rusoistinę discipliną, ir etnologo ištikimybę rusoizmui? 

Jei šio klausimo neužtektų tolimesnei minties eigai, kuri seks po mūsų 
įvadinio žodžio, mums teks galbūt vėl sugrįžti: 

1) viena vertus, prie digresijos apie prievartą, bet ne apie tokią, kuri 
nutinka iš išorės, tarsi užklupdama nekaltą kalbą, patiriančią rašto ag- 
resiją nelyginant atsitiktinę savo nelaimę, žlugimą ir nuopuolį; o apie 
pirmapradę prievartą kalbos, kuri visada jau yra raštas. Taigi niekur ne- 
prieštarausime Rousseau ir Lėvi-Straussui, kai jie rašto galią susieja su 
prievartos aktu. Tačiau jei radikalizuotume“ šią temą, jei liautumėmės 
šią prievartą traktuoti kaip išvestinę natūraliai nekaltos šnekos atžvilgiu, 
tuomet visa prievartos ir rašto vienovę teigiančio sakinio, kurio jokiu 
būdu negalima abstrahuoti ir izoliuoti, prasmė apsivers. 

2) kita vertus, prie elipsės, susijusios su metafizika arba logoso on- 
toteologija (par excellence kai ji įgauna hėgelišką pavidalą), kaip bejėge 


' Discours sur lorigine et les fondements de l'inégalité parmi les hommes. 

" propriétés. 

' „Jean-Jacques Rousseau - humanitarinių mokslų steigėjas“ (p. 240). Tai pranešimas, iš- 
spausdintas tome Jean-Jacques Rousseau, La Baconničre, 1962. Čia galima atpažinti Merleau- 
Ponty mėgstamą temą: etnologinis darbas realizuoja vaizduotės variacijas ieškant esminio 
invarianto. 

" survient - pažodžiui: netikėtai ateina, tarsi iš viršaus nusileidžia [sur-vient] ant jau esamo 
dalyko. 

~ Žr. skyrelio Rebusas ir kilmių bendrystė i vert. paaiškinimą, p. 129. 

bei oniriška pastanga įvaldyti nesatį, redukuojant metaforą absoliučioje 
prasmės paruzijoje!. Prie elipsės, susijusios su pirmapradžiu raštu, kaip 
metaforos neredukuojamumu kalboje, kurį čia reikia mąstyti kaip ga- 
limybę ir dar iki jo retorinio kartojimosi. Mums teks vėl sugrįžti prie 
nepataisomos tikrinio vardo" nesaties. Tiesa, Rousseau tikėjo, kad kalbos 
pradžia - perkeltinė kalba, tačiau jis ne mažiau tikėjo (mes tuo pakanka- 
mai įsitikinsime), kad ji progresuoja tikrosios prasmės link. „Perkeltinės 
prasmės kalba!" turėjo gimti pirmoji“, - sako jis, bet tik tam, kad pridurtų: 
„O tikroji prasmė turėjo būti surasta vėliausiai“ (Esė!). Kaip tik šiai „savas- 
ties“ (prope, proprius, artumas“ sau, esatis sau, nuosavybė", grynumas"!) 
eschatologijai mes keliame ypágev klausimą. 


Tikrinių vardų karas 


Bet kaip raštu atskirti žmogų, kuris įvardijamas, nuo 
žmogaus, kuris vadinamas? Tai iš tiesų dviprasmybė, 
kurią pašalino šauktukas. 

Esė apie kalbų kilmę 


Dabar leiskimės nuo Liūdnyjų tropikų prie Esė apie kalbų kilmę, nuo 
duotos Rašymo pamokos prie rašto! pamokos, atmestos to, kuriam buvo 


i Žr. skyrelio Rašytinė būtis i vert. paaiškinimą, p. 39. 

ï nom propre - apie propre daugiareikšmiškumą žr. skyrelio Signifikantas ir tiesa i vert. pa- 
aiškinimą, p. 27. 

ü langage figuré. 

! Tuo laikotarpiu pirmapradiškai perkeltinę prasmę turinčios kalbos idėja buvo gana paplitusi: 
ji aptinkama konkrečiai Warburtono ir Condillaco darbuose, kurių įtaka Rousseau mąstymui 
šiuo požiūriu yra milžiniška. Vico darbuose: Gagnebinas ir Raymondas, kalbėdami apie Esė 
apie kalbų kilmę, kėlė klausimą, ar Rousseau nebuvo skaitęs veikalo Naujasis mokslas, kai 
dirbo Montaigu sekretoriumi Venecijoje. Nors Rousseau ir Vico abu tvirtina apie metaforinę 
pirmykščių kalbų prigimtį, vis dėlto tik Vico joms priskiria dievišką kilmę, o Condillacas 
ir Rousseau dėl to nesutarė. Be to, Vico yra vienas iš retų (jei ne vienintelis) mąstytojų, 
tikėjusių, kad raštas ir šneka atsirado vienu metu: „Filosofai visiškai klaidingai manė, kad 
iš pradžių gimė kalbos, o vėliau raštas; visiškai priešingai, kalba ir raštas gimė nelyginant 
dvyniai ir jų keliai driekėsi paraleliai.“ (Scienza Nuova 3, I). Cassireris nedvejodamas tei- 
gia, kad savosiose Esė Rousseau „perėmė“ Vico kalbos teorijas (Simbolinių formų filosofija 
[Philosophie der symbolischen Formen). I, I, 4). 

Y proximité. 

` propriété. 

“i propreté. 

' Originale vartojamas tas pats žodis écriture, kuris gali būti verčiamas ir kaip „raštas“, ir kaip „rašy- 
mas“. Visoje knygoje, o ypač šiame skyriuje išnaudojamas šis žodžio écriture, vienu metu žyminčio 
ir rezultatą, ir procesą, ir sistemą, ir konkrečią jos realizaciją, daugiaprasmiškumas. Todėl čia šis 
žodis vietomis bus verčiamas tai vienaip, taip kitaip, atsižvelgiant į jo vartojimo kontekstą. 

„gėda smagintis“ rašto „niekais“ auklėjimui skirtame traktate'. Mūsų 
klausimą galbūt geriau apibrėžti taip: ar jie kalba apie tą patį? Ar jie 
daro tą patį? 

Liūdnuosiuose tropikuose, kurie yra Išpažinimai ir kartu tam tikras 
priedas prie teksto - Priedas prie Bougainville'io kelionės“, „Rašymo 
pamoka“ žymi epizodą to, ką būtų galima pavadinti etnologiniu karu, 
esminiu susidūrimu, atveriančiu tautų bei kultūrų bendravimą, net 
lada, kai šis bendravimas nepraktikuojamas kaip kolonijinė ar misio- 
nierinė priespauda. Visa „Rašymo pamoka“ yra pasakojama paslėptos 
ar atidėtos prievartos tonu, kartais bukos, bet visuomet slegiančios ir 
sunkios prievartos tonu. Ir ji slegia skirtingose vietose ir skirtingais 
santykio momentais: tiek Lėvi-Strausso pasakojime, tiek santykyje tarp 
individų ir grupių, tarp kultūrų ar vienos ir tos pačios bendruome- 
nės viduje. Ką gali reikšti ryšys su raštu šiose skirtingose prievartos 
instancijose? 

Įsiskverbimas į nambikvarų gentį. Etnologo meilė tiems, kuriems 
jis, kaip žinoma, paskyrė vieną iš savo disertacijų - Indėnų nambikvarų 
šeimyninis ir socialinis gyvenimas (1948). Taigi įsiskverbimas į „prarastą“ 
nambikvarų „pasaulį“ - į pasaulį „nedidelės grupės čiabuvių klajoklių, 
kurie yra vieni iš labiausiai pirmykščių tarp tų, kuriuos galima aptikti 
pasaulyje“ „teritorijoje, dydžiu prilygstančioje Prancūzijai, kurią kerta 
picada (grubiai nutiestas kelias, kurio „trasa“ beveik „neįžvelgiama tarp 
brūzgynų“: reikėtų kartu apmąstyti kelio ir skirties kaip rašto galimybę, 
rašto istoriją ir istoriją kelio, pertrūkio, via rupta, pralaužto, praskinto“, 
fracta kelio, grįžtamumo ir kartotės erdvės, nubrėžtos per gamtos, natūra- 
lios, laukinės, salvage girios atvertį, išretinimą ir prievartinį suerdvinimą). 
Silva yra laukinė, via rupta per prievartą rašoma, išskiriama, įrašoma kaip 
skirtis, kaip į hyle, į girią, į medį kaip medžiagą įspausta forma; sunku 
įsivaizduoti, kad prieiga prie kelio trasų galimybės nebūtų tuo pat metu 
prieiga prie rašto). Nambikvarų genties žemę kerta vietinė picada linija. 
Bet taip pat ir kita linija - šiuo atveju importuota linija: 


' Aliuzija į J.-J. Rousseau. Žr. II dalies I skyriaus epigrafą. 

" D. Diderot kūrinys. 

" Prancūzų kalbos žodis „kelias“ [route] kilęs iš vid. lotynų rupta, kuris yra via rupta elipsė. 
Klasikine lotynų kalba rumpere viam reiškia „atverti, praskinti kelią“. Prancūzų veiksmažodis 
rompre | „pralaužti, pertraukti, nutraukti '|, jo dalyvinė forma rompu(e) ir daiktavardis rupture 
[„pertrūkis, atotrūkis, pralauža'| kilę iš to paties žodžio rumpere. 

“ frayėe. 

Apleistos telefono linijos laidas, „tapęs nenaudingas vos nutiestas“ ir „be- 
sidriekiantis virš stulpų, kurių, jiems nukritus į purvą, niekas nepakeičia, 
taigi tampančių termitų ar indėnų aukomis, mat jie telegrafo linijai būdingą 
dūzgimą laiko dirbančių laukinių bičių spiečiumi.“ 


Nambikvarai, kurių įkyrumas ir žiaurumas - tikras ar tariamas - itin 
gąsdina telegrafo linijos darbuotojus, „stebėtoją sugrąžina į tai, ką jis 
mielai, nors klaidingai pavadintų žmonijos vaikyste“. Lėvi-Straussas ap- 
rašo šios tautelės biologinį ir kultūrinį tipą. Jos technika, ekonomika, 
giminystės institucijos bei struktūros, kad ir kokios pirmapradės būtų, jai 
leidžia, savaime suprantama, užimti teisėtą vietą žmonių giminėje, žmo- 
giška vadinamoje visuomenėje ir „kultūros būvyje“. Jie kalba ir draudžia 
kraujomaišą. „Tarp jų visi buvo giminės, nes nambikvarai labiau buvo 
linkę vesti giminaitę, priklausančią etnologų vadinamai sukryžmintai 
giminei: tėvo sesers arba motinos brolio dukrą“. Kita priežastis, nelei- 
džianti pasiduoti regimybei ir manyti, kad čia dalyvaujame „žmonijos 
vaikystėje“ — tai kalbos struktūra. O ypač jos vartojimas. Nambikvarai 
vartoja daug dialektų, daug sistemų, priklausomai nuo situacijų. Ir kaip 
tik čia išryškėja fenomenas, kurį apibendrintai galima pavadinti „ling- 
vistiniu“ ir kuris pirmiausia mus turėtų dominti. Kalba eina apie faktą, 
kurio negalime interpretuoti anapus jo bendrųjų galimybės sąlygų, ana- 
pus jo a priori; kurio faktinės ir empirinės priežastys, veikiančios šioje 
apibrėžtoje situacijoje, mums bus nesuvokiamos ir, beje, Lėvi-Straussui 
dėljų klausimų nekyla, mat jis čia daugiau nieko nesako, tik konstatuoja. 
Šis faktas liečia tai, ką mes iškėlėme iš ypdgeiv esmės ar energijos kaip 
pirmapradį tikrinio vardo nutrynimą. Esama rašto nuo tada, kai tikrinis 
vardas sistemoje yra perbraukiamas kryžmai‘, esama „subjekto“ nuo tada, 
kai įvyksta šis savasties nustelbimas“", kitaip sakant, nuo pat savasties 
pasirodymo ir nuo pirmojo kalbos rytmečio. Šis teiginys savo esme yra 
universalus ir jį galima sukurti a priori. Kaip po šio a priori pereinama 
prie empirinių faktų apibrėžimo - tai klausimas, į kurį čia negalime pa- 
teikti bendro pobūdžio atsakymo. Visų pirma todėl, kad į tokį klausimą 
pagal apibrėžimą nėra bendro pobūdžio atsakymo. 


' Apie kryžminį perbraukimą žr. I dalies skyrelį Rašytinė būtis. 

" oblitėration du propre. Apie propre daugiareikšmiškumą žr. skyrelio Signifikantas ir 
tiesa i vert. paaiškinimą, p. 27. Oblitėration - taip pat daugiareikšmis žodis ir visos jo 
reikšmės čia svarbios: 1) „iš(si)trynimas, išdildymas, nublukimas, nusidėvėjimas“; 2) 
„pašto ženklų nuvertinimas antspaudavimu, jų galiojimo paneigimas“ (oblitėrateur - 
„antspaudas“). 

Taigi šiuo atveju susiduriame su tokiu faktu. Čia nekalbame apie 
struktūrinį nutrynimą to, ką manome esant mūsų tikriniais vardais; čia 
kalbame ne apie nustelbimą, paradoksaliai suformuojantį pirmapradį 
perskaitomumą to, ką jis perbraukia, bet apie draudimą, kuris kai kuriose 
visuomenėse kaip antspaudas! slegia tikrinio vardo vartojimą: „Vartoti 
tikrinį vardą jiems uždrausta“, rašo Lėvi-Straussas. 

Kol dar nepasižiūrėjome į tai iš arčiau, atkreipkime dėmesį, kad šis 
draudimas archirašto, kitaip sakant, skirties žaismo viduje yra neišven- 
giamai išvestinis tikrinį vardą konstituojančio kryžminio perbraukimo 
atžvilgiu. Kadangi tikriniai vardai jau nebėra tikriniai vardai, kadangi 
jų gaminimas yra jų nustelbimas, kadangi jų perbraukimas kryžmai ir 
raidės kaip antspaudo uždėjimas yra pirmapradžiai, jie neištinka gryno 
užrašo"; kadangi tikrinis vardas - kaip vienatinis (pa)vadinimas, skirtas 
vienatinės būtybės esačiai - visada buvo tik skaidraus ir pro nustelbiantį 
antspaudą prasišviečiančio perskaitomumo kilmės mitas; kadangi tikri- 
nio vardo galimybę visada lėmė tai, kaip jis funkcionuoja klasifikacinėje, 
taigi skirčių sistemoje, skirties pėdsakus užlaikančiame rašte, - tik todėl 
buvo įmanomas draudimas, tik todėl jis galėjo veikti"! ir potencialiai 
būti pažeistas, kaip netrukus pamatysime. Pažeistas arba, kitaip sakant, 
sugrąžintas nustelbimui ir pradiniam savasties nebuvimui“. 

Beje, visa tai tiksliai atitinka Lėvi-Strausso intenciją. Skyriuje „Uni- 
versalizacija ir detalizacija“ (Laukinis mąstymas, VI skyrius) bus įrodyta, 
kad „niekada [iš tikrųjų] neįvardijame: arba klasifikuojame kitą... arba 
klasifikuojame patys save“!. Įrodyti galima keliais draudimo pavyzdžiais, 
susijusiais su tikrinių vardų vartojimu. Be abejo, čia reikėtų rūpestingai 
skirti esminę tikrinių vardų išnykimo būtinybę ir apibrėžtą draudimą, 


' en surimpression - šis pasakymas žymi vieną ant kitos uždėtas ir persišviečiančias plokštumas, 
vieną ant kito atsispaudžiančius paviršius (surimprimer - „spausdinti ant ko nors“). 

" elles ne surviennent pas à une inscription propre - apie propre daugiareikšmiškumą žr. skyrelio 
Signifikantas ir tiesa i vert. paaiškinimą, p. 27. 

" jouer - pažodžiui „Žaisti“. 
“ non-propriėtė dorigine - galima būtų versti ir „kilmės nesavasčiai . 

' „Taigi susidūrėme su dviem kraštutiniais tikrinių vardų tipais, tarp kurių yra nemažai tarpinių 
pakopų. Vienu atveju vardas vartojamas kaip identifikavimo žymė, kuri, remiantis tam tikra 
taisykle, patvirtina įvardijamo individo priklausymą iš anksto nulemtai klasei (grupėmis 
susiskirsčiusios visuomenės sistemoje - socialinei grupei, visuomeninės padėties sistemo- 
je - įgimtai visuomeninei padėčiai); kitu atveju vardą laisvai sukuria individas, kuris įvardija 
ir kuris šitaip - pasinaudodamas įvardijamuoju - išreiškia pereiginę savo paties subjektyvumo 
būklę. Bet ar vienu ir kitu atvejais tikrai įvardijama? Atrodo, pasirinkimas tiktai toks: arba 
identifikuoti kitą priskiriant jį tam tikrai klasei, arba, prisidengus tuo, kad kitam duodamas 
vardas, per jį identifikuoti patį save. Taigi niekada neįvardijame iš tikrųjų: arba klasifikuojame 

kuris gali progai pasitaikius ir vėliau prisidėti prie išnykimo ar būti su 
juo susijęs. Nedraudimas, kaip ir draudimas, suponuoja pamatinį nustel- 
bimą. Tikrinio vardo nedraudimas', įsisgmoninimas ar parodymas" viso 
labo atstato ar atveria esminę ir nepataisomą nesavastį". Kai sąmonėje 
vardas išsakomas kaip tikrinis, jis jau klasifikuojamas ir nustelbiamas juo 
vadinant". Jis jau tėra vadinamasis" tikrinis vardas. 

Jei atsisakome raštą suvokti siaura linijinio ir fonetinio užrašymo 
prasme, turime galėti pasakyti, kad bet kokia visuomenė, sugebanti 
gaminti, t. y. nustelbti savo tikrinius vardus ir žaisti klasifikuojančia 
skirtimi, praktikuoja raštą apskritai. Tad posakio „beraštė visuomenė“ 
neatitinka jokia tikrovė ir jokia sąvoka. Šis posakis kyla iš etnocentrinio 
onirizmo, piktnaudžiaujančio populiaria, t. y. etnocentrine rašto sam- 


kitą, jeigu tam kitam duodamą vardą susiejame su jo bruožais, arba klasifikuojame patys save, 
jeigu, tariamai nekreipdami dėmesio į taisyklę, įvardijame jį „laisvai“ - tai yra susiejame su savo 
bruožais. O dažniausiai darome ir viena, ir kita“ (p. 240 [p. 206-207]). Taip pat žr. „Individas 
kaip rūšis“ ir „Atrastas laikas“ (7 ir 8 skyrius): „Taigi kiekvienoje sistemoje tikriniai vardai 
yra guanta de signification, po kurių lieka tik rodymo aktas. Štai čia mes užčiuopiame šaknį 
tų klaidų, kurias lygiagrečiai padarė Charles'as Peirceas ir Bertrand'as Russellas - pirmasis 
apibrėždamas tikrinį vardą kaip tam tikrą „nuorodą, antrasis manydamas parodomajame 
įvardyje radęs loginį tikrinio vardo modelį. Juk taip daroma prielaida, kad įvardijimo aktas 
priklauso kontinumui, kuriame nejučia pereinama nuo reikšmės prie rodymo. O man, regis, 
pavyko parodyti, jog šis perėjimas, priešingai, netolydus, nors kiekvienoje kultūroje [perėji- 
mo] slenksčiai nustatomi skirtingai. Gamtos moksluose slenkstis nustatomas rūšies, porūšio 
arba varieteto lygmeniu. Taigi kiekvienu atveju tikriniais vardais jie laiko terminus, turinčius 
skirtingą apibendrinimo laipsnį“ (p. 285-286 [p. 244]). 
Radikalizuojant šią intenciją, galbūt reikėtų savęs paklausti, ar yra teisėta vis dar remtis 
grynojo „rodymo“ ikivardine ypatybe, ar grynasis nurodymas - kaip nulinis kalbos lygmuo, 
kaip „juslinis tikrumas“ - nėra mitas, kurį visada jau yra nustelbęs skirties žaismas. Galbūt 
apie „gryną“ [propre] nurodymą reikėtų pasakyti tai, ką Lėvi-Straussas kitur vėl sako apie 
tikrinius vardus [noms propres]: „Slinkdama žemyn sistema taip pat neturi jokių išorinių ribų, 
nes sugeba natūraliųjų rūšių kiekybinę įvairovę traktuoti kaip simbolinę tam tikros sąrangos 
medžiagą, ir jos ėjimo konkretybės, atskirybės ir individualybės link negali sustabdyti net 
asmeniniai įvardijimai, nes klasifikuojant gali būti panaudoti ir tikriniai vardai“ (p. 288 
[p. 246]) (taip pat žr. p. 242 [p. 201]). 

' non-prohibition - žodis, kilęs iš lotynų k. žodžio prohibere - „laikyti per atstumą“. 

ï exhibition. 

` impropriété. 

quand le nom se dit propre [...] il soblitère en sappellant - dviprasmis sakinys, kurį galima 

versti ir pasyvo, ir aktyvo forma, nes prancūzų kalboje labiau nei lietuvių sangrąžinis veiks- 

mažodis žymi ir autorefleksyvumą, su savimi pačiu atliekamą veiksmą, ir savaime, pasyviu 

modusu vykstantį veiksmą. Čia sakoma „mintys mąstosi“ (les pensées se pensent), t. y. „yra 

mąstomos“, „batai maunasi“ (la chaussure se met), t. y. „yra maunamiʻ“, „sriuba valgosi“ (la 

soupe se mange), t. y. „yra valgoma“ ir t. t. Taigi šį sakinį galima versti ir kaip sąmonės su 

savimi pačia atliekamą veiksmą: „kai sąmonėje vardas sakosi esąs savas (grynas, tikras), 

jis nusitrina save vadindamas“. Appeler (,„...en sappelant“) - tai vardo vartojimas kviečiant, 

šaukiant, vadinant, t. y. tiesioginio santykio situacijoje, kur: tarsi priešinga tiesioginės esaties 

nereikalaujančiai, distancijuotai klasifikavimo situacijai. 

“ soi-disant - pažodžiui „save (iš)sakantis“. 


z 

prata. Be kita ko pastebėsime, kad rašto niekinimas itin gerai dera su 
šiuo etnocentrizmu. Čia esama tik vieno akivaizdaus paradokso - vieno 
iš tų prieštaravimų, per kurį išsakomas ir išpildomas tobulai rišlus geis- 
mas. Vienu ir tuo pačiu judesiu niekinamas (raidinis) raštas - vergiškas 
šnekos, svajojančios apie savo pilnatvę bei esatį sau, instrumentas, o 
neraidiniams ženklams nepripažįstamas rašto rangas. Šį judesį mes pa- 
stebėjome Rousseau ir Saussureo mąstyme. 

Tad nambikvarų gentis - skyriaus „Rašymo pamoka“ tema' - kaip 
tik esanti viena iš tų beraščių tautų. Jie neturi to, ką mes vadiname raš- 
tu įprasta to žodžio prasme. Taip bent jau mums sako Lėvi-Straussas: 
„Manoma, kad nambikvarai nemoka rašyti“. Čia pat šis nesugebėjimas 
etinėje-politinėje plotmėje bus apmąstomas kaip nekaltybė ir neprie- 
vartiškumas, kuriuos pertraukia Vakarų įsibrovimas ir Rašymo pamoka. 
Mes dar dalyvausime šioje scenoje. Dar truputį luktelėkime. 

Kaip atmesti nambikvarų genties galimybę prieiti prie rašto apskritai, 
jei ne raštą apibrėžiant pagal modelį? Vėliau supriešindami tarpusavyje 
keletą Lėvi-Strausso tekstų, mes iškelsime klausimą, kiek yra teisėta ne- 
pripažinti kaip rašto šių „punktyrų“ bei „zigzagų“ ant moliūginių indų, 
apie kuriuos taip trumpai užsimenama Liūdnuosiuose tropikuose. O svar- 
biausia, kaip galima teigti, kad rašto apskritai nevartoja bendruomenė, 
kuri sugeba nustelbti savastį, kitaip sakant, prievartinė bendruomenė? 
Juk raštas - savasties, suklasifikuotos skirties žaisme, nustelbimas - yra 
pati pirmapradė prievarta: gryna „šauktuko“ neįmanomybė, neįmanomas 
pašaukimo grynumas. Negalima ištrinti šios dviprasmybės, apie kurią 
kalbėdamas Rousseau norėjo, kad ji būtų „pašalinta pasitelkus šauktu- 
ką". Juk šauktuko egzistavimas kokiame nors skyrybos kode iš esmės 
nepakeistų problemos. Mirtis visiškai gryno vadinimo"", kai kalboje pri- 
pažįstamas kitas kaip grynas kitas, šaukiantis jo kaip to, kuris yra, - tai 
grynos, vienatiniam skirtos idiomos mirtis. Esama archirašto prievartos, 
skirties, klasifikavimo ir (pa)vadinimų sistemos prievartos, ankstesnės 
už galimybę prievartos įprasta ir išvestine prasme - tos, apie kurią kal- 
bės „Rašymo pamoka“ ir kuriai pirmoji prievarta yra tarsi jos galimybės 
crdvė. Kol dar nenubrėžėme šios viena kitą implikuojančios prievartos 


' le sujet - šis žodis išskirtas kursyvu, veikiausiai norint atkreipti dėmesį į jo dviprasmiškumą, 
mat prancūzų kalboje jis reiškia tiek temą, tiek subjektą. Nambikvarų gentis šiuo atveju yra 
tiek tema, tiek subjektas. 

" Žr. šio skyrelio epigrafą. 

" appellation propre. 

struktūros, perskaitykime sceną apie tikrinius vardus. Kartu su kita scena, 
kurią perskaitysime netrukus, ji yra neišvengiamas pasiruošimas „Rašy- 
mo pamokai“. Ji nuo jos atskirta vienu skyriumi ir kita scena - Šeimoje. 
Ir ji aprašyta XXVI skyriuje, pavadintame „Linijoje“. 


Kad ir kokie nekomplikuoti būtų nambikvarai - abejingi etnologo buvimui, 
jo užrašų knygutei ir jo fotoaparatui - darbas buvo sudėtingas dėl kalbinių 
priežasčių. Visų pirma, vartoti tikrinius vardus jiems draudžiama; norint 
identifikuoti asmenis, reikėjo elgtis taip pat, kaip elgėsi telegrafo linijos dar- 
bininkai, t. y. susitarti su čiabuviais dėl pasiskolintų vardų, kuriais juos būtų 
galima vadinti. Ar tai būtų portugališki vardai, kaip Julio, Josė-Maria, Luiza, 
ar pravardės - Lebre („kiškis“), Assucar („cukrus“). Aš netgi pažinojau 
vieną, kurį Rondonas arba vienas iš jo draugų pakrikštijo Cavaignacu dėl 
jo barzdelės, tokios retos tarp indėnų, mat jie dažniausiai yra bebarzdžiai. 
Kai vieną dieną žaidžiau su grupe vaikų, viena iš mergaičių sudavė kitai ir 
šioji, atėjusi pas mane ieškoti apsaugos, ėmė kaip didžiausią paslaptį man 
kažką murmėti į ausį, ko aš nesupratau ir dėl to buvau priverstas paprašyti 
pakartoti tai man daugybę kartų, kol galiausiai mergaitės priešininkė supra- 
to gudrybę ir akivaizdžiai įšėlusi atėjo savo ruožtu išduoti tai, kas pasirodė 
esanti iškilminga paslaptis. Po šiokių tokių dvejonių ir keleto klausimų, šio 
incidento interpretacija man tapo neabejotina. Pirmoji mergaitė keršydama 
atėjo man išduoti savo priešės vardą, o kai šioji tai suprato, atsikeršydama 
pasakė pirmosios vardą. Nuo šios akimirkos buvo visai lengva, nors ir ne 
visai sąžininga sukurstyti vaikus vienus prieš kitus ir šitaip sužinoti visus 
jų vardus. Įvykus tokiam nedideliam bendrininkavimui, jie man nesunkiai 
išdavė suaugusiųjų vardus. Kai suaugusieji suprato mūsų slaptus pasišnibž- 
dėjimus, jie išbarė vaikus, o mano informacijos šaltinis išseko.! 


! Kadangi mums skaitant šiuos tekstus, čia persišviečia Rousseau, kodėl gi po šia scena nepa- 
kišus kitos, ištrauktos iš skyriaus Pasivaikščiojimas (IX)? Kruopščiai įsiskaitę į visas detales, 
į paskirų jų dėmenų priešpriešą kreipsime mažiau dėmesio nei į griežtą tokios priešpriešos 
simetriją. Viskas vyksta taip, tarsi Rousseau išplėtoja raminantį dalykų pozityvą, o Lėvi- 
Straussas pateikia tų pačių dalykų negatyvą. Štai: „Tačiau netrukus man atsibodo tuštinti 
piniginę vien tam, kad žlugdyčiau žmones, ir, palikęs puikią kompaniją, išėjau pasivaikščioti 
po mugę vienas. Daiktų įvairovė mane ilgai džiugino. Tarp žmonių pastebėjau penkis ar šešis 
Savojos gyventojus, apstojusius mergaitę, dar turėjusią tuziną menkų obuolių, kuriais ji mielai 
būtų atsikračiusi. Savojos gyventojai savo ruožtu irgi būtų mielai jai padėję tais obuoliais atsi- 
kratyti, tačiau jie visi turėjo tik du ar tris skatikus, o už tokius pinigus obuolių nenusipirksi. 
Šis obuolių inventorius jiems buvo Hesperidžių sodas, o mergaitė - juos saugantis drakonas. 
Kurį laiką linksminausi stebėdamas šią komediją. Pagaliau padariau jai galą, sumokėdamas 
mergaitei už obuolius ir liepdamas išdalyti berniukams. Štai taip patyriau vieną maloniausių 
reginių, glostančių žmogišką širdį, matant aplink džiaugsmą, sklandantį drauge su amžiaus 
nekaltybe. Mat visa tai mačiusieji džiaugėsi lygiai taip pat, o aš, taip pigiai pasidalijęs šiuo 
džiaugsmu, patyriau jo dar daugiau, nes jaučiau, kad tai mano padaryta.“ 

Mes čia negalime gilintis į šio draudimo empirinės dedukcijos sunku- 
mus, tačiau a priori aišku, kad „tikriniai vardai , kurių draudimą vartoti 
ir jų išaiškėjimą čia aprašo Lėvi-Straussas, nėra tikriniai vardai. Posakis 
„tikrinis vardas“ yra netinkamas' dėl priežasčių, apie kurias primins 
Laukinis mąstymas. Draudimas galioja būtent to, kas funkcionuoja kaip 
tikrinis vardas, ištarimui. Ir šis funkcionavimas yra pati sąmonė. Tikri- 
nis vardas įprasta to žodžio prasme, sąmonės prasme (sakytumėme „iš 
tiesų“, jei neturėtumėme čia vengti šio žodžio!) yra tik priklausomybės 
nurodymas ir kalbinė-socialinė klasifikacija. Draudimo pašalinimas, di- 
dysis paneigimo žaismas ir didysis „savasties“ parodymas (pažymėsime, 
kad čia kalbama apie kovinį veiksmą ir būtų galima daug pasakyti apie 
tai, kad būtent mergaitės leidžiasi į šį žaidimą ir į šiuos priešiškumus) - 
tai ne tikrinių vardų atskleidimas, bet uždangos, slepiančios klasifika- 
vimą ir priklausomybę, įrašymą į kalbinių-socialinių skirčių sistemą, 
nuplėšimas. 

Tai, ką slėpė nambikvarai, ir tai, ką pažeisdamos susitarimą išdavė 
mergaitės - daugiau nebėra absoliučios idiomos, tai jau tam tikri pras- 
minį krūvį turintys bendriniai vardai, „abstraktai“, jei tiesa, kad, kaip 
galima perskaityti Laukiniame mąstyme (p. 242 [p. 208]), „(pa)vadinimų 
sistemos taip pat turi savo „abstraktus“. 

Tad tikrinio vardo sąvoka - tokia, kokią ją neproblemiškai Liūdnuo- 
siuose tropikuose vartoja Lėvi-Straussas - anaiptol nėra nei paprasta, 
nei paranki. Tas pat atitinkamai galioja ir prievartos, gudrybės, klastos 
ar engimo sąvokoms, kurios šiek tiek toliau bus vartojamos skyriuje 
„Rašymo pamoka“. Čia jau konstatavome, kad prievarta ištinka ne vienu 
sykiu, užklumpant pirmapradės nekaltybės nuogybę tą akimirką, kai iš- 
niekinama vadinamųjų tikrinių vardų paslaptis. Prievartos struktūra, ne 
ką mažiau nei jos galimybė - raštas - yra kompleksiška. 

Iš tiesų buvo pirmoji prievarta, kurią reikėtų įvardyti. Įvardyti, suteikti 
vardus, kuriuos ištarti eventualiai bus uždrausta - tokia yra pirmapradė 
kalbos prievarta, kurios esmę sudaro įrašymas į skirtį, klasifikavimas, 


' „nom propre“ est impropre - galima būtų versti „Posakis „tikrinis vardas“ yra negrynas, ne- 
tikras“. 

! Vengti šio žodžio ir šios sąvokos [„tiesa“], kuri, kaip užsiminėme pradžioje, turi prasmę tik lo- 
gocentrinėje bei esaties metafizikos aptvaroje. Net kai neimplikuoja intuityvaus ar sprendimu 
pasiekiamo atitikimo galimybės, ji vis dėlto ir toliau aletheia [gr. „tiesos“| pavidalu suteikia 
privilegiją užpildytos ir esatimi pasotintos žiūros instancijai. Būtent dėl šios priežasties apie 
raštą negali būti mąstoma kokio nors mokslo sistemos viduje ar net epistemologiniame rate. 
Raštas negali ten likti nei iš ambicijos, nei iš kuklumo. 

absoliutaus šauksmininko suspendavimas. Mąstyti vienatinį sistemoje, 
jį įrašyti joje - toks yra archirašto judesys: archiprievarta, savasties, ab- 
soliutaus artumo, esaties sau prarastis, iš tiesų to, kas niekada neegzis- 
tavo - esaties sau, kuri niekada nebuvo duota, bet išsvajota ir visada jau 
susidvejinusi, pakartota, nepajėgi pasirodyti kitaip nei per savo nuosavą 
išnykimą, prarastis. Šios archiprievartos pagrindu - uždraustos ir taip 
patvirtintos per antrąją prievartą - atstatančią, apsaugančią, įsteigiančią 
„moralę“, įsakančią' nuslėpti raštą, nutrinti ar nustelbti vadinamąjį tikrinį 
vardą, kuris jau padalijo savastį, - eventualiai gali atsirasti ar neatsirasti 
(tai empirinė galimybė) trečioji prievarta kartu su tuo, kas paprastai va- 
dinama blogiu, karu, paslapties neišlaikymu, išniekinimu, kai įsibrovus 
atskleidžiamas vadinamasis tikrinis vardas, kitaip sakant, pirmapradė 
prievarta, kuri nujunkė savastį nuo jos nuosavybės ir grynumo. Trečioji 
prievarta, galėtume pasakyti - tai refleksijos prievarta, apnuoginanti 
prigimtinę netapatybę, klasifikavimą kaip savasties denatūralizavimą, o 
tapatybę kaip abstraktų sąvokos momentą. Kaip tik šioje tretinėje - em- 
pirinės sąmonės - plotmėje turėtų, be abejo, rasti sau vietą bendra prie- 
vartos sąvoka (moralinio dėsnio ir jo pažeidimo sistema), kurios galimybė 
vis dar lieka neapmąstyta. Kaip tik šioje plotmėje yra užrašyta tikrinių 
vardų scena, o vėliau - rašymo pamoka. 

Trečiosios prievartos struktūra juolab yra kompleksiška, nes tuo pat 
metu nurodo į du žemesnius archiprievartos ir įstatymo sluoksnius. Ji 
iš tiesų atskleidžia pirminį įvardijimą, kuris jau iš karto buvo savasties 
atėmimas", bet taip pat apnuogina tai, kas nuo to laiko atliko savasties, 
vadinamosios savasties funkciją - ji apnuogina atidėtos savasties substi- 
tutą, kurį socialinė ir moralinė sąmonė suvokia kaip savastį, kaip tapatybę 
sau užtikrinantį antspaudą, kaip paslaptį. 

Empirinė prievarta, karas įprasta to žodžio prasme (mergaičių gud- 
rybė ir klasta, tariama“ mergaičių gudrybė ir klasta, nes etnologas jas 
paskelbs nekaltomis, išduodamas save kaip tikrą ir vienintelį kaltininką; 
gudrybė ir klasta indėnų vado, vaidinančio rašymo komediją, tariama 
gudrybė ir klasta indėnų vado, nes visas savo gudravimo priemones 
jis skolinasi iš svetimšalio vakariečio), kuriuos Lėvi-Straussas visuomet 


' dans le système - kursyvu išskirtas vietą žymintis prielinksnis dans. 

i prescrivant. 

"| expropriation. 

Y apparente - šis žodis gali būti verčiamas ir „regima, akivaizdi“, tad suteikia galimybę šioje 
situacijoje jį vartoti dviprasmiškai: tai, kas atrodo tariama, netikra etnologui (įsitikinusiam 
mergaičių nekaltumu), Derrida atrodo akivaizdu (mergaičių klasta ir gudrybė). 

mąsto kaip atsitiktinumą. Jie esą ištinką nekaltybės žemę, tokį „kultūros 
būvį“, kurio natūralus gerumas esą dar nedegradavęs!. 

Ši hipotezė, kurią patikrins „Rašymo pamoka“, palaikoma dviejų iš 
pažiūros anekdotiškų nuorodų, priklausančių būsimo spektaklio dekorui. 
Jos pirma laiko užsimena apie didijį Pamokos inscenizavimą ir leidžia 
šiame kelionių pasakojime sužibėti kompozicijos menui. Pagal XVIII 
amžiaus tradiciją anekdotas, išpažinčių puslapis, dienoraščio fragmentas 
sumaniai įterpiami ir panaudojami kaip filosofinis įrodymas, svarstant 
apie gamtos ir kultūros, idealios ir realios visuomenės, t. y. dažniausiai 
kitos visuomenės ir mūsų visuomenės santykius. 

Kokia gi yra pirmoji nuoroda? Tikrinių vardų karas įvyksta atvykus 
svetimšaliui ir tuo nereikėtų stebėtis. Jis prasideda dalyvaujant etnografui 
ir netgi dėl jo dalyvavimo, nes jis ateina trikdyti tvarkos ir natūralios 
taikos, bendrystės, taikiai siejančios gerą visuomenę su savimi pačia jos 
žaidimo metu. Ne tik telegrafo linijos darbininkai čiabuviams primetė 
keistas pravardes („kiškis“, „cukrus“, Cavaignacas), priversdami juos pri- 
imti jas iš vidaus, bet būtent etnografinis įsiskverbimas ir sulaužo tikrinių 
vardų paslaptį bei nekaltą bendrystę, reguliuojančią mergaičių žaidimą. 
Būtent etnologas išniekina mergaitiškos nekaltybės erdvę, kuriai ne- 
abejotinai tam tikrų žaidimo konotacijų suteikia ir mergaičių žaidimo 
scena. Paprastas svetimšalio buvimas, vien atvertos jo akys negali neiš- 
provokuoti išniekinimo: a parte", į ausį pašnibždėta paslaptis, vienas po 
kito sekantys „manevro“ poslinkiai, pagreičio augimas, skuba, tam tikras 
iš judesių matomas vis didėjantis džiūgavimas, kol galiausiai po įvykdytos 
klaidos, kai „[informacijos] šaltinis išsenka“, prasideda atoslūgis, - visa 
tai skatina mąstyti veikiau apie šokį, apie šventę nei apie karą. 

Taigi paprastas žiūrėtojo"! buvimas yra išniekinimas. Iš pradžių grynas 
išniekinimas: tylus, nejudrus svetimšalis dalyvauja mergaičių žaidime. 
Tai, kad viena iš jų „sudavė“ „draugei“ dar nėra tikra prievarta. Joks 
integralumas nebuvo pažeistas. Prievarta atsiranda tik tą akimirką, kai 
galima įsilaužti į tikrinių vardų intymumo sferą. O tai galima padaryti 


' Situacija, kurią sunku aprašyti rusoistinėmis sąvokomis, nes tariama rašto nesatis vis dar 
viską komplikuoja: Esė apie kalbų kilmę galbūt Lėvi-Strausso aprašomos bendruomenės ir 
rašto būvį pavadintų „laukiniu“: „Šie trys rašymo būdai gana tiksliai atitinka tris skirtingus 
į tautas susibūrusių žmonių būvius. Piešti daiktus tinka laukinėms tautoms, žymėti žodžius 
bei sakinius ženklais - barbarams, o naudoti raidyną - civilizuotoms tautoms.“ 

' en présence et même de la présence. 

" a parte (ital.) - teatre naudojamas aktorių kalbėjimas „į šalį‘ t. y. žiūrovų salei. 

" voyeur - tai ne šiaip žiūrėtojas, bet dažniausiai erotinių scenų žiūrėtojas - vujeristas. 

tik tą akimirką, kai svetimšalio žvilgsnis perdirba, perorientuoja erdvę. 
Kito akis vadina, išskiemenuoja tikrinius vardus, numeta juos gaubusius 
draudimo drabužius. 

nebylus buvimas. Viskas tampa sudėtingiau, labiau vingiuota, labiau 
labirintiška paskui - kai jis pasiduoda žaidimo nutraukimo žaidimui, 
kai įtempia ausį ir pradeda bendrininkauti su auka, kuri tuo pat metu 
yra sukčiautoja. Kadangi tai, kas pagaliau verta dėmesio, yra suaugusiųjų 
vardai (galima būtų sakyti eponimai, nes juk paslaptis išniekinama tik 
patekus į tą vietą, kur priskiriami vardai), tai galutinis išdavimas nebe- 
gali apsieiti be aktyvaus svetimšalio įsikišimo. Kuris, beje, to reikalauja 
ir dėl to save kaltina. Jis pamatė, paskui išgirdo, tačiau likdamas pasy- 
vus tam, ką jau sugebėjo išprovokuoti, vis dar laukė pagrindinių vardų. 
Išniekinimas dar nebuvo iki galo atliktas, nuogas savasties pagrindas 
dar nebuvo paliestas. Kadangi apkaltinti nekaltų mergaičių negalima ar 
veikiau neturima teisės, išniekinimas nuo šiol bus atliekamas aktyviai, 
išdavikiškai, klastingai įsibrovus svetimšaliui, kuris, pamatęs ir išgirdęs, 
dabar „sukurstys“ mergaites, atriš liežuvius" ir privers išduoti jam tokius 
vertingus vardus - suaugusiųjų vardus (disertacijoje tvirtinama, kad 
vieninteliai „suaugusieji turi savo nuosavą vardą“, p. 39). Žinoma, jis tai 
darys nešvaria sąžine ir gailėdamasis, o juk gailestis, pasak Rousseau, 
mus suvienija su pačiu svetimiausiu iš svetimšalių. O dabar dar sykį 
perskaitykime mea culpa - etnografo išpažintį, kuria jis prisiima visą 
atsakomybę dėl jį patenkinusio išniekinimo. Išdavusios viena kitą, mer- 
gaičiukės išdavė suaugusiuosius: 


Pirmoji mergaitė keršydama atėjo man išduoti savo priešės vardą, o kai 
šioji tai suprato, atsikeršydama pasakė pirmosios vardą. Nuo šios akimirkos 
buvo visai lengva, nors ir ne visai sąžininga sukurstyti vaikus vienus prieš 
kitus ir šitaip sužinoti visus jų vardus. Įvykus tokiam nedideliam bendri- 
ninkavimui, jie man nesunkiai išdavė suaugusiųjų vardus. 


Tikrasis kaltininkas nebus nubaustas, o tai ant jo kaltės uždeda nepa- 
taisomumo antspaudą: „Kai suaugusieji suprato mūsų slaptus pasišnibž- 
dėjimus, jie išbarė vaikus, o mano informacijos šaltinis išseko“. 


i les maitres-noms. 
" langues - prancūzų kalboje šis žodis reiškia tiek kalbą, tiek liežuvį. Abi šios reikšmės čia 
svarbios. 

Jau galima įtarti (ir visi Lėvi-Strausso tekstai tai patvirtins) kad et- 
nocentrizmo kritikos - Liūdnyjų tropikų autoriui tokios brangios te- 
mos - funkcija dažniausiai tėra sukurti kitą, kaip pirmapradžio ir na- 
tūralaus gerumo modelį, kaltinti ir žeminti save, kontretnocentriniame 
veidrodyje rodyti savo buvimą kaip nepriimtiną. Šio nusižeminimo, kurį 
rodantis žino esąs „nepriimtinas“, šio sąžinės graužimo, kuris pagimdo 
etnografiją!, - viso to šiuolaikinis etnologas išmoko iš Rousseau. Ar bent 
jau taip sako Ženevoje skaitytame pranešime: 


Iš tiesų aš nesu „aš“, bet pats silpniausias, pats kukliausias iš „kitų asmenų“. 
Toks yra Išpažinimų atradimas. Ar etnologas rašo ką nors kita nei išpažini- 
mus? Pirmiausia — savo vardu, kaip jau parodžiau, nes tai yra jo pašaukimo 
bei jo kūrybos variklis, o pačia šia kūryba [jis rašo išpažinimus] - ir visuo- 
menės vardu, kuri per etnologo - slapto visuomenės pasiuntinio - tarnybą 
pasirinko kitas visuomenes, kitas civilizacijas, ir būtent pačias silpniausias 
ir pačias kukliausias; tačiau tam, kad būtų patvirtinta, kiek ji pati yra „ne- 
priimtina“... (p. 245). 


Tam, kuris savo aplinkoje atlieka šią operaciją, tokia pozicija netik pade- 
da pasiekti meistriškumo, bet ir liudija elgseną, paveldėtą iš XVIII amžiaus, 
bent jau iš tam tikro XVIII amžiaus, nes jau ir tada vienur ar kitur žmonės 
nepatikliai žiūrėdavo į tokią praktiką. Neeuropietiškos tautos yra tyrinėja- 
mos ne tik todėl, kadjose neva slypinti gera prigimtis, iš naujo atrasta gimtoji 
žemė, „nulinis laipsnis“, galintis būti mūsų visuomenės bei mūsų kultūros 
struktūros, tapsmo ir ypač degradavimo atskaitos tašku. Kaip visada ši ar- 
cheologija taip pat yra teleologija ir eschatologija: pilnutinės ir netarpiškos 
istoriją uždarančios esaties sapnas, paruzijos skaidrumas ir nedalumas, 
prieštaravimo bei skirties panaikinimas. Etnologo misija - ta, kurią jam 
priskyrė Rousseau - tai dirbti šiam tikslui. Kartais net prieš filosofiją, kuri 
esą „vienintelė“ siekia „užaštrinti“ „aš ir kito“ „antagonizmus“*. Tegu mūsų 
niekas nekaltina žodžių ir dalykų iškraipymu. Geriau paskaitykime. Tai vis 
Ž.enevos pranešimas, bet galima būtų rasti šimtus kitų panašių tekstų: 


' „Vakarai pagimdė etnografus todėl, kad juos turėjo kamuoti itin galingas sąžinės graužimas“ 
(„Stikliukas romo“, Liūdnieji tropikai, 38 skyrius). 

' Tą patį galima perskaityti antrajame Samprotavime: „Būtent protas gimdo savimeilę, o 
refleksija ją sustiprina, būtent ji žmogų uždaro savyje, būtent ji jį atskiria nuo visko, kas 
jį žeidžia ar skaudina. Būtent filosofija jį izoliuoja ir kaip tik ji leidžia pamačius kenčiantį 
žmogų paslapčia sakyti: „Gali žūti - aš esu saugus“. 

Etnologiją suformavusios ir pradėjusios rusoistinės revoliucijos esmė - pri- 
valomų identifikavimų atmetimas, nesvarbu, ar tai būtų vienos kultūros 
identifikavimas su kita kultūra, ar kokios nors kultūros nario, individo 
identifikavimas su socialiniu personažu ar funkcija, kurią pati ši kultūra 
siekia jam primesti. Abiem atvejais kultūra ar individas reikalauja laisvo 
identifikavimo teisės, kuri gali būti realizuota tik anapus žmogaus - iden- 
tifikuojant su visu tuo, kas gyvena, tad ir kenčia - taip pat šiapus funkcijos 
ar personažo - identifikuojant ne su jau sumodeliuota, bet su duota būtybe. 
Šitaip „aš“ ir kitas, išsivadavę iš antagonizmo, kurį vienintelė filosofija 
siekė užaštrinti, atgauna savo vienovę. Pirmapradė, pagaliau atnaujinta 
sąjunga leidžia jiems kartu įsteigti mes prieš jis, kitaip sakant, prieš žmogui 
priešišką visuomenę, kurią žmogus ruošiasi atmesti, juolab kad Rousseau 
savo pavyzdžiu moko, kaip išvengti nepakenčiamų civilizuoto gyvenimo 
prieštaravimų. Nes jei iš tiesų gamta išstūmė žmogų, o visuomenė atkakliai 
jį engia, tai žmogus bent jau gali savo naudai apversti dilemos polius ir 
vėl surasti prigimtinę visuomenę, idant joje galėtų abmąstyti visuomenės 
prigimtį. Tai ir yra, kaip man atrodo, nesugriaunamas Socialinės sutarties, 
Laiškų apie Botaniką ir Svajonių idėjinis turinys". 


Skyriuje „Stikliukas romo“ griežta Diderot kritika ir Rousseau liaup- 
sinimas („didžiausias etnografas tarp filosofų... mūsų mokytojas... mūsų 
brolis, kuriam mes parodėme tiek nedėkingumo, bet kuriam galėtų būti 
dedikuotas kiekvienas šios knygos puslapis, jei pagarba būtų bent kiek 
verta jo didžiosios atminties“) baigiama taip: „Vienintelis klausimas - su- 
žinoti, ar šios blogybės yra būdingos [visuomenės - J. D. past.] būviui. 
Už visų piktnaudžiavimų bei nusikaltimų reikia ieškoti nepajudinamo 
žmonių visuomenės pagrindo *. 

Nepaprastai įvairialypis Lėvi-Strausso mąstymas būtų nuskurdintas, 
jei čia atkakliai neprimintumėme to, ko neišsemia šis siekis ir ši motyvaci- 
ja. Ir vis dėlto jie ne tik suteikia tam tikrų konotacijų moksliniam darbui, 
bet ir giliai paženklina patį jo turinį. Mes minėjome antrąją nuorodą. 
Nambikvarai, kurių aplinkoje išryškės „Rašymo pamokos“ scena, į kurių 
terpę blogis prasiskverbs tada, kai įsiverš iš išorės (kaip prisimename, jau 
Faidras sakė ėšw0ev) ateinantis raštas, nambikvarai, kurie nemoka rašyti, 


' Rousseau knygos: Contrat social, Lettres sur la Botanique Rėveries. 

! P. 245. Kursyvas autoriaus. 

? Liūdnieji tropikai, XVIII skyrius. O dėl Diderot, leisime sau pastebėti, kad jo išsakyta griežta 
nuomonė apie raštą ir knygą niekuo nenusileido Rousseau nuomonei. Enciklopedijoje jo 
parašytas skyrius Knyga - tai nepaprastai arši kaltinamoji kalba. 

kaip mums sakoma, yra geri. Tie, kurie, kaip jėzuitai, protestantų misio- 
nieriai, amerikiečių etnologai, telegrafo linijos darbininkai, manė, kad 
nambikvarų genčiai būdinga prievarta ir neapykanta, ne tik klydo - jie 
veikiausiai priskyrė jiems savo pačių piktumą. Ir netgi išprovokavo blo- 
gį, kurį manė pajutę ar norėjo pajusti. Perskaitykime dar kartą XVII 
skyrių, taip pat meistriškai pavadintą „Šeimoje“. Šis skyrius kaip tik eina 
prieš skyrių „Rašymo pamoka“ ir yra tam tikra prasme būtinas norint 
jį suprasti. Iš pradžių patvirtinkime tai, kas savaime suprantama: jei pa- 
sirašome po Lėvi-Strausso deklaracijomis apie nambikvarų nekaltumą 
bei gerumą, apie jų „nepaprastai mielą būdą“, „pačią tikriausią žmogiško 
švelnumo išraišką“ ir t. t., ir tai darome tik manydami, jog šių deklaracijų 
teisėtumas yra visiškai empirinis, išvestinis ir reliatyvus, t. y. jos yra šio 
skyriaus subjekto! - tiek nambikvarų, tiek autoriaus - empirinių jausmų 
aprašymas, — taigi jei po šiomis deklaracijomis pasirašome žiūrėdami 
į jas kaip į empirinius santykius, tai anaiptol nereiškia, kad labiau pa- 
sitikime amerikiečių etnografo moralizuojančiais aprašymais, nes šis, 
priešingai, skundžiasi čiabuvių neapykanta, pagieža, necivilizuotumu. 
Iš tiesų šiedu santykiai yra simetriškai vienas kitam priešingi, jie yra to 
paties masto ir tvarkingai išsidėsto aplink vieną ir tą pačią ašį. Pacitavęs 
vieno svetimšalio kolegos publikaciją, kurioje nambikvarų gentis yra labai 
griežtai vertinama - smerkiamas jų aplaidumas ligoms, nešvara, vargas, 
nemandagumas, neapykantos bei nepasitikėjimo kupinas būdas, Lėvi- 
Straussas toliau tęsia: 


Pažinęs nambikvarus tuo metu, kai dėl baltojo žmogaus atneštų ligų jų 
skaičius jau buvo sumažėjęs, bet niekas (išskyrus Rondoną, kurio mėgi- 
nimai vis dėlto buvo žmoniški) dar nebuvo pradėjęs jų pavergti, norėčiau 
užmiršti tą širdį veriantį aprašymą ir atmintyje išsaugoti tik šį paveikslą 
iš manųjų užrašų knygučių, kuriose vieną naktį pasišviesdamas kišeniniu 
žibintuvėliu keverzojau: „Tamsioje savanoje šviečia stovyklos ugnys. Aplink 
laužą, vienintelį prieglobstį nuo vis labiau vėstančio oro, už plonos palmių 
bei šakų širmos, paskubomis sutvirtintos ant žemės toje pusėje, iš kurios 
baiminamasi ateinančio vėjo ar lietaus, šalia didžiulių pintinių, prikrautų 
varganų daiktų, sudarančių visą žemišką turtą, sugulę tiesiog ant žemės, 
nuolat lankomos kitų, tokių pat priešiškų ir baugščių genčių, stipriai apsika- 
binę sutuoktiniai atrodo tarsi vienas kito ramstis, pastiprinimas, vienintelis 
išsigelbėjimas nuo kasdienių sunkumų ir svajingos melancholijos, kuri 


i Žr. šio skyriaus i vert. paaiškinimą, p. 149. 

kartkartėmis užplūsta nambikvarų sielą. Svečias, pirmą kartą apsigyvenęs 
džiunglių stovykloje kartu su indėnais, jaučiasi apimtas nerimo ir gailesčio 
tokių visiškai nieko neturinčių žmonių akivaizdoje: tarsi kažkokia nenu- 
maldoma neganda būtų juos priplojusi prie nesvetingos žemės, nuogus, 
drebančius šalia virpančios ugnies. Jis apgraibomis slenka tarp brūzgynų, 
stengdamasis neužkabinti plaštakos, rankos, liemens, kuriuos čia esant gali 
nuspėti iš šiltų atspindžių ugnies atšvaituose. Tačiau šį skurdą pagyvina 
šnabždesiai ir juokas. Poros apsikabina tarsi jausdamos prarastos vienovės 
nostalgiją, o svetimšaliui praeinant pro šalį glamonės nenutrūksta. Galima 
nuspėti visų čia esančių nepaprastai mielą būdą, gilų nerūpestingumą, 
naivų ir žavų gyvūnišką pasitenkinimą, o sutelkus į vieną visus šiuos jaus- 
mus - kažką panašaus į labiausiai jaudinančią ir pačią tikriausią žmogiško 
švelnumo išraišką“. 


„Rašymo pamoka“ eina po šio aprašymo, kurį, žinoma, galima skaityti 
kaip tai, kuo jis iš pat pradžių sakosi esąs: puslapis iš „užrašų knygutės“, 
prikeverzotas vieną naktį kišeninio žibintuvėlio šviesoje. Viskas būtų 
kitaip, jei į šį jaudinantį paveikslą žiūrėtumėm kaip į priklausantį etnolo- 
giniam diskursui. Tačiau jis neginčijamai steigia prielaidą - nambikvarų 
gerumą ir nekaltybę - būtiną vėlesniam įrodymui, kad raštas ir prievarta 
įsiverš kartu. Būtent čia galime matyti griežtą ribą tarp etnografinės iš- 
pažinties ir teorinio etnologo diskurso. Skirtis tarp to, kas empiriška, ir 
to, kas esmiška, ir toliau nepraranda savo teisių. 

Žinoma, kad Lėvi-Straussas itin griežtai pasisako prieš filosofijas, kurios 
mąstymui atvėrė šią skirtį - dažniausiai tai sąmonės filosofijos, kartezietiško 
ar huserliško cogito filosofijos. Taip pat Lėvi-Straussas priekaištauja savo bu- 
vusiems mokytojams, jog šie pernelyg daug mąstė apie Esė apie netarpiškas 
sąmonės duotis', užuot studijavę Saussureo Bendrosios kalbotyros kursą!. Kad 
ir ką iš esmės galvotume apie šitaip apkaltintas ir sukarikatūrintas filosofijas 
(apie jas mes kalbame tik tam, kad pažymėtume, jog jos čia paminimos vien 
savo vaiduokliškais pavidalais, kuriuos galima aptikti vadovėliuose, adaptuo- 
tose mokymo priemonėse ar viešosios nuomonės ganduose), turime pripa- 
žinti, kad skirtis tarp empirinės jausenos ir esmės struktūros visada buvo 
pagrindinė jų taisyklė. Niekada nei Descartesas, nei Husserlis nebūtų leidę 
manyti, kad empirinę savo santykio su pasauliu ir su kitu asmeniu atmainą 


' Essai sur les donnėes immėdiates de la conscience - H. Bergsono veikalas. XX amžiaus pirmoje 
pusėje Bergsonas buvo didelis autoritetas prancūzų filosofijoje. Po karo susidomėjimas juo 
išblėso. 

' Liūdnieji tropikai, VI skyrius „Kaip tampama etnologu“. 

jielaiko moksline tiesa, o kokios nors emocijos ypatybę - silogizmo prielaida. 
Niekada veikale Regulae' nuo fenomenologiškai nenuginčijamos „aš matau 
geltona“ tiesos nepereinama prie sprendinio „pasaulis yra geltonas. Daugiau į 
tai nesigilinsime. Bet kokiu atveju, griežtas sąmonės filosofas niekada nebūtų 
taip greitai padaręs išvados apie įgimtą nambikvarų gerumą bei jų mergai- 
tišką nekaltybę tiesiog patikėjęs empiriniu santykiu. Žvelgiant iš etnologinio 
mokslo pozicijų, šis santykis yra tiek pat stebinantis, kiek piktojo amerikiečių 
etnologo santykis galėjo būti „veriantis širdį“ (tai Lėvi-Strausso žodžiai). Šis 
besąlygiškas tvirtinimas apie esminį nambikvarų gerumą stulbina, nes apie 
tai prabyla etnologas, bekraujams sąmonės bei intuicijos filosofų vaidiniams 
priešpriešinantis vaidinius tų, kurie, jei tikėsime Liūdnyjų tropikų pradžia, 
buvo vieninteliai jo mokytojai - Marxas ir Freudas. 

Visi mąstytojai, kurie šios knygos pradžioje buvo paskubomis su- 
skirstyti į metafizikos, fenomenologijos ir egzistencializmo tipus, nebūtų 
savęs atpažinę pagal tuos bruožus, kurie jiems buvo priskirti. Tai savaime 
suprantama. Tačiau klystume, jei iš to darytume išvadą, kad savo ruož- 
tu Marxą ir Freudą būtų patenkinę jų dvasia užrašyti diskursai - būtent 
mus dominantys skyriai. Jei jiems būtų kalbama apie „nepaprastai mielą 
būdą“, apie „gilų nerūpestingumą“, apie „naivų ir žavų gyvūnišką pasiten- 
kinimą“ ir apie „kažką panašaus į labiausiai jaudinančią ir pačią tikriausią 
žmogiško švelnumo išraišką“, jie pareikalautų įrodymų. Pareikalautų 
paaiškinti, kas turima omeny sakant „pirmapradė, pagaliau atnaujinta 
sąjunga“, leidžianti „kartu įsteigti mes prieš jis“ (jau cituotos frazės), arba 
„Ši pastovi, tarsi kristalinė struktūra, kurią geriausiai išsaugojo pirmykštės 
bendruomenės, mums leidžia suprasti, kad ji neprieštarauja žmonijai“ 
(Įvadinė paskaita Prancūzijos koledže“). 

Visoje šioje filosofinės giminystės ir genealoginių pretenzijų sistemoje, 
be abejo, labiausiai iš visų būtų nustebęs Rousseau. Argi jis nebūtų pra- 
šęs, kad jam leistų ramiai gyventi kartu su sąmonės bei vidinės jausenos 
fhilosofais, kartu su tuo jusliniu cogito’, kartu su tuo vidiniu balsu, ku- 
ris, kaip žinome, jo įsitikinimu, niekada nemeluodavo? Savyje suderin- 
ti Rousseau, Marxą ir Freudą - tai sunki užduotis. O surasti konceptualiai 
sistemišką ir griežtą jų tarpusavio sandermę - ar tai išvis įmanoma? 


' Regulae ad directionem ingenii, arba Règles pour la direction de Vesprit |Protavimo taisyk- 
lės] - vienas pirmųjų Descarteso veikalų. 

" Leçon inaugurale au Collège de France. 

' Ženevos pranešime [Conférence du Genėve] Lėvi-Straussas manė galįs Rousseau tiesiog su- 
priešinti su filosofais, kurie savo „išeities tašku“ laiko cogito (p. 242). 

Raštas ir kito žmogaus išnaudojimas 


Meistrautojas niekada nebaigia savo projekto, bet 
visada įdeda į jį dalelę savęs. 
Laukinis mąstymas! 


Jo sistema galbūt klaidinga, tačiau ją vystydamas jis 
iš tiesų pavaizduoja pats save. 
J.-J. Rousseau, Dialogai 


Pagaliau atsiverskime skyrių „Rašymo pamoka“. Šiam skyriui skiriame 
tokį dėmesį visai ne tam, kad piktnaudžiautume kelionės dienoraščiu 
ir tuo, ką būtų galima laikyti mažiausiai moksliška mąstymo išraiška. 
Viena vertus, kituose tekstuose! kitokiu ir daugiau ar mažiau išbarsty- 
tu pavidalu galima surasti visas sistemiškos rašto teorijos, pirmą kartą 
pateiktos knygoje Liūdnieji tropikai, temas. Kita vertus, pati teorija yra 
ilgai dėstoma šiame darbe - ilgiau nei kur nors kitur - kaip „nepaprasto 
incidento“ komentaras. Šis incidentas taip pat tais pačiais žodžiais išdės- 
tytas disertacijos apie nambikvarų gentį, parašytos septyneri metai prieš 
Liūdnuosius tropikus, pradžioje. Pagaliau tik Liūdnuosiuose tropikuose 
sistema artikuliuojama griežčiausiai ir išsamiausiai. Būtinos prielaidos, 
t. y. organizmo, pajungto rašto agresijai, prigimtis, niekur nėra geriau 
išaiškintos. Štai kodėl mes ilgai aptarinėjome nambikvarų nekaltybės ap- 
rašymą. Tik nekalta bendrija, tik nedidelės apimties bendrija (rusoistinė 
tema, kurią netrukus pateiksime išsamiau), tik neprievartinė ir nuo- 
širdi mikrobendruomenė, kurios visi nariai gali kalbėtis netarpiškai ir 
skaidriai, „kristališkai“, tik tokia visiškai sau savo gyvoje šnekoje esanti 
bendrija rašto prasiskverbimą, jo „gudrybės“ ir „klastos“ įsiskverbimą gali 
patirti tarsi iš išorės ateinančios agresijos staigmeną. Tik tokia bendrija 
iš svetur gali importuoti „kito žmogaus išnaudojimą". Taigi Pamoka yra 
išsami: vėlesniuose tekstuose teorinės incidento išvados bus pateiktos 
be konkrečių prielaidų, o pirmapradė nekaltybė bus implikuojama, bet 
neparodoma. Ankstesniame tekste - disertacijoje apie nambikvarų gen- 


i La pensée sauvage, p. 32 |vertimas: p. 34]. 

! Ypač Pokalbiuose su Charbonnier, kurie nieko nepriduria prie teorinės „Rašymo pamokos“ 
esmės. 

i „Iexploitation de l'homme par l'homme“. 

tį incidentas yra išdėstomas, tačiau jis nesužadina, kaip Liūdnuosiuose 
tropikuose, ilgų apmąstymų apie istorinę raštiškumo prasmę, kilmę bei 
funkciją. Vis dėlto iš disertacijos mes pasisemsime žinių, kurias bus ver- 
tinga įrašyti Liūdnyjų tropikų paraštėse. 

Raštas, kito žmogaus išnaudojimas - mes neprimetame šios kalbėse- 
nos Lėvi-Straussui. Dėl atsargumo priminkime Pokalbius: „...pats raštas 
mums atrodo nuolat savo kilme susijęs vien su bendruomenėmis, kurios 
paremtos kito žmogaus išnaudojimu“ (p. 36). Lėvi-Straussas susipranta 
Liūdnuosiuose tropikuose pasiūlyti marksistinę rašto teoriją. Jis tai išsako 
viename 1955 metų laiške (tai knygos pasirodymo metai) leidiniui Naujoji 
Kritika'. Marksizmo vardu sukritikuotas M. Rodinsono, jis skundžiasi: 


Jei jis [M. Rodinsonas] būtų skaitęs mano knygą, užuot pasitenkinęs prieš 
kelis mėnesius išspausdintomis ištraukomis, būtų joje suradęs ne tik mark- 
sistinę hipotezę apie rašto kilmę, bet dar ir dvi studijas, skirtas Brazilijos 
gentims - kaduvėjų ir bororų. Šiose studijose mėginu interpretuoti vietines 
superstruktūras, remdamasis dialektiniu materializmu, tad jų naujumas 
Vakarų etnografinėje literatūroje galbūt būtų vertas didesnio dėmesio bei 
palankumo. 


Tad mes klausiame ne tik „kaip sutaikyti Rousseau ir Marxą,, bet taip 
pat: „Ar užtenka kalbėti apie superstruktūrą ir hipotetiškai demaskuoti 
kito žmogaus išnaudojimą, idant šiai hipotezei būtų suteiktas marksisti- 
nis pagrindas?“. Šis klausimas turi prasmę tik tuomet, jei suponuojama, 
jog marksistinei kritikai būdingas griežtumas ir tuo ji skiriasi nuo bet 
kokios kitos skurdo, prievartos, išnaudojimo ir t. t. kritikos (pavyzdžiui, 
nuo budistinės kritikos). Be abejo, mūsų klausimas neturi jokios prasmės 
toje plotmėje, kurioje būtų galima pasakyti, kad „tarp marksistinės... ir 
budistinės kritikos... nėra nei priešpriešos, nei prieštaravimo““. 

Prieš pereinant prie Pamokos, būtinas dar vienas perspėjimas. Ne- 
seniai pabrėžėme dviprasmiškumą ideologijos, privertusios Saussureą 
išstumti raštą: gilų etnocentrizmą, suteikiantį privilegiją fonetinio rašto 


! Šio laiško Naujoji Kritika niekada neišspausdino. Jį galima perskaityti [Lėvi-Strausso] knygoje 
Struktūrinė antropologija, p. 365. 

? Liūdnieji tropikai, XL skyrius: „Savitu būdu ir savo plotmėje kiekvienas šių kritikų atitinka 
tiesą. Tarp marksistinės kritikos, išlaisvinančios žmogų nuo jo pirmųjų grandinių - parodan - 
čios, kad tariama jo egzistencijos prasmė išnyksta, vos tik jis sutinka išplėsti savo svarstomą 
objektą, - ir budistinės kritikos, užbaigiančios išsilaisvinimą, nėra nei priešpriešos, nei 
prieštaravimo. Kiekviena daro tą patį, ką ir kita, tik skirtingoje plotmėje“. 

modeliui, kuris palengvina ir įteisina rašmens išstūmimą. Tačiau šis et- 
nocentrizmas, priešingai, mąsto save kaip anti-etnocentrizmą - tai etno- 
centrizmas išlaisvinančio progresizmo sąmonėje. Radikaliai atskiriant 
kalbą nuo rašto, jį laikant žemesniu ir nukeliant į kalbos išorę (ar bent jau 
tikint, kad galima tai padaryti), pasiduodant iliuzijai, kad galima išlais- 
vinti kalbotyrą nuo bet kokio naudojimosi rašytiniu liudijimu - iš tiesų 
manoma, kad visoms kalboms, praktikuojamoms tautų, kurios vis dėlto 
tebevadinamos „beraštėmis tautomis“, galima suteikti autentiškos kalbos, 
žmogiškos ir pilnutinai reiškiančios kalbos statusą. Ta pati dviprasmybė 
paveikia Lėvi-Strausso intencijas ir tai nėra atsitiktinumas. 

Viena vertus, priimama įprasta kalbos ir rašto skirtis, vienos griežtas 
išoriškumas kitam, o tai leidžia palaikyti perskyrą tarp turinčių raštą ir 
beraščių tautų. Lėvi-Straussui šios perskyros vertė niekada nepasirodo 
įtartina. Kaip tik tai jam leidžia perėjimą nuo šnekos prie rašto trak- 
tuoti kaip šuolį, kaip akimirksninį trūkčiojančios linijos peržengimą: 
perėjimą nuo visiškai sakytinės, nuo bet kokio rašto išgrynintos (tai yra 
grynos, nekaltos) kalbos prie kalbos, savo grafinę „reprezentaciją“ prisi- 
jungiančios kaip naujo tipo papildomą signifikantą, atveriantį engimo 
techniką. Lėvi-Straussui reikėjo šios „epigenetistinės“ rašto sampratos 
tam, kad su rašmeniu ateinančio blogio ir išnaudojimo tema būtų iš- 
ties staigmenos ir nelaimingo atsitikimo, iš išorės paveikiančio nekaltos 
kalbos grynumą, tema. Paveikiančio ją tarsi atsitiktinai’. Kad ir kaip ten 
būtų, epigenetistinė tezė kartoja - šį kartą rašto tema - tvirtinimą, kurį 
mes galėjome aptikti prieš penkerius metus Įvade į Marcelio Mausso 
kūrybą (p. XLVII): „kalba galėjo gimti tik staiga“. Be abejo, būtų galima 
užduoti daugiau nei vieną klausimą apie šią pastraipą, susiejančią prasmę 
su reikšme ir itin glaudžiai - su kalbine reikšme šnekamojoje kalboje. 
Tiesiog perskaitykime šias kelias eilutes: 


! Apie šią atsitiktinumo temą, gvildenamą knygose Rasė ir istorija [Race et Histoire) (p. 256- 
271 [C. Lėvi-Strauss, Rasė ir istorija (vert. J. Navakauskienė), Baltos lankos, 1992, skyrelis 
„Atsitiktinumas ir civilizacija“]) ir Laukinis mąstymas, žr. ypač Pokalbiai (p. 28-29): ilgai 
plėtodamas ruletės žaidėjo įvaizdį, Lėvi-Straussas paaiškina, kad Vakarų civilizaciją sudaranti 
sudėtinė kombinacija kartu su jos istoriškumo tipu, apibrėžtu pagal rašto vartojimą, galėjo 
puikiausiai susiformuoti nuo pat žmonijos pradžios ar daug vėliau, o susiformavo tam tikru 
momentu ir „be jokios priežasties, taip tiesiog yra. Tačiau jūs man pasakysite: „To nepakanka“. 
Šis atsitiktinumas tuoj pat po šios frazės yra apibrėžiamas kaip „rašto įgijimas“. Lėvi-Straussas 
pripažįsta, kad kaip tik su šia hipoteze jis nesutinka, tačiau sako, kad „iš pat pradžių ją reikia 
turėti galvoje“. Net jei tam tikras struktūralizmas ir neimplikuoja tikėjimo atsitiktinumų 
(žr. Laukinis mąstymas, p. 22 ir p. 291 [p. 25 ir p. 294-295]), jis turi juo pasiremti tam, kad 
tarpusavyje susietų absoliučius struktūrinių visumų ypatumus. Pamatysime, kaip Rousseau 
taip pat turėjo atsižvelgti į šią būtinybę. 

„Kad ir kokia buvo jos pasirodymo akimirka bei aplinkybės gyvūniško 
gyvenimo pakopoje, kalba galėjo gimti tik staiga. Daiktai negalėjo įgyti 
reikšmių palaipsniui. Po transformacijos, kurią gali studijuoti ne socia- 
liniai mokslai, bet biologija ir psichologija, perėjimas įvyko nuo stadijos, 
kai niekas neturėjo prasmės, prie stadijos, kai viskas turėjo prasmę.“ (Tai, 
kad biologija ar psichologija galėtų paaiškinti šį pertrūkį — kaip tik tai 
mums atrodo daugiau nei problemiška. Toliau seka vaisinga reiškiančio 
ir pažįstančio diskurso perskyra, kurią prieš kokius penkiasdešimt metų 
vienas labiau nei kiti ignoruojamas sąmonės filosofas sugebėjo griežtai 
suformuluoti savo loginiuose tyrinėjimuose!.) 


Šis epigenetizmas, beje, nėra labiausiai rusoistinis aspektas mąstymo, 
dažnai pasiremiančio Esė apie kalbų kilmę ir antruoju Samprotavimu, 
kuriame taip pat keliamas klausimas apie „begalinį laiką, kurio prireikė 
pirmykštėms kalboms išgalvoti“. 

Taigi tradicinis ir fundamentalistinis etnocentrizmas, kuris įkvėptas fo- 
netinio rašto modelio tarsi kirviu perkerta raštą ir šneką, yra naudojamas ir 
mąstomas kaip anti-etnocentrizmas. Jis palaiko etinį-politinį kaltinimą: kito 
Žmogaus išnaudojimas yra vakarietiško tipo rašančių kultūrų faktas. Nuo 
šio kaltinimo yra išgelbėtos nekaltos ir neengiančios šnekos bendrijos. 

Kita vertus — tai kita to paties judesio pusė - nuolat pripažindamas 
padalijimo į raštingas ir beraštes tautas pagrįstumą, Lėvi-Straussas jį tuoj 
pat nutrina, kai tokiu padalijimu siekiama pasinaudoti iš etnocentrinių 
pozicijų apmąstant šių tautų istoriją ir atitinkamą jų kultūrų vertę. Pri- 
imama raštingų ir beraščių tautų skirtis, tačiau nekreipiamas dėmesys į 
raštą kaip istoriškumo ir kultūrinės vertės kriterijų; tariamai vengiama 
ctnocentrizmo kaip tik tuo metu, kai jis jau giliai veikia, tyliai primesda- 
mas įprastas šnekos ir rašto sampratas. Kaip tik tokia buvo ir sosiūriško 
judesio schema. Kitaip sakant, visa ši išlaisvinanti kritika, kurios perskyrą 
tarp istorinės visuomenės ir visuomenių be istorijos Lėvi-Straussas per- 
sekiojo kaip prietarą, visi šie teisėti demaskavimai lieka priklausomi nuo 
rašto sampratos, kurią mes čia saprobleminame. 

Kas yra „Rašymo pamoka“? 

Pamoka dvejopa prasme, ir pavadinimas, atrodo, palaiko šią dvipras- 
mybę. Rašymo pamoka, nes čia kalbama kaip tik apie išmoktą rašymą. 
Nambikvarų genties vadas išmoksta rašto iš etnografo: iš pradžių jis 


' Veikiausiai daroma užuomina į Husserlio loginius tyrinėjimus (Loginiai tyrinėjimai, For- 
malioji logika ir transcendentalinė logika). 

išmoksta nesuprasdamas, mėgdžioja rašymą užuot suvokęs jo kalbinę 
funkciją; arba veikiau supranta jo gilią pavergimo funkciją dar iki tol, kol 
supranta - šiuo atveju kaip papildomą - jo, kaip komunikacijos, reikšmės 
suteikimo, signifikato perdavimo funkciją. Tačiau rašymo pamoka taip 
pat yra ir pamoka apie raštą - tai, ko etnologas sugebėjo išmokti iš šio 
incidento ilgų apmąstymų metu, kai kovodamas, kaip jis sako, su nemi- 
ga, mąstė apie rašto kilmę, funkciją ir prasmę. Išmokęs rašymo judesio 
nambikvarų genties vadą, kuris mokėsi nesuprasdamas, etnologas kaip 
tik tada supranta tai, ko jis išmokė, ir tai jam yra rašto pamoka. 

Taigi du momentai: 

A. Empirinis juslinio suvokimo santykis: „nepaprasto incidento scena“. 

B. Po dienos peripetijų, pelėdos laiku, kankinant nemigai - istorinis- 
filosofinis apmąstymas apie rašto sceną ir gilią incidento, pasibaigusios 
rašto istorijos prasmę. 

A. Nepaprastas incidentas. Nuo pat pirmųjų eilučių dekoracijos itin 
primena mūsų anksčiau aptartą etnografinę prievartą. Čia dalyvauja 
abi pusės, ir tai pastebėjimams apie „nepaprastai mielą būdą', „naivų ir 
žavų gyvūnišką pasitenkinimą, „gilų nerūpestingumą“, „kažką panašaus 
į labiausiai jaudinančią ir pačią tikriausią žmogiško švelnumo išraišką“ 
sugrąžina tikrąją prasmę. Štai: 


...jų nesvetingumas, akivaizdus vado nervingumas leido suprasti, kad jie 
jautėsi šiek tiek prievartaujami. Mes nebuvome ramūs, indėnai taip pat. 
Artėjo šalta naktis. Kadangi nebuvo medžių, buvome priversti atsigulti 
ant žemės, kaip tai daro nambikvarai. Niekas nemiegojo: naktį praleidome 
mandagiai stebėdami vieni kitus. Buvo neprotinga toliau tęsti šį nuotykį. 
Aš kelis kartus pasiūliau vadui nedelsiant užsiimti mainais. Ir tada įvyko 
nepaprastas incidentas, kuris mane verčia šiek tiek sugrįžti atgal į praeitį. 
Neabejojama, kad nambikvarai nemoka rašyti, tačiau jie ir nepiešia, išsky- 
rus kelis punktyrus ir vingiuotas linijas ant savo moliūginių indų. Kaip ir 
būdamas kaduvėjų gentyje, aš vis dėlto išdalinau popieriaus lapus ir pieš- 
tukus, su kuriais jie iš pradžių nieko nedarė. Tačiau vieną dieną pamačiau 
juos brėžiančius ant popieriaus banguojančias horizontalias linijas. Ką gi jie 
norėjo daryti? Buvau priverstas akivaizdžiai pripažinti: jie rašė ar veikiau 
mėgino su savo pieštukais daryti tą patį, ką dariau ir aš - vienintelį dalyką, 
kurį jie tada galėjo suprasti, mat dar nebuvau pamėginęs jų pralinksminti 
savo piešiniais. Daugumai jų viskas tuo ir pasibaigė, tačiau genties vadas 
buvo toliaregiškesnis. Jis be abejonės vienintelis suprato rašto funkciją. 

Padarykime čia pirmąją pauzę. Tarp daugybės kitų šis fragmentas yra 
nedidelės dalies iš disertacijos apie nambikvarų gentį pakartotinis per- 
spausdinimas. Incidentas ten jau buvo papasakotas ir būtų naudinga juo 
pasiremti. Ten galima pastebėti tris punktus, kurie praleisti Liūdnuosiuose 
tropikuose. Jie pakankamai įdomūs. 

1. Ši maža nambikvarų grupė! vis dėlto turi vieną žodį, žymintį ra- 
šymo veiksmą, ar bent jau žodį, galintį funkcionuoti šiuo tikslu. Tad 
naujos galios tariamas įsiveržimas nesukelia staigmenos kalbos plotmėje. 
Ši Liūdnuosiuose tropikuose praleista detalė buvo pažymėta disertacijoje 
(p. 40 nr. 1): 


(a) grupės nambikvarai visiškai nemoka piešti, išskyrus kelis geometrinio 
pobūdžio brūkšnius ant moliūginių indų. Daugelį dienų jie nežinojo ką 
veikti su mūsų išdalytais popieriaus lapais ir pieštukais. Šiek tiek vėliau 
mes juos pamatėme be galo rūpestingai brėžiančius banguotas linijas. Ši- 
taip jie mėgdžiojo vienintelį būdą šiems daiktams naudoti, kurį matė mus 
atliekant mūsų užrašų knygutėse, kitaip sakant, rašant, tačiau jie tai darė 
nesuprasdami, kam tai reikalinga ir kuo svarbu. Beje, rašymą jie vadino 
„iekariukedjutu“, t. y. „linijų brėžimas“... 


Akivaizdu, kad žodžių, reiškiančių „rašyti, pažodinis vertimas iš 
beraščių tautų kalbų taip pat redukuotų šį žodį į gana skurdžią judesių 
reikšmę. Tai būtų tas pat, jei sakytume, kad tam tikra kalba neturi jokio 
žodžio, reiškiančio raštą - ir kad, atitinkamai, ją vartojantieji nemoka 
rašyti - tuo pretekstu, kad naudojasi žodžiu, reiškiančiu „išskusti“, „iš- 
raižyti, „įdrėksti“, „nulupti“, „įpjauti“, „įbrėžti“, „įspausti“ ir t. t. Tarsi 
„rašyti“ savo metaforiniu branduoliu reikštų ką kita. Ar neišduoda et- 
nocentrizmo visad skubotas pasitenkinimas tam tikrais vertimais ar tam 
tikrais savos kalbos atitikmenimis? Sakyti, kad kokia nors tauta nemoka 
rašyti, nes žodį, kurį ji vartoja užrašymo veiksmui, galima versti „linijų 
brėžimas“, - ar tai nebūtų tas pat, kaip nepripažinti, kad ji moka kalbėti, 


! Kalbama vien apie mažą pogrupį, kurį etnologas lydėjo tik nomadiniu jo laikotarpiu. Jam 
būdingas taip pat ir sėslus gyvenimas. Disertacijos įvade galima perskaityti: „Nėra jokio 
reikalo pabrėžti, kad tai nebus išsami nambikvarų gyvenimo ir bendruomenės studija. Mes 
galėjome dalytis su vietiniais gyventojais jų egzistencija tik nomadiniu laikotarpiu, ir jau vien 
tai apriboja mūsų tyrimo svarbą. Nuvykus pas juos sėsliuoju laikotarpiu neabejotinai būtų 
gauta svarbios informacijos, kuri padėtų patikslinti bendrą perspektyvą. Tikimės, kad vieną 
dieną galėsime to imtis“ (p. 3). Ar šis apribojimas, kuris atrodo lemiamas, nėra išskirtinai 
reikšmingas kalbant apie raštą, kuris, kaip žinome, daug glaudžiau ir esmingiau nei bet kas 
kita susijęs su sėslumo fenomenu? 

nes kalbėjimą atitinkantis žodis būtų verčiamas „šaukti“, „dainuoti“, 
„dvelkti“? Ar netgi „mikčioti“. Remdamiesi paprasta analogija, glūdinčia 
etnocentrinio asimiliavimo/išstūmimo mechanizmuose, kartu su Renanu 
priminkime, kad „pačiose seniausiose kalbose žodžiai, kuriais žymimos 
svetimos tautos, imami iš dviejų šaltinių: arba iš veiksmažodžių, reiš- 
kiančių mikčioti, švebeldžiuoti, arba iš žodžių, reiškiančių nebylus.“! Ar 
turime padaryti išvadą, kad kinai yra beraštė tauta dėl to, kad žodis wen 
reiškia daugybę kitų dalykų, o ne vien rašymą siaurąja prasme? Kaip teigia 
J. Gernet: 


Žodis wen reiškia brūkšnelių visumą - paprastą rašytinį ženklą. Jis varto- 
jamas akmens ir medžio gyslelėms, konsteliacijoms, kurias reprezentuoja 
tarp žvaigždžių brėžiami brūkšniai, paukščių ir keturkojų pėdoms žemėje 
(kinų tradicija tvirtina, kad šių pėdsakų stebėjimas paskatino rašto iš- 
radimą), tatuiruotėms arba, pavyzdžiui, piešiniams, puošiantiems vėžlių 
kiautus. Išplitus jo reikšmei, terminas wen reiškė literatūrą ir mandagius 
papročius. Jo antonimai yra žodžiai wu (kovotojas, karys) ir zhi (žalia, dar 
nenugludinta ir nepapuošta medžiaga)“. 


2. Šiam veiksmui, kurį sudaro „linijų brėžimas“ ir kuris šitaip suvo- 
kiamas šio pogrupio dialekte, Lėvi-Straussas pripažįsta išskirtinai „este- 
tinę“ reikšmę: „Rašymą jie vadino ,iekariukedjutu, t. y. „linijų brėžimas, 
kuris jiems kėlė estetinį susidomėjimą“. Kyla klausimas, kokią reikšmę 
gali turėti tokia išvada ir ką čia gali reikšti estetinės kategorijos specifiš- 
kumas. Lėvi-Straussas, atrodo, ne tik mano, kad galima atskirti estetinę 
vertę (kaip žinome, tai itin problemiška, ir etnologai geriau nei kas nors 
kitas mus perspėjo dėl tokio abstrahavimo), bet jis taip pat suponuoja, 
kad raštas „tikrąja to žodžio prasme“, kuris nambikvarų genčiai esą ne- 
prieinamas, estetinių savybių neturi. Mes pasitenkinsime tik nurodę šią 
problemą. Beje, net jei nenorėtume įtarinėti, kad tokia išvada neteisinga, 
galėtume nerimauti dėl kelių, kurie prie jos veda. Etnologas prie tokios 
išvados priėjo remdamasis sakiniu, paimtu iš kito pogrupio: „Kihikag- 
nere mūliene“, kuris verčiamas „brėžti linijas gražu“. Iš šio šitaip išversto 
sakinio, aptikto kitoje (b1) grupėje, daryti išvadą, kad „linijų brėžimas“ 
(a1) grupei buvo svarbus kaip „estetinio susidomėjimo“ objektas, o tuo 


' Apie kalbos kilmę, Raštai [De lorigine du langage, Œuvres Complėtes). T. VIII, p. 90. Tolesnis 
tekstas, kurio čia negalime cituoti, yra itin pamokantis besidomintiems žodžio „barbaras“ 
bei kitų kaimyninių žodžių kilme ir funkcionavimu. 

? Kinija - psichologiniai rašto aspektai bei funkcijos, EP, p. 33. 

norima pasakyti, kad vien estetinio, - štai kas kelia logikos problemų, 
kurias čia mums užtenka tik nurodyti. 

3. Kai Liūdnuosiuose tropikuose Lėvi-Straussas pastebi, kad „nambik- 
varai nemoka rašyti... [jie] nepiešia, išskyrus kelis punktyrus ir vingiuotas 
linijas ant savo moliūginių indų , o aprūpinti jo duotais instrumentais, jie 
brėžė vien „banguojančias horizontalias linijas“ ir „daugumai jų viskas 
tuo ir pasibaigė“, - tai šios pastabos yra pernelyg trumpos. Jų neaptin- 
kame disertacijoje, negana to, po aštuoniasdešimties puslapių (p. 123) 
joje netgi pabrėžiama, kad kai kurie nambikvarai greitai pasiekė rezul- 
tatų, kuriuos Lėvi-Straussas pateikia kaip „mūsų pačių piešinių įkvėptą 
kultūrinę inovaciją“. O juk kalbama ne tik apie žmogų ar beždžionę 
vaizduojančius piešinius (žr. 19 piešinį, p. 123), bet ir apie genealogiją 
bei socialinę struktūrą aprašančias, aiškinančias, užrašančias schemas. 
O tai kaip tik ir yra lemiamas fenomenas. Remiantis patikima ir gausia 
informacija, dabar žinoma, kad rašto (siaurąja prasme) genezė beveik 
visur ir dažniausiai buvo susijusi su rūpinimusi genealogija. Dažnai yra 
cituojama daugelio kartų atmintis ir oralinė tradicija, kartais susijusi su 
labai senais vadinamaisiais „beraščių tautų laikais. Pats Lėvi-Straussas 
tai daro Pokalbiuose (p. 29): 


Gerai žinau, kad mūsų vadinamos pirmykštės tautos dažnai turi neįtikėtinų 
atminties sugebėjimų, ir mums kalbama apie Polinezijos tautas, kurios su- 
geba nesuklysdamos pakartoti genealogijas, susijusias su dešimtimis kartų, 
tačiau tai vis dėlto turi akivaizdžias ribas. 


O juk kaip tik ši riba beveik visur peržengiama, kai pasirodo raštas 
(įprasta prasme), kurio funkcija yra išsaugoti ir genealoginei klasifikacijai 
suteikti papildomą, kitokios sąrangos objektyvavimą kartu su visomis 
galimomis to pasekmėmis. Taigi iki genealoginio piešinio prieinanti tauta 
prieina iki rašto įprasta prasme, suvokia jo funkciją ir eina daug toliau, 
nei tai leidžia suprasti Liūdnieji tropikai („viskas tuo ir pasibaigė“). Čia 
pereinama nuo archirašto prie rašto įprasta prasme. Šis perėjimas, ku- 
rio sunkumo mes nenorime nuvertinti, nėra perėjimas nuo šnekos prie 
rašto - jis vykta rašto apskritai viduje. Genealoginis ryšys ir socialinė 
klasifikacija yra archirašto siūlė, kalbos (vadinamos sakytine) ir rašto 
įprasta prasme sąlyga. 

„Tačiau genties vadas buvo toliaregiškesnis...“. Apie šį genties vadą 
disertacija mums sako, kad jis „išskirtinai protingas, įsisąmoninęs savo 

atsakomybę, aktyvus, ryžtingas ir sumanus“. „Tai maždaug trisdešimt 
penkerių metų amžiaus vyras, vedęs tris moteris“. „...Jo laikysena rašto 
atžvilgiu yra itin pamokanti. Jis tuoj pat suprato jo, kaip ženklo, vaid- 
menį ir jo suteikiamą socialinį pranašumą“. O tada Lėvi-Straussas tęsia 
pasakojimą, kurį beveik tais pačiais žodžiais pateikia ir Liūdnuosiuose 
tropikuose, iš kurių dabar mes ir imame citatą. 


Jis, be abejonės, vienintelis suprato rašto funkciją. Be to, jis iš manęs parei- 
kalavo užrašų knygutės ir štai dirbdami kartu mes turėjome panašias prie- 
mones. Informaciją, kurios iš jo prašau, jis man suteikia ne žodžiu, bet ant 
savo popieriaus brėžia vingiuotas linijas ir man jas pateikia, tarsi aš turėčiau 
perskaityti jo atsakymą. Jis pats yra kone savo komedijos auka: kiekvieną 
kartą, kai jo ranka užbaigia liniją, jis ją susirūpinęs tyrinėja, tarsi iš jos 
turėtų švystelėti reikšmė, ir jo veide išryškėja tas pats nusivylimas. Tačiau 
jis to neprisipažįsta, o tarp mūsų yra nebyliai sutarta, kad jo kringeliai turi 
prasmę, kurią aš apsimetu iššifruojantis; paskui beveik tuoj pat seka žodinis 
komentaras ir man jau nebereikia reikalauti būtinų paaiškinimų. 


Tęsinys atitinka ištrauką, kurią galima rasti disertacijoje ir kuri yra at- 
skirta nuo jau cituotosios daugiau nei keturiasdešimčia puslapių (p. 89). 
Ji susijusi su įsakymo funkcija - tai reikšmingas faktas, prie kurio dar 
sugrįšime. 


Taigi vos tik surinkęs visus savo žmones, iš krepšio ištraukė popieriaus 
lapą, primargintą vingiuotų linijų, kurias jis apsimetė skaitąs ir kuriose ap- 
simestinai neryžtingai ieškojo sąrašo daiktų, kuriuos aš turėjau padovanoti 
atsakydamas į įteiktas dovanas: vienam - lanką ir strėles, kitam - kardą 
brūzgynams(!), dar kitam - perlus(!) karoliams... Ši komedija tęsėsi dvi va- 
landas. Ko jis tikėjosi? Galbūt pats save suklaidinti, o gal veikiau nustebinti 
savo gentainius, juos įtikinti, kad jis yra prekių perdavimo tarpininkas, kad 
jis sudarė sąjungą su baltuoju ir kad žino jo paslaptis. Mes skubiai išvykome, 
labiausiai, aišku, bijodami to momento, kai visi mano atnešti nuostabūs 
daiktai atsidurs kieno nors kito rankose. Be to, aš nenorėjau aštrinti inci- 
dento, tad mes leidomės į kelią, kaip visad lydimi indėnų. 


Istorija labai graži. Iš tiesų kyla pagunda ją perskaityti kaip para- 
bolę, kurios kiekvienas elementas, kiekviena semantema nurodo į pri- 
pažintą rašto funkciją - į hierarchizavimą, į ekonominę įtarpinimo ir 
kapitalizavimo funkciją, į kvazireliginės paslapties žinojimą, - visa tai, 

kas pasitvirtina bet kokiame rašto fenomene, čia matome sutelkta, su- 
koncentruota, suformuota į pavyzdinio įvykio ir į itin trumpos faktų bei 
judesių atkarpos struktūrą. Visas organiškas rašto kompleksiškumas čia 
sufokusuotas į paprastą parabolę. 

B. Scenos prisiminimas. O dabar pereikime prie pamokos pamokos. Ji 
yra ilgesnė nei incidento papasakojimas - ji sudaro tris tankiai prirašytus 
puslapius, o jos esmę atkartojantis Pokalbių tekstas yra akivaizdžiai trum- 
pesnis. Taigi būtent disertacijoje incidentas atpasakojamas be teorinio 
komentaro, o etnologo išpažintyje teorija labiausiai išplėtota. 

Pasekime įrodymo eigą, kurioje iškeliami tariamai neginčytini istori- 
niai faktai. Mus visų pirma domins atotrūkis tarp faktinio akivaizdumo 
ir jo interpretacijos. Didžiausias atotrūkis pasirodys visų pirma (nors 
ne tik) tarp visiškai nedidelio „nepaprasto incidento“ fakto ir bendro- 
sios rašto filosofijos. Iš tiesų incidento smailė virš savęs laiko milžinišką 
teorinį pastatą. 

Po „nepaprasto įvykio“ etnologo padėtis lieka nestabili. Šios padėties 
aprašyme vyrauja tokie žodžiai: „nenusisekusi diena“, „mistifikacija“, 
„erzinanti atmosfera“, etnologas „staiga“ pasijunta „vienas brūzgynuose, 
pametęs [savo] kryptį“, „nusivylęs“, „su sugadinta nuotaika“, „priešiškoje 
teritorijoje“ jis „nebeturi ginklų“, o „niūrios mintys“ neduoda ramy- 
bės. Paskui grėsmė nuslūgsta, priešiškumas išnyksta. Naktis, incidentas 
baigėsi, mainai įvyko: pats laikas apmąstyti istoriją - tai budėjimo ir 
prisiminimo laikas. „Vis dar kankinamas šio keisto incidento, aš blogai 
miegojau ir slopinau nemigą, prisimindamas mainų sceną.“ 

Labai greitai iškeliamos dvi to paties incidento reikšmės. 

1. Rašto pasirodymas yra akimirksninis. Jis nėra paruoštas. Toks šuolis 
įrodytų, kad rašto galimybė gyvuoja ne šnekoje, bet yra išoriška šnekai. 
„Taigi raštas nambikvarų gentyje iškilo visai ne taip, kaip buvo galima įsi- 
vaizduoti, ne kaip sunkaus mokymosi rezultatas“. Kuo remdamasis Lėvi- 
Straussas daro išvadą apie šį epigenetizmą, kuris neišvengiamas, kai tik 
norima išsaugoti rašto išoriškumą šnekos atžvilgiu? Incidentu? Bet juk 
tai buvo ne kilmės, o vien rašymo imitavimo scena. Nors ir kalbama 
apie raštą, staigus čia yra visai ne perėjimas prie rašto, ne jo išradimas, 
bet jau suformuoto rašto importavimas. Tai pasiskolinimas - dirbtinis 
pasiskolinimas. Kaip sako pats Lėvi-Straussas, „jo [rašto] simbolis buvo 
pasiskolintas, tuo tarpu jo tikrovė liko svetima“. Beje, gerai žinoma, kad 
visiems rašto išplitimo ir perdavimo fenomenams būdingas toks stai- 
gumas. Tačiau tai visai nebūdinga rašto pasirodymui, kuris, priešingai, 

visada buvo sunkus, palaipsninis, pereinantis skirtingus etapus. O tas 
staigumas, su kuriuo vyksta pasiskolinimas, suponuoja jį lemiančių iš- 
ankstinių struktūrų buvimą. 

2. Antroji reikšmė, kurią Lėvi-Straussas mano galįs perskaityti pa- 
čiame scenos tekste, yra susijusi su pirmąja. Jie išmoko nesuprasdami, 
vadas veiksmingai panaudojo raštą, nežinodamas nei jo funkcijos, nei 
juo reiškiamo turinio, vadinasi, rašto tikslingumas yra politinis, o ne 
teorinis, „veikiau sociologinis nei intelektualinis“. Tai atveria ir padengia 
visą erdvę, kurioje Lėvi-Straussas dabar apmąstys raštą. 


Jo simbolis buvo pasiskolintas, tuo tarpu jo tikrovė liko svetima. Jis buvo 
pasiskolintas veikiau sociologiniu nei intelektualiniu tikslu. Tai buvo ne pa- 
žinimas, įsiminimas ar supratimas, bet vien individo - ar funkcijos - pres- 
tižo bei autoriteto didinimas kito asmens sąskaita. Dar akmens amžiuje 
esantis čiabuvis nuspėjo, kad didžioji supratimo priemonė, jos nesupran- 
tant, galėjo bent jau tarnauti kitiems tikslams. 


Šitaip atskiriant „sociologinį“ ir „intelektualinį“ „tikslą“, raštui priski- 
riant pirmąjį, o ne antrąjį, pasitikima itin problemiška intersubjektyvaus 
santykio ir žinojimo skirtimi. Jei tiesa, kaip mes iš tiesų manome, kad 
raštas negali būti mąstomas už intersubjektyvios prievartos horizonto, 
tai ar esama kažko - tebūnie tai mokslas - kas radikaliai jos išvengia? 
Ar esama žinojimo ir ypač kalbos - mokslinės arba ne - kurią galima 
būtų nusakyti kaip tuo pat metu svetimą tiek raštui, tiek prievartai? Jei 
atsakoma neigiamai - taip, kaip mes ir darome - tuomet šių sąvokų 
vartojimas, siekiant išryškinti rašto specifiką, yra nepagrįstas. Tad visi 
pavyzdžiai’, kuriais Lėvi-Straussas iliustruoja šį teiginį, be abejo, yra tikri 
ir tikėtini, tačiau net per daug tikėtini. Jais paremta išvada gerokai pra- 
noksta to, kas čia vadinama „raštu“ (t. y. raštu įprasta to žodžio prasme), 
lauką. Ji taip pat padengia neužrašytos šnekos lauką. Tai reiškia, kad, jei 
prievartą siejame su raštu, tai raštas pasirodo gerokai anksčiau už raštą 


„Galų gale tūkstantmečiais ir netgi šiandien didžiojoje pasaulio dalyje raštas egzistuoja kaip 
institucija visuomenėse, kurių didžioji dalis narių nemoka juo naudotis. Kaimuose, kuriuose 
man teko buvoti Čitagongo kalvose rytų Pakistane, gyvena daugybė beraščių, tačiau kiekvienas 
kaimas turi savo raštininką, atliekantį savo funkciją individų ar kolektyvo labui. Visi žino 
raštą esant ir prireikus juo naudojasi, tačiau iš išorės ir tarsi svetimu tarpininku, su kuriuo 
jie bendrauja sakytiniu būdu. Tad raštininkas retai kada būna grupės tarnautojas ar samdytas 
darbuotojas: jo mokytumą lydi galia, todėl tas pats individas dažnai atlieka ir raštininko, ir 
kreditoriaus vaidmenį. Ne tik dėl to, kad jam reikia skaityti ir rašyti, idant galėtų atlikti savo 
amatą, bet ir todėl, kad šitaip ir kaip skaitantis, ir kaip rašantis turi įtakos kitiems.“ 

siaurąja to žodžio prasme: jis pasirodo jau pačią šneką atveriančiame 
skirsme arba archirašte. 

Tuo būdu užsimindamas - vėliau jis tai patvirtins - kad esminė rašto 
funkcija - tai sukurti palankią dirvą pavergiančiai galiai, o ne „nesu- 
interesuotam“ mokslui (jis, atrodo, vis laikosi šios perskyros), dabar, 
antruoju savo apmąstymų etapu, Lėvi-Straussas gali neutralizuoti ribą 
tarp raštingų ir beraščių tautų: čia kalbama ne apie rašto turėjimą, bet 
apie iš to daromas išvadas apie tautų istoriškumą ar neistoriškumą. Šis 
neutralizavimas itin reikšmingas: jis leidžia įvesti temas: a) apie esminį 
ir neredukuojamą reliatyvumą suvokiant istorinį procesą (žr. Rasė ir 
Istorija); b) apie „šiltų“ ir „šaltų“ visuomenių skirtumus, turint omenyje 
„istorinę temperatūrą“ (Pokalbiai, p. 43 ir kitur); c) apie etnologijos ir 
istorijos santykius!. 

Taigi, pasitikint priimta mokslo ir galios skirtimi, čia siekiama pa- 
rodyti, kad raštas nesuteikia jokios galimybės vertinti istorinius ritmus 
ir tipus: milžiniško socialinių, ekonominių, techninių, politinių ir t. t. 
struktūrų, kuriose mes tebegyvename, kūrimosi epocha - neolitas - ne- 
pažinojo rašto?. Ką tai reiškia? 

Iš tolesnio teksto paimsime tris ištraukas, dėl kurių galėtume ginčytis, 
tačiau to nedarysime, nes norime kuo greičiau pasiekti Lėvi-Strausso 
įrodymų pabaigą ir tada pradėti diskusiją. 

Pirmoji ištrauka. 


Panaikinę visus kriterijus, pasiūlytus atskirti barbariškumą nuo civilizuotu- 
mo, norėtume išsaugoti bent jau šį kriterijų: beraštės arba raštingos tautos. 
Vienos sugeba kaupti praeity įgytas žinias ir vis greičiau judėti nusibrėžto 
tikslo link, o kitos praeitį sugeba sulaikyti tik individualioje atmintyje ir 
todėl lieka besikeičiančios istorijos, kuriai visada trūksta pradžios ir ne- 
nutrūkstančio projekto įsisągmoninimo, kalinės. Vis dėlto niekas iš to, ką 


' Istorija ir etnologija [Histoire et ethnologie] (R.M.M., 1949 ir Struktūrinė antropologija, p. 33): 
„Etnologija ypač domisi neužrašytais dalykais ne dėl to, kad jos studijuojamos tautos nesu- 
geba rašyti, bet todėl, kad tai, kuo ji domisi, skiriasi nuo viso to, ką žmonės paprastai ketina 
užfiksuoti ant akmens ar ant popieriaus.“ 

? Liūdnyjų tropikų skyriuje „Romo stikliukas“ primindamas, kad „neolito epochoje žmogus 
jau buvo išgalvojęs daugumą išlikimui būtinų dalykų. Jau matėme, kodėl rašto galima nepri- 
skirti šiems būtiniems dalykams“, Lėvi-Straussas pažymi, kad tų laikų žmogus, aišku, nebuvo 
„labiau laisvas nei šiandien“. „Bet vien jo buvimas žmogumi darė iš jo vergą. Kadangi jo įtaka 
gamtai buvo labai ribota, jį saugojo ir tam tikra prasme suteikdavo išsivadavimą amortizuo- 
janti jo sapnų pagalvė“. Žr. taip pat „neolitinio paradokso“ temą Laukiniame mąstyme (p. 22 
[p. 26]). 

mes žinome apie raštą ir apie jo vaidmenį evoliucijoje, nepatvirtina šios 
koncepcijos. 


Ši ištrauka turi prasmę tik esant dviem sąlygoms: 

1. Su sąlyga, kad nekreipiamas dėmesys į mokslo idėją ir jo projektą, 
t. y. į tiesos, kaip iš principo begalinės perdavimo galimybės, idėją, kuri 
iš tiesų istoriškai įmanoma tik su raštu. Šią akivaizdybę mums primenan- 
čių Husserlio tyrinėjimų (Krisis ir Geometrijos kilmė) akivaizdoje Lėvi- 
Strausso kalbėjimas gali būti palaikytas tik atsisakius moksliniam projek- 
tui ir tiesos apskritai vertei pripažinti kokią nors specifiką. Tokia pozicija 
yra pakankamai stipri, bet savo stiprumą ir rišlumą gali mus priversti 
pripažinti tik pati atsisakydama pateikti save kaip mokslinį diskursą. 
Gerai žinoma schema. Faktiškai kaip tik tai, atrodo, čia ir vyksta. 

2. Su sąlyga, kad neolito epocha, sukūrusi giliąsias struktūras, kurio- 
mis mes iki šiol gyvename, nežinojo nieko panašaus į raštą. Būtent čia toji 
rašto samprata, kurią vartoja šiuolaikinis etnologas, atrodo išskirtinai siau- 
ra. Šiandien etnologija mums pateikia plačios informacijos apie raštus, 
buvusius iki raidinio rašto, apie kitas fonetinio rašto ar fonetizavimuisi 
visiškai pasiruošusias sistemas. Šios informacijos platumas byloja pats 
už save. 

Antroji ištrauka. Darydamas prielaidą, kad viskas buvo įgyta dar iki 
rašto, Lėvi-Straussas tiesiog toliau tęsia: 


Priešingai, nuo rašto išradimo iki šiuolaikinio mokslo gimimo Vakarų pa- 
saulis išgyveno maždaug 5000 metų, per kuriuos jo žinios labiau svyravo 
nei augo. (Kursyvas mūsų). 


Šis teiginys galėtų mus šokiruoti, bet mes išliksime santūrūs. Ne- 
manome, kad toks teiginys yra klaidingas. Bet ir nemanome, kad jis 
teisingas. Reikalui esant jis veikiau atsakytų į jokios prasmės neturintį 
klausimą!. Ar žinių kiekio sąvoka nėra įtartina? Ką reiškia žinių kiekis? 
Kaip jis keičiasi? Net nekalbant apie tvarkos ir kokybės mokslą, galima 
kelti klausimą, ką reiškia grynuoju kiekiu užsiimančių mokslų kiekis. 
Kaip tai galima įvertinti kiekybiniu požiūriu? Į tokius klausimus galima 
atsakyti tik grynai empiriškai. Išskyrus tą atvejį, kai mėginama atsižvelgti 
į itin sudėtingus žinių kaupimo dėsnius, o tai padaryti galima tik įdėmiau 


! „Mokslininkas, - vis dėlto sako Lėvi-Straussas, - yra ne tas, kuris pateikia teisingus atsaky- 
mus, bet tas, kuris kelia teisingus klausimus“ (Žalia ir virta). 

svarstant apie raštą. Galima pasakyti priešingai nei Lėvi-Straussas, ir tai 
nebūtų nei teisingiau, nei klaidingiau. Galima pasakyti, kad per vieną ar 
kitą penkiasdešimties metų laikotarpį, dar netgi iki „modernaus mokslo“ 
atsiradimo, taip pat ir šiandien kiekvieną minutę žinių sukaupiama kur 
kas daugiau nei jų sukaupta per praėjusius tūkstantmečius. Tai apie žinių 
kaupimą. O kalbant apie svyravimo sąvoką, ji pati savaime yra visiškai 
empirinė. Bet kokiu atveju esminių teiginių niekada nebus galima pa- 
teikti kokioje nors skalėje. 

Trečioji ištrauka. Tai labiausiai iš vėžių išmušanti šio skyriaus ištrauka. 
Tarkime, kad rašto atėjimas nuo trečio iki ketvirto tūkstantmečio pažini- 
mo srityje lemiamų permainų nesukėlė. Vis dėlto Lėvi-Straussas sutinka, 
kad jau du šimtmečius taip nebėra. Remiantis jo pasiūlyta skale, lieka 
visiškai neaišku, kas pateisina šį lūžį. Ir vis dėlto jis jį nurodo: „Be abejo 
būtų sunku suvokti XIX ir XX amžiaus mokslo suklestėjimą be rašto. 
Tačiau ši būtina sąlyga, žinoma, nėra pakankama, norint jį paaiškinti“. 

Stebina ne tik lūžis, bet ir kyla klausimas, kokiai čia nuomonei Lėvi- 
Straussas prieštarauja. Niekas niekada negalėjo pagalvoti, kad raštas - už- 
rašymas, nes būtent apie jį čia kalbama - buvo pakankama mokslo sąlyga 
ir kad užteko mokėti rašyti, idant būtum mokslininku. Norint panaikinti 
Šią iliuziją - jei mes ją turėtume - užtektų perversti daugybę literatūros. 
Tačiau svarbu pripažinti, kad raštas yra „būtina“ mokslo „sąlyga“, kad be 
rašto nėra mokslo, ir tai Lėvi-Straussas pripažįsta. O kadangi sunku būtų 
griežtai kalbant mokslo kilmę sieti su XIX amžiumi, tai visa jo argumen- 
tacija atitinkamai sugriūva arba pasirodo tik empirinė ir apytikrė. 

Iš tiesų reikalas tas - ir kaip tik dėl šios priežasties mes ilgai neapsi- 
stosime ties šia argumentacija - kad Lėvi-Straussas siekia palikti šią sritį, 
paskubomis paaiškinęs, kodėl mokslo problema nėra tinkamas būdas 
kalbėti apie rašto funkciją ir kilmę: „Norint rašto pasirodymą susieti su 
tam tikrais civilizacijai būdingais bruožais, reikia eiti kita kryptimi“. O 
tiksliau, reikia įrodyti, kad, remiantis mus taip sugluminusiu atsiejimu, 
rašto atsiradimas buvo susijęs labiau su „sociologine“ nei su „intelek- 
tualine“ būtinybe. Tad kitame puslapyje turi būti atskleista ne tik ši so- 
ciologinė būtinybė - o tai viso labo būtų paprasčiausia banalybė ir ji tik 
šiek tiek būtų susijusi su sociologine rašto specifika, - bet ir tai, kad ši 
socialinė būtinybė yra „viešpatavimo“, „išnaudojimo“, „pavergimo“ bei 
„klastos“ būtinybė. 

Norint tinkamai perskaityti šį puslapį, reikia jį suskaidyti į lygmenis. 
Autorius čia pateikia tai, ką vadina savo „hipoteze“: „Jei mano hipotezė 

tiksli, reikia pripažinti, kad pirminė rašytinės komunikacijos funkci- 
ja - palengvinti pavergimą!.“ Pirmame lygmenyje ši hipotezė taip greitai 
patvirtinama, kad vargu ar išvis ją verta vadinti hipoteze. Šie faktai gerai 
žinomi. Jau seniai žinoma, kad rašto galia nedidelio skaičiaus žmonių - 
kastos ar klasės rankose visada sutapo su hierarchizavimu (mes sakytume 
su politiniu skirsmu): su suskirstymu į ekonominės-techninės- politinės 
galios grupes, klases ir lygmenis, o kartu su atidėtos', kapitalizavimo 
organui atiduotos galios - valdžios delegavimu. Šis fenomenas atsiranda 
nuo pačios sėslaus gyvenimo pradžios kartu su atsargų kaupimu atsiradus 
agrarinėms visuomenėms. Čia viskas taip akivaizdu?, kad Lėvi-Strausso 
pateikiamus empirinius pavyzdžius galima būtų plėsti iki begalybės. Visa 
ši struktūra pasirodo vos tik visuomenė pradeda gyvuoti kaip visuomenė, 
kitaip sakant, nuo pat gyvenimo apskritai pradžios, kai itin įvairialypės 
struktūros ir įvairaus sudėtingumo lygmenyse yra įmanoma skirti-už- 
delsti esatį, t. y. išlaidas ar vartojimą, ir organizuoti gaminimą, t. y. re- 
zervą apskritai. Tai atsitinka gerokai anksčiau už rašto siaurąja prasme 
pasirodymą, tačiau tiesa (ir to negalima nepaisyti), kad tam tikrų rašto 
sistemų pasirodymas prieš tris-keturis tūkstantmečius yra neįtikėtinas 
šuolis gyvenimo istorijoje. Tuo labiau neįtikėtinas, kad stulbinantis skirs- 
mo galios augimas bent jau per šiuos kelis tūkstantmečius nesukėlė jokių 
ryškesnių organizmo transformacijų. Kaip tik tai ir yra skirsmo galios 
savastis: kuo labiau ji plečiasi, tuo mažiau permaino gyvenimą. Jeigu ji 
taptų begalinė - o tai jos esmė a priori atmeta - pats gyvenimas pasiektų 
nesudrumsčiamą, nepaliečiamą ir amžiną esatį: begalinį skirsmą, Dievą 
ar mirtį. 

Taip prieiname prie antrojo skaitymo lygmens. Jame atsiskleis ir galu- 
tinis Lėvi-Strausso sumanymas - tai, ko link įrodymas nukreipia faktines 
akivaizdybes - ir drauge politinė ideologija, kuri, pavadinta marksistinės 
hipotezės vardu, persipina su pačiu gražiausiu to, ką mes pavadinome 
„esaties metafizika“, pavyzdžiu. 

Prieš tai matėme, kaip dėl tyrinėjimų, susijusių su mokslo statusu ir 
žinių sukaupimu, empiriškumo kiekvienas išsakytas teiginys prarado 


< 


' „Palengvinti“, „sudaryti palankias sąlygas“, „sustiprinti“ - tai žodžiai, pasirinkti rašto veiki- 
mui aprašyti. Ar taip sau neuždraudžiamas bet koks esminis, principinis, griežtas apibrėži- 
mas? 

' différée - galima versti ir „atskirtos; uždelstos“. Apie šio žodžio dviprasmiškumą žr. skyrelio 
Rašytinė būtis iii vert. paaiškinimą, p. 38. 

? Žr. pavyzdžiui, Leroi-Gourhan, Gestas ir šneka. Žr. taip pat Tautų raštas ir psichologija 
[Žr. tikslesnes nuorodas Įžangos 1 išnašoje, p. 7]. 

griežtumą ir tapo vienodai galintis būti klaidingas ar teisingas. Net kilo 
abejonių, ar apskritai verta kelti apie tai klausimą. Tas pats vyksta ir čia. 
Tai, kas bus pavadinta pavergimu, lygiai taip pat teisėtai gali vadintis iš- 
(si)laisvinimu. Ir kaip tik tuo metu, kai šis svyravimas sustabdomas ties 
pavergimo reikšme, diskursas paralyžiuojamas ir virsta apibrėžta ideolo- 
gija, kuri mums keltų nerimą, jei tuo čia pirmiausiai rūpintumėmės. 

Šiame tekste Lėvi-Straussas nedaro jokio skirtumo tarp hierarchiza- 
vimo ir viešpatavimo, tarp politinės valdžios ir išnaudojimo. Šiuose ap- 
mąstymuose nuskamba anarchizmo, sąmoningai painiojančio įstatymą su 
priespauda, gaida. Pozityvaus įstatymo ir teisės idėją, kurią sunku mąstyti 
kaip iki rašto galimybės esančią formalią visiems žinomą bendrybę, Lėvi- 
Straussas apibrėžia kaip suvaržymą ir pavergimą. Politinė valdžia gali 
būti vien neteisingos galios turėtoja. Tai klasikinė ir nuosekli tezė, tačiau 
čia išsakyta kaip savaime suprantama, be mažiausio kritinio dialogo su 
kitos tezės šalininkais, pagal kurią įstatymo bendrybė, priešingai, yra 
laisvės valstybėje sąlyga. Jokio dialogo, pavyzdžiui, su Rousseau, kuris, 
be abejo, būtų suvirpėjęs, matydamas, kad juo remiasi mokinys, šitaip 
apibrėžiantis įstatymą. 


Jei rašto nepakako žinioms sutvirtinti, jis galbūt buvo būtinas sustiprinti 
valdžiai. Pasižiūrėkime į tai, kas arčiau mūsų: per XIX amžių išsiplėtojęs 
sistemingas Europos valstybių siekis įvesti privalomą išsilavinimą eina koja 
kojon su karinės tarnybos ir proletarizavimo išplėtimu. Šitaip kova prieš 
analfabetizmą jungiasi su valdžios kontrolės piliečių atžvilgiu sustiprėjimu. 
Mat reikia, kad visi mokėtų skaityti, idant valdžia galėtų pasakyti: kiekvie- 
nas privalo žinoti įstatymą.! 


Vertinant šiuos kritiškus pareiškimus reikia būti atsargiam. Ypač rei- 
kia stengtis jų neapversti ir neužimti priešingos pozicijos. Neabejotina, 
kad tam tikroje duotoje istorinėje struktūroje - pavyzdžiui, toje epochoje, 
apie kurią kalba Lėvi-Straussas — formalaus teisėtumo pažanga, kova 
prieš analfabetizmą ir t. t. galėjo funkcionuoti kaip mistifikuojanti jėga 
ir instrumentas, sutvirtinantis vienos klasės ar vieno luomo valdžią, ku- 
rios formali-universali reikšmė buvo pasisavinta konkrečios empirinės 
jėgos. Galbūt tai netgi esminė ir neišvengiama būtinybė. Tačiau remtis 
ja, siekiant paprastai ir vienareikšmiškai apibrėžti įstatymą ir valstybę, 
pasmerkti juos etiniu požiūriu, o kartu sujais ir rašto, privalomos karinės 


" Šio tipo gausių svarstymų galima aptikti Valéry tekstuose. 

tarnybos bei proletarizavimo išplitimą, politinės pareigos ir „kiekvienas 
privalo žinoti įstatymą“ bendrybę, - visa tai yra padarinys, kurio negalima 
giežtai išvesti iš šių prielaidų. Bet jei vis dėlto tai daroma, kaip šiuo atveju, 
tuoj pat reikia padaryti išvadą, kad neišnaudojimas, laisvė ir t. t. „eina 
koja kojon“ (vartojant šį tokį dviprasmišką posakį) su analfabetizmu ir 
su neprivaloma karine tarnyba, neprivalomu visuomeniniu išsilavinimu 
ar įstatymu apskritai. Argi ne taip? 

Venkime Lėvi-Straussui priešpriešinti klasikinių argumentų sistemą 
ar net supriešinti jį su juo pačiu (ankstesniame puslapyje jis iš tiesų rašto 
prievartą siejo su tuo faktu, kad raštas buvo rezervuotas mažumai, rašt- 
vedžių konfiskuotas vienos kastos naudai, o dabar pavergianti prievarta 
priskiriama visuotiniam alfabetizavimui). Tai viso labo tik tariamas ne- 
nuoseklumas: universalumas, kaip empirinė jėga, yra visada užvaldytas 
konkrečios empirinės jėgos, - tai vienintelis teiginys, iškeliamas abiejuose 
minėtuose Lėvi-Strausso sakiniuose. 

Ar norint nagrinėti šią problemą reikia kelti klausimą, kokia yra pa- 
vergimo universalios formos įstatymui reikšmė? Galėtume tai padaryti, 
tačiau geriau būtų nesukti šiuo klasikiniu keliu: jis mus gana greitai pri- 
verstų parodyti, kad rašto įvaldymas suformuoja laisvą subjektą vykstant 
prievartiniam jo paties nusitrynimo ir jo paties sukaustymo procesui. 
Šio proceso neįmanoma apmąstyti etikos, psichologijos, politinės filo- 
sofijos ir klasikinės metafizikos sąvokomis. Palikime šias kalbas sklaidyti 
ore, - mes dar nepabaigėme skaityti rašto „Pamokos“. 

Kadangi Lėvi-Straussas toliau tęsia su šios laisvamaniškos ideologijos 
gaidele, turinčia gana ypatingą antikolonialistinį ir anti-etnocentristinį 
atspalvį: 


Iš tautinės plotmės visas reikalas perėjo į tarptautinę plotmę to bendri- 
ninkavimo dėka, kuris užsimezgė tarp jaunų valstybių - susidūrusių su 
problemomis, kurias mes sprendėme prieš vieną ar du amžius - ir tur- 
tingųjų tarptautinės bendruomenės, nerimaujančios dėl grėsmės, kurią 
jos stabilumui kelia reakcija tautų, kurių rašytinis žodis dar neįpratino 
mąstyti užgaidžiai kaitaliojamomis formuluotėmis ir pagrįsti pastangas 
siekti mokslo. Galėdamos prieiti prie bibliotekose sukaupto žinojimo, šios 
tautos tampa jautrios melams, kuriuos išspausdinti dokumentai propaguoja 
dar didesniu mastu. (Kursyvas mūsų). 

Tiesos, kurią gali turėti tokie tvirtinimai, akivaizdoje ėmęsi tų pačių 
atsargumo priemonių kaip ir prieš akimirką, parafrazuokime šį tekstą. 
Tai jaunų valstybių, kurios susijungia su ką tik demaskuotomis senomis 
valstybėmis („jaunų valstybių ir turtingųjų tarptautinės bendruomenės 
bendrininkavimas“), kritika dekolonizuotų tautų laisvės vardu. „Viso rei- 
kalo“ kritika: rašto propagavimas pateikiamas voliuntaristinės psichologijos 
sąvokomis, o jo suformuotas tarptautinės politikos fenomenas aprašomas 
ryžtingai ir sąmoningai organizuoto sąmokslo sąvokomis. Kritika valstybės 
apskritai ir jaunų valstybių, kurios propagandiniais tikslais platina raštą, 
siekdamos užtikrinti savo pareiškimų perskaitomumą bei veiksmingumą 
ir apsisaugoti nuo „reakcijos tautų, kurių rašytinis žodis dar neįpratino 
mąstyti užgaidžiai kaitaliojamomis formuluotėmis“. O tai leidžia suprasti, 
kad sakytinės formuluotės nėra kaitaliojamos, nėra daugiau užgaidžiai 
kaitaliojamos nei rašytinės formuluotės. Tai ne pats mažiausias paradok- 
sas. Kartojame dar kartą: mes nenorime teigti, kad raštas negali atlikti ar 
iš tiesų neatlieka šio vaidmens, tačiau kai tuo remiantis jam priskiriamas 
specifiškumas ir padaroma išvada, kad šneka nuo to apsisaugo, čia atsiveria 
bedugnė, kurios negalima taip lengvai peržengti. Nekomentuosime to, 
kas pasakyta apie priėjimą prie „bibliotekose sukaupto žinojimo“, viena- 
reikšmiškai apibrėžto kaip jautrumas „melams, kuriuos išspausdinti doku- 
mentai...“ ir t. t. Galima būtų aprašyti ideologinę atmosferą, kuria šiandien 
alsuoja tokios formuluotės. Pasitenkinkime atpažinę čia paveldą antrojo 
Samprotavimo („Tad palikdami visas mokslines knygas... ir mąstydami apie 
žmogiškos Sielos pirmuosius ir paprasčiausius veiksmus...“. „O žmogau... 
štai tavo istorija, tokia, kokią tikėjausi skaityti ne į tave panašių [būtybių] 
knygose, nes jie yra melagiai, bet niekada nemeluojančioje prigimtyje.“ ), 
traktato Emilis („Piktnaudžiavimas knygomis naikina mokslą...“ „...tokia 
daugybė knygų mus verčia nepaisyti pasaulio knygos...“ „...reikia ne skaity- 
ti, reikia matyti.“ „Aš atimu jų paties didžiausio varganumo instrumentus, 
t. y. knygas. Skaitymas - tai vaikystės rykštė.“ „Skaitantis vaikas nemąsto.“ 
ir t. t.), esė Savojos vikaras („Aš vėl užverčiau visas savo knygas... “), Laiškas 
Christopheui de Beaumont („Aš ieškojau tiesos knygose: jose radau tik 
melą ir paklydimą.“)'. 

Po šios naktinės meditacijos Lėvi-Straussas sugrįžta prie „nepaprasto 
incidento“. Ir būtent tam, kad pasakytų pagiriamąjį žodį - dabar jau pa- 
teisintą istorijos - tiems nambikvarų genties išminčiams, kuriems užteko 


' Emile ou de léducation; Vicaire savoyard; Lettre d Christophe de Beaumont. 

drąsos pasipriešinti raštui ir jų vado mistifikacijai. Pagiriamasis žodis 
tiems, kurie mokėjo pertraukti - deja, tik tam tikram laikui - lemtingą 
evoliucijos eigą ir kurie „pasidarė sau atokvėpį“. Šiuo aspektu ir savo po- 
žiūriu į nambikvarų visuomenę etnologas yra griežtas konservatorius. 
Po kelių šimtų puslapių jis pažymės: „noriai griaunantis tarp savųjų ir 
maištaujantis prieš tradicinius papročius, etnologas tampa pagarbus, 
net konservatyvus, vos tik tiriama visuomenė pasirodo skirtinga nuo jo 
paties visuomenės“. 

Du motyvai vietoj išvados: viena vertus, kaip ir Rousseau mąstyme, 
būtinos ar veikiau lemtingos degradacijos, kaip pačios progreso formos, 
tema; kita vertus, nostalgija tam, kas buvo iki šios degradacijos, jausmi- 
nis polėkis pasipriešinimo salelėms, mažoms bendruomenėms, kurios 
laikinai apsisaugojo nuo sugedimo (šia tema žr. Pokalbiai, p. 49), kuris, 
kaip Rousseau mąstyme, susijęs su raštu ir su vieningos, sau esančios 
šnekos suvienytos tautos susiskaidymu. Prie to dar sugrįšime. Paskai- 


tykime: 


Kauliukai, be abejo, mesti [kalbama apie lemtingą evoliuciją, į kurią jau 
įtrauktos tautos, iki šiol buvusios apsaugotos nuo rašto: daugiau fatalistinis 
nei deterministinis konstatavimas. Istorijos seka mąstoma žaidimo bei 
atsitiktinumo sąvokomis. Reikėtų išstudijuoti tokią dažną žaidėjo metafo- 
rą Lėvi-Strausso tekstuose - J. D. past.]. Tačiau mano nambikvarų kaime 
kietakakčiai vis dėlto buvo patys išmintingiausi. (Kursyvas mūsų). 


Šie kietakakčiai — tai besipriešinantieji, tie, kurių vadas negalėjo ap- 
gauti ir kurie yra veikiau tvirto nei subtilaus būdo, kurie turi daugiau 
širdingumo ir tradicinio išdidumo nei dvasios atvirumo. 


Tie, kurie nesutiko su savo vadu po to, kai jis pamėgino suvaidinti civilizuo- 
tą žmogų (po mano apsilankymo dauguma jo žmonių jį paliko), miglotai 
suprato, kad raštas ir klasta drauge prasiskverbė į jų tarpą. Pasislėpę toliau 
esančiuose brūzgynuose jie pasidarė sau atokvėpį. (Šio pasipriešinimo iš- 
trauka taip pat atpasakota disertacijoje p. 89). 


l. - Jei žodžiai turi prasmę ir jei „raštas ir klasta drauge prasiskver- 
bė į jų tarpą, reikia manyti, kad vadinamosiose beraštėse visuomenėse 
nebuvo klastos ir visų su ja susijusių verčių ir neverčių. Norint tuo su- 
abejoti, nereikia toli eiti: užtenka pasukti empiriniu aplinkkeliu, iškeliant 
faktus, sugrįžti atgal aprioriškumo ar transcendentalumo link, kaip tai 

darėme įvadinėje dalyjei. Šioje įvadinėje dalyje primindami, kad prie- 
varta nelaukė rašto siaurąja prasme pasirodymo, kad raštas visada jau 
buvo prasidėjęs kalboje, kaip ir Lėvi-Straussas mes darome išvadą, kad 
prievarta yra raštas. Tačiau prie šio teiginio mes priėjome visai kitu keliu, 
tad jis turi radikaliai skirtingą prasmę. Jis nebėra paremtas mito mitu, 
pirmapradiškai geros šnekos ir prievartos, kuri ją esą užgriūna kaip lem- 
tingas nelaimingas atsitikimas, mitu. Lemtingas nelaimingas atsitikimas, 
kuris esąs ne kas kita kaip pati istorija. Tai nereiškia, kad šitaip daugiau 
ar mažiau atvirai nurodydamas į nupuolimo į blogį, einančio po žodžio 
nekaltybės etapo, idėją, Lėvi-Straussas šią klasikinę ir implicitinę teologiją 
paverčia sava. Tiesiog jo etnologinis diskursas randasi vartojant sąvokas, 
schemas bei vertes, kurios sistemingai ar genealogiškai bendrininkauja 
su šia teologija ir šia metafizika. 

Taigi mes čia nesuksime ilgu empiriniu ar aprioriniu aplinkkeliu. 
Pasitenkinsime nambikvarų visuomenės aprašyme palyginę skirtingus 
momentus. Jei tikėsime Pamoka, iki rašto nambikvarai nepažinojo prie- 
vartos ir netgi hierarchizavimo, mat šis labai greitai sutapatinamas su 
išnaudojimu. Tad šalia skyriaus Pamoka užtenka atsiversti bet kurį Liūd- 
nųjų tropikų ar disertacijos puslapį, kad akivaizdžiai išaiškėtų visiškai 
priešingas dalykas. Čia susiduriame ne tik su griežtai hierarchizuota 
visuomene, bet ir su visuomene, kurios santykiai paženklinti stulbinančia 
prievarta. Tokia pat stulbinančia, kaip ir nekalti bei švelnūs išdykavimai, 
kurie aprašyti skyriaus Pamoka pradžioje ir kuriuos mes visai teisėtai 
traktuojame kaip apgalvotas tendencingo įrodymo prielaidas. 

Tarp daugybės kitų analogiškų ištraukų, kurių čia negalime pacituoti, 
atsiverskime 87 disertacijos puslapį. Savaime aišku, kalbama apie be- 
raščius nambikvarus: 


O vadas turi parodyti nuolatinį, veikiau dėl rinkiminės politikos nei val- 
džioje įgytą talentą išlaikyti savo grupę ir, jei įmanoma, ją didinti prisi- 
jungiant naujų grupių. Klajoklių gentis iš tiesų atrodo kaip trapus vienetas. 
Jei vado valdžia tampa pernelyg reikli, jei jis sau užgrobia pernelyg daug 
moterų, jei bado laikotarpiu nepajėgia išspręsti maitinimosi problemų, kyla 
nepasitenkinimas, individai ar šeimos suskyla ir prisijungia prie giminingos 
genties, kurios gyvenimas atrodo geriau sutvarkytas: ji geriau maitinasi, 
nes atranda medžioklės ir augalų rinkimo vietų, arba yra turtingesnė dėl 


' Derrida čia turi omenyje šios knygos II dalies 1 skyriaus „Raidės prievarta: nuo Lėvi-Strausso 
iki Rousseau“, įvadinę dalį. 

mainų su kaimyninėmis grupėmis, arba yra galingesnė po pergalingų karų. 
Tokiu atveju vado vadovavimas grupei tampa labai ribotas, jis nesugeba 
pasipriešinti kasdieniams sunkumams, rizikuoja, kad jo žmonos bus su- 
gundytos stipresnių kaimynų, ir būna priverstas atsisakyti vadovavimo tam, 
kad su paskutiniais jam ištikimais žmonėmis prisijungtų prie laimingesnės 
grupuotės. Tuo būdu nambikvarų visuomenė yra nuolat tampanti: grupės 
susiformuoja, išsiformuoja, didėja ir išnyksta, ir kartais po kelių mėnesių 
genčių sudėtis, skaičius ir pasiskirstymas pasidaro nebeatpažįstamas. Visus 
šiuos pokyčius lydi intrigos bei konfliktai, pakilimai ir nuopuoliai, viskas 
vyksta nepaprastai greitu ritmu. 


Galima būtų taip pat pacituoti disertacijos skyrius, pavadintus „Ka- 
ras ir prekyba“, „Nuo gimimo iki mirties“. Taip pat visa tai, kas susiję su 
nuodų vartojimu, aprašytu disertacijoje ir Liūdnuosiuose tropikuose. Kaip 
būna tikrinių vardų karas, lygiai taip pat būna ir nuodų karas, į kurį buvo 
įtrauktas pats etnologas: 


Manęs atėjo ieškoti keturių žmonių delegacija ir gana grėsmingu tonu pa- 
prašė įmaišyti nuodų (kuriuos man atnešė tuo pat metu) į patiekalą, kurį 
turėjau įteikti [asmeniui] A 6; jie manė, kad būtina jį tuoj pat sunaikinti, 
nes, kaip man buvo pasakyta, jis yra „labai piktas“ (kakore) „ir nieko ne- 
vertas“ (aidotiene) (p. 124). 


Dar pacituosime tik vieną ištrauką - puikų idiliško aprašymo priedą: 


Mes aprašėme švelnų draugiškumą tarp skirtingų lyčių ir grupėse vyrau- 
jančią visuotinę harmoniją. Tačiau kai santykiai sugenda, jie užleidžia 
vietą patiems kraštutiniausiems sprendimams: nunuodijimams ir nužu- 
dymams... Jokia Pietų Amerikos grupė mūsų žiniomis šitaip atvirai ir 
spontaniškai neišreiškia... aršių bei priešiškų jausmų, kurių individuali 
išraiška atrodo neatsiejama nuo jų niekuomet neišduodančios socialinės 
stilizacijos (p. 126. Ar pastarosios formuluotės negalima pritaikyti bet ko- 
kiai socialinei grupei apskritai?). 


2. - Na štai mes ir sugrįžome prie Rousseau. Šios rašto filosofijos pa- 
grindą sudarantis idealas - tai sau pačiai netarpiškai, be skirsmo esančios 
bendruomenės, šnekos bendruomenės, kurioje visi nariai turi kalbėjimo 
galimybę, atvaizdas. Idant tai patvirtintume, nesiremsime nei Liūdnaisiais 
tropikais, nei jų teoriniu atbalsiu (Pokalbiais) - remsimės tekstu iš veikalo 

Struktūrinė antropologija, 1958 metais papildytu aliuzijomis į Liūdnuosius 
tropikus. Čia raštas apibrėžiamas kaip socialinio neautentiškumo sąlyga: 


„šiuo požiūriu veikiau kaip tik modernaus žmogaus visuomenės turėtų 
būti apibrėžtos kaip stokojančios. Mūsų santykiai su kitais asmenimis, 
išskyrus atsitiktinius bei fragmentiškus atvejus, nebėra pagrįsti globalia 
patirtimi, kai vienas subjektas konkrečiai suvokia kitą. Jie didžia dalimi yra 
netiesioginių rekonstrukcijų, naudojantis rašytiniais dokumentais, rezulta- 
tas. Mes susiję su savo patirtimi nebe per sakytinę tradiciją, implikuojančią 
išgyventą sąlytį su asmenimis - pasakotojais, dvasininkais, išminčiais ar 
senoliais - bet per bibliotekose sukauptas knygas, kuriomis remdamasi 
kritika taip sunkiai stengiasi rekonstruoti jų autorių veidą. O dabarties 
plotmėje su milžiniška savo amžininkų dauguma mes bendraujame per 
įvairiausius tarpininkus - rašytinius dokumentus ar administracinius me- 
chanizmus - kurie be abejo nepaprastai išplečia mūsų ryšius, tačiau tuo 
pat metu jiems suteikia neautentiškumo pobūdį. Tai tapo pačiu piliečių 
ir valdžios santykių ženklu. Mes neketiname pasiduoti paradoksui ir nei- 
giamai vertinti milžinišką revoliuciją, kurią sukėlė rašto išradimas. Tačiau 
būtina suvokti, kad jis iš žmonijos atėmė vieną esminį dalyką, tuo pat metu 
jai atnešdamas tiek naudos (p. 400-402. Kursyvas mūsų). 


Nuo šiol etnologo misija turi etinę reikšmę: aplinkoje nužymėti „au- 
tentiškumo lygmenis“. Autentiškumo kriterijus - tai „kaimynystės“ ryšys 
mažose bendruomenėse, kur „visi kiekvieną pažįsta“: 


„Jei atkreipsime dėmesį į tai, kur atliekamas antropologinis tyrimas, prie- 
šingai, galėsime konstatuoti, kad vis labiau domėdamasi moderniųjų vi- 
suomenių studijomis, antropologija pasistengė jose atpažinti ir išskirti 
autentiškumo lygmenis. Kai etnologas tiria miestelį, įmonę ar didmiesčio 
„kaimynystę“ (kaip anglosaksai sako, neighbourhood), būti intymioje ap- 
linkoje jam leidžia būtent tai, kad ten visi kiekvieną pažįsta ar beveik...“. 
„Ateitis, be abejo, parodys, jog pats svarbiausias antropologijos įnašas į 
socialinius mokslus yra tas, kad ji įvedė (beje, nesąmoningai) šią pamati- 
nę dviejų socialinės egzistencijos modalumų perskyrą: gyvenimo būdas, 
nuo pat pradžių suvoktas kaip tradicinis ir archajiškas, kuris visų pirma 
būdingas autentiškoms visuomenėms; ir daug naujesni išoriniai pavidalai, 
kuriuos pirmojo tipo visuomenė, žinoma, turi, tačiau antruoju atveju ne- 
tobulai ir nepilnai autentiškos grupės yra susiformavusios daug platesnės 
sistemos, kuri pati paveikta neautentiškumo, gilumoje“ (p. 402-403). 

Šio teksto aiškumas savaime pakankamas. „Ateitis, be abejo, paro- 
dys“, ar iš tiesų būtent toks yra „pats svarbiausias antropologijos indėlis 
į socialinius mokslus“. Šis mažos „kristalinės“ struktūros, visiškai sau 
esančios, į savo pačios kaimynystę susibūrusios bendruomenės modelis 
yra neabejotinai rusoistinis. 

Turėsime tai nuosekliai patikrinti remdamiesi daugiau nei vienu teks- 
tu. O šį sykį ir kaip visada dėl tų pačių priežasčių veikiau atsigręžkime į 
Esė. Rousseau čia parodo, kad socialinė distancija, kaimynų išsibarstymas 
yra priespaudos, savivalės bei ydos sąlyga. Bet kokia priespaudos valdžia 
atlieka tą patį judesį: nutraukia piliečių esatį, bendrą esatį, „susibūrusios 
tautos vienbalsiškumą, sukuria išsibarstymo situaciją, neleidžia sub- 
jektams susieiti, pasijusti kartu vienos ir tos pačios šnekos, vienų ir tų 
pačių įtikinančių mainų erdvėje. Šis fenomenas aprašytas paskutiniame 
Esė skyriuje. Dabar jau pripažįstamas šios struktūros dviprasmiškumas: 
galima apversti jos prasmę ir parodyti, kad ši bendra esatis taip pat kartais 
yra minios, pajungtos demagoginiams postringavimams, bendra esatis. 
Numatydamas tokią galimą inversiją, savo budrumą Rousseau išreiš- 
kia ženklais, kuriuos reikės perskaityti. Ir vis dėlto Esė visų pirma mus 
perspėja dėl socialinio gyvenimo ir informacijos struktūrų modernioje 
politinėje mašinoje. Tai pagiriamasis žodis iškalbingumui ar veikiau pil- 
nutinės šnekos iškalbai, nebylių ir anonimiškų ženklų - pinigų, agitacinių 
lapelių („plakatų“), ginklų ir uniformuotų kareivių - pasmerkimas: 


Kalbos natūraliai susiformuoja pagal žmonių poreikius, jos keičiasi ir pa- 
genda pagal tų pačių poreikių kaitą. Senais laikais, kai įtikinėjimas stojo 
visuomeninės prievartos vieton, iškalba buvo būtina. O kam šiandien ji 
būtų reikalinga, kai visuomeninė prievarta pamaino įtikinėjimą? Nebe- 
reikia nei įtikinėjimo meno, nei retorinės figūros, norint pasakyti tai man 
teikia malonumą. Ką gi galima pasakyti susirinkusiai tautai? Pamokslus. 
Ir argi tiems, kurie juos sako, rūpi įtikinti tautą? Juk anaiptol ne ji suteikia 
privilegijų. Liaudies kalbos mums tapo taip pat visiškai nereikalingos kaip 
ir iškalba. Visuomenės įgavo galutinį pavidalą: nuo šiol jose viskas kei- 
čiasi tik su pabūklais ir ekiu; viskas, ką turima pasakyti tautai, tai duokite 
pinigų, o tam pakanka skelbimų gatvių kampuose arba civilių namuose 
apsistojusių kareivių. Tam nereikia suburti žmonių: priešingai, reikia ne- 
leisti subjektams susiburti - tai pirmoji moderniosios politikos maksima... 
Senovės laikais kalbėti tautai būdavo išeinama į viešas vietas. Čia būdavo 
kalbama visą dieną be jokio vargo... Įsivaizduokime žmogų, prancūziškai 
besikreipiantį į Paryžiaus gyventojus Vandomo aikštėje: tegu jis rėkia visa 

gerkle - girdėsime, kad jis rėkia, bet nesuprasime nė žodžio... Jei aikščių 
šarlatanų Prancūzijoje nėra tiek gausu kaip Italijoje, tai anaiptol ne dėl 
to, kad Prancūzijoje jų mažiau klausomasi, o todėl, kad jie nėra taip gerai 
girdimi... Tad tvirtinu, kad bet kokia kalba, kurios susibūrusi tauta neiš- 
girsta, yra vergų kalba: neįmanoma, kad tokia kalba kalbanti tauta išliktų 
laisva“ (XX skyrius, Kalbos ryšys su valdžia). 


Tad esatis sau, skaidrus artumas netarpiškuose santykiuose akis į akį 
ir balso girdimumo ribose - tai klasikinis socialinio autentiškumo api- 
brėžimas. Jis yra rusoistinis, bet drauge paveldėtas iš platonizmo ir, kaip 
pamename, susijęs su anarchistiniu bei laisvamanišku pasipriešinimu 
Įstatymui, Valdžiai ir Valstybei apskritai, taip pat su XIX amžiaus utopinių 
socializmų svajone ir ypač glaudžiai su furjerizmo utopinio socializmo 
svajone. Savo laboratorijoje ar veikiau savo dirbtuvėje etnologas taip pat 
puoselėja šią svajonę, tarsi tai būtų vienas iš daugelio gabalėlių ar ins- 
trumentų. Tarnaudamas tam pačiam atkakliam geismui, į kurį etnologas 
visada „įdeda dalelę savęs“, šis įrankis turi konstruoti kartu su kitomis 
„parankiomis priemonėmis“. Nes etnologas taip pat nori būti froidistu, 
marksistu (tokio „marksizmo“, kurio kritinis darbas, kaip prisimename, 
nesudarytų nei „priešpriešos“, nei „prieštaros“ su „budistine kritika“) ir 
net prisipažįsta jaučiąs pagundą „populiariam materializmui“!. 

Vienintelė meistravimo silpnybė - bet ar dėl to jis nėra nepataiso- 
mas? — tai negalėjimas pasiteisinti savo paties diskursu. Instrumenty ar 
sąvokų buvimas-jau-čia negali būti suardytas ar iš naujo išgalvotas. Šia 
prasme perėjimas nuo geismo prie diskurso meistraujant visada pasimeta, 
meistravimas stato savo rūmus iš statybinio laužo („Mitinis mąstymas... 
savo ideologinių rūmų statybai naudoja ankstesnių socialinių diskursų 
laužą“. Laukinis mąstymas, p. 32 [p. 35]). Geriausiu atveju meistraujantis 
diskursas gali pats sau prisipažinti, savyje pripažinti savo geismą ir savo 
žlugimą, pateikti apmąstymui buvimo -jau-čia esmę ir būtinybę, pripažin- 
ti, kad patį radikaliausią diskursą, patį išradingiausią bei sistemiškiausią 
išradėją užklumpa, pergudrauja tam tikra istorija, tam tikra kalba ir 
t. t, tam tikras pasaulis (nes „pasaulis“ neturi jokios kitos reikšmės), iš 
kurio jie turi pasiskolinti savo dalis - tebūnie vien tam, kad sugriautų 
seną mašiną (beje, kilpinis', atrodo, iš pradžių buvo griovimui sukurta 


! Esprit, 1963 metų lapkritis, p. 652. Taip pat žr. Žalia ir virta p. 35. 
' bricole - tai tos pačios šaknies žodis kaip ir bricolage [meistravimas] bei bricoleur [meistrau- 
tojas]. 

karo ar medžioklės mašina. Ir kas gali patikėti taikaus meistrautojo įvaiz- 
džiu?). Išradėjo idėja, nebeturinti nieko bendra su meistravimu, kyla iš 
kreacionistinės teologijos. Tik tokia teologija gali akredituoti esminę 
bei griežtą skirtį tarp išradėjo ir meistrautojo. O tai, kad išradėjas visa- 
da yra tam tikros rūšies meistrautojas - tai neturi sugriauti bet kokios 
meistravimo kritikos, veikiau priešingai. Kritikos kokia prasme? Visų 
pirma, jei meistrautojo ir išradėjo skirtis savo esme yra teologinė, tai pati 
meistravimo sąvoka implikuoja atsitiktinį nuopuolį ir baigtinumą. Tad 
reikia atsisakyti šios technoteologinės reikšmės, idant būtų apmąstytas 
pirmapradis geismo priklausymas diskursui, diskurso priklausymas pa- 
saulio istorijai ir kalbos buvimas-jau-čia, tampantis geismo masalu'. 
Be to, jei suponuojame, kad meistraujant išsaugoma meistravimo idėja, 
tai mums dar reikia žinoti, kad ne visi meistravimai turi tą pačią vertę. 
Meistravimas kritikuoja pats save. 

Pagaliau „socialinio autentiškumo“ vertė yra vienas iš dviejų būtinų 
polių moralumo apskritai struktūroje. Gyvos šnekos etika būtų visiškai 
gerbtina, - kad ir kokia utopinė ar atopinė ji būtų (t. y. atsieta nuo su- 
erdvinimo ir nuo skirsmo kaip rašto), - ji būtų gerbtina kaip pati pagarba, 
jei negyvuotų kaip savo pačios kilmės sąlygos masalas ir nepagarba šiai 
sąlygai, jei nesinaudotų šneka kaip svajone apie esatį, kuri nesuteikiama 
raštui arba jo paties atmetama. Šnekos etika yra įvaldytos esaties masalas. 
Kaip ir kilpinis, masalas visų pirma reiškia strateginę medžiotojo prie- 
monę. Tai sakalų medžioklės sąvoka: kaip sako Littré“, „paukščio formos 
raudonos odos gabalėlis, kuriuo pašaukiamas plėšrus paukštis, kai ne- 
grįžta tiesiai ant kumščio“. Pavyzdys: „Jo savininkas jį kviečia ir šaukia, 
ir plėšosi, rodo jam jauką ir kumštį, bet veltui (La Fontaine)“. 

Šnekoje atpažinti raštą, t. y. skirsmą ir šnekos nesatį - tai pradėti mąstyti 
masalą. Nėra etikos be kito esaties, bet taip pat ir atitinkamai be nesaties, 
paslėpties, aplinkkelio, skirsmo, rašto. Archiraštas yra moralumo, kaip ne- 
moralumo, kilmė. Neetinė etikos atvertis. Prievartinė atvertis. Idant pakar- 
totume moralės genealogiją, neabejotinai reikia griežtai suspenduoti etinę 
prievartos instanciją, kaip jau padarėme su populiaria rašto samprata. 

Taigi nuo nepakantumo raštui neatsiejamas pagiriamasis žodis bal- 
so svarbai"! yra bendras tiek Rousseau, tiek Lėvi-Straussui. Ir vis dėlto 


" leurre - daugiareikšmis žodis: „jaukas, masalas; apgaulė; iliuzija“. 

“i Prancūzų kalbos žodynas. 

ïi Ją portée de la voix - la portée reiškia ir „nuotolis, atstumas“, ir „reikšmė, svarba“. Tad šių 
vietą galima versti ir „pagiriamasis žodis balso girdimumo atstumui“. 


RAIDĖS PRIEVARTA: NUO LĖVI-STRAUSSO IKI ROUSSEAU 


tekstuose, kuriuos turime dabar skaityti, Rousseau lygiai taip pat nepa- 
sitiki pilnutinės ir esančios šnekos iliuzija, esaties šnekoje, kuri laikoma 
skaidria ir nekalta, iliuzija. Tad kaip tik pagiriamojo žodžio tylai link 
yra perkeliamas pilnutinės šnekos, atplėštos nuo skirsmo ir nuo žodžio 
prievartos, mitas. Tam tikru būdu „visuomeninė prievarta“ visada jau yra 
pradėjusi „įtikinėjimo pamainymą '. 

Galbūt pats laikas iš naujo perskaityti Esė apie kalbų kilmę. 


i „suppléer à la persuasion“ - tai aliuzija į paties Rousseau ką tik cituotą teksto ištrauką. 
Apie suplėer daugiareikšmiškumą žr. skyrelio „Apie aklumą pakaitalui“ i vert. paaiškinimą, 
p. 192. 

Kiek balsų sukils prieš mane! Iš tolo girdžiu šau- 
kiančią tą garsiąją išmintį, kuri nuolatos mus atima 
iš mūsų pačių, kuri visada laiko nieku dabartį ir be 
perstojo persekioja ateitį (o šioji tolsta vos prie jos 
priartėjus) ir kuri nuneša mus ten, kur mūsų nėra, 
taigi ten, kur mes niekados nebūsime. 

Emilis, arba Apie auklėjimą 


Visi dokumentai, kuriuos surinkau, norėdamas pa- 
pildyti atminties spragas ir jais vadovautis šiame 
darbe, yra patekę į kitų rankas ir jau nebesugrįš į 
manąsias. 

Išpažinimai' 


Apie tai jau sakėme ne kartą: pagiriamasis žodis gyvajai šnekai, užvaldan- 
tis Lėvi-Strausso diskursą, Rousseau mąstyme tėra tik vienas iš motyvų. 
Šis motyvas dera ir susijungia su savo priešybe: su nuolat atnaujinamu 
nepasitikėjimu vadinamąja pilnutine šneka. Kalbėjimosi situacijoje esatis 
ir žadama, ir kartu nesuteikiama. Šneką Rousseau iškėlė virš rašto, tačiau 
tokią šneką, kokia ji turėtų ar veikiau būtų turėjusi būti. Ir mums reikėtų 
atkreipti dėmesį į Rousseau vartojamą nuosaką bei gramatinį laiką, kurie 
gyvame pokalbyje mus susieja su esatimi. Rousseau faktiškai patyrė, ką 


' Čia ir kitur kai kada su nedideliais pakeitimais cituojama iš J. J. Rousseau Išpažintis 
(vert. E. Viskanta ir V. Jurgutis), Vilnius: Alma Littera, 2000, p. 303 (toliau laužtiniuose 
skliausteliuose bus nurodomi tik lietuviško vertimo puslapiai; nenurodomi jie tik tuo atveju, 
jei esamas lietuviškas vertimo variantas visai netinkamas). Šios knygos vertėjai originalo 
pavadinimą Confessions kiek pakeitė, išversdami jį vienaskaita. Čia pavadinimas verčiamas 
laikantis originalo: Išpažinimai. 

reiškia slėptis pačioje šnekoje, jos netarpiškumo miraže. Jis atpažino šj 
slėpimąsi ir jį nagrinėjo nepaprastai įžvalgiai. Iš mūsų atimama trokštama 
esatis tuo pačiu kalbiniu judesiu, kuriuo mėginame ją užvaldyti. „Apvogto 
vagies“ patirtis, kurią puikiai aprašo Starobinskis knygoje Gyvoji akis', 
Jean-Jacgues'ą užklumpa ne tik veidrodiniame atvaizdo, „pagaunančio jo 
atspindį ir išduodančio jo esatį“ (p. 109), žaisme. Ši patirtis mus persekioja 
nuo pirmųjų žodžių. Mane steigiantis ir kartu suardantis veidrodinis at- 
spindėjimas" - tai taip pat ir kalbos dėsnis. Jis veikia kaip mirties galia 
gyvos šnekos šerdyje: tai gąsdinanti galia, nes ji tiek pat atveria šnekos 
galimybę, kiek ir kelia jai grėsmę. 

Nors tam tikru būdu Rousseau, pasakytume, pripažįsta šią galią, kuri, 
duodama šnekai pradžią, suskaido jos konstruojamą subjektą, trukdo jam 
būti esatyje per savo ženklus, su visu raštu paveikia jo kalbą, vis dėlto 
jis labiau skubinasi užkirsti jai kelią nei priimti jos neišvengiamybę. Dėl 
to, siekdamas atstatyti esatį, jis ir iškelia rašto vertę, ir kartu jį diskva- 
lifikuoja. Kartu, t. y. suskaidytu, tačiau vieningu judesiu. Pamėginsime 
nepražiopsoti keistos šio judesio vienovės. Rousseau pasmerkia raštą kaip 
esaties griovimą ir kaip šnekos ligą. Jis jį reabilituoja tiek, kiek raštas žada 
iš naujo įsavinti tai, kas buvo atimta iš šnekos. Tačiau kas visa tai atėmė, 
jei ne dar senesnis už šneką ir iki jos jau esantis raštas? 

Pirmasis šio geismo judesys įgauna kalbos teorijos pavidalą. Ant- 
rasis valdo rašytojo patirtį. Kai Jean-Jacguesas Išpažinimuose mėgina 
paaiškinti, kaip tapo rašytoju, perėjimą prie rašto aprašo kaip šneka nu- 
sivylusios savęs esaties atstatymą per tam tikrą nesatį ir tam tikros rūšies 
apskaičiuotą nusitrynimą. Tad rašymas - vienintelis būdas išsaugoti šneką 
ar vėl pradėti kalbėti, nes save pateikdama šneka atsisako savęs. Šitaip 
susiformuoja ženklų ekonomija. Ji, beje, taip pat bus nuvilianti, dar ar- 
timesnė pačiai nusivylimo esmei bei būtinybei. Neįmanoma sutrukdyti 
savo norui suvaldyti nesatį, ir vis dėlto mes visada turime paleisti iš 
rankų grobį. Starobinskis aprašo giluminį dėsnį, valdantį erdvę, kurioje 
juda Rousseau: 


Kaip jam įveikti tą nesupratimą, neleidžiantį išreikšti tikrosios savo vertės? 
Kaip išvengti improvizuoto kalbėjimo rizikos? Kokią kitą komunikacijos 
priemonę pasitelkti? Kaip kitaip pasireikšti? Jean-Jacguesas pasirenka ne- 
satį ir rašymą. Paradoksaliu būdu jis slepiasi tam, kad geriau pasirodytų, ir 


' Læil vivant. 
" dessaisissement - pažodžiui „atidavimas, sugrąžinimas to, kas turėta ar buvo paimta“. 


„TAS PAVOJINGAS PAKAITALAS...“ 


patiki save rašytiniam žodžiui: „Mėgčiau draugiją, kaip ir kiekvienas kitas 
žmogus, jeigu nebūčiau tikras, kad ten aš pasirodau ne tik nepalankioj švie- 
soj, bet ir visai kitoks negu esu. Tad pasirinkau tokį gyvenimo būdą, kuris 
labiausiai man tinka: rašyti ir slėptis. Jeigu gyvenčiau visų akivaizdoje, niekas 
niekuomet nebūtų sužinojęs, ko esu vertas“ (Išpažinimai [p. 129]). Verta pa- 
brėžti šį išskirtinį prisipažinimą: Jean-Jacgues'as nutraukia ryšius su kitais 
žmonėmis, tačiau tam, kad jiems pateiktų save raštu. Saugomas vienatvės, 
jis vis iš naujo neskubėdamas vienaip ar kitaip vartys šiuos sakinius.! 


Reikia pažymėti, jog ekonomija veikiausiai pasireiškia tuo, kad šnekos 
pakeitimas raštu yra kartu ir esaties pakeitimas verte: šitaip paaukojamas 
aš esu arba esu čia ir dabar, teikiant pirmenybę tam, koks aš esu arba 
tam, ko esu vertas. „Jeigu gyvenčiau visų akivaizdoje", niekas niekuomet 
nebūtų sužinojęs, ko esu vertas.“ Atsisakau dabartinio savo gyvenimo, 
aktualios ir konkrečios savo egzistencijos, siekdamas, kad būtų pripažinta 
mano tiesos bei vertės idealybė. Gerai žinoma schema. Kova šiuo atveju 
vyksta manyje ir jos metu aš noriu pakilti virš savo gyvenimo, tuo pat 
metu jį išsaugodamas, kad galėčiau mėgautis pripažinimu, o raštas kaip 
tik yra šios kovos fenomenas. 

Taigi tokia būtų rašto pamoka Jean-Jacgueso egzistencijoje. Rašymas 
iš esmės — o šiuo atveju pavyzdiniu būdu - yra pati didžiausia auka, 
siekiant kiek galima labiau simboliškai vėl įsisavinti esatį. Šiuo požiū- 
riu Rousseau žinojo, kad mirtis nėra paprasčiausiai išoriška gyvenimui. 
Per raštą mirtis taip pat ir pradeda gyvenimą. „Pradėjau gyventi tik 
tada, kai save laikiau mirusiu“ (Išpažinimai, VI knyga [p. 251]). Ar nuo 
tada, kai auka - „literatūrinė savižudybė“ - apibrėžiama šios ekono- 
mijos sistemoje, ji nevirsta tiesiog regimybe? Ar tai nėra pakartotinis 
simbolinis įsisavinimas? Ar jis atsisako esamybės ir savasties ne tam, kad 
geriau įvaldytų jų prasmę, jų tiesos - esamybės esaties ir artumo ar sa- 
vasties nuosavumo"' idealią formą? Būtume priversti kalbėti apie klastą ir 

' Skaidrumas ir kliūtis [La transparence et lobstacle), p. 154. Mes, be abejo, galime išvardy- 
ti Rousseau interpretatorius tik tam, kad nurodytume, kokias įtakas jie darė vieni kitiems arba 
tam, kad išryškintume ginčytinus klausimus. Tačiau šiandien bet koks Rousseau skaitytojas, 
savaime suprantama, naudojasi nuostabiu Rinktinių raštų leidimu, šiuo metu pasirodžiusiu 
kolekcijoje Bibliothėgue de la Plėiade, taip pat pagrindiniais p. Bouchardy, Burgelino, Can- 
deaux, Derathė, Fabre, Foucault, Gagnebino, Gouhier, Groethuyseno, Guyono, Guyot, Os- 
monto, Poulet, Raymondo, Stelling-Michaud darbais ir ypač šioje srityje išskirtine Jea- 
no Starobinskio studija. 

' je suis ou je suis présent. 

" moi présent. 

" la propriété du propre - apie propre daugiareikšmiškumą žr. skyrelio Signifikantas ir tiesa i 

paaiškinimą, p. 27. 

regimybę, jei iš tiesų apsiribotume šiomis sąvokomis (auka, eikvojimas, 
išsižadėjimas, simbolis, regimybė, tiesa ir t. t.), apibrėžiančiomis tai, ką 
tiesos ir regimybės terminais, taip pat remdamiesi esaties/nesaties prieš- 
prieša mes vadiname ekonomija. 

Tačiau rašymo darbas ir skirsmo ekonomija nepasiduoda šio klasi- 
kinio sąvokyno, šios ontologijos ar epistemologijos valdžiai. Priešingai, 
rašymas ir skirsmas pateikia jiems savo užslėptas prielaidas. Skirsmas 
nesipriešina įsisavinimui, jis jam nenubrėžia išorinių ribų. Jis jau pra- 
dėjo! susvetimėjimą ir galiausiai leis pradėti pakartotinį įsisavinimą. Iki 
pat mirties. Mirtis yra skirsmo procesas tiek, kiek jis yra neišvengiamai 
baigtinis. Kitaip sakant, skirsmas suteikia galimybę esaties ir nesaties 
priešpriešai. Be skirsmo galimybės išsikvėptų esaties kaip tokios geismas. 
Kartu tai reiškia, kad šiame geisme glūdi jo nenumaldomumo lemtis. 
Skirsmas gamina tai, ką draudžia, suteikia galimybę tam, ką padaro ne- 
įmanomą. 

Jei skirsmą pripažįstame kaip nusitrynusią esaties ir nesaties - pagrin- 
dinių buvinio išnykimo ir pasirodymo formų - kilmę, lieka tik sužinoti, 
ar būtis dar iki tol, kol apibrėžiama kaip nesatis ar esatis, nėra jau įtraukta 
į skirsmo mąstymą. Ir ar skirsmas, kaip buvinio įvaldymo projektas, turi 
būti suprastas remiantis būties prasme. O gal galima galvoti atvirkščiai? 
Kadangi būties prasmė kaip istorija visada atsirasdavo esaties pavidalu, 
ar nėra taip, kad ji visada jau buvo įtraukta į metafizikos istoriją kaip esa- 
ties epochą? Tikriausiai būtent tai norėjo parašyti Nietzsche ir būtent tai 
prieštarauja heidegeriškai [Nietzsches] interpretacijai: aktyviai veikianti 
skirtis - tai, ką apima skirsmo sąvoka, anaiptol tuo neapsiribodama - yra 
ne tik ankstesnė už metafiziką, bet ir pranoksta būties mąstymą. Būties 
mąstymas nepasako nieko kita, ko nepasako metafizika, net jei ją pra- 
noksta ir ją apmąsto jos aptvaroje. 


i entamer - šis žodis turi dvi pagrindines reikšmes: 1) „at(pra)pjauti, at(pra)rėžti, praverti"; 
„prasiskverbti, gadinti, pažeisti“ (lot. intaminare „suteršti“); 2) „pradėti, imtis“. Derrida 
dažnai vartoja šį žodį dėl šitokio jo daugiareikšmiškumo, kuris leidžia pradžią, prasidėjimą 
sieti ne su nekalta kilme (kaip buvo daroma visoje vakarietiško mąstymo tradicijoje), bet su 
pirmine prievarta, su pažeidimu, sužeidimu, pagadinimu. 


„TAS PAVOJINGAS PAKAITALAS...“ 


Apie aklumą pakaitalui 


Tad remiantis šia problemiška schema reikia kartu apmąstyti Rousseau 
rašymo patirtį ir rašto teoriją - tą santarvę ir nesantaiką, kurios per raštą 
Jean-Jacguesą susieja su Rousseau, suvienydamos ir suskaidydamos jo 
vardą". Iš patirties pusės pasitelkiama literatūra, siekiant pakartotinai 
įsavinti esatį, t. y., kaip pamatysime, prigimtį; iš teorijos pusės - rašytinis 
tekstas kaltinamas negatyvumu, nes jame įžvelgiamas kultūros degene- 
ravimas ir bendruomenės suskaidymas. 

Jeigu šį vardą norėtume apsupti ištisu sąvokų žvaigždynu, kartu su 
juo sudarančiu sistemą, tai žodis pakaitalas", atrodo, čia perteikia keistą 
tų dviejų judesių vienovę. 

Tiesą sakant, abiem atvejais Rousseau raštą laiko pavojinga, grėsmin- 
ga pagalbine priemone, kritiniu atsaku ištikus nelaimei. Kai prigimtis, 
kaip artumas sau, uždraudžiama ar sustabdoma, kai šnekai nebepavyksta 
apsaugoti esaties, raštas tampa būtinas. Jis turi būti skubiai pridedamas 
prie žodžio. Užbėgdami į priekį, mes jau atpažinome vieną iš šio pridė- 
jimo formų: kadangi šneka esanti natūrali ar bent jau natūrali mąstymo 
išraiška, pati natūraliausia steigties ar konvencijos forma, skirta mąstymui 
reikšti, tai raštas prie jos prijungiamas, pridedamas kaip atvaizdas ar 
reprezentacija. Šia prasme jis nėra natūralus. Netarpišką mąstymo esatį, 
glūdinčią šnekoje, raštas paverčia išvestiniu dalyku reprezentacijoje ar 
vaizduotėje. Taip pasitelkti raštą yra ne tik „keista“, bet ir pavojinga. Tai 
techninis priedas, tai tam tikra dirbtinė ir klastinga gudrybė, siekiant 
šneką paversti esančia, kai ji iš tiesų yra nesanti. Tai prievarta prieš na- 
tūralią kalbos dalią: 


Kalbos sukurtos tam, kad jomis būtų šnekama, o raštas yra vien šnekos 
pakaitalas... Šneka reprezentuoja mąstymą konvenciniais ženklais, o 


' Delaveuglement au supplément - šis pavadinimas gali būti verčiamas dvejopai: „Apie aklumą 
pakaitalui“ ir „Nuo aklumo prie pakaitalo“. Šiame skyrelyje iš tiesų iš pradžių kalbama apie 
aklumą pakaitalui, t. y. apie nematymą, kad jis veikia ir kaip jis veikia, o vėliau pereinama 
prie paties pakaitalo, siekiant parodyti, kokiu būdu veikia pakeitimo, pamainymo, pavadavi- 
mo struktūros. Šio pavadinimo dvireikšmiškumnas ir perėjimas nuo vienos temos prie kitos 
ryškiausias p. 197-198. 

" nom propre - paprastai šis žodžių junginys verčiamas kaip „tikrinis daiktavardis“, tačiau 
šiame kontekste dar svarbesnė yra pažodinė šio žodžio reikšmė: „savas, nuosavas vardas“. 
" supplément - šis žodis turi kelias pagrindines reikšmes: 1) priedas, papildymas, papildinys; 
2) pakaitalas - tas, kuris pakeičia, pamaino, pavaduoja, atstoja. Šiame skyrelyje toliau kaip 

tik bus kalbama apie dvejopą šio žodžio reikšmę. 

raštas lygiai taip pat reprezentuoja šneką. Tad rašymo menas - tai viso labo 
įtarpintas mąstymo reprezentavimas. 


Raštas tampa pavojingas, vos tik reprezentacija rašte siekia būti palai- 
kyta esatimi, o ženklas - pačiu daiktu. Ir pačiame ženklo funkcionavime 
įrašyta fatališka būtinybė — tai, kad substitutas verčia užmiršti jo, kaip 
pavaduojančiojo, funkciją ir verčia būti laikomu pačia šnekos pilnu- 
ma, nors jis tik pamaino! jos bejėgiškumą bei luošumą. Mat pakaitalo 
sąvokoje - kuri šiuo atveju determinuoja reprezentuojančio atvaizdo 
sąvoką - glūdi dvi reikšmės, kurių bendrabūvis yra tiek pat keistas, kiek 
ir būtinas. Pakaitalas yra tai, kas pridedama, jis yra priedas, viena pil- 
numa, praturtinanti kitą pilnumą, esaties pilnatvė. Jis telkia ir sutelkia 
esatį. Būtent taip menas, technė, atvaizdas, reprezentacija, konvencija ir 
t. t. atsiranda papildomai kaip prigimties priedas ir dosniai įvykdo visą 
šią telkimo funkciją. Šios rūšies papildomumas!! tam tikru būdu deter- 
minuoja visas sąvokines priešpriešas, kuriose Rousseau įrašo prigimties, 
kaip turinčios būti savipakankama, sąvoką. 

Tačiau pakaitalas pamaino". Jis pridedamas vien tam, kad užimtų 
ko nors vietą. Jis įsiterpia ar įsiskverbia vietoj-ko-nors. Jei jis pripildo, tai 
taip, kaip pripildoma tuščia ertmė. Jei jis reprezentuoja ir atvaizduoja, tai 
tada, kai trūksta esaties. Kaip pamainantis ir pavaduojantis, pakaitalas yra 
padėjėjas, atstojanti“ pavaldi instancija. Kaip substitutas, jis nėra tiesiog 
pridedamas prie pozityvios esaties tarsi reljefas - jo vieta struktūroje 
paženklinta tuštumos žyme. Kur nors kas nors gali prisipildyti savimi, 
išsipildyti tik tada, kai jį užpildo ženklas ir įgaliojimas. Ženklas visada 
yra paties daikto pakaitalas. 

Šios antrosios pakaitalo prasmės neįmanoma atsieti nuo pirmosios. 
Jos abi veikia Rousseau tekstuose ir mes tai nuolat turėsime patvirtinti. 
Tačiau tai vieną, tai kitą akimirką vyksta nukrypimai į vieną ar į kitą 


i suppléer - lot. supplere „pripildyti, papildyti“. Šio žodžio reikšmės: 1) „padėti į kieno nors (kas 
yra nepakankama) vietą, pridėti, siekiant pakeisti“; 2) „pripildyti, išpildyti, pridedant, pri- 
duriant“; 3) „ateiti į kieno nors vietą, siekiant ką nors pakeisti (tai, ko trūksta) arba sustiprinti 
(tai, kas nepakankama), atlikti jo funkcijas, darbą, pamainyti ką nors jo darbe ar veikloje“. 

ï supplėmentaritė - šis žodis, kaip ir suppléer vedinys supplément, gali būti verčiamas dvejopai: 
„papildomumas“ ar „pamainomumas“. Vertimo variantas bus kaskart pasirenkamas pagal 
kontekstą. 

i supplément supplėe - deja, tenka atsisakyti bendrašaknio vertimo, veiksmažodį suppléer 
verčiant žodžiu „pamainyti“, o ne „pakeisti“, nes pastaruoju verčiami kiti veiksmažodžiai: 
changer, substituer, remplacer. 

v qui tient-lieu - čia akivaizdžiai svarbi pažodinė šio veiksmažodinio junginio reikšmė: „uži 
manti vietą“ arba „atsistojanti į kieno nors vietą“, taigi „at-stojanti“. 

pusę. Kiekviena iš šių reikšmių paeiliui nusitrina ar nežymiai nuslopsta 
priešais kitą. Tačiau galima atpažinti jų bendrą funkciją: nesvarbu, ar 
pakaitalas pridedamas, ar juo kas nors pakeičiama, jis yra išoriškas, už 
pozityvaus dalyko, prie kurio jis pridedamas kaip priedas, ribų, svetimas 
tam, kuris turi būti kitoks nei jis, idant būtų jo pakeistas. Kaip nurodo 
žodynai, skirtingai nuo papildinio', pakaitalas yra „išorinis pridėjimas“ 
(Roberto žodynas). 

Tad blogio negatyvumas, anot Rousseau, visada turi pamainomumo 
pavidalą. Blogis išoriškas prigimčiai - tam, kas iš prigimties nekalta ir 
gera. Blogis ištinka" prigimtį. Tačiau jis visada tai daro pamainydamas 
tai, kam turėtų savęs anaiptol netrūkti. 

Tad esačiai, kuri visada yra natūrali, t. y. kylanti iš motinos (Rousseau 
tekstuose ryškiausiai, lyginant su kitais autoriais), turėtų pakakti savęs 
pačios. Jos esmę - tai kitas esaties įvardijimas - galima perskaityti per šį 
tariamosios nuosakos tinklelį. Prigimtinis rūpestis, kaip ir „motiniškas 
rūpestis - nepamainomas“, - sakoma traktate Emilis’. Jis nepamainomas, 
o tai reiškia, kad niekuo neturi būti papildytas: jo pakanka ir jis yra sau 
pakankamas. Taip pat tai reiškia, kad jis nepakeičiamas: tai, kuo jį norė- 
tume pakeisti, negalėtų jam prilygti, tai būtų tik menką poveikį turinti 
kraštutinė priemonė. Pagaliau tai reiškia, kad prigimtis save pamaino 
anaiptol ne savimi“: jos pakaitalas kyla ne iš jos pačios, jos atžvilgiu jis 
yra ne tik žemesnis, bet ir visai kitas. 

O vis dėlto visas lavinimas - kertinis Rousseau mąstymo akmuo - bus 
aprašytas ar paskirtas" kaip pamainymo sistema, skirta kiek galima natū- 
raliau rekonstruoti prigimties statinį. Pirmajame traktato Emilis skyriuje 
kalbama apie šios pedagogikos funkciją. Nors motiniškas rūpestis nepa- 
mainomas, „geriau, kad vaikas žįstų sveikos žindyvės, o ne paliegusios 
motinos pieną, jei kyla pavojus, kad kraujo giminystė gali sukelti naujų 


complėment. 

" survient - apie šį žodį žr. skyrelio Raidės prievarta: nuo Lėvi-Strausso iki Rousseau iii vert. 

paaiškinimą, p. 143. 
Garnier leidykla, p. 17. Pateiksime nuorodas į Raštus (Plėiade leidykla) tik tuo atveju, jei 
tekstas buvo išspausdintas viename iš trijų šiuo metu pasirodžiusių tomų. Kiti kūriniai bus 
cituojami iš Garnier leidinių. Cituodami Belin leidyklos (1817) Esė apie kalbų kilmę, pa- 
togumo dėlei nurodysime skyrių numerius. 

' ne se supplėe point - ankstesniuose sakiniuose šis junginys buvo verčiamas „nepamainoma“, 
mat sangrąžinės prancūzų veiksmažodžių formos dažnai gali būti verčiamos kaip pasyvinės. 
Tačiau šioje vietoje kursyvu išskirta sangrąžos dalelytė se, taip pabrėžiant reflektyvų šio 
veiksmažodžio pobūdį, tarsi šio veiksmo subjektas - prigimtis - galėtų atlikti pakeitimo, 
pamainymo veiksmą su savimi ar iš savęs pačios. 

~ décrite ou prescrite - prescrire reiškia „paskirti ką nors raštu“ (pvz., vaistų). 

bėdų“ (ibid). Būtent kultūra turi pamainyti trūkumų turinčią prigimtį, 
kurios trūkumas pagal apibrėžimą gali būti tik nelaimingas atsitikimas ir 
nutolimas nuo gamtos. Kultūra šiuo atveju vadinama įpročiu: ji būtina, 
bet nepakankama, kai tik motinų pakeičiamumas mąstomas nebe „vien 
fiziniu aspektu“: 


Kitos moterys, net gyvuliai galėtų jam duoti pieno, kurio ji jam neduoda, 
tačiau motiniškas rūpestis - nepamainomas. Žindanti kitos moters kūdikį, 
užuot maitinusi savąjį, yra bloga motina: kaip gi ji gali būti gera žindyvė* 
Ji galėtų ja tapti, tačiau pamažu: tam reikia, kad įprotis pakeistų prigimtį... 


(ibid). 


Čia prigimtinės teisės, santykio tarp prigimties ir visuomenės 
problemos, perleidimo, kitybės ir iškreipimo' sąvokos itin spon 
taniškai pritaikomos pedagoginei motinų ir vaikų pakeičiamumo 
problemai: 


Pats šis pranašumas sukelia nepatogumą, kurio vieno užtektų, kad bet 
kokia jautri moteris netektų drąsos atiduoti savo vaiką žindyvei: motina 
pasidalija savo teise [su kita], tiksliau, ją perleidžia; ji mato, kaip jos vaikas 
myli kitą moterį taip pat ir labiau nei ją pačią... (ibid). 


Turėdami omenyje rašto temą, mes pradedame kalbėti apie motinų 
pakeitimą kaip tik dėl to, kad, kaip sako pats Rousseau, „Tai priklauso 
nuo didesnio skaičiaus dalykų, apie kuriuos net nesusimąstoma ': 


Apie tai kalbėčiau dar daugiau, jei nebūtų taip beviltiška tuščiai sampro- 
tauti apie visiems žinomas naudingas temas! Tai priklauso nuo didesnio 
skaičiaus dalykų, apie kuriuos net nesusimąstoma. Ar jūs norite kiekvic 
ną sugrąžinti prie jo pirmosios pareigos? Pradėkite nuo motinų: būsite 
nustebę dėl pasikeitimų, kuriuos padarysite. Viskas pamažu kyla iš šio 
pirmojo pagedimo: visa moralinė tvarka iškrypsta, natūralumas išblėsta 
visose širdyse... (P. 18). 


Vaikystė - tai pirmoji raiška trūkumo, kuris atsivėręs prigimtyje šau- 
kiasi pamainymo. Pedagogika tikriausiai daug ryškiau nušviečia pakaitalo 


i daliėnation, daltėritė, daltėration - visi šie žodžiai turi bendrą šaknį „alie“ arba „alter“, 
reiškiančią „kitas“, ir neigiamą konotaciją - pasikeitimo į bloga, pablogėjimo reikšmę. 
Taip Derrida netiesiogiai atkreipia dėmesį į kalboje užfiksuotą požiūrį į kitybę: ji siejama 
su svetimybe, su tuo, kas negatyvu, bloga. 

paradoksus. Kaip galima natūrali silpnybė? Kaip prigimtis gali reikalauti 
jėgų, kurių ji pati nesuteikia? Kaip galimas vaikas apskritai? 


Vaikai neturi ne tik papildomų, bet ir pakankamų jėgų visam tam, ko iš 
jų reikalauja prigimtis. Tad jiems reikia leisti naudotis visomis prigimties 
suteikiamomis galiomis, kuriomis jie negali piktnaudžiauti. Tai pirmoji 
maksima. Reikia jiems padėti ir pamainyti tai, ko jiems trūksta, proto arba 
galios, arba fizinių poreikių srityje. Tai antroji maksima. (P. 50). 


Visą lavinimo organizavimą ir jo laiką valdys šis neišvengiamas blogis: 
„pamainyti tai, ko trūksta“ ir pakeisti prigimtį. Tai reikia padaryti kiek 
galima mažiau ir kiek galima vėliau. „Vienas geriausių gero išauklėjimo 
receptų - tai viską atidėti kiek galima vėlesniam laikui“ (p. 274). „Ilgą 
laiką leisti veikti prigimčiai iki tol, kol jūs pradėsite veikti vietoj jos“ 
(p. 102. Kursyvas mūsų). 

Jei ne vaikystė, joks pakaitalas niekada nepasirodytų prigimtyje. Tad 
pakaitalas čia yra ir puiki proga žmonijai, ir kartu jos iškrypimo pradžia. 
Žmonių giminės išsigelbėjimas: 


Kultūra formuoja augalus, o lavinimas - žmones. Jei žmogus gimtų aukš- 
tas ir stiprus, jo ūgis ir galia jam nebūtų reikalingi tol, kol neišmoktų jais 
naudotis; jie jam būtų pražūtingi ir neleistų kitiems jam padėti. Šitaip visų 
apleistas jis mirtų vargdamas, taip ir nepažinęs savo poreikių. Skundžiamasi 
vaikyste, tačiau nematoma, kad žmonių giminė būtų pražuvusi, jei žmogus 
nebūtų pradėjęs [savo gyvenimo] nuo vaikystės. (P. 67). 


Iškrypimo grėsmė: 


Prigimties Autorius vaikams suteikia aktyvųjį pradą ir tuo pačiu metu 
pasirūpina, kad tas pradas jiems nebūtų per daug kenksmingas, suteikda- 
mas mažai galių jam pasiduoti. Tačiau kai tik šalia esančius žmones vaikai 
jau gali traktuoti kaip instrumentus, kurių veikimas priklauso nuo jų, jie 
panaudoja juos savo polinkiams ir jais pamaino savo pačių silpnybę. Štai 
kaip tampama „sunkiais“, tironiškais, valdingais, piktais, nesutramdomais 
vaikais. Tokia pažanga ne kyla iš natūralios dominavimo dvasios, bet šią 
dvasią jiems suteikia, mat nereikia didelės patirties norint pajusti, kaip ma- 
lonu veikti kito asmens rankomis: tereikia pajudinti liežuvį ir išjudinamas 
visas pasaulis. (P. 49. Kursyvas mūsų). 

Pakaitalas visada bus liežuvio pajudinimas arba veikimas kito asmens 
rankomis. Čia viskas sutelkta į viena: pažanga kaip iškrypimo galimybė, 
nuosmukis į blogį, kuris nėra natūralus ir kuris priklauso nuo pamai- 
nymo galios, mums leidžiančios pasitraukti ir veikti per įgaliojimą, per 
reprezentaciją ar kito asmens rankomis. Per raštą. Šis pamainymas visada 
turi ženklo formą. Papiktinimą sukelia tai, kad ženklas, atvaizdas ar re- 
prezentacija tampa galiomis ir „išjudinamas visas pasaulis“. 

Šis papiktinimas yra toks ir jo sukeliami nuostoliai kartais tokie nepa- 
taisomi, kad pasaulis atrodo apverstas aukštyn kojomis (toliau pamatysi- 
me, ką Rousseau gali reikšti tokia katastrofa): tada prigimtis tampa meno 
ir visuomenės pakaitalu. Kaip tik šiuo momentu blogis atrodo nepagydo- 
mas: „Jei vaikas nemoka savęs pagydyti, tai tegu bent jau išmoksta sirgti: 
šis menas pamaino kitą ir dažnai yra daug labiau pavykęs - tai prigimties 
menas“ (p. 31). Be to, kaip tik šiuo momentu liaujamasi kaip dera mylėti 
motinišką prigimtį dėl jos pačios ir turint tiesioginį artimą ryšį su ja („O 
gamta'! O mano motina! Tu tik viena esi mano gynėja, ir čia, tarp tavęs ir 
manęs, nėra nė vieno sukto, klastingo žmogaus!“ Išpažinimai, XII knyga 
[p. 703]) ir ji tampa kitos meilės bei kito potraukio substitutu: 


Gamtos kontempliavimas visada nepaprastai traukė jo širdį: jis čia rasdavo 
pakaitalą tiems potraukiams, kurių jam reikėjo. Tačiau jei tik būtų galėjęs 
pasirinkti, jis būtų palikęs pakaitalą ir pasirinkęs patį dalyką, mat buvo 
priverstas kalbėtis su augalais tik po tuščių pastangų kalbėtis su žmonėmis 
(Dialogai, p. 794). 


Tai, jog visuomenės pakaitalu tampa botanika, yra daugiau nei katas- 
trofa. Tai katastrofos katastrofa. Mat gamtoje augalas yra tai, kas natūra- 
liausia. Tai natūralus gyvenimas. Mineralas skiriasi nuo augalo tuo, kad 
tai negyva gamta, kuri naudinga žmonių pramonei ir yra jai pajungiama. 
Kai žmogus praranda tikrų natūralių turtų - augalų - pojūtį bei skonį, jis 
rausiasi motinos gelmėse ir taip rizikuoja pakenkti savo sveikatai: 


Mineralų karalystė savaime nėra niekuo maloni nei patraukli. Žemės gel- 
mėse uždaryti jos turtai atrodo tarsi nutolinti nuo žmogaus žvilgsnio, kad 
nesugundytų jo godumo. Jie ten glūdi tarsi saugykloje, idant vieną dieną 
galėtų tarnauti kaip pakaitalas tikrų turtų, kurie žmogui labiau pasiekiami 
ir kurių skonį jis praranda sugesdamas. Tada, siekdamas išsigelbėti nuo 


i Nature prancūzų kalba reiškia ir „gamta“, ir „prigimtis“. 

skurdo, jis griebiasi pramonės, triūso bei darbo. Jis rausiasi žemės gelmėse, 
rizikuodamas savo gyvybe ir kenkdamas savo sveikatai, jos gelmėse jis ieško 
įsivaizduojamų gėrybių vietoj realių gėrybių, kurias žemė jam pateikdavo 
pati iš savęs, kai jis dar mokėjo jomis džiaugtis. Jis vengia saulės ir dienos, 
kurių nebevertas matyti!. 


Taip žmogus susigadino akis, apako nuo geismo raustis tose gelmėse. 
Ir štai išvystame siaubingą bausmę už klaidą, trumpai tariant, tiesiog 
pakeitimą: 


Jis palaidoja save gyvą ir gerai padaro, nes nebėra vertas gyventi dienos 
šviesoje. Ten akmens skaldyklos, prarajos, kalvės, krosnys, priekalai, kū- 
jai keičia malonius lauko darbų vaizdus. Išblyškę ir liesi nelaimingųjų, 
nykstančių dvokiančiuose kasyklų garuose, pajuodusių kalvių, šlykščių 
kiklopų veidai - tai vaizdas, kuriuo žemės gelmėse kasyklų įranga pakeičia 
ant žemės paviršiaus regimą žalumos ir gėlių, žydro dangaus, įsimylėjusių 
piemenų ir tvirtų žemdirbių paveikslą. 


Tai papiktinimas, tai - katastrofa. Pakaitalas yra tai, ko negali toleruoti 
nei prigimtis, nei protas. Nei mūsų „bendra motina“ gamta (Svajonės, 
p. 1066), nei sveikas protas ar bent samprotaujantis protas (Apie gamtinį 
būvį', p. 478). Argi jie ne viską darė, siekdami išvengti šios katastrofos, 
siekdami apsisaugoti nuo šios prievartos ir mus apsaugoti nuo šios lem- 
tingos klaidos „tuo būdu“, sako antrasis, kaip tik kasykloms skirtas Sarm- 
protavimas, „kad gamta, atrodo, ėmėsi priemonių, idant mus apsaugotų 
nuo šios lemtingos paslapties“ (p. 172)? Ir nepamirškime, kad prievarta, 
stumianti mus žemės gelmių link - kalnakasio aklumo, t. y. metalurgijos 
momentas - yra visuomenės pradžia. Kadangi, anot Rousseau, (mes tam 
dažnai rasime patvirtinimų) žemės ūkis, žymintis pilietinės visuomenės 


! Svajonės [Rėveries du promeneur solitaire]. „Septintas pasivaikščiojimas“ (Pléiade, T. I, 
p. 1066-1067. Kursyvas mūsų). Galima būtų paprieštarauti sakant, kad gyvūnas reprezen- 
tuoja dar gyvesnį natūralų gyvenimą nei augalas, tačiau apie jį galima svarstyti tik tada, kai 
jis miręs. „Gyvūnų studijavimas be anatomijos yra niekas“ (p. 1068). 

* Ibid. Nesistengdami čia surasti kokį nors skaitymo principą, tiesiog dėl įdomumo nurodysi - 
me į vieną iš galimų pavyzdžių - į tai, ką apie kiklopą, apie baimę būti aklu, apie akį, saulę, 
masturbaciją ir t. t. sako Karlas Abrahamas: Raštai [Œuvres Complėtes| (vert. Ilse Barande), 
T. II, p. 18 ir t. Priminsime, kad viename egiptiečių mitologijos fragmente Setas, padedamas 
Toto (rašto dievo, čia laikomo Ozirio broliu), klasta nužudo Ozirį (žr. Vandier, op. cit., p. 46). 
Antraeilę ir papildymo funkciją atliekantis raštas vienu ir tuo pačiu judesiu užmuša tėvą ir 
šviesą (Žr. supra, p. 95). 

' De létat de nature. 

susiformavimą, suponuoja metalurgijos prasidėjimą. Tad aklumas su- 
kuria tai, kas gimsta tuo pačiu metu kaip ir visuomenė: kalbas, nustatytą 
daiktų pakeitimą ženklais, pakaitalo sąrangą. Einama nuo aklumo prie 
pakaitalo. Tačiau apakusysis nuo pat pradžių negali matyti to, ką sukuria, 
siekdamas pamainyti savo regėjimą. Aklumas pakaitalui - tai dėsnis. Ir 
visų pirma aklumas jo sąvokai. Beje, norint pamatyti jo prasmę, neuž- 
tenka aptikti, kaip jis funkcionuoja. Pakaitalas neturi prasmės ir nepasi- 
duoda jokiai intuicijai. Tad mes čia jo neištraukiame į dienos šviesą iš jo 
keisto šešėlio. Mes tik sakome, kad jame kai kas paslėpta. 

Protas nepajėgus mąstyti šio dvigubo prigimties pažeidimo: tai, 
kad prigimtyje esama stokos ir kad būtent per tai kažkas pridedama 
prie prigimties. Beje, neturime sakyti, kad protas bejėgis tai mąstyti: 
šis bejėgiškumas jį konstituoja. Protas yra tapatybės principas. Jis yra 
natūralios būtybės tapatybės sau mąstymas. Jis net negali pakaitalo 
apibrėžti kaip savo kito, kaip iracionalaus ir nenatūralaus, kadangi 
pakaitalas natūraliai ateina užimti prigimties vietos'. Pakaitalas yra 
prigimties atvaizdas ir reprezentacija. O juk atvaizdo nėra nei prigim- 
tyje, nei už jos ribų. Vadinasi, pakaitalas pavojingas taip pat ir protui, 
natūraliai proto sveikatai. 

Pavojingas pakaitalas. Tai Rousseau žodžiai, kuriuos jis vartoja Išpa- 
žinimuose. Tik jis tai daro iš pažiūros kitokiame kontekste, siekdamas 
kaip tik paaiškinti „vidinę būseną beveik nesuvokiamą protu“: „Žodžiu, 
tarp manęs ir aistringiausio įsimylėjėlio tebuvo vienas vienintelis, bet 
esminis skirtumas, kuris darė mano vidinę būseną beveik nesuvokiamą 
protu“ (Pléiade, I, p. 108 [p. 120]). 

Jei netrukus aptarsimam tekstui suteikiame paradigminę vertę, tai tik 
laikinai ir iš anksto nespręsdami apie tai, ką jame galės griežtai apibrėžti 
dar turinti gimti skaitymo disciplina. Joks skaitymo modelis šiuo metu 
mums neatrodo galintis tikti šiam tekstui, kurį norėtume perskaityti kaip 
tekstą, o ne kaip dokumentą. Norime pasakyti: galintis visiškai ir griežtai 
jam tikti, pranokstantis tai, kas šį tekstą jau paverčia visai perskaitomu ir 
netgi labiau perskaitomu nei tai, be abejo, buvo manoma iki šiol. Vienin- 
telis mūsų siekis - iš šio teksto išlaisvinti reikšmę, kurios mūsų skatinamas 
skaitymas bet kokiu atveju negalės „sutaupyti“: turime omenyje rašytinio 
teksto, cirkuliuojančio per kitus tekstus ir į juos nuolat nurodančio, pa- 


' „vient naturellement ... 4 la place de la nature - originale akivaizdus ryšys tarp Žodžių 
„natūraliai“ ir „prigimtis“, o vertime jis neišvengiamai prapuola. 


„TAS PAVOJINGAS PAKAITALAS...“ 


klūstančio kalbos stichijai ir jos tvarkingam funkcionavimui, ekonomiją. 
Pavyzdžiui, to, kas žodį „pakaitalas“ vienija su jo samprata, Rousseau 
neišgalvojo, ir jo funkcionavimo originalumas nėra nei visiškai įvaldy- 
tas Rousseau, nei tiesiog primestas istorijos ir kalbos, kalbos istorijos. 
Kalbėti apie Rousseau raštą - tai mėginti atpažinti tai, kas išsprūsta iš 
pasyvumo ir aktyvumo, aklumo ir atsakingumo kategorijų. O abstra- 
huoti rašytinį tekstą, veržiantis prie signifikato, kurį norėtų išsakyti! tas 
tekstas, juo labiau negalima, nes čia signifikatas yra pats raštas. Mus 
taip mažai domina šiais raštais ženklinama" tiesa (metafizinė tiesa ar 
psichologinė tiesa - už jo kūrybos slypintis Jean-Jacgueso gyvenimas), 
kad jei tekstai, kuriuos mes nagrinėsime, ir nori ką nors išsakyti, tai 
būtent egzistencijos ir rašto įtrauktumą į tą patį audinį, jų priklausymą 
tam pačiam tekstui. „Tuo pačiu“ čia vadinamas pakaitalas - tai kitas 
skirsmo įvardijimas. 

Štai pavojingo pakaitalo įsiveržimas į prigimtį, tarp prigimties ir pri- 
gimties, tarp natūralios nekaltybės kaip skaistybės ir natūralios nekaltybės 
kaip nepaliestumo: „Žodžiu, tarp manęs ir aistringiausio įsimylėjėlio 
tebuvo vienas vienintelis, bet esminis skirtumas, kuris darė mano vidinę 
būseną beveik nesuvokiamą protu“. Ši eilutė mūsų akyse neturėtų nuslėpti 
to, kad kita pastraipa skirta „esminiam skirtumui“ ir „protu beveik ne- 
suvokiamai vidinei būsenai“ paaiškinti. Rousseau tęsia: 


Iš Italijos grįžau ne visai toks, koks ten nuvykau, bet galbūt toks, koks nė 
vienas mano amžiaus žmogus iš jos nebuvo grįžęs. Iš ten atsivežiau ne 
savo skaistybę, bet savo nepaliestumą. Pajutau, kad suvyriškėjau. Pagaliau 
pasireiškė mano neramus temperamentas ir jo pirmasis visiškai nevalingas 
prasiveržimas mano sveikatai sukėlė pavojų, ir tai geriau nei bet kas iš- 
reiškė nekaltybę, kurioje iki šiol gyvenau. Netrukus nusiraminęs patyriau 
šį pavojingą pakaitalą, kuris klaidina prigimtį ir mano charakterio jaunus 
žmones išvaduoja nuo pasileidimo jų sveikatos, jų tvirtybės, o kartais ir jų 
gyvybės sąskaita“ (Pléiade, I, p. 108-109 [p. 120]). 


Traktate Emilis (IV knyga) galima perskaityti: „Bent kartą pažinęs 
šį pavojingą pakaitalą, jis yra pražuvęs. Toje pačioje knygoje taip pat 
kalbama apie „pamainymą aplenkiant patirtį“ (p. 437) ir apie „dvasią, 
kuri „pamaino fizines galias“ (p. 183). 


' voudrait dire - apie vouloir dire žr. skyrelio Išorė prad vidus i vert. paaiškinimą, p. 69. 
" signifiėe - plg. skyrelio Išorė yrd vidus i vert. paaiškinimą, p. 66. 


199 


200 


II DALIS. GAMTA, KULTŪRA, RAŠTAS 


Autoerotiškumo patirtis išgyvenama su baime. Masturbacija nu- 
ramina („netrukus nusiraminęs“) tik sužadindama kaltės jausmą, kurį 
tradicija priskiria šiai praktikai, priversdama vaikus pripažinti kaltę ir 
savyje slėpti visada ją lydinčią kastravimo grėsmę. Taip mėgavimasis 
išgyvenamas kaip nepagydomas gyvybinės substancijos nuostolis, kaip 
stojimas beprotybės ir mirties akivaizdon. Tai vyksta „jų sveikatos, jų 
tvirtybės, o kartais ir jų gyvybės sąskaita“. Lygiai taip pat, cituojant 
Svajones, žmogus „rausiasi žemės gelmėse, rizikuodamas savo gyvybe ir 
kenkdamas savo sveikatai, jos gelmėse jis ieško įsivaizduojamų gėrybių 
vietoj realių gėrybių, kurias žemė jam pateikdavo pati iš savęs, kai jis 
dar mokėjo jomis džiaugtis“. 

Ir čia kalbama būtent apie vaizduotę. Pakaitalas, kuris „klaidina“ moti- 
nišką „prigimtį , veikia kaip raštas ir, kaip ir raštas, jis pavojingas gyvybei. 
Šis pavojus - tai atvaizdo pavojus. Kaip su raštu prasideda gyvos šnekos 
krizė, jai virstant „atvaizdu“, piešiniu ar reprezentacija, taip ir onanizmas 
byloja apie gyvybiškumo žlugimą per įsivaizduojamą gundymą: 


Negana to, ši gėdai bei drovumui tokia patogi yda ypač traukia gyvos 
vaizduotės žmones. Tai jie tam tikra prasme įgyja galimybę savo nuožiūra 
disponuoti visa lytimi ir savo malonumui priversti tarnauti juos gundantį 
grožį, neklausdami šio grožio savininkės sutikimo. 


Pavojingas pakaitalas, kurį Rousseau taip pat vadina „pražūtingu pra- 
našumu, iš esmės yra gundantis: jis veda geismą iš tiesaus kelio, verčia jį 
klajoti toli nuo natūralių kelių, veda į prarają ar nuopuolį ir būtent dėl to 
jis yra savotiškas liapsusas ar papiktinimas (okėvėaAov). Šitaip jis griauna 
prigimtį. Tačiau protą papiktina tai, kad niekas neatrodo natūraliau už 
šį prigimties griovimą. Juk aš pats save išnaudoju tam, kad atsisakyčiau 
prigimties man suteiktos galios: „Sugundytas šio pražūtingo pranašumo, 
aš dariau viską, kad sugriaučiau gamtos man duotą tvirtą kūną, kuriam 
daviau laiko subręsti“. Žinome, kokia reikšmė traktate Emilis yra tei- 
kiama laikui, lėtam prigimtinių galių brandinimui. Visas pedagogikos 
menas - tai kantrūs apskaičiavimai, paliekant laiko prigimties darbui, 
gerbiant jos ritmą ir jos etapų tvarką. Tuo tarpu pavojingas pakaitalas 
visu greičiu griauna galias, kurias lėtai formavo ir kaupė prigimtis. „Pra- 
lenkdamas“ natūralią patirtį, jis peršoka etapus ir negrįžtamai sudegi- 
na energiją. Kaip ženklas (mes surasime tam patvirtinimų), jis sutaupo 
daikto esatį ir būties trukmę. 


„TAS PAVOJINGAS PAKAITALAS...“ 


Pavojingas pakaitalas nutraukia ryšius su prigimtimi. Visam šio nuto- 
limo nuo prigimties aprašymui būdingas teatras. Išpažinimuose pavojin- 
gas pakaitalas pasirodo scenoje tuo metu, kai norima parodyti nutolimą 
arba tai, kas nėra nei tas pats, nei kitas: prigimtis nutolsta tuo pačiu metu 
kaip motina arba veikiau kaip Mamytė, kuri buvo ją pakeitusi gerai žino- 
mu dviprasmišku būdu ir jau iš karto reiškė, kad tikroji motina išnykusi. 
Čia kalbama apie nuotolį tarp Mamytės ir to, kurį ji vadina Mažyliu!. 
Kaip sakoma traktate Emilis, visas blogis kyla iš to, kad „Moterys liovėsi 
buvusios motinomis. Jos nebebus motinomis ir nebenori jomis būti“ 
(p. 18). Taigi tam tikra tam tikro tipo motinos nesatis. O mūsų aptariama 
patirtis reikalinga tam, kad sumažintų šią nesatį, ir lygiai taip pat tam, kad 
ją palaikytų. Slapta patirtis, vagies, kuriam reikalingas nematomumas, 
patirtis: jam reikia, kad motina būtų nematoma ir kartu kad ji nematytų. 
Šios eilutės būdavo dažnai cituojamos: 


Niekad nebaigčiau, jeigu smulkiai papasakočiau visas beprotybes, į kurias 
leisdavausi, mąstydamas apie brangiąją Mamytę, kai jos neturėdavau po 
akių. Kiek kartų bučiavau savo lovą, galvodamas, kad ji čia gulėjo; arba 
užuolaidas ir visus baldus savo kambaryje, galvodamas, kad jie priklauso 
jai, kad jos gražioji ranka juos lietė; net grindis, ant kurių išsitiesdavau, 
galvodamas, kad jinai jomis vaikščiojo! Kartais netgi jos akivaizdoje iš- 
krėsdavau tokių paikysčių, į kurias, rodos, galėjo pastūmėti tiktai karš- 
čiausia meilė. Vieną dieną prie stalo tuo metu, kai ji įsidėjo burnon kąsnį, 
aš surikau, kad ant jo plaukas; ji išspjauna kąsnį ant lėkštės; aš godžiai 
jį pastveriu ir praryju?. Žodžiu, tarp manęs ir aistringiausio įsimylėjėlio 
tebuvo vienas vienintelis, bet esminis skirtumas, kuris darė mano vidinę 
būseną beveik nesuvokiamą protu“ ir t. t. Šiek tiek anksčiau buvo galima 
perskaityti: „Koks didelis buvo mano prieraišumas, pajusdavau tik tada, 
kai jos nematydavau“ (p. 107 [p. 119]). 


„Aš jai buvau Mažylis, o ji man - Mamytė, ir mudu visada likome vienas antram Mažylis 
ir Mamytė, net kai metų virtinė bemaž išdildė skirtumą tarp mudviejų. Man atrodo, kad 
šie du vardai puikiausiai nusako mudviejų santykių pobūdį, mūsų elgsenos paprastumą ir 
ypač mūsų širdžių ryšį. Man ji buvo švelniausia motina, niekad neieškanti malonumų sau, 
o visada susirūpinusi tik mano gerove, ir jeigu vėliau į mano prieraišumą įsipynė geismai, 
tai jie nepakeitė jo esmės, tik padarė dar nuostabesnį, apsvaigino mane susižavėjimu, kad 
turiu tokią jauną ir gražią mamą, kurią taip malonu glamonėti: sakau „glamonėti“ tikrąja to 
žodžio prasme, nes ji niekados nešykštėdavo man bučinių ir švelniausių motiniškų glamonių, 
ir jos širdyje niekad nekilo noras tuo piktnaudžiauti. Kas nors pasakys, kad galų gale tarp 
mudviejų atsirado ir kitokio pobūdžio santykių. Sutinku, bet kantrybės - negaliu visko 
apsakyti išsyk.“ (p. 106 [p. 117-118]). Pridursime čia vieną Bataille'aus sakinį: „Aš pats esu 
„mažytis, aš neturiu vietos, man lieka tik slėptis.“ (Le petit [Mažylis] ). 

? Šis fragmentas dažnai cituojamas [liet. vert. p. 120], bet ar kada nors jis buvo analizuoja- 
mas vardan jo paties? Plėiade leidyklos Išpažinimų leidėjai Gagnebinas ir Raymond'as 

Pakaitalų grandinė 


Pavojingo pakaitalo atradimas netrukus bus minimas tarp šių „bepro- 
tybių“, tačiau šiam pakaitalui paliekama tam tikra privilegija ir Rousseau 
apie jį pasakoja vėliausiai, pateikdamas kaip protu nesuvokiamos padėties 
paaiškinimą. Mat čia kalbama ne apie visiško mėgavimosi nukreipimą 
į kokį nors paskirą substitutą, bet šį kartą apie jo patyrimą ar tiesioginį 
ir visuminį paties mėgavimosi mėgdžiojimą. Kalbama nebe apie lovos, 
grindų, užuolaidų, baldų ir t. t. bučiavimą ir netgi ne apie „kąsnelio, kurį 


neabejotinai teisūs, nepasitikėdami (o tai jie visada daro sistemingai) tuo, ką jie vadina psichiat- 
rija (išnaša p. 1281. Šioje išnašoje taip pat nuosekliai pateikiami visi tekstai, kuriuose Rousseau 
prisimena savo „beprotybes“ ar „paikystes“). Tačiau mums atrodo, kad šis įtarumas teisėtas 
tik tada, kai nukreiptas prieš psichoanalitinės interpretacijos piktnaudojimą, o ne prieš jos 
praktikavimą, ir tada, kai nerekomenduoja vėl imtis įprasto komentaro, mat tokie komentarai 
šio tipo tekstą dažniausiai paverčia nepaskaitomu. Dažnai apžvalgines ir neatsargias, tačiau 
taip pat kartais gerai nušviečiančias Dr. Renė Laforgueo analizes (Etude sur J.-J. Rousseau 
[J.-J. Rousseau skirta studija) in Revue française de psychanalyse, T. 1., 1927, p. 370 ir t., ir 
Psychopatologie de l'échec [Žlugimo psichopatologija], p. 114 ir t., 1944), kuriose, beje, visiškai 
nėra vietos ką tik mūsų cituotiems tekstams, čia reikėtų atskirti nuo interpretacijos, kuri bent 
jau iš principo skirtų daugiau dėmesio psichoanalizei. Tai kaip tik viena iš krypčių, kuria 
eina puikios ir atsargios Starobinskio analizės. Jo knygoje Gyvoji akis mūsų dėmesį patraukęs 
sakinys yra naujai įrašytas į ištisą seriją analogiškų substitucijų pavyzdžių, daugiausia paimtų 
iš romano Naujoji Eloiza. Štai, pavyzdžiui, vienas iš „erotinių fetišų“: „Visos tavo išmėtytų 
drabužių dalys mano įsiaudrinusiai vaizduotei pateikia tavo pačios dalis, kurias jos slepia: 
ši lengva skrybėlaitė, puošiama ilgų šviesių plaukų, kuriuos ji tariamai pridengia, ši maloni 
skarelė, dėl kurios bent kartą nereiškiu nepasitenkinimo, ši elegantiška ir paprasta kambarinė 
suknelė, gerai atskleidžianti ją dėvinčiosios skonį; šis kambarinis apavas, toks mielas, kad į jį be 
vargo telpa grakšti pėda; šis atlaisvintas korsetas, jis liečia, apima... Koks kerintis liemuo! nuo 
dviejų lengvų kūno išlinkių... O palaimingas vaizdas! banginio ūso virbas pasidavė spaudimo 
galiai... Žavingi įspaudai, bučiuoju jus tūkstantį kartų!“ (p. 115-116). 

Bet ar interpretatorius pakankamai dėmesio skiria šioms ypatingoms substitucijoms, šių 
perkėlimų sąryšiui? Mums kyla klausimas: ar nėra taip, kad Starobinskis, stengdamasis kovoti 
prieš redukcionistinę, kauzalistinę, skaidančią psichoanalizę, apskritai pernelyg pasitiki visa 
apimančia fenomenologinio ar egzistencialistinio tipo psichoanalize? Šioji psichoanalizė, iš- 
tirpdydama seksualumą visoje elgsenoje, galbūt rizikuoja užtrinti įvairiausius susiskaidymus, 
skirtis, perkėlimus, užsifiksavimus, kurie struktūruoja šią elgsenos visumą. Ar seksualumo 
vieta ar su juo susiję mąstymo štampai neišnyksta analizuojant visą elgseną, kaip rekomen- 
duoja Starobinskis: „Erotinė elgsena nėra fragmentinė duotis - tai visuminio individo raiška, 
ir būtent taip ji turi būti analizuojama. Ar mes siektume nepaisyti ekshibicionizmo, ar jį 
paversti išskirtinių studijų tema, jo negalima apriboti „seksualine“ sfera: čia pasireiškia visa 
asmenybė kartu su kai kuriais savo pamatiniais ,egzistenciniais pasirinkimais“. (Skaidrumas 
ir kliūtis, p. 210-211. Išnašoje pateikiamas Merleau-Ponty veikalas Suvokimo fenomenolo- 
gija [|Phėnomėnologie de la perception]). Bet ar taip nerizikuojama patologiškumą apibrėžti 
itin klasikiniu būdu - kaip „egzistencinėmis“ kategorijomis mąstomą „išėjimą už ribos“: 
„Visuminės analizės perspektyvoje paaiškės, jog tam tikri pirminiai sąmonės duomenys 
sudaro spekuliatyvaus Rousseau mąstymo šaltinį ir kartu jo beprotybės šaltinį. Tačiau šie 
duomenys-šaltiniai nėra savaime liguisti. Tik todėl, kad jie perdėtai išgyvenami, pasireiškia 
ir išsirutulioja liga... Ligos išsirutuliojimas padarys karikatūriškai akivaizdų pamatinį ,eg- 
zistencinį klausimą, kurio sąmonė nepajėgė suvaldyti“ (p. 253). 


„TAS PAVOJINGAS PAKAITALAS...“ 


ji dėjosi į burną, prarijimą“, bet apie „galimybę savo nuožiūra disponuoti 
visa lytimi“. 

Mes jau sakėme, kad visa šio teatro scena nėra vien dekoras ta pras- 
me, kuria dažniausiai suvokiama ši vieta - kaip aksesuarų visuma. Čia 
yra svarbus topografinis patyrimo išsidėstymas. Jean-Jacgąuesas ponios 
Warens namuose: pakankamai arti Mamytės, kad ją matytų ir ja maitintų 
savo vaizduotę, tačiau su galimybe atsiriboti. Pamainymas tampa įma- 
nomas ir būtinas kaip tik tuo metu, kai motina išnyksta. Motinos esaties 
ar nesaties žaismas, ši juslinio suvokimo ir vaizduotės kaita turi atitikti 
erdvės organizavimą. Tekstas tęsiamas taip: 


Šį polinkį dar skatino ir tuometinė mano aplinka: gyvenu pas dailią moterį, 
glamonėdamas jos paveikslą širdies gelmėje, tolydžio matydamas ją dieną; 
vakare aplink mane daiktai, kurie ją primena; guliu lovoje, kur, puikiai ži- 
nau, ir ji yra gulėjusi. Kiek dirgiklių! Tūlas skaitytojas, kuris tai įsivaizduoja, 
mane jau regi pusiau mirusį. Visai priešingai, mane išgelbėjo, bent laikinai, 
kaip tik tai, kas turėjo pražudyti. Apsvaigęs laime gyventi šalia jos, degda- 
mas troškimu praleisti su ja savo dienas, nesančią ar esančią visada laikiau 
ją švelnia motina, brangia seserimi, žavinga drauge ir niekuo daugiau... ji 
man buvo vienintelė moteris pasauly; be galo švelnūs jausmai, kuriuos ji 
man žadino, neleido nubusti mano potraukiui kitoms moterims ir sergėjo 


mane nuo jos pačios ir nuo visų jos lyties atstovių“ [p. 120-121]. 


Šis patyrimas nebuvo seniai praėjusio ar paauglystės laikotarpio įvy- 
kis. Jis ne vien sukūrė ar tarsi užslėptas pamatas palaikė reikšmių statinį. 
Jis liko aktyviai persekiojančiu patyrimu, kurio „esamybė“ nuolat vis 
atnaujinama ir atstatoma iki pat Jean-Jacgueso Rousseau „gyvenimo“ ir 
„teksto“ pabaigos. Šiek tiek vėliau, šiek tiek toliau Išpažinimų tekste (IV 
knyga)! mums pateikiama „viena maža juokinga istorija, kurią gan sunku 
papasakoti“. Susitikimas su „tai pačiai ydai pasidavusiu“ žmogumi. Jean- 
Jacguesas pasibaisėjęs pabėga, „taip drebėdamas', lyg būtų ką tik „padaręs 
kokį nusikaltimą“. Šis „prisiminimas mane išgydė ilgam“. 

Ilgam? Prie šio onanizmo, leidžiančio jaudinti patį save, susikuriant 
esatis, įsivaizduojant nesančias gražuoles, Rousseau nuolat grįš ir niekada 
nesiliaus dėl to save kaltinęs. Jo akyse jis liks ydos ir iškrypimo modelis. 
Jaudindamas save patį kita esatimi, iškreipiu! save patį. Taigi Rousseau 


' P. 165 ([p. 182]). 
' on saltėre - žr. skyrelio Apie aklumą pakaitalui i vert. paaiškinimą, p. 194. 

nenori ir negali galvoti, kad šis iškreipimas ne ištinka „aš“, bet yra pati 
„aš“ kilmė. Jis jį laiko atsitiktiniu blogiu, iš išorės ateinančiu paveikti 
subjekto integralumą. Tačiau jis negali atsisakyti to, kas jam leidžia 
netarpiškai susigrąžinti kitą geidžiamą esatį, lygiai taip pat kaip ne- 
gali atsisakyti kalbos. Štai kodėl taip pat ir šiuo požiūriu, kaip jis sako 
Dialoguose (p. 800), „iki pat gyvenimo pabaigos jis nesiliaus buvęs 
senas vaikas“. 

Esaties susigrąžinimas per kalbą, simbolinis ir kartu netarpiškas 
susigrąžinimas. Reikia apmąstyti šį prieštaravimą. Tai netarpiško su- 
sigrąžinimo patirtis, nes kaip patirtis, kaip sąmonė, ji apsieina be pa- 
saulio. Jaudinantysis yra jaudinamasis, savijauda pateikiama kaip gryna 
autarkija. Jei esatis, kurią ji sau pateikia, tokiu atveju yra kitos esaties 
substitucinis simbolis, tai toji kita esatis niekada negalėjo būti geidžia- 
ma „asmens pavidalu“' iki šio substitucijos žaismo ir šio simbolinės 
savijaudos patyrimo. Pats dalykas nepasirodo už simbolinės sistemos 
ribų, o šioji neegzistuoja be savijaudos galimybės. Tai netarpiško" at- 
statymo patyrimas dar ir dėl to, kad jis nelaukia. Jis pasitenkina vietoje 
ir akimirksniu. Jeigu jis laukia, tai ne dėl to, kad kitas verčia laukti. 
Tokiu atveju mėgavimasis, atrodo, nebeatidedamas. „Kam tiek vargti, 
turint tolimą viltį, kad galbūt kaip nors pavyks, jei galima tą pačią 
akimirką...“ (Dialogai). 

Tačiau tai, kas daugiau nebėra atidėta, taip pat yra absoliučiai ati- 
dėta". Dėl to dabartyje mums pateikiama esatis yra chimera. Savijauda 
yra gryna spekuliacija. Ženklas, atvaizdas, reprezentacija, pamainan- 
tys nesančią esatį - tai apgaunančios iliuzijos". Prie kaltės jausmo, prie 
mirties ir kastracijos baimės prisideda ar veikiau pritampa nepasiten- 
kinimo patyrimas. Apgavimo“ sąvoka, kad ir kokia prasme ji būtų su- 
prasta, gerai aprašo pakaitalo vartojimą. Taigi tam, kad mums paaiš- 
kintų savo „bjaurėjimąsi prostitutėmis“, Rousseau sako, kad Venecijoje, 
kai jam buvo trisdešimt vieneri, „visas [jo] aistras pakeitęs polinkis“ 


i „en personne“ - šį posakį galima versti ir „pati, kaip tokia“ arba „įsikūnijusi, kūnišku pa- 
vidalu“. Visos šios reikšmės vienodai svarbios šiame kontekste. 

i immédiate - šis žodis taip pat turi reikšmę „staigus, įvykstantis tuoj pat, čia pat, čia ir dabar", 
ir ši reikšmė čia kaip tik pabrėžiama. 

“i différé - galima versti ir „atskirta; uždelsta“. Apie šio žodžio dviprasmiškumą žr. skyrelio 
Rašytinė būtis iii vert. paaiškinimą, p. 38. 

V „des illusions qui donnent le change - frazeologizmas, kurio pažodinė reikšmė čia ne mažiau 
svarbi: „iliuzijos, kurios pateikia pakeitimą, kurios vieną dalyką pateikia kaip kitą“. 

“ donner le change - žr. prieš tai einantį paaiškinimą. 


„TAS PAVOJINGAS PAKAITALAS...“ 


(Išpažinimai, p. 41)' neišnyko: „Aš atsikračiau nelemto įpročio apgaudi- 
nėti savo poreikius“ (p. 316 [p. 346]). 

Šitaip mėgavimąsi pačiu dalyku - ir mėgavimosi veiksmą, ir jo es- 
mę - persmelkia nepasitenkinimas. Tad negalima sakyti, kad jis turi esmę 
ar yra veiksmas (eidos, ousia, energeia ir t. t.). Čia siūlosi slėpdamasis, 
pateikia save persikeldamas iš vienos vietos į kitą kažkas, ko net griežtai 
negalima pavadinti esatimi. Tokie yra pakaitalo prieštaravimai, tokia yra 
ši bet kokią metafizikos kalbą pranokstanti „protu beveik nesuvokiama“ 
struktūra. Beveik nesuvokiama: paprastas iracionalumas, proto priešybė 
klasikinei logikai keltų mažesnį pyktį ir ne taip ją išmuštų iš vėžių. Pakai- 
talas veda iš proto, nes jis nėra nei esatis, nei nesatis, ir dėlto jis pažeidžia 
ir mūsų malonumą, ir mūsų nekaltybę. „...man vienodai trūko susilaiky- 
mo ir mėgavimosi, malonumo ir skaistybės“ (Išpažinimai, p. 12). 

Ar dalykai nepakankamai komplikuoti? Simboliškumas yra netar- 
piškumas, esatis yra nesatis, neatidėtas yra atidėtas, mėgavimasis yra 
mirties grėsmė. Tačiau prie šios sistemos, prie šios keistos pakaitalo 
ekonomijos reikia pridurti dar vieną bruožą. Tam tikru būdu jį jau buvo 
galima perskaityti. Pakaitalas, kaip siaubinga grėsmė, taip pat yra pir- 
moji ir labiausiai užtikrinta apsauga prieš pačią šią grėsmę. Štai dėl ko 
neįmanomajo atsisakyti. O seksualinė savijauda, t. y. saviveika apskritai, 
neprasideda ir nesibaigia tuo, ką, kaip manoma, galima apibrėžti mas- 
turbacijos sąvoka. Pakaitalas ne tik turi galią parūpinti nesančią esatį per 
jos atvaizdą: tai darydamas jis mums parūpina ženklą, ir šitaip nesančios 
esaties atžvilgiu jis laikosi per atstumą ir ją įvaldo. Mat ši esatis geidžiama 
ir kartu jos bijomasi. Pakaitalas pažeidžia draudimą ir kartu jo laikosi. 
Tą patį dalyką leidžia raštas kaip šnekos pakaitalas, taip pat ir šneka kaip 


! Šiuose garsiuose pirmosios Išpažinimų knygos puslapiuose Rousseau susieja pirmąsias skai- 
tymo patirtis („skaitymą pasislėpus“) su savo pirmaisiais autoerotizmo atradimais. Jį tam 
paskatino anaiptol ne „nepadorios ir nešvankios knygos“. Priešingai, „aplinkybės taip talki- 
ninkaudavo įgimtam mano drovumui, kad iki trisdešimties metų aš nė karto nepažvelgiau į 
jokią iš tų pavojingų knygų, kurios vienai puikiai aukštosios visuomenės damai atrodo tik tuo 
nepatogios, kad jas galima skaityti tik laikant viena ranka“ (p. 40 [p. 46]). Be šių „pavojingų 
knygų“ Jean-Jacgues'as leidžiasi į kitus pavojus. Žinome, kas seka po pastraipos, kuri baigia- 
ma taip: „Kol kas užtenka nurodyti, iš kur atsirado tasai polinkis, kuris pakeitė visas mano 
aistras, jas tramdė su jų pačių pagalba ir visada slopino bet kokį mano norą veikti, nes per 
daug mane degino troškimai“ (p. 41 [p. 47]). Šio fragmento intenciją ir pačią jo formuluotę 
reikėtų susieti su kitu puslapiu iš Išpažinimų (p. 444 [p. 470-471]. Žr. taip pat leidėjų išnašą). 
Taip pat su puslapiu, iš kurio mes cituojame šias eilutes: „Kai nėra pašnekovo, visada mėgstu 
skaityti valgydamas. Tai man trūkstančios draugijos pakaitalas. Pakaitomis ryju čia puslapį, 
čia kąsnį, tarytum mano knyga vakarieniautų drauge su manimi“ (p. 269 [p. 295]). 

' „accueillir en soi sa propre protection supplémentaire - šį pasakymą galima suvokti daugia- 

raštas apskritai. Jo ekonomija mus išstato [grėsmei] ir kartu apsaugo, 
remdamasi galių ir jų skirčių žaismu. Taigi pakaitalas yra pavojingas, nes 
gresia mirtimi, bet jis nėra toks pavojingas, kaip, Jean-Jacgueso Rousseau 
manymu, „sueitis su moterimi“. Pats mėgavimasis - be simbolio ir be 
pagalbininko - mėgavimasis, kuris mums priskirtų pačią gryną esatį (ar 
mus priskirtų pačiai esačiai), jei kas nors panašaus būtų įmanoma, yra 
tik kitas mirties vardas. Rousseau taip ir sako: 


Mėgautis! Ar ši lemtis žmogui skirta? O! jei nors kartą per savo gyvenimą 
aš būčiau pilnai paragavęs meilės malonumų, nemanau, kad mano trapiai 
egzistencijai būtų to pakakę - aš būčiau miręs iš karto (Išpažinimai, 8 
knyga). 


Jei priimtumėme šio išsakyto atodūsio visuotinę akivaizdybę, jo bū- 
tinąją ir apriorinę vertę, tuoj pat turėtume pripažinti, kad „sueitis su 
moterimi“, heteroerotizmas gali būti išgyvenamas (iš tiesų arba, kaip 
sakoma, realiai) tik galint savyje priimti savo nuosavo pakaitalo apsau- 
gą'. O tai reiškia, kad tarp autoerotizmo ir heteroerotizmo nėra ribos, 
o tik ekonominis pasiskirstymas. Būtent šios bendros taisyklės viduje 
išryškėja skirtys. Ir Rousseau skirtis. O prieš mėginant - tai, ko mes čia 
nepretenduojame padaryti - apibrėžti visišką Rousseau ekonomijos arba 
rašto ypatingumą, reikia atsargiai iškelti ir tarpusavy susieti visas būtinas 
tų skirčių struktūras ar esmines ypatybes, priklausomai nuo skirtingo jų 
bendrumo laipsnio. 

Būtent remdamasis tam tikra apibrėžta „sueities su moterimi“ repre- 
zentacija, visą savo gyvenimą Rousseau turėjo griebtis šios rūšies pavojin- 
go pakaitalo, kuris vadinamas masturbacija ir kurio negalima atsieti nuo 
jo kaip rašytojo veiklos. Iki pat pabaigos. Tereza - toji Tereza, apie kurią 
galime kalbėti, Tereza, esanti tekste, toji, kurios vardas ir „gyvenimas“ 
priklauso mūsų skaitomam raštui - tai patyrė savo kailiu. XII Išpažinimų 
knygoje tuo metu, kai „reikia viską pasakyti“, mums patikima „dvejopa“ 
tam tikrų „sprendimų priežastis: 


Reikia pasakyti viską: aš neslėpiau nei vargšės Mamytės, nei savo ydų, ir ne- 
privalau būti atlaidesnis Terezai; kad ir malonu laikyti garbėje man brangų 


reikšmiškai. Jį galima versti ir „galint savyje priimti mane apsaugantį pakaitalą“ arba net 
„galint apsisaugoti savo paties pakaitalu“. 
! Žr. leidėjų išnašą, p. 1569. 


„TAS PAVOJINGAS PAKAITALAS...“ 


žmogų, betgi nenoriu nutylėti nė to žmogaus kalčių, jeigu tik galima laikyti 
tikra kalte nevalingą širdies jausmų pakitimą. Jau seniai pastebėjau, kad 
ji atšalusi man... Aš vėl atsidūriau toje keblioje padėtyje, kurios pasekmes 
patyriau, gyvendamas su Mamyte; tos pačios buvo pasekmės ir Terezai. 
Neieškokime tobulumo už prigimties ribų; tas pats atsitiktų ir kiekvienai 
kitai moteriai... O mano padėtis tuomet buvo tokia pat ir netgi blogesnė, 
nes įniršusiems mano priešams tik ir terūpėjo mane kuo nors apkaltinti. 
Bijojau, jog tai gali pasikartoti, ir nenorėdamas rizikuoti, buvau linkęs 
pasmerkti save susilaikymui, kad tik Tereza vėl neatsidurtų tokioje pat 
padėtyje. Be to, pastebėjau, kad sueitis su moterimi gerokai alina mano 
sveikatą. Šie sumetimai paskatino mane nusistatyti tam tikras taisykles, 
kurias kartais vis dėlto pažeisdavau; betgi pastaruosius trejus ar ketverius 
metus laikiausi jų griežčiau (p. 595 [p. 650-651]). 


Paryžiaus rankraštyje po „gerokai alina mano sveikatą!“ galima per- 
skaityti: „kita panaši yda, kurios aš niekada iš tiesų negalėjau atsikratyti, 
man atrodė mažiau kenksminga. Dėl šios dvejopos priežasties!...“ 

Šis iškrypimas - tai pirmenybės teikimas ženklui, ir kaip tik jis mane 
apsaugo nuo mirtino išsieikvojimo. Be jokios abejonės. Tačiau ši iš pa- 
žiūros egoistiška ekonomija taip pat funkcionuoja visoje moralinės re- 
prezentacijos sistemoje. Egoizmas išperkamas kaltės jausmu. Šis jausmas 
autoerotizmą apibrėžia kaip lemtingą savęs praradimą bei savižeidą. Bet 
kadangi šitaip aš kenkiu tik sau pačiam, šis iškrypimas nėra toks jau 
smerktinas. Rousseau tai aiškina ne viename laiške. Pavyzdžiui: „Jeigu to 
neskaičiuotume, kaip ir ydų, kurios visada kenkė tik man, visų akivaiz- 
doje galėčiau pateikti nepriekaištingą gyvenimą su visomis savo širdies 
paslaptimis“ (ponui de Saint-Germainui, 26-2-70). „Turiu didelių ydų, 
tačiau jos visada kenkė tik man“ (ponui Le Noirui, 15-1-727). 

Tad Jean-Jacguesas galėjo ieškoti Terezos pakaitalo tik su viena sąlyga: 
jau buvo atverta pamainomumo apskritai sistemos galimybė, substitucijų 
žaismas jau seniai buvo prasidėjęs ir tam tikra prasme pati Tereza jau buvo 
pakaitalas. Lygiai kaip Mamytė jau buvo nepažintos motinos pakaitalas, o 
ir pati „tikra motina“, ties kuria sustoja žinomos Jean-Jacgueso Rousseau 
atvejo „psichoanalizės, tam tikra prasme nuo pat pirmo pėdsako taip 
pat buvo pakaitalas, net jeigu ji „ištiesų ir nemirė gimdydama Jean-Jac- 
gues'ą. Štai pakaitalų grandinė. Pats Mamytės vardas jau iš karto reiškia 
vieną iš tokių pakaitalų: 


* Taip pat žr. Išpažinimai (p. 109 [p. 120], leidėjų išnaša). 
' P. 331-332 [p. 364] (Kursyvas mūsų). Starobinskis (Skaidrumas ir kliūtis, p. 221) ir Išpa- 

O, mano Tereza, aš per daug laimingas, kad turiu tave skaisčią ir sveiką ir 
kad neradau to, ko visai neieškojau. [Turima omenyje „skaistybė“, kurią 
Tereza prisipažino nekaltai ir per nelaimingą atsitikimą praradusi. - J. D. 
past.] Iš pradžių aš troškau sau tik pramogos. Betgi pamačiau, kad laimėjau 
daugiau, kad susiradau draugę. Apsipratęs su šia puikia mergina, apsvarstęs 
savo padėtį, suvokiau, kad svajodamas tik apie malonumus, aptikau savo 
laimę. Vietoj išblėsusios garbėtroškos man reikėjo stipraus jausmo, kuris 
pripildytų mano širdį. Man reikėjo, atvirai kalbant, moters, kuri pavaduotų 
Mamytę; kadangi man nebuvo lemta gyventi kartu su ja, reikėjo, kad kas 
nors gyventų su jos auklėtiniu, reikėjo žmogaus, kuriame rasčiau tokį 
paprastumą ir širdies nuolankumą, kokį jinai rasdavo manyje. Reikėjo, 
kad privataus šeimyninio gyvenimo džiaugsmas atlyginty man už tai, jog 
išsižadėjau puikios ateities. Kai gyvenau vienui vienas, mano širdis buvo 
tuščia, bet užteko vienos širdies jai pripildyti. Likimas atėmė, atplėšė nuo 
manęs - bent iš dalies - tą, kuriai pati gamta buvo mane sukūrusi. Nuo to 
laiko aš buvau vienišas, nes man niekada nebuvo tarpininko tarp visko ir 
nieko. Tereza man įkūnijo pakaitalą, kurio man reikėjo’. 


Šio pakaitalų fragmento dėka išryškėja neišvengiamybė: begalinės 
grandinės, neišvengiamai dauginančios papildomus įtarpinimus, ku- 
riančius prasmę to, ką jie patys atideda, neišvengiamybė - paties dalyko, 
netarpiškos esaties, pirmapradžio juslinio suvokimo miražas. Netarpiš- 
kumas yra išvestinis. Viskas prasideda nuo tarpininko - štai kas yra 
„nesuvokiama protu“. 


Peržengiantis ribas'. Metodo klausimas 


„Man niekada nebuvo tarpininko tarp visko ir nieko“. Tarpininkas - tai 
vidurys ir įtarpinimas, vidurinis terminas tarp visiškos nesaties ir esaties 
absoliučios pilnumos. Žinome, kad Rousseau atkakliai norėjo panaikinti 
viską, ką galima pavadinti įtarpintumu". Tokia jo valia pasireiškė apgalvo- 
tai, intensyviai ir buvo tematizuojama. Jos nereikia iššifruoti. Mat Jean- 
Jacguesas apie ją čia primena kaip tik tuo metu, kai nuosekliai išvardija 


žinimų leidėjai (p. 332, 1 išnaša) kaip tik žodžio pakaitalas vartojimą susieja su vartojimu 
posakio, iš kurio jis padarytas p. 109 [p. 120] („pavojingas pakaitalas“). 


' lexorbitant - būdvardis exorbitant reiškia „besaikis, peržengiantis visas ribas“, tačiau čia 
akivaizdžiai svarbi taip pat ir etimologinė šio žodžio prasmė: „išeinantis už orbitos, nu- 
tolstantis nuo nubrėžto kelio“. 

ü la mėdiatetė. 


„TAS PAVOJINGAS PAKAITALAS..." 


pakaitalų, kurie pakeičia motiną arba prigimtį, grandinę. Ir pakaitalas 
čia yra per vidurį tarp visiškos nesaties ir esaties. Substitucijos žaismas 
užpildo ir žymi apibrėžtą stoką. Tačiau Rousseau toliau tęsia mintį, tarsi 
rėmimasis pakaitalu - šiuo atveju Tereza - būtų nuslopinęs jo nerimą dėl 
tarpininko: „Nuo to laiko aš buvau vienišas, nes man niekada nebuvo 
tarpininko tarp visko ir nieko. Tereza man įkūnijo pakaitalą, kurio man 
reikėjo“. Taip sumažinamas šios sąvokos pražūtingumas, tarsi būtų galima 
jai suteikti protingumo", ją pavergti, prijaukinti. 

Tai skatina kelti klausimą apie žodžio „pakaitalas“ vartojimą: 
apie Rousseau situaciją kalboje ir logikoje, kurios šiam žodžiui ar sąvo- 
kai suteikia pakankamai stulbinančių" resursų, nes numanomas sakinio 
subjektas, naudodamasis „pakaitalu“, visada pasako daugiau, mažiau ar 
ką kita, nei jis norėtų pasakyti". Tad tai ne tik klausimas apie Rousseau 
rašymą, bet ir apie mūsų skaitymą. Visų pirma mes turime griežtai atsi- 
žvelgti į šį [žodžio atliekamą] užvaldymą ar apstulbinimą“: rašytojas 
rašo tam tikra kalba ir pagal tam tikrą logiką“, o šios kalbos bei logikos 
sistemos, dėsnių, gyvasties rašytojo diskursas“ pagal apibrėžimą negali 
visiškai užvaldyti. Jis naudojasi kalba bei logika tik tam tikru būdu ir iki 
tam tikro laipsnio pasiduodamas sistemos valdymui. Ir skaitymas visada 
turi stebėti tam tikrą rašytojui nepastebimą ryšį tarp to, kaip jis valdo 
savo vartojamas kalbos schemas, ir to, kaip jų nevaldo. Šis ryšys - tai ne 
koks nors kiekybinis tamsos ir šviesos, silpnumo ir jėgos pasiskirstymas, 
bet reikšminė struktūra, kurią turi gaminti kritinis skaitymas. 

Ką šiuo atveju reiškia „gaminti“? Mėgindami tai paaiškinti, norėtume 
pateisinti mūsų skaitymo principus. Kaip matysime, tai visiškai negatyvus 
pateisinimas: pašalindamas jis brėžia skaitymo erdvę, - ji šiuo atveju liks 
neužpildyta, - arba skaitymo užduotį. 

Gaminti šią reikšminę struktūrą, aišku, nėra pagarbaus, nusitrinančio 
ir antrinančio komentaro darbas, kuriuo siekiama atgaminti sąmoningą, 


arraisonner - tai laivininkystės terminas, reiškiantis „apžiūrėti, patikrinti laivą“. Tačiau 
šiuo atveju jis vartojamas etimologine prasme: „mėginti įtikinti; suteikti pagrindo, proto 
[raison|“. 
' surprenantes - pažodžiui „užvaldantis, staiga ištinkantis“ (sur-prendre - „paimti iš vir- 
šaus'). 
voudrait dire - apie vouloir dire žr. skyrelio Išorė prd vidus i vert. paaiškinimą, p. 69. 
' cette prise ou cette surprise - žr. šio puslapio ii paaiškinimą. 
dans une langue et dans une logique - pažodžiui: „kalboje ir logikoje“ arba „kalbos ir logikos 
viduje“; originale kursyvu išskirtas vietą žymintis prielinksnis dans. 
“ Šioje vietoje žodį „diskursas“ reikia suprasti tiek kaip kalbėjimą, kalbos aktą, tiek kaip sam- 
protavimą. 

valingą, intencionalų rašytojo mainų ryšį su istorija, kuriai jis priklauso 
kalbos stichijos dėka. Be abejo, kritinis skaitymas turėtų palikti vietos 
tokiam antrinančiam komentarui. Nepripažįstant komentaro ir neger- 
biant visų jo klasikinių reikalavimų, - o tai nėra lengva ir reikalauja 
visų tradicinės kritikos instrumentų, - kiltų rizika, kad toks [reikšminės 
struktūros] gaminimas bus atliekamas bet kokia kryptimi ir leis sau sakyti 
kone bet ką. Tačiau ši būtina komentaro apsauga visada tik saugojo, bet 
niekada neatvėrė skaitymo. 

Ir vis dėlto, nors skaitymas neturi apsiriboti teksto antrinimu, jis 
taip pat neturi teisės ir to teksto peržengti, eidamas ko nors kito link: 
referento (metafizinės, istorinės, psichinės-biografinės ir t. t. tikrovės) 
link arba už teksto esančio signifikato link, kurio turinys galėtų glūdėti 
ar būtų galėjęs glūdėti už kalbos, t. y. už rašto apskritai ta prasme, kurią 
mes čia suteikiame šiam žodžiui. Štai kodėl metodologiniai svarstymai, 
kuriuos drįstame čia pateikti remdamiesi vienu pavyzdžiu, neatsiejamai 
susiję su bendro pobūdžio teiginiais, kuriuos suformulavome anksčiau, 
kalbėdami apie referento arba transcendentalinio signifikato nesatį. Nėra 
nieko už teksto!. Ir visai ne dėl to, kad mūsų nedomina nei Jean-Jacgueso 
gyvenimas, nei pačios Mamytės ar Terezos egzistencija, ir ne dėl to, kad 
vadinamoji „reali“ jų egzistencija mums prieinama tik tekste, ir ne dėl 
to, kad mes negalime kitaip pasielgti ar neturime teisės nepaisyti šio ap- 
ribojimo. Be abejo, visų tokio tipo priežasčių visiškai pakaktų, tačiau čia 
esama daug radikalesnių. Sekdami pagrindine „pavojingo pakaitalo“ gija, 
mes pabandėme įrodyti būtent tai, kad visame tame, kas vadinama realiu 
šių egzistencijų iš „kūno ir kraujo“ gyvenimu, anapus to, ką, kai kurių ma- 
nymu, galima apibrėžti kaip Rousseau kūrybą (ir už jos ribų), visada buvo 
tik raštas. Visada buvo tik pakaitalai, viena kitą pakeičiančios reikšmės, 
galėjusios atsirasti tik diferencinių nuorodų grandinėje, o „realybė“ pasi- 
rodydavo, prisijungdavo tik įgaudama prasmę per pėdsaką ir apeliuojant į 
pakaitalą ir t. t. Ir taip iki begalybės, kadangi tekste mes perskaitėme, kad 
absoliuti esamybė, prigimtis, tai, ką įvardija žodžiai „reali motina“ ir t. t., 
visada jau buvo pasislėpusios ir niekada neegzistavo. Būtent šis raštas, 
kaip natūralios esaties išnykimas, atveria prasmę ir kalbą. 

Nors mūsų skaitymas ir nėra komentaras, jis privalo vykti teksto 
viduje ir likti jame. Štai kodėl, nors iš išorės gali atrodyti kitaip, žodis pa- 
kaitalas čia nustatomas anaiptol ne psichoanalitiškai, jei psichoanalitine 


' Il ny a pas de hors-texte. 

vadinsime tokią interpretaciją, kuri mus perkelia už rašto ribų psichi- 
nio-biografinio signifikato link ar netgi bendros psichologinės struktū- 
ros, kurią iš principo būtų galima atskirti nuo signifikanto, link. Nors 
psichoanalitinis metodas vienur ar kitur galėjo būti priešpriešinamas 
antrinančiam tradiciniam komentarui, vis dėlto būtų galima parodyti, 
kad iš tiesų jis nesunkiai dera su tokiu komentaru. Užtikrintumas, su 
kuriuo komentaras tvirtina teksto tapatybę sau, pasitikėjimas, su kuriuo 
jis nubrėžia tos tapatybės kontūrą, eina koja kojon su tyliu tikrumu, per- 
šokančiu tekstą jo numanomo turinio link, gryno signifikato link. Ir iš tiesų 
psichoanalitinės Rousseau atvejo studijos, pavyzdžiui, Dr. Laforgueo stu- 
dija, peržengia tekstą tik po to, kai jį perskaito pagal pačius populiariau- 
sius metodus. Literatūrinio „simptomo“ skaitymas yra pats banaliausias, 
mokykliškiausias, naiviausias. Ir jei tik kartą kas nors šitaip tampa aklas 
pačiam „simptomo“ audiniui, jo tekstūrai, tai jis nesunkiai peržengia šį 
audinį psichinio-biologinio signifikato, kurio ryšys su literatūriniu signi- 
fikantu tampa visiškai išoriškas bei atsitiktinis, link. Galime atpažinti kitą 
to paties judesio pusę, kai apibendrinančiuose darbuose apie Rousseau, 
klasikinės formos veikaluose, kuriuose surenkamos ir komentuojamos 
temos ir kurie pateikia save kaip kūrybos ir mąstymo visumą, ištikimai 
atstatančią sintezę, galime aptikti biografinio bei psichoanalitinio pobū- 
džio skyrių apie „seksualumo problemą Rousseau kūryboje“, pridedant 
nuorodą į autoriaus ligos istoriją. 

Nors mums atrodo iš principo neįmanoma pasitelkus interpretaciją 
ar komentarą atskirti signifikatą nuo signifikanto ir šitaip raštą sugriauti 
rašymu, kuris vis dar yra kartu ir skaitymas, vis dėlto mes manome, kad 
šią neįmanomybę galima artikuliuoti istoriškai. Ji apriboja mėginimus 
iššifruoti skirtingu būdu, skirtingu laipsniu ir pagal skirtingas taisykles. 
Čia reikia atsižvelgti į teksto apskritai istoriją. Kai kalbame apie rašy- 
toją ir apie virš jo stūksančią kalbą, kuriai jis pajungtas, mes galvojame 
ne vien apie literatūrinio teksto rašytoją. Filosofas, kronikos autorius, 
teoretikas apskritai ir iki tam tikros ribos bet koks rašantysis yra lygiai 
taip pat užvaldytas. Tačiau kiekvienu atveju rašantysis yra įrašytas į api- 
brėžtą tekstinę sistemą. Net jei niekada nesama gryno signifikato, esama 
skirtingų ryšių, priklausomai nuo to, kas iš signifikanto pateikiamas kaip 
neredukuojamas signifikato sluoksnis. Pavyzdžiui, filosofinis tekstas, nors 
jis faktiškai visada rašytinis, turi užmačių (ir tai yra jo filosofinis specifiš- 
kumas) nusitrinti ir užleisti vietą ženklinamam turiniui, kurį jis perteikia 
ir kurio jis dažniausiai moko. Skaitymas turi atsižvelgti į šį ketinimą, net 

jei galiausiai jis mano parodantis tokio ketinimo žlugimą. Tad bet kokia 
tekstų istorija ir jai priklausanti literatūrinių formų Vakaruose istorija 
turi būti studijuojama šiuo požiūriu. Išskyrus tam tikrus proveržio ar 
pasipriešinimo momentus, kurie buvo atpažinti tik labai vėlai, beveik 
visada ir beveik visur, skirtingais pavidalais ir skirtingu laiku literatūrinis 
raštas pats pasiduodavo tokiam transcenduojančiam skaitymui, tokiai 
signifikato paieškai, kurią čia kvestionuojame norėdami ne ją paneigti, 
bet patalpinti į sistemą, kuriai ji yra akla. Filosofinė literatūra šioje isto- 
rijoje yra tik vienas iš pavyzdžių, tačiau tai vienas iš didžiausią reikšmę 
turinčių pavyzdžių. Ir jis mus domina kaip tik Rousseau atveju. Veikiamas 
giluminių priežasčių Rousseau sukūrė filosofinę literatūrą, kuriai pri- 
klauso Socialinė sutartis ir Naujoji Eloiza, ir kartu pasirinko egzistuoti 
per literatūrinį raštą - per raštą, neapsiribojantį filosofiniu ar kokiu nors 
kitu pranešimu, kurį jis galėtų, kaip sakoma, perduoti. Ir to, ką Rousseau 
kaip filosofas ar kaip psichologas pasakė apie raštą apskritai, negalima 
atskirti nuo jo paties rašymo sistemos. Reikia į tai atsižvelgti. 

O tai kelia milžiniškų problemų. Ypač dėl skaidymo į dalis. Pateiksime 
tris pavyzdžius. 

l. Kelias, kuriuo ėjome „skaitydami pakaitalą“, nėra tiesiog psichoa- 
nalitinis, aišku, dėl to, kad įprasta literatūros psichoanalizė pradeda nuo 
literatūrinio signifikanto kaip tokio suskliaudimo. Tai, be abejo, yra dar 
ir dėl to, kad pati psichoanalizės teorija mums tėra mūsų istorijai bei 
kultūrai priklausančių tekstų visuma. Tad psichoanalizė, šitaip ženkli- 
nanti mūsų skaitymą ir mūsų interpretacijos rašymą, anaiptol nėra koks 
nors principas ar tiesa, kurią būtų galima atskirti nuo tekstinės sistemos, 
kurioje mes gyvuojame, siekiant ją visiškai nušviesti. Tam tikra prasme 
mes esame psichoanalizės istorijos viduje, lygiai kaip esame Rousseau 
teksto viduje. Kaip kad Rousseau maitino jau esanti kalba - kuri tam 
tikra prasme yra taip pat ir mūsų kalba, mums užtikrinanti tam tikrą 
minimalų prancūzų literatūros perskaitomumą - lygiai taip pat ir mes 
šiandien cirkuliuojame tam tikrame psichoanalitinės teorijos paženklin- 
tame reikšmių tinkle, net jei jos neįvaldome ir net jei esame tikri niekada 
negalėsiantys jos tobulai įvaldyti. 

Tačiau esama kitos priežasties, dėl kurios čia negalime kalbėti apie 
kad ir pačią elementariausią Jean-Jacgueso Rousseau psichoanalizę. Tokia 
psichoanalizė turėtų jau būti aptikusi visas struktūras, kurioms priklau- 
so Rousseau tekstas, visa tai, kas dėl kalbos bei kultūros stūksojimo bei jų 
išankstinio buvimo-jau-čia, nėra jo teksto savastis, tai, ką raštas yra užval- 


„TAS PAVOJINGAS PAKAITALAS...“ 


dęs, o ne pagaminęs. Aplink neredukuojamą Rousseau rašto originalumą 
susiformuoja milžiniška viena kitą apimančių ir tarpusavyje susikertančių 
struktūrų, visų sąrangų istorinių visumų serija. Net jei ir suponuotume, 
kad psichoanalizė iš principo gali susidoroti su šių struktūrų atskyrimu 
bei jų interpretacija, kad ji atsižvelgia į visą su Rousseau raštu glaudžiai 
susijusią Vakarų metafizikos istoriją, tai dar reikėtų, kad psichoanalizė 
nušviestų savo pačios priklausomybės Vakarų metafizikai bei kultūrai 
dėsnius. Toliau neisime šia kryptimi. Jau įvertinome mūsų atliekamos 
pakaitalo interpretacijos uždavinio sunkumą bei galimą nesėkmę. Esame 
tikri, kad čia užčiuopėme kažką neredukuojamai rusoistiška, tačiau kartu 
ištraukėme dar beformę šaknų, žemės ir įvairių rūšių nuosėdų masę. 

2. Net jei ir suponuotume, kad galima griežtai atskirti Rousseau kūry- 
bą ir ją išnarstyti bendrojoje istorijoje, vėliau - ženklo „pakaitalas“ isto- 
rijoje, vis tiek turėtumėme atsižvelgti į daugybę kitų galimybių. Sekdami 
žodžio „pakaitalas“ ir jį atitinkančios sąvokos ar atitinkančių sąvokų pa- 
sirodymą, nueiname tam tikrą kelią Rousseau teksto viduje. Be abejo, šis 
kelias mums garantuos trumpą ekonomišką apžvalgą. Bet ar negalimi kiti 
keliai? Ir tol, kol iš tiesų nerealizuoti visi keliai, kaip pateisinti šį kelią? 

3. Iš anksto ir preliudiškai Rousseau tekste nurodę ženklo „pakaitalas“ 
funkciją, tam tikru būdu, kurį kai kurie būtinai įvertins kaip peržengiantį 
visas ribasi, ruošiamės suteikti pirmenybę kai kuriems tekstams: Esė apie 
kalbų kilmę bei kitiems fragmentams apie kalbos ir rašto teoriją. Kokiu 
pagrindu? Ir kodėl būtent šiems trumpiems, daugiausia po autoriaus mir- 
ties išspausdintiems, sunkiai klasifikuojamiems, neapibrėžtu laikotarpiu 
ir dėl nežinomų paskatų parašytiems tekstams? 

Į visus šiuos klausimus ir jų sistemos logikos viduje nėra patenkinamo 
atsakymo. Tam tikru mastu ir nepaisant teorinio atsargumo, kurį formu- 
luojame, mūsų pasirinkimas iš tiesų peržengia visas ribas. 

Tačiau ką reiškia peržengiantis visas ribas? 

Mes norime pasiekti tam tikros išorybės tašką logocentrinės epochos 
visumos atžvilgiu. Nuo šio išorybės taško galėtų būti pradėta tam tikra 
šios visumos, kuri taip pat yra nubrėžtas kelias, šio rato (orbis), kuris 
taip pat yra akiratis (orbita)", dekonstrukcija. Tad pirmasis šio išėjimo 
ir šios dekonstrukcijos judesys, nors ir pajungtas tam tikrai istorinei 


' exorbitant - žr. šio skyrelio i vert. paaiškinimą, p. 208. 

" cet orbe (orbis) qui est aussi orbitaire (orbita) - orbe, kaip ir lotyniškas orbis, reiškia „ratas, 
orbita, sfera“, orbitaire - „susijęs su akių orbita arba akiduobėmis“, o lotyniškas orbita - „nu- 
brėžtas kelias“. 

būtinybei, negali apsidrausti orbitos viduje esančiais metodais ar logiko- 
mis. Aptvaros viduje galima spręsti apie jos stilių tik pasitelkus priimtas 
priešpriešas. Sakote, jog tai empiristinis stilius? Tam tikra prasme esate 
teisūs. Išėjimas yra radikaliai empiristinis. Jis vyksta tuo būdu, kad mąsty- 
mas klajoja svarstydamas apie kelio ir metodo! galimybes. Jis paveikiamas 
nežinojimo kaip savo ateities ir ryžtingai leidžiasi į nuotykį". Mes patys 
apibrėžėme šio empirizmo pavidalą bei jo pažeidžiamumą. Tačiau šioje 
vietoje empirizmo sąvoka pati save sugriauna. Metafizinės orbitos ribų 
peržengimas - tai bandymas išsimušti iš įprastų vėžių (orbita), apmąstyti 
klasikinių sąvokinių priešpriešų visumą, o ypač tą priešpriešą, kuriai 
priklauso empirizmo vertė: priešpriešą tarp filosofijos ir nefilosofijos (tai 
kitas empirizmo įvardijimas), to nesugebėjimo pačiam iki galo išlaikyti 
savo diskurso sąryšingumą, nesugebėjimo save gaminti kaip tiesą tuo 
metu, kai sudrebinama tiesos vertė, išvengti vidinių skepticizmo prieštarų 
ir t. t. Šios istorinės priešpriešos tarp filosofijos ir empirizmo apmąstymas 
nėra tiesiog empirinis, o taip jį vertinti galima tik piktnaudžiaujant ir ne- 
teisingai suprantant. 

Patikslinkime šią schemą. Kuo gi pasireiškia visų ribų peržengimas 
skaitant Rousseau? Be abejo, kaip jau sakėme, Rousseau turi tik itin re- 
liatyvią privilegiją mus dominančioje istorijoje. Jei norėtume tik nusta- 
tyti jo vietą šioje istorijoje, tokiu atveju, be abejo, mūsų jam skiriamas 
dėmesys būtų neproporcingai per didelis. Tačiau kalbama visai ne apie 
tai. Čia kalbama apie logocentrinės epochos lemiamos sankabos atpaži- 
nimą. Rousseau mums pasirodė itin geras apreiškėjas tai atpažinti. Aišku, 
tai suponuoja, kad mes jau buvome pradėję išėjimą, kad rašto represiją 
jau buvome apibrėžę kaip pamatinį šios epochos veiksmą, kad buvome 
perskaitę tam tikrą skaičių tekstų, bet ne visus tekstus, tam tikrą Rousseau 
tekstų skaičių, bet ne visus Rousseau tekstus. Šį prisipažinimą dėl empi- 
rizmo gali palaikyti tik drąsus klausimas. Klausimo atvėrimas, išėjimas 
už akivaizdumo aptvaros ribų, priešpriešų sistemos sudrebinimas - visi 
šie judesiai neišvengiamai turi empirizmo ir klaidžiojimo pavidalą. Bet 
kokiu atveju, remiantis praeities normomis, juos galima aprašyti tik tokiu 
pavidalu. Negalima disponuoti jokiu kitu pėdsaku, o kadangi šie klaidžio- 


i Methodus graikiškai reiškė „kelias, maršrutas“. Šis ir kitas sakinys — aliuzija į vėlyvą- 
ją Heideggerio filosofiją. 

" elle saffecte de non-savoir comme de son avenir et... saventure - akivaizdus etimologinis 
ryšys tarp žodžių avenir [ateitis] ir saventurer [„rizikuoti; leistis į avantiūrą, nuotykį, į tai, 
kas netikėta, kas gali ateiti iš anksto nežinant" ]. 

jantys klausimai nėra visiškai absoliučiai pirmapradžiai, tai juos pasiekti 
ir apimti visą jų lauką iš tiesų gali būtent toks aprašymas, kuris taip pat 
yra ir kritika. Reikia pradėti ten, kur mes esame, o pėdsako mąstymas, 
negalintis neatsižvelgti į nuojautą, mus jau išmokė, kad neįmanoma visiš- 
kai pateisinti išeities taško. Ten, kur mes esame: jau kokiame nors tekste, 
kuriame manome esą. 

Dar susiaurinkime argumentaciją. Pamainomumo tema, be abejo, 
tam tikru požiūriu tėra viena iš kitų temų. Ji priklauso grandinei, kurią 
palaiko pats pamainomumas. Galbūt būtų galima ją pakeisti kuo nors 
kitu. Tačiau iš tiesų ji aprašo pačią grandinę, teksto grandinės buvimą 
grandine, substitucijos struktūrą, geismo ir kalbos sankabą, visų Rousseau 
rūpimų sąvokinių priešpriešų logiką, o ypač prigimties sąvokos vaidmenį 
bei funkcionavimą jo sistemoje. Ši [pamainomumo] tema tekste mums 
pasako tai, kas yra tekstas, rašte - kas yra raštas, Rousseau rašte — kas 
yra Jean-Jacgueso geismas, ir t. t. Jei laikydamiesi pagrindinio šios esė 
teiginio manytume, kad nėra nieko už teksto, mūsų galutinis pateisinimas 
būtų toks: pakaitalo sąvoka ir rašto teorija veidrodiniu principu' (kaip 
šiandien dažnai sakoma) žymi patį tekstualumą Rousseau tekste. O mes 
pamatysime, kad veidrodinė bedugnė čia nėra laimingas ar nelaimingas 
atsitikimas. Mums skaitant pamažu susiformuos visa struktūrinio be- 
dugnės būtinumo teorija. Neapibrėžtas pamainomumo procesas visada 
jau yra pažeidęs esatį, joje jis visada jau yra įrašęs kartotės ir paties su- 
sidvejinimo erdvę. Esaties reprezentacija veidrodiniu principu anaiptol 
nėra nelaimingas esaties atsitikimas. Priešingai, esaties geismas gimsta iš 
reprezentacijos bedugnės, iš reprezentacijos reprezentavimo ir t. t. Pats 
pakaitalas yra peržengiantis visas ribas" visomis šio žodžio reikšmėmis. 

Taigi Rousseau į tekstą įrašo tekstualumą. Tačiau tekstualumo veiki- 
mas nėra paprastas. Jis mėgina pergudrauti [teksto] nutrynimo judesį, o 
strateginiai ryšiai, kaip galios santykiai tarp šių dviejų procesų, sudaro su- 
dėtingą braižinį. Šis braižinys, atrodo, pasireiškia manipuliuojant pakaita- 
lo sąvoka. Rousseau negali jos vartoti su visomis jos prasmės galimybėmis 
iš karto. Būdas, kuriuo jis apibrėžia šią sąvoką ir kuriuo tai darydamas 
pats leidžiasi apibrėžiamas to, ką iš jos pašalina, prasmė, kurios link jis 


' en abyme - tai tam tikra žodinio ar vizualinio teksto konstravimo struktūra, pagrįsta sa- 
votišku veidrodiniu principu: tekstas tekste arba pasakojimas pasakojime, arba paveikslas 
paveiksle. Abime kasdiene kalba reiškia „bedugnė“. Verčiant idiomą en abyme, žodis „be- 
dugnė“ išnyksta. 

exorbitant - žr. šio skyrelio i vert. paaiškinimą, p. 208. 

nukreipia! šią sąvoką, vienur ją interpretuodamas kaip priedą, kitur kaip 
substitutą, kartais kaip pozityvumą ir blogio išorybę, kartais kaip sėk- 
mingą pagalbinę priemonę, - visa tai neišreiškia nei autoriaus pasyvumo, 
nei jo aktyvumo, nei jo pasąmonės, nei aiškaus proto. Skaitymas turi ne 
tik palikti nuošalyje šias kategorijas, - prabėgomis priminsime, kad tai 
yra pamatinės metafizikos kategorijos, - bet pagaminti" tokio santykio su 
pakaitalo sąvoka dėsnį. Kalbame apie gaminimą, nes neketiname tiesiog 
pakartoti to, ką Rousseau manė apie šį santykį. Pakaitalo sąvoka Rousseau 
tekste yra tam tikra neregima vieta", nematomybė, atverianti ir ribojanti 
matomybę. Tačiau gaminimas, mėginantis parodyti nematomybę, šiuo 
atveju neišeina už teksto. Toks išėjimas, beje, būtų tik iliuzija. Gaminimas 
glūdi jo nurodomos kalbos transformacijoje, sureguliuotuose Rousseau 
ir istorijos mainuose. O mes žinome, kad šie mainai vyksta tik per kalbą 
ir tekstą ta infrastruktūrine prasme, kurią dabar pripažįstame žodžiui 
„tekstas“. O tai, ką vadiname gaminimu, neišvengiamai yra tekstas, ra- 
šymo ir skaitymo sistema, apie kuriuos mes a priori žinome (a priori, 
tačiau tik dabar, ir šis žinojimas visai nėra žinojimas), kad jie išsidėsto 
aplink savo pačių neregimą vietą. 


' le sens dans lequel il Vinflėchie - galima versti „kryptis, kuria jis ją pakreipia“. Le sens prancūzų 
kalba reiškia tiek „prasmė“, tiek „kryptis“, ir šiame kontekste Derrida akivaizdžiai naudojasi 
šia dviprasmybe. 

ï produire - stilistiškai reikėtų versti „sukurti ...dėsnį , tačiau Derrida kontekste kūrimas ir 
gamyba, produkavimas griežtai atskiriami, mat kūrimas nurodo į teologinį kontekstą, į 
pradžią, į kūrimą iš nieko, o ten, kur esama teksto, įmanomas tik produkavimas, nes nėra 
jokios pradžios, jokio išeities taško. 

“i une tache aveugle - pažodžiui „akla dėmė", kitaip sakant, neapgalvotas, nesąmoningas, ne- 
pastebimas dalykas. 


3 SKYRIUS. ESĖ APIE KALBŲ KILMĘ 
GENEZĖ IR STRUKTŪRA 


I. Esė vieta 


O kaip dėl balso pakaitalo logikoje - kalbant apie tai, ką galbūt reikėtų 
vadinti jo „grafika“? 

Pakaitalų grandinėje buvo sunku atskirti raštą nuo onanizmo. Šiedu 
pakaitalai turi bent jau vieną bendrumą - jie pavojingi. Jie pažeidžia 
draudimą ir išgyvenami per kaltės jausmą. Bet pagal skirsmo ekonomiją 
jie patvirtina draudimą, kurį pažeidžia, apeina pavojų ir saugo nuo iš- 
cikvojimo. Nepaisant jų, bet taip pat jų dėka mums leista matyti saulę, 
mes nusipelnome šviesos, sulaikančios mus šachtos paviršiuje. 

Koks kaltės jausmas susijęs su šiais dviem pakaitalais? Koks pamatinis 
kaltės jausmas čia užfiksuojamas ar perkeliamas kitur? Šie klausimai gali 
būti svarstomi tik tada, jei iš anksto bus aprašytas struktūrinis bei „feno- 
menologinis“ šių dviejų patirčių laukas ir visų pirma bendra jų erdvė. 

Abiem atvejais reiškiasi savijaudos galimybė kaip tokia: pasaulyje 
ji palieka savo pėdsaką. Nebeįmanoma pašalinti signifikanto buvimo 
pasaulyje. Tai, kas užrašyta, lieka, o jaudinančio-jaudinamojo patirtis' 
priima pasaulį kaip trečiąjį. Čia erdvės išoriškumas yra neredukuoja- 
mas. Bendrojoje savijaudos struktūroje, kai sau suteikiama esatis arba 


' lexpėrience du touchant-touchė - turima omenyje savijaudos [auto-affection| patirtis, kurioje 
tas, kuris liečia, jaudina, yra taip pat ir tas, kuris yra liečiamas, jaudinamas. Liečiančio- 
liečiamojo patirtis - tai aliuzija į Merleau-Ponty fenomenologiją, kurioje ši savęs lytėjimo 
(kai viena mano ranka liečia kitą ranką) patirtis yra aprašoma kaip įprastos subjekto-ob- 
jekto perskyros naikinimas: subjektas čia pats sau yra objektas, arba jie nuolat susikeičia 
vietomis. Čia dingsta taip pat ir klasikinė aktyvumo/pasyvumo, veiksmo/kęsmo perskyra. 
(žr. M. Merleau-Ponty, „Le philosophe et son ombre“, in Signes, Paris: Gallimard, 1960, 
p. 271-274). 

mėgavimasis, jaudinančio-jaudinamojo veiksmas kitą priima per nežymų 
aktyvaus veikimo ir pasyvaus kęsmo skirtumą. O išorė, išstatytas kūno 
paviršius visuomet reiškia, žymi šį savijaudoje veikiantį padalijimą. 

Tad savijauda yra universali patirties struktūra. Bet kokia gyva būtybė 
pajėgia save jaudinti. Ir tik simbolizuoti, t. y. save jaudinti, gebanti būtybė 
gali būti sujaudinta kito apskritai. Savijauda - tai patirties apskritai są- 
lyga. Ši galimybė - kitaip dar vadinama „gyvybe“ - tai gyvybės istorijos 
suformuota bendroji struktūra, įgalinanti sudėtinius bei hierarchizuotus 
veiksmus. Savijauda, nukreiptumas-į-save arba būtis-sau' - subjektyvy- 
bė įgauna tuo didesnę galią bei valdžią kitam, kuo labiau idealizuojasi 
jos galia kartoti. Idealizavimas šiuo atveju yra toks procesas, kai juslinė 
išorybė, kuri mane jaudina arba kuria aš naudojuosi kaip signifikantu, 
pajungiama mano galiai kartoti, tam, kas man nuo šiol atrodo kaip mano 
spontaniškumas ir kas man vis labiau paklūsta. 

Būtent remiantis šia schema reikia suvokti" balsą. Balso sistema rei- 
kalauja, kad jį netarpiškai"! girdėtų tas, kuris jį skleidžia. Balsas gamina 
signifikantą, kuris tarsi nepatenka į pasaulį, neperžengia už signifikato 
idealumo ribų, ir net tą akimirką, kai signifikantas pasiekia kito audio- 
foninę sistemą, jis tarsi lieka glūdėti grynojoje savijaudos vidujybėje. 
Jis nepatenka į erdvės išorybę ir į tai, kas vadinama pasauliu, kuris yra 
ne kas kita kaip balso išorė. Vadinamojoje „gyvojoje“ šnekoje erdvinis 
signifikanto išoriškumas atrodo visiškai redukuotas!. Remiantis būtent 
šia galimybe reikia iškelti riksmo - to, kas visada būdavo pašalinama 
kaip gyvuliškumui ar beprotybei priklausančio neartikuliuoto riksmo 
mitas - ir balso problemą gyvybės istorijoje. 

Tad pašnekesys yra komunikacija dviejų absoliučių kilmių, kurios, 
drįstame pasakyti, abipusiškai jaudina viena kitą, netarpiškai aidu at- 
kartodamos viena kitos savijaudas. Netarpiškumas šioje vietoje - tai 
sąmonės mitas. Balsas ir balsinė sąmonė, t. y. tiesiog sąmonė kaip esatis 
sau, yra savijaudos fenomenas, išgyvenamas kaip skirsmo panaikinimas. 
Šis fenomenas, šis suponuojamas skirsmo panaikinimas, šis išgyvenamas 


' lauto-affection, le quant-à-soi ou le pour-soi... - visi šie pasakymai žymi nukreiptumą į save, 
buvimą ar veikimą sau, dėl savęs. 
ï entendre - šis žodis reiškia tiek „suvokti“, tiek „girdėti, išgirsti“. Kitame sakinyje vartojama 
ta pati šio žodžio dviprasmybė. 
immédiatement - apie šio žodžio dviprasmiškumą žr. skyrelio Pakaitalų grandinė ii vert. 
paaiškinimą, p. 204. 
! Žr. Balsas ir fenomenas. [Išsamesnes nuorodas apie šią Derrida knygą žr. skyrelio Programa 
l aut. išnašą, p. 18.) 

signifikanto neskaidrumo redukavimas yra to, kas vadinama esatimi, kil- 
mė. Esamas yra tas, kuris nepajungtas skirsmo procesui. Esamybė yra tai, 
kuo remiantis manoma, jog galima mąstyti laiką, panaikinant priešingą 
būtinybę: mąstyti esamybę remiantis laiku kaip skirsmu. 

Šią itin formalią struktūrą implikuoja visos analizės, nagrinėjančios 
oralinės sistemos kuriamas prasmes ir apskritai audiofoninę sistemą, kad 
ir koks turtingas ar įvairus būtų jų laukas. 

Vos pačiame balse pajuntama ne-esatis! - o ji nujaučiama vos pra- 
dėjus artikuliuoti ir diakritiškai žymėti - rašto vertė tam tikra prasme 
sueižėja. Viena vertus, kaip matėme, raštas yra pastanga simboliškai vėl 
įsisavinti esatį. Kita vertus, jis sutvirtina savasties netekimą, kuris jau 
buvo suardęs šneką. Abiem atvejais galima pasakyti, kad raštas vienaip ar 
kitaip jau yra pradėjęs veikti „gyvąją“ šneką, vartojant vietoj jos ženklus ir 
taip išstatant ją mirčiai. Tačiau tai nereiškia, kad ženklas kaip pakaitalas 
išstato mirčiai paveikdamas jau iš anksto galimą esatį-sau. Savijauda tą 
patį (auto)" konstituoja jį padalydama. Esaties netekimas - tai patirties, 
t. y. esaties sąlyga. 

Kadangi kalbinis procesas įtraukia į žaismą"" esamybės esatį ir gyvos 
būtybės gyvybę, tai jis neabejotinai susijęs su „seksualine“ savijauda ne 
vien kaip jo analogija. Jis susilieja su ja sudarydamas visumą, net jei ši 
visuma yra aiškiai artikuliuota ir turi skiriamųjų požymių. Noras juos 
atskirti — tai logocentrinis noras par excellence. Jo kraštutinė priemonė 
būtų siekis ištirpdyti seksualumą bendrojoje „jaudinančio-jaudinamojo“ 
transcendentalinėje struktūroje - tokioje, kokią galėtų aprašyti tam tikra 
fenomenologija“. Šis ištirpdinimas yra tas pats, kuriuo norima šneką 
atriboti nuo rašto. Panašiai kaip seksualinės savijaudos „pražūtingas pra- 
našumas“ prasideda gerokai anksčiau už tai, ką, kaip manoma, galima api- 
brėžti masturbacijos vardu (kai kuriems vaikams ar suaugusiesiems pri- 
skiriamas patologiškais ir neteisingais laikomų veiksmų susiformavimas), 


' la non-prėsence - prancūzų kalboje esama skirtumo tarp l'absence (nesatis) ir la non-prėsence 
(ne-esatis), o verčiant į lietuvių kalbą šie žodžiai supanašėja. Ne-esatis skiriasi nuo nesaties 
tuo, kad tai nėra nebūtis, nebuvimas (absence), bet tai tokia buvimo forma, kuri reiškiasi per 
netarpiškos esaties (présence) neigimą - kaip prisimenama ar anticipuojama, kaip atideda- 
ma ar uždelsiama esatis. Antai pakaitalo ar pėdsako laikinė struktūra yra būtent ne-esaties 
struktūra. Negalima sakyti, kad jų išvis nėra, bet jie yra kitaip nei tiesiogiai esatys, esatyje 
konstituojami buviniai. 

" Lauto-affection constitue le même (auto)... 

“il met en jeu - posakis mettre en jeu turi kelias reikšmes: 1) „įvesti, įtraukti į žaidimą“; 
2) „sukelti grėsmę, abejonę“; 3) „priversti veikti, panaudoti, išjudinti“. 
~ Žr. šio skyrelio i vert. paaiškinimą, p. 217. 

lygiai taip pat ir rašto kaip pakaitalo grėsmė yra senesnė už tai, ką, kaip 
manoma, galima išskirti pavadinus šneka. 

Tad nuo šiol metafizika - tai ne-esaties pašalinimas, pakaitalą apibrė- 
žiant kaip paprastą išorybę, kaip gryną priedą ar gryną nesatį, nebuvimą. 
Būtent pamainomumo struktūros viduje vyksta pašalinimo darbas. Pa- 
radoksalu yra tai, kad priedas anuliuojamas jį laikant grynu priedu. Tai, 
kas pridedama, yra niekas, kadangi jis pridedamas prie pilnutinės esaties, 
kuriai yra išoriškas. Šneka pridedama prie intuityvios esaties (buvinio, 
esmės, eidoso, ousia ir t. t. esaties); raštas pridedamas prie gyvos ir sau 
esančios šnekos; masturbacija pridedama prie vadinamosios normalios 
seksualinės patirties; kultūra prijungiama prie prigimties, blogis - prie 
nekaltybės, istorija - prie kilmės ir t. t. 

Tad kilmės ar prigimties sąvoka tėra mitas apie priedą, pamaino- 
mumą, kuriuos anuliuoja vien pridėtinė jų prigimtis. Tai pėdsako, t. y. 
pirmapradžio skirsmo, kuris nėra nei nesatis, nei esatis, nei negatyvus, nei 
pozityvus, nutrynimo mitas. Pirmapradis skirsmas yra pamainomumas 
kaip struktūra. Čia struktūra reiškia neredukuojamą kompleksiškumą, 
kuriame galima tiesiog pakeisti esaties ir nesaties žaismo kryptį arba 
perkelti jį iš vienos vietos į kitą. Šioje struktūroje metafizika gali rastis, 
bet ji negali tos struktūros apmąstyti. 

Šis pėdsako nutrynimas, pradedant Platonu, baigiant Rousseau 
ir Hegeliu, buvo perkeltas į raštą siaurąja to žodžio prasme, ir galbūt 
dabar galima suvokti tokio perkėlimo būtinybę. Raštas - tai pėdsako 
apskritai reprezentantas, jis nėra pats pėdsakas. Pats pėdsakas neegzis- 
tuoja. (Egzistuoti - tai būti, būti buviniu, buviniu-esamybe, to on). Tad 
šis perkėlimas tam tikra prasme slepia [problemos] sprendimo galimybę, 
bet kartu visiškai aiškiai ją nurodo. 


Raštas - politinis ir kalbinis blogis 


Geismas geidžia, kad esatis ir ne-esatis būtų išoriškos viena kitai. Šis 
išoriškumas - tai matrica. Tarp visų jo reprezentanty (prigimties ir jos 
„kitų“, gėrio ir blogio, nekaltybės ir iškrypimo, sąmonės ir ne-sąmo- 
ningumo, gyvenimo ir mirties išoriškumo vienas kitam) esama tokio, 
kuris šiuo metu reikalauja ypatingo dėmesio. Būtent jis mus atves pric 
Esė apie kalbų kilmę. Tai valdymo ir vergavimo arba laisvės ir nelaisvės 
išoriškumas. Tarp visų šių reprezentantų laisvės ir nelaisvės išoriškumas 
galbūt yra privilegijuotas. Jis aiškiau nei kiti atvejai sujungia istoriškumą 

(politiškumą, ekonomiškumą, techniškumą) ir metafiziškumą. Heideggeris 
apibendrino metafizikos istoriją, kartodamas tai, kas laisvę pavertė esaties, 
t. y. tiesos, sąlyga!. O balsas visuomet pateikiamas kaip geriausia laisvės 
išraiška. Jis pats savaime yra laisva kalba ir kalbos laisvė, nuoširdus kalbė- 
jimas, kuriam nereikia skolintis savo signifikantų išoriniame pasaulyje, ir 
jis atrodo negalįs jų prarasti. Ar labiausiai pavergti vargdieniai nesinaudoja 
tuo vidiniu spontaniškumu - balsu? Tai, kas galioja piliečiui, visų pirma 
galioja naujagimiams - nuogoms ir kito galiai atiduotoms būtybėms. „Pir- 
mosios dovanos, kurias jie gauna iš jūsų, yra grandinės, pirmieji poelgiai jų 
atžvilgiu - kankinimai. Neturėdami nieko laisvo, išskyrus balsą, kaip gi jie 
juo nepasinaudos, kad galėtų pasiskųsti?“ (Emilis, p. 15. Kursyvas mūsų). 

Esė apie kalbų kilmę balsą priešpriešina raštui kaip esatį nesačiai ir 
laisvę vergovei. Tai beveik paskutiniai Esė žodžiai: „Tad tvirtinu, kad bet 
kokia kalba, kurios dėka negalima būti išgirstam priešais susibūrusią 
tautą, yra vergiška kalba: neįmanoma, kad tauta išliktų laisva ir kad ji 
kalbėtų tokia kalba“ (XX skyrius). Būtent šiuo sakiniu mes vėl grįžome 
į rusoistinę žemę, kurios beveik ir nepalikome, nors ir padarėme eks- 
kursą į Lėvi-Strausseo neighbourhood“, „mažų bendruomenių, kur visi 
kiekvieną pažįsta“ ir kur žmonės neperžengia atstumo, leidžiančio jiems 
pasiekti vienas kitą balsu, ideologiją. Tai klasikinė ideologija, pagal kurią 
raštas esąs liūdna lemtis, užgriūvanti prigimtinę nekaltybę ir nutraukianti 
esamos bei pilnutinės šnekos aukso amžių. 

Rousseau baigia tokia išvada: 


Šiuos paviršutiniškus apmąstymus, galinčius pagimdyti daug gilesnes min- 
tis, baigsiu ištrauka, kuri man juos pakuždėjo: „Faktinėje tikrovėje stebėti ir 
parodyti pavyzdžiais, kaip kokios nors tautos būdas, papročiai ir interesai 
įtakoja jos kalbą, būtų filosofinio užsiėmimo vertas tyrimas“ (pono Duclos 
Pastabos apie bendrąją aiškinamąją gramatiką, p. 2). 


Duclos Komentaras? kartu su Condillaco Esė apie žmogiško pažinimo 
kilmę (1746), atrodo, iš tiesų buvo vienas pagrindinių Esė apie kalbų 


! Čia reikėtų ištisai pacituoti [Heideggerio straipsnius] Apie pagrindo esmę ir Apie tiesos esmę, 
o ypač visas tas vietas, kuriose susiejamos Polis, Agathon ir Aletheia sąvokos. 

' Neighbourhood (angl.) - kaimynystė. 

? Remiamės šiuo leidiniu: Arnauld ir Lancelot Port-Royalio bendroji aiškinamoji gramatika 
[Grammaire générale et raisonnée de Port-Royal], prieš kurią eina p. Petitot Esė apie prancūzų 
kalbos kilmę ir pažangą [Essai sur lorigine et les progrès de la Langue française) ir po kurios seka 
p. Duclos Komentaras [Commentaire], prie kurio buvo pridėtos pastabos. Perlet An XI.-1803. 

kilmę „šaltinių“. Netgi būtų galima Rousseau Esė traktuoti kaip Duclos 
nubrėžtos „filosofinės“ programos realizavimą. Duclos apgailestauja 


dėl mūsų polinkio savo kalbą paversti glebia, moteriška ir monotoniška. 
Gerai, kad vengiame grubaus tarimo, bet manau, kad mes pasiduodame 
priešingai ydai. Seniau tardavome žymiai daugiau dvigarsių negu dabar. 
Juos tardavome skirtingų gramatinių laikų veiksmažodžiuose, pvz., javois, 
jaurois, ir daugelyje daiktavardžių, tokių kaip François, Anglois, Polonois, 
užuot tarę kaip dabar javės, jaurės, Francės, Anglès, Polonės'. Vis dėlto šie 
dvigarsiai tarimui suteikdavo daugiau jėgos bei įvairumo ir išgelbėdavo 
jį nuo tam tikros monotonijos, iš dalies atsirandančios dėl daugelio ne- 
tariamų e garsų.! 


Kalbos nuosmukis - tai socialinio bei politinio nuosmukio simptomas 
(tema, tapusi itin dažna antrojoje XVIII amžiaus pusėje). Jis kyla iš aris- 
tokratijos ir iš sostinės. Duclos itin tiksliai užbėga už akių rusoistinėms 
temoms tęsdamas: „Tai, kas pas mus vadinama visuomene ir ką senovės 
žmonės būtų vadinę šutve, šiandien lemia kalbą ir papročius. Vos tik 
aukštuomenės žmonės kurį laiką vartoja kokį nors žodį, jo tarimas su- 
minkštėja“?. Taip pat Duclos netoleruoja žodžių žalojimo, jų iškraipymų 
ir ypač sutrumpinimų. Ypač negerai nukąsti žodžius: 


Šis atsainus tarimas, susijęs su nekantriu noru pasisakyti, mus verčia iš- 
kreipti netgi žodžių prigimtį, juos nukandant taip, kad prasmė lieka nebe- 
atpažįstama. Pavyzdžiui, šiandien sakoma „en dépit de lui et de ses dens“, 
užuot sakius ses aidans". Mes turime daugiau negu galima įsivaizduoti tokių 


i javois, jaurois ir t. t. - tai XVII amžiaus tarimas ir rašyba, XVIII amžiuje, t. y. Duclos 
ir Rousseau gyvenamuoju laikotarpiu, virtusi javais, jaurais (tokia ji yra iki šiol); javės, 
jaurės - tai fonetinė rašyba, t. y. taip niekada nebuvo rašoma, bet Duclos šitaip užrašo šių 
žodžių tarimą. 
P. 396. Patį akivaizdžiausią šio teksto aidą, jei nekreiptume dėmesio į Esė, galima aptikti 
Pléiade leidimo pastabose, pavadintose Tarimas (T. II, p. 1248) ir Streickeisen- Moultou 
leidime, pavadintame Esė apie kalbas fragmentas [Fragment dun Essai sur les langues]. Savo 
kritiniame darbe Rousseau susieja papročių nuosmukį, tarimo pagedimą ir rašto pažangą. 
Jis netgi cituoja iškreipto tarimo pavyzdžių, kurių liūdnu liudininku jam teko būti ir kurie 
priklauso nuo „tarimo ydos, atsirandančios arba dėl kalbos padargų, arba dėl intonacijos, 
arba dėl įpročio“. „Žodžiai, kurių tarimo pasikeitimą man teko matyti: Charolois - Charolės, 
secret - segret, persécuter - perzecuter ir t. t.“ Visos šios temos taip pat nurodo į abato Du 
Bos knygą Kritiniai pamąstymai apie poeziją ir dailę [Réflexions critiques sur la poésie et sur 
la peinture] (1719). 
? P. 397. 
" Posakis en dépit de lui et de ses aidans pažodžiui reiškia „nepaisant jo ir jo pagalbininkų (pa- 
dėjėjų, tarnų)“. Atsiradus santrumpai, jis virsta kalambūru: „nepaisant jo ir jo dantų [dens]“. 


- 


ESĖ APIE KALBŲ KILMĘ GENEZĖ IR STRUKTŪRA 


dėl vartojimo trumpinamų ar iškreipiamų žodžių. Mūsų kalba pamažu taps 
labiau tinkama privatiems pokalbiams nei viešam kalbėjimui, o pokalbiai 
duos toną akademiniam, teisminiam ir teatriniam kalbėjimui, tuo tarpu 
senovės graikų bei romėnų viešas kalbėjimas privačiam kalbėjimui nepasi- 
davė. Nesikeičiantis tarimas ir pastovi bei aiški prozodija turi išlikti ypač tose 
tautose, kurios priverstos viešai samprotauti apie visus klausytojus domi- 
nančius dalykus, nes oratorius, kurio tarimas yra tvirtas ir nemonotoniškas, 
turi būti girdimas iš toliau negu tas, kuriam trūksta šių savybių... 


Tad kalbos ir tarimo iškreipimas esą neatsiejamas nuo politinio pa- 
gedimo. Todėl Duclos įkvepiantis politinis modelis — tai atėniečių arba 
romėnų tipo demokratija. Kalba - tautos nuosavybė. Kalba ir tauta pa- 
laiko viena kitos vienovę. Nes kalbos korpusas, kalbos sistema egzistuoja 
tiek, kiek tauta yra susibūrusi ir susivienijusi „į vieną kūną“: „Būtent 
vieninga tauta kuria kalbą... Tad tauta yra absoliuti šnekamosios kalbos 
valdovė ir šia valdžia ji naudojasi pati to nepastebėdama !. Taigi, norint 
atimti iš tautos kalbos ir kartu savivaldos teisę, reikia suspenduoti kalbos 
šnekamumą. Raštas - tai pats susivienijusios tautos išsibarstymo procesas 
ir jos pavergimo pradžia: „Tautos kūnas vienintelis turi teisę į šnekamąją 
kalbą, o rašytojai turi teisę į rašytinę kalbą: Tauta, sakė Varonas, yra šne- 
kos, bet ne rašto valdovė“ (p. 420). 

Tad ši politinio blogio ir kalbinio blogio vienovė reikalauja „filosofinio 
tyrimo“. Į šį kvietimą Rousseau atsako savąja Esė. Duclos problematiką 
bus galima atpažinti ir daug vėliau, tik aiškesniu pavidalu. Kalbos peda- 
gogikos bei užsienio kalbų mokymo problema yra ta, kad, kaip tvirtins 
| Rousseau traktatas] Emilis, negalima atskirti signifikanto nuo signifikato 
ir kad keičiant žodžius, pakeičiamos idėjos, tad mokant kalbos, kartu 
perduodama visa tautinė kultūra, kurios pedagogas negali kontroliuoti 
ir kuri jam priešinasi kaip tai, kas jau-yra-čia ir kas yra anksčiau už bet 
kokį ugdymą: už auklėjimą ankstesnė steigtis". 


' „kalbos korpusas“ - corpus de la langue; corpus (lot.) atitikmuo prancūzų kalboje - le corps 
[kūnas]. „Susivienijusi ‚į vieną kūną“ - réuni „en corps“ - tai pažodinis vertimas, norint 
parodyti originale esantį etimologinį ryšį tarp kalbos korpuso ir tautos vieningumo. Kitame 
sakinyje šis posakis (un peuple en corps) bus verčiamas laisviau: „vieninga tauta“. 

' P. 421. „Būtent vieninga tauta kuria kalbą. Būtent dėl begalinių poreikių, idėjų, fizinių bei 
dvasinių priežasčių, kurios bėgant amžiams taip kito ir pynėsi, kad nebeįmanoma atpažinti, 
kada vyko pokyčiai, iškreipimai ir pažanga. Dažnai viską lemia įnoris, kartais - pati sub- 
tiliausia metafizika, kurios nepajėgia apmąstyti ir pažinti net ją sukūrusieji... Raštas (kalbu 
apie garsinį raštą) gimė ne lėtai ir palaipsniui kaip kalba, jis buvo ne vieną amžių dar iki 
savo gimimo ir gimė staiga, kaip šviesa.“ 

" l'institution précédant l'instruction. 

Kai kas nustebs, kad kalbų mokymą priskiriu prie lavinimui nereikalingų 
dalykų... Jei kalbų studijavimas būtų tik žodžių, t. y. juos išreiškiančių 
figūrų ar garsų studijavimas, tuomet sutinku, kad tokios studijos galėtų 
tikti vaikams. Tačiau pakeitus ženklus, kalbose taip pat keičiasi ir jų repre 
zentuojamos idėjos. Kalbos formuoja mąstymą, mintys įgauna kalbėsenos 
atspalvį. Tik protas yra bendras, o dvasia kiekvienoje kalboje turi atskirų 
formą. Šis skirtumas iš dalies galėtų būti tautinių charakterių priežastis 
ar padarinys. Tokią hipotezę, atrodo, patvirtina tai, kad visose pasaulio 
tautose kalba priklauso nuo papročių kaitos ir, kaip ir papročiai, ji išlieka 
tokia pati arba kinta (p. 105). 


Visa ši kalbų mokymo teorija paremta griežta daikto, prasmės (arba 
idėjos) ir ženklo perskyra - šiandien pasakytume referento, signifikato ir 
signifikanto perskyra. Reprezentantas gali turėti kartais neigiamą poveikį 
reprezentuojamam dalykui, o vaikas turi ir gali „išmokti tik vieną kalbą“ 
todėl, kad „kiekvienas daiktas jam gali turėti tūkstantį skirtingų ženklų, 
tačiau kiekviena idėja gali turėti tik vieną formą“ (ibid). 

Taigi Duclos kvietimas atlikti „filosofinį šio klausimo „tyrimą“ ilgai 
rutuliojosi Rousseau sąmonėje. Jis buvo suformuluotas Komentare 1754 
metais. Jis cituojamas Esė išvadose, o apie kitus Komentaro fragmentus 
užsimenama kitur, būtent VII skyriuje. Ar šios citatos, kurios negalėjo 
būti ankstesnės už antrojo Samprotavimo (Samprotavimas apie žmonių 
nelygybės kilmę ir pagrindus) leidimą, pasirodžiusį taip pat 1754 metais, 
mums leidžia bent kiek užtikrintai spręsti apie Esė parašymo laiką? Ir 
kokiu mastu šią chronologijos problemą galima susieti su sistemos pro: 
blema, liečiančia tai, kas vadinama autoriaus mąstymo brandos klausi. 
mu? Svarba, kurią priskiriame šiam Rousseau darbui, neleidžia mums 
nepaisyti šio klausimo. 

Dėl šio mažai žinomo ir po Rousseau mirties išleisto teksto sukūrimo 
datos patys autoritetingiausi interpretatoriai bei istorikai retai kada su 
tardavo. O kai vis dėlto sutardavo, tai dėl skirtingų priežasčių. Galutinis 
šios problemos koziris akivaizdus: ar galima kalbėti apie brandų kūrinį? 
Ar jo turinys dera su tuo, kas kalbama antrajame Samprotavime ir vė 
lesniuose darbuose? 

Šioje diskusijoje išoriniai argumentai visada susipina su vidiniais 
argumentais. Ji tęsiasi jau daugiau nei septyniasdešimt metų ir turėjo du 
periodus. Pradėsime nuo antrojo periodo, kadangi jis rutuliojasi taip, 
tarsi ankstesnis periodas nebūtų padėjęs galutinio taško, svarstant išo- 

rines problemas. Taip pat dėl to, kad antrasis periodas tam tikru būdu 
atnaujina vidinę problemą. 


Dabartinė diskusija: Gailestingumo ekonomija 


Duclos citatos nėra vieninteliai rodikliai, leidžiantys šiuolaikiniams ko- 
mentatoriams daryti išvadą, kad Esė yra vėlesnė už antrąjį Samprotavimą 
arba geriausiu atveju parašyta vienu metu. Gagnebinas ir Raymond'as 
Išbažinimų! leidime primena, kad „Esė apie kalbų kilmę pirmą kartą pa- 
sirodė viename Rousseau veikale Traktatas apie muziką, kurį Ženevoje 
1781 metais išleido Du Peyrou, remdamasis rankraščiu, kurį jis turėjo ir 
perdavė Niošatelio bibliotekai (Nr. 7835)“. Išpažinimų leidėjai atkreipia 
dėmesį į „šį išskirtinį pernelyg mažai skaitytą darbą“ ir pasiremia Duclos 
citatomis, siekdami parodyti, kad jis parašytas po antrojo Samprotavimo. 
„Pagaliau, priduria jie, pati Esė medžiaga suponuoja tokias Rousseau ži- 
nias bei mąstymo brandumą, kurių jis dar nebuvo pasiekęs 1750 metais“. 
Tokia pati yra ir Derathė* nuomonė, bent jau apie vienus reikšmingiausių 
IX ir X skyrius, kurie, aiškindami „Pietų kalbų susiformavimą“ ir „Šiau- 
rės kalbų susiformavimą“, išplėtoja antrojo Samprotavimo temoms itin 
artimas temas. 

Ar nebūtų įtikinama, jei pamėgintume įsivaizduoti, kad Rousseau 
galėjo rašyti šį tekstą daugelį metų? Ar tada nebūtų galima išskirti įvai- 
rius jo apmąstymų sluoksnius? Ar Duclos citatos negalėjo būti įterptos 
gana vėlai? Ar kai kurie svarbūs skyriai negalėjo būti parašyti, papildyti 
ir pakeisti tuo pačiu metu, kai buvo rašomas antrasis Samprotavimas 
arba po jo? Tai sutaikytų interpretacijas ir leistų bent iš dalies pripažinti 
interpretatorių, manančių, kad Esė buvo sumanyta ir netgi visa parašyta 
iki 1754, hipotezę. Antai Vaughanas mano, kad dėl išorinių priežasčių Esė 
buvo sumanyta iki antrojo ir netgi iki pirmojo Samprotavimo (1750). Ji iš 
tiesų itin glaudžiai susijusi su darbais apie muziką. Pilnas jos pavadinimas 
lai gerai parodo: Esė apie kalbų kilmę, kurioje kalbama apie Melodiją ir 
upie muzikinę Imitaciją. O juk žinoma, kad darbai apie muziką susiję 
su itin ankstyvu kūrybiniu įkvėpimu. 1742 metais Mokslų Akademijo- 
je Rousseau skaito savo Projektą, susijusį su naujais muzikos ženklais. 

' Pléiade (T. 1., p. 560, Nr. 3). 
? Rousseau racionalizmas [Le rationalisme de Rousseau], 1948, p. 17-18; Rousseau ir jo laiko- 


tarpio politiniai mokslai [Rousseau et la science politique de son temps], 1950, p. 146. 
` Political writings, I, 10. Žr. taip pat Hendel, J.-J. Rousseau moralist. T. 1., p. 66 ir t. 


225 


226 


II DALIS. GAMTA, KULTŪRA, RAŠTAS 


1743 metais pasirodo Disertacija apie šiuolaikinę muziką. 1749 metais, 
kai kuriamas pirmasis Samprotavimas, Alemberto prašymu, Rousseau 
rašo Enciklopedijai skirtus straipsnius apie muziką. Remdamasis šiais 
straipsniais, jis sukurs Muzikos žodyną, prie kurio nuo pat jo pirmo- 
jo leidimo buvo prijungta Esė. Tad ar negalima įsivaizduoti, kad Esė 
buvo pradėta kaip tik tuo metu, net jei, rašydamas ją daugelį metų, iki 
1754-ųjų, Rousseau pakeitė kai kurias jos intencijas bei skyrius, kol ga- 
liausiai nusprendė, kaip tvirtina „Pratarmėje“!, iš Esė padaryti antrojo 
Samprotavimo dalį? 

Ir vis dėlto, nepaisant šios sutaikančios prielaidos patogumo bei jti 
kinamumo, lieka vienas dalykas, dėl kurio, atsižvelgiant į vidines sis- 
teminio pobūdžio priežastis, sunku panaikinti nesutarimus kiekvienai 
hipotezei priskiriant jos laikotarpį ir jos tiesos dalį. Čia reikia kam nors 
angažuotis. 

Kalbama apie IX skyriaus „Pietų kalbų susiformavimas“ filosofinį 
turinį. Būtent dėl šio pamatinio skyriaus išsiskiria Derathė ir Starobinskio 
nuomonės. Aišku, šiuo klausimu jos niekada tiesiogiai nebuvo suprie 
šintos. Tačiau abu tyrinėtojai jam skiria po išnašą*, ir ši priešprieša turi 
padėti išryškinti mūsų problemą. 

Pasak Derathė, tai, kad Esė yra antrajam Samprotavimui skirta dalis, 
„yra įtikinamiausia“ hipotezė, „bent jau kalbant apie IX ir X skyrius... 
kuriuose svarstomos tos pačios problemos, kurias randame Samprotavime 
apie nelygybę“. 

Tuo tarpu Starobinskis būtent IX skyriuje randa teiginį, kuris jam 
atrodo nesuderinamas su antrojo Samprotavimo intencija. Iš to jis daro 
išvadą, kad Rousseau mąstymas evoliucionavo. Ir jis galėjo evoliucionuoti 
tik nuo Esė Samprotavimo link, nes po 1754 metų Rousseau teorija, atseit, 
šiuo požiūriu nebesikeis. Tad Esė sisteminiu ir istoriniu požiūriu esanti 
ankstesnė už antrąjį Samprotavimą. Tai esą paaiškėja ištyrus statusą, 
viename ir kitame darbe Rousseau suteikiamą tam pamatiniam jausmui, 
kuris, jo supratimu, yra gailestingumas. Trumpai tariant, Samprotavi- 
me gailestingumas suprantamas kaip už refleksiją ankstesnis prigimtinis 
jausmas ar dorybė, o Esė Rousseau, atrodo, mano, kad gailestingumą 
neišvengiamai turi iš anksto sužadinti (kol kas palikime ramybėje visą 
šio žodžio vartojimo neapibrėžtumą) sprendimas. 


! Žr. infra, p. 255. 
2? Derathė išnašą mes jau citavome. Žr. taip pat J. Starobinski, antrasis Samprotavimas, Pléiade 
leidimas, p. 154, 2 išnaša. 

Visų pirma, prisiminkime Samprotavimo teoriją, kadangi dėl jos 
nekyla jokių nesutarimų. Čia Rousseau vienareikšmiškai tvirtina, jog 
gailestingumas yra senesnis už proto bei refleksijos veiklą. Tai kaip tik 
ir yra jo universalumo sąlyga. Argumentacija, žinoma, buvo nukreipta 
prieš Hobbes'ą: 


Nemanau, kad turėčiau bijoti kokio nors prieštaravimo, priskirdamas žmo- 
gui vienintelę Prigimtinę dorybę, kurią pripažinti buvo priverstas pats 
radikaliausias žmogiškų dorybių Niekintojas'. Kalbu apie Gailestingu- 
mą - tinkamą nuostatą tokioms silpnoms, tiek blogybių patiriančioms 
būtybėms kaip mes. Ši dorybė yra universali ir naudinga žmogui dėl to, 
kad ji yra ankstesnė už bet kokią žmogaus atliekamą refleksiją, ir ji yra tokia 
natūrali, kad net Gyvūnų elgesyje kartais galima aptikti apčiuopiamus jos 
ženklus. 


O Rousseau, davęs jos pavyzdžių iš žmonių ir gyvūnų pasaulio, bet 
beveik visais atvejais nurodančių į Motinos ir Vaiko santykius, tęsia: 


„Toks yra grynas už bet kokią refleksiją ankstesnės Prigimties polėkis, tokia 
yra prigimtinio gailestingumo, kurį net labiausiai sugedę papročiai vis dar 
sunkiai gali sunaikinti, galia... Mandeville'is gerai pajuto, kad su visa savo 
morale žmonės visada būtų buvę vien išgamos, jei Prigimtis nebūtų jiems 
davusi proto atramos - gailestingumo...“ „Tad akivaizdu, jog gailestingumas 
yra prigimtinis jausmas, kuris pažabodamas kiekvieno individo meilę sau, 
prisideda prie visos [žmonių] giminės išsaugojimo. Būtent jis mus verčia 
nesusimąsčius padėti tiems, kuriuos matome kenčiančius, būtent jis gamti- 
niame būvyje užima Įstatymo, papročių bei dorybės vietą ir yra pranašesnis 
tuo, kad niekas nemėgina nepaklusti jo švelniam balsui?“ 


! Kalbama apie Mandevilleį. Žr. Starobinskio pastabą antrojo Samprotavimo Pléiade leidime, 
kuria mes čia remiamės (T. III, p. 154. Kursyvas mūsų). 

? Kursyvas mūsų. Mums taip pat svarbūs Rousseau parinkti pavyzdžiai: „Jau nekalbant apie 
Motinų švelnumą savo mažyliams ir pavojus, kurių jos nepaiso, norėdamos jiems jį garan- 
tuoti, galima kasdien stebėti arklių baimę sutrypti gyvą kūną. Gyvūnas niekada abejingai 
nepraeina pro nugaišusį savo Rūšies gyvūną, būna net tokių, kurie jiems padaro tam tikrą 
kapą. O liūdnas galvijo maurojimas įėjus į skerdyklą rodo, kokį įspūdį jam daro šis pasibaisė- 
tinas ir jį sukrečiantis vaizdas. Malonu stebėti, kaip Pasakėčios apie bites autorius, priverstas 
pripažinti, kad žmogus yra užjaučianti bei jautri Būtybė, pamiršdamas savo šaltą, subtilų 
stilių, pateikia pavyzdį, jausmingai vaizduodamas uždarytą žmogų, lauke pastebintį aršų 
žvėrį, išplėšiantį Vaiką iš jo Motinos glėbio, mirtinais dantimis traiškantį silpnas jo kūno 
dalis ir nagais išdraskantį to Vaiko vidurius. Kokio tik siaubingo susijaudinimo nepatiria šis 
liudininkas, matydamas įvykį, su kuriuo niekaip asmeniškai nėra susijęs! Kokio tik skausmo 
jis nepatiria tai matydamas ir negalėdamas niekaip pagelbėti nei apalpusiai Motinai, nei 
mirštančiam Vaikui! Tai grynas už bet kokią refleksiją ankstesnės Prigimties polėkis...“ 

Stabtelėkime prieš tęsdami diskusiją. Dar kartą apsvarstykime meta- 
forų sistemą. Prigimtinis gailestingumas, kurį archetipiškai iliustruoja 
motinos ir vaiko ryšys ir apskritai gyvybės ir mirties ryšys, įsako kaip 
švelnus balsas. Į šią „švelnaus balso“ metaforą perkeliama ir motinos 
esatis, ir prigimties esatis. Tai, kad šis švelnus balsas yra prigimties ir 
motinos balsas, galima atpažinti taip pat pagal tai, jog jis, kaip kad vi- 
sada nurodo balso metafora Rousseau kūryboje, yra įstatymas. „Niekas 
nemėgina jam nepaklusti“ dėl to, kad jis yra švelnus, o kartu dėl to, kad 
būdamas prigimtinis, visiškai pirmapradis, jis taip pat yra nepermaldau- 
jamas. Šis motiniškas įstatymas yra tam tikras balsas. Gailestingumas 
yra tam tikras balsas. Savo esme balsas visada yra dorybės bei gerų 
jausmų perteikėjas. Priešingai nei raštas, kuris yra negailestingas. Tad 
gailestingumo įsakymas „užima įstatymo vietą“, jis pamaino įstatymą, 
kurį reikia suprasti kaip įsteigtą įstatymą. O kadangi įsteigtas įstatymas 
taip pat yra ir stokojamo prigimtinio įstatymo pakaitalas, galima puikiai 
matyti, kad čia vien tik pakaitalo sąvoka leidžia apmąstyti prigimties 
ryšį su įstatymu. Šiedu terminai turi prasmę tik pamainomumo struk- 
tūros viduje. Nemotiniško įstatymo autoritetas turi prasmę tik pakeis- 
damas prigimtinio įstatymo autoritetą - „švelnų balsą“, kuriam buvo 
„pamėginta nepaklusti“. Ar negailestingas įsakymas, kurio imamasi, kai 
nebegirdimas švelnus balsas, yra paprasčiausias rašto įsakymas, kaip 
ką tik leidome įsivaizduoti? Ir taip, ir ne. Taip, jeigu raštas suvokiamas 
pažodžiui, jei jis susiejamas su raide'. Ne, jeigu raštas suvokiamas kaip 
metafora. Tokiu atveju galima pasakyti, kad prigimtinį įstatymą, švelnų 
gailestingumo balsą skelbia ne tik motiniška instancija, bet jį mūsų 
širdyse yra įrašęs Dievas. Čia kalbama apie prigimtinį raštą, apie širdies 
raštą, Rousseau priešinamą proto raštui. Tik pastarasis raštas yra ne- 
gailestingas, tik jis sulaužo draudimą, kuris, įvardytas kaip prigimtinis 
jausmas, vaiką susieja su motina ir gyvybę saugo nuo mirties. Sulaužyti 
įstatymą ir nepaisyti gailestingumo balso - tai prigimtinį jausmą pakeis- 
ti iškrypusia aistra. Prigimtinis jausmas yra geras, nes jį į mūsų širdis 
įrašė Dievas. Būtent šioje vietoje aptinkame šį dievišką ir prigimtinį 
raštą, apie kurio metaforinį perkėlimą kalbėjome prieš tai. Traktate 
Emilis aprašydamas tai, ką jis vadina „antruoju gimimu“, Rousseau 
parašys: 


i Neišverčiamas žodžių žaismas: ...on lit lėcriture à la lettre, ou on la lie a la lettre. 

Mūsų aistros - tai pagrindiniai mūsų išlikimo instrumentai, todėl noras jas 
sunaikinti - tuščias ir juokingas. Jis prilygsta norui kontroliuoti prigimtį, 
reformuoti Dievo kūriniją. Jei Dievas lieptų žmogui sunaikinti jo duodamas 
aistras, tai jis norėtų ir kartu nenorėtų, jis pats sau prieštarautų. Jis niekada 
nedavė tokio beprotiško įsakymo, ir nieko panašaus nėra užrašyta žmogiš- 
koje širdyje. O tai, ko Dievas nori, kad žmogus padarytų, jis pasako ne per 
kitą žmogų, bet pats, jis tai užrašo jo širdies gelmėje“ (p. 246-247). 


Visiškai pirmykštė aistra, kurios Dievas negali mums įsakyti panai- 
kinti pats sau neprieštaraudamas - tai meilė sau. Žinome, kad Rousseau 
ją skiria nuo savimeilės, kuri yra sugedusi meilės sau forma. Nors visų 
aistrų šaltinis yra prigimtinis, anaiptol ne visos aistros yra prigimtinės. 
„Į jį įsiliejo tūkstančiai svetimų šaltinėlių“ (ibid). Kalbant apie gailes- 
tingumo - meilės kitam asmeniui pagrindo - statusą, mums svarbu tai, 
kad jis nėra nei pats šaltinis, nei išvestinė aistrų vaga, kokia nors eilinė 
aistra. Jis yra pirmoji meilės sau išvestinė. Jis yra beveik pirmykštis, ir 
būtent absoliutaus artumo ir tapatybės skirtyje telpa visa gailestingumo 
problematika. „Pirmasis vaiko jausmas — savęs meilė, o antrasis, kuris 
išvedamas iš pirmojo — meilė tiems, kurie prie jo prisiartina“ (p. 248). 
Paskui ši išvestinė įrodoma: ji yra ne tiek nutolimas nuo meilės sau bei 
jos sustabdymas, kiek pirmoji ir būtiniausia iš visų jos pasekmių. Jei 
gailestingumas pažaboja „meilę sau“ (antrasis Samprotavimas, p. 156), 
tai galbūt ne tiek jai priešindamasis!, kiek ją išreikšdamas aplinkiniu 
būdu, ją atidėdamas, nes šis pažabojimas „prisideda prie visos žmonių 
giminės išsaugojimo“ (ibid). 

Be to, dar reikia suprasti, kaip ir kodėl gailestingumas, kurį patį pa- 
maino įstatymas bei visuomenė, gali kartu atlikti ir pamainančiojo vaid- 
menį. Kodėl tam tikru metu (o gal visuomet) jis užėmė kultūros vietą, 
buvo tuo, kas „gamtiniame būvyje užima įstatymų, papročių bei dorybės 
vietą?“ Nuo kokio jo paties analogon, nuo kokio nukrypimo, kuris būtų 
pakankamai į jį panašus, bet kartu pakankamai kitoks, kad substitucija 
galėtų įvykti, jis mus apsaugo? 

Ar tai atsitiktinumas, kad šis kitas pakaitalas kaip toks - prigimti- 
nis ir ikirefleksinis gailestingumo jausmas, kuris „prisideda prie visos 


' Keliame kausimą, ar šiuo aspektu negalima priešpriešinti traktato Emilis ir antrojo Samprota- 
vimo teorijos, kaip tai daro Derathė („...traktate Emilis gailestingu mas tampa jausmu, išvestu 
iš meilės sau, o antrajame Samprotavime šiedu principai buvo supriešinti...“ J.-J. Rousseau 
racionalizmas, p. 99-100). 

žmonių giminės išsaugojimo“, - be kitų mirtinų grėsmių mus apsaugo 
nuo meilės? Ar tai atsitiktinumas, kad gailestingumas apsaugo žmogų 
(homo) nuo jį žlugdančios nežabotos meilės tiek, kiek apsaugo vyrą' 
(vir) nuo jį žlugdančios nežabotos moters? Dievo įrašas reiškia tai, kad 
gailestingumas, vaiką susiejantis su motina, o gyvybę - su mirtimi, turi 
mus saugoti nuo meilės aistros, vaiko tapimą vyru („antrąjį gimimą“) 
susiejančios su motinos tapimu moterimi. Šis tapimas - tai didžioji subs- 
titucija. Gailestingumas saugo žmogaus žmoniškumą ir gyvos būtybės 
gyvybę tiek, kiek jis, kaip matysime, apsaugo vyro vyriškumą ir patino 
priklausomybę vyriškai lyčiai. 

Iš tiesų gailestingumas yra prigimtinis, ir tai, kas mus skatina susi- 
tapatinti su kitu asmeniu, yra įgimtas polėkis, tuo tarpu meilė, meilės 
aistra, priešingai, neturi nieko prigimtinio. Tai istorijos bei visuomenės 
produktas. 


Tarp žmogaus širdį jaudinančių aistrų viena yra ugninga ir nesulaikoma, 
dėl kurios vienai lyčiai tampa būtina kita lytis. Tai baisi, jokių pavojų ne- 
paisanti ir visas kliūtis pašalinanti aistra, dėl savo nežabotumo, atrodo, 
galinti sužlugdyti žmonių Giminę, kurią jam lemta išsaugoti. Kuo taptų 
šios beprotiškos nežabotos bei brutalios aistros apimti žmonės, begėdiškai 
ir nesitvardydami kiekvieną dieną savo kraujo kaina besiginčijantys dėl 
savo meilės? (Samprotavimas, p. 157). 


Pro šį kruviną paveikslą prasišviečia kita scena - ta, kuri ką tik tomis 
pačiomis spalvomis parodė mirusių arklių, plėšrių žvėrių ir iš motinos 
glėbio išplėštų vaikų pasaulį. 

Taigi meilės aistra yra prigimtinio gailestingumo iškrypimas. Skir- 
tingai nuo gailestingumo, ji mūsų prisirišimą apriboja vienintele būtybe. 
Kaip visada Rousseau kūryboje, blogis - tai apsiribojimas, lyginimas 
ir pirmenybės teikimas. Kitaip sakant, skirtumo darymas. Šis kultū- 
ros išradimas pagadina gailestingumo prigimtį, iškreipia spontanišką, 
instinktyvų gailestingumo nukreiptumą į bet kurią gyvą būtybę, ne- 
skiriant nei jos rūšies, nei lyties. Mūsų visuomenėje pavydas, žymintis 
nuotolį tarp gailestingumo ir meilės, yra ne tik kultūros darinys. Kaip 
lyginimo gudrybė, jis yra strateginė moteriškumo priemonė, moters 


' Prancūzų kalboje tas pats žodis homme reiškia tiek „žmogus“, tiek „vyras“, todėl, kad atskirtų 
šias reikšmes, Derrida skliausteliuose pateikia lotyniškus žodžius. 

atliekamas prigimties priartinimas prie proto'. Tai, ką meilė turi iš 
kultūros ar iš istorijos, tarnauja moteriškumui ir padaryta tam, kad 
moteris pavergtų vyrą. Tai „dirbtinis jausmas, atsiradęs dėl socialinio 
įpročio, ir moterų itin sumaniai bei rūpestingai aukštinamas, siekiant 
įtvirtinti savo valdžią ir paversti viešpataujančia lytį, kuri pati turėtų 
būti pavaldi“ (p. 158). O traktate Emilis bus pasakyta: „prigimties taip 
sutvarkyta, kad moteris būtų pavaldi vyrui“ (p. 517). Rousseau vyro ir 
moters kovą šioje vietoje aprašo pagal hegeliškos pono ir vergo dialek- 
tikos schemą ir tais pačiais žodžiais. Tai nušviečia ne tik jo tekstą, bet 
ir Dvasios fenomenologiją": 


Tad kai jis paima žemesnio [socialinio] rango moterį, prigimtinė tvarka 
dera su civiline tvarka ir viskas vyksta gerai. Ir visai priešingai atsitinka, 
kai susituokdamas su aukštesnio rango moterimi, vyras susiduria su al- 
ternatyva: arba bus pažeistos jo [vyriškos] teisės, arba jo pripažinimas, ir 
jis patirs nedėkingumą ar bus niekinamas. Tokiu atveju valdžios siekianti 
moteris tampa savo šeimininko tironu, o vergu tapęs ponas virsta pačia 
juokingiausia ir niekingiausia iš visų būtybių. Tokie yra tie nelaimingieji 
favoritai, kuriuos Azijos valdovai gerbia ir kartu kankina su jais susigi- 
miniuodami: sakoma, kad norėdami atsigulti su savo žmona, jie išdrįsta 
įsiropšti į lovą tik per lovūgalį“ (ibid.). 


Istorinis iškrypimas! vyksta per dvigubą pakeitimą: politinio vadova- 
vimo pakeitimas valdymu namuose ir dvasinės meilės pakeitimas kūniška 
meile. Natūralu, kad moteris valdo namuose, ir Rousseau pripažįsta jos 
„prigimtinį sugebėjimą“ šiems dalykams. Tačiau ji turi tai daryti pa- 
klusdama vyro valdžiai, „kaip Valstybės tarnautojas, pasiekdama, kad 
jai įsakinėtų daryti tai, ką ji pati nori daryti“: 


' arraisonnement - apie šį žodį žr. skyrelio Peržengiantis ribas. Metodo klausimas i vert. pa- 
aiškinimą, p. 209. 

“ Hegelio veikalas, kuriame aprašoma minėta pono ir vergo kova (žr. G. W. F. Hegel, Dvasios 
fenomenologija, Vilnius: Pradai, 1997, p. 159-164). 

' Yra žinoma, kad Rousseau ketino paskirti vieną darbą moterų vaidmeniui istorijoje. Atrodo, 
jis norėjo atstatyti istorinę tiesą (moters vaidmens svarbą, kurią vyrų istorija sąmoningai 
nuslėpė), ir kartu priminti, kad šis vaidmuo kartais būna pražūtingas, padarydamas „keletą 
pastabų apie Žymiuosius vyrus, kurie leidosi valdomi moterų: Temistoklį, Antonijų ir t. t. 
Antonijaus žmona Fulvija sukelia karą, nes jai nepavyksta tapti Cezario meiluže.“ Žr. Apie 
moteris [Sur les femmes] ir Esė apie svarbius įvykius, kurių slapta priežastis buvo moterys 
[Essai sur les événements importants dont les femmes ont été la cause secrète]. (Pléiade, 1], 
p. 1254-1257). 

Galiu tikėtis, kad dauguma skaitytojų, prisimindami, jog moteriai suteikiu 
prigimtinį sugebėjimą valdyti vyrą, mane čia apkaltins prieštaringumu, 
tačiau jie klys. Esama esminio skirtumo tarp teisės įsakinėti pasisavinimo 
ir to, kuris įsakinėja, valdymo. Moters valdžia - švelnumo, miklumo ir pa- 
slaugumo valdžia. Jos įsakymai - glamonės, o grasinimai - ašaros. Namuose 
ji turi viešpatauti kaip Valstybės tarnautojas, pasiekdama, kad jai įsakinėtų 
daryti tai, ką ji pati nori daryti. Šia prasme visada geriausios šeimos yra 
tos, kuriose moteris turi daugiausia valdžios, tačiau kai ji nebepripažįsta 
šeimininko balso, kai ji nori uzurpuoti jo teises ir įsakinėti pati, tokia ne- 
tvarka sukelia tik vargą, papiktinimą ir negarbę. (Ibid. Kursyvas mūsų.) 


Tad modernioje visuomenėje moteris apvertė tvarką, - tai ir yra tikroji 
uzurpavimo forma. Šis pakeitimas nėra eilinis piktnaudžiavimas. Tai prie- 
vartos ir politinės anomalijos paradigma. Panašiai kaip kalbinis blogis, 
apie kurį rašėme anksčiau - ir netrukus pamatysime, kaip jis su visu tuo 
susijęs - šis pakeitimas yra politinis blogis. Laiškas ponui d/Alembert'ui 
tai gerai parodo: 


„„nebenorėdamos skirtis, negalėdamos tapti vyrais, moterys mus paverčia 
moterimis. Šis vyrui kenkiantis nepatogumas visur labai paplitęs, bet ypač 
svarbu neleisti jam įsivyrauti tokiose Valstybėse kaip mūsų. Ar monarchas 
valdo vyrus, ar moteris - jam tai turėtų būti beveik nesvarbu, svarbu, kad 
jie paklustų. Tačiau respublikai reikalingi vyrai’. 


Šios ištraukos moralas: pačios moterys turėtų naudos, jei respublika 
atstatytų prigimtinę tvarką. Mat iškreiptoje visuomenėje vyras niekina 
moterį, kuriai jis turi paklusti: „Vergiškai atsidavę įgeidžiams lyties, ku- 
rią turime saugoti, užuot jai tarnavę, mes išmokome ją niekinti jai pa- 
klusdami, ją įžeidinėti pašaipiu rūpinimusi“. O dėl kalbos degradacijos 
kaltas Paryžius apkaltinamas dar kartą: „Ir kiekviena Paryžiaus moteris 
savo apartamentuose priima visą virtinę už ją moteriškesnių vyrų, kurie 
visaip moka išreikšti pagarbą grožiui, bet nesugeba išreikšti nuoširdžios 
pagarbos, kurios ji verta.“ (Ibid.) 

Rousseau atstatomas „prigimtinis“ moters atvaizdas pamažu ryškėja: 
vyro aukštinama, bet jam pajungta, ji turi valdyti nebūdama valdovė. 
Reikia ją gerbti, t. y. mylėti per pakankamą atstumą, idant ji nepaveiktų 


! Garnier leid., p. 204. Taip pat perskaitykime visą 1 išnašą: autorius čia stebisi, kad „tok| 
pokštą, kurio prasmė gana aiški, Prancūzijos pokštininkai suprato pažodžiui“. 

tiek mūsų, tiek politinio kūno galių. Nes mes rizikuojame savo „sveikata“ 
ne tik „susieidami su moterimis“ (užuot valdę jas namuose), bet ir savo 
visuomenę tvarkydami pagal jas. „Dėl pernelyg intymaus bendravimo 
su jomis jie [vyrai] kenčia kaip jos ir net labiau: dėl to jos praranda tik 
savo papročius, o mes prarandame papročius ir kartu sveikatą“ (p. 204). 
Tad kova nelygi, ir tai galbūt yra pati giliausia pamainomumo žaismo 
reikšmė. 

Tai mus tiesiogiai veda prie kito pakeičiančio iškrypimo - to, kuris 
prie kūniškos meilės prideda dvasinę. Esama to, kas meilėje natūralu: 
tai tarnauja giminei pratęsti ir jai išsaugoti. Tai, ką Rousseau vadina 
„meilės kūniškumu“, kaip nurodo pats įvardijimas, yra natūralu ir to- 
dėl neatsiejamai susiję su gailestingumo polėkiu. Žinoma, geismas nėra 
gailestingumas, bet kaip ir jis, anot Rousseau, geismas yra ikirefleksinis. 
Tad reikia „skirti tai, kas meilėje dvasinga, nuo to, kas kūniška“ (antra- 
sis Samprotavimas, p. 157). Natūralumą pakeičiančiame „dvasingume“, 
institucijose, istorijoje, kultūroje dėl socialinio įpročio moteriška klasta 
visaip stengiasi priartinti prie proto prigimtinį geismą, užgrobti jo ener- 
giją, idant jį pririštų prie vienintelės būtybės. Šitaip prigimtinis geismas 
uzurpuoja valdžią: 


Kūniškumas - tai geismas apskritai, vieną lytį traukiantis prie kitos. Dva- 
singumas apibrėžia šį geismą ir jį sustabdo ties vienu išskirtiniu objektu 
arba bent jau šiam iš kitų išskiriamam objektui suteikia didžiausią energijos 
laipsnį (p. 158). 


Taigi moteriškumo veikimas, - ir šis moteriškumas, šis moterišku- 
mo principas gali lygiai taip pat veikti moteryse kaip ir tuose, kuriuos 
visuomenė vadina vyrais ir kuriuos, pasak Rousseau, „moterys paverčia 
moterimis“, - tolygus energijos užvaldymui ją pririšant prie vienintelės 
temos, prie vienintelės reprezentacijos. 

Tokia yra meilės istorija. Joje tiesiog atsispindi istorija kaip natūralu- 
mo, prigimties netekimas: tai, kas prisijungia prie prigimties - dvasinis 
pakaitalas - pakeisdamas perkelia prigimties galią. Šia prasme pakaita- 
las yra niekas, jis neturi jokios nuosavos energijos, jokio spontaniško 
judėjimo. Tai parazitiškas organizmas, geismo galią determinuojantis ir 
orientuojantis įsivaizdavimas ar reprezentavimas. Remiantis prigimtimi 
bei prigimtine galia, niekada nebus galima paaiškinti, kokiu būdu toks 
dalykas kaip pirmenybės teikimo skirtis, neturėdama nuosavos galios, 

gali daryti galios poveikį. Nuostaba šios galimybės akivaizdoje įkvepia 
ir įformina Rousseau mąstymą. 

Tokia schema - tai jau Rousseau atliekama istorijos interpretacija. 
Tačiau ši interpretacija savo ruožtu suteikia progą kitai interpretacijai, 
kuri vis dėlto kelia šiokių tokių dvejonių. Rousseau, atrodo, svyruoja tarp 
dviejų šios istorijos skaitymo būdų. Ir čia turime atpažinti šio svyravimo 
prasmę. Ji ne kartą dar nušvies mūsų analizę. Kartais iškreipiantis pa- 
keitimas aprašomas kaip istorijos pradžia, kaip pats istoriškumas ir kaip 
pirmasis nukrypimas nuo prigimtinio geismo. O kartais jis pasirodo kaip 
istorinis pagedimas pačioje istorijoje, ne tiesiog kaip pamainomumo pa- 
vidalą turintis pagedimas, bet kaip papildomas pagedimas'. Būtent taip 
galima interpretuoti istorinės visuomenės, kurioje moteris, kaip nepa- 
gedusios meilės objektas, turi savo vietą, lieka savo vietoje ir užima savo 
natūralią vietą, aprašymus: 


Mūsų protėviai beveik visą savo gyvenimą praleisdavo gryname ore arba 
užsiimdami savo reikalais, arba viešose vietose tvarkydami Valstybės rei- 
kalus, arba vaikščiodami po kaimus, sodus, pajūrį, po lietumi, saule, ir 
beveik visada nepridengta galva. Bet anaiptol ne moterys. Tačiau visada 
buvo galima jas surasti reikalui esant. O iš jų rašytinių tekstų bei pokalbių 
pavyzdžių, išlikusių iki mūsų dienų, mums anaiptol neatrodo, kad jų protas, 
skonis ar pati meilė būtų ką nors praradusi dėl tokio jų susilaikymo [nuo 
mobilumo). (Laiškas ponui dAlembert'ui, p. 204. Kursyvas mūsų.) 


Bet ar esama skirtumo tarp pamainomumo pavidalą turinčio pagedi- 
mo ir papildomo pagedimo? Galbūt kaip tik pakaitalo sąvoka mums leis 
kartu apmąstyti šias dvi interpretacijos interpretacijas. Nuo pat pirmo 
išėjimo už prigimties ribų, pačiame istoriniame žaisme kaip pamainomu- 
me glūdi jo paties degradacijos, papildomos degradacijos, degradacijos 
degradacijos principas. Iškrypimo spartėjimą, skubą istorijoje nuo pat 
pradžių implikuoja pats istorinis iškrypimas. 

Tačiau pakaitalo sąvoka, suvokiama, kaip mūsų jau buvo daryta, kaip 
ekonominė sąvoka, turi leisti mums tuo pačiu metu be jokio prieštarin- 
gumo pasakyti priešingą dalyką. Pakaitalo logika - o tai ne tapatybės 
logika - padaro taip, kad blogio spartėjimas istorijoje tuo pačiu metu 
yra kompensuojamas bei sulaikomas istorinių aptvarų. Istorija skubina 


y „une corruption dans la forme de la supplėmentaritė mais une corruption supplémentaire. 

istoriją, visuomenė gadina visuomenę, tačiau tiek vieną, tiek kitą žlug- 
dantis blogis taip pat turi savo natūralų pakaitalą: istorija ir visuomenė 
sau pačioms susikuria apsaugą priešais bedugnę. 

Taip, pavyzdžiui, meilės „dvasingumas“ yra nemoralus', jis užvaldo 
ir griauna. Tačiau kaip galima išsaugoti esatį ją uždelsiant, kaip galima 
atidėti išeikvojimą, suvėlinti mirtiną „sueitį“ su moterimi kitos mirtinos 
galios pagalba - autoerotiškumu, lygiai taip pat, remdamasi šia gyvybės ir 
mirties ekonomija, visuomenė gali pastatyti moralinius aptvarus priešais 
„dvasinės meilės“ bedugnę. Visuomenės moralė iš tiesų gali atidėti ar 
susilpninti energijos užvaldymą, primesdama moteriai drovumo dorybę. 
Socialinio rafinuotumo sukurtame drovume iš tiesų būtent prigimtinis 
skaistumas, gyvybės ekonomija kontroliuoja kultūrą kultūros pagalba. 
(Leisime sau pastebėti, kad čia galėtų būti panaudotas bet kuris Rousseau 
samprotavimas). Kadangi moterys sulaužo kūniško geismo prigimtinę 
moralę, tai visuomenė išgalvoja, - tačiau tai prigimties gudrybė, - nemo- 
ralumą ribojantį drovumo moralinį imperatyvą. Kitaip sakant, moralumą, 
nes „dvasinė meilė“ buvo nemorali tik tada, kai keldavo grėsmę žmogaus 
gyvybei. Drovumo tema Laiške ponui dAlembertui turi daug didesnės 
svarbos nei paprastai manoma. O traktate Emilis ji yra pagrindinė, ypač 
Penktoje knygoje, kurią reikėtų peržiūrėti eilutę po eilutės. Drovumas čia 
aiškiai apibrėžiamas kaip prigimtinės dorybės pakaitalas. Siekiama žinoti, 
ar vyrai leisis „nutempiami į mirtį“ (p. 447) daugybės nežabotų moterų. 
Jų „neriboti geismai“ iš tiesų neturi gyvūnų patelėms būdingų tam tikrų 
prigimtinių stabdžių. Patelėms 


„patenkinus poreikį, geismo nebelieka. Jos atstumia patiną ne gudrauda- 
mos, bet iš tikrųjų. Jos elgiasi visai priešingai nei elgėsi Augusto dukra. Jos 
nebepriima pakeleivių, kai laivas pakrautas... instinktas jas veda ir instink- 
tas jas stabdo. Kur bus šio negatyvaus moterų instinkto pakaitalas, kai jūs iš 
jų atimsite drovumą? Laukti, kad jos daugiau nebesidomėtų vyrais, reiškia 
laukti, kad jie būtų niekam tikę.“ (Kursyvas mūsų.) O juk šis pakaitalas yra 
vyrų gyvybės ekonomija: „Jų prigimtinis nežabotumas vyrus vestų myriop. 
Drovumas yra tikroji moterų moralė, nes jis sulaiko jų geismus.“ 


Čia aiškiai pasitvirtina tai, kad prigimties sąvoka ir visa jos valdo- 
ma sistema gali būti mąstoma tik remiantis neredukuojama pakaitalo 


i „Ie „moral“ de lamour est immoral - moral reiškia tiek „moralus“, tiek „dvasinis“; la mora- 
le - „moralė“, o le morale - „dvasingumas“. 

kategorija. Nors drovumas pamaino instinktyvaus bei prigimtinio stabdžio 
stoką, jis, kaip pakaitalas ir kaip visa moralė, yra ne mažiau prigimtinis. Šio 
kultūrinio darinio kilmė ir tikslingumas - prigimtiniai. Būtent Dievas jį 
įrašė į savo kūrinį: „Aukščiausioji Būtybė panoro visu kuo pagerbti žmo 
nių giminę: suteikdama žmogui neribotus polinkius, ji jam kartu suteikiu 
ir juos reguliuojantį įstatymą, idant jis būtų laisvas ir pats sau įsakinėtų; 
atiduodama jį nežabotoms aistroms, prie šių aistrų ji prijungia jas valdyti 
galintį protą; atiduodama moterį neribotiems geismams, prie šių geismų 
ji prijungia jas sulaikantį drovumą.“ Tad be prigimtinių polinkių Dievas 
papildomai suteikia protą. Vadinasi, protas yra prigimtyje ir kartu papildo 
prigimtį - tai papildomas racionas'. O tai leidžia suponuoti, kad prigimtis 
kartais gali stokoti savęs pačios arba - o tai nėra skirtinga - pranokti save 
pačią. Ir Dievas netgi priduria kaip premiją (praemium), kaip atlyginimų 
- priedą prie priedo: „Dar daugiau, tęsia Rousseau, jis dar priduria dabarti- 
nį atlyginimą už gerą šių sugebėjimų panaudojimą, t. y. polinkį garbingiems 
dalykams, kai jie paverčiami veiksmų taisykle. Visa tai, man atrodo, savo 
verte atitinka gyvulišką instinktą.“ 

Šios schemos vediniems mums reikėtų perskaityti visus tekstus, 
kuriuose kultūra aprašoma kaip prigimties iškreipimas: moksluose, 
menuose, vaidinimuose, maskaraduose, literatūroje, rašte. Reikėtų juos 
visus suverti tarsi ant gijos, ant „dvasinės meilės“, suvokiamos kaip 
lyčių kova ir kaip geismo galios pažabojimas moteriškumo principu, 
struktūros. Supriešindama ne tik vyrus su moterimis, bet ir vyrus su 
vyrais, ši kova yra istorinė. Tai ne koks nors prigimtinis ar biologinis 
fenomenas. Kaip Hegelio filosofijoje, tai yra sąmonių ir geismų, o ne 
reikmių ar prigimtinių poreikių kova. Kaip ji atpažįstama? Būtent tuo, 
kad jos negalima paaiškinti nedideliu skaičiumi patelių ir „išskirtiniais 
laikotarpiais, kai patelė tiesiog neleidžia patinui prisiartinti“. Tai, kaip 
pastebi Rousseau, 


tolygu pirmajai priežasčiai. Nes jeigu kiekviena patelė pakenčia patiną tik 
du mėnesius per metus, tai šiuo požiūriu situacija yra tokia, tarsi patelių 
skaičius būtų mažesnis nei penkios šeštosios [viso skaičiaus]. Vadinasi, nė 
vienas iš šių dviejų atvejų negali būti pritaikytas žmonių giminei, kurioje 
patelių skaičius dažniausiai pranoksta patinų skaičių ir kur niekada nebuvo 


i une ration - pirminė šio žodžio, kilusio iš lot. ratio „sąskaita, įvertinimas“, reikšmė: „kareivio 
uždarbis“. 


ESĖ APIE KALBŲ KILMĘ GENEZĖ IR STRUKTŪRA 


pastebėta (net tarp Laukinių), kad patelės, kaip kad kitose rūšyse, turėtų 
suartėjimo ir atstūmimo laikotarpius!. 


Tad jokio biologinio pagrindo neturinti „dvasinė meilė“ gimsta iš 
vaizduotės galios. Visas kultūrinis pagedimas, kaip skyrimo ir pirme- 
nybės teikimo procesas, susijęs su moterų užvaldymu'. Visada reikia 
Jinoti, kas turės moteris ir taip pat ką moterys turės. Ir kokia kaina bus 
apskaičiuotos galios. Taigi, remiantis mūsų ką tik atpažintu spartėjimo 
arba kapitalizavimo principu, tai, kas atveria blogį, drauge yra tai, kas 
paskatina sparčiai blogėti. Rousseau galėtų pasakyti kaip Montaigne'is: 
„mūsų papročiai turi nuostabų polinkį blogėti“ (Esė, 1. 82). Taip raštas, 
o šiuo atveju literatūrinis raštas sudaro tą pačią sistemą kartu su dvasine 
meile. Literatūriniai raštai atsiranda tuo pačiu metu kaip ir dvasinė meilė. 
Tačiau dvasinė meilė be to dar ir gadina raštą. Ji atima iš jo energiją, kaip 
atima energiją iš vyro. Ji sužadina 


tą kasdien gimstančią gausybę vienadienių kūrinių, kurie sukurti vien 
moterims prablaškyti ir kurie, neturėdami nei galios, nei gelmės, plevena 
nuo apdarų prie prekystalio. Tai būdas be paliovos rašyti tuos pačius kūri- 
nius ir paversti juos naujais. Galbūt kas nors man pacituos du ar tris išimtį 
sudarančius kūrinius, bet aš galėčiau pacituoti šimtą tūkstančių, kurie pa- 
tvirtintų taisyklę. Būtent dėl to daugelis mūsų amžiaus produkcijos dings 
kartu su šiuo amžiumi. O palikuonys manys, kad buvo sukurta gana mažai 
knygų kaip tik tame amžiuje, kuriame jų buvo sukurta tiek daug“. 


' Antrasis Samprotavimas, p. 159. Apie šių temų ryšį su priešingomis ar giminiškomis temo- 
mis Voltaireo, Buffono ar Pufendorfo raštuose žr. Plėiade leidimo pastabas, p. 158-159. 

la possession des femmes - originale išskirtas kilmininko reikšmę turintis prielinksnis des; 
„užvaldymą“ [possession] čia reikia suprasti kaip seksualinį užvaldymą, seksualinio ryšio 
turėjimą. Kaip paprastai tokiais atvejais, Derrida naudojasi dviprasmybe: šią konstrukciją 
galima versti ir kaip subjekto, ir kaip objekto kilmininką, t. y. moterys yra ir užvaldymo 
objektai, ir subjektai, t. y. užvaldančiosios. Būtent tai nurodo kitas sakinys. 

Laiškas ponui dAlembert'ui, p. 206-207. Taip pat žr. pastabą p. 206. Ji prasideda taip: „Mo- 
terys apskritai nemėgsta jokio meno, nieko apie jį neišmano ir neturi jokio talento...“ „Lyčių 
sąjungoje... vienas turi būti aktyvus ir stiprus, kitas - pasyvus ir silpnas.“ (Emilis, p. 446) 
Ar neįstabu, kad Nietzsche, iš esmės turėdamas tokią pačią moteriškumo, kultūros nuosmu- 
kio ir moralės genealogijos kaip pavergimo sampratą, nekentė Rousseau? Ar neįstabu, kad jis 
jį laikė didžiuoju vergų moralės reprezentatoriumi ? Ar neįstabu, kad būtent gailestingumas 
jam atrodė tikra kultūros ardomoji veikla ir ponų pavergimo forma? 

Apie tai būtų galima daug pasakyti. Tai mus paskatintų palyginti Rousseau ir Nietzsches 
moteriškumo modelius: viešpatavimo ar gundymo vienodai bijomasi, nesvarbu, ar jie įgau- 
na (vienas po kito ar vienu metu) stiprybės, energiją atimančio švelnumo, ar griaunančio, 
draskančio nežabotumo pavidalą. Būtų klaidinga šiuos modelius interpretuoti kaip paprastus 
vyriškumo teiginius. Novalis galbūt giliau ir toliau matė už tai, ką pats Rousseau Išpažini- 
mų pradžioje (p. 12 (p. 14]) vadina savo „moterišku charakteriu“: „Rousseau filosofemos 

Ar šis aplinkkelis mus labai nutolino nuo mūsų pradinės problemos? 
Kaip jis mums padeda tiksliau nusakyti Esė situaciją? 

Ką tik patvirtinome, jog gailestingumo sąvoka kartu su visa jos pa- 
laikoma priešpriešų sistema yra pamatinė. Ir vis dėlto, pasak Starobinskio, 
knygoje Esė apie kalbų kilmę jos nėra ir ji net iš ten pašalinta. Ir negalima 
nekreipti dėmesio į šį faktą, norint surasti jam vietą Rousseau mąstymo 
istorijoje bei architektonikoje: 


Rousseau pabrėžė spontaniško gailestingumo, kaip neracionalaus moralės 
pagrindo, svarbą jau Samprotavimo „Pratarmėje“ (žr. p. 126 ir nr. 1). Šioje 
Samprotavimo dalyje, vėliau traktate Emilis Rousseau nesiliauja tvirtinęs, 
kad gailestingumas yra „iki bet kokios mąstymo veiklos pasireiškianti“ 
dorybė. Toks yra galutinis Rousseau sprendimas šiuo klausimu. O Esė 
apie kalbų kilmę IX skyrius šiuo klausimu formuluoja gerokai skirtingas 
idėjas. Tai galbūt leistų manyti, kad šis tekstas (ar bent jau šis skyrius) 
parašytas anksčiau nei buvo baigtas Samprotavimas apie nelygybės kilmę. 
Esė Rousseau nepripažįsta, kad galimas nereflektuotos simpatijos polėkis, 
ir atrodo labiau linkęs palaikyti Hobbeso visų karo prieš visus idėją: „Jų ne- 
siejo jokia bendra brolybės idėja. Turėdami vienintelį teisėją - jėgą, jie manė 
esantys vieni kitų priešai... Žemėje apleistas vienišas žmogus, priklausomas 
nuo kitų žmonių, turėjo būti plėšrus žvėris... Tik apšvieta išugdė mumyse 
socialinius jausmus. Nors gailestingumas yra natūralus žmogaus širdžiai, 
jis liktų amžinai neveiklus, jei nebūtų išjudinamas vaizduotės. Kaip mes 
pajuntame gailestį? Išeidami iš savęs, susitapatindami su kenčiančia būtybe. 
Mes kenčiame tik tiek, kiek manome, kad ji kenčia... Tas, kuris niekada 
nemąstė, negali būti nei mielaširdingas, nei teisingas, nei gailestingas. O juo 
labiau jis negali būti nei piktas, nei kerštingas“. Ši labiau intelektualistinė 
gailestingumo samprata artima Wollastono idėjoms... 


Ar šie teiginiai, kuriuos Starobinskis paima iš Esė, nesuderinami su 
programiniais Samprotavimo ir traktato Emilis teiginiais? Neatrodo. Bent 
jau dėl trijų priežasčių: 

A. Rousseau pirmiausia Esė daro išlygą, užtikrinančią visą jo vadi- 
namosios „vėlesnės“ gailestingumo teorijos buvimą. Jis rašo: „Nors gai- 
lestingumas yra natūralus žmogaus širdžiai...“ Taip jis pripažįsta, kad 
gailestingumas yra įgimta, spontaniška, ikirefleksinė dorybė. Tai bus 
programinis Samprotavimo ir traktato Emilis teiginys. 


visiškai išsako moterišką filosofiją arba moteriškumo teoriją“. Žr. Enciklopedija, vert. ponas 
de Gandillacas (Paris: Minuit, p. 361). 

B. Šis „žmogaus širdžiai natūralus gailestingumas“ liktų nuslopęs, 
„neaktyvus“ anaiptol ne be proto, bet kaip tik be jį „išjudinančios vaiz- 
duotės“. Pagal antrąjį Samprotavimą, kyla rizika, kad protas ir refleksija 
gali užslopinti ar iškreipti natūralų gailestingumą. Reflektuojantis protas 
nėra vienalaikis gailestingumui. Esė netvirtina priešingai. Gailestingumas 
nubunda ne su protu, bet su vaizduote, kuri jį ištraukia iš jo mieguisto 
neaktualumo. Rousseau ne tik daro savaime suprantamą perskyrą tarp 
vaizduotės ir proto, bet šią skirtį paverčia viso savo mąstymo ašimi. 

Žinoma, vaizduotė čia yra nevienareikšmė, ir tai dažnai būdavo pri- 
pažįstama. Ji gali mus pakreipti blogu keliu visų pirma dėl to, kad atveria 
pažangos galimybę. Ji pradeda! istoriją. Be jos sugebėjimas tobulėti būtų 
neįmanomas, o tai, Rousseau supratimu, kaip žinome, yra visiškai išskirti- 
nis žmonijos bruožas. Nors, kai Rousseau kalba apie protą, viskas yra gana 
sudėtinga!, galima sakyti, kad tam tikru požiūriu protas, kaip suvokimas 
ir sugebėjimas kurti idėjas, skirtingai nei vaizduotė bei sugebėjimas to- 
bulėti, yra būdingas ne vien žmogui. Jau buvome pabrėžę, kokia prasme 
protas galėjo būti vadinamas prigimtiniu. Kita vertus, galima taip pat 
pastebėti, kad gyvūnai, nors ir būdami protingi, nesugeba tobulėti. Jiems 
trūksta tos vaizduotės, tos anticipavimo galios, kuri peržengia juslinę bei 
esamą duotį ir priveda prie to, kas jusliškai neužčiuopiama: 


Kiekvienas gyvūnas turi minčių, nes turi pojūčių. Jis netgi iki tam tikros 
ribos jungia šias mintis, ir žmogus šiuo požiūriu nuo Gyvulio skiriasi tik 
labai apytikriai: Kai kurie Filosofai netgi buvo iškėlę mintį, kad tarp vieno 
ir kito žmogaus esama daugiau skirtumų negu tarp žmogaus ir gyvulio. 
Taigi žmogų nuo gyvūnų skiria ne tiek suvokimas, kiek jo sugebėjimas 
laisvai veikti. (Antrasis Samprotavimas, p. 141) 


Tad laisvė yra sugebėjimas tobulėti. „Esama kitos juos [žmogų ir 
gyvūną] skiriančios savybės, dėl kurios neturėtų kilti ginčų - tai suge- 
bėjimas tobulėti“ (p. 142). 

O juk vaizduotė yra sugebėjimo tobulėti sąlyga - ji yra laisvė - ir kartu 
tai, be ko gailestingumas nebūtų sužadintas ir tarp žmonių nepasireikštų. 
Ji suaktyvina ir sužadina virtualią galią. 

1. Vaizduotė atveria laisvę ir sugebėjimą tobulėti, nes juslinio dalyko 
esaties pripildomą ir prisotinamą jusliškumą, kaip ir intelektą, visiškai 


' entame - žr. skyrelio „tas pavojingas pakaitalas...“ i vert. paaiškinimą, p. 190. 
! Žr. R. Derathė, Rousseau racionalizmas [Le rationalisme de Rousseau], ypač p. 30 ir t. 

išreiškia fiksistinė! samprata. Gyvūnija neturi istorijos, nes jusliškumas 
ir intelektas savo esme yra pasyvumo funkcijos. „Kadangi protas turi 
mažai galios, suinteresuotumas pats vienas neturi jos tiek, kiek papras- 
tai manoma. Vienintelė vaizduotė yra aktyvi, ir jausmai sužadinami tik 
vaizduote“ (Laiškas Wūrtembergo kunigaikščiui“, 10 11 63). Tiesioginė 
pasekmė: protas, kaip suinteresuotumo bei poreikio funkcija, techninis 
sugebėjimas ir galia skaičiuoti, nėra kalbos, kuri taip pat būdinga tik 
žmogui ir be kurios taip pat nebūtų sugebėjimo tobulėti, kilmė. Kal- 
ba gimsta iš vaizduotės, sukeliančios ar bent jau sužadinančios pojūtį 
ar jausmą. Šiuo teiginiu, kuris nuolat atsikartos, prasideda Esė: „Šneka 
žmogų išskiria tarp gyvūnų.“ Pirmieji II skyriaus žodžiai: „Tad galima 
manyti, kad dėl poreikių atsirado pirmieji judesiai, o dėl pirmųjų jausmų 
suskambo pirmieji balsai.“ 

Taigi matome, kaip išryškėja dvi serijos: 1. gyvuliškumas, poreikis, 
suinteresuotumas, judesys, jusliškumas, intelektas, protas ir t. t. 2. žmo- 
giškumas, jausmas, vaizduotė, šneka, laisvė, sugebėjimas tobulėti ir t. t. 

Pamažu pasirodys, kad už šio sudėtingo ryšio, užsimezgančio tarp šių 
sąvokų Rousseau tekstuose, kuriuos reikia analizuoti kuo kruopščiausiai 
ir atsargiausiai, šios dvi serijos viena su kita visada susisieja pagal pa- 
pildomumo struktūrą. Visi antrosios serijos įvardijimai yra metafiziniai, 
taigi paveldėti, kruopščiai tarpusavyje susieti papildančio skirsmo api- 
brėžimai. 

Savaime suprantama, pavojingo skirsmo. Kadangi iš papildomumo 
serijos mes praleidome pagrindinį įvardijimą - mirtį. Tiksliau, santykį su 
mirtimi, bauginantį mirties anticipavimą, kadangi pati mirtis yra niekas. 
Visos papildomumo serijos galimybės, tarp kurių veikia metoniminio 
pakeitimo santykiai, netiesiogiai įvardija patį pavojų, bet kokio apibrėž- 
to pavojaus horizontą ir šaltinį, bedugnę, iš kurios kyla visos grėsmės. 
Tad nenustebkime, kai antrajame Samprotavime sugebėjimo tobulėti 
arba laisvės samprata pateikiama tuo pačiu metu kaip ir žinojimo apie 
mirtį samprata. Žmogaus savastis pasireiškia remiantis dviguba laisvės ir 
aiškaus mirties anticipavimo galimybe. Skirtis tarp žmogiško geismo ir 
gyvuliško poreikio, tarp santykio su moterimi ir santykio su patele - tai 
mirties baimė: 


i fixiste - žodis kilęs iš bitininkystės sąvokos „fiksizmas“, reiškiančios rūšių stabilumą. Ši 
koncepcija priešinga evoliucionizmui, pažangos teorijai. 
i La lettre au prince de Wūrtemberg. 

Vienintelis jam [gyvūnui - J. D. past.] Pasaulyje žinomas gėris - maistas, 
patelė ir poilsis; vienintelis jo bijomas blogis - skausmas ir alkis. Sakau - 
skausmas, o ne mirtis, nes gyvūnas niekada nesužinos, ką reiškia mirti, 
o mirties bei jos baisybių pažinimas yra vienos iš pirmųjų žinių, kurias 
žmogus įgijo atsiskirdamas nuo gyvuliškos būklės (Antrasis Samprotavi- 
mas, p. 143). Lygiai taip pat vaikas tampa žmogumi atsiverdamas „mirties 
pajautai“ (Emilis, p. 20). 


Jei nuosekliai sekame papildomumo seriją, matome, jog vaizduotė 
priklauso tai pačiai reikšmių grandinei kaip ir mirties anticipavimas. 
Savo esme vaizduotė yra ryšys su mirtimi. Vaizdinys yra mirtis. Šiam 
sakiniui būtų galima suteikti tokį apibrėžtumo ar neapibrėžtumo pa- 
vidalą: vaizdinys kaip toks yra kokia nors mirtis, o mirtis kaip tokia yra 
koks nors vaizdinys‘. Vaizduotė yra gyvybės galia veikti save savo pačios 
re-prezentacija. Vaizdinys gali re-prezentuoti ir prie reprezentuojamo da- 
lyko prijungti reprezentantą tik tiek, kiek reprezentuojamo dalyko esatis 
pasaulyje jau yra užsisklendusi savyje", tik tiek, kiek gyvybė nurodo į save 
kaip į savęs pačios stoką, į jos pačios reikalavimą, kad būtų pakaitalas. 
Reprezentuojamo dalyko esatis konstituojama dėka to, kad prie savęs 
pridedamas tas niekas, kuris yra vaizdinys: jis paskelbia apie savęs pra- 
radimą savo paties reprezentante ir savo mirtyje. Subjekto savastis tėra 
šio reprezentuojančio nusavinimo procesas. Šia prasme vaizduotė, kaip 
mirtis, yra reprezentuojanti ir pamainanti. Nepamirškime, kad kaip tik 
šias savybes Rousseau priskiria būtent raštui. 

Tad vaizduotė, laisvė, šneka priklauso tai pačiai struktūrai kaip ir 
santykis su mirtimi (veikiau santykis nei anticipavimas: suponuojant, 
kad bet kuri būtybė esti mirties akivaizdoje, nebūtina šį santykį suvokti 
kaip ryšį su daugiau ar mažiau laiko linijoje ar horizonte nutolusia atei- 
timi — tai esaties struktūra). Kaip su visu tuo susijęs gailestingumas ir 
susitapatinimas su kito asmens kančia? 

2. Kaip sakėme, vaizduotė yra tai, be ko nebūtų sužadintas natūralus 
gailestingumas. Rousseau tai aiškiai pasako savo Esė, tačiau priešingai 


' définir ou indėfinir ainsi: V image est une mort ou la mort est une image - čia veiksmažodžiai 
définir ir indėfinir vartojami pagal analogiją su gramatinėmis sąvokomis „žymimasis artikelis“ 
ir „nežymimasis artikelis“ (article défini et indéfini). Tolesnėje sakinio dalyje šie artikeliai iš- 
skiriami kursyvu. Nežymimasis artikelis, žymintis daikto neapibrėžtumą, verčiamas įvardžiu 
„koks nors“, o žymimasis, žymintis paskirą, apibrėžtą daiktą, verčiamas įvardžiu „kaip toks“. 

"la présence [...] est dėjū pliée sur soi - plier pažodžiui reiškia „lenkti, perlenkti; klostyti, su- 
klostyti“, tačiau čia veikiausiai turima omenyje perkeltinė pasakymo se replier sur soi prasmė: 
„Sugrįžti į save, užsisklęsti savyje, įsigilinti į save, atsijungiant nuo viso išorinio pasaulio“. 


241 


242 


II DALIS. GAMTA, KULTŪRA, RAŠTAS 


nei, atrodo, implikuoja itin atsargi Starobinskio formuluotė, jis tai nuo- 
lat tvirtina ir kitur. Gailestingumas jo akyse nesiliauja buvęs natūralus 
jausmas ar įgimta dorybė, ir tik vaizduotė gali jį sužadinti ar iškelti. 
Beje, pažymėsime: visa Rousseau teatro teorija taip pat per reprezentaciją 
susieja susitapatinimo galią - gailestingumą - ir vaizduotės gebėjimą. 
Jei atkreiptume dėmesį, kad Rousseau mirties baimę pavadina siaubu 
(Samprotavimas, p. 143), tai kartu turėsime visą sistemą, kuri, viena ver- 
tus, suformuoja siaubo ir gailestingumo, o kita vertus, tragiškos scenos, 
reprezentavimo, įsivaizdavimo ir mirties sąvokas. Šis pavyzdys leidžia 
suprasti vaizduotės galios dviprasmiškumą: ji pranoksta gyvuliškumą 
ir sužadina žmogiškus jausmus tik atverdama teatrinio reprezentavimo 
sceną bei erdvę. Su vaizduotės galia prasideda iškrypimas, kurio pati 
galimybė įrašyta į sugebėjimo tobulėti sampratą. 

Schema, kuri Rousseau mąstyme niekada nesikeitė, būtų tokia: gai- 
lestingumas yra įgimtas, tačiau kaip natūralus ir grynas nėra būdingas 
tik žmogui ir priklauso gyvai būtybei apskritai. Jis yra „toks natūralus, 
kad net gyvūnų elgesyje kartais galima aptikti apčiuopiamus jo ženklus“. 
Šis gailestingumas žmoguje pažadinamas tik vaizduotės ir tik veikiant 
vaizduotei jis pasiekia jausmus, kalbą ir reprezentavimą, sukuria susi- 
tapatinimą su kitu kaip kitu „aš“. Vaizduotė - tai gailestingumo tapimas 
žmogišku. 

Kaip tik toks yra pagrindinis Esė teiginys: „Nors gailestingumas 
žmogaus širdžiai natūralus, jis liktų amžinai neveiklus, jei jo neišjudin- 
tų vaizduotė“. Šis apeliavimas į suaktyvinimą ar aktualizavimą veikiant 
vaizduotei taip mažai prieštarauja kitiems tekstams, kad visoje Rousseau 
kūryboje galima atsekti įgimtumo, kaip virtualumo, ar natūralumo, kaip 
snaudžiančio potencialumo, teoriją!. Žinoma, ši teorija nėra itin originali, 
bet jos organizuojantis vaidmuo čia būtinas. Ji reikalauja mąstyti prigimtį 
ne kaip duotybę, ne kaip aktualią esatį, bet kaip rezervą. Pati ši sąvoka 
išmuša iš vėžių: ją galima apibrėžti kaip paslėptą aktualybę, įslaptintas 


' Derathė primena, kad „Durheimas yra... pirmasis, pažymėjęs šios virtualaus gebėjimo sam. 
pratos svarbą Rousseau mąstyme “. Rousseau racionalizmas, p. 13. Žr. Durkheim, Socialinė 
sutartis, knygos istorija [Le Contrat social, histoire du livre), R. M. M. sausis-vasaris, 1918. 
Dauguma prieštaravimų Rousseau sistemoje išnyktų apeliuojant į šią virtualaus gebėjimo 
sampratą, kuri sulydo visus pertrūkio taškus, ir visų pirma ten, kur visuomenė atsiskiria ir 
susisieja su gamta. Žr. Derathė, Rousseau ir politinis jo laikotarpio mokslas (Rousseau et la 
science politigue de son temps), p. 148. Kadir kokio autoriaus darbe pasirodytų ši virtualumo 
tema, ji akivaizdžiai itin dažnai neteisingai suprantama. Šis neteisingas supratimas yra esmi- 
nis įgimtų idėjų problematikoje tiek Lockeo santykyje su Leibnizu, tiek Leibnizeo santykyje 
su Descartes'u. 

sankaupas, taip pat ir kaip neapibrėžtos potencijos rezervą. Šitaip galią iš 
jos rezervo išvedanti vaizduotė yra ir naudinga, ir kartu žalinga. „Pagaliau 
mumyse taip viešpatauja vaizduotė ir mus taip veikia, kad iš jos gimsta ne 
tik dorybės bei ydos, bet ir gėris bei blogis...“ (Dialogai, p. 815-816). Ir jei 
„kai kurie iškrypėliškai naudojasi šiuo sutaikančiu gebėjimu“ (ibid), jie tai 
daro taip pat pasinaudodami vaizduotės galia. Išsprūsdama iš bet kokios 
realios ir išorinės įtakos, vaizduotė, kaip gebėjimas naudotis ženklais ir 
regimybėmis, pati perversiškai iškrypsta. Ji yra iškrypimo subjektas. Ji pa- 
žadina virtualų gebėjimą, bet čia pat jį pažeidžia. Ji išveda į dienos šviesą 
rezervuotą potenciją, bet parodydama jai jos anapus, ją „pralenkdama , ji 
jai ženklina jos impotentiškumą. Ji sužadina gebėjimą mėgautis, bet tarp 
geismo ir potencijos įrašo skirtį. Jei mūsų geismas pranoksta galią pasi- 
tenkinti, tai šio perviršio ir šios skirties kilmė vadinama vaizduote. Tai 
mums leidžia apibrėžti prigimties ar pirmykštiškumo sampratos funkciją: 
tai pusiausvyra tarp rezervuotumo' ir geismo. Ši pusiausvyra neįmanoma, 
nes geismas gali prabusti ir išeiti iš savo rezervo tik padedant vaizduotei, 
kuri taip pat sugriauna pusiausvyrą. Tad ši neįmanomybė - kitas prigim- 
ties įvardijimas - lieka tam tikra riba. Todėl, Rousseau supratimu, etika, 
„žmogiška išmintis“, „tikros gerovės kelias“ yra laikymasis kaip galima 
arčiau šios ribos ir „geismų, pranokstančių gebėjimus, sumažinimas“. 


Būtent taip iš pat pradžių nustatė viską vardan gero daranti prigimtis. Ji 
žmogui tiesiogiai suteikia tik geismus, būtinus jam išlikti, ir pakankamus 
gebėjimus jiems patenkinti. O visus kitus geismus ji tarsi rezervavo jo sielos 
gelmėse, idant reikalui atsiradus jie ten išsiplėtotų. Tik šioje pirmykštėje 
būsenoje galima aptikti pusiausvyrą tarp galios ir geismo, ir žmogus čia 
nėra nelaimingas. Bet vos tik šie virtualūs gebėjimai pradeda veikti, vaiz- 
duotė, kaip pati aktyviausia iš visų gebėjimų, pabunda ir juos pralenkia. 
Būtent vaizduotė išplečia mūsų galimybių ribas, kartais į gera, kartais į 
bloga, ir sužadina bei maitina geismus jų patenkinimo viltimi. Tačiau da- 
lykas, kuris iš pradžių atrodė esąs čia pat po ranka, išsprūsta taip greitai, 
kad nebeįmanoma jo pasivyti... Šitaip išsisemiama nepasiekus galo, ir kuo 
labiau mums pavyksta pasimėgauti, tuo labiau nuo mūsų atitolsta laimė. Ir 
priešingai, kuo labiau žmogus lieka prie savo natūralaus būvio, tuo mažesnis 
skirtumas tarp jo gebėjimų ir jo geismų ir atitinkamai mažiau jis nutolęs 


' réserve - prancūzų kalboje šis žodis reiškia ne tik tai, kas saugoma, laikoma atsargoje, bet ir 
susilaikymą, distanciją kieno nors atžvilgiu (pvz., ėtre, se tenir sur la rėserve - „susilaikyti, būti 
šaltam, diskretiškam, kukliam ko nors atžvilgiu“). Kaip tik ši antroji reikšmė yra svarbesnė 
šiame sakinyje, todėl čia verčiama „rezervuotumas“. 

nuo savo laimės... Realus pasaulis turi savo ribas, įsivaizduojamas pasau- 
lis - begalinis. Negalėdami išplėsti vieno, sumažinkime kitą, nes vien dėl 
jų skirtumo gimsta visos bėdos, dėl kurių iš tiesų tampame nelaimingi.“ 
(Emilis, p. 64. Kursyvas mūsų). 


Taigi jau esame pastebėję: 

l. kad vaizduotė - skirties tarp potencijos ir geismo kilmė - api- 
brėžiama kaip skirsmas - esaties ar mėgavimosi skirsmas, arba skirsmas 
esaties ar mėgavimosi viduje; 

2. kad santykis su prigimtimi apibrėžiamas negatyvios distancijos 
terminais. Čia nekalbama nei apie nutolimą nuo prigimties, nei apie su- 
grįžimą prie jos, bet apie jos „nutolimo“ sumažinimą; 

3. kad kitus virtualius gebėjimus sužadinanti vaizduotė pati ne ką 
mažiau yra „už visus aktyviausias“ virtualus gebėjimas. Tad ši galia pa. 
žeisti prigimtį pati glūdi prigimtyje. Ji priklauso prigimties gelmėms, 
Negana to, mes pamatysime, kad ji rezervuoja rezervuotumą. Tad buvi 
mui-prigimtyje būdingas keistas buvimas pakaitalu. Jis žymi prigimties 
prigimtyje perviršį ir kartu stoką. Būtent „buvimo viduje“ reikšmė, kaip 
vienas pavyzdys tarp kitų pavyzdžių, mums leidžia nurodyti, jog čia su 
drebinama klasikinė logika. 

Kadangi vaizduotė yra „pati aktyviausia iš visų gebėjimų“, jos nebe 
gali pažadinti joks kitas gebėjimas. Kai Rousseau sako, kad ji „pabunda“, 
reikia tai suprasti aiškiai į save nukreipto veiksmo prasme". Tik vaizduotė 
turi galią pagimdyti save pačią". Ji nieko nesukuria, nes ji - vaizduotė. 
Ji nepriima nieko, kas būtų jai svetima ar eitų iki jos. Ji nėra paveikta to, 
kas „realu“. Ji yra gryna „saviveika“. Ji yra kitas skirsmo kaip saviveikos 
įvardijimas!. 

Rouseau apibrėžia žmogų remdamasis būtent šia galimybe. Vaizduotė 
gyvūną įrašo į žmonių visuomenę. Ji jam leidžia pasiekti žmonių gimi 


i Iėtre-dans - turimas omenyje buvimas prigimtyje [ėtre-dans-la-nature] ar prigimties buvimas 
prigimtyje, gamtoje [la nature dans la nature). 

" Originale vartojamas sangrąžinis veiksmažodis - sėveille - kuris reiškia su savimi pačiu 
atliekamą ir į save nukreiptą veiksmą - savęs pabudinimą, pažadinimą. 

“i pouvoir se donner le jour - donner le jour - frazeologizmas, pažodžiui reiškiantis „suteikti 
dienos šviesą, išvesti į dienos šviesą, į gyvenimą“. 

! Natūralu, kad čia būtų galima aptikti tokią minties jungtį, kuri Kantą su Rousseau susietų 
kitaip nei skyriuje apie moralumą. Visa grandinė, sujungianti įlaikinimo procesą su val7 
duotės schematiškumu, grynąjį jusliškumą su esamybės saviveika per save pačią, visa tal, 
ką knygoje Kantas ir metafizikos problema pabrėžė Heideggeris savo interpretacija, einant 
atsargiai išmintu keliu, galėtų taip pat nuvesti į rusoistinę žemę. 


ESĖ APIE KALBŲ KILMĘ GENEZĖ IR STRUKTŪRA 


nę. Esė pastraipa, kuria mes rėmėmės, baigiasi taip: „Tas, kuris nieko 
neįsivaizduoja, jaučia tik save patį. Jis yra visiškai vienas tarp žmonių. 
Ši vienatvė ar šis nepriklausymas žmonių giminei susijęs su tuo, kad 
kančia lieka nebyli ir užsidariusi savyje. Tai, viena vertus, reiškia, kad 
ji negali atsiverti kito kaip kito kančiai per pabundantį gailestingumą, 
o kita vertus, kad ji negali savęs peržengti mirties link. Gyvūnas iš tiesų 
turi virtualų gailestingumo gebėjimą, tačiau jis neįsivaizduoja nei kito 
kaip tokio kentėjimo, nei perėjimo nuo kentėjimo prie mirties. Būtent 
tai yra viena ir ta pati riba. Santykis su kitu ir santykis su mirtimi yra 
vienas ir tas pats atvirumas. Būtybė, Rousseau vadinama gyvūnu, esą 
negali savo kentėjimo išgyventi kaip kitos gyvos būtybės kentėjimo ir 
kaip mirties grėsmės. 

Jei apmąstytume paslėptą virtualumo sąvokos (ir visos potencijos bei 
veiksmo problematikos) ryšį su pakaitalo logika konkrečiai Rousseau 
mąstyme ir metafizikoje apskritai, tai paaiškėtų, kad jos funkcija - nuo- 
lat iš anksto apibrėžti tapsmą kaip gaminimą ir raidą kaip evoliuciją ar 
istoriją, pėdsako substituciją pakeičiant dynamis išsipildymu, gryną žais- 
mą - gryna istorija ir, kaip jau anksčiau minėjome, pertrūkį - sulydymu. 
Tuo tarpu papildomumo procesas, atrodo, išsprūsta iš šios alternatyvos 
ir leidžia ją apmąstyti. 

C. Taigi Rousseau apeliuoja į gailestingumo pažadinimą veikiant vaiz- 
duotei, t. y. reprezentavimui ir refleksijai dvejopa, nors iš tiesų vienintele 
šių žodžių prasme!. Tame pačiame skyriuje jis mums draudžia galvoti, 
kad iki tol, kol gailestingumas nėra aktualizuojamas per vaizduotę, žmo- 
gus yra piktas bei karingas. Prisiminkime Starobinskio interpretaciją: 
„Esė Rousseau nepripažįsta, kad galimas nereflektuotos simpatijos po- 
lėkis, ir atrodo labiau linkęs palaikyti Hobbeso visų karo prieš visus 
idėją: 


Jų nesiejo jokia bendra brolybės idėja. Turėdami vienintelį teisėją - jėgą, 
jie manė esą vieni kitų priešai... Žemėje apleistas vienišas žmogus, pri- 
klausomas nuo kitų žmonių, turėjo būti plėšrus žvėris. 


Rousseau nesako „jie buvo vieni kitų priešai“, bet „jie manė esą vieni 
kitų priešai . Turime atkreipti dėmesį į šį niuansą ir, atrodo, turime teisę 
tai daryti. Pirmykštis priešiškumas gimsta iš pirmykštės iliuzijos. Šis 


' Apie représentation daugiareikšmiškumą žr. skyrelio Išorė ir vidus i vert. paaiškinimą, p. 50. 
Rėflexion reiškia ir „apmąstymas, refleksija“, ir „atspindėjimas, atspindys“. 

pirmasis manymas paremtas klystančiu tikėjimu, atsiradusiu dėl izoliuo- 
tumo, silpnumo, apleistumo. Tai, kad visa tai tėra paprasčiausias many- 
mas ir iš karto iliuzija, galime aiškiai pamatyti šiuose trijuose sakiniuose, 
kurių negalime praleisti: 


..Jie manė esantys vieni kitų priešai. Šis manymas kilo dėl jų silpnumo ir 
nežinojimo. Nieko nežinodami, jie visko bijojo; jie puldavo, siekdami gintis. 
Žemėje apleistas vienišas žmogus... (Kursyvas mūsų). 


Tad aršumas yra ne karingas, bet bailus. O ypač jis nesugeba paskelbti 
karo. Jis būdingas gyvūnui („plėšrus žvėris), izoliuotai gyvai būtybei, kuri 
nepažadinta gailestingumui per vaizduotę dar nedalyvauja socialiniame 
gyvenime ir nepriklauso žmonių giminei. Šis gyvūnas, pabrėžkime, „buvo 
pasiruošęs kitiems padaryti bloga tiek, kiek baiminosi blogio iš jų pusės. 
Baimė ir silpnumas yra žiaurumo šaltinis.“ Žiaurumas nėra pozityvus 
piktumas. Polinkio daryti bloga šaltinis čia glūdi tik kitame, iliuziniame 
įsivaizdavime apie blogį, kurį kitas atrodo linkęs man padaryti. 

Ar tai nėra pakankamas pagrindas liautis ieškojus panašumo 
su Hobbeso natūralaus karo teorija, nes vaizduotė ir protas kariauja tik 
suformuodami tam tikrą agresyvumo ekonomiją? Tačiau Rousseau teks- 
tas yra dar aiškesnis. Mus dominančioje Esė pastraipoje yra kitas sakinys, 
taip pat draudžiantis neprabudusio gailestingumo laikotarpį traktuo- 
ti kaip karingo piktumo laikotarpį, kaip „hobsišką“ laikotarpį. Kaip iš 
tiesų Rousseau aprašo neprabudusio gailestingumo laikotarpį (realų ar 
mitinį - bent jau šioje vietoje tai nesvarbu), jo struktūrinę instanciją? 
Koks, jo supratimu, yra tas laikotarpis, kai kalba, vaizduotė, santykis su 
mirtimi ir t. t. vis dar yra rezervuoti? 

Tokiu metu, rašo jis, „tas, kuris niekada nemąstė, negali būti nei ma- 
loningas, nei teisingas, nei gailestingas“. Neabejotina. Tačiau tai nereiškia, 
kad tuo metu jis yra neteisingas ir negailestingas. Jis tiesiog yra šiapus 
šios vertybinės priešpriešos. Mat Rousseau netrukus tęsia: „O juo labiau 
jis negali būti nei piktas, nei kerštingas. Tas, kuris nieko neįsivaizduoja, 
jaučia tik save patį: jis yra visiškai vienas tarp žmonių.“ 

Šiame „būvyje“ priešpriešos, kurios vartojamos Hobbeso filosofijo- 
je, dar neturi nei prasmės, nei vertės. Vertinimo sistema, kurioje juda 
politinė filosofija, dar negali funkcionuoti. Taip galima geriau matyti, 
kokioje terpėje (neutralioje, plikoje, nieko neturinčioje) ji pradeda veikti. 
Šiuo atveju galima kalbėti apie gerumą ir piktumą, taiką ir karą, tarp jų 

nedarant jokio skirtumo: kiekvieną kartą tai bus tiek pat teisinga, kiek 
ir klaidinga, ir visada netinkama. Rousseau šitaip apnuogina būtent neu- 
tralią bet kokios etinės-politinės sąvokų sistemos, jos objektyvumo lauko 
ar aksiologinės sistemos kilmę. Tad reikia neutralizuoti visas priešpriešas, 
kurios vagoja klasikinę istorijos, kultūros bei visuomenės filosofiją. Iki 
šio neutralizavimo ar šios redukcijos politinė filosofija veikia naiviai 
remdamasi įgytomis ir netikėtai atsiradusiomis akivaizdybėmis. Ir ji 
nuolat rizikuoja „padaryti klaidą tų, kurie samprotaudami apie gamtinį 
būvį, į jį perkelia iš visuomenės paimtas idėjas...“ (Antrasis Samprota- 
vimas, p. 146). 

Esė atliekama redukcija yra ypatinga. Rousseau čia neutralizuoja prieš- 
priešas jas perbraukdamas kryžmai! ir perbraukia jas kartu tvirtindamas 
prieštaringas vertes. Šis veiksmas nuosekliai ir tvirtai atliekamas kaip tik 


IX skyriuje: 


Iš čia kyla akivaizdžių prieštaravimų kalbant apie tautų tėvus: jie tokie 
natūralūs ir tokie nežmoniški, jų tokie žiaurūs papročiai ir tokios švelnios 
širdys... Tie barbariškumo laikai buvo aukso amžius ne dėl to, kad žmonės 
buvo vieningi, bet dėl to, kad jie buvo atsiskyrę... Būdavo, kad žmonės su- 
sitikę puldavo vieni kitus, bet jie susitikdavo retai. Visur viešpatavo karo 
būvis, ir visoje žemėje vyravo taika!. 


Privilegijuoti vieno iš dviejų narių priešpriešą, pavyzdžiui, manyti, 
kad iš tiesų vyravo vien karo būvis, — tai buvo Hobbes’ klaida, ir tai keistai 
antrina iliuziniam pirmųjų „žmonių manymui : „manė esantys vieni kitų 
priešai“. Čia ir vėl Esė niekuo nesiskiria nuo Samprotavimo. Esė atlikta 
redukcija Samprotavime bus patvirtinta kaip tik kritikuojant Hobbesą. 
Jam priekaištaujama būtent dėl to, kad iš to, jog žmonės nėra natūraliai 
pabudę gailestingumui, ir iš to, jog „jų nesieja jokia bendros brolybės 
idėja“, jis padarė pernelyg skubotą išvadą apie jų piktumą bei kovingumą. 
Mes negalime skaityti Esė taip, kaip galbūt Hobbesas ją būtų paskubomis 
perskaitęs. Mes negalime samprotauti: kas nėra geras, tas yra piktas. Esė 
tai tvirtina, o Samprotavimas patvirtina, jei suponuosime, kad Sampro- 
tavimas buvo parašytas po Esė: 


' Apie kryžminį perbraukimą žr. I dalies skyrelį Rašytinė būtis. 

! Tad Esė pirmapradžiu karu leidžia tikėti ne daugiau nei aukso amžiumi. Šiais dviem po- 
žiūriais Esė neprieštarauja pagrindiniams rusoistiniams teiginiams. Ženevos rankraštyje 
(pirmojoje Socialinės sutarties versijoje, rašytoje 1756 metais) Rousseau rašo, kad „aukso 
amžius visuomet buvo svetimas žmonių giminei“. 

Bet ypač nedarykime išvados kartu su Hobbes'u, kad neturėdamas jokios 
gerumo idėjos, žmogus buvo natūraliai piktas, kad jis buvo ydingas, ka- 
dangi nežinojo, kas yra dorybė [...]. Hobbesas nepastebėjo, kad ta pati 
priežastis, kuri trukdo Laukiniams pasinaudoti protu, kaip tvirtina mūsų 
įstatymų žinovai, kartu trukdo jiems piktnaudžiauti savo gebėjimais, kaip 
tvirtina pats Hobbes'as. Kitaip sakant, Laukiniai nėra pikti vien dėl to, kad 
nežino, ką reiškia būti geriems, kadangi blogai elgtis jiems neleidžia ne 
Apšvietos išsiplėtojimas ir ne Įstatymo laužymas, bet miegančios aistros 
ir ydos nežinojimas. Tanto plus in illis proficit vitiorum ignoratio, quam in 
his cognitio virtutis". 


Be to, kiti požymiai rodo, kad gailestingumo ekonomija nesikeičia, jei Esė 
palygintume su didžiaisiais darbais. Kai vaizduotė ir refleksija pažadina gai- 
lestingumą, kai juslinę esatį pranoksta jos vaizdinys, mes galime įsivaizduoti 
ir spręsti, ką jaučia ir kaip kenčia kitas asmuo. Ir vis dėlto tokiu atveju mes 
negalime (ir neprivalome) tiesiog patirti pačią kito asmens kančią. Rousseau 
supratimu, gailestingumas atmeta paprastą ir visišką susitapatinimą su kitu. 
Iš pažiūros dėl dviejų priežasčių, nors iš tiesų dėl vienos ir tos pačios esminės 
priežasties. Ir vėl kalba eina apie tam tikrą ekonomiją. 

1. Mes negalime ir neprivalome netarpiškai ir visiškai pajusti kito 
asmens kančios, nes toks susitapatinimas ar patalpinimas į vidujybę būtų 
pavojingas ir griaunantis. Štai dėl ko gailestingumą pažadinanti vaizduo- 
tė, refleksija bei sprendimas kartu yra tai, kas apriboja gailestingumo galią 
ir kito kančią išlaiko tam tikru nuotoliu. Mes atpažįstame kančią, mes 
gailimės kito asmens, tačiau saugomės blogio ir nuo jo laikomės atokiai. 
Šis mokymas - kurį vėl būtų galima susieti su teatrinio reprezentavimo 
teorija - suformuluotas ir Esė, ir traktate Emilis. Santykio su kitu asmeniu 
paradoksas čia aiškiai išsakytas: juo labiau susitapatinama su kitu, juo 
labiau jo kančia patiriama kaip jo kančia: mūsų kančia yra ne mūsų pačių, 
bet tai kito kančia. Kito kančia - tokia, kokia ji yra - turi likti kito kančia. 
Autentiškai susitapatiname tik nesusitapatindami ir t. t. Esė: 


Kaip mes susijaudiname iš gailesčio? Persikeldami už savęs, susitapatin- 
dami su kenčiančia būtybe. Mes kenčiame tik tiek, kiek nusprendžiame, 
jog ji kenčia. Mes kenčiame ne savyje, bet kitame. 


' Vieniems ydų nežinojimas naudingas tiek pat, kiek kitiems - dorybės pažinimas (lot.) 

! P, 153-154. Taip pat žr. p. 152 ir fragmentą iš knygos Apie gamtinį būvį: „Kol žmonės buvo 
išsaugoję savo pirminę nekaltybę, jiems nereikėjo jokio kito vedlio, išskyrus prigimties balsą. 
Kol jie netapo pikti, jiems nereikėjo būti geriems“ (p. 476). 


ESĖ APIE KALBŲ KILMĘ GENEZĖ IR STRUKTŪRA 
Emilis: 


Jis dalijasi į jį panašių žmonių vargais, o šis dalijimasis yra savanoriškas ir 
malonus. Jis mėgaujasi gailesčiu, kurį patiria dėl jų nelaimių, ir kartu laime, 
kad jos jo neužgriuvo. Jis jaučia savyje tokią galią, kuri mums leidžia per- 
žengti save pačius ir priverčia kitur nukreipti tą aktyvumo perteklių, kurio 
nebereikia mūsų pačių gerovei. Norint gailėtis kito asmens dėl jo patiriamo 
skausmo, reikia, be abejo, apie jį žinoti, bet nereikia jo jausti (p. 270). 


Taigi neturime leisti, kad susitapatinimas su kitu asmeniu mus su- 
žlugdytų. Gailestingumo ir moralumo ekonomija turi visada išlikti meilės 
sau ribose, juolab kad meilė sau vienintelė gali mums parodyti, kas yra 
gera kitam asmeniui. Štai kodėl natūralaus gerumo maksimą — Daryk 
kitam tai, ko norėtum, kad tau būtų daroma - turi prislopinti kita, „ne 
tokia tobula, bet už pirmąją galbūt naudingesnė maksima: Rūpinkis savo 
gerove, kuo mažiau kenkdamas kitam (Antrasis Samprotavimas, p. 156). 
Pastaroji maksima užima pirmosios „vietą“. 

2. Negana to, susitapatinti patalpinant į vidujybę nesą moralu. 

a) susitapatinimas kančios neatpažįsta būtent kaip kito kančios. Tad 
moralumas, pagarba kitam suponuoja tam tikrą nesusitapatinimą. Šį 
gailestingumo kaip santykio su kitu paradoksą Rousseau taip pat parodo 
ir kaip vaizduotės ir laiko paradoksą, t. y. palyginimo paradoksą. Šio- 
ji Rousseau mąstyme tokia svarbi sąvoka Esė IX skyriuje yra centrinė ir 
atsiranda aiškinant gailestingumą. 

Patiriant kančią kaip kito kančią, vaizduotė būtina tiek, kiek esatyje 
ji mums atveria tam tikrą ne-esatį: kito kančia išgyvenama lyginant kaip 
mūsų pačių ne-esanti (praėjusi ar būsima) kančia. Ir gailestingumas esą 
neįmanomas už šios vaizduotę, laiką ir kitą siejančios struktūros, kuri 
yra viena ir ta pati atvertis ne-esačiai: 


Norint gailėtis kito asmens dėl jo patiriamo skausmo, reikia, be abejo, apie 
jį Žinoti, bet nereikia jo jausti. Kai esame patyrę kančią ar kai bijomės ją 
patirti, tai gailimės tų, kurie kenčia, bet kai patys kenčiame, gailimės tik 
savęs (Emilis, p. 270). 


Šią gailestingumo ir laikinės patirties (per atmintį ar anticipavimą, 
per vaizduotę ar nejuslinį patyrimą apskritai) vienovę Rousseau išaiškino 
šiek tiek anksčiau: 

Fizinis mūsų skausmų pojūtis yra daug ribotesnis nei atrodo, bet per atmin 
tį, kurios dėka jaučiame jo trukmę, ir per vaizduotę, kurios dėka jaučiame 
jo ryšį su ateitimi, mes tampame iš tiesų verti gailesčio. Tai, manau, yra 
viena iš priežasčių, dėl kurios gyvūnų skausmui esame mažiau jautrūs nei 
žmonių skausmui, nors bendras jautrumas turėjo mums lygiai taip pat leisti 
susitapatinti ir su gyvūnais. Anaiptol nesigailime įkinkyto tvarte arklio, nes 
nedarome prielaidos, kad rupšnodamas šieną jis mąsto apie gautus kirčius 
ar apie jo laukiantį nuovargį (p. 264). 


b) Grynas ir paprastas susitapatinimas esąs nemoralus, nes liekąs 
empirinis ir vykstąs ne sąvokų, universalumo bei formalumo terpėje. 
Moralumo sąlyga yra ta, kad per vienatinę vienatinės būtybės kančią, per 
jos empirinę esatį bei egzistenciją būtų gailimasi žmonijos. Kol ši sąlyga 
neišpildoma, esama rizikos, kad gailestingumas gali tapti neteisingas. Tad 
vaizduotė ir laikiškumas atveria sąvokos ir dėsnio karalystę. Galima būtų 
sakyti, kad sąvoka - tai, ką Rousseau taip pat pavadintų palyginimu - jam 
iš karto egzistuoja kaip laikas. Kaip pasakys Hegelis, laikas yra sąvokos 
Dasein'. Gailestingumas yra šnekos ir reprezentacijos bendraamžis. 


Tad norint neleisti gailestingumui degeneruoti virstant silpnumu, reikia jį 
apibendrinti ir išplėsti visai žmonių giminei. Tokiu atveju gailestingumui 
pasiduodama tiek, kiek jis atitinka teisingumą, kadangi iš visų dorybių 
teisingumas yra ta, kuri daugiausia prisideda prie bendros visų žmonių 
gerovės. Remdamiesi sveiku protu ir meile sau, visos žmonių giminės 
turime gailėtis labiau nei savo artimojo, o gailestis piktiems žmonėms yra 
itin didelis žiaurumas kitų žmonių atžvilgiu! (p. 303-304). 


„štai-būtis“ (vok.). 

Šio mokymo vienovė tiesiogine to žodžio prasme vėl pasitvirtina, sudėjus greta šias keturias 
ištraukas: „Nors gailestingumas yra natūralus žmogaus širdžiai, jis liktų amžinai neveiklus, 
jei jo neišjudintų vaizduotė. Kaip pajuntame gailestį? Išeidami iš savęs, susitapatindami su 
kenčiančia būtybe. Mes kenčiame tik tiek, kiek manome, kad ji kenčia. Mes kenčiame ne 
savyje, bet kitame“ (Esė). 

„Taip gimsta gailestingumas - pirmasis žmogiškų santykių jausmas, kuris paliečia žmogaus 
širdį pagal prigimtinį dėsnį. Idant taptų jautrus ir gailestingas, vaikas turi žinoti, kad yra Į 
jį panašių būtybių, kurios patiria tą pačią kančią, kurią patyrė jis, kurios jaučia tuos pačius 
skausmus, kuriuos juto ir jis, ir kitus skausmus, apie kuriuos turi žinoti, kad taip pat gali 
juos patirti. Iš tiesų kaip kitaip mes susijaudiname iš gailesčio, jei ne persikeldami už savęs 
ir susitapatindami su kenčiančiu gyvūnu, tam tikra prasme palikdami nuosavą būtį, idant 
perimtume kito būtį? Mes kenčiame tik tiek, kiek manome, kad jis kenčia. Mes kenčiame ne 
savyje, bet kitame. Tad žmogus tampa jautrus tik tuomet, kai atgyja jo vaizduotė ir perkelia 
jį užjo paties ribų“ (Emilis, p. 261). 

„Pagalvokime tik, kiek naujų žinių suteikia toks persikėlimas už savęs! Kaip gi aš galėčiau 
įsivaizduoti skausmus, apie kuriuos nieko nenutuokiu? Kaip galėčiau kentėti, matydamas kitą 


— 

Tad šiuo požiūriu Rousseau mąstyme nėra jokios evoliucijos. Atrodo, 
čia negalima rasti vidinio pobūdžio argumento, leidžiančio padaryti iš- 
vadą, kad Esė yra filosofiškai nebrandus ir ankstyvas darbas. Dabar prieš 
mus atsiveria išorinių hipotezių laukas, nors paliekame sau galimybę 
atėjus laikui iškelti kitų vidinių problemų. 


Pirmoji diskusija ir Esė kompozicija 


Svarstydami su išorinėmis aplinkybėmis susijusią problematiką, be 
jau pateiktų Duclos citatų pasiremsime kai kuriais paties Rousseau 
prisipažinimais. Visų pirma, svarbia ištrauka iš knygos Išpažinimai. 
Tuo remiantis galima bent jau daryti išvadą, kad, pagal Rousseau su- 
manymą, Esė, iš pradžių sukurta kaip antrojo Samprotavimo priedas, 
bet kokiu atveju aiškiai skyrėsi nuo pirmųjų darbų apie muziką. Taigi 
1761 metai: 


Be šių dviejų knygų ir Muzikos Žodyno, prie kurio kartais prisėsdavau pa- 
dirbėti, turėjau dar keletą mažesnės svarbos rašinių, visai paruoštų spaudai, 
ir ketinau arba juos išleisti atskirai, arba įdėti į pilną savo raštų rinkinį, 
jei imčiau kada jį rengti. Dauguma tų rašinių neišleisti, jų rankraščiai 
tebėra Du Peyrou rankose. Tai Esė apie kalbų kilmę, kurią buvau davęs 
paskaityti ponui de Malesherbes'ui ir ordino kavalieriui de Lorenzy'ui, 
kuris gerai apie ją atsiliepė. Apskaičiavau, kad visi šie kūriniai, krūvon 
sudėti, man duos, atėmus visas išlaidas, mažų mažiausia nuo 8 ar gal 10 
tūkstančių frankų, ir numačiau šį kapitalą sudėti į rentą ligi savo ir Terezos 
gyvos galvos. Tada, kaip esu jau sakęs, mes būtume išvažiavę gyventi kur 
nors į tolimą provinciją... (P. 560 [p. 614-615|). 


Malesherbes'as jam patarė išleisti Esė atskirai’. Visa tai vyksta tuo 
metu, kai leidžiamas traktatas Emilis - 1761 metais. 


kenčiantį, jei net nežinočiau, kad jis kenčia, jei nežinočiau, kas yra bendra tarp jo ir manęs? 
Tas, kuris niekada nemąstė, negali būti nei maloningas, nei teisingas, nei gailestingas. O juo 
labiau jis negali būti nei piktas, nei kerštingas. Tas, kuris nieko neįsivaizduoja, jaučia tik save 
patį: jis yra visiškai vienas tarp žmonių“ (Esė). 

„Išdėsčius būdus, kuriais išliekama prigimtinėje sąrangoje, pakankamai daug pasakoma 
apie tai, kaip galima iš jos išeiti. Kol žmogaus jautrumas apsiriboja jo paties asmeniu, jo 
veiksmuose nėra nieko moralaus. Tik tada, kai šis jautrumas pradeda plėstis už jo ribų, iš 
pradžių jis apima gėrio ir blogio pajautą, o paskui - gėrio ir blogio supratimą, kuris žmogų 
iš tiesų padaro žmogumi ir sudėtine žmonių giminės dalimi“ (Emilis, p. 257). 

! Žr. 3 ir 4 leidėjų išnašą Pléiade Išpažinimų leidime, p. 560. 

Išoriškai žiūrint, problema atrodo paprasta ir galėtumėme manyti, 
kad ją prieš pusšimtį metų išsprendė Massonas 1913 metų straipsnyje!. 
Diskusiją pradėjo Espinas'as*. Remdamasis tuo, ką laikė Rousseau mąs- 
tymo prieštaravimais, Espinas'as jau tada atkakliai pabrėžė tai, kas, jo 
supratimu, antrąjį Samprotavimą supriešino su Esė ir net su Enciklopedi- 
joje pasirodžiusiu straipsniu Ekonominė politika (straipsniu, iškeliančiu 
analogišką problemą dėl jo sukūrimo datos ir dėl vidinių ryšių su antruoju 
Samprotavimu). Pavyzdžiui, Samprotavimas, prasidedantis pasakymu 
„atsiriboti nuo visų faktų“, siekiant aprašyti idealią struktūrą ar genezę, 
esąs nesuderinamas su Esė, kuri tam tikra prasme apeliuoja į Pradžios 
knygą, mini Adomą, Kainą, Nojų ir operuoja tam tikru faktiniu turiniu, 
kuris yra tiek pat istorinis, kiek ir mitinis. Be abejo, reikės kruopščiai iš- 
tyrinėti, kaip Rousseau naudoja šį faktinį turinį ir ar, pasinaudodamas juo 
kaip nuoroda skaitytojui ar minties kryptį nužyminčiais pavyzdžiais, jis 
iš karto neneutralizuoja tų faktų kaip faktų, kaip tai daro Samprotavime, 
konkrečiai Samprotavimo nuorodose, tarp kurių, kaip žinome, galbūt 
turėjo atsidurti ir Esė. 

Kad ir kaip būtų, iš šio tariamo prieštaravimo Espinasas, kitaip 
nei Starobinskis, nepadarė išvados, kad Esė parašyta anksčiau. Remda- 
masis Duclos citatomis, jis daro priešingą išvadą: Esė esanti parašyta 
vėliau nei Samprotavimas“. 


! Rousseau chronologijos klausimai, Jean-Jacgueso Rousseau Analai [Questions de chronologie 
rousseauiste, Annales Jean-Jacques Rousseau], IX, 1913, p. 37. 

Revue de lenseignement supėrieur, 1895. 

Tokią išvadą padarė ir Baudouinas (Jean-Jacgueso Rousseau gyvenimas ir kūryba |La vie 
et les ceuvres de Jean-Jacques Rousseau), Paris: 1891). Esė aptarimui skirtas puslapis leidžia 
matyti, kokia tuo metu galėjo būti Rousseau, konkrečiai Esė interpretacija, ir išvysti visų 
nueitą kelią: „Tarp Samprotavimo apie Mokslus [Discours sur les Sciences) ir Samprotavimo 
apie nelygybę [Discours sur Vinėgalitė) reikia įterpti Esė apie kalbų Kilmę. Rousseau ją taip 
pat pavadino Esė apie Melodijos principą [Essai sur le Principe de la mélodie]. Rousseau iš 
tiesų čia samprotauja ir apie kalbą, ir apie muziką, o tai jam netrukdo taip pat nemažai 
kalbėti apie visuomenę ir jos kilmę... Šio teksto sukūrimo data nėra tiksliai žinoma, tačiau 
ją pakankamai nurodo kontekstas. Tos vietos, kuriose Rousseau kalba apie pražūtingą menų 
ir mokslų vaidmenį, rodo, kad jis apie tai tuomet turėjo tvirtą nuomonę, tuo tarpu mes 
žinome, kad rašydamas Samprotavimą jis dar dvejojo. Vadinasi, Esė jis parašė vėliau. Be to, 
galima nesunkiai matyti, kad visuomenės atžvilgiu jis dar neturėjo to radikalaus požiūrio, 
kurį išreiškė savo knygoje apie Nelygybę (Laiško apie vaidinimus citata vienoje 1 skyriaus 
išnašoje nėra rimtas prieštaravimas. Nėra nieko paprasčiau kaip prijungti išnašą prie jau 
parašyto teksto). Pati Esė - tai neįprastas teisingų ir klaidingų dalykų, susilaikymo ir drąsaus 
išsišokimo mišinys. Jos metodas yra nuolat hipotetiškas, nėra jokių įrodymų, o teorijos api 
visuomenę - geriausiu atveju vidutinio lygio. Dažnai kyla įspūdis, kad skaitai apie Nelygybę: 
tas pats stilius, ta pati sakinių konstrukcija, tie patys tyrimo būdai, ta pati samprotavimų bei 
idėjų jungtis. Tačiau šalia viso šito daromos tokios kuklios išvados, taip gerbiamas Šventasin 
Raštas bei tradicija, taip tikima Apvaizda, su tokiu pasibaisėjimu kalbama apie filosofus 

Tuo tarpu Lansonas prieštarauja tokiai interpretacijai!'. Tačiau jis 
dar remiasi tomis pačiomis prielaidomis: Esė ir pagrindinių darbų 


nesuderinamumu. Dėl filosofinių priežasčių, kurios yra pagrindinis 
visos šios diskusijos koziris ir variklis, Lansonas nori bet kokia kaina 
išgelbėti Rousseau mąstymo vienovę, kuri esą išsipildo „brandžiuoju?“ 
laikotarpiu. 


N 


Tad jis priverstas Esė priskirti jaunystės darbams: 


Esė apie kalbų kilmę neabejotinai prieštarauja Samprotavimui apie nelygybę. 
Tačiau kokius įrodymus pateikia p. Espinasas, Samprotavimą paskelbdamas 
vėlesniu ir iš karto po Esė parašytu darbu? Keletą citatų, kurias Rousseau 
pateikia iš vieno 1754 metais pasirodžiusio Duclos darbo. Kokią vertę turi 
šis argumentas, jei žinome, kad Rousseau savo Esė keitė mažiausiai du ar 
tris kartus? Duclos citatos galėjo atsirasti vieno iš šių pataisymų metu. 
Savo ruožtu remdamasis tam tikromis pozityviomis nuorodomis, turiu 
pagrindo manyti, kad Esė apie kalbų kilmę sukurtas tuo metu, kai Rousseau 
dar neturėjo nuoseklių pažiūrų, ir kad tokiu pirminiu pavadinimu (Esė 
apie melodijos principą) jis reagavo į Rameau darbą, pavadintą Harmonijos 
principo įrodymas (1749-1750). Savo medžiaga bei turiniu Esė kyla iš tos 
pačios mąstymo vagos kaip ir Condillaco Esė apie žmogiško pažinimo kilmę 
(1746) bei Diderot Laiškas apie kurčiuosius ir nebylius (1750-1751). Tad 
aš veikiau manyčiau, kad Rousseau Esė parašė ne vėliau kaip 1750 metais, 
pirmojo Samprotavimo rašymo ir jo sėkmingo pasirodymo laikotarpiu. 


materialistus, kad, tiesą sakant, pasijunti visai nuginkluotas. Trumpai tariant, Rousseau čia 
sukūrė pereinamąjį darbą, kuriame blogis numatomas, bet ne iškeliamas į dienos šviesą. 
Jo čia pasėtos geros sėklos galėjo duoti daug išmintingesnių idėjų, jei jis būtų mokėjęs tuo 
pasinaudoti. Deja, Rousseau čia pasėjo ir klaidinančių sėklų, kurias sudaigino vėlesniuose 
darbuose. Tai įsimintinas pavyzdys, kaip reikia rūpintis teisingai orientuoti savo talentą ir 
gyvenimą ir kaip koks nors principas savo provokuojančia logika gali lemti kraštutines pa- 
sekmes.“ (T. I, p. 323-324). 

„Jean-Jacgueso Rousseau mąstymo vienovė“ [„Lunitė de la pensėe de Jean-Jacgues Rousseau“), 
in Annales, VIII, 1912, p. 1. 

„Štai kokia man atrodo Rousseau kūryba: itin įvairi, audringa, paveikta įvairiausių svyravimų, 
bet vis dėlto nuo tam tikro momento savo dvasia nuosekli ir pastoviai einanti nusibrėž- 
tomis kryptimis...“ O „svajingą ir kuklų“ rašytoją arba žmogų supriešindamas su kūryba, 
kuri „gyvena savo nepriklausomą gyvenimą“, veikiama „savo vidinių ypatybių“ ir „turinti 
revoliucinį užtaisą, vedanti tiek pat į „anarchiją“, kiek ir į „socialinį despotizmą, Lansonas 
daro išvadą: „Šio žmogaus ir kūrybos kontrasto, kuris bus pavadintas prieštaravimu, tiesą 
sakant, nereikia stengtis pridengti, nes tai pats Rousseau.“ Ar reikia dar kartą pabrėžti, 
kad Rousseau kūryboje ir Lansono pasisakymuose apie ją mus domina būtent tai, kuo at- 
kakliai stengiamasi pridengti šią „kritinę žmogaus ir kūrybos „prieštaravimo“ atodangą. 
Kas nuo mūsų slepiama tuo pasakymu „pats Rousseau“, darant mums nuolaidą dėl tam tikro 
vidinio susiskaldymo? Kur ir kada atsirado garantija, kad čia esama kažko, kas atitiktų pa- 
sakymą „tai yra pats Rousseau“? 

Sunku sutikti, kad Duclos citatos buvo įterptos vėliau. Net jei taip būtų 
buvę, [Duclos] Bendrosios gramatikos Komentaro skaitymas, atrodo, labai 
paveikė ir net įkvėpė visą Esė. O ryšiai su Condillacu ir Diderot anaipto! 
neapsiribojo šiuo vieninteliu kūriniu. 

Štai dėl ko sprendžiant chronologijos problemą, kurios išorišką po- 
būdį, kaip matome, sunku apibrėžti, Massono atsakymas Lansonui mums 
atrodo galutinai įtikinamas!. Esame priversti pateikti ilgą šio atsakymo 
ištrauką. 

Primindamas Lansono argumentaciją, Massonas rašo: 


Šie argumentai itin sėkmingi ir beveik įtikinami. Tačiau Lansonas juos gal- 
būt surado kaip tik nenorėdamas matyti, jog Rousseau „prieštarauja“ pats 
sau. Jei Esė neatrodytų prieštaraujanti antrajam Samprotavimui, kas žino, 
gal p. Lansonas taip laike nenutolintų Esė pirminio redakcinio varianto? 
Nenorėčiau čia analizuoti vidinių ryšių tarp Esė ir Nelygybės. Mano supra- 
timu, „prieštaravimas“ tarp šių dviejų tekstų nėra toks aiškus, kaip mano 
p. Lansonas. Apsiribosiu dviem išorinio pobūdžio pastabomis, kurios man 
atrodo lemiamos. 1) Esė apie kalbų kilmę rankraštį dar ir šiandien galima 
rasti Neuchatelio bibliotekoje, pažymėtą nr. 7835 (penki 150x230 mm bro- 
šiūriniai sąsiuviniai, perrišti mėlyna šilkine juostele). Pirmame puslapyje 
labai gražia rašysena užrašyta (matyt, buvo skirta spausdinti): „Parašyta 
Jean-Jacgueso Rousseau, Ženevos gyventojo“. Tai, be abejo, kopija, kurią 
Jean-Jacgues'as padarė 1761 metais, kai vienu metu ketino šį darbą panau- 
doti kaip atsakymą „tam pačiam Rameau, kuris ir toliau prie jo bjauriai 
kabinėjosi“ (Laiškas Malesherbes'ui, 25.9.61). Vėliau veikiausiai Motijė, kaip 
pamatysime, jis sugrįžo prie kopijos, norėdamas ją peržiūrėti ir pridurti kai 
kurių pataisų, kurios atpažįstamos nesunkiai, nes rašalas ir raštas gerokai 
skiriasi. Šiuos variantus reikėtų aptarti, jei tyrinėčiau vien Esė“, tačiau už- 
fiksuosiu tik tas pataisas, kurios mums suteikia chronologinių žinių. 1761 
metų kopijoje tekstas yra visiškai vienalytis: tai tik vienas samprotavimas, 
o į skyrius padalyta buvo po to, kai šis tekstas buvo peržiūrėtas atvykus 
į Motijė. Tad ne vien tik XX skyriui, bet ir visai Esė galima pritaikyti šias 


! Tokia buvo ir Lansono nuomonė, kai jis galiausiai priėmė Massono požiūrį. 

* Ypač turėčiau pabrėžti, kad VII skyriaus didžioji išnaša buvo pridurta, o visas VI skyrius 
[Jei tikėtina, kad Homeras mokėjo rašyti) buvo nemažai pakeistas. Pirmajame redakciniame 
variante Rousseau manė, jog visiškai tikėtina, kad Homeras nežinojo rašto (p. 29-30 iš 
rankraščio). Iš naujo skaitydamas savo darbą, Rousseau išbraukė šią vietą ir paraštėse pri- 
rašė: „Šią kvailystę reikia pašalinti, nes Belerofonto istorija Iliadoje įrodo, kad rašymo menas 
buvo žinomas Homero gyvenamuoju laikotarpiu, tačiau tai dar nereiškia, kad jo kūrinys 
buvo užrašytas, o ne sugiedotas.“ (Massono išnaša. Rankraščio tyrinėjimas mums pasirodė 
mažiau vaisingas, nei norėjo įtikinti Massonas.) 

paskutines teksto eilutes: „Šiuos paviršutiniškus apmąstymus, galinčius 
pagimdyti daug gilesnes mintis, bai gsiu ištrauka, kuri man juos pakuždėjo: 
Faktinėje tikrovėje stebėti ir parodyti pavyzdžiais, kaip kokios nors tautos 
būdas, papročiai ir interesai įtakoja jos kalbą, būtų filosofinio užsiėmimo 
vertas tyrimas.“ Ši „ištrauka“ paimta iš Duclos knygos Pastabos apie ben- 
drąją aiškinamąją gramatiką, p. 11, pasirodžiusios pirmojoje 1754 metų 
pusėje. 2) Mes turime dar vieną formalesnį paties Rousseau liudijimą. Apie 
1763 metus jis ketino į vieną nedidelę knygą sudėti tris parengtus darbelius, 
būtent Teatrinė imitacija, Esė apie kalbų kilmę, Levis iš Efraimų genties‘. Šis 
rinkinėlis taip ir nepasirodė, tačiau viename iš jo juodraštinių sąsiuvinių 
liko pratarmės projektas (Niošatelio rankraštis, nr. 7887 F 104-105). Pra- 
leisiu tai, kas susiję su darbu Teatrinė imitacija bei Levis, ir pacituosiu iš šios 
pratarmės su Esė susijusią pastraipą’: „Antrasis fragmentas iš pradžių taip 
pat buvo tik Samprotavimo apie nelygybę dalis, bet aš jį iš ten išbraukiau 
kaip pernelyg ilgą ir nereikalingą. Prie jo sugrįžau [Rousseau iš pradžių 
buvo parašęs „jį užbaigiau“ - J. D. past.] darbo, pavadinto Pono Rameau 
klaidos dėl muzikos, proga - šis pavadinimas visiškai atitinka darbą, kuriam 
suteiktas, išskyrus kelis mano išmestus žodžius [Enciklopedijoje - J. D. 
past.]. Vis dėlto sulaikomas minties, kad kvaila samprotauti apie kalbas, 
iš kurių vargiai moku tik vieną, be to, ne itin patenkintas šiuo fragmentu, 
nusprendžiau jo nespausdinti kaip neverto publikos dėmesio. Tačiau vie- 
nas žymus literatūra besidomintis ir besirūpinantis magistras [Malesher- 
besas - J. D. past.] apie jį manė palankiau nei aš. Kaip galima įsivaizduoti, 
su malonumu paklūstu jo sprendimui ir kitų darbų prieglobstyje mėginu 
išleisti tą darbelį, kurio nebūčiau išdrįsęs leisti atskirai.“ Neatrodo, kad 
kokia nors vidinė kritika galėtų prieštarauti šiam Rousseau liudijimui. 
Vadinasi, Esė apie kalbas 1754 metais pirminiu pavidalu buvo ilga antrojo 
Samprotavimo išnaša, o 1761 metais tapo atskiru samprotavimu, išplėstu 
ir pataisytu tam, kad jis taptų Rameau teorijai prieštaraujančiu atsakymu. 
Pagaliau 1763 metais šis paskutinį kartą peržiūrėtas samprotavimas buvo 
padalytas į skyrius. 


' Limitation théâtrale; Le Lėvite d Ephraime. 

' „Spausdinu paskutinį tekstą, ties kuriuo Rousseau, atrodo, buvo sustojęs tik laikinai, nes jo 
pratarmė liko nebaigta... Šią pratarmę jau spausdino Jansenas savo knygoje J.-J. Rousseau als 
Musiker [Rousseau kaip muzikas|, Berlin: 1884, p. 472-473, tačiau daug ką praleisdamas ir 
klaidingai šifruodamas, kas būdinga daugeliui jo publikuojamų tekstų“ (ištrauka iš Massono 
išnašų). 

Na štai, mes savaime priėjome prie Esė kompozicijos problemos: ne vien 
tik prie jos parašymo laiko, bet ir prie jos erdvinės struktūros problemos. 
Taigi Rousseau gana vėlai savo tekstą padalijo į skyrius. Kokia schema jis 
tuomet vadovavosi? Statinio pagrindą turi sudaryti gilioji Esė intencija. 
Jis mus domina būtent šiuo aspektu. Tačiau nereikia statinio prasmės 
painioti su deklaruojama intencija. 

Dvidešimt nevienodo ilgumo skyrių. Tam tikras nerimas, atrodo, 
veikė ir suteikė polėkio visiems šiems Rousseau apmąstymams: jie visų 
pirma susiję su muzikos kilme ir išsigimimu. Muzikai, jos atsiradimui 
ir nuopuoliui skirti skyriai išsidėsto tarp XII („Muzikos kilmė ir jos 
ryšiai“) ir XIX („Kaip išsigimė muzika“) skyriaus. Jei pripažįstame, 
kad pagrindinė Esė problema yra muzikos likimas, reikia paaiškinti, 
kodėl su ja tiesiogiai susiję skyriai užima vos trečdalį viso darbo (šiek 
tiek daugiau, jei atsižvelgiama į skyrių skaičių, bet šiek tiek mažiau, 
jei kreipiamas dėmesys į puslapių skaičių), ir daugiau niekur apic 
tai visai nekalbama. Kad ir kokia būtų šio teksto rašymo istorija, jo 
kompozicinė vienovė akivaizdi ir joks minties išplėtojimas čia nėra 
atsitiktinis'. 


Intervalas ir pakaitalas 


Pirmųjų dvylikos skyrių tema - kalbos genezė ir išsigimimas, šnekos ir 
rašto santykiai, skirtumas tarp Šiaurės ir Pietų kraštų kalbų formavimosi. 
Kam reikia svarstyti šias problemas prieš imantis muzikos teorijos? Dėl 
daugelio priežasčių. 

l. Iki kalbos nėra muzikos. Muzika gimsta iš balso, o ne iš gar 
so. Rousseau supratimu, jokiais ikikalbiniais garsais negali prasidėti 
muzikos epocha. Iš pradžių yra giedojimas. 

Šis pasakymas visiškai būtinas Rousseau sistemoje. Muzika prabunda 
giesmėje, ji iš pat pradžių nuskamba, yra įbalsinama kaip tik todėl, kad 
ji, kaip bet kokia šneka, gimsta iš jausmų. Kitaip sakant, kai geismas pra 
noksta poreikį ir kai vaizduotė pažadina gailestingumą. Viskas atsiranda 
iš šios pradinės perskyros: „Tad galima manyti, kad dėl poreikių atsirado 
pirmieji judesiai, o dėl jausmų prasiveržė pirmieji balsai.“ 


' hors doeuvre - pažodžiui: „esantis už kūrinio ribų; išoriškas kūriniui“. 


Muzika suponuoja balsą, todėl ji susiformuoja tuo pačiu metu kaip ir 
žmonių bendruomenė. Šneka reikalauja, kad kitas man būtų esantis kaip 
kitas per užuojautą'. Gyvūnai, kurių gailestingumo nepažadina vaizduo- 
tė, neturi ryšio su kitu kaip tokiu. Štai dėl ko nebūna gyvūnų muzikos. 
Apie gyvūnų giedojimą galima kalbėti tik nevykusiai vartojant žodžius 
ar atliekant antropomorfines projekcijas. Skirtumas tarp žvilgsnio ir bal- 
so - tai skirtumas tarp gyvuliškumo ir žmogiškumo. Skrosdamas erdvę, 
užvaldydamas išorę, leisdamas sieloms bendrauti, balsas transcenduoja 
natūralų gyvuliškumą. Kitaip sakant, tam tikrą mirtį, kurią ženklina 
erdvė. Išorybė yra negyva. Erdviniuose menuose slypi mirtis, o gyvu liš- 
kumas yra negyvoji gyvybės pusė. Giedojimas gyvybei pateikia ją pačią. 
Šia prasme jis natūralesnis žmogui ir svetimesnis gamtai, kuri savaime 
yra mirusi gamtai. Čia matome, kokie yra vidiniai ir kartu išoriniai skir- 
tumai tarp gamtos, gyvybės, gyvuliškumo, žmogiškumo, meno, šnekos ir 
giesmės reikšmių. Gyvūnas, kuris, kaip matėme, neturi ryšio su mirtimi, 
yra mirties pusėje. Tuo tarpu šneka yra gyva šneka, nors ji steigia ryšį su 
mirtimi ir t. t. Štai taip skaidosi esatis apskritai. „Tad matome, kad dailė 
yra arčiau gamtos, o muzika - arčiau žmogiško meno. Taip pat jaučiame, 
kad muzika mus labiau domina nei dailė, nes ji vieną žmogų labiau su- 
artina su kitu ir mums suteikia supratimą apie į mus panašias būtybes. 
Dailė dažnai yra mirusi ir negyva, ji gali jus nunešti į plyną dykumą. 
Tačiau vos tik vokaliniai ženklai pasiekia jūsų ausis, jie jums praneša apie 
į jus panašią būtybę. Galima sakyti, kad jie yra sielos organai. Jei jie jums 
perteikia vienatvę, tai sako, kad jūs joje ne vieni. Tik žmogus gieda, o 
paukščiai čiulba. Neįmanoma išgirsti giesmės ar simfonijos nepasakant 
sau, kad štai čia yra Kita jaučianti būtybė.“ (XVI skyrius). 

Giedojimas - tai muzikos aušra, bet jis neredukuojamas į balsą, kaip 
balsas neredukuojamas į triukšmą. Rašydamas Muzikos žodyną, Rousseau 
prisipažįsta turintis rūpesčių dėl straipsnio apie giedojimą. Jei giedojimas 
yra „tam tikra žmogiško balso atmaina", tai kaip apibrėžti tai, kas būdinga 
tik jam? Pasiūlęs „skaičiuoti intervalus“, Rousseau pateikia gana neapi- 
brėžtą „tolydumo“ kriterijų, o tada kalba apie melodiją kaip „kalbančio 
ir jausmingo balso intonacijų... imitaciją“. Sunkumų kyla dėl to, kad čia 
reikia surasti vidinio ir sistemiško aprašymo sąvokas. Nei giedojimo, 


' la compassion - pažodžiui: „bendra aistra, bendras jausmas“. 
" nature morte - paprastai šis idiominis pasakymas verčiamas „natiurmortas“, tačiau šiame 
kontekste reikalingas pažodinis vertimas. Žr. tolesnį kontekstą. 

nei balso! esmė nepasiduoda anatominiam aprašymui. Tačiau vokaliniai 
intervalai svetimi taip pat ir muzikinių intervalų sistemai. Tad Žodyne, 
lygiai kaip ir Esė, Rousseau svyruoja tarp dviejų būtinybių: reikia nubrėžti 
skirtumą tarp vokalinių intervalų ir muzikinių intervalų sistemos, tačiau 
taip pat pirmapradžiam balsui palikti visas giedojimo galimybes. Imita- 
cijos sąvoka šiuos du reikalavimus sutaiko per dvilypumą. Pirmasis Esė 
skyrius iš dalies susisieja su šia straipsnio apie giedojimą ištrauka: 


Labai sunku apibrėžti, kuo šnekantis balsas skiriasi nuo giedančio balso. Ši 
skirtis jusliškai apčiuopiama, tačiau sunku aiškiai suprasti, kas tai yra, o kai 
nenorima ieškoti, tai ir nerandama. Ponas Dodard'as atliko anatominius 
tyrimus, kuriais remdamasis iš tiesų mano, kad šie du balso tipai skiriasi 
skirtingomis gerklės pozicijomis. Tačiau nežinau, ar šie tyrimai arba jų pa 

sekmės iš tiesų tikros. Atrodo, kad taptų tikru giedojimu, šnekos garsams 
trūksta tik tolydumo. Be to, atrodo, kad įvairios kalbančio balso modulia- 
cijos sudaro intervalus, kurie anaiptol nėra harmoningi, kurie nepriklauso 
mūsų muzikinėms sistemoms, o kadangi negali būti išreikšti natomis, jie 
mums atitinkamai nėra giedojimas tikrąja to žodžio prasme. Neatrodo, kad 
giedojimas būtų žmogui natūralus. Nors Amerikos laukiniai gieda (kadangi 
jie kalba), bet tikras laukinis niekada negiedojo. Nebyliai taip pat negieda, 
jų balsai nėra tolydūs, jie tik dėl kokių nors poreikių prislopintai mykia. 
Abejoju, ar ponas Pereyre'as net ir visą savo talentą pasitelkęs būtų kada 
nors pajėgęs ištraukti iš jų muzikinę giesmę. Vaikai rėkia, verkia, bet ne 
gieda. Pirmosios jų prigimties išraiškos nėra nei melodingos, nei skambios, 
ir jie mūsų pavyzdžiu išmoksta giedoti, kaip ir kalbėti. Melodinga, ausiai 
maloni giesmė tėra neryški, dirbtinė kalbančio bei jausmingo balso into 

nacijų imitacija. Šaukiama ir dejuojama negiedant, bet progiesmiu imituo 

jami šauksmai bei dejonės. Kaip iš visų imitacijų įdomiausia yra žmogiškų 
jausmų imitacija, taip iš visų imitavimo būdų maloniausias yra giedojimas. 
(Rousseau buvo išryškinęs kursyvu tik žodį giesmė/giedojimas). 


Remiantis šiuo pavyzdžiu, galima analizuoti subtilų prigimties ir imi- 
tacijos sąvokų funkcionavimą. Ten, kur esama daugybės pakopų, prigim- 
tis yra žemė, pati žemiausia pakopa: ją reikia peržengti, pakilti aukščiau, 
bet taip pat prie jos nusileisti. Reikia prie jos sugrįžti, bet nepanaikinant 
skirties. Skirtis turi būti kone nulinė - turi beveik nebūti skirtumo tarp 


' O apie gyvūnų ir žmonių kalbos perskyrą, kuri Esė prilyginama perskyrai tarp to, kas sugeba, 
ir to, kas nesugeba tobulėti, galima perskaityti štai ką: „Vien ši perskyra, atrodo, nuveda toli: 
ji aiškinama organų skirtumu. Norėčiau pamatyti tokį aiškinimą“ (1 skyriaus pabaiga). 

imitacijos ir imituojamo dalyko. Gyvulišką, laukinę, nebylią, vaikišką ar 
rėkiančią prigimtį reikia pranokti balsu, o balsą reikia pranokti ar per- 
mainyti giedojimu. Tačiau giedojimas turi imituoti riksmus ir dejones. 
Iš čia kyla antrasis, priešingas prigimties apibrėžimas: ji, kaip ideali riba, 
tampa imitacijos ir imituojamo dalyko, balso ir giedojimo vienove. Jei ši 
vienovė būtų pasiekta, imitacija būtų nereikalinga: vienovė ir skirtis būtų 
išgyvenama kaip netarpiška vienovė. Toks pagal Rousseau yra archeo- 
teleologinis prigimties apibrėžimas. Kitur - štai šios prigimties vardas ir 
vieta, jos buvimo be vietos įvardijimas. Kitur laike - in illo tempore, kitur 
erdvėje - alibi. Natūrali riksmo, balso ir giedojimo vienovė - tai archi- 
graikiška arba kiniška patirtis. Straipsnyje Balsas ta pati diskusija anali- 
zuojama ir išplečiama aptariant Dodarto ir Duclos tezes (Enciklopedijos 
straipsnyje „Deklamavimas senovėje“). Skirtumai tarp kalbų matuojami 
pagal atstumą, kuris kiekvienos kalbos sistemoje skiria šnekantį balsą 
nuo giedančio: „kadangi esama daugiau ar mažiau harmoningų kalbų, 
su daugiau ar mažiau ryškesnėmis muzikinėmis intonacijomis, galima 
pastebėti, kad šnekantis balsas ir giedantis balsas šiose kalbose suartėja 
ar nutolsta pagal tą pačią proporciją. Pavyzdžiui, italų kalba yra muzika- 
lesnė nei prancūzų, todėl šneka joje mažiau nutolsta nuo giedojimo; joje 
lengviau atpažinti giedantį žmogų, jei teko girdėti, kaip jis šneka. Visiškai 
harmoningoje kalboje, kokia iš pradžių buvo graikų kalba, skirtumas tarp 
šnekančio ir giedančio balsų būtų nulinis, būtų galima kalbėti ir giedoti 
tuo pačiu balsu, - tokia dabar galbūt dar yra kinų kalba.“ 

2. Priėjome prie dviejų akivaizdžių dalykų: prigimties vienovė arba 
kilmės tapatybė yra veikiamos keistos skirties, kuri jas konstituoja pa- 
žeisdama. Šnekančio balso - taigi visuomenės - kilmę reikia suvokti dar 
prieš nustatant (ir tam, kad nustatytume) jo galimybę virsti muzika, t. y. 
giedančiu balsu. Tačiau visiškai harmoningo balso pradžioje šneka ir balsas 
sutapo (sutampa), todėl pasakymai dar prieš ir tam, kad galbūt turi teisinę 
ar metodologinę prasmę, bet neturi nei struktūrinės, nei genetinės vertės. 
Būtų galima pamėginti suteikti struktūrinę vertę šnekos ir giedojimo skir- 
čiai, nes Rousseau pripažįsta, kad giedojimas „permaino' šneką. Tačiau 
archeoteleologinė prigimties samprata paneigia taip pat ir struktūrinį 
požiūrį. Pradiniame ar idealiame visiškai harmoningo balso būvyje per- 
maina susipina su jos permainoma substancija. (Ši schema yra bendro 
pobūdžio ir valdo visus samprotavimus, vos tik juose panaudojama bent 
viena iš šių sąvokų, kad ir kokia ji būtų: prigimtis ir jos kitas, archeologija 
ir eschatologija, substancija ir akcidencija, kilmė arba genezė.) 

Be abejo, vos tik tarp struktūrinio ir genetinio požiūrio panaikinama 
skirtis, metodologinio ar teisinio požiūrio nebeįmanoma griežtai atskir- 
ti. Rousseau neatsižvelgia į šią pasekmę, kuri, reikia pasakyti, sužlugdytų 
ne vieną samprotavimą. 

Dabar mes turime eiti paskui Rousseau. Kalbant apie kalbos ir vi- 
suomenės kilmę, reikės atskleisti šiek tiek sąvokinių priešpriešų, būtinų 
norint suprasti šnekėjimo ir kartu giedojimo galimybę. O ypač norint 
suprasti įtampą ar skirtį, kuri kalboje, panašiai kaip ir muzikoje, veikia 
kaip atvertis ir kartu kaip grėsmė, kaip gyvenimo ir kartu kaip mirties 
principas. Kadangi pirmoji šneka turi būti gera, kadangi kalbos prigimties 
ir prigimties kalbos archeoteleologija, kaip ir „prigimties balsas“, mus 
tikina, kad pirminė ir ideali šnekos esmė yra pats giedojimas, tai apie 
šias dvi kilmes negalima svarstyti atskirai. Tačiau samprotavimo metodas 
turi prasiskinti kelią ir atsižvelgti į istorijos regresą ar nuosmukį, todėl 
jis laikinai turi atskirti šiuos du klausimus ir tam tikra prasme pradėti 
nuo galo. 

Tokia yra istorija. Mat istorija, kuri seka paskui kilmę ir prie jos pri- 
jungiama, tėra giedojimo ir šnekėjimo atsiskyrimo istorija. Jei atkreipsimc 
dėmesį į kilmę draskiusią skirtį, pasirodys, kad ši istorija, kuri yra visiš- 
kas nuopuolis ir degeneravimas, neturėjo priešistorės. Degeneravimas 
kaip atsiskyrimas, giedojimo atjunkymas nuo šnekos visada jau buvo 
prasidėjęs. Visas Rousseau tekstas, kaip matysime, kilmę aprašo! kaip 
pabaigos pradžią, kaip pradinį nuopuolį. Ir vis dėlto, nepaisant šio ap- 
rašymo, tekstas sukasi kaip išmanydamas, stengdamasis netiesiogiai viską 
parodyti taip, tarsi išsigimimas nė nebūtų iš anksto nulemtas genezėje ir 
tarsi blogis būtų ištikęs" gerąją prigimtį. Tarsi giedojimas ir šnekėjimas, 
gimstantys iš to paties veiksmo ir to paties jausmo, nebūtų visada jau 
pradėję skirtis vienas nuo kito. 

Čia aptinkame pranašumus ir pavojus, susijusius su pakaitalo sąvoka, 
taip pat su „mirtino pranašumo“ ir „pavojingo pakaitalo“ sąvokomis. 

Muzikos tapsmas, apgailestavimo vertas giedojimo ir šnekėjimo atsi- 
skyrimas, turi rašto pavidalą kaip „pavojingas pakaitalas“: skaičiavimas ir 
gramatiškumas, energijos praradimas ir pakeitimas. Muzikos istorija eina 


' décrit - netiesioginė priešprieša-paralelė su kitame sakinyje pasirodančiu žodžiu prėsrite, 
kuris verčiamas „iš anksto nulemtas“. Savo aprašyme Rousseau slepia tai, kas iš anksto „už. 
rašyta“ („prirašyta“) kilmės istorijoje. 

" sur-venait - žr. skyriaus Raidės prievarta: nuo Lėvi-Strausso iki Rousseau iii vert. paaiškinimų, 
p. 143. 

lygiagrečiai su kalbos istorija, jos blogumas - grafinė esmė. Kai Rousseau 
imasi aiškinti, kaip išsigimė muzika (XIX skyrius), jis primena nelaimin- 
gą kalbos ir pražūtingo jos „tobulėjimo“ istoriją: „Kol kalba tobulėjo, 
naujoms taisyklėms pajungta melodija nejučiomis prarado savo seną 
energiją, o intervalų skaičiavimas pakeitė moduliacijų subtilumą.“ (Kur- 
syvas mūsų). 

Pakeitimas nutolina nuo gimimo, nuo prigimtinės ar motiniškos kil- 
mės. Pradžios užmarštis - tai skaičiavimas, vietoj melodijos įvedantis 
harmoniją, vietoj intonacijų šilumos - mokslą apie intervalus. Vykstant 
šiam atjunkymui nuo šnekančio balso, „naujas dalykas“ neteisėtai pasi- 
savina ir kartu pamaino „motiniškus bruožus“. O nuo to nukenčia būtent 
„Sakytinė intonacija“. Šitaip muzika „netenka“ jai būdingo, t. y. natūralaus 
ir dvasinio „poveikio“: „Kadangi melodija buvo užmiršta, o muzikas visą 
dėmesį nukreipė į harmoniją, viskas pamažu pakrypo į šį naują dalyką: 
žanrai, tonacijos, gama - viskas įgavo naują pavidalą: [balso] partijų eigą 
ėmė reguliuoti harmoninė seka. Kadangi ši eiga neteisėtai pasisavino 
melodijos vardą, šioje naujoje melodijoje nebebuvo galima išskirti jos 
motinos bruožų. Mūsų muzikinė sistema palaipsniui tapo vien harmonine, 
tad nekeista, kad dėl to nukentėjo jos sakytinė intonacija ir kad muzika 
mums prarado beveik visą savo energiją. Štai kaip giedojimas palaipsniui 
tapo nuo šnekos visiškai atskirtu, nors iš jos kilusiu menu. Štai kaip dėl 
garsų harmonijos buvo pamirštos balsinės moduliacijos, o apribota vien 
fiziniu susiliejančių vibracijų poveikiu, muzika neteko dvasinio poveikio, 
kurį ji darė, kai dvigubai buvo prigimties balsas.“ (Kursyvas mūsų). 

Kursyvu išskirtos šios ištraukos vietos šio ir daugybės kitų analogiškų 
tekstų potekstės skaitymui turėtų suteikti kryptį. Kiekvieną kartą juose 
galima būtų atpažinti: 

1. Kad Rousseau savo tekstą audžia iš heterogeniškų gijų: akimirks- 
ninis perkėlimas, pakeičiantis „nauju dalyku“, steigiantis substitucinį 
pakaitalą, turi konstituoti istoriją, t. y. progresuojantį tapsmą, kuriame 
palaipsniui užmirštamas prigimties balsas. Ūmus įsiveržimas, kuris netei- 
sėtai pasisavina, atskiria ir atima, tuo pačiu metu aprašomas kaip progre- 
suojantis užsisklendimas, palaipsnis tolimas nuo kilmės, lėtas kalbos ligos 
augimas. Kartu suausdamas abi pamainomumo reikšmes - pakeitimą ir 
prieaugį} - Rousseau kokio nors dalyko pakeitimą aprašo kaip energijos 


' Apie žodžio supplément dvireikšmiškumą žr. skyrelio Apie aklumą pakaitalui iii vert. pa- 
aiškinimą, p. 191. 

trūkumą, o kieno nors vietą užimančiojo veikimą - kaip nutrynimą ir 
pasmerkimą užmarščiai. 

2. Pačioje prieveiksmio „dvigubai“ galimybės sąlygoje glūdi prigimties 
balso metafora: „švelnus“ motiniškas „balsas“, giedojimas kaip pirmapra- 
dis balsas, šnekėjimas progiesmiu pagal prigimtinio įstatymo reikalavi- 
mus. Prigimtis kalba visomis šio žodžio prasmėmis. Idant išgirstume ir 
suprastume šio švelnaus balso (kuriam, kaip pamename, „niekas nemė- 
gino nepaklusti“, nors turėjo būti gundomas nepaklusti) suformuluotus 
įstatymus, turime atrasti „sakytinę“ šnekėjimo progiesmiu „intonaciją“, 
vėl įvaldyti mūsų prarastą balsą - tą, kuris skelbdamas ir klausydamasis, 
girdėdamas save išreiškiantį' melodingą įstatymą, „dvigubai buvo pri- 
gimties balsas“. 


Estampas ir formalizmo dviprasmybės 


Dėl ko šis pakaitalo pakeitimas buvo lemtingas? Dėl ko jis yra lemtingas? 
Dėl ko jis turėjo būti - nes toks yra jo kas-būties laikas! - tuo, kuo neiš- 
vengiamai yra? Koks yra tas pačioje kilmėje esantis įskilimas, lemiantis 
pakeitimo atsiradimą? 

Tai nėra šiaip įskilimas tarp daugelio kitų. Tai įskilimas tikrąja to žo- 
džio prasme: intervalo būtinybė, griežtas suerdvinimo dėsnis. Įskilimas 
atidavė giedojimą pražūčiai tik tam, kad būtų įrašytas jo esmėje nuo pat 
jo gimimo. Suerdvinimas nėra giedojimą ištikęs nelaimingas atsitikimas. 
Tiksliau, kaip atsitiktinis ir šalutinis dalykas, kaip nuopuolis ir pakaitalas, 
jis yra tai, be ko tiesiogine šio žodžio prasme giedojimas nebūtų turėjęs 
vietos", [Rousseau Muzikos] Žodyne intervalas įeina į giedojimo api- 
brėžimą. Tad jis, jei norite, yra pirmapradis šalutinis dalykas ir esminis 
atsitiktinumas. Kaip, beje, ir raštas. 


' sentendre-signifier - Derrida čia specialiai sujungia į vieną logocentrinėje tradicijoje su- 
priešintas sąvokas. Apie sentendre-parler žr. skyrelio Programa iv vert. paaiškinimą, p. 17; 
signifier reiškia „reikšti, išreikšti, ženklinti; pranešti, skelbti“. 

i „elle était à être - car tel est le temps de sa guidditė - turima omenyje keista gramatinio 
laiko forma pasakyme elle ėtait 4 ėtre, kuri išreiškia tai, kas jau buvo (ėtait) ir kartu tai, kas 
dar turi būti (d ėtre). Ouidditė - žodis, atsiradęs iš scholastikoje vartoto guidditas (lot. guid 
„kas“) ir reiškiantis daikto esmę, kuri nusakoma daikto apibrėžimu. Šią sąvoką dažnai var- 
toja Heideggeris, priešpriešindamas ją „kad-būčiai“, nusakančiai ne esmę, bet egzistenciją. 
(Žr. M. Haidegeris Rinktiniai raštai (vert. A. Šliogeris), Vilnius: Mintis, 1992, p. 43). 

"| avoir lieu - pažodžiui reiškia „turėti vietą, nors paprastai šis posakis verčiamas „(į)vykti, 
atsitikti; turėti pagrindą“. 

Rousseau tai sako nenorėdamas to pasakyti‘. O pasakyti jis nori tai, 
kad šalutinis dalykas yra šalutinis, nelaimingas atsitikimas - atsitiktinis, 
išorė - išoriška, blogis - papildomas dalykas, o pakaitalas - šalutinis. Ir 
kad erdvė išoriška laikui. O suerdvinimas - svetimas melodijos laikui. 
Tačiau, kaip pamatysime, sakydamas, kad suerdvinimas garantuoja šne- 
kėjimo ir giedojimo galimybę, Rousseau norėtų erdvę mąstyti kaip pa- 
prastą išorę, iš kurios ateina liga ir mirtis apskritai - ypač šnekėjimo pro- 
giesmiu liga ir mirtis. Jis norėtų manyti, kad „moduliacijų“ ir „sakytinės 
intonacijos“ „subtilumas“ nėra jau ir visada prisitaikęs prie suerdvinimo, 
geometrizavimo, sugramatinimo, sunorminimo, nustatytų reikalavimų", 
žodžiu - prie proto. Kadangi Rousseau norėjo nutrinti šį visada-jau, su- 
erdvinimą jis apibrėžia kaip įvykį ir kaip katastrofinį įvykį. Mes dar ne 
kartą sugrįšime prie šios katastrofos sąvokos. Čia tik pastebėsime, kad ši 
katastrofa turi filosofinio proto pavidalą. Štai dėl ko filosofijos gimimas 
graikų tragedijos laikotarpiu - geriausias tokios katastrofos pavyzdys: 


Kai teatrai susiformavo, juose buvo giedama tik pagal nustatytas tonacijas, 
ir kuo daugiau radosi imitavimo taisyklių, tuo labiau silpnėjo imituojanti 
kalba. Filosofijos studijos bei samprotavimų pažanga, dėl kurių tobulėjo 
gramatika, iš kalbos atėmė tą gyvą ir jausmingą toną, kuris ją iš pradžių 
darė tokią dainingą. Nuo Melanipido ir Filokseno laikų muzikai, iš pra- 
džių tarnavę poetams ir groję tik jų nuožiūra ir tam tikra prasme jiems 
diktuojant, vėliau tapo nepriklausomi. Būtent dėl šio palaidumo taip karčiai 
skundžiasi Muzika Ferekrato komedijoje, kurios fragmentą mums išsau- 
gojo Plutarchas. Taip melodija, praradusi ryšį su kalbėjimu, nejučiomis 
įgauna nepriklausomą egzistenciją, o muzika tampa labiau nepriklausoma 
nuo žodžių. Šitaip pamažu nyksta stebuklai, kuriuos ji darė, kai buvo vien 
poezijos intonacija bei harmonija, ir kai suteikdavo poezijai tokios galios 
jausmams, kokią šneka vėliau suteikdavo tik protui. O vos tik Graikijoje 
atsirado daugybė sofistų bei filosofų, joje nebeliko nei žymių poetų, nei 
muzikantų. Ugdant įtikinėjimo meną, buvo prarastas jaudinimo menas. 
Pats Platonas, pavydėdamas Homerui ir Euripidui, šmeižė pirmąjį ir ne- 
sugebėjo imituoti antrojo. 


Be to, pagal papildomo greitėjimo dėsnį, kurį atpažinome anksčiau 
ir kurį galėtume pavadinti geometrinės regresijos dėsniu, prie pirmosios 


' sans vouloir le dire - „vouloir dire“ paprastai verčiama „reikšti, turėti reikšmę“. Apie šio pa- 
sakymo specifiką žr. skyrelio Išorė pra vidus i vert. paaiškinimą, p. 69. 
" la prescription - žr. skyrelio Apie aklumą pakaitalui iv vert. paaiškinimą, p. 193. 

katastrofos neišvengiamai prisijungia antroji. Čia galima sudaryti sarašą 
kone visų reikšmių, kurios nuolat apibrėš blogio pavidalą ir degeneravi- 
mo procesą: ūmus ir kartu palaipsnis politinės laisvės, kaip gyvo žodžio 
laisvės, pakeitimas vergija, nedidelio demokratinio ir autarkinio polio 
sunaikinimas, artikuliacijos hegemonija intonavimo atžvilgiu, priebal- 
sių - balsių atžvilgiu, šiaurės kraštų - pietinių kraštų atžvilgiu, sosti- 
nės - provincijos atžvilgiu. Neišvengiamai judėdama pirmosios katastro- 
fos kryptimi, papildoma katastrofa vis dėlto sugriauna jos pozityvius ar 
kompensuojančius padarinius. Kursyvu išskirsime svarbiausias vietas: 


Netrukus vergijos įtaka prisidėjo prie filosofijos padarytos įtakos. Grandi- 
nėmis sukaustyta Graikija prarado tą ugnį, kuri šildo tik laisvas sielas, ir tuo 
tonu, kuriuo šlovino savo herojus, ji nebegalėjo šlovinti savo tironų. Susi- 
maišymas su romėnais dar labiau susilpnino kalboje išlikusią harmoniją bei 
intonaciją. Lotynų kalba, būdama duslesnė! ir ne tokia muzikali, perimdami 
[graikų] muziką jai pakenkė. Sostinėje giedamos giesmės pamažu iškreipė 
provincijos giesmes; Romos teatrai pakenkė Atėnų teatrams. Kai Neronas 
gaudavo prizus, Graikija jų jau nebebuvo verta; o tarp dviejų kalbų pasi 
dalijusi viena ir ta pati melodija buvo mažiau tinkama ir vienai, ir kitai 
kalbai. Pagaliau įvyko katastrofa, sugriovusi žmogiškos dvasios pasiekimus, 
bet nepašalinusi jų sukeltų ydų. Barbarų užtvindyta ir neišmanėlių pavergta 
Europa prarado tiek savo mokslus, tiek menus, tiek vienų ir kitų universalų 
įrankį - ištobulintą harmoningą kalbą. Šie grubūs iš šiaurės kilę žmonės 
visų klausą nejučiomis pripratino prie savo kalbos padargų šiurkštumo: jų 
šiurkštus ir intonacijos stokojantis balsas buvo triukšmingas, bet ne skam 
bus. Imperatorius Julianas galų šnektą palygino su varlių kvarkimu. Visa 
jų artikuliacija buvo atšiauri, o balsai - nosiniai ir duslūs, savo giedojimui 
jie galėjo suteikti tam tikrą išraišką tik sustiprindami balsių skambėjimą, 
idant būtų prislopinta priebalsių gausa ir šiurkštumas (XIX skyrius). 


Šalia šios visoje Esė viešpataujančios priešpriešų sistemos (vergija/ 
politinė-kalbinė laisvė, šiaurė/pietūs, artikuliacija/intonacija, priebalsis/ 
balsis, sostinė/provincija//autarchinis ir demokratinis polis) mes galime 
pastebėti keistą Rousseau brėžiamo istorinio proceso eigą. Ji niekada ne- 
sikeičia: remiantis viena kilme ar vienu centru, kuris pasidalija ir išeina iš 
savęs paties, yra aprašomas istorinis ratas, kuris išsigimsta, bet kuriame 
glūdi pažanga ir kompensuojantys padariniai. Šio rato linijoje atsiranda 


i plus sourde - pirminė sourde reikšmė - „kurčias“. 

naujos kilmės naujiems ratams, kurie pagreitina išsigiminą, panaikindami 
iki tol buvusių ratų kompensuojančius padarinius ir, beje, tuo pat metu 
parodydami tų ratų tiesą ir naudingumą. Šitaip šiaurės barbarų invazi- 
ja pradeda naują istorinio degeneravimo ciklą, griaudama „žmogiškos 
dvasios pasiekimus“, atsiradusius iš ankstesnio ciklo: pražūtingi ir nai- 
kinantys filosofijos padariniai iš tiesų patys save ribojo. Jų sistema turėjo 
tam tikra prasme savo pačios apynasrį. Po to sekančioje sistemoje ar rate 
šis apynasris išnykęs. Dėl to blogio poveikis pagreitėjęs, bet vis dėlto 
atsiradęs naujas vidinis reguliavimas, naujas pusiausvyros organas, nau- 
jas papildomas kompensavimas (kurio esmė, pavyzdžiui, buvusi ta, kad 
jis „sustiprindavo balsių skambėjimą, idant būtų prislopinta priebalsių 
gausa ir šiurkštumas“), ir taip iki begalybės. Ši begalybė nėra horizonto 
ar bedugnės, pažangos ar nuopuolio begalybė. Tai keistu keliu einanti 
kartojimosi begalybė. Mat reikia dar labiau sukomplikuoti iki šiol pateiktą 
schemą: kiekvienas naujas ciklas pradeda progresavimą-regresavimą, 
kuris griaudamas iki tol buvusio progresavimo-regresavimo padarinius 
mus sugrąžina prie dar tolimesnės, dar senesnės, dar archaiškesnės pri- 
gimties. Pažanga visada mus priartina prie gyvuliškumo, panaikindama 
pažangą, dėl kurios peržengėme gyvuliškumo stadiją. Tuo dar ne kartą 
įsitikinsime. Bet kokiu atveju šį procesą („ir taip iki begalybės“) būtų 
sunku reprezentuoti brėžiamos linijos pavidalu, kad ir kokia sudėtinga 
ji būtų. 

Linija neįmanoma reprezentuoti būtent sugrįžimo apgrąžos, kai jis 
tampa re-prezentavimu'. Neįmanoma reprezentuoti būtent reprezenta- 
cijos ryšio su vadinamąja pirmaprade esatimi. Re-prezentacija kartu yra 
ir esaties praradimas". Ji susijusi su erdviniu išdėstymu. 

Dėl suerdvinimo į esatį įsiskverbia intervalas, kuris skiria ne tik skir- 
tingus balso ir giedojimo laikotarpius, bet ir reprezentuojamą dalyką nuo 
reprezentuojančiojo. O tokį intervalą nustato meno kilmė, kaip ją suvo- 
kia Rousseau. Remdamasis tradicija, kuri čia lieka nepajudinama, Rousseau 
yra tikras, kad meno esmė - mimesis. Imitacija antrina esatį, prie jos prisi- 
jungia ją pamainydama. Vadinasi, ji išveda esamybę į jos išorę. Statiškuose"' 
menuose išorė susidvejina, ji yra išorės reprodukavimas išorėje. Paties 


i le tour de re-tour quand il a lallure de la re-prėsentation - originale išskiriamas abiejų žodžių 
re-tour („sugrįžimas“) ir re-prėsentation („reprezentavimas, atvaizdavimas“) priešdėlis re- 
žymi pasikartojantį veiks mą. 

i Lare-prėsentation est aussi une dė-prėsentation - apie représentation žr. skyrelio Išorė ir vidus 
i vert. paaiškinimą, p. 50. 

“i inanimės - pažodžiui „nejudriuose, negyvuose“. 

daikto esatis jau išstatyta išorybėje, tad jis turi prarasti esatį ir būti re 
prezentuojamas išorės išorėje. Gyvuosiuose menuose - o giesmėje idealiu 
pavidalu - išorė imituoja vidų. Ji yra ekspresyvi. Ji „vaizduoja“ jausmus. Tik 
bendra imitacijos sąvoka daro galimą metaforą, kuri giedojimą paverčia 
tapyba, ir leidžia jai iš savęs išplėšti, ištraukti į išorę, į erdvę visą savo slaptą 
vertę. Tapymas ir giedojimas, kad ir kokie skirtingi būtų, yra reproduka 
vimai: jie vienodai skyla į išorę ir vidų, o išraiška jau yra pradėjusi vesti 
jausmą iš jo paties, ji jau pradėjusi jį išstatyti ar vaizduoti. 

Tai patvirtina mūsų anksčiau išdėstytas mintis: imitacijos negalima 
vertinti kaip paprasto veiksmo. Rousseau imitacija reikalinga, jis ją iškelia 
kaip giedojimo galimybę ir kaip išėjimą iš gyvuliškumo, bet išaukština ją 
vien kaip reprodukavimą, prisijungiantį prie reprezentuojamo dalyko, ta. 
čiau nieko prie jo nepridedantį, tiesiog jį pamainantį. Šia prasme Rousseau 
kuria pagiriamąją kalbą menui ar mimesis kaip pakaitalui. Tačiau staiga 
pagiriamoji kalba gali virsti kritika. Kadangi papildomas mėgdžiojimas 
nieko neprideda, tai gal jis išvis nenaudingas? Bet jei prisijungdamas prie 
reprezentuojamo dalyko jis nėra niekas, tai ar šis imituojantis pakaitalas 
nekelia pavojaus reprezentuojamo dalyko integralumui? Pirmapradžiani 
prigimties grynumui? 

Štai dėl ko su aklu užsispyrimu, su lunatiko tikrumu judėdamas pa- 
mainomumo sistemoje, Rousseau priverstas demaskuoti mimesis ir meną 
kaip pakaitalus (pakaitalus, kurie yra pavojingi, kai nėra nenaudingi, 
ir paviršutiniški, kai nėra pražūtingi, nors iš tiesų jie yra ir vienokie, 
ir kitokie), o kartu pripažinti, kad per juos žmogus turi progą išreikšti 
jausmus, išvengti negyvumo. 

Ženklo statusas pažymėtas tuo pačiu dviprasmiškumu. Signifikantas 
imituoja signifikatą. O juk menas nuaustas iš ženklų. Turėdami omenyje, 
kad reikšmė bent jau iš pirmo žvilgsnio atrodo esanti vien tam tikras 
imitavimo atvejis, dar kartą nukrypkime prie traktato Emilis. Imitacijos 
traktavimo dviprasmiškumas mums leis aiškiau suprasti tam tikrą Esė 
ištrauką apie ženklą, meną ir imitaciją. 

Auklėjimas negali nesusidurti su imitavimo problema. Ką reiškia 
pavyzdys? Ar reikia mokyti pavyzdžiais, ar aiškinant? Ar auklėtojas turi 
save pateikti kaip pavyzdį ir leisti mokiniams laisvai veikti, ar intensyviai 
mokyti ir įtikinėti? Ar tai dorybė būti dorybingam imituojant? Visi šie 
klausimai keliami antrojoje trakatato Emilis knygoje. 

Visų pirma kyla klausimas, kaip išmokyti vaiką kilniadvasiškumo, 
„dosnumo“. Tad ženklo problema kyla dar net iki tol, kol žodis „imi- 

lacija“ bei imitacijos tema patenka į pirmą planą. Išmokyti vaiką tikro 
kilniadvasiškumo - tai būti tikram, kad jis nepasitenkins imituodamas 
šią savybę. Ką reiškia imituoti kilniadvasiškumą? Tai - vietoj daiktų 
pateikti ženklus, vietoj jausmų - žodžius, vietoj tikrų turtų — pinigus. 
Reikia mokyti vaiką neimituoti dosnumo, ir šis mokymas turi kovoti su 
tam tikru pasipriešinimu. Vaikas spontaniškai nori išsaugoti savo turtą 
ir vietoj jo apgaulingai pakišti ką nors kita: „Atkreipkite dėmesį, vaikas 
visada duoda tik tokius daiktus, kurių vertė jam nežinoma - geležies 
gabalėlius, kuriuos nešiojasi kišenėje ir kurie jam tik tam ir reikalingi. 
Vaikas veikiau duotų šimtą luidorų nei vieną pyragėlį . Lengvai duodami 
ne nuo signifikatų ar nuo daiktų neatskiriami signifikantai, bet beverčiai 
signifikantai. Vaikas taip lengvai neduotų pinigų, jei galėtų ar mokėtų su 
jais ką nors padaryti. „Bet paskatinkite šį nuostabų dalintoją duoti kokių 
nors jam brangių daiktų, žaislų, saldainių, saldžiuosius pavakarius, ir mes 
tuoj sužinosime, ar jūs iš tiesų jį padarėte dosnų.“ (P. 97-99). 

Tai nereiškia, kad vaikas iš prigimties godus. Vaikas natūraliai trokšta 
išsaugoti tai, ko geidžia. Tai normalu ir natūralu. Šiuo atveju yda ar per- 
versiškas iškrypimas būtų prisirišti ne prie natūraliai geidžiamų dalykų, 
bet prie juos pakeičiančių signifikantų. Jei vaikas mėgtų pinigus dėl jų 
pačių, jis būtų iškrypęs ir nebe vaikas. Vaikystės samprata Rousseau mąs- 
tyme visuomet susijusi su ženklu. Tiksliau, vaikystė - tai santykio su ženklu 
kaip tokiu nebuvimas. Tačiau ką reiškia ženklas kaip toks? Nėra ženklo 
kaip tokio. Arba ženklas yra traktuojamas kaip daiktas, ir tuomet jis nėra 
ženklas. Arba jis yra nuoroda [į ką nors kita], ir tuomet ženklas nėra 
jis pats. Pagal Rousseau, vaikas - tai įvardijimas to, kas neturėtų turėti 
jokio ryšio su atskirtu signifikantu, kuris tam tikra prasme būtų mėgia- 
mas dėl jo paties kaip fetišas. O imitavimo struktūra tam tikra prasme 
draudžia ir kartu toleruoja tokį perversišką signifikanto vartojimą. Vos 
tik signifikantas nieko nebeimituoja, perversijos grėsmė neabejotinai 
padidėja. Tačiau jau paties imitavimo metu paties daikto ir jo dublikato, 
ir net prasmės ir jos atvaizdo neatitikimas leidžia susisukti gūžtą melui, 
falsifikacijai bei ydai. 

Dėl to traktate Emilis atsiranda svyravimų. Viena vertus, viskas pra- 
sideda nuo imitavimo ir vaikas mokosi vien iš pavyzdžių. Čia imitavimas 
yra geras, jis yra žmogiškesnis, jis neturi nieko bendra su beždžioniavimu. 
Apsimetinėjantys būtų veikiau tie, kurie, pavyzdžiui, Lockeo supratimu, 
vietoj pavyzdžių vaikams turėtų pateikti samprotavimų apie tai, kad nau- 
dinga būti dosniam. Nuo tokio „suinteresuoto dosnumo" niekada nebus 

pereita prie tikro kilniadvasiškumo, kuris perduodamas vien pavyzdžiu 
ir gerai imituojant: „Auklėtojai, meskit šalin apsimetinėjimus, būkite 
dorybingi ir geri, idant jūsų pavyzdys įsispaustų jūsų vaikų atmintyje, 
laukiant, kol galės pasiekti ir jų širdis.“ 

Tačiau šioje gerojoje imitacijoje jau slypi jos iškreipimo prielaidos. Ir 
čia glūdi visa traktato Emilis auklėjimo problemos esmė. Vaikas iš pra 
džių yra pasyvus, pavyzdys iš pradžių įspaudžiamas atmintyje, „laukiant“, 
kol pateks į širdį. Taigi jis gali išlikti atmintyje, nepaliesdamas širdies. Ir 
priešingai, širdies ir atminties panašumas savo ruožtu suteikia galimybų 
vaikui apsimesti, kad jis veikia taip, kaip liepia širdis, o iš tiesų pasiten- 
kinti imitavimu, remiantis atmintyje išlikusiais ženklais. Jis visuomet gali 
pasitenkinti [gerumo] ženklų pateikimu. Pirmu atveju geras imitavimas 
neįmanomas, o antruoju jis gali nukrypti nuo teisingo kelio. „Užuot iš 
savo mokinio skubiai reikalavęs gerų poelgių, aš veikiau juos pats darysiu 
jo akivaizdoje ir atimsiu iš jo net galimybę mane imituoti, kartu atimda.- 
mas galimybę būti pagerbtam ne pagal savo amžių.“ „Žinau, kad visos 
šios imituojamos dorybės yra beždžioniaujamos dorybės ir kad bet koks 
geras poelgis yra moraliai geras tik tada, kai daromas dėl jo paties, o ne 
dėl to, kad kiti jį daro. Tačiau tokiame amžiuje, kai širdis dar nieko ne- 
jaučia, reikia paskatinti vaikus imituoti tuos poelgius, prie kurių norimu 
juos pripratinti, laukiant, kol jie tai galės daryti patys sugebėdami atskirti 
gėrį ir vedami meilės jam.“ 

Imitavimo galimybė, atrodo, panaikina prigimtinį paprastumą. Ar 
imituojant į esatį neįsiskverbia dvilypumas? Ir vis dėlto pagal mūsų jau 
atpažintą schemą Rousseau norėtų, kad gerasis imitavimas sektų pri- 
gimtinį imitavimą. Imitavimo pomėgis ir galia įrašyti prigimtyje. Yda, 
dvilypumas, apsimetinėjimas yra imitavimo iškreipimas:': ne imitacijos 
vaisius, bet imitavimo liga, ne natūralus jo padarinys, bet išsigimėliška 


' Ar čia nebūtų naudinga pastebėti, kad tą pačią pavyzdžio problematiką ir pažodinį jos 
suformulavimą, be abejo, galima aptikti [I. Kanto] veikale Praktinio proto kritika, o ypač 
darbe Metafiziniai mokymo apie dorybę pagrindai (1797), kuriame atskiriamas pavyzdys 
kaip praktinės taisyklės atvejis (Exempel), ir pavyzdys kaip paskiras „gryno teorinio tanı 
tikros sąvokos rodymo“ atvejis (Beispiel)“ (S 61), taip pat 1803 metais išspausdinto darbo 
Pedagogika nuorodose? 

une altération de l'imitation - kursyvu išskirtas kilmininko prielinksnis nurodo į pasaky- 
mo dvilypumą. Jį galima versti ir kaip subjektinį, ir kaip objektinį kilmininką. Verčiant š| 
pasakymą kaip subjektinio kilmininko konstrukciją, būtų: „imituojantis iškreipimas“, t. y. 
„imitavimui priklausantis“ ar „iš imitavimo kylantis iškreipimas“. Šį vertimo variantą pa. 
tvirtintų ir tolimesnis paaiškinimas „imitavimo liga“, t. y. pačiame imitavime kaip tokiame 
glūdinti liga - iškreiptumas ar polinkis į iškreipimą. 

anomalija. Blogis priklauso nuo tam tikros imitavimo perversijos, nuo 
imitavimo imituojant. Ir šis blogis yra socialinės kilmės. 


Žmonės linkę imituoti, net gyvūnai į tai linkę. Polinkis imituoti yra iš 
prigimties geras, bet visuomenėje jis išsigimsta ir virsta yda. Beždžionė 
imituoja žmogų, kurio bijo, bet neimituoja gyvūnų, kuriuos niekina: ji 
laiko gera tai, ką daro už ją tobulesnė būtybė. O tarp žmonių, priešingai, 
visokiausio plauko juokdariai imituoja gėrį tam, kad jį pažemintų, pajuok- 
tų. Jausdami savo niekingumą, jie siekia prilygti tam, kas už juos geresnis. 
Net jei jie stengiasi imituoti tą, kuriuo žavisi, objektų pasirinkimas išduoda 
blogą jų, kaip imitatorių, skonį: jie labiau nori šį skonį primesti kitiems 
ar trokšta, kad jiems būtų plojama už jų talentą, o ne siekia tapti geresni 
ar išmintingesni. 


Čia santykiai tarp vaikystės, gyvuliškumo ir visuomenėje gyvenančio 
Žmogaus išsidėsto pagal tą struktūrą bei problematiką, kurią mes visaip 
stengėmės parodyti analizuodami gailestingumą. Ir tai nėra koks nors 
atsitiktinumas: čia veikia tas pats paradoksas - tapatybės iškreipimo ir 
susitapatinimo su kitu paradoksas. Imitavimas ir gailestingumas turi tą 
patį pagrindą - tam tikrą metaforinę ekstazę: 


Imitavimas tarp žmonių atsiranda dėl nuolatinio troškimo išeiti už savo 
paties ribų (ibid.). 


Grįžkime prie Esė. Šitaip metaforinių gudrybių atsiranda visų menų 
atliekamame mėgdžiojime. Jei menas - imitavimas, tai nereikia pamirš- 
ti, kad viskas jame yra signifikantas. Estetinėje patirtyje mus veikia ne 
daiktai, o ženklai: 


Niekas neabejoja, kad pokyčiai žmoguje vyksta dėl juslių, bet negalėdami 
atskirti pokyčių, mes supainiojame jų priežastis. Mes suteikiame per daug 
arba per mažai galios pojūčiams. Mes nepastebime, kad dažnai jie mus vei- 
kia ne vien kaip pojūčiai, bet ir kaip ženklai ar atvaizdai, ir kad jų dvasiniai 
padariniai taip pat turi dvasines priežastis. Kaip dailės mums sukeliami 
jausmai kyla visai ne iš spalvų, taip ir muzikos galia mūsų sieloms anaiptol 
nėra garsų darbas. Gražiai suderintos spalvos patinka akiai, tačiau tai grynai 
juslinis malonumas. Būtent piešinys, imitacija suteikia gyvybės ir dvasios 
šioms spalvoms: tai jų išreiškiami jausmai sužadina mūsų jausmus, tai jų 
reprezentuojami objektai mus jaudina. Susidomėjimas ir jausmas priklauso 

anaiptol ne nuo spalvų, - mus jaudinančio paveikslo bruožai lygiai taip pal 
mus veikia ir [to paveikslo piešinio] estampe: panaikinkite tuos bruožus, 
ir spalvos nebeturės jokio poveikio (XIII skyrius). 


Jei menas veikia per ženklą, o jo poveikis priklauso nuo imitavimo, 
tai jis gali veikti tik tam tikros kultūros sistemoje, o meno teorija yra 
kartu ir papročių teorija. „Dvasinis“ įspūdis, supriešintas su „jusliniu“ 
įspūdžiu, atpažįstamas iš to, kad savo galią patiki ženklui. Estetika pri 
klauso nuo semiologijos ir net nuo etnologijos. Estetinių ženklų poveikis 
apibrėžiamas tik tam tikroje kultūrinėje sistemoje. „Jei pati didžiausia 
galia, kurią mums turi mūsų pojūčiai, priklauso ne nuo dvasinių pric 
žasčių, tuomet kodėl mes tokie jautrūs įspūdžiams, kurie visiškai nieko 
nereiškia laukiniams? Kodėl labiausiai jaudinanti mūsų muzika karaibo 
ausiai tėra tuščias triukšmas? Ar jo nervai kitos prigimties nei mūsų?“ 
(XV skyrius). 

Net medicina turi atsižvelgti į tą semiologinę kultūrą, kurioje jai 
reikia gydyti žmones. Kaip terapeutinis menas, taip ir terapeutinis meno 
poveikis nėra natūralus, vos tik jis ima veikti per ženklus. O jei gydymas 
yra tam tikra kalba, ligonis jam skiriamus vaistus turi suvokti per savo 
kultūros kodą: 


Kaip fizinės garsų galios įrodymas pateikiamas išgydymo nuo tarantulo 
įkandimų pavyzdys. Jis įrodo visai priešingą dalyką. Nereikia nei absoliučių 
garsų, nei tų pačių melodijų, norint išgydyti visus tuos, kuriems įkando šis 
voras. Kiekvienam iš jų reikia melodijų, kurios jam būtų žinomos, ir frazių, 
kurias suprastų. Italui reikia itališkų melodijų, turkui reikėtų turkiškų. 
Kiekvieną jaudina tik jam artimos intonacijos, jo nervai joms pasiduodi 
tik tiek, kiek jomis disponuoja jo dvasia: reikia, kad jis suvoktų tą kalbą, 
kad Bernier kantatos išgydė prancūzų muzikantą nuo karščiavimo, bet visai 
kitos tautybės muzikantui karščiavimą jos būtų sukėlusios (XV skyrius). 


Rousseau nenueina taip toli, kad pačius simptomus priskirtų kultūrai 
ir kad manytų, jog tarantulo įkandimai vienur ar kitur gali turėti skirtingų 
padarinių. Tačiau tokia išvada iš principo akivaizdžiai nurodyta jo aiš- 
kinimuose. Šioje etnosemiotikoje esama tik vienos daugiau negu keistos 
išimties - virtuvės, arba veikiau skonio. Rousseau linkęs kategoriškai pa 
smerkti smaguriavimo ydą. Būtų įdomu sužinoti kodėl: „Žinau tik vieną 
juslę, kuri jaudina be jokių dvasinių priemaišų - tai skonis. Juk polinkis 

į smaguriavimą - tai visada pagrindinė nieko nejaučiančių žmonių yda“ 
(ibid). „Nieko nejaučiančių“ šiuo atveju, aišku, reiškia „vien tik jaučian- 
čių“, turinčių tik neišlavintus, neišugdytus pojūčius. 

Kadangi virtualumo vertė griežtų perskyrų ir sąvokų funkcionavimo 
(gyvuliškumo, vaikystės, laukiniškumo ir t. t. ribos) srityje suponuoja 
perėjimą ir painiavą, laipsniškumą ir persislinkimą, reikia sutikti, kad 
ženklų ir skirčių sistemos sukeltas „dvasinis įspūdis“ visada jau pasi- 
reiškia (nors ir neaiškiai) gyvūnų pasaulyje. „Kažką panašaus į šį dvasinį 
poveikį galima aptikti net tarp gyvūnų“. Mes atpažinome šio svyravimo 
neišvengiamumą, kalbėdami apie gailestingumą, o dabar jį aptinkame 
aptardami imitavimą. 


Kol garsus traktuosime vien kaip mūsų nervų dirginimą, neturėsime tikrų 
muzikos ir jos galios mūsų širdims pagrindų. Melodijoje garsai mus veikia 
ne vien kaip garsai, bet ir kaip mūsų susijaudinimo, mūsų jausmų ženklai. 
Būtent taip jie mumyse sužadina tą kaitą, kurią išreiškia ir kurios atvaizdą 
juose atpažįstame. Kažką panašaus į šį dvasinį poveikį galima aptikti net 
tarp gyvūnų. Vieno šuns lojimas sukelia kito šuns lojimą. Jei mano katinas 
išgirsta, kaip aš imituoju miaukimą, vieną akimirką matau jį susidomėjusį, 
sunerimusį, susijaudinusį. Bet pastebėjęs, kad tai aš mėgdžioju jo balsą, 
jis vėl atsitupia ir nurimsta. Iš kur kyla šis įspūdžio skirtumas? Juk balso 
stygų virpėjimas visai nesiskiria ir iš pat pradžių net pats katinas suklydo. 


(Ibid.). 


Iš šio semiotinės sąrangos neredukuojamumo Rousseau daro išvadas, 
nukreiptas prieš savo laikotarpio sensualizmą ir materializmą: „Spalvos 
ir garsai, kaip reprezentacijos bei ženklai, gali daug, bet jie mažai ką gali 
kaip paprasti jusliniai objektai.“ Meno, kaip ženklinančio teksto, argu- 
mentu naudojasi metafizika ir spiritualistinė etika: „Manau, kad geriau 
išplėtojus šias idėjas, galima būtų nusikratyti kvailų samprotavimų apie 
senąją muziką. Tačiau būčiau apviltas, jei šiame amžiuje, kai stengiamasi 
materializuoti visus sielos veiksmus ir iš žmogiškų jausmų atimti bet kokį 
dvasingumą, naujoji filosofija taptų tiek pat pražūtinga geram skoniui, 
kaip ir dorybei.“ (Ibid.). 

Reikia atkreipti dėmesį į galutinius čia suteikiamos pagarbos ženklui 
tikslus. Veikiant bendrai taisyklei, kuri mums čia svarbi, dėmesys sig- 
nifikantui paradoksaliai virsta jo redukavimu. Skirtingai nuo pakaitalo 
sąvokos, kuri, savaime suprantama, nieko nereiškia ir tik pakeičia tam 
tikrą stoką, signifikantas, kaip tai nurodo gramatinė bei loginė šio žodžio 

forma, ženklina! kokį nors signifikatą. Jo paveikumo negalima atskirti nuo 
signifikato, su kuriuo jis susijęs. Čia veikia ne ženklo kūnas (nes tai - bet 
koks pojūtis), bet jo išreiškiamas, imituojamas ar perteikiamas signifika 
tas. Klystume, jei iš to, kaip Rousseau kritikuoja sensualizmą, darytum 
išvadą, kad meno veikimas apsiriboja pačiu ženklu. Mes esame sujau 
dinti, „sužadinti“ reprezentuojamojo, o ne reprezentuojančiojo, išreikšto 
dalyko, o ne išraiškos, parodomo vidaus, o ne parodančios išorės. Net 
dailėje reprezentacija yra gyva ir mus jaudina tik tada, jei imituoja kokį 
nors objektą, o dar geriau - jausmą: „Būtent piešinys, imitacija suteikiu 
gyvybės ir dvasios šioms spalvoms: tai jų išreiškiami jausmai sužadina 
mūsų jausmus... mus jaudinančio paveikslo bruožai lygiai taip pat mus 
veikia ir [to paveikslo piešinio] estampe.“ 

prasme priklauso tik tai, kas gali būti išlaikyta estampe - reprodukuojan 
čiame braižinių įspaude. Reprodukuojamas grožis nieko nepraranda, jį 
galima atpažinti jo ženkle, tiksliau, ženklo ženkle - kopijoje kaip tik dėl 
to, kad per „pirmąjį“ jo produkavimo „kartą“ jis jau buvo reprodukuo 
janti esmė. Meno modelius kopijuojantis estampas pats ne ką mažiau yru 
meno modelis. Jei meno kilmė - tai estampo galimybė, tai meno mirtis 
ir menas kaip mirtis yra nulemti" nuo pat kūrinio gimimo. Eilinį kartų 
gyvenimo principas persipina su mirties principu. Eilinį kartą Rousseau 
trokšta juos atskirti, bet ir vėl savo aprašyme ar savo tekste leidžia teisėtai 
veikti tam, kas apriboja jo geismą ar jam prieštarauja. 

Viena vertus, Rousseau iš tiesų neabejoja, kad imitavimas ir formalus 
braižinys yra meno savastis, ir tarsi savaime suprantamą dalyką menas pa 
veldi tradicinę mimesis sąvoką. Ši sąvoka iš pradžių priklausė filosofams, 
kuriuos Rousseau, kaip pamename, apkaltino giedojimo nužudymu. Toks 
kaltinimas negalėjo būti radikalus, nes veikia iš šios filosofijos paveldėtos 
sąvokų sistemos ir metafizinės meno sampratos viduje. Estampui paklūs 
tantis braižinys, save imituojanti linija priklauso visiems menams - tiek 
erdviniams, tiek laikiniams, ir muzikai ne mažiau nei dailei. Ir muzikoje, 
ir dailėje ji brėžia imitavimo erdvę ir erdvės imitaciją. 


Taigi, kaip dailė nėra žvilgsniui malonaus spalvų derinimo menas, taip ir 
muzika nėra klausai malonaus garsų derinimo menas. Jeigu būtų vien tik 


` signifie - šioje ir kitose vietose tas pats žodis, atsižvelgiant į kontekstą, verčiamas ir kaip 
„reiškia“, ir kaip „ženklina“. 
ï prescrits - žr. skyrelio Apie aklumą pakaitalui iv vert. paaiškinimą, p. 193. 

tai, ir viena, ir kita priklausytų gamtamoksliui, o ne dailiesiems menams. 
Vienintelis imitavimas juos pakylėja iki meno rango. Tad dėl ko dailė yra 
imitavimo menas? Dėl piešinio. O dėl ko muzika yra imitavimo menas? 
Dėl melodijos (XIII skyrius). 


Tad braižinys (piešinys ar melodijos linija) yra ne tik tai, kas leidžia 
imituoti ir reprezentuojančiame dalyke atpažinti reprezentuojamąjį. Tai 
formalios skirties elementas, leidžiantis pasirodyti turiniams (spalvinei ar 
garsinei substancijai). O kartu jis negali menui (technė) kaip mimesis su- 
leikti pagrindo’, jo čia pat nepadaręs imitavimo technika. Jei menas semiasi 
gyvybės iš pirmapradžio reprodukavimo, šį reprodukavimą leidžiantis 
braižinys vienu sykiu atveria skaičiavimo, gramatiškumo, racionalaus 
mokslo apie intervalus ir šių energijai lemtingų „imitavimo taisyklių“ 
crdvę. Prisiminkime: „Kuo daugiau radosi imitavimo taisyklių, tuo labiau 
silpnėjo imituojanti kalba.“ Tad imitavimas esąs meno gyvybė ir kartu jo 
mirtis. Meną ir mirtį, meną ir jo mirtį esą reikėtų suprasti pirmapradės 
iteracijos iškreipimo erdvėje (ar iterum kyla ne iš sanskrito itara - „ki- 
tas“?) - kartojimo, reprodukavimo, reprezentavimo erdvėje, kitaip sakant, 
erdvėje, suprastoje kaip iteracijos galimybė ir gyvybės, jau atsidūrusios 
už savo ribų, apleidimas. 

Braižinys yra pats suerdvinimas ir, iksuodamas pavidalus, jis veikia 
tiek dailės paviršių, tiek muzikos laiką: 


Muzikoje melodija atlieka tą patį vaidmenį, kokį dailėje atlieka piešinys. 
Būtent ji fiksuoja braižinius bei pavidalus, kuriems akordai ir garsai yra 
vien spalvos. Bet kas nors galėtų man pasakyti, kad melodija tėra garsų 
seka. Be abejo, tačiau piešinys taip pat yra vien spalvų derinys. Oratorius 
naudoja rašalą, norėdamas išmarginti savo raštus, bet ar tai reiškia, kad 
rašalas - itin iškalbingas skystis? (XIII skyrius). 


Net ir išryškindamas formalios skirties sąvoką, griežtai kritikuodamas 
tam tikrą estetiką, kurią būtų galima pavadinti veikiau substancialisti- 
ne nei materialistine, daugiau skiriančią dėmesio jusliniam turiniui nei 
formaliai kompozicijai, Rousseau vis dėlto nepatiki braižiniui viso meno 
(šiuo atveju muzikos) krūvio. Kitaip sakant, tam, kas gali sudaryti pagrin- 
dą šaltam apskaičiavimui ir imitavimo taisyklėms. Pagal mums jau gerai 
pažįstamą logiką Rousseau drąsiai stoja prieš šį pavojų, supriešindamas 


' donner lieu - pažodžiui: „suteikti vietos“; plg. su šio skyrelio iii vert. paaiškinimu, p. 262. 

gerą ir blogą formą, gyvybės ir mirties formą, melodinę ir harmoninę 
formą, imituojančio turinio ir neturiningą formą, prasmės pripildytą 
formą ir tuščią abstrakciją. Šitaip Rousseau pasipriešina formalizmui. Jo 
akimis, formalizmas - tai materializmas ir sensualizmas. 

Nesuvokiant tiesioginio konteksto - polemikos su Rameau, sunku 
suprasti XIII skyriaus „Apie melodiją“ ir XIV skyriaus „Apie harmoni 
ją“ problematiką. Šie skyriai tik primena ir stilizuoja diskusiją, išplėtotų 
atitinkamuose Muzikos žodyno straipsniuose ir darbe Tyrimas dviejų 
principų, kuriuos Rameau iškėlė savo brošiūroje „Su muzika susijusios 
klaidos Enciklopedijoje“ (1755). Tačiau šis kontekstas reikalingas tik tam, 
kad iškeltų sistemišką ir pastovią būtinybę. 

Rousseau požiūriu, skirtumas tarp melodinės ir harmoninės formos 
atlieka lemiamą vaidmenį. Savo skiriamaisiais bruožais jos supriešinamos 
kaip giedojimo gyvybė ir mirtis. Ir vis dėlto, jei atsižvelgtumėme į žodžio 
„harmonija“ kilmę („savo kilme tai - vardažodis“) ir į „iki mūsų išlikusius 
senuosius veikalus“, tai „harmoniją bus sunku atskirti nuo melodijos, 
nebent melodijai priskirsime ritmo ir metro idėją, be kurių, aišku, jokia 
melodija negali būti apibrėžta, tuo tarpu harmonija turi apibrėžtumą iš 
savęs pačios, nepriklausomai nuo kokio nors kiekybinio matmens“. Tad 
harmonijai būdingo skirtumo reikia ieškoti tarp moderniųjų autorių, 
kuriems ji yra „akordų seka pagal moduliacijos dėsnius“. Tik moder 
nūs autoriai sujungė į sistemas šios harmonijos principus. Tyrinėda 
mas Rameau sistemą, Rousseau visų pirma priekaišauja, kad šis laiko 
natūraliu tai, kas yra visiškai konvencionalu: „Vis dėlto turiu pasakyti, 
kad ši sistema, kad ir kokia išradinga būtų, anaiptol nėra pagrįsta gamta, 
kaip be paliovos kartoja Rameau. Ji sukurta remiantis analogijomis bei 
atitikimais, kuriuos išradingas žmogus gali rytoj apversti, pasiūlydamas 
natūralesnių.“ (Žodynas). Rameau klaida esanti dviguba: dirbtinumo 
gausa ir iliuzinis, perdėtas rėmimasis gamta, arbitralumo perteklius, 
pretenduojantis pasitelkti vien garsų fiziką. O juk mokslo apie [garsų] 
seką bei intervalus negalima išvesti iš paprasčiausios fizikos. Rousseau 
argumentacija daugeliu požiūrių nuostabi: 


Fizinis rezonavimo principas mums pateikia paskirus izoliuotus akordus, 
bet nenustato jų sekos. O juk nuosekli seka būtina. Žodyne sukaupti žo 

džiai - tai dar ne kokia nors viešoji kalba, o gerų akordų rinkinys - tai 
dar ne muzikinis kūrinys: muzikoje, kaip ir kalboje, reikia prasmės, reikiu 
sąsajų; reikia, kad tai, kas eina prieš tai, būtų perduodama tam, kas eina po 

to, idant viskas sudarytų visumą ir iš tiesų galėtų būti vadinama viena. Tad 
sudėtinis pojūtis, atsirandantis iš trigarsio, skaidosi į absoliutų kiekvieno 
jį sudarančio garso pojūtį ir į lyginamąjį kiekvieno iš tų garsų sudaromo 
intervalo pojūtį. Nėra nieko, kas šiame akorde būtų anapus jusliškumo, o 
tai reiškia, kad minėtą sąsają galima nustatyti vien iš garsų santykio bei 
intervalų analogijos, ir tai yra vienintelis tikras principas, iš kurio kyla visi 
harmonijos bei moduliacijos dėsniai. Tad jei visą harmoniją sudarytų vien 
mažorinių trigarsių seka, jai atlikti užtektų intervalų, panašių į tuos, kurie 
sudaro tokį akordą. Nes jei koks nors ankstesnio akordo garsas neišvengia- 
mai būtų pratęstas jį sekančiame akorde, tai visi akordai būtų pakankamai 
susiję, ir bent jau šia prasme harmonija būtų viena. Tačiau tokios sekos ne 
tik išstumtų bet kokią melodiją kartu su jos pagrindą sudarančia diatonika, 
bet nepasiektų ir tikro meno tikslo, kadangi muzika yra kalbėjimas, todėl ji 
turi turėti savo periodus, savo frazes, savo pauzes, savo sustojimus, savo įvai- 
riausio pobūdžio skyrybą, o harmoninės eigos vienodumas nieko panašaus 
nepateiktų. Diatoniniai laipsniai reikalavo, kad mažoriniai ir minoriniai 
akordai būtų persipynę, ir siekiant pažymėti frazes bei pauzes, atsirado di- 
sonansų būtinybė. Tuo tarpu sąryšinga mažorinių trigarsių seka nesuteikia 
nei minorinio trigarsio, nei disonanso, nei kokios nors frazės, o skyrybos 
čia išvis nėra. Ponas Rameau, savo sistemoje norėdamas būtinai iš gamtos 
išvesti visą mūsų harmoniją, šiam tikslui pasinaudojo kitu savo sumanymo 
patyrimu...“ (Ibid. Autorius kursyvu išskiria tik žodį harmonija.) 


Rameau klaida atitinka modelį, pagal kurį, Rousseau požiūriu, susi- 


formuoja visos klaidos ir visos istorinės perversijos: istoriškai judėdamas 
ratu, elipse ar kokiu kitu nepavaizduojamu būdu, abstraktus racionalumas 
ir šalta konvencija šiame judėjime susijungia su negyva gamta, fiziniu pa- 
sauliu, tam tikras racionalizmas susipina su materializmu ar sensualizmu. 


Arba empirizmu - klaidingu empirizmu, tiesiogines patirties duotybes 


falsifikuojančiu empirizmu. Ir šis protą klaidinantis falsifikavimas visų 
pirma yra širdies paklydimas. Kai Rameau klysta', tai jo paklydimai visų 
pirma yra dvasiniai, o tik po to teoriniai. Darbe Tyrimas Rousseau rašo: 
„Atvirai prisipažinsiu: man atrodo, kad rašinyje, pavadintame Su muzika 
susijusios klaidos, knibždėte knibžda klaidų, ir kad jame nematau nieko, 


- 


„Ponas Rameau savo sistemoje norėdamas visą mūsų harmoniją būtinai kildinti iš gamtos, 
šiam tikslui pasinaudojo kitu savo sumanymo patyrimu... Tačiau visų pirma patyrimas čia ir 
yra klaidingas... Suponuojant, kad šis patyrimas teisingas, nepavyktų pašalinti sunkumų. Jei, 
kaip mano Rameau, bet kokia harmonija kyla iš skambančio kūno rezonavimo, tokiu atveju ji 
negali kilti iš skambančio, bet nerezonuojančio kūno vibracijų. Iš to, kas nerezonuoja, kildinti 
harmonijos principus - tai iš tiesų keista teorija. O priversti vibruoti, bet ne rezonuoti skambantį 
kūną, lyg pats garsas būtų kas nors kita nei vibracijų judinamas oras - tai nevykusi fizika...“ 

išskyrus tai, kas parašyta pavadinime. Tačiau šios klaidos atsiradusios ne 
dėl Rameau intelektinių sugebėjimų stokos. Vienintelis jų šaltinis - jo 
širdis, ir kai jis nebus apakintas aistros, tuomet geriau nei kas nors kitas 
galės spręsti apie geras savo meno taisykles.“ Širdies paklydimas, dėl 
kurio Rameau persekioja! Rousseau, gali tapti teorine klaida tik tada, 
jei Rameau taps kurčias pačiai muzikos sielai - melodijai, o ne harmoni 
jai; jei taps kurčias (o tai dar didesnis kaltinimas) ne tik kaip muzikantas, 
bet ir kaip muzikografas: „Darbe Su muzika susijusios klaidos pastebiu du 
svarbiausius principus. Pirmasis, kuriuo p. Rameau vadovavosi visuose 
savo raštuose ir kuris, negana to, yra visoje jo muzikoje - tai tvirtinimas, 
jog harmonija yra vienintelis meno pagrindas, o melodija tik išvedama iš 
jos, ir jog visi didieji muzikos poveikiai gimsta iš harmonijos“ (Ibid.). 

Rameau paklydimas simptomiškas. Jis išduoda Vakarų istorijos ligų 
ir kartu europietišką etnocentrizmą. Kadangi harmonija, Rousseau su 
pratimu, yra muzikinė perversija, dominuojanti tik Europoje (šiaurės 
Europoje), o etnocentrizmo esmė - manyti, jog harmonija yra natūralus ir 
universalus muzikos principas. Harmonijos, griaunančios muzikos ener 
giją ir varžančios imitavimo galią - melodiją - nebuvo muzikos pradžioje 
(in illo tempore) ir jos nėra neeuropietiškose muzikose (alibi). Galima 
būtų kelti klausimą, ar Rousseau, pagal mums jau gerai pažįstamą schemų, 
nekritikuoja etnocentrizmo remdamasis simetrišku antietnocentrizmu 
bei giliuoju vakarietišku etnocentrizmu, - būtent tada, kai kalba apic 
harmoniją kaip apie Europai būdingą blogį ir mokslą’. 


! Žr., pavyzdžiui, Išpažinimai, p. 334 [p. 367]. 

„Kai pagalvoji, kad iš visų pasaulio tautų, kurios juk visos turi muziką ir dainavimą, curo 
piečiai vieninteliai turi harmoniją, akordus, ir jiems tokios garsų sampynos atrodo malonio», 
kai pagalvoji, kad pasaulis gyvavo tiek amžių, o iš visų dailiuosius menus puoselėjusių tautų 
nė vienai nežinoma tokia harmonija; kad joks gyvūnas, joks paukštis, jokia gamtinė būtybė 
neskleidžia jokių kitų garsų, išskyrus unisoną, ir jokios kitos muzikos, išskyrus melodiją; kul 
tokios skambios bei muzikalios rytiečių kalbos, kad tokia subtili, jautri ir meniškai išlavintu 
graikų klausa niekada šių geismingų ir jausmingų tautų nepaskatino atrasti harmonijos; kuil 
net ir be jos jų muzika turėjo stebuklingą poveikį, o su harmonija mūsų muzika turi tokį 
silpną poveikį; ir, pagaliau, kad būtent šiaurės tautoms, kurių šiurkščius bei grubius [jutimo | 
organus labiau veikia balso riksmas ir triukšmas nei intonacijų švelnumas ir moduliacijų 
melodingumas, buvo lemta padaryti šį didįjį atradimą ir jį pateikti kaip visų meno taisyklių 
principą; kai į visa tai atkreipi dėmesį, sunku nejįtarti, kad visa mūsų harmonija tėra gotikos Ii 
barbariškų laikų išradimas, kurio niekada nebūtumėme padarę, jei būtumėme buvę jautresni 
tikram meno grožiui ir iš tiesų natūraliai muzikai. O p. Rameau tvirtina, kad harmonija ytu 
paties didžiausio muzikinio grožio šaltinis, tačiau šiai nuomonei prieštarauja faktai ir protas 
Faktai prieštarauja todėl, kad nebeliko didžiojo muzikos poveikio, o išradus kontrapunktų, Ji 
prarado savo energiją bei galią, be to, pridurčiau, kad grynai harmoninis grožis - tai grohia 
išlavintam protui ir jis veikia tik turinčius didelę meno patirtį; o tikrasis meno grožis kyla IA 
gamtos, jam yra ir turi būti jautrūs tiek išmanantys, tiek neišmanantys žmonės. Protas prici 


N 

Geroji muzikos forma, kuri per reprezentuojančią imitaciją kuria 
prasmę pranokdama jusles - tai melodija. Pagal tą patį dichotomijos 
principą, kuris kartojasi iki begalybės, pačioje melodijoje reikėtų išskirti 
gyvybės ir mirties principus ir rūpestingai išlaikyti juos skiriantį at- 
stumą. Kaip būna geroji muzikinė forma (melodija) ir blogoji muziki- 
nė forma (harmonija), lygiai taip pat būna geroji ir blogoji melodinė 
forma. Vis iš naujo ir iš naujo nepavargstamai atlikdamas dichotominį 
veiksmą, Rousseau deda visas pastangas, kad atskirtų dvi išoriškas ir 
heterogeniškas galias - pozityvų ir negatyvų principą. Blogasis melodijos 
elementas, savaime suprantama, susijęs su bloguoju muzikos apskritai 
elementu, t. y. sa harmonija. Tad ši antroji perskyra tarp gerosios ir blo- 
gosios melodinės formos vėl verčia kelti klausimą dėl pirmosios išorybės: 
melodijoje jau esama harmonijos: 


Melodija susijusi su dviem skirtingais principais, priklausomai nuo to, 
kokiu aspektu apie ją svarstoma. Žiūrint į ją garsinių santykių bei tonacijos 
taisyklių aspektu, jos principas glūdi harmonijoje, kadangi būtent harmo- 
nijos analizė pateikia gamos laipsnius, tonacijos stygas ir moduliacijos 
dėsnius - unikalius giedojimo elementus. Remiantis šiuo principu, visa 
melodijos galia - tai tik malonus ausies glostymas, panašiai kaip maloniais 
spalvų deriniais galima glostyti akis. Tačiau žiūrint į muziką kaip į imitavi- 
mo meną, kuriuo dvasią galima jaudinti įvairiais vaizdais, o širdį - įvairiais 
jausmais, sužadinti ar nuslopinti aistras, žodžiu, daryti dvasinį poveikį, 
pranokstantį tiesioginį juslių pasaulį, - jai reikia surasti kitą principą, ki- 
taip neaišku, kokiu būdu vien tik harmonija ir visa, kas iš jos kyla, galėtų 
mus taip jaudinti. 


Ką galima pasakyti apie šį antrąjį principą? Be abejo, jis turėtų įgalinti 
imitavimą: mene prigimties reprezentavimu ir jausmų išreiškimu mus 
gali dominti, jaudinti vien tik imitavimas. Bet kas gi imituoja ir išreiš- 
kia melodijoje? Tai intonacija. Mes daug laiko paskyrėme šiai diskusijai 


tarauja todėl, kad harmonija nepateikia jokio imitavimo principo, pagal kurį atvaizduodama 
ar išreikšdama jausmus muzika galėtų tapti dramatiniu ar imitaciniu žanru, kuris yra pati 
kilniausia ir vienintelė energijos turinti meno dalis; viskas, kas susiję su garsų fizika, itin 
ribotai mums suteikia malonumo ir turi labai mažai galios žmogaus širdžiai“. (Žodynas). 
Ta proga pastebėsime, kad Rousseau pripažįsta du dalykus, kuriuos kitur neigia: 1. tai, kad 
muzikos grožis kyla iš gamtos; 2. tai, kad gyvūnai gieda, - tiesa, tai vien melodinis, bet dėl to 
visiškai grynas giedojimas. Šitaip pasitvirtina prieštaringo prigimties ir gyvuliškumo sąvokų 
vartojimo prasmė ir funkcionavimas: pavyzdžiui, muzika tampa tuo, kuo ji yra - žmogiš- 
ka - ir įveikia gyvuliškumą tik per tai, kas jai kelia mirtiną grėsmę - per harmoniją. 

su Rameau taip pat ir tam, kad geriau išryškintume intonacijos sąvoką. Ji 
mums bus reikalinga, kai nuo jos pereisime prie šnekos ir rašto santykių 
teorijos. 


Koks yra tas antrasis principas? Kaip ir pirmasis, jis yra gamtoje |atkreipki- 
me dėmesį: Rousseau pripažįsta, kad harmonija - antinatūralus principas, 
mirties bei barbariškumo principas - yra taip pat ir gamtoje, - J. D.], tačiau 
norint jį ten aptikti, reikia subtilesnio, nors ir paprastesnio stebėjimo ir 
didesnio stebinčiojo jautrumo. Tai tas pats principas, dėl kurio keičiasi 
kalbančio balso tonas, priklausomai nuo sakomų dalykų ir nuo vidinės 
kaitos, kuri jaučiama apie juos kalbant. Būtent kalbų intonacija nulemiu 
kiekvienos tautos melodiją, būtent intonacija leidžia kalbėti progiesmiu 
ir su didesne ar mažesne energija, priklausomai nuo to, kiek intonacijų 
turi kalba. Iš tos kalbos, kurios intonacijos ryškesnės, turi sklisti gyvesnė, 
jausmingesnė melodija, o iš tos, kuri turi mažai intonacijų ar visai jų neturi, 
sklinda tik ilgesinga, šalta, niekuo neišsiskirianti ir neišraiškinga melodija. 
Štai tikrieji principai. [Kursyvas mūsų.) 


Esė, o konkrečiai tris jos skyrius apie muzikos kilmę, apie melodiją 
ir apie harmoniją (tokia yra jų [istorinio] tapsmo seka), galima skaityti 
pagal tą pačią schemą. Bet pakaitalo sąvoka šiuo atveju esti pačiame teks- 
te - įvardyta, nors ir neišdėstoma (ji niekada ir niekur neišdėstoma). Mus 
čia domina kaip tik ši implikavimo, įvardijamos esaties ir tematizuoto 
išdėstymo skirtis. 

Skyriuje apie melodiją pateikiami tie patys apibrėžimai, tačiau svarbu 
tai, kad jie įrodinėjami pedagoginiais argumentais, visiškai pasiskolintais 
iš analogijos su erdviniu menu, su daile. Šiuo pavyzdžiu visų pirma sie- 
kiama parodyti, kad santykių mokslas (pavyzdžiui, intervalų skaičiavimas 
harmonijoje) yra šaltas, neturintis imitavimo energijos, tuo tarpu imituo- 
janti prasmės (jausmo, mus dominančio daikto) išraiška yra tikrasis gyvas 
kūrinio turinys. Nesistebėkime, kad Rousseau piešinį priskiria menui, o 
spalvas - mokslui ir santykių skaičiavimui. Tai tik tariamas paradoksas. 
Piešinį reikia suprasti kaip imitavimo sąlygą, o spalvą - kaip natūralią 
substanciją, kurios žaismė gali būti paaiškinta fizinėmis priežastimis ir 
tapti kiekybinio santykių mokslo, erdvinio mokslo ir intervalų išdėsty- 
mo pagal analogiją objektu. Šitaip pasirodo dviejų menų - muzikos ir 
dailės analogija. Tai analogija tikrąja to žodžio prasme. Abiejuose šiuose 
menuose slypi pagedimo principas, kuris keistu būdu glūdi ir prigim- 
tyje, ir abiem atvejais šis pagedimo principas susijęs su suerdvinimu, su 

intervalų reguliarumu, pagrįstu skaičiavimu ir analogija. Be to, abiem 
atvejais - ir muzikoje, ir dailėje, ar būtų kalbama apie spalvų, ar apie 
muzikines gamas, apie tonų kaip regimų niuansų ar kaip girdimų niuansų 
harmoniją, racionalus harmonijų skaičiavimas yra chromatika, šį žodį 
suprantant plačiąja prasme, peržengiančia siaurą muzikinę jo reikšmę, 
susijusią su gama ir bosu. Esė Rousseau nevartojo šio žodžio, bet Žodyne 
analogijos su juo neišvengia: „Būdvardis chromatinis kartais suvokiamas 
daiktavardiškai - chromatika. Tai tam tikros rūšies muzika, kurią sudaro 
daugybė vienas po kito sekančių pustonių. Šis žodis kilęs iš graikų kal- 
bos: xpõðpa reiškia spalvą. Graikai šios rūšies muziką taip vadino arba 
dėl to, kad ją žymėjo raudonais ar skirtingų spalvų ženklais; arba, pasak 
kai kurių autorių, dėl to, kad chromatinė rūšis yra per vidurį tarp dviejų 
kitų, kaip ir spalva yra per vidurį tarp baltos ir juodos; arba, pasak kitų 
autorių, dėl to, kad šios rūšies muzika pajvairina ir pagražina diatoniką 
pustoniais, kurie muzikoje daro tą patį poveikį, kaip ir spalvų įvairovė 
dailėje.“ Chromatiškumas, gama meno kilmei yra tas pats, kas raštas — 
šnekai. (Pagalvokime apie tai, kad gamma - tai taip pat graikų raidės 
pavadinimas, įvestas į paraidinio muzikos užrašymo sistemą). Rousseau 
norėtų atstatyti natūralų meno lygmenį, kuriame chromatiškumas, har- 
moniškumas, intervalas būtų nežinomi. Jis norėtų nutrinti tai, ką jis tarp 
kita ko pripažįsta, t. y. tai, kad melodiškume esama harmoniškumo ir 
t. t. Tačiau kilmė turi (turėtų) (tokia šioje vietoje ir kitur yra santykio su 
kilme gramatika bei leksika) būti gryna melodija: „Pirmosios istorijos, 
pirmosios viešosios kalbos, pirmieji įstatymai buvo eiliuoti: poezija buvo 
išrasta dar iki prozos. Taip turėjo būti, nes jausmai prakalbo anksčiau už 
protą. Taip pat buvo ir su muzika: iš pradžių nebuvo kitokios muzikos nei 
melodija ir kitokios muzikos nei varijuojamas šnekos garsas; iš intonacijų 
formavosi giedojimas...“ (Kursyvas mūsų). 

Tačiau kaip dailėje piešimo menas degraduoja, kai jį pakeičia spalvų 
fizika’, lygiai taip ir giedojime harmonija pirmapradiškai gadina melodiją. 


! XIII skyrius „Apie melodiją“ beveik visas skirtas dailei. Privalome in extenso pacituoti šį 
nuostabų puslapį. Dabar galime lengviau nei kada nors suprasti šios ištraukos ironiją: „Įsi- 
vaizduokite šalį, kurioje nebūtų jokio supratimo apie piešimą, bet kurioje daugelis žmonių, 
visą gyvenimą derindami, maišydami, rinkdami spalvas, manytų, kad jų dailės menas yra 
tobulas. Apie mūsų dailę jie samprotautų panašiai, kaip mes samprotaujame apie graikų 
muziką. Jei kalbėtume jiems apie gražių paveikslų mums sukeliamas emocijas ir apie jaus- 
mingo siužeto mums sukeliamą malonų susijaudinimą, jų [dailės] žinovai tuoj pat imtų į 
tai gilintis, lygintų savo ir mūsų spalvas, nagrinėtų, ar mūsų žalia spalva yra švelnesnė, o 
raudona - ryškesnė; tyrinėtų, kokia spalvų dermė gali paskatinti verkti, o kokia gali sukelti 
pyktį. Tos šalies Buretteai [Pierre-Jeanas Buretteas - XVIII amžiaus muzikas ir gydytojas, 

Harmonija - tai pirmapradis melodijos pakaitalas. Tačiau Rousseau nic 

kada aiškiai nesuformuluoja stokos pirmapradiškumo, dėl kurio tampa 
būtinas pamainymo priedas, t. y. kiekybė ir kiekybiniai skirtumai, kuric 
visada jau veikia melodiją. Jis to nesuformuluoja, arba veikiau sako tai 
nepasakydamas, miglotu ir kontrabandiniu būdu. Ir jį skaitant, reikia jį 
užklupti, jei galima taip pasakyti, čia pavartojant šį pasakymą iš romano 
Išpažinimai: „ties šiuo kontrabandiniu darbu“!. Mūsų ką tik pacituotoje 
ištraukoje iš Esė muzikos kilmė apibrėžiama taip, kad prieštaringumas 


- 


Grožinės literatūros akademijos narys, rašęs veikalus apie senovės muziką - vert. past. 
šiukšlių krūvoje surastų keletą mūsų paveikslų subjaurotų draiskanų ir su nuostaba klausių, 
kuo gi toks koloritas nepaprastas. 

O jei kaimyninėje tautoje pradėtų formuotis kokie nors piešimo braižiniai, eskizai, kokiom 
nors dar netobulos figūros, visa tai būtų laikoma keverzojimu, kaprizinga ir barokiška daile. 
Tuo būtų ir apsiribota, siekiant išsaugoti polinkį tam paprastam grožiui, kuris iš tiesų nieko 
neišreiškia, bet leidžia švytėti gražiems niuansams, dideliems itin spalvingiems paviršiams, 
begaliniams atspalvių persiliejimams be jokios juos skiriančios linijos. 

Galbūt pamažu tobulėjant pagaliau būtų pradėta eksperimentuoti su prizme. Tuoj pat koka 
nors garsus menininkas sukurtų ištisą su ja susijusią sistemą. „Ponai, - pasakytų jiems, - no 
rėdami filosofuoti, turime pasiekti fizines priežastis. Štai šviesos spektras, štai visos pirminės 
spalvos, štai jų santykiai, proporcijos, štai tikrieji dailės jums teikiamo malonumo principai. 
Visi tie mįslingi žodžiai - piešimas, atvaizdavimas, figūra - tai grynas prancūzų dailininkų 
šarlatanizmas, kurie imituodami mano sužadiną sieloje kažkokią kaitą, o juk žinome, kad yra 
tik pojūčiai. Jums kalbama apie nuostabius jų paveikslus, bet pasižiūrėkite į mano spalviniu 
tonus.“ 

Ir Rousseau toliau tęsia įsivaizduojamą to užsieniečio kalbą (užsieniečio ir dailės teoretiko), 
iš tiesų panašų į prancūzų muzikantą bei muzikografą, analogišką Rameau: „,Prancūrų 
dailininkai, - tęstų jis, - galbūt pastebėjo vaivorykštę. Iš gamtos jie galėjo gauti tam tikrų 
polinkį niuansui ir tam tikrą potraukį koloritui. O aš jums parodžiau tikruosius, didžiuosius 
meno principus. Ką gi aš sakau! Visų menų, ponai, ir visų mokslų principus! Spalvų tyrimas, 
spindulių lūžimo per prizmę apskaičiavimas jums pateikia vienintelius tikslius santykius, 
kokie tik būna gamtoje - visų santykių taisyklę. O juk pasaulyje viskas tėra santykiai. Tad 
žinodami kaip piešti, žinome viską, žinodami kaip pasirinkti spalvas, žinome viską.“ 

Ką galėtume pasakyti apie dailininką, kuris samprotauja taip todėl, kad jam trūksta sugebėji 
mo jausti bei skonio, ir kuris dailės mums keliamą malonumą taip kvailai apriboja savo meno 
fizika? Ką galėtume pasakyti apie muzikantą, kuris turėdamas panašių prietarų galvotų, kad 
didžiojo muzikos poveikio šaltinis yra vien harmonija? Pirmąjį mes nusiųstumėme dažyti 
medžio plokščių, o antrąjį pasmerktumėme kurti prancūziškas operas.“ 

Kaip tik šioje pirmosios knygos ištraukoje paaiškinama „kaip aš įpratau nutylėti savo troški 
mus, slėptis, apsimetinėti, meluoti ir pagaliau vaginėti...“ (p. 32 [p. 36]). Šiek tiek ankstėlesnę 
ištrauką mums dėl įvairių priežasčių atrodo būtina perskaityti: „Amatas pats savaime man 
tiko: aš labai mėgau piešti, darbas rėžtuvu mane gan domino, o kadangi laikrodžių graverio 
amatas nelabai sudėtingas, tai tikėjausi greit čia pasiekti tobulumo. Gal man ir būtų pavykę, 
jeigu mano šeimininko brutalumas ir baisi priespauda nebūtų manęs atgrasę nuo darbo. Aš 
vogdavau nuo jo laiką tos pat rūšies darbams, tik šie man kvepėjo laisvės žavesiu. Aš gravi 
ruodavau savotiškus medalius, kurie man ar mano draugams turėjo atstoti riterių ordinus. 
Užklupęs mane prie šio kontrabandinio darbo, šeimininkas apkūlė mane, sakydamas, kad 
lavinuosi daryti netikras monetas, nes mūsų medaliuose buvo respublikos herbas. Galėčiau 
prisiekti, kad visiškai nieko nenutuokiau apie padirbtus pinigus ir labai menką teturėjau 
nuovoką apie tikruosius. Aš geriau žinojau, kaip kalami romėniški asai negu mūsiškės trijų 
sū vertės monetos“ [p. 35]. 

ar neaiškumas netampa samprotavimo tema. „...Iš intonacijų formavosi 
giedojimas, iš kiekybinių dydžių - metras, ir žmonės kalbėjo tiek garsais, 
ritmu, kiek ir [garsų] artikuliacijomis bei balsais. Kaip sako Strabonas, 
kalbėjimas ir giedojimas kadaise buvo vienas ir tas pats dalykas, o tai 
rodo, priduria jis, kad poezija yra iškalbos šaltinis. Teisingiau būtų buvę 
sakyti, kad tiek vienas, tiek kitas turėjo tą patį šaltinį, ir iš pradžių buvo 
vienas ir tas pats dalykas. Turint omenyje būdą, kuriuo susivienijo pir- 
mosios bendruomenės, argi reikia stebėtis, kad pirmosios istorijos buvo 
ciliuotos, o pirmieji įstatymai giedami? Argi reikia stebėtis, kad pirmieji 
gramatikai savo meną pajungė muzikai, ir vienu metu buvo tiek grama- 
tikos, tiek muzikos mokytojai?“ 

Šiuos teiginius turėsime susieti su kitais analogiškais, pavyzdžiui, Vico 
teiginiais. Kol kas mus domina Rousseau samprotavimui būdinga logi- 
ka: užuot iš šio vienalaikiškumo daręs išvadą, kad giedojimas prasidėjo 
gramatikoje, kad skirtis jau buvo pradėjusi gadinti melodiją, tuo pačiu 
metu suteikdama jai tiek galimybę būti, tiek ir taisykles, Rousseau mano, 
kad melodija turi (turėtų) apimti gramatiką taip, kad jos taptų viena nuo 
kitos neatskiriamos. Čia turi (turėtų) būti pilnuma, o ne stoka — esatis 
be skirties. Nuo šiol pavojingas pakaitalas - gama arba harmonija - at- 
cina iš išorės ir prisijungia prie laimingos bei nekaltos pilnumos kaip 
blogis ir stoka. Jis ateinąs iš išorės, kuri esanti paprasta išorė. O tai ati- 
tinka tapatybės logiką ir klasikinės ontologijos principą (išorė yra išo- 
riška, būtis yra ir t. t.), bet ne papildomumo principą, pagal kurį išorė 
yra vidus, o kitas ir stoka prisijungia kaip pliusas, pakeičiantis minusą; 
pagal kurį tai, kas prisijungia prie kokio nors dalyko, užima to dalyko 
trūkumo vietą, o trūkumas, kaip vidaus išorė, jau yra vidaus viduje ir t. t. 
Tuo tarpu Rousseau aprašo, kaip stoka, prisijungdama kaip pliusas prie 
pliuso, pažeidžia energiją, kuri turi (turėtų) būti ir likti nepaliesta. Ir ji 
ją pažeidžia kaip pavojingas pakaitalas, kaip nusilpninantis, pavergian- 
tis, nutrinantis, atskiriantis ir klaidinantis substitutas: „Jei mes tūkstantį 
metų skaičiuotume garsų santykius ir harmonijos dėsnius, kaip iš šio 
meno kada nors padarytume imitavimo meną? Koks yra šio vadinamojo 
imitavimo principas? Kieno ženklas yra harmonija? Ir kas bendra tarp 
akordų ir mūsų jausmų?.. supančiodama melodiją, iš jos ji [harmonija] 
atima energiją ir išraišką; ji nuslopina jausmingą intonaciją ir ją pakeičia 
harmoniniu intervalu; giesmes ji pajungjia tik dviem tonacijoms;, nors jos 


i mažorinei ir minorinei. 

turėtų jų turėti tiek, kiek esama šnekėjimo tonų; ji nutrina ir sunaikina 
daugybę garsų bei intervalų, kurie neįeina į jos sistemą; trumpai tariant, 
ji taip atskiria giedojimą nuo šnekėjimo, kad šios dvi kalbos susikauna, 
ima prieštarauti viena kitai, panaikina viena kitos teisingumą ir kokiame 
nors patetiniame siužete gali susijungti tik absurdišku būdu.“ (Kursyvas 
mūsų: ypač dar kartą atkreipiame dėmesį į keistą nutrynimo ir pakeitimo 
verčių sąsają). 

Ką gi Rousseau pasako nesakydamas, pamato nematydamas? Tai, 
kad pamainymas visada jau yra prasidėjęs; kad imitavimas - meno 
principas - visada jau yra suardęs natūralią pilnumą; kad turėdamas 
tapti kalbėjimu, imitavimas visada jau buvo pažeidęs esatį per skirsmą; 
kad gamtoje jis visada yra tai, kas pamaino prigimtinę stoką - gamtos 
balsą pamainantis balsas. Rousseau tai sako, tačiau iš to nedaro jokių 
išvadų: 


Vien harmonijos nepakanka išraiškoms, kurios atrodo priklausomos tik 
nuo harmonijos. Griaustinį, vandens šniokštimą, vėjus, audras paprasti 
akordai perteikia prastai. Kad ir ką darytumėme, triukšmas nieko ne 

sako dvasiai. Reikia, kad daiktai kalbėtų, idant būtų išgirsti. Kiekvienoje 
imitacijoje tam tikros rūšies kalbėjimas visada turi pamainyti gamtos balsų. 
Muzikantas, norintis triukšmu perteikti triukšmą, klysta. Jis nežino nel 
stiprių, nei silpnų savo meno pusių. Jo sprendimai apie meną neskoningi 
ir neprotingi. Paaiškinkite jam, kad jis turi perteikti triukšmą giedojimu; 
o jei norėtų perteikti varlių kvarkimą, jis turėtų priversti jas giedoti. Mat 
neužtenka to, kad jis imituotų, reikia, kad jis jaudintų ir patiktų. O be šito 
jo nykus imitavimas yra niekas: niekieno nesudomindamas, jis nepadaro 
jokio įspūdžio. [Kursyvas mūsų]. 


Rašto gudrybė' 


Štai mes ir priėjome prie diskurso kaip pakaitalo. Ir prie Esė struktūros 
(kalbos kilmė, muzikos kilmė ir išsigimimas, kalbos išsigimimas), kurioje 
kalbos stuktūra atsispindi ne tik savo kaita, bet ir savo erdve, išsidėsty- 
mu - tuo, ką pažodžiui būtų galima pavadinti jos geografija. 

Kalba yra struktūra - vietos ir verčių priešpriešų sistema - ir orientuota 
struktūra. Šiek tiek žaisdami žodžiais pasakysime, kad jos orientavimasis 


i le tour dėcriture - le tour - daugiareikšmis žodis: 1) „kontūras, apvadai, ribos“; 2) „ratas, 
apsisukimas, sukimasis ratu“; 3) „gudrybė“; 4) „eilė“ (tam tikroje sekoje). Kone visos šiu 
žodžio reikšmės panaudojamos šio skyrelio kontekste. 

yra dezorientavimasis. Būtų galima pasakyti poliarizacija. Orientavimas 
judėjimui suteikia kryptį, susiedamas jį su jo kilme tarsi su jo rytais'. Ir 
vakarai, pabaiga bei nuopuolis, kadencija' arba praeinantis laikas, mirtis 
arba naktis mąstomi remiantis būtent kilmės šviesa. O pagal Rousseau, 
kuris perima itin banalią XVII amžiaus priešpriešą!, kalba, jei taip galima 
pasakyti, sukasi" kaip žemė. Čia neteikiama pirmenybė nei rytams, nei 
vakarams. Atskaitos taškai, du galai ašies, aplink kurią sukasi (nolog, 
noheiv) Žemė, ir kuri vadinama racionalia ašimi - tai šiaurės ir pietų 
polius. 

Kalbų raida nesudarys istorinės linijos ir neišsidėstys tarsi nejudrus 
paveikslas. Įvyks tik kalbos ratas. Ir šis kultūros judėjimas bus tvarkingas 
ir kartu ritmiškas pagal tai, kas gamtoje yra natūraliausia - pagal Žemės 
sukimąsi ir metų kaitą. Kalbos pasėjamnos. Ir jos pačios eina nuo vieno 
metų laiko prie kito. Kalbų padalijimas, besiformuojančių kalbų pasi- 
dalijimas į sistemas, nukreiptas į šiaurę arba į pietus, - ši vidinė riba iš 
karto vagoja kalbą apskritai ir kiekvieną kalbą atskirai. Tokia bent jau 
būtų mūsų interpretacija. Rousseau norėtų, kad pietų ir šiaurės kraštų 
priešprieša nustatytų natūralią ribą tarp daugybės kalbų tipų. Tačiau tai, 
ką jis aprašo, neleidžia taip galvoti. Šis aprašymas leidžia pripažinti, kad 
priešprieša šiaurė/pietūs, būdama racionali, bet ne natūrali, struktūrinė, 
bet ne faktinė, santykinė, bet ne substancinė, brėžia atskaitos ašį kiekvie- 
nos kalbos viduje. Jokia kalba nėra iš šiaurės ar iš pietų, bet koks realus 
kalbinis elementas turi ne absoliučią, o vien diferencinę padėtį. Štai dėl 
ko polių priešprieša nėra tai, kas dalija jau egzistuojančių kalbų visumą: 
vis dėlto, nors to ir nedeklaruoja, Rousseau ją aprašo kaip kalbų kilmę. 
Turime įvertinti šį nuotolį tarp aprašymo ir deklaravimo. 

Tai, ką mes laisvai pavadinsime kalbų poliarizacija, kiekvienos kal- 
binės sistemos viduje atkartoja priešpriešą, leidusią mąstyti, jog kalba 
atsiradusi iš to, kas nėra kalba, o būtent iš jausmo ir poreikio, taip pat iš 
visos serijos konotatyvių reikšmių priešpriešos. Nesvarbu, ar ji būtų iš 
šiaurės, ar iš pietų, bet kokia kalba apskritai prasiveržia, kai aistringas 
geismas pranoksta fizinius poreikius, kai prabunda vaizduotė, kuri pa- 
žadina gailestingumą ir išjudina pakaitalų grandinę. Bet vos tik kalbos 


' à son origine comme d son orient - žodis orient bendrašaknis su žodžiu orientation - „orien- 
tavimas(is); kryptingumas“, be to jis fonetiškai asocijuojasi su žodžiu origine - „kilmė“. 

" la cadence - žodis kilęs iš italų kalbos: cadere - „kristi“. 

! Čia pati artimiausia nuoroda būtų Condillacas. Žr. skyrių „Apie poezijos kilmę“ [Condillaco] 
knygoje Esė apie žmogaus pažinimo kilmę [Essais sur lorigine des connaissances humaines]. 

“i tourne - tourner reiškia suktis ratu. Plg. šio skyrelio pavadinimą (žr. i vert. paaiškinimą, p. 282). 

susiformuoja, poreikio/jausmo poliai ir visa pakaitalų struktūra toliau 
veikia pačiame kiekvienos kalbinės sistemos viduje: kalbos būna daugiau 
ar mažiau artimos grynam jausmui, t. y. daugiau ar mažiau nutolusios nuv 
gryno poreikio, daugiau ar mažiau artimos grynai kalbai ar grynam ne 
kalbiškumui. O šio artumo matas nustato kalbų klasifikavimo struktūrinį 
principą. Taip šiaurės kalbos yra veikiau poreikio, o pietinės kalbos (joms 
savo aprašyme Rousseau skiria dešimt kartų daugiau vietos) - veikiau 
jausmo kalbos. Tačiau šis aprašymas Rousseau nesutrukdo deklaruoti, 
kad vienos gimsta iš jausmo, o kitos - iš poreikio: vienos visų pirma iš 
reiškia jausmą, o kitos - visų pirma poreikį. Pietinėse žemėse pirmosios 
kalbos buvo meilės giesmės, o šiaurinėse - „pirmasis žodis buvo ne mylėk 
mane, bet padėk man“. Jei tokius deklaravimus suvoktume pažodžiui, 
privalėtume juos įvertinti kaip prieštaraujančius tiek aprašymams, tiek ir 
kitiems deklaravimams - konkrečiai deklaravimui, kad kalba negali gimti 
iš gryno poreikio. Tačiau šie prieštaravimai nėra vien išorinė regimybė, 
juos valdo troškimas funkcinę ir poliarizuotą kilmę traktuoti kaip realių 
ir natūralią. Negalėdamas tiesiog ryžtis tam, kad kilmės sąvoka turėtų 
vien reliatyvią funkciją tokioje sistemoje, kurioje glūdi kilmių daugybė 
ir kur kiekviena kilmė gali būti kitos kilmės padarinys ar atauga, šiaurė 
kokiai nors šiauriau esančiai vietovei gali tapti pietumis ir t. t., Rousseau 
norėtų, kad absoliuti kilmė būtų absoliutūs pietūs. Taip remiantis šia 
schema reikia iš naujo iškelti klausimą apie faktą ir principą, apie realią ir 
apie idealią kilmę, apie genezę ir apie struktūrą Rousseau samprotavime. 
Ši schema, be abejo, yra sudėtingesnė nei paprastai manoma. 

Čia reikia atsižvelgti štai į ką: pietūs yra kalbų kilmės vieta ir lopšys. 
Dėl to pietinės kalbos artimesnės vaikystei, nekalbiškumui ir gamtai. 
Tačiau kartu kilmei artimesnės grynesnės, gyvesnės, dvasingesnės kalbos. 
Priešingai, šiaurės kalbos yra nutolusios nuo kilmės, jos ne tokios grynos, 
ne tokios gyvos, ne tokios šiltos. Jose galima atsekti mirties artėjimą ir 
atšalimo didėjimą. Tačiau ir vėl neįsivaizduojamas dalykas čia yra tai, 
kad šis nutolimas priartina prie kilmės. Šiaurinės kalbos sugrąžina pric 
to poreikio, prie tos fizikos, prie tos gamtos, kuriai pietinės kalbos taip 
pat buvo pačios artimiausios, nors jos vėliau ir nutolo nuo gamtos. Ir čia 
mes matome tą patį neįmanomą pakaitalų struktūros piešinį, neįtikėtiną 
jos liniją. Nors pietų ir šiaurės, jausmo ir poreikio skirtumas paaiškina 
kalbų kilmę, jis lieka ir susiformavusiose kalbose, ir iki tam tikros ribos 
šiaurė atsiduria pietų pietuose, o pietūs dėl to patenka į šiaurės šiaurę. 
Jausmas daugiau ar mažiau ir iš vidaus išjudina poreikį. Poreikis dau- 

giau ar mažiau ir iš vidaus tramdo jausmą. Šis poliarizuotas skirtumas, 
griežtai tariant, turėtų neleisti atskirti dviejų serijų kaip tiesiog viena 
kitai išoriškų. Tačiau dabar žinome, kodėl Rousseau siekia palaikyti šį 
neįmanomą išoriškumą. Jo tekstas juda tarp to, ką mes pavadinome ap- 
rašymu ir deklaravimu - dviejų struktūrinių polių, o ne šiaip natūralių 
ir stabilių atskaitos taškų. 

Atsižvelgdami į jausme išliekančio poreikio spaudimo galią, susidursi- 
me su skirtingais jausmo tipais, tad ir su skirtingais kalbų tipais. Poreikio 
spaudimas keičiasi priklausomai nuo vietos. Vieta - tai geografinė padėtis 
ir kartu metų laikotarpis. Kadangi poreikių spaudimo skirtumai priklauso 
nuo vietinių skirtumų, mes negalėsime morfologinio kalbų klasifikavi- 
mo, atsižvelgiančio į poreikio poveikį kalbos formai, problemos atsieti 
nuo kalbos kilmės vietos problemos, t. y. tipologijos negalėsime atsieti 
nuo topologijos. Kalbų kilmę ir kalbų skirtumą reikia svarstyti kartu. 
Dėl to toliau mąstydami apie Esė struktūrą, mes matome, jog Rousseau 
šį dvigubą klausimą kelia kaip vieną ir tą patį klausimą, ir tik po to, kai 
apsvarsto kalbos apskritai arba pirmykščių kalbų apskritai apibrėžimą. 
VIII skyrius „Kalbų kilmės bendrieji ir vietos skirtumai“ pradedamas 
taip: „Viskas, ką iki šiol pasakiau, tinka pirmykštėms kalboms apskritai 
ir tiems jų pokyčiams, kurie atsiranda laikui bėgant, bet tai nepaaiškina 
nei jų kilmės, nei skirtumų.“ 

Kaip kalbos kilmės vieta tiesiogiai žymi kalbai būdingą skirtumą? 
Kokią privilegiją šiuo atveju turi vienokia ar kitokia vieta? Vietos api- 
brėžtis visų pirma reiškia žemės ir klimato prigimtį: „Pagrindinė jas 
[kalbas] skirianti priežastis susijusi su vieta, su klimatu, kuriame jos 
gimsta, ir su jų susiformavimo būdu. Norint suvokti tarp šiaurės ir pietų 
kalbų pastebimus bendrus ir specifinius skirtumus, reikia įsigilinti būtent 
į šią priežastį.“ Šis pasiūlymas atitinka pasižadėjimą, kuriuo prasideda 
Esė: reikia pateikti kalbų kilmės natūralų, o ne metafizinį, teologinį pa- 
aiškinimą: 


Šneka žmogų skiria nuo kitų gyvūnų, o kalba vieną tautą skiria nuo kitos. 
Iš kur yra kilęs žmogus, galima sužinoti tik po to, kai jis pašneka. Papročiai 
ir poreikiai priverčia kiekvieną žmogų išmokti savo šalies kalbą. Bet dėl ko 
tam tikra kalba yra būtent jo, o ne kitos šalies kalba? Norint atsakyti į šį 
klausimą, reikia įsigilinti į su vieta susijusias priežastis, kurios būtų anks- 
tesnės už pačius papročius: šnekos, kaip pirmosios socialinės institucijos, 
forma priklauso tik nuo natūralių priežasčių. 

Tad grįžti prie šių natūralių priežasčių tolygu išvengti teologinio-mo- 
ralinio usteron proteroni, kurį darė, pavyzdžiui, Condillacas. Žinome, kad 
antrajame Samprotavime Rousseau, pripažindamas Condillaco įtaką, vis 
dėlto jam priekaištauja už tai, kad siekdamas paaiškinti kalbų kilmę, šis 
pasitelkė papročius ir visuomenę, kartu pretenduodamas pateikti gry- 
nai natūralų paaiškinimą to, kas, jo požiūriu, vis dėlto yra Dievo dova- 
na. Rousseau apgailestauja, kad Condillacas savaiminė duotybe laiko tai, 
kuo kaip tik reikėtų nuo pat pradžių suabejoti, t. y. „tarp kalbos išradėjų jau 
susiformavusią tam tikrą visuomenę“. Tai „klaida tų, kurie samprotaudami 
apie gamtinį būvį į jį perkelia iš visuomenės paimtas idėjas“. Taip pat ir 
šiuo požiūriu Esė atitinka Samprotavimą. Iki kalbos nėra jokios socialinės 
institucijos. Kalba yra ne vienas kultūros elementas tarp daugelio kitų, bet 
institucijos apskritai stichija". Ji apima ir suformuoja bet kokią socialinę 
struktūrą. Visuomenėje nėra nieko, kas būtų anksčiau už ją, todėl jos 
priežastis gali būti tik ikikultūrinė, t. y. natūrali. Nors kalbos esmę sudaro 
jausmas, jos priežastis, kuri nėra jos esmė, kyla iš gamtos, t. y. iš porei- 
kio. Ir jei norėtume čia surasti tikslią jungtį tarp antrojo Samprotavimo 
ir keturių Esė skyrių, kuriuose svarstoma apie kalbų kilmę ir skirtumus 
(būtent remiantis tais faktais, iš kurių mes padarėme išvadą), reikėtų pa- 
kartotinai perskaityti bet kurį Pirmosios Samprotavimo Dalies puslapį, 
kuriame rašoma apie santykį tarp instinkto ir visuomenės, tarp jausmo 
ir poreikio, tarp šiaurės ir pietų. Čia pamatytume: 1) kad pamainomumas 
yra to santykio struktūrinė taisyklė („Tad laukinis žmogus, kuriam gamta 
davusi vien instinktą arba, tiksliau, kuris vietoj to, ko jam trūksta, galbūt 
kaip kompensaciją yra gavęs sugebėjimą iš pradžių pamainyti stokojamą 
dalyką, o paskui jį pakylėti virš gamtos, pradeda nuo grynai gyvuliškų 
funkcijų“. (Kursyvas mūsų)); 2) kad nepaisant esminio jausmo ir po- 
reikio heterogeniškumo, jausmas prisijungia prie poreikio kaip pasekmė 
prie priežasties, kaip rezultatas prie kilmės: „Kad ir ką sakytų moralistai, 
dažnai žmogiškas supratimas kyla iš jausmų... O jausmai savo ruožtu 
kyla iš mūsų poreikių...“; 3) kad Rousseau suteikia vietos geografiniam, 
t. y. struktūriniam paaiškinimui, kurį sako galįs paremti faktais; ir kad šis 
paaiškinimas tolygus šiaurės ir pietų tautų skirtumui, kai šiaurės tautos 
gauna pakaitalą, galintį užpildyti stoką, kurios nejaučia pietų tautos. Ir kai 


' usteron (gr.) - „vėlesnis“, proteron (gr.) - „ankstesnis, pirmesnis“. Turimas omenyje toks 
samprotavimas, kai tai, kas yra vėliau, paskelbiama ankstesniu, pirmesniu. 

i élément - čia Derrida naudojasi šio žodžio dvireikšmiškumu: jis reiškia ir „elementas“, ir 
„stichija“. 

VIII Esė skyrius taip pradeda svarstymus apie skirtumus: „Pasistenkime 
savo tyrinėjimuose atpažinti pačią gamtos tvarką. Esu priverstas padaryti 
nukrypimą viena tema, kuri taip nuvalkiota, kad tapo banali, bet visada 
reikia prie jos grįžti, norint surasti žmogiškų institucijų kilmę“, - mes 
galime įsivaizduoti, kur įterpti ilgą išnašą, kurios reikalauja ši Samprota- 
vimo ištrauka (Rousseau ką tik paaiškino, kad „jausmai savo ruožtu kyla 
iš mūsų poreikių...“): 


Jeigu reikėtų, man būtų nesunku šią nuojautą paremti faktais ir parody- 
ti, kad visose pasaulio Tautose Dvasios pažanga aiškiai proporcinga iš 
Gamtos gautiems arba aplinkybių nulemtiems poreikiams ir, atitinkamai, 
jausmams, skatinusiems šiuos poreikius patenkinti. Galėčiau parodyti, kad 
Egipte menai gimė ir išsiplėtojo ištvinstant Nilui; galėčiau pasekti menų 
plėtrą Graikijoje, kur tarp Atikos Smėlynų bei Uolų jie sudygo, išaugo ir 
išsistiebė iki pat Dangaus, o štai vaisingose Eufrato Pakrantėse negalėjo 
įsišaknyti. Galėčiau pastebėti, kad apskritai Šiaurės Tautos išradingesnės 
nei Pietų, nes joms sunkiau išsiversti be išradingumo. Tarsi šitaip Gamta 
norėjo sulyginti dalykus, Dvasiai suteikdama vaisingumo, kurio ji pagailėjo 
Žemei.“ (p. 143-144. Kursyvas mūsų). 


Tad esama tam tikros gamtinės ekonomijos, kuri rūpinasi pagal porei- 
kius sureguliuoti sugebėjimus ir paskirstyti pakaitalus bei kompensacijas. 
O tai suponuoja, kad pati poreikio sfera yra sudėtinė, hierarchizuota, 
diferencijuota. Būtent šia prasme su visais šiais tekstais reikėtų susieti 
Socialinio kontrakto III knygos VIII skyrių. Čia galima aptikti veikalo 
Įstatymų dvasia įtaką‘. Visa teorija apie poreikius pranokstančią darbo 
produkciją čia sudaro bendrą sistemą su valdžios formų tipologija (re- 
miantis „nuotoliu tarp liaudies ir valdžios“) ir su aiškinimu, paremtu 
klimato ypatybėmis (pagal tai, kiek nutolstama ar „priartėjama prie li- 
nijos“): „Tad štai kiekvienas klimatas sudaro natūralias priežastis, pagal 
kurias galima apibrėžti Valdymo formą, atsirandančią dėl klimato, ir netgi 
pasakyti, kokio tipo gyventojų ten turėtų būti.“ (T. III, p. 415). 

Tačiau poreikių teorija, kuri yra Esė pagrindas, žinoma, geriausiai 
išdėstyta penkių puslapių fragmente, kurį neabejotinai įkvėpė mus čia 


' Esprit des lois - Prancūzų filosofo Montesquieu pagrindinis veikalas, išleistas be datos ir be 
vardo 1748 metais ir turėjęs didžiulės įtakos politiniam mąstymui. 

! Šį fragmentą, kurio rankraštis buvo prarastas, 1861 metais išspausdino Streickeisen-Moultou. 
Jis dar kartą išleistas Pléiade leidyklos knygoje Politiniai fragmentai [Fragments politiques] 
(T. III, p. 529) pavadinimu Klimato įtaka civilizacijai. 

dominantys skyriai ir Politinių institucijų projektas!. Jame išskiriamos 
trys poreikių rūšys: tie poreikiai, kurie „priklauso nuo išlikimo“ ir nuo 
„gyvybės palaikymo“ (maistas, miegas); tie, kurie susiję su „gerove“, ku- 
rie „iš tiesų yra vien reikmės, tačiau kartais tokios ūmios, kad kamuoja 
labiau nei tikri poreikiai“ („nepaprastai didelis jusliškumas, ištižimas, 
lyčių sueitis ir visa tai, kas tenkina mūsų jusles“); „trečioji poreikių rūšis, 
kuri atsiranda po kitų [poreikių] ir neleidžia jiems dominuoti - tai dėl 
nuomonės atsirandantys poreikiai “. Kaip pažymi Rousseau, reikia, kad 
pirmieji poreikiai būtų patenkinti, idant atsirastų trečioji poreikių rūšis, 
tačiau mes jau pastebėjome, kad antrasis ar antraeilis poreikis kiekvieną 
kartą dėl neatidėliotinumo ar išorinės būtinybės pašalina pirmąjį poreikį 
ir užima jo vietą. Jau iš karto esama poreikių perversijos, jų natūralios 
tvarkos apvertimo. Ir mes ką tik matėme, kad poreikiais vadinama tai, 
kas kitur vadinama jausmais. Tad poreikis nuolat glūdi jausme. Bet jei 
norima suvokti pirmąją jausmų, visuomenės ir kalbos kilmę, reikia su- 
grįžti į pirmosios rūšies poreikių gelmę. Mūsų fragmentas apibrėžia Esė 
programą, kuri, beje, pradedama įgyvendinti po kelių puslapių taip: 


„Taip viskas iš pradžių apsiriboja išlikimu, ir dėl to žmogus priklauso 
nuo savo aplinkos. Jis priklauso nuo visko ir tampa tuo, kuo jį priverčia 
būti visa tai, nuo ko jis priklauso. Klimatas, saulė, oras, vanduo, žemės ir 
jūros vaisiai formuoja jo temperamentą, būdą, nulemia jo skonį, jausmus, 
darbus, įvairiausio pobūdžio veiksmus.“ Gamta grindžiamas aiškinimas 
galioja ne kultūros atomams, bet visa apimančiam socialiniam faktui: „Jei 
tai ne visiškai tinka individams, tai neabejotinai tinka tautoms... Tad prieš 
imantis žmonių giminės istorijos, reikėtų pradėti analizuoti jų kasdienybę 
su visa jos įvairove.“ (P. 530). 


Aiškinimas natūralia vieta - tai ne statika. Atsižvelgiama į natūralius 
pokyčius - į metų kaitą ir migraciją. Rousseau dinamika - tai keista sis- 
tema, kurioje etnocentrizmo kritika sudaro organišką visumą su europo- 
centrizmu. Tai galima aiškiau suprasti atsargiai supinant vieną fragmentą 
iš traktato Emilis su fragmentu iš Esė. Pamatysime, kaip tuo metu itin retai 
vartotos kultūros sąvokos metaforinė vertė sujungia gamtą ir visuomenę. 
Veikale Esė, kaip ir traktate Emilis vietų ir metų laikų kaitai, žmonių 
kraustymuisi ir žemiškiems pokyčiams randamas natūralus paaiškinimas. 
Bet Esė dar iki šio aiškinimo skelbiamas europietiško prietaro nepripa- 
žinimas, o traktate Emilis po šio aiškinimo seka europocentrinio tikėjimo 
išpažinimas. Kadangi nepripažinimas ir tikėjimo išpažinimas neatlieka 

tos pačios funkcijos ir nėra tos pačios plotmės, kadangi jie vienas kitam 
neprieštarauja, mes galime sėkmingai iš jų vėl sukomponuoti sistemą. Iš 
pradžių vieną šalia kito sudėkime tekstus: 


Esė: 


Didysis Europiečių filosofų trūkumas yra tas, kad apie daiktų kilmę jie 
visada filosofuoja remdamiesi tuo, kas vyksta aplink juos. Jie nevengia 
mums parodyti pirmuosius žmones, gyvenančius nedėkingoje ir neder- 
lingoje žemėje, mirštančius iš šalčio ir alkio, skubančius susimeistrauti 
prieglobstį ir drabužių; jie visur mato tik Europos sniegą bei ledynus, net 
nesusimąstydami, kad žmonių giminė, kaip ir visos kitos giminės, gimė 
šiltuose kraštuose ir kad dviejuose trečdaliuose pasaulio žiema beveik 
nežinoma. Norint studijuoti žmones, reikia žiūrėti to, kas šalia, tačiau no- 
rint studijuoti Žmogų, reikia išmokti žvelgti toliau: tam, kad būtų atrastos 
bendros savybės, iš pradžių reikia pastebėti skirtumus. Žmonių, gimusių 
šiltuose kraštuose, rūšis išplitusi nuo šiltų iki šaltų kraštų. Šaltuose kraš- 
tuose jų padaugėja, o tada jų srautas grįžta į šiltus kraštus. Iš šio veiksmo 
ir atoveiksmio gimsta žemės pokyčiai ir nuolatinis jos gyventojų judėjimas 
(VIII skyrius). 


Emilis: 


Kraštas daro įtakos žmonių kultūrai. Žmonės yra visa tai, kuo jie gali būti tik 
esant nuosaikiam klimatui. Klimato kraštutinumai akivaizdžiai nepalankūs. 
Žmogus nėra pasodintas tarsi medis kokioje nors šalyje, kad ten liktų visiems 
laikams. O tas, kuris nuo vieno kraštutinio taško vyksta į kitą, priverstas 
atlikti dvigubai ilgesnę kelionę nei tas, kuris iškeliauja nuo vidurio, idant 
pasiektų tą patį tašką. ...Prancūzas gyvena Gvinėjoje ir Laplandijoje, bet 
juodaodis lygiai taip pat negyvens Torneo, o samojedas - Benino įlankoje 
[Gvinėjoje]. Atrodo, smegenų struktūra dviejuose kraštutiniuose kraštuose 
yra ne tokia tobula. Nei juodaodžiai, nei laplandai neturi europietiško pro- 
to. Tad jei norėčiau, kad mano mokinys galėtų būti žemės gyventojas, pasi- 
imčiau jį į nuosaikaus klimato zoną, geriausiai, pavyzdžiui, į Prancūziją. 
Šiaurėje žmonės turi gausiai valgyti iš nederlingos žemės, o pietuose - ma- 
žiau ir iš derlingos žemės. Iš čia kyla skirtumas, dėl kurio vieni tampa 
darbštūs, o kiti - mąslūs...“ (P. 27. Kursyvas mūsų). 


Kuo šie iš pažiūros prieštaringi tekstai papildo vienas kitą? Vėliau 
pamatysime, kaip kultūra susijusi su agrikultūra. Čia pasirodo, kad tiek, 

kiek žmogus priklauso nuo žemės ir klimato, tiek jis save kultivuoja: 
auga, suformuoja visuomenę ir „kraštas daro įtakos žmonių kultūrai“. 
Tačiau ši kultūra - tai taip pat galia pakeisti [savo] kraštą, atsiverti kitai 
kultūrai - žmogus gali žiūrėti toliau, „jis nėra pasodintas tarsi medis“, 
jis yra įtrauktas į migracijas bei pokyčius, kaip sako abu tekstai. Nuo šiol 
etnocentrizmą galima kritikuoti dėl to, kad jis mus uždaro tam tikroje 
vietovėje ir empirinėje kultūroje: europiečiai klysta nekeliaudami, laiky - 
dami save nejudančiu žemės centru, likdami pasodinti tarsi medžiai savo 
šalyje. Tačiau ši empirinės Europos kritika neturi trukdyti pripažinti, 
kaip, atrodo, galvoja Rousseau, kad europietis natūraliai būdamas per 
vidurį tarp dviejų kraštutinių taškų gali lengviau judėti iš vienos vietos 
į kitą, atsiverti universalios kultūros akiračiui ir jos įvairovei. Būdamas 
pasaulio centre, europietis sėkmingai gali būti europiečiu ir tuo pačiu 
metu kažkuo visai kitu. („Žmonės yra visa tai, kuo jie gali būti, tik nuo- 
saikiame klimate.“) Europietis tiesiog klysta iš tiesų nepasinaudodamas 
šia universalumo atvertimi. 

Visa ši argumentacija juda ratu tarp dviejų Europų, - ji liko ar tapo 
klasikine. Mes jos čia nenagrinėsime kaip tokios. Pastebėsime tik tai, kad ji 
yra viso Rousseau samprotavimo sąlyga. Jei, jo požiūriu, nebūtų kokios nors 
konkrečios kultūros atsivėrimo, atverties bet kokiai kitai kultūrai apskritai, 
įsivaizduojamų variacijų kaitos bei galimybės, klausimai nebūtų keliami. 
Negana to, skirties apibrėžimas būtų neįmanomas. Skirtis tarp šiaurės ir 
pietų, poreikio ir jausmo, priebalsės ir intonacijos ir t. t. atsiranda tik todėl, 
kad yra ir tam tikras vidurys, tam tikra per vidurį einanti paslanki ir nuo- 
saiki linija. Už šios nuosaikios zonos (Europoje, „geriausiai, pavyzdžiui, į 
Prancūziją“) - etnologo ir pasaulio piliečio gimimo vietos - faktinio api- 
brėžimo slypi esminė būtinybė: kaip tik tarp besiskiriančių galima mąstyti 
skirtį. Tačiau šią skirtį-tarp galima suvokti dviem būdais: kaip kitą skirtį 
arba kaip prieigą prie neskirties. Rousseau tai nekelia jokių abejonių: nuo- 
saikios zonos gyventojas savo skirtumą, jį nutrindamas ar įveikdamas su- 
interesuotu indiferentiškumu:, privalo paversti atvertimi žmogaus žmogiš- 
kumui. Pedagoginiai pasiekimai ir etnologinis humanizmas esą sėkmingai 
atsirado Europoje, „geriausiai, pavyzdžiui, Prancūzijoje“, šiame laimingame 
pasaulio kampelyje, kur žmogui nei šalta, nei šilta. 


' dans une in-diffėrence intéressée - prancūzų kalboje esama etimologinio ryšio tarp différence 
(„skirtis, skirtumas, skirtybė“) ir jo priešybės indiffėrence („abejingumas, indiferentišku 
mas“). Indiffėrence etimologiškai implikuoja tiek skirties neigimą, tiek buvimą joje, nes 
priešdėlis in turi tiek neigimo, tiek vietos, buvimo kame nors reikšmę. 


ESĖ APIE KALBŲ KILMĘ GENEZĖ IR STRUKTŪRA 


Iš šios privilegijuotos stebėjimo vietos bus galima geriau valdyti prieš- 
priešų žaismą, kraštutinių taškų tvarką ir dominavimą. Bus galima ge- 
riau suprasti natūralias kultūros priežastis. Kadangi kalba yra ne šiaip 
elementas, bet pati kultūros stichijai, iš pradžių tiek kalboje, tiek gamtoje 
reikia nustatyti tarpusavyje susijusių ir viena per kitą artikuliuotų verčių 
priešpriešas. Kas kalboje turi atitikti poreikio, t. y. šiaurės dominavimą? 
Priebalsė arba artikuliacija. O jausmo, t. y. pietų dominavimą? Intonacija 
arba moduliacija. 

Dominavimo žaismas būtų nepaaiškinamas, jei apsiribotume paprastu 
teiginiu, tvirtinančiu, kad kalbos gimsta iš jausmo (III skyrius). Idant po- 
reikis šiaurėje taptų dominuojantis jausmo atžvilgiu, reikia, kad tam tikra 
inversija ar perversija jau būtų įmanoma poreikio apskritai sąrangoje ir 
tokio poreikio, kuris visada susijęs su jausmu: kuris jį sužadina, iškreipia, 
jam save pajungia arba jį kontroliuoja. Taigi apeliavimas į antrąjį Sam- 
protavimą ir į klimatui skirtą Fragmentą buvo būtinas. Jis mums leidžia 
paaiškinti šį Esė teiginį: „Laikui bėgant, visi žmonės pasidaro panašūs, 
bet skiriasi jų raidos tvarka. Pietiniame klimate, kur gamta turtinga, po- 
reikiai gimsta iš jausmų; šaltuose kraštuose, kuriuose gamta šykšti, jaus- 
mai gimsta iš poreikių, o iš kalbų - liūdnųjų būtinybės dukterų - sklinda 
sunkios jų kilmės dvelksmas“ (X skyrius). 

Net jei iš tiesų šiaurinio poliaus dominavimas pietinio poliaus atžvil- 
giu, poreikio dominavimas jausmo atžvilgiu, artikuliacijos dominavimas 
intonacijos atžvilgiu yra laipsniškas, jis vis tiek turi substitucijos prasmę. 
Kaip jau ne sykį atskleidėme, palaipsnis nutrynimas kartu įtvirtina ir 
pamainantį substitutą. Šiaurės žmogus mylėk mane iškeitė į padėk man, 
energiją pakeitė aiškumu, intonaciją - artikuliacija, širdį - protu. Be 
abejo, formali substitucija išreiškia energijos, šilumos, gyvybės, jausmo 
susilpnėjimą, tačiau jis lieka transformacija, formos pokyčiu, o ne vien 
galios susilpnėjimu. Ši substitucija itin menkai gali būti paaiškinta kaip 
paprastas degradavimas, joje slypi tokio masto perkėlimas ir inversija, 
kad nurodo į visai kitą poreikio funkciją. Normalioje kilmės sąrangoje 
(pietuose), II skyriaus teiginio (Kad pirmasis šnekos išradimas kyla ne 
iš poreikių, bet iš jausmų ir „pirmieji poreikiai natūraliai lėmė žmonių 
atitolimą vienas nuo kito, o ne suartėjimą') vertė yra visiškai bendro 
pobūdžio. Tačiau šiaurėje ši normali kilmės sąranga yra apversta. Šiaurė 
nėra tiesiog nutolęs pietų „kitas“, ji nėra riba, kuri pasiekiama einant nuo 


' Žr. šio skyrelio ii vert. paaiškinimą, p. 286. 

vienintelės pietinės kilmės. Rousseau tam tikra prasme priverstas pripa 
žinti, kad šiaurė - tai taip pat ir kita kilmė. Šiuo atveju šį statusą jis pri- 
skiria būtent mirčiai, kadangi absoliuti šiaurė - tai mirtis. Normaliomis 
aplinkybėmis poreikis atitolina, o ne suartina žmones, tačiau šiaurėje jis 
yra visuomenės kilmė: 


Vietoj jausmus maitinančio dykinėjimo čia atsirado juos tramdantis darbas: 
prieš svajojant apie laimingą gyvenimą, reikėjo pagalvoti apie išgyvenimų. 
Abipusis poreikis vienijo žmones labiau nei tai būtų padaręs koks nors 
jausmas. Visuomenė susiformavo tik darbinės veiklos dėka - nuolatinis 
pražūties pavojus neleido apsiriboti gestų kalba, ir jų pirmieji žodžiai buvo 
ne mylėk mane, bet padėk man. 

Nors šie du pasakymai ir panašūs!, vis dėlto jie ištariami gerokai skirtingu 
tonu: [tariant žodžius „padėk man“] reikėjo ne priversti pajusti, bet priversti 
suvokti, tad čia veikia ne energija, o aiškumas. Intonacija, kurios širdis ne 
beišreiškė, buvo pakeista tvirtomis ir jusliškai aiškiomis artikuliacijomis, 
ir jei kalbinė forma dar turėjo kokį nors natūralumo įspaudą, tai jis kalbai 
suteikdavo dar daugiau kietumo. (Kursyvas mūsų). 


Šiaurėje jausmai neišnyksta: jie pakeičiami, bet ne nutrinami. Tai, kas 
užima geismo vietą - darbas - ne susilpnina, bet sutramdo jausmus. Dar- 
bas išstumia, o ne sumažina geismo galią. Jis ją perkelia kitur. Štai dėl ko 
„šiaurės Žmonės nėra bejausmiai, bet jie turi kitokio pobūdžio jausmų 
pyktis, susierzinimas, įniršis, nerimas - tai pietietiškos aistros perkėlimai 
kitur. Pietuose jausmai netramdomi, dėl to kyla tam tikras glebumas, 
nenuosaikumas, kuris nepriimtinas nuosaikių kraštų žmogui: 


Šiltų kraštų jausmai turi geismingumo, kylančio iš meilės ir glebumo - gam- 
ta taip sutvarko žmonių gyvenimą, kad jiems beveik nieko nereikia daryti, 
Jei tik koks nors azijietis turi moterų ir ramybę, jis patenkintas. Tačiau 
šiaurėje, kur žmonės turi gausiai valgyti iš nederlingos žemės, jie pajungti 
daugybei poreikių ir juos nesunku supykdyti. Viskas, kas daroma šalia jų, 
jiems kelia nerimą: kadangi jiems išgyventi labai sunku, kuo jie skurdesni, 
tuo labiau laikosi to, ką turi. Prisiartinti prie jų tolygu pasikėsinti į jų gy 
vybę. Iš čia karštas jų būdas, jie greitai užsiplieskia pykčiu prieš viską, kas 
juos žeidžia. Dėl to patys natūraliausi jų balsai kupini pykčio ir grasinimų, 
visuomet tvirtų artikuliacijų, dėl kurių jie tampa šiurkštūs ir triukšmingi... 


' Prancūziškai šie pasakymai skiriasi tik viena raide ir skamba labai panašiai: aimez-moi Ir 
aidez-moi. 


ESĖ APIE KALBŲ KILMĘ GENEZĖ IR STRUKTŪRA 


Štai, mano nuomone, pačios bendriausios pirmykštėms kalboms būdingų 
skirtumų fizinės priežastys. Pietų kalbos turėjo būti gyvos, skambios, into- 
nuotos, gražbylingos, miglotos dėl energijos pertekliaus; šiaurės kalbos turėjo 
būti duslios, šiurkščios, aiškiai artikuliuotos, rėksmingos, monotoniškos, leng- 
vai suprantamos veikiau dėl žodžių gausos nei dėl geros sakinių konstrukcijos. 
Šiuolaikinės kalbos, kurios šimtą kartų susimaišiusios ir persiformavusios, 
kai ką iš šių skirtumų dar išsaugo...“ (XI skyrius. Kursyvas mūsų). 


Kalbinės artikuliacijos polius - šiaurėje. Tad artikuliacija (skirtis 
kalboje) nėra tiesiog paprastas nutrynimas: ji neprislopina geismo ar 
intonacijos energijos. Ji perkelia geismą kitur ir sutramdo jį darbu. Ji yra 
ne galios susilpnėjimo ženklas, nepaisant to, ką čia ar kitur Rousseau, at- 
rodo, nori įteigti, bet, priešingai, išreiškia antagonistiškų galių konfliktą, 
skirtį galioje. Poreikio galia, jam būdinga ekonomija, kuri darbą padaro 
būtiną, darbuojasi būtent prieš geismo galią irją tramdo, per artikuliaciją 
sunaikina giedojimą. 

Šis galių konfliktas atitinka tam tikrą ekonomiją, kuri yra ne vien 
poreikio ekonomija, bet galios santykių tarp geismo ir poreikio sistema. 
Čia susipriešina dvi galios, kurias lygiai taip pat galima laikyti gyvenimo 
galiomis arba mirties galiomis. Tenkindamas neatidėliotinus poreikius, 
šiaurės žmogus gelbsti savo gyvastį ne tik nuo būtinų dalykų stokos, bet 
ir nuo mirties, kurią sukeltų nežabotas pietietiško geismo išlaisvinimas. 
Jis saugosi nuo geismingumo grėsmės. Bet kita vertus, jis kovoja prieš 
šią mirties galią naudodamasis kita mirties galia. Šiuo požiūriu pasirodo, 
kad gyvybė, energija, geismas ir t. t. yra pietuose. Šiaurietiška kalba yra 
mažiau gyvybinga, mažiau gyvastinga, ne tokia daininga, šaltesnė. Dėl 
kovos prieš mirtį šiaurės žmogus miršta šiek tiek anksčiau ir „liaudyje 
sakoma... kad šiauriečiams, kaip, beje, ir gulbėms, nebūdinga mirti gie- 
dant“. (XIV skyrius). 

O raštas šiaurėje - šaltas, skurdus, samprotaujantis ir, nors ir nu- 
kreiptas į mirtį, tačiau tokia galinga gudrybe, tokiu galios išsisukimui, 
kuris stengiasi išsaugoti gyvastį. Iš tiesų, kuo labiau kalba artikuliuota, 
kuo labiau artikuliacija joje ima dominuoti, kuo labiau ji tampa griežtesnė 
ir tvirtesnė, tuo geriau ji pasiduoda raštui, tuo labiau jai jo reikia. Tokia 
yra pagrindinė Esė tezė. Istorinė pažanga ir pagal keistą papildomumo 
grafiką joje atsirandanti degradacija veda į šiaurę ir į mirtį: istorija nutrina 


' par ce tour de force, ce détour de la force - apie žodžio tour daugiareikšmiškumą žr. šio 
skyrelio i vert. paaiškinimą, p. 282. Détour reiškia „aplinkkelis, posūkis“. 

vokalinę intonaciją ar veikiau ją sutramdo, nutiesia artikuliacijos vagas, 
išplečia rašto galias. Štai dėl ko rašto palikti griuvėsiai geriau jaučiami 
šiuolaikinėse kalbose: 


Šiuolaikinės kalbos, kurios šimtą kartų susimaišiusios ir persiformavusios, 
kai ką iš šių skirtumų dar išsaugo: prancūzų, anglų, vokiečių - tai kalbos, 
kuriomis privačiai šnekasi vienas kitam padedantys, tarpusavyje šaltakrau 
jiškai samprotaujantys arba pykčiui užėjus greitai užsiplieskiantys žmonės. 
Tačiau šventąsias paslaptis skelbiantys Dievo tarnai, liaudžiai įstatymus 
suteikiantys išminčiai, daugumai vadovaujantys vadai turi kalbėti arabų 
arba persų kalba!. Rašytiniu pavidalu mūsų kalbos yra geresnės nei šneku 
muoju, ir mus su didesniu malonumu skaito nei mūsų klausosi. Priešingai, 
rytietiškos kalbos užrašytos praranda gyvybingumą ir šilumą: tik pusė jų 
kalbos prasmės glūdi žodžiuose, nes visa jos galia - intonacijose. Apie Rytų 
genialumą spręsti iš jų knygų tolygu siekti nutapyti žmogų pagal jo lavoną. 
(XI skyrius. Kursyvas mūsų). 


Rytų lavonas - knyga. O mūsiškis jau glūdi ir mūsų šnekoje. Mūsų 
kalba, net jei apsiribotume vien šneka, pernelyg daug intonacijų jau yra 
iškeitusi į pernelyg daug artikuliacijų, ji jau praradusi gyvybingumą ir 
šilumą, ji jau pagraužta rašto. Jos intonaciniai bruožai pagraužti prie- 
balsių. 

Nors tai, Rousseau supratimu, nėra vienintelis artikuliavimo lygmuo, 
vis dėlto suskaidymas į žodžius jau nubraukė intonacijos energiją (var- 
todami šį žodį „nubraukti“, mes paliksime dviprasmiškas nutrynimo ir 
perbraukimo, nuslopinimo ir represavimo vertes, kurias Rousseau siūlo 
vienu metu). Šiaurės kalbos „aiškios dėl žodžių gausos“, pietų kalbose „tik 
pusė kalbos prasmės glūdi žodžiuose, nes visa jos galia - intonacijose“. 

Nubraukti tolygu pagaminti pakaitalą. Bet, kaip visada, pakaitalas 
yra nepilnas, jo neužtenka visai užduočiai atlikti, jam kai ko trūksta, kad 
galėtų užpildyti stoką, jis prisijungia prie blogio, kurį turėtų ištaisyti. In- 
tonacijos praradimas yra blogis, kurį pamaino artikuliacija. Ji yra „tvirta“, 
„kieta“ ir „triukšminga, ji nėra giedanti. O kai raštas mėgina intonaciją 
pamainyti intonaciniais kirčiais', šie tėra tam tikri dažai, skirti užtušuoti 
intonacijos lavoną. Raštas - šiuo atveju intonacijos užrašymas - ne tik 
savo gudrybe slepia kalbą, bet ir užmaskuoja jau suirusį kalbos kūną. 


! Nuorodoje Rousseau priduria: „Turkų kalba yra šiaurietiška.“ 
i Turimi omenyje kirčiavimo ženklai. 


ESĖ APIE KALBŲ KILMĘ GENEZĖ IR STRUKTŪRA 


„Mes [šiuolaikiniai žmonės - J. D. past.] nieko nenutuokiame apie skam- 
bią bei harmoningą kalbą, kuri byloja tiek garsais, tiek balsais. Manantieji, 
kad intonaciniai kirčiai pamaino intonaciją, klysta: intonaciniai kirčiai 
išgalvojami tada, kai intonacija jau prarasta!“ (VII skyrius. Kursyvas 
mūsų). Kirčiai, kaip ir skyryba, yra rašytinis blogis - tai ne tik perrašinė- 
tojų išradimas, tai išradimas tų, kuriems jų perrašoma kalba yra svetima: 
perrašinėtojas ar perrašytų kopijų skaitytojas savo esme yra svetimas 
gyvam kalbos vartojimui. Jie visada užsiima mirštančia šneka, kurią 
mėgina nugrimuoti: „...Kai romėnai pradėjo studijuoti graikų kalbą, per- 
rašinėtojai, siekdami jiems nurodyti tarimą, išrado kirčius, kvėptelėjimo 
ir prozodinius ženklus. Tačiau tai anaiptol nereiškia, kad patys graikai 
vartojo tuos ženklus, nes juk jiems jų visai nereikėjo.“ Dėl mums jau ži- 
nomų priežasčių Rousseau negalėjo nesižavėti perrašinėtojo vaidmeniu. 
Ypač muzikoje (nors ne tik) perrašymo momentas yra pavojingas, kaip 
ir apskritai bet koks užrašymas, kuris tam tikra prasme iš karto jau yra 
perrašymas - kitokių ženklų imitavimas. Reprodukuojant ženklus, pro- 
dukuojant ženklų ženklus, perrašinėtojui visuomet kyla pagunda pridurti 
papildomų ženklų, kad geriau atkurtų originalą. Geras perrašinėtojas 
turi atsilaikyti prieš papildomo ženklo pagundą. Priešingai, vartodamas 
ženklus, jis turi būti ekonomiškas. Nuostabiame Muzikos žodyno straips- 
nelyje „Perrašinėtojas“ Rousseau, kaip skrupulingas ir iškalbingas savo 
amatą pameistriui aiškinantis amatininkas, pataria „niekada nerašyti 
nenaudingų natų“, „nenaudingai nedauginti ženklų'*. 

Skyryba - geriausias nefonetinio žymėjimo rašte pavyzdys. Jos negalė- 
jimas perteikti intonacijos ir moduliacijos parodo ir išskleidžia visą rašto, 
ribojamo savo paties priemonių, varganumą. Skirtingai nuo Duclos’, ku- 
riuo jis vis dar naudojasi, Rousseau čia kritikuoja ne tiek skyrybos esmę, 
kiek netobulą situaciją, kurioje ji buvo palikta: reikėtų išrasti šaukiamą- 
jį ženklą, kad „raštu būtų galima atskirti vardu vadinamą žmogų nuo 


! Žodis „pamainyti“ [„suplėer“] taip pat pasirodo intonacijai skirtame tekste apie Tarimą 
(p. 1249). 

2 Žr. taip pat Su naujais muzikiniais ženklais susijęs projektas [Projet concernant de nouveaux 
signes pour la musique] (1742), Šiuolaikinei muzikai skirtas esė [Dissertation sur la musique 
moderne] (1743), Emilis, p. 162 (žr. samprotavimą, prasidedantį taip: „Manoma, kad jeigu 
aš neskubu jo išmokyti skaityti raidžių, tai lygiai taip pat neskubėsiu jo išmokyti skaityti iš 
natų), ir J. Starobinski, Skaidrumas ir kliūtis, p. 177 ir t. 

Kalbėdamas apie kalbėjimo intonaciją, kuri „keičia patį kalbos turinį, kaip nors pastebimai 
nepakeisdama tarimo intonacijos“, Duclos daro tokią išvadą: „Rašte mes pažymime klausimą 
ir nuostabą. Bet kiek mes turime sielos pokyčių ir atitinkamai kalbėjimo moduliacijų, ku- 
rioms nesama jokių rašytinių ženklų ir kurias galima užčiuopti tik protaujant ir jaučiant! 
Tokios yra intonacijos, žyminčios pyktį, panieką, ironiją ir t. t. ir t. t.“ (P. 416). 

šaukiant kviečiamo žmogaus“. Ir netgi ironijos ženklą. Mat nepaisant 
nepasitikėjimo raštu (ir kaip tik dėl to nepasitikėjimo), Rousseau nori 
išsemti visus rašto vienareikšmiškumo, aiškumo, tikslumo resursus. Šios 
vertės yra negatyvios, kai atšaldo jausmo išraišką, bet pozityvios, kai 
išvengia nesusipratimo, dviprasmybių, veidmainystės ir pirmapradžio 
šnekėjimo ar giedojimo paslėpties. Muzikos žodynas rekomenduoja „san- 
tykių tikslumą“ ir „ženklų aiškumą“ (straipsnis „Perrašinėtojas“). 

Tad skirtumas tarp intonacijos ir intonacinių kirčių skiria šneką nuo 
rašto, kaip kokybę nuo kiekybės, galią nuo suerdvinimo. „Mūsų tariami 
intonaciniai kirčiai yra vien balsės arba kiekybiniai jų ženklai'; jie nežymi 
jokios garsų įvairovės.“ Kiekybė susijusi su artikuliacija. Šiuo atveju su 
garsų, o ne su žodžių artikuliacija, kaip buvo prieš tai. Rousseau atsižvel- 
gia į tai, ką A. Martinet vadina dviguba kalbos artikuliacija - garsine ir 
žodine. „Balsių“ arba „balsų“ supriešinimas su intonacija arba su „garsų 
įvairove“, aišku, suponuoja, kad balsis nėra grynas balsas, bet tai balsas, 
kuris iš karto pajungtas diferenciniam artikuliavimo darbui. Čia balsis ir 
balsas nesupriešinami su priebalsiu, kaip tai daroma kitame kontekste. 

Visas VII skyrius „Apie šiuolaikinę prozodiją, kuriame kritikuojami 
prancūzų gramatikai ir kuris veikale Esė svarbiausias, yra ryškiai pa- 
veiktas Duclos. Iš jo pasiskolinti dalykai yra aiškiai deklaruojami, svarūs 
ir esminiai. Turint omenyje architektūrinę šio skyriaus svarbą, sunku 
įsivaizduoti, kad šie iš Duclos pasiskolinti fragmentai būtų buvę įterpti 
vėliau, kai darbas buvo jau parašytas. 

Beje, ar čia galima kalbėti apie skolinimąsi? Kaip paprastai, pasisko- 
lintus fragmentus Rousseau sujungia į visiškai originalią struktūrą. Be 
abejo, vienur ar kitur jis cituoja kokią nors ištrauką iš „Komentaro“ (IV 
skyrius). Net kai necituoja, daug ką skolinasi iš kai kurių ištraukų, kaip 
žemiau pateiktame fragmente, kuriame kartu su daugeliu kitų plėtojama 
sosiūriško tipo mintis (supra, p. 57): 


Dėl etimologinių prietarų kuklioje etimologijos srityje atsiranda ne ką 
mažiau nenuoseklumų, nei jų atsiranda daug rimtesnėse srityse dėl prie- 
tarų tikrąja to žodžio prasme. Mūsų rašyba yra keistenybių ir prieštaravimų 
rinkinys... Vis dėlto, kad ir kaip buvo stengtasi žymėti mūsų prozodiją, labai 
abejoju, kad tai turėjo kokią nors naudą, o ką jau kalbėti apie tą nemalonų 
įspūdį, kylantį matant nuo ženklų pasišiaušusį spausdintą puslapį. Yra 
dalykų, kurie išmokstami tik juos vartojant. Jie yra grynai organiški ir taip 


' Turimas omenyje raštu žymimas balsių ilgumas arba trumpumas. 

sunkiai pagaunami protu, kad būtų neįmanoma juos suvokti remiantis vien 
kokia nors teorija, kuri pasirodo klaidinga netgi ja besinaudojančių autorių 
darbuose. Aš netgi jaučiu, kad tai, ką čia rašau, labai sunku suvokti, ir kad 
būtų labai aišku, jei kalbėčiau gyvu balsu. (P. 414-415). 


Tačiau Rousseau peržiūri tai, ką yra pasiskolinęs, perinterpretuoja, 
taip pat leidžia sau įvertinti iš naujo, ir šios veiklos reikšmė mums taip 
pat svarbi. Pavyzdžiui, jis tvirtina, kad ženklas nubraukia intonaciją, o 
rašto gudrybė - šnekos vartojimą. Intonacija nubraukiama perbraukiant 
kryžmai! ir pakeičiant, ji veikiau nustelbiama" nei užmirštama, užtem- 
doma, nuvertinama: „Visi senovės žmonių prozodiniai ženklai, - sako 
p. Duclos, - vis dar nebuvo tinkami vartoti kasdien. O aš pasakyčiau 
daugiau: kasdienis vartojimas buvo pakeistas tais ženklais.“ Toliau vi- 
sa Rousseau argumentacija paremiama intonacijos ženklų ar skyrybos 
įvedimo į senovės hebrajų kalbą istorija. 

Tad konfliktas iškyla tarp intonavimo ir artikuliavimo galių. Čia tu- 
rime ilgiau apsistoti ties artikuliavimo sąvoka. Ji mums pasitarnavo api- 
brėžiant archiraštą - tokį, kuris visada jau veikia šnekoje. Ir Saussureas, 
prieštaraudamas savo fonologistinėms tezėms, kaip prisimename, pri- 
pažino, kad vienintelė „Žmogui natūrali" galia yra artikuliavimo galia, 
o ne šnekamoji kalba. Ar artikuliacija, kaip šnekos sąlyga, savaime nėra 
a-faziška!!? 

Rousseau įveda artikuliacijos sąvoką IV skyriuje „Apie skiriamuosius 
pirmykštės kalbos bruožus ir apie jos pokyčius“. Pirmieji trys skyriai 
svarstė kalbų kilmės klausimą. V skyrius bus pavadintas Apie raštą. Ar- 
tikuliacija ir kalbos tapimas-raštu. Tad Rousseau, kuris norėtų pasakyti, 
kad šis tapimas-raštu netikėtai ištinka kilmę, yra pagrįstas kilme ir atsi- 
randa po jos, iš tiesų aprašo būdą, kuriuo šis tapimas-raštu ištinka iš pat 
pradžių, įvyksta nuo pat pradžių. Kalbos tapimas-raštu yra kalbos tapi- 
mas-kalba. Rousseau deklaruoja tai, ką nori pasakyti: tai, kad artikuliacija 
ir raštas yra postpirmapradė kalbos liga; bet pasako arba aprašo tai, ko 
nenori pasakyti: tai, kad artikuliacija ir atitinkamai rašto erdvė veikia 
nuo pat kalbos pradžios. 


i biffé par un travail de rature - apie kryžminį perbraukimą žr. I dalies skyrelį Rašytinė 
būtis. 

` oblitéré - apie šio žodžio daugiareikšmiškumą žr. skyrelio Tikrinių vardų karas ii vert. 
paaiškinimą, p. 146. 

‘i afaziškas — „tai, kas netariama'; aphasia (gr.) - dalinis ar visiškas kalbėjimo funkcijos pra- 
radimas. 

Kaip ir imitacijos atveju (ir dėl tų pačių esminių priežasčių), artiku 
liacijos vertė ir veikimas yra dvilypiai - tai gyvenimo ir mirties principai, 
taigi pažangos varikliai ta prasme, kuria Rousseau vartoja šį žodį. Jis 
norėtų pasakyti, kad pažanga, kad ir kokia dviprasmiška būtų, vyksta 
arba į bloga, arba į gera, arba glūdi gėryje, arba blogyje. Pirmasis Ese 
skyrius, remdamasis gyvūnų kalbos sąvoka, kuria kai kurie naudojasi dai 
ir šiandien, iš tiesų parodo, kad natūralios gyvūnų kalbos atmeta pažanę;. 
„Konvencinę kalbą turi tik žmonės. Štai dėl ko žmogus progresuoja tai į 
gera, tai į bloga, ir kodėl gyvūnai to visai nedaro.“ 

Tačiau Rousseau aprašo tai, ko jis nenorėtų pasakyti: kad „pažanga“ 
vyksta ir į bloga, ir į gera. Vienu metu. O tai anuliuoja ir eschatologijį), 
ir teleologiją, lygiai taip pat kaip ir skirtis - arba pirmapradė artikuliaci 
ja - anuliuoja archeologiją. 

III. Artikuliacija 


Visa tai pasirodo vartojant artikuliacijos sąvoką. Idant tai parodytume, 
mums reikės padaryti didelį lankstą mūsų kelyje. Norėdami suprasti, kaip 
veikia „konvencinės artikuliacijos“ (IV skyrius), turime dar kartą paliesti 
prigimties sąvokos problemą. Užuot veržęsi tiesiai prie pačios sunkumų, 
kuriuos jau aiškiai pripažino daugybė Rousseau komentatorių, šerdies, 
apsiribosime sustodami ties sunkumų slenksčiu ir pamėginsime juos 
išryškinti darbe Esė. Jau čia jie atrodo grėsmingi. 


„Tas lazdelės judesys...“ 


Pradėsime nuo keleto tikrų paprastų dalykų ir pasirinksime kelis teigi- 
nius, kurių pažodinis aiškumas atrodo neabejotinas. Galime juos per- 
skaityti pirmajame skyriuje. 

Pirmasis teiginys. „Šneka žmogų skiria nuo gyvūnų“. Tai pirmieji 
Esė žodžiai. Šneka taip pat yra „pirmoji socialinė institucija“. Tad ji nėra 
natūrali. Ji natūrali žmogui, ji priklauso jo prigimčiai, jo esmei, kuri, 
skirtingai nuo gyvūnų esmės, nėra gamtiškai. 

Šneka priklauso žmogui, žmogaus žmogiškumui. Tačiau Rousseau 
daro perskyrą tarp kalbos ir šnekos. Šnekos vartojimas žmogui univer- 
salus, bet kalbos yra skirtingos. „Tautos tarpusavyje skiriasi kalba. Iš 
kur kilęs žmogus, galima sužinoti tik po to, kai jis prakalba. Papročiai ir 
poreikiai verčia kiekvieną žmogų išmokti savo šalies kalbą. Bet dėl ko ši 
kalba yra būtent iš šios, o ne iš kitos šalies? Norint atsakyti į šį klausimą, 
reikia surasti nuo vietos priklausančią priežastį, kuri būtų ankstesnė už 
pačius papročius: šnekos, kaip pirmosios socialinės institucijos, forma 
priklauso nuo natūralių priežasčių.“ Taigi natūralus kalbos priežastin- 
gumas susidvejina. 

1. Šneka, kalbėjimo apskritai galimybė, kaip pirmoji institucija, turi 
turėti tik natūralias bendrąsias priežastis (poreikio ir jausmo santykiai 
ir t. t.). 

2. Tačiau už šnekos egzistavimo apskritai ribų, vėlgi atsižvelgiant į 
natūralias priežastis, reikia atkreipti dėmesį į jos formas („šnekos, kaip 


i Prancūzų kalboje žodžiai „natūralus“, „prigimtinis“, „gamtiškas“, kaip ir „prigimtis“, „gamta“ 
yra bendrašakniai: naturel ir nature. Deja, verčiant į lietuvių kalbą išnyksta bendrašakniš- 
kumas, tačiau etimologinis ryšys išlieka. Čia ir toliau žodis nature bus verčiamas arba kaip 
„prigimtis“, arba kaip „gamta“, nors iš tiesų šis žodis kiekvieną kartą vienu metu reiškia ir 
viena, ir kita. 

pirmosios socialinės institucijos, forma priklauso nuo natūralių priežas 
čių“). Tai kalbų įvairovės aiškinimas remiantis fizika, geografija, klimatu 
ir t. t. Šiuo dvigubu natūraliu aiškinimu prasideda pirmosios Esė dalies 
padalijimas, susijęs su kalba ir kalbomis'. Pirmieji septyni skyreliai kalbų 
apskritai (arba pirmykštę kalbą), jos kilmę ir nuopuolį aiškina natūra 
liomis priežastimis. Pradedant aštuntuoju skyreliu, nuo kalbos apskritai 
pereinama prie kalbų. Bendrieji ir nuo vietos priklausantys skirtumai 
aiškinami natūraliomis priežastimis. 

Kaip galima nagrinėti šį gamta paremtą aiškinimą? 

Antrasis teiginys. „Vos tik žmogus pripažino kitą žmogų, kaip jaučian 
čią, mąstančią ir į jį panašią būtybę, geismas arba poreikis perduoti jam 
savo jausmus bei mintis privertė jį ieškoti tam priemonių.“ Geismas arbu 
poreikis - ir dviejų kilmių (pietinės arba šiaurinės) įsitvirtinimo vietu 
jau garantuota. Ir Rousseau lygiai taip pat kaip ir antrajame Samprotavi 
me atsisako kelti klausimą, ar kalba buvo ankstesnė už visuomenę kaip 
jos sąlyga, ar atvirkščiai. Jam šis klausimas atrodo neišsprendžiamas ir, 
žinoma, neturi jokios prasmės. Antrajame Samprotavime, susidurdamas 
su milžiniškais kalbos genealogijos sunkumais, beveik atsisakydamas 
natūralaus ir vien žmogiško paaiškinimo, Rousseau rašo (tai netiesiogiai 
tvirtinama ir Esė): „O kalbant apie mane, pasibaisėjęs tuo, kad sunkumų 
vis daugėja, ir įsitikinęs, kad beveik neįmanoma įrodyti, jog Kalbos galėjo 
gimti ir įsitvirtinti vien žmogiškomis priemonėmis, aš palieku tam, kas 
nori, svarstyti šią sunkią Problemą: kas labiau reikalinga - ar kad Vi- 
suomenė būtų iš karto susijusi su Kalbos institucijomis, ar kad iš anksto 
išrastos kalbos būtų susijusios su steigiama Visuomene.“ (P. 151). 

Tą patį matome ir Esė: kalba ir visuomenė pateikiama kartu tuo metu, 
kai peržengiamas grynas gamtinis būvis, tuo metu, kai pirmą kartą įvei- 
kiamas visiškas žmonių išsibarstymas. Šio pirmojo peržengimo akimirką 
mėginama vėl užčiuopti kalbos kilmę. Antrajame Samprotavime galime 
nustatyti vietą, kurioje reikalinga paaiškinanti išnaša - tai vieta tam 
dideliam nukrypimui, kuriuo turėjo tapti Esė. Ji yra vis dar pirmojoje 
dalyje, iš karto po Condillaco ir tų, kurie „samprotaudami apie gamtinį 
būvį į jį perkelia iš visuomenės paimtas idėjas“, kritikos. Rousseau žino, 
kad grynas gamtinis būvis ir pirmapradis išsibarstymas beveik nepateikia 
resursų, leidžiančių paaiškinti kalbų gimimą. Ir jis pasiūlo šuolį: „Tar- 


i le langage et les langues - apie langage ir langues skirtumą žr. skyriaus Knygos pabaiga ir rašto 
pradžia i vert. paaiškinimą, p. 15. 

kime, kad šis pirmasis sunkumas įveiktas. Perženkime akimirką tą mil- 
žinišką erdvę, kuri turėjo skirti gryną gamtinį būvį nuo Kalbų poreikio. 
Ir tardami, kad jos buvo būtinos, patyrinėkime, kaip jos galėjo pamažu 
įsitvirtinti. Naujas sunkumas, dar didesnis nei anksčiau...“ (p. 147). 

„Perženkime akimirką tą milžinišką erdvę...“ Iki kokio taško? Ne iki 
susiformavusios visuomenės, bet iki tos akimirkos, kai susiformavo jos 
gimimo sąlygos. Tarp gryno gamtinio būvio ir šios akimirkos - „dau- 
gybė amžių“, sudarytų iš skirtingų laikotarpių’. Tačiau išskirti šiuos 
laikotarpius sunku. Šiuo klausimu visi Rousseau tekstai skiriasi labai 
nežymiai, jų skirtumai galbūt nestabilūs, visada problemiški. Rizikuojant 
diskusiją paversti dar komplikuotesne, prie jau išryškintų perskyrų reikia 
pridurti tokį patikslinimą, kaip tik liečiantį Esė ryšį su Samprotavimu. 
Tiek Samprotavime, tiek Esė tarp gryno gamtinio būvio ir visuomeninio 
būvio Rousseau aprašo lūšnų laikotarpį. O kadangi Esė IX skyriuje šis 
amžius įvardijamas kaip „senovės laikai", galima būtų mėginti manyti, 
kad gryno gamtinio būvio pradžia nustatoma tik antrajame Samprotavi- 
me (pirmojoje dalyje), tuo tarpu Esė aptariamas lūšnų laikotarpis atitinka 
tą, kuris antrojoje Samprotavimo dalyje pasirodo po gryno gamtinio bū- 
vio. Nors ši hipotezė neatrodo klaidinga ir iš tiesų ją patvirtina daugybė 
aprašomojo pobūdžio elementų, vis dėlto ji turi būti niuansuojama arba 
komplikuojama. Lūšnų laikotarpis - toks, koks pateikiamas Esė - yra 
daug artimesnis grynam gamtiniam būviui. Kalbėdamas apie „senovės 
laikus“, kai „žemėje išsibarstę žmonės neturėjo jokios bendruomenės, 
išskyrus šeimą, jokių įstatymų, išskyrus prigimtinius dėsnius, jokios 
kalbos, išskyrus gestų ir neartikuliuotų garsų kalbą“, Rousseau prideda 
pastabą: „Senovės laikais aš vadinu tuos laikus, kai žmonės buvo išsi- 
barstę - nesvarbu, kokiam žmogaus amžiui priskirtume šį laikotarpį“. 
Ir čia faktiškai šeimyninės bendruomenės neturi to paties statuso kaip 
antrojoje Samprotavimo dalyje’. Jos, atrodo, suartėja su antrojoje Sam- 
protavimo dalyje esančia šeimyninės bendruomenės samprata tik tuo 
metu, kai po tam tikro perversmo, apie kurį kalbėsime vėliau, susifor- 
muoja kitokio tipo šeimos ryšiai, kurie įgalina meilę, moralę, šneką. Tik 
IX Esė skyriaus pabaigą [šiuo požiūriu] galėtume palyginti su antrąja 
Samprotavimo dalimi. 


! Žr. R. Derathė, Rousseau ir jo amžiaus politinis mokslas, p. 175. 

* J. Mosconi parodo, kad grynas gamtinis būvis egzistuoja taip pat ir Esė ir kad „lūšnų“ 
laikotarpis abiejuose tekstuose neturi nieko bendra“. Analizė ir genezė: įvairūs požiūriai į 
intelekto tapsmo teoriją XVIII amžiuje“ in Cahiers pour lanalyse, 4, p. 75. 

„Perženkime akimirką tą milžinišką erdvę...“ ir pasiūlykime kitą 
hipotezę: būdamas gryname gamtiniame būvyje, žmogus, dėl tam tik- 
ro perversmo, apie kurį turėsime kalbėti vėliau, susitinka kitą žmogų 
ir jį pripažįsta. Gailestingumas prabunda ir tampa aktyvus, žmogus 
nori bendrauti. Tačiau jis ką tik paliko gamtinį būvį. Ir vėl gamtinėmis 
priežastimis reikia paaiškinti bendravimo priemones. Iš pat pradžių 
žmogus gali naudotis tik natūraliomis priemonėmis ar „instrumentais“ - 
juslėmis. 

Trečiasis teiginys. Tad žmogui tenka veikti kito jusles savo juslėmis. 
„Štai taip steigiami jusliniai ženklai, kuriais galima išreikšti mintis. Kal- 
bos išradėjai tai pasiekė ne protaudami, bet instinktyviai.“ Mes turime 
dvi priemones paveikti kito jusles: judesiais ir balsu. Aišku, Rousseau 
čia nekelia sau klausimo, ką reiškia „priemonės“ ar „instrumentai“, ir 
neklausia, skirtingai nei traktate Emilis (p. 160), ar balsas tam tikra pras- 
me nėra judesys. „Judesio veikimas yra netarpiškas liečiant ir tarpiškas 
gestikuliuojant. Pirmuoju atveju, kurio riba yra rankos ilgumas, judesys 
negali veikti per atstumą, bet antruoju atveju judesys siekia tiek, kiek 
regos lauko spindulys. Todėl tarp išsibarsčiusių žmonių tik rega ir klausa 
yra pasyvūs kalbos organai.“ (Kursyvas mūsų). 

Tad gamtiniam būviui būdinga visiško išsibarstymo situacija reikalau- 
ja nagrinėti kalbos „instrumentus“. Kalba galėjo atsirasti tik išsibarstymo 
situacijoje. „Natūralios priežastys, kuriomis ji aiškinama, yra pripažįs- 
tamos kaip tokios (t. y. kaip natūralios) tik tiek, kiek dera su gamtiniu 
būviu, kuris apibrėžiamas per išsibarstymą. O išsibarstymą, be abejo, turi 
įveikti kalba, bet kaip tik dėl tos pačios priežasties jis yra natūrali kalbos 
[atsiradimo] sąlyga. 

Natūrali sąlyga: įstabu, kad pirmapradis išsibarstymas, kartu su ku- 
riuo atsiranda kalba, ir toliau sudaro kalbos terpę bei jos esmę. Tai, kad 
kalba turi sklisti erdvėje, kad ji priversta būti suerdvinta - tai ne koks 
nors atsitiktinis bruožas, bet, atvirkščiai, jos kilmės antspaudas. Iš tiesų 
išsibarstymas niekada nebus praeitis, kokia nors ikikalbinė situacija, ku- 
rioje kalba, tiesa, būtų gimusi, bet tik tam, kad vėliau nuo jos atitrūktų. 
Pirmapradis išsibarstymas palieka savo žymę kalboje. Mes dar tuo įsi- 
tikinsime: artikuliacijos, kuri, atrodo, įveda skirtį kaip instituciją, terpė 
ir erdvė yra natūralus išsibarstymas, t. y. tiesiog erdvė. 

Šiuo požiūriu gamtos sąvoka tampa dar paslaptingesnė, ir jei norime, 
kad Rousseau pats sau neprieštarautų, reikia išeikvoti daug energijos 
nagrinėjant ir negailėti simpatijos. 

Natūralumas iš pradžių įvertinamas, paskui nuvertinamas, 0 pir- 
mapradiškumas - tai žemesnis dalykas, glūdintis aukštesniame. Gestų 
kalba ir balso kalba, rega ir klausa yra „vienodai natūralios“. Bet vis dėlto 
viena yra natūralesnė už kitą, ir šiuo požiūriu ji yra pirmesnė bei geres- 
nė. Kaip tik gestų kalba yra „lengvesnė ir mažiau priklausanti nuo kon- 
vencijų“. Be abejo, gestų kalba taip pat gali turėti konvencijų. Šiek tiek 
vėliau Rousseau užsimena apie gestų kodą. Tačiau šis kodas mažiau nu- 
tolęs nuo prigimties nei šnekamoji kalba. Dėl šios priežasties Rousseau 
pradeda nuo gestų kalbos liaupsinimo, bet vėliau, norėdamas įrodyti, 
kad jausmas yra pranašesnis už poreikius, šnekai jis suteiks aukštesnę 
vietą nei gestui. Tačiau tai tik tariamas prieštaravimas. Natūralus netar- 
piškumas yra kilmė ir kartu tikslas dvejopa šių žodžių prasme': gimimas 
ir mirtis, neužbaigtas eskizas ir užbaigta tobulybė. Vadinasi, bet kokia 
vertė apibrėžiama priklausomai nuo jos artumo absoliučiai prigimčiai. 
Bet kadangi šios sąvokos struktūra poliariška, artumas yra tam tikras 
nutolimas. Visus Rousseau samprotavimo prieštaravimus reguliuoja, 
daro būtinus ir vis dėlto išsprendžiamus ši prigimties sąvokos struktūra. 
Dar iki bet kokio prigimties dėsnio apibrėžimo esama prigimties sąvokos 
dėsnio, kuris veiksmingai suvaržo bet kokį samprotavimą. 

Šitaip sureguliuotas prieštaravimas akivaizdžiai pasirodo tada, kai 
liaupsindamas gestų kalbą, Rousseau kalba apie meilę. Vėliau apie šį 
jausmą Rousseau pasakys, kad iš jo kyla šnekėjimas progiesmiu, o 
čia, anot jo, geriausiai meilę išreiškia piešinys. Remtis rega, siekiant 
prisipažinti meilėje, yra natūraliau, išraiškingiau, gyviau, o kartu ne- 
tarpiškiau ir gyvybingiau, taigi energingiau, aktualiau, laisviau. Ši- 
taip sureguliavus bet kokį prieštaravimą, apibendrinus jį šiais dviem 
poliais, Esė pradedama nebylaus ženklo liaupsinimu ir užbaigiama 
jo pasmerkimu. Pirmajame skyriuje liaupsinama bebalsė kalba, t. y. 
žvilgsnių ir gestų kalba (kurią Rousseau atskiria nuo mūsų gestikulia- 
cijų): „Tad akims galima kalbėti daug geriau negu ausims.“ Paskutinis 
skyrius kitame istorijos poliuje nurodo galutinį visuomenės, susifor- 
mavusios cirkuliuojant nebyliems ženklams, pavergimą: „Visuomenės 
įgavo galutinį pavidalą: nuo šiol jose viskas keičiasi tik su pabūklais 
ir ekiu; viskas, ką turima pasakyti tautai, tai duokite pinigų, o tam pa- 
kanka skelbimų gatvių kampuose arba civilių namuose apsistojusių 
kareivių.“ 


"origine et fin - origine reiškia „kilmė“ ir „pradžia“, o fin - „tikslas“ ir „pabaiga“. 

Nebylus ženklas yra laisvės ženklas tada, kai jis išreiškia netarpit 
kai. Tokiu atveju tai, ką jis išreiškia, ir tas, kas per jį save išreiškia, yru 
tiesiogiai' esantys. Nesama nei aplinkkelio, nei anonimiškumo. Nebylun 
ženklas reiškia vergovę, kai re-prezentuojantis tarpiškumas užvaldo 
visą reikšmės sistemą. Tokiu atveju dėl cirkuliavimo ir begalinių vieno 
ženklo nuorodų į kitą ženklą bei vieno reprezentanto nuorodų į kitų 
reprezentantą nebelieka vietos esaties savasčiai: čia nebėra jokio as 
mens, kuris būtų kitam asmeniui ar bent sau pačiam; nebeįmanoma 
disponuoti prasme, nebeįmanoma jos sustabdyti, ją nusinešė begaliniu 
reikšmės judėjimas. Ženklo sistema neturi išorės. Kadangi šneka at 
vėrė tą reikšmės bedugnę, kurioje ji pati nuolat rizikuoja prapulti, kyla 
pagunda grįžti prie archeologinės akimirkos, prie pirmosios ženklo 
akimirkos, kai jis dar buvo be šnekos, kai jausmas, būdamas anapus 
poreikio, bet dar iki artikuliacijos ir skirties, išreiškiamas negirdėtu 
būdu - netarpišku ženklu: 


Nors gestų kalba ir balsinė kalba vienodai natūralios, vis dėlto pirmoji 
yra lengvesnė! ir mažiau priklausanti nuo konvencijų, kadangi mūsų akin 
pasiekia daugiau dalykų negu mūsų ausis, o pavidalams būdinga didesnė 
įvairovė nei garsams, taip pat jie išraiškingesni ir per trumpą laiką daugiau 
pasakantys nei garsai. Sakoma, kad piešinį išrado meilė. Ji taip pat galėjo 
išrasti ir šneką, tik ne taip sėkmingai. Būdama ne itin patenkinta šneku, 
meilė ją niekina, mat esama daug gyvesnių išraiškos būdų. Kiek dalykų 
pasakė savo mylimajam toji, kuri su tokiu malonumu piešė jo šešėlį"! Argi 
jai būtų užtekę garsų, norint perteikti tą lazdelės judesį? 


Tas lazdelės judesys, kuriuo mergina su tokiu malonumu paišo, ne 
peržengia kūno ribos. Skirtingai nuo šnekamojo ar rašytinio ženklo, jis 


i proprement - galima versti „grynai“ arba „tikrąja to žodžio prasme“. Šis prieveiksmis sudu 
rytas iš būdvardžio propre, apie kurio daugiareikšmiškumą žr. skyrelio Signifikantas ir tiesu 
i vert. paaiškinimą, p. 27. 

Bent jau šie elementai rodo, jog tokia argumentacija nebūdinga Rousseau. Iš dalies ji paimtu 
iš Condillaco knygos Esė apie žmogiškojo pažinimo kilmę antrosios dalies (Pirmasis poskyris 
apie kalbos kilmę ir raidą). Be to, Condillacas mus verčia remtis Warburtonu (op. cit.). Taip pat 
galbūt ir abato Du Boso (1719) knyga Kritiniai pamąstymai apie poeziją ir dailę [Réflexions 
critiques sur la poésie et la peinture] (konkrečiai XXXV jos skyriumi, skirtu kalbų kilmei) Ir 
tėvo Lamy Retorika [Rhétorique], kuri, beje, cituojama Rousseau Esė. Dėl šių klausimų žiū 
rėkite antrojo Samprotavimo leidimą, Plėiade leidyklos parengtą J. Starobinskio (konkrečiai 
l išnašą p. 151), ir puikias analizes, kurias jis skiria ženklo temai savo knygoje Skaidrumas 
ir kliūtis (p. 169 ir t.). 

Užuomina į vieną iš dailės atsiradimo mitų, pasakojamą Plinijaus Vyresniojo, pagal kurį 
mergina ant sienos nupaišė besiruošiančio išvykti mylimojo šešėlį, idant šitaip jį suturėtų. 

neatskiriamas nuo piešiančiojo geidžiančio kūno arba nuo netarpiškai 
patiriamo kito asmens atvaizdo. Lazdelės galiuku, be abejo, piešiamas at- 
vaizdas, bet toks, kuris ne visiškai atsiskyręs nuo to, ką reprezentuoja: 
nupieštasis piešinyje yra kone asmeniškai esantis savo šešėlyje. Šešėlį ir 
lazdelę skiriantis atstumas — niekingas. Toji, kuri paišo, dabar laikydama 
rankoje lazdelęi, kone liečia tą, kuris yra kone pats kitas kaip toks, - esama 
vos nežymaus skirtumo. Šis nedidelis skirtumas - regimumas, suerdvi- 
nimas, mirtis - neabejotinai yra ženklo kilmė ir atotrūkis nuo to, kas ne- 
tarpiška. Tačiau reikšmės kontūrai brėžiami tam, kad netarpiškumas būtų 
sumažintas kiek galima labiau. Taigi ženklo apmąstymas prasideda nuo jo 
ribos, nepriklausančios nei prigimčiai, nei konvencijai. O ši riba, už kurios 
ženklas neįmanomas, už kurios ženklas turėtų pateikti signifikatą ar net 
daiktą kaip gyvą", netarpiškai, - taigi ši riba neišvengiamai artimesnė gestui 
ar žvilgsniui negu šnekai. Tam tikra garso idealybė iš esmės veikia kaip 
abstrahavimo ir įtarpinimo galia. Lazdelės judesyje glūdi daugybė galimų 
diskursų, bet joks diskursas negali atgaminti šio judesio jo nenuskurdin- 
damas ir nedeformuodamas. Rašytinis ženklas kūnui yra nesantis, bet ši 
nesatis jau yra pasireiškusi nematomoje ir efemeriškoje šnekos stichijoje, 
nepajėgiančioje pamėgdžioti kūnų sąlyčio bei judesių. Iš pat pradžių grynas 
gestas - veikiau jausmo nei poreikio gestas - mus apsaugo nuo iš karto 
susvetiminančios šnekos, kurioje jau glūdi nesatis ir mirtis. Štai dėl ko 
tais atvejais, kai gestas nėra ankstesnis už šneką, jis ją pamaino, pataiso jos 
trūkumus ir užpildo jos stoką. Lazdelės judesys pamaino visus diskursus, 
kurie ją pakeistų esant didesniam atstumui. Šis abipusio ir nesiliaujančio 
pamainomumo santykis sudaro kalbos sąrangą. Tai kalbos kilmė - tokia, 
kokia ji aprašoma (nors to nedeklaruojant) Esė apie kalbų kilmę, kuri šiuo 
požiūriu vėlgi dera su antruoju Samprotavimu: abiejuose tekstuose regima- 
sis gestas - natūralesnis ir išraiškingesnis — kaip pakaitalas gali prisijungti 
prie šnekos, kuri pati yra gesto substitutas. Šis pamainomumo grafikas yra 
kalbų kilmė. Gestą ir šneką, kuriuos pirmapradiškai susieja mitinis, visiškai 
netarpiškas, tad natūralus grynumas, jis atskiria nuo riksmo: 


Pirminė žmogaus kalba, pati universaliausia, energingiausia kalba ir vienin- 
telė, kuri jam buvo reikalinga iki tol, kol jam prireikė įtikinėti susirinkusius 
žmones - tai Prigimties riksmas... Kai žmonių idėjos ėmė plisti ir skleistis 


i Celle qui trace, tenant, maintenant, la baguette - netiesiogiai atkreipiamas dėmesys į žodžio 
maintenant - „dabar“ etimologiją: „suturėjimas, sulaikymas ranka“. 
" en personne - pažodžiui „kaip asmenį“, įkūnytu pavidalu. 

ir kai tarp jų atsirado glaudesnis ryšys, jie ėmė ieškoti daugiau ženklų ir 
plačiau pritaikomos kalbos. Jie išplėtė balso moduliacijas ir prie jų prijungė 
gestus, kurie savo Prigimtimi yra išraiškingesni ir kurių prasmė mažiau pri 
klauso nuo išankstinio sąlygotumo. (P. 148. Kursyvas mūsų). 


Gestas čia yra šnekos padėjėjas, tačiau šis padėjėjas nėra dirbtinis 
pakaitalas, tai natūralesnio, išraiškingesnio, netarpiškesnio ženklo pa- 
naudojimas'. Jis universalesnis, mat mažiau priklauso nuo konvencijų'. 
Kadangi gestas suponuoja atstumą ir suerdvinimą, tam tikrą matomumo 
terpę, tai jis liaujasi buvęs veiksmingas, kai matomumas išnyksta dėl per 
nelyg didelio nuotolio ar pernelyg gausių tarpininkų - tokiu atveju šneka 
pamaino gestą. Viskas kalboje yra substitutas, ir ši substituto sąvoka yra 
ankstesnė už gamtos ir kultūros priešpriešą: pakaitalas tiek pat gali būti 
natūralus (gestas), kiek ir dirbtinis (šneka). 


O kadangi gestas nurodo tik esamus arba lengvai aprašomus objektus ir mu 
tomus veiksmus, kadangi jis nėra visuotinai panaudojamas, nes dėl tamsos 
ar užstojus kokiam nors kūnui tampa nenaudingas, ir kadangi jis veikiau 
reikalauja dėmesio nei jį sužadina, tai buvo pamėginta jį pakeisti balsinėmis 
artikuliacijomis, kurios būdamos žmogaus nustatyti ženklai, nors ir nėra 
taip pat susijusios su tam tikromis idėjomis, vis dėlto labiau tinka jas visas 
reprezentuoti. Ši substitucija buvo įmanoma tik esant bendram sutikimui, 
ir žmonėms, kurių grubūs kalbos padargai dar nebuvo išlavinti, tai atlikti 
buvo gana sunku, o dar sunkiau tai suvokti, nes šis vienbalsis sutarimas 
turėjo būti motyvuotas, o norint pradėti vartoti šneką, būtina ją jau turėti. 
(P. 148-149. Kursyvas mūsų). 


Šneka sužadina dėmesį, o regimas dalykas jo reikalauja: ar todėl, 
kad klausa yra visada atvira ir pasiduodanti provokacijai, pasyvesnė uż 
žvilgsnį? Daug natūraliau užmerkti akis arba jas nusukti negu neleisti sau 
girdėti. Neužmirškime, kad ši natūrali situacija - tai kūdikio situacija. 

Ši reflektuoto, abipusio, spekuliatyvaus, begalinio pamainomumo 
struktūra vienintelė leidžia paaiškinti, kaip erdvės kalba, žvilgsnis ir ne 


' re-cours - originale atskiriamas priešdėlis, norint pabrėžti šio žodžio etimologiją: „sugrįžimas 
a:gal“. 

! Apie vaiko „prigimtinę kalbą“ sakoma: „Prie balsinės kalbos prisijungia gestų kalba, kuri turi 
ne ką mažiau energijos. Tuos gestus išreiškia ne silpnos vaikų rankos, bet jų veidai“ (Emilis, 
p. 45. Kursyvas mūsų). 

* „Psichoanalizė mums pasakys: nebylumas sapne - tai įprasta mirties reprezentacija“ (Freudas, 
Trijų dėžučių pasirinkimas). Knygoje Svajonės Rousseau taip pat sako, kad tyla „pateikia 
mirties įvaizdį (p. 1047). 

bylumas (Rousseau taip pat žinojo?, kad jie reiškia mirtį) kartais užima 
šnekos vietą, jei joje glūdi didesnė nesaties grėsmė ir jei ji pažeidžia gyvy- 
bės energiją. Tokiu atveju regimų gestų kalba yra gyvesnė. Meilė „taip pat 
galėjo išrasti ir šneką, tik ne taip sėkmingai. Būdama ne itin patenkinta 
šneka, meilė ją niekina, mat esama daug gyvesnių išraiškos būdų. Kiek 
daug visko pasakė savo myli majam toji, kuri su tokiu malonumu piešė jo 
šešėlį! Argi jai būtų užtekę garsų, norint perteikti tą lazdelės judesį?“ 

Taigi po kalbos išradimo ir jausmo gimimo geismas, siekdamas vėl 
užčiuopti esatį pagal mūsų jau atpažintą schemą, sugrįžta prie lazdelės 
judesio, prie piršto ir akies, prie kalbėjimo krūvį turinčio nebylumo. 
Tai papildomas sugrįžimas prie to, kas natūraliausia, bet tai - ne kalbos 
kilmė. Netrukus Rousseau tai patikslina atskirdamas gestą ir gestikulia- 
vimą: gestas, piešiantis esaties šešėlį, tyliai naudojasi pirmąja metafora; 
gestikuliavimas yra nekuklus ir apsunkinantis šnekos padėjėjas. Tai blo- 
gasis pakaitalas. Tylioji meilės kalba nėra ikikalbinis gestas, tai „nebylus 
iškalbingumas': 


Mūsų [europiečių] gestai reiškia ne ką kitą kaip prigimtinį mūsų neramu- 
mą. Aš noriu kalbėti anaiptol ne apie juos. Vien tik europiečiai gestikuliuoja 
kalbėdami: sakytum, visa jų kalbos galia yra jų rankose; prie jos jie dar 
prijungia plaučių galią, tačiau visa tai mažai padeda. Kai frankas kraiposi, 
juda visu savo kūnu, siekdamas pasakyti daug žodžių, turkas kuriam laikui 
ištraukia iš burnos pypkę, pusbalsiu prataria kelis žodžius ir pribloškia jį 
vieninteliu sakiniu.“ (Čia turkas nebėra iš Šiaurės, kaip jo kalba, bet iš Rytų. 
O mes esame iš Šiaurės ir kartu iš Vakarų). 


Nebylus ženklas vertingas taip pat ir saikingumu bei kuklumu šneko- 
je - šnekos ekonomiškumu. 


Kai tik išmokome gestikuliuoti, užmiršome pantomimos meną dėl tos 
pačios priežasties, dėl kurios nebesuprantame egiptietiškų simbolių, nes 
atsirado daugybė puikių gramatikų. Gyviausi senovės žmonių sakomi 
dalykai būdavo išreiškiami ne žodžiais, o ženklais: jie ne kalbėdavo, bet 
parodydavo. 


Turime suprasti teisingai: tai, ką senovės žmonės iš tiesų rodydavo, 
buvo ne daiktas, bet metaforinis jo hieroglifas, regimas ženklas. Toks 
egiptietiškos simbolikos liaupsinimas galėtų stebinti: tai juk rašto ir lau- 
kiniškumo liaupsinimas, tiksliau, to rašto, apie kurį vėliau mums sakoma, 

jog jis tinka laukiniams. Laukiniškumas apibūdina ne pirminį žmogaus 
būvį, ne gryną gamtinį būvį, bet gimstančios visuomenės, pirmosios kal. 
bos ir pirmųjų aistrų būvį. Būvį, kuris struktūriškai ankstesnis už barbarų 
būvį, o šis ankstesnis už civilizuotą visuomenę. Iš tiesų skyriuje „Apic 
raštą“ (V) egiptiečių hieroglifai apibrėžiami kaip pats grubiausias ir pats 
seniausias raštas. Jis atseit tinka į tautą susibūrusiems laukiniams: 


Kuo raštas grubesnis, tuo kalba senesnė. Pirmasis rašymo būdas - tai ne gar 
sų, O pačių objektų vaizdavimas arba tiesiogiai, kaip darydavo meksikiečiai, 
arba alegorinėmis figūromis, kaip kadaise darydavo egiptiečiai. Ši stadija 
atitinka jausminę kalbą ir jau suponuoja tam tikrą visuomenę ir jausmų pa 
gimdytus poreikius. [...] Objektų vaizdavimas tinka laukinėms tautoms. 


Hieroglifų kalba - tai jausminė kalba. Laukiniškumas yra arčiausiai 
šios jausminės kalbos kilmės. Paradoksalu tai, kad jis šitaip artimas tiek 
raštui, tiek ir šnekai. Todėl, kad gestas, kuris kitais atvejais išreiškia po- 
reikį, šiuo atveju reprezentuoja jausmą. Gestas yra raštas ne tik todėl, 
kad jis, panašiai kaip lazdelės judesys, brėžia piešinį erdvėje, bet ir todėl, 
kad signifikantas visų pirma ženklina kokį nors signifikantą, o ne patį 
daiktą ir ne tiesiogiai pateiktą signifikatą. Hieroglifinis rašmuo iš karto 
yra alegoriškas. Gestas, kuris dar iki bet kokių žodžių šneka ir kuris „pa- 
teikia argumentų akims“ - tai laukinis raštas. 


Atsiverskite senąją istoriją: joje jūs rasite daugybę būdų pateikti argu- 
mentų akims ir jie visada darys poveikį, didesnį už bet kokias kalbas, 
kurias galima būtų pateikti jų vietoje. Dar iki kalbėjimo duotas objektas 
sujaudina vaizduotę, sužadina smalsumą, sukelia dvasinę įtampą laukiant 
to, kas bus pasakyta. Pastebėjau, kad italai ir provansalai, kurie paprastai 
pirmiau gestikuliuoja, o paskui ima kalbėti, tuo būdu priverčia suklusti 
ir patraukia klausytojus. Tačiau pati energingiausia kalba yra tokia, ku- 
rioje ženklas pasako viską dar iki kalbėjimo. Ar aguonų galvutes pjau- 
nantys Tarkvinijus ir Trasibulas, prie savo favorito lūpų prispaudžiantis 
antspaudą Aleksandras, priešais Zenoną žingsniuojantis Diogenas šiais 
gestais kalbėjo ne geriau negu žodžiais? Kokie žodžiai būtų taip pat gerai 
galėję išreikšti jų mintis?! (Kursyvas mūsų). 


! Visus šiuos pavyzdžius, išreikštus panašiais žodžiais, galima rasti traktato Emilis IV knygoje. 
Čia liaupsinamas antikinės iškalbos žodinis taupumas: „Gyviausi senovės žmonių sakomi 
dalykai būdavo išreiškiami ne žodžiais, o ženklais: jie ne kalbėdavo, bet parodydavo. Prieš akis 
išstatytas daiktas sujaudina vaizduotę, sužadina smalsumą, verčia dvasią nekantriai laukti to, 

Kaip gestų arba žvilgsnio kalba šiuo atveju gali išreikšti jausmus, o 
kitais atvejais - poreikį? Šių skirtingų tekstų „prieštaringumas“ atitinka 
intencijos vieningumą ir priverstinio apribojimo būtinybę. 

L. Rousseau išsako netarpiškos esaties geismą. Kai jį geriau reprezen- 
tuoja sklindantis balsas ir kai jis panaikina išsibarstymą, tuomet Rousseau 
liaupsina gyvą šneką, kuri tokiu atveju yra jausmų kalba. O kai jį ge- 
riau reprezentuoja gesto ir žvilgsnio artumas bei spartumas, Rousseau 
liaupsina patį laukiniškiausią raštą - tą, kuris nereprezentuoja sakytinio 
reprezentanto - hieroglifą. 

2. Ši rašto samprata nurodo keblumą, nuoseklų nenuoseklumą sąvokų 
sistemoje - ir ne tik Esė, ir ne tik Rousseau kūryboje. Šis nenuoseklumas 
susijęs su tuo, kad poreikio ir jausmo vienovė (kartu su visa juos lydinčių 
sąvokų sistema) be paliovos nutrina ribą, kurią Rousseau atkakliai brėžia 
ir primena. Šią centrinę nerviūrą, be kurios sužlugtų bet koks sąvokinis 
organizmas, Rousseau deklaruoja ir nori apmąstyti kaip perskyrą, bet 
ją aprašo kaip pamainantį skirsmą. O šio skirsmo grafike per prievartą 
keistai susivienija jausmas ir poreikis. 

Kokiu būdu raštas iškelia šią vienovę? Kokiu būdu raštas (panašiai 
kaip ir, pavyzdžiui, gailestingumas) yra prigimtyje ir anapus jos? Ir ką 
čia reiškia rašto pažadinimas (kaip prieš tai - vaizduotės pažadinimas), 
jei raštas nepriklauso nei prigimčiai, nei jos kitam? 

Raštas eina iki šnekos ir po jos, jis ją apima. Tai teisinga jau vien tuo 
požiūriu, kuris šiuo metu mus domina - Esė struktūros požiūriu. Viena 
vertus, raštas iš tiesų eina po šnekos genealogijos ir pateikiamas kaip 
tam tikras papildomas priedas. Aprašius jausminę šnekos kilmę, galima 
papildomai pasvarstyti apie raštą, kuris yra šalutinis, idant iš to būtų 
gauta papildomos informacijos apie kalbų padėtį. Šiuo deklaruojamu 
projektu prasideda ir vadovaujasi visas skyrius „Apie raštą“. Padaręs 
apibendrinimus apie kalbų pažangą ir apie savo dėsniui ją pajungiantį 
pamainomumo bei substitucijos procesą (išnykusios intonacijos „pa- 
mainomos“ naujomis artikuliacijomis, „jausmai pakeičiami idėjomis“ 
ir t. t.), Rousseau pradeda naują mintį: „Kita galimybė lyginti kalbas 
ir spręsti apie jų senumą gali būti paimta iš rašto: kuo rašymo menas 
tobulesnis, tuo kalba naujesnė.“ 


kas bus pasakyta, nors dažnai šis objektas pats vienas viską pasako. Aguonų galvutes pjaunan- 
tys Tarkvinijus ir Trasibulas, prie savo favorito lūpų prispaudžiantis antspaudą Aleksandras 
ir t. t. Kokie žodžiai būtų taip pat gerai galėję išreikšti jų mintis“ (p. 400). 

Tačiau kita vertus, raštas turėjo pasirodyti dar iki tol, kol kilo klausi 
mas apie šneką ir apie jausminę jos kilmę. Lazdelės judesys ir hieroglifas 
išreiškė jausmą dar iki jausmo, dėl kurio suskamba „pirmieji balsai“, o 
kadangi raštas vėliau bus taip pat pripažįstamas kaip poreikio kalba, jis 
turėjo išsakyti poreikį dar iki poreikio. Pirmoji užuomina į raštą nesu- 
sijusi su jokia perskyra, išskyrus bet kokį poreikio ir jausmo skirsmą. 
Rašymo naudai reikalauja naujos sąvokų sistemos. 

Tad metaforinė šnekos kilmė, jei taip galima pasakyti, prabunda, at- 
veria akis pačiame kalbos centre. O jausmas, dėl kurio suskamba pirmieji 
balsai, susijęs su atvaizdu. Balso gimimo akte įrašytas regimumas nėra 
grynai juslinio pobūdžio, jis yra reikšminis. Raštas - tai šnekos išvakarės. 
Tai taip pat paaiškėja nuo pirmojo skyriaus. 


„Darėjas, su kariuomene įžengdamas į Skitiją, iš skitų karaliaus gauna varlę, 
paukštį, pelę ir penkias strėles. Pasiuntinys tylėdamas padeda karaliaus 
dovaną ir išeina. Ši grėsminga kalba buvo suprasta, ir Darėjui beliko tik 
paskubomis grįžti į savo šalį. Pakeiskite šiuos ženklus laišku [t. y. fonetiniu 
raštu - J. D. past.]": kuo jis bus grėsmingesnis, tuo mažiau kels baimę. Tai 
būtų vien pagyrūniški tauškalai, kurie Darėjui sukeltų tik juoką.“' O po iš- 
tisos serijos biblinių ar graikiškų pavyzdžių - „Tad akims galima kalbėti daug 
geriau negu ausims. Vargu, ar kas gali nepajusti, koks teisingas šis Horacijaus 
tvirtinimas. Juk akivaizdu, kad pačios iškalbingiausios kalbos yra tos, kurio- 
se panaudojama daugiausia įvaizdžių, o garsai turi daugiausia energijos tik 
tuomet, kai daro tokį patį poveikį kaip ir spalvos“. (Kursyvas mūsų). 


i Lintėrėt décrire - šį pasakymą galima suprasti ir kaip susidomėjimą raštu, rašymo atradimą, 
ir kaip rašymo teikiamą pranašumą, naudą. 

substituez une lettre - lettre prancūzų kalboje reiškia tiek „laiškas“, tiek „raidė“, o kai kuriuose 
pasakymuose net ir „raštas“. 

Šis pasakojimas, apie kurį kalba visi didieji rašto istorijai skirti darbai, mus pasiekia 
iš Klemenso Aleksandriečio ir Herodoto. Rousseau galbūt jį perskaitė iš Warburtono Esė 
apie hieroglifus: „Klemensas Aleksandrietis šią istoriją mums pateikia taip: „Pagal Ferekido 
iš Siroso pasakojimą, sakoma, jog skitų karalius Idantura, ruošdamasis pulti Darėją, perėjusį 
Istriją, vietoj laiško simbolių pavidalu jam pasiuntė pelę, varlę, paukštį, ietį ir plūgą.‘ Kadangi 
šis siuntinys turėjo pakeisti žodinį ar rašytinį pranešimą, matome, kad jo reikšmė išreiškiama 
veiksmo ir vaizdavimo junginiu.“ Vienoje pastaboje Warburtonas primena Herodoto inter- 
pretaciją (I. IV): „Darėjas manė, kad skitai šia mįslinga dovana norėjo jam pasakyti, jog jie jam 
dovanoja žemę ir vandenį ir jam paklūsta. Pelė, kaip jie manė, reiškia žemę, varlė - vandenį, 
paukštis galėjo būti palygintas su arkliu, o strėlėmis jie norėjo parodyti, kad atsisako savo 
galios. Tačiau Gobrijas - vienas iš tų, kurie sužlugdė magus, pateikė kitą interpretaciją. „Jeigu, 
užuot skriste išskridę kaip paukščiai, jūs slėpsitės žemėje arba vandenyje kaip pelės arba 
varlės, jūs žūsite nuo šių strėlių.‘ Kadangi Herodotas vietoj ieties kalba apie penkias strėles ir 
nieko nepasako apie plūgą ir t. t. Manau, kad Skaitytojui suteikiau malonumo prie Ferekido 
teksto pridurdamas Herodoto komentarą“ (p. 63-65). 


m 

Lemiamas padarinys: iškalba priklauso nuo įvaizdžio. Čia jau aiškėja, 
kad „Pirminė kalba turėjo būti perkeltinė“ (III skyriaus pavadinimas). 
Šnekamojoje kalboje metafora gauna energijos iš to, kas regima, ir to, 
kas yra tam tikras sakytinis piktohieroglifiškumas. Tad jeigu kitur regi- 
mumą, erdvę, dailę, raštą ir t. t. Rousseau susieja su jausminės energijos 
praradimu, su poreikiu ir kartais su mirtimi, tai reikia daryti išvadą, kad 
rašymo nauda - tai heterogeniškų verčių (arba tokių, kurios skelbiamos 
heterogeniškomis) vienovė. Tačiau Rousseau negali deklaruoti, kad ši 
vienovė - tai rašymo nauda. Jis gali ją aprašyti tik kontrabandos keliu, 
žaisdamas skirtingomis savo samprotavimo vietomis. Nors ir pats sau 
prieštaraudamas, Rousseau raštą stato greta poreikio, o šneką - greta 
jausmo. Mūsų ką tik cituotoje ištraukoje aiškiai kalbama apie jausminius 
ženklus. Tai bus patvirtinta vėliau, kai hieroglifų raštas bus apibrėžtas kaip 
"Jjausminė kalba”. Ir nors “garsai turi daugiausia energijos tik tuomet, kai jie 
daro tokį patį poveikį kaip ir spalvos”, vis dėlto jausmą sužadina anaiptol 
ne garsuose slypinti spalva ar erdvė. Ir Rousseau staiga apverčia įrodymo 
tvarką: vienintelė šneka turi galią išreikšti ir sužadinti jausmus. 


„Tačiau kaip sujaudinama širdis ir uždegami jausmai, tai visai kitas dalykas. 
Vis stipriau paveikiantis palaipsnis kalbėjimo įspūdis jums suteikia kitokį 
jausmą nei paties objekto esatis, kuomet galima viską pamatyti vienu akies 
mirksniu. Įsivaizduokime mums gerai žinomą skausmingą situaciją. Maty- 
dami liūdesio prislėgtą žmogų, jūs vargu ar būsite sujaudinti iki ašarų, bet 
tik duokite jam laiko jums pasakyti viską, ką jaučia, ir netrukus apsipilsite 
ašaromis. Tik taip tragiškos scenos daro poveikį". Vien bežodė pantomima 
jūsų beveik nesujaudins, tuo tarpu kalbėjimas be jokio gesto jus privers 
raudoti. Jausmai turi savo gestus, bet jie taip pat turi ir savo intonacijas. Ir 
šios intonacijos, kurios mums sukelia virpulį, šios intonacijos, kurių ne- 
įmanoma neišgirsti, per klausą prasiskverbia iki širdies gelmių ir, nepaisant 
mūsų valios, perteikia jas suskambėti privertusius dvasios judesius, pa- 
skatindamos mus pajusti tai, ką mes girdime. Taigi regimi ženklai leidžia 
tiksliau imituoti, o garsai geriau sužadina suinteresuotumą. 

` Aš jau buvau sakęs, kodėl apsimestinės nelaimės mus sujaudina labiau 
negu tikros. Žiūrėdamas tragediją rauda tas, kuris gyvenime niekada ne- 
buvo pasigailėjęs nė vieno nelaimingojo. Teatro išradimas nuostabus tuo, 
kad leidžia mūsų savimeilei didžiuotis tomis vertybėmis, kurių mes visai 
neturime. 


' figuré - pažodžiui „vaizdinga“, tačiau kalbant apie kalbos metaforiškumą, lietuviškai sakoma 
„perkeltinė kalba“. 

Šiame ilgame samprotavime mes galėtume išryškinti dvi pagrindines 
linijas. 

Visų pirma, garsas mus jaudina, mus sudomina, negana to, sužadinu 
mūsų jausmus, kadangi jis į mus prasiskverbia. Tai vidujybės stichija, 
nes garso esmė, jo paties energija implikuoja tai, kad jis neišvengiamai 
priimamas. Kaip jau anksčiau pastebėjome, aš galiu užmerkti akis, galiu 
išvengti to, kad mane jaudintų matomi ir per atstumą suvokiami dalykai: 
Tačiau mano pasyvumas ir mano jausmai! yra visiškai atviri „šioms into 
nacijoms, kurių neįmanoma neišgirsti, kurios „per klausą prasiskverbii 
iki širdies gelmių ir, nepaisant mūsų valios, perteikia jas suskambėti 
privertusius dvasios judesius“. Balsas per prievartą prasiskverbia į mane, 
jis yra privilegijuotas įsilaužimo ir patalpinimo į vidujybę būdas, kuriu 
abipusiškumas randasi per „savipratą-kalbėjimą““, per balso ir pokalbio 
struktūrą!. 

Ši prievarta priverčia Rousseau prislopinti jausmų liaupsinimą ir su 
įtarumu vertinti balso ir širdies bendrystę. Tačiau šią schemą dar labiau 
komplikuoja kita prievarta. Balse objekto esatis iš karto išnyksta. Balso 
esatis sau ir saviprata-kalbėjimas slepia patį daiktą, kuriam regima erdvė 
leido būti mūsų akivaizdoje. Daiktui nykstant, balsas jį pakeičia garsiniu 
ženklu, kuris vietoj paslėpto objekto gali giliai prasiskverbti į mane „iki 
širdies gelmių“ ir ten surasti prieglobstį. Vienintelė galimybė patalpinti 
fenomeną vidujybėje - jį paversti akumenu'". O tai suponuoja pirmapradę 
sinergiją ir sinestezę; taip pat tai, kad esaties objekto pavidalu, esaties 
buvimo-akivaizdoje ar buvimo-parankiu pavidalu slėpimas steigia tam 
tikrą fikciją ir netgi melą pačioje šnekos kilmėje. Šneka visada pateikia 
ne patį daiktą, bet simuliakrą, kuris mus jaudina giliau negu tiesa, mus 
„paveikia“ veiksmingiau. Ir dar vienas dviprasmiškumas vertinant šnek. 
Mus sujaudina anaiptol ne pati objekto esatis, bet jo garsinis ženklas: „Vis 
stipriau paveikiantis palaipsnis kalbėjimo įspūdis jums suteikia kitokį 
jausmą nei paties objekto esatis... Kitur aš jau esu minėjęs, kodėl apsimes- 


i ma passivitė et ma passion - prancūzų kalboje „pasyvumas“ ir „jausmas, aistra, pasija“ yra 
bendrašakniai žodžiai. 

" sentendre-parler - apie šį žodžių junginį žr. skyrelio Programa iv vert. paaiškinimą, p. 17. 
Šiame kontekste akcentuojamas intersubjektinis šio pasakymo matmuo: sėntendre reiškia 
ne tik girdėti (suprasti) save, bet ir būti girdimam, suprantamam kito, pašnekovo. Kitaip 
sakant, šį junginį čia būtų galima versti ir „suprasti (girdėti) vienas kitą kalbant“. 

! Žr. [Derrida knygą] Balsas ir fenomenas. | Apie šią knygą žr. plačiau skyrelio Programa 1 iš 
našą, p. 18]. 

“i akoumėne - naujadaras, pasidarytas iš graikų veiksmažodžio ūxo0w - „girdėti, klausytis“, 
pagal analogiją su daiktavardžiu „fenomenas“. 

tinės nelaimės mus sujaudina labiau negu tikros...“ Teatras pasmerkiamas 
anaiptol ne dėl to, kad, kaip nurodo jo pavadinimas, jis yra reginio vieta, 
bet dėl to, kad jis leidžia girdėti. 

Taip galima paaiškinti, kodėl Rousseau pasiilgsta poreikio visuome- 
nės, kurią kitur taip griežtai nuvertina. Kodėl jis svajoja apie nebylią 
visuomenę, apie tam tikrą iki kalbų kilmės, t. y., griežtai kalbant, iki 
visuomenės apskritai esančią visuomenę. 


Tai verčia mane galvoti, kad jeigu mes visada būtume turėję vien fizinių 
poreikių, būtume galėję niekada nekalbėti ir puikiai sutarti tarpusavyje 
vien gestų kalba. Mes būtume galėję sukurti nuo dabartinių mažai kuo 
besiskiriančių visuomenių arba tokių, kurios netgi būtų geriau pasiekusios 
savo tikslą. Mes būtume galėję įsteigti įstatymų, išsirinkti vadovų, išrasti 
amatų, sukurti prekybą, trumpai tariant, padaryti beveik viską, ką pada- 
rome vartodami žodžius. Rytuose saliamų epistoliarinė kalba, nebijodama 
pavyduolių, perduoda įsimylėjėlių paslaptis per labiausiai saugomų haremų 
sienas. Sultono nebyliai sutaria tarpusavyje ir supranta viską, kas jiems 
sakoma ženklais, lygiai taip pat gerai, kaip ir kalbant žodžiais. 


Šios nebylaus rašto visuomenės atžvilgiu šnekos atėjimas panašus į 
katastrofą, į nenumatytą nesėkmę. Nebuvo nieko, dėl ko ji būtų buvusi 
būtina. Esė pabaigoje šią schemą pakeičia jai visiškai priešinga. 

Viskas tampa dar sudėtingiau, jei poreikių kalba laikoma natūralia, 
nes tuomet sunku surasti patikimą kriterijų, leidžiantį atskirti nebylią 
bendruomenę nuo gyvūnų bendruomenės. Galima pastebėti, kad vienin- 
telė skirtis tarp to, ką Rousseau norėtų laikyti gyvūnų kalbos stabilumu, ir 
žmonių kalbos pažangos nepriklauso nei nuo kokio nors organo, nei nuo 
kokios nors juslės, ji neaptinkama nei regimybės, nei klausos sąrangoje. 
Ir dar kartą galia vieną organą pakeisti kitu, artikuliuoti erdvę ir laiką, 
regą ir balsą, ranką ir dvasią - tai tas pamainomumo gebėjimas, kuris ir 
yra tikroji kalbų „kilmė“ arba nekilmė: artikuliavimas apskritai, kaip 
prigimties ir konvencijos, gamtos ir visų jos kitų artikuliavimas. Kaip tik 
į tai reikia atkreipti dėmesį nuo pat I skyriaus pabaigos: 


Be to, tie patys pastebėjimai parodo, kad mūsų minčių perteikimo meno 
išradimas priklauso ne tiek nuo šiam perteikimui naudojamų organų, kiek 
nuo žmogui būdingo sugebėjimo, kurį turėdamas jis tam naudoja savo 
organus, o jeigu jis jų neturėtų, tai turėdamas šį sugebėjimą tam pačiam 
tikslui jis panaudotų kitus organus. Savo nuožiūra suteikite žmogui kuo 

primityvesnių priemonių - be abejo, jis įgis mažiau idėjų; bet jeigu tik 
tarp jo ir į jį panašių bus kokia nors bendravimo priemonė, kurios dėka 
vienas galėtų veikti, o kitas pajusti, jiems pavyks perduoti vienas kitam 
tiek idėjų, kiek tik turės. Gyvūnai tokiam bendravimui priemonių turi 
daugiau nei pakankamai, bet nė vienas iš jų niekada jomis nepasinaudojo. 
Kaip tik tai, mano supratimu, yra specifinis skirtumas. Tie gyvūnai, kurie 
dirba ir gyvena kartu - bebrai, skruzdėlės, bitės - bendrauti tarpusavy turi 
tam tikrą natūralią kalbą, tuo nė kiek neabejoju. Būtų netgi visai pagrįsta 
manyti, kad bebrų bei skruzdėlių kalbos yra gestų kalbos ir jos byloja tik 
akims. Kad ir kaip būtų, tai, kad viena ir kita kalba yra natūrali, rodo, jog 
jos nėra [dirbtinai] įgytos. Jomis kalbantys gyvūnai jas turi nuo gimimo: 
visi ir visur turi tą pačią kalbą, jie jos nekeičia ir jai nebūdinga jokia pa- 
žanga. O konvencinę kalbą turi tik žmonės. 


Gyvūnų kalba (ir gyvuliškumas apskritai) čia reprezentuoja vis dar 
gyvą stabilumo, simbolizavimo nesugebėjimo, nepamainomumo mitą. Jei 
atkreipsime dėmesį ne į gyvuliškumo sampratos pažintinį ar nepažintinį 
turinį, bet į jai priskiriamą funkciją, pamatysime, kad ji turi apibrėžti 
tam tikrą gyvenimo etapą, kuriam kol kas dar nepažįstama visa tai, kieno 
atsiradimą ir žaismą čia norima aprašyti: simbolis, substitucija, stoka ir 
papildomas pridėjimas ir t. t. Ji turi žymėti gyvenimą, kuris dar nepradėjo 
pamainomumo žaismo ir kuris kartu dar nėra to žaismo pažeistas - gy- 
venimą be skirsmo ir be artikuliacijos. 


Kilmės įrašas 


Šis aplinkkelis buvo būtinas, norint iš naujo suvokti artikuliacijos sąvokos 
funkciją. Artikuliacija pažeidžia kalbą‘: ji atveria šneką kaip iš jausmo 
gimusią instituciją, bet kelia grėsmę giedojimui kaip pirmapradžiam 
šnekėjimui. Artikuliacija pritraukia kalbą prie poreikio ir proto (jie abu 
yra bendrininkai) ir atitinkamai tampa labiau tinkama raštui. Kuo la- 
biau kalba artikuliuota, tuo mažiau ji intonuota, kuo ji racionalesnė, tuo 
mažiau muzikali, tuo mažiau ji praranda, kai būna užrašoma, tuo geriau 
išreiškia poreikius. Ji tampa šiaurės kalba. 

Šį procesą Rousseau norėtų pateikti kaip atsitiktinumą. Bet vis dėlto 
jis jį aprašo kaip pirmapradę būtinybę. Šis nelaimingas atsitikimas taip pat 


' entame le langage - apie entamer daugiareikšmiškumą žr. skyrelio „Tas pavojingas pakaita- 
las...“ i vert. paaiškinimą, p. 190. 

yra „natūrali pažanga“. Jis neužklumpa jau susiformavusio giedojimo, jis 
staiga neištinka pilnutinės muzikos. Iki artikuliacijos nėra šnekos, taigi, 
kaip žinome, nėra ir giedojimo ir, atitinkamai, muzikos. Tad jausmas 
negali būti išreikštas ar imituotas be artikuliacijos. „Gamtos riksmas“ 
(antrasis Samprotavimas), „paprasti iš gerklės natūraliai ištrūkstantys 
garsai“ (IV Esė) nėra kalba, nes juose artikuliacija dar neatlieka jokio vaid- 
mens. Konvencija gali veikti tik artikuliaciją, kuri kalbą išplėšia iš riksmo 
ir gausėja kartu su priebalsių, laikų ir skirtingo garsų ilgumo vartojimu. 
Tad kalba gimsta iš savo pačios degeneravimo proceso. Štai kodėl norint 
paaiškinti aprašomąją Rousseau veiklą, kuria siekiama ne atstatyti faktus, 
bet išmatuoti atotrūkį, galbūt būtų netikslu vadinti nuliniu laipsniu arba 
paprasta kilme tai, kuo remiantis matuojamas atotrūkis arba brėžiama 
struktūra. Nulinis laipsnis arba kilmė implikuoja, kad pradžia yra pa- 
prasta, kad ji nėra kartu ir degeneravimo prasidėjimas, kad ją galima 
mąstyti esaties apskritai pavidalu, nesvarbu, ar tai būtų modifikuota ar 
nemodifikuota esatis, praėjęs įvykis ar nuolatinė esmė. Norint kalbėti 
apie paprastą kilmę, taip pat reikėtų, kad atotrūkį būtų galima matuoti 
paprastoje tiesėje ir viena kryptimi. Ar dar būtina priminti, kad Rousseau 
aprašyme niekas neleidžia mums to padaryti? 

Kalbėjimas apie kilmę ir nulinį laipsnį iš tiesų leidžia paaiškin- 
ti Rousseau deklaruojamą intenciją ir pataisyti daugybę klasikinių bei 
skubotų šiam klausimui skirtų interpretacijų. Tačiau nepaisant šios de- 
klaruojamos intencijos, Rousseau diskursą riboja sudėtingas kompleksas, 
visada turintis kilmės pakaitalo pavidalą. Rousseau deklaruojama intenci- 
ja šio komplekso ne paneigiama, bet įrašoma į tokią sistemą, kuri jai nebe- 
pavaldi. Kilmės geismas tampa neišvengiama ir nesugriaunama funkcija, 
aptinkama tam tikroje pradžios neturinčioje sintaksėje. Rousseau norėtų 
atskirti pirmapradiškumą nuo pamainomumo. Tam jis turi visas mūsų 
logoso nustatytas teises: neįmanoma galvoti ir neleistina, kad tai, kas 
vadinama kilme, būtų tik vienas iš pamainomumo sistemos taškų. Ši 
sistema iš tiesų išplėšia kalbą iš jos pirmapradės padėties, iš jos kilmės 
sąlyginio ar būsimojo laiko), iš to, kuo ji būtų turėjusi (turės) būti ir kuo 
ji niekada nebuvo - kalba galėjo gimti tik suskliausdama savo ryšį su 


` à sa condition dorigine, d son conditionnel et d son futur dorigine - pažodžiui le conditionnel 
reiškia „tariamoji nuosaka“. Turima omenyje tai, kad apie kalbos kilmę visuomet kalbama 
tariamąja nuosaka arba būsimuoju laiku. Kaip tik apie tai užsimenama toliau. Conditionnel 
yra bendrašaknis prieš tai einančiam žodžiui condition, kurį galima versti įvairiai: „padėtis, 
situacija; sąlyga“. 

bet kokia kilme. Jos istorija - tai kilmės pakaitalo istorija: pirmapradžio 
pamainančiojo ir kilmę pamainančiojo! istorija. Atkreipkime dėmesį į 
laikų ir nuosakų žaismą IV skyriaus pabaigoje, kur aprašomas pirma- 
pradės kalbos idealas: 


„Kadangi natūralūs balsai neartikuliuoti, žodžiai turėtų turėti mažai arti 

kuliacijų: užtektų kelių jungiamųjų priebalsių, atskiriančių susiliejančius 
balsius, norint juos padaryti takius ir lengvai tariamus. Priešingai, garsų 
aukštis būtų itin įvairus, o intonacijų įvairovė padaugintų balsinius gar 

sus; nauji kombinavimo šaltiniai būtų skirtingas garsų ilgumas, ritmas. 
Taip balsai, garsai, jų intonacija ir skaičius, būdami prigimtiniai, paliktų 
nedaug vietos artikuliacijoms, kurios yra konvencinės, ir užuot kalbėjus 
būtų giedama. Daugelio žodžių šaknys būtų sudarytos arba iš jausminių 
intonacijų, arba iš įvairių objektų skambesį imituojančių garsų - jose ga 

lima būtų nuolat jausti onomatopėjas. Tokia kalba turėtų daug sinonimų, 
leidžiančių vieną ir tą patį buvinį išreikšti per skirtingus santykius“; joje 
būtų mažai tokius santykius išreiškiančių prieveiksmių ir abstrakčių žodžių. 
Joje būtų daug hiperbolizuojančių žodžių, deminutyvų, sudurtinių žodžių, 
įterptinių žodelių, periodams suteikiančių ritmą, o frazėms - aptakumų; 
joje būtų daug nenuoseklumų bei nenormalumų; joje būtų nepaisomu 
gramatinės analogijos, siekiant eufonijos, metro, harmonijos, garsų grožio. 
Vietoj argumentų ji turėtų vaizdingų posakių, ji įtikintų be įtikinėjimo ir 
vaizduotų be samprotavimo.“ O paskui, kaip paprastai, Rousseau nurodo 
kitus kraštus ir archeologiją: „vienu atžvilgiu ji būtų panaši į kinų kalbą, 
kitu - į graikų. Jeigu paseksite visas čia išsišakojančias mintis, pamatysite, 
kad Platono [dialogas] Kratilas nėra toks juokingas kaip atrodo. 

" „Sakoma, kad arabų kalboje yra daugiau nei tūkstantis skirtingų žodžių, 
nusakančių kupranugarį, daugiau nei tūkstantis, nusakančių kardą ir t. t.“ 


Šitaip tariamąja nuosaka aprašyta stadija yra tokia kalbos stadija, kuri 
jau nebeturi nieko bendra nei su judesiu, nei su poreikiu, nei su gyvuliš: 
kumu ir t. t. Tačiau tai tokia stadija, kurioje kalba dar nebuvo pagadinta 


' du supplément dorigine: du suppléant originaire et du suppléant de lorigine. Le supplėment 
dorigine - dviprasmis pasakymas. Jį galima versti ir kaip „pakaitalas [esantis] iš pat pradžių". 
Kaip tik šį pasakymo dviprasmiškumą ir išskleidžia po dvitaškio einantis paaiškinimus. 
Tik čia daiktavardis supplėment pakeičiamas veiksmažodiniu daiktavardžiu supplėant, taip 
pabrėžiant jo veiksmažodiškumą. Deja, verčiant neišsaugojama ta pati žodžių supplément 
ir suppléant šaknis. Supplėant verčiamas kaip veiksmažodžio suppléer dalyvis. O suppléer 
verčiamas ne „pakeisti“, bet „pamainyti“, taip siekiant jį atskirti nuo kito Derrida tekste nuo 
lat sutinkamo veiksmažodžio substituer („pakeisti“). Lygiai taip pat verčiant prarandamas 
žodžių originaire [pirmapradis] ir origine [pradžia, kilmė] bendrašakniškumas. 

artikuliacijos, konvencijos, pamainomumo. Šios kalbos laikas — nepa- 
stovi, nepasiekiama, mitinė riba tarp šio jau ir dar ne. Tai gimstančios 
kalbos laikas, panašiai kaip buvo „gimstančios visuomenės“ laikas. Nei 
iki, nei po kilmės. 

Pasekę šį laikinės nuosakos žaismą, galime tęsti skaitymą. Tuoj pat po 
to eina skyrius Apie raštą. Vien pavadinimas skiria ankstesnę citatą nuo 
tolesnės. Joje atkreipsime dėmesį į tam tikrų veiksmažodžių prasmę ir į 
visų veiksmažodžių nuosaką: 


Bet kas, kas tik pastudijuos kalbų istoriją ir pažangą, pamatys, kad kuo 
balsai tampa monotoniškesni, tuo atsiranda daugiau priebalsių, o nusi- 
trinančias intonacijas ir vienodėjantį balsių ilgumą pamaino gramatinės 
konstrukcijos bei naujos artikuliacijos. Tačiau šie pokyčiai randasi tik laikui 
bėgant. Augant poreikiams, dalykiniams ryšiams tampant vis komplikuo- 
tesniems, plintant švietimui, keičiasi kalbos pobūdis: ji tampa taisyklinges- 
nė ir ne tokia jausminga, jausmus ji pakeičia idėjomis, ji kalba nebe širdžiai, 
o protui. Dėl tos pačios priežasties nyksta intonacijos ir plinta artikuliacijos: 
kalba tampa tikslesnė, aiškesnė, labiau ištęsta, labiau prislopinta, šaltesnė. 
Ši pažanga man atrodo visiškai natūrali. 


Tad pamainomumas įgalina visa tai, kas sudaro žmogaus savastį: 
šneką, visuomenę, aistrą ir t. t. Bet kas yra toji žmogaus savastis? Viena 
vertus, ji yra tai, ko galimybę reikia mąstyti iki žmogaus ir už jo ribų. 
Permainomumas leidžia žmogui sužinoti apie save patį, todėl jis nėra koks 
nors atsitiktinis ar esminis žmogaus atributas. Nes, kita vertus, pamai- 
nomumas, kuris yra niekas - nei esatis, nei nesatis - nėra nei kokia nors 
žmogaus substancija, nei esmė. Jis yra būtent esaties ir nesaties žaismas, 
šio žaismo atvertis, kurios negali apimti jokia metafizikos ar ontologijos 
sąvoka. Štai dėl ko ši žmogaus savastis nėra žmogaus savastis - ji yra 
pats savasties apskritai dislokavimas, artumo sau negalimybė, taigi ir jo 
geismas, grynosios esaties negalimybė, taigi ir jos geismas. Tai, jog pa- 
mainomumas nėra žmogaus savastis, reiškia ne tik tai, kad jis tiesiog ar 
lygiai taip pat radikaliai nėra kokia nors savybė, bet taip pat ir tai, kad jo 
žaismas yra ankstesnis už žmogų ir išsiplečia už jo ribų. Žmogus vadinasi 
žmogumi tik brėždamas ribas, kurios iš pamainomumo žaismo išstumia 
jo kitą: prigimties, gyvuliškumo, primityvumo, vaikystės, beprotybės, 
dieviškumo grynumą. Priartėjimas prie šių ribų yra bauginantis kaip 
mirties grėsmė ir kartu geidžiamas kaip gyvenimo be skirsmo pasiekimas. 
Žmogumi besivadinančio žmogaus istorija yra visų šių ribų tarpusavio 

artikuliacija. Visos nepamainomumą apibrėžiančios sąvokos (prigimtis, 
gyvuliškumas, primityvumas, vaikystė, beprotybė, dieviškumas), be abe 

jo, neturi jokios tiesos vertės. Beje, kartu su pačios tiesos idėja jos pri- 
klauso pamainomumo epochai. Jos turi prasmę tik žaismo aptvaroje. 

Raštas mums vis labiau iškyla kaip kitas šios pamainomumo struk 
tūros įvardijimas. Atsižvelgiant į tai, kad, pasak Rousseau, artikuliacija 
įgalina tiek šneką, tiek raštą (žodinė kalba yra neišvengiamai artikuliuota, 
ir juo labiau ji artikuliuota, juo labiau ji pasiduoda rašymui), galima jsi- 
tikinti tuo, ko Saussure'as, atrodo, nesiryžo pasakyti knygoje, pavadintoje 
Anagramos, o būtent tuo, kad fonemų nėra iki grafemų. Kitaip sakant, 
iki to, kas šnekoje veikia kaip mirties principas. 

Čia galbūt galima geriau suvokti Rousseau samprotavimo poziciją 
pakaitalo sąvokos atžvilgiu, o kartu mūsų mėginamos atlikti analizės 
statusą. Nepakanka pasakyti, kad Rousseau mąsto pakaitalą apie jį ne 
mąstydamas, savo norėjimo-pasakyti nesuderina su tuo, ką pasako, o 
savo deklaravimų - su tuo, ką aprašo. Šį atotrūkį arba šį prieštaravimą 
reikia dar suformuluoti. Rousseau naudojasi žodžiu ir aprašo dalyką. Bel 
mes dabar žinome, kad tai, su kuo čia turime reikalą, nėra nei žodis, nei 
dalykas. Žodis ir dalykas - tai referencinės ribos, kurias gali gaminti ir 
Žymėti vien tik pakaitalų struktūra. 

Naudodamasis žodžiu ir aprašydamas dalyką, Rousseau tam tikra pras- 
me perkelia ir deformuoja ženklą „pakaitalas“, signifikanto ir signifikato 
vienovę, susiformuojančią tarp daiktavardžių (pakaitalas, pamainantysis), 
veiksmažodžių (pamainyti, pakeisti ir t. t.)', būdvardžių (pamainantis, 
papildomas), ir signifikatus įveda į „pliuso“ ar „minuso“ žaismą. Tačiau 
šiuos perkėlimus ir deformavimus nustato prieštaringa geismo vienovė, 
kuri pati yra pamainanti. Kaip ir sapne (remiantis Freudo sapnų analize), 
kur nesuderinami dalykai priimami vienu metu, vos tik siekiama išpildyti 
geismą, nepaisant tapatybės arba negalimo trečiojo principo, t. y. nepaisant 
loginio sąmonės laiko. Tad vietoj žodžio „sapnas“ vartojant kitą žodį, stei- 
giant sąvokų sistemą, kuri nebebūtų esaties ar sąmonės metafizikos sąvokų 
sistema (Freudo samprotavime, pavyzdžiui, supriešinanti būdravimą ir 
sapną), reikėtų apibrėžti erdvę, kurioje šis nustatytas „prieštaravimas“ 
buvo galimas ir gali būti aprašytas. Vadinamoji „idėjų istorija“ turėtų prasi- 
dėti išryškinant šią erdvę ir tik tada būtų galima suformuoti jos lauką kitų 
laukų atžvilgiu. Be abejo, tai klausimai, kuriuos čia galime tik iškelti. 


i Žr. ankstesnį paaiškinimą. 

Kokios gi yra tos dvi viena kitai prieštaraujančios galimybės, ku- 
rias Rousseau nori vienu metu išgelbėti? Ir kaip jis tai daro? Viena 
vertus, suteikdamas artikuliacijai pozityvią vertę, jis nori teigti visa 
tai, kas ja paremta, arba visa tai, su kuo ji sudaro vieningą sistemą 
(jausmą, kalbą, visuomenę, žmogų ir t. t.). Tačiau, kita vertus, tuo 
pačiu jis siekia teigti visa tai, ką artikuliacija nubraukia (intonaciją, 
gyvenimą, energiją, vėlgi jausmą ir t. t.). Kadangi pakaitalas yra šių 
dviejų galimybių artikuliuota sistema, Rousseau gali ją tik išardyti 
ir padalyti į dvi paprastas, logiškai prieštaringas struktūras, nega- 
tyvumą ir pozityvumą palikdamas kaip nepaliesto grynumo polius. 
Ir vis dėlto Rousseau, kartu su visa tapatybės logika užvaldytas pa- 
mainomumo grafiko‘, pasako tai, ko nenori pasakyti, ir aprašo tai, ko 
nenorėtų pateikti kaip išvados: o būtent tai, kad pozityvumas (yra) 
negatyvumas, gyvenimas (yra) mirtis, esatis (yra) nesatis, ir kad šio 
kartotinio pamainomumo neapima jokia dialektika, jei tik dialekti- 
kos sąvoką valdo (o taip buvo visada) esaties horizontas. Be to, ne 
tik Rousseau yra užvaldytas pamainomumo grafiko. Jis yra užvaldęs 
bet kokią prasmę ir, atitinkamai, bet kokį diskursą. Ypač ir ypatingu 
būdu jis valdo metafizinį diskursą, kuriame iš vienos vietos į kitą 
persikelia Rousseau sąvokos. Ir kai Hegelis vėliau kalbės apie nesaties 
ir esaties, nebūties ir būties vienovę, dialektika ar istorija - bent jau 
tame diskurso sluoksnyje, kurį mes pavadinome Rousseau noru-pasa- 
kyti" — ir toliau bus įtarpinimo procesas tarp dviejų pilnutinių esačių. 
Eschatologinė paruzija'" taip pat yra pilnutinės šnekos esatis, logoso 
savimonėje apibendrinanti visas jo skirtis ir visas jo artikuliacijas. 
Todėl norint iškelti neišvengiamus klausimus apie istorinę Rousseau 
teksto situaciją, iš pradžių reikia išryškinti visus bruožus jo priklau- 
somybės esaties metafizikai (pradedant Platonu, baigiant Hegeliu), 
kurioje esatis ritmiškai artikuliuojama kaip esatis sau. Reikia atsi- 
žvelgti į šios metafizinės tradicijos vienovės tolydumą apskritai, pa- 
sireiškiantį per įvairius Rousseau tekstą organizuojančius priklauso- 
mybės bruožus, genealogines sekas ir daug siauresnes priežastines 
grandines. Iš anksto ir su tam tikru atsargumu reikia pripažinti tai, 
kas susiję su šiuo istoriškumu. Antraip tai, ką įrašytumėme į siauresnę 


' pris dans le graphique de la supplėmentaritė - originale kursyvu išskirtas vietos prielinksnis 
dans (neverčiamas į lietuvių kalbą), kuris žymi buvimą viduje. 

" le vouloir-dire - žr. skyrelio Išorė yra vidus i vert. paaiškinimą, p. 69. 

ii Žr. skyrelio Rašytinė būtis i vert. paaiškinimą, p. 39. 

struktūrą, nebūtų tekstas ir visų pirma nebūtų Rousseau tekstas. Ne- 
pakanka Rousseau teksto suprasti kaip įtraukto į šias metafizikos 
bei Vakarų epochas, - mes čia pateikėme tik kuklų tokio įtrauktumo 
eskizą. Taip pat reikia žinoti, kad ši metafizikos istorija, su kuria susi- 
jusi pati istorijos sąvoka, priklauso visumai, kurią, be abejo, nebetinka 
vadinti istorija. Visas šis implikacijų žaismas yra toks sudėtinis, kad 
norėti išsiaiškinti kokio nors teksto (pavyzdžiui, Rousseau teksto) 
savastį, būtų daugiau nei neatsargu. Tai ne tik sunku, bet iš tiesų net ir 
neįmanoma: klausimas, į kurį būtų pretenduojama atsakyti tuo būdu, 
be abejo, už esaties, savasties ir subjekto metafizikos ribų neturėtų 
jokios prasmės. Griežtai kalbant, nėra teksto, kurio autorius arba sub- 
jektas būtų Jean-Jagues'as Rousseau. Iš šio pagrindinio teiginio telieka 
padaryti griežtas išvadas, nesujaukiant visų antraeilių teiginių tuo 
pretekstu, kad jų prasmė bei ribos jau kvestionuotos iš pat pašaknų. 


Neuma' 


Tad patyrinėsime, ką daro Rousseau, mėgindamas, pavyzdžiui, apibrėžti 
to, kas pagal jo aprašymą neįmanoma - natūralaus balso arba neartiku- 
liuotos kalbos - įmanomybės ribą. Tai jau nebe gyvuliškas riksmas iki 
kalbos gimimo, bet dar kol kas ir ne artikuliuota kalba, [kuri būtų] jau 
paveikta nesaties bei mirties. Tarp ikikalbiškumo ir kalbiškumo, tarp 
riksmo ir šnekos, gyvūno ir žmogaus, gamtos ir visuomenės Rousseau 
ieško „gimstančios“ ribos ir ją įvairiai apibrėžia. Esama bent jau dvie- 
jų apibrėžimų, turinčių tą pačią funkciją. Jie susiję su vaikyste ir su 
Dievu. Kiekvieną kartą sujungiami du vienas kitam prieštaraujantys 
predikatai: kalbama apie gryną kalbą, neturinčią jokių pamainomumo 
priemaišų. 

Šio neįmanomo „natūralaus balso“ modelis - tai visų pirma vaikystės 
balsas. Knygoje Esė aprašytas tariamąja nuosaka, - prisiminkime „natū- 
ralių neartikuliuotų balsų“ analizę, - štai kaip jis pasirodo veikale Emilis. 
Alibi ir in illo tempore - tai nebe graikai ar kinai", bet vaikas: 


' la neume - iš vid. lotynų kalbos kilęs žodis: neuma - tai iškreiptas graikų žodis pneuma 
„alsavimas, kvėpavimas, balso skleidimas“. Istorinė-muzikinė šio žodžio reikšmė: tai vienu 
kveptelėjimu išdainuojamos natos arba trumpa melodija, giedama be žodžių arba tęsian! 
paskutinį žodžio skiemenį senų giesmių „aleliuja“ pabaigoje. 

" Žr. prieš tai einantį skyrelį Kilmės įrašas. 

Visos mūsų kalbos - meno kūriniai. Buvo ilgai svarstyta, ar esama pri- 
gimtinės ir visiems žmonėms bendros kalbos. Be abejo, esama. Tai vaikų, 
kurie dar neišmoko kalbėti, kalba. Tai neartikuliuota kalba, bet ji intonuota, 
skambi, suvokiama protu. Mūsų [suaugusiųjų] kalbos vartojimas paskatino 
mus nekreipti į ją dėmesio ir netgi visiškai užmiršti. Patyrinėkime vaikus ir 
netrukus mes vėl jos išmoksime. Mokantis šios kalbos, žindyvės yra mūsų 
mokytojos. Jos supranta viską, ką sako jų žindomi kūdikiai. Jos jiems atsako, 
jos su jais užmezga visiškai rišlius pokalbius. Ir nors jos taria žodžius, tie 
žodžiai visiškai nereikalingi. Kūdikiai suvokia ne žodžių prasmę, bet žodžius 
lydinčias intonacijas (p. 45. Kursyvas mūsų). 


Kalbėti nemokant kalbos - tai riba, prie kurios Rousseau atkakliai 
veda savąjį kilmės kartojimą. Tai kartu nepamainomumo riba. Tačiau 
kadangi kalba jau turi egzistuoti, reikia, kad pakaitalas jau būtų žinomas 
dar jam neatsiradus, reikia, kad stoka ir nesatis prasidėtų neprasidėjusios. 
Jei vaikas nesišauktų pakaitalo, tai jis visiškai nekalbėtų: jei jis nekentėtų, 
jeijam nieko netrūktų, jis nekviestų [kito žmogaus], jis nekalbėtų. Bet jei 
pamainomumas būtų tiesiog atsiradęs, jei jis būtų iš tiesų prasidėjęs, vai- 
kas kalbėtų mokėdamas kalbą. O juk vaikas kalba nemokėdamas kalbos. Jis 
turi kalbą, tačiau jo kalbai trūksta kaip tik sugebėjimo pakeisti save pačią, 
galėjimo vieną ženklą pakeisti kitu, vieną išraiškos organą - kitu. Kaip 
sako Esė (mes gerai prisimename), jai trūksta kaip tik „žmogui būdingo 
sugebėjimo, kurį turėdamas jis tam naudoja savo organus, o jeigu jis jų 
neturėtų, tai turėdamas šį sugebėjimą tam pačiam tikslui jis panaudotų 
kitus organus“. Vaikas — vaiko sąvoka - čia yra tai, kas turi tik vieną 
kalbą, nes turi tik vieną organą. O tai reiškia, kad jo stoka, jo stokojanti 
būtis yra vienintelė ir vienalytė, ji nepasiduoda jokiai substitucijai, jokiai 
pamainymo veiklai. Toks yra Rousseau vaikas. Jis neturi kalbos, nes turi 
tik vieną vienintelę kalbą: 


Jis turi tik vieną kalbą, nes, tiesą sakant, jam būdinga tik tam tikros rūšies sto- 
kojanti būtis: turėdamas netobulus organus, jis neskiria jų teikiamų skirtingų 
įspūdžių. Visi skausmai jam suteikia vieną vienintelį skausmo pojūtį (p. 46). 


Vaikas išmoks kalbėti, kai jo stokojančios būties pavidalai galės pa- 
keisti vienas kitą. Tuomet jis galės pereiti iš vienos kalbos į kitą, vieną 
ženklą pateikti kaip kitą, žaisti reikšminėmis substancijomis: jis įeis į 
pakaitalo sąrangą, čia apibrėžtą kaip žmogišką sąrangą; jis nebeverks, jis 
mokės pasakyti „man skauda“. 

Kai vaikai pradeda kalbėti, jie mažiau verkia. Tai natūrali pažanga: vienu 
kalba pakeičiama kita... Jei tik kartą Emilis pasakys „man skauda“, nuo šiol 
prireiks tikrai stiprių skausmų, kurie priverstų jį verkti (p. 59). 


Kalbėti nemokant kalbos: vaikystė yra gėris, nes šneka yra gėris, žmo 
gaus savastis. O juk vaikas kalba. Vaikystė - tai gėris, nes kalbos mokėjimo 
be artikuliacijos blogio nebūna. O juk vaikas nemoka kalbos. Tačiau 
vaikystė nėra gėris, nes ji jau šneka, ir ji nėra gėris, nes ji nemoka kalbos, 
kuri yra žmogaus savastis ir jo gėris. Iš čia kyla taisyklingas [Rousseau 
sprendimų apie vaikystę nestabilumas: kartais vaikystė yra artima gyvu 
liškumui, o kartais - žmogiškumui, kartais ii teigiama, kartais neigiama. 
Vaiko kalbėjimas nemokant kalbos gali būti laikomas jo gerove. Tačiau jis 
kalba taip pat nemokėdamas ir giedoti, - dėl to jis nebėra gyvūnas, kuris 
nei kalba, nei gieda, bet dar ir ne žmogus, kuris ir kalba, ir gieda: 


Žmogui būdingi trijų rūšių balsai: kalbantis, arba artikuliuotas, balsas, 
dainuojantis, arba melodingas, balsas ir jausminis, arba intonuotas, balsas, 
kuriuo jausmai naudojasi kaip kalba ir kuris suteikia gyvybės giesmei bci 
šnekai. Vaikas, kaip ir suaugęs Žmogus, turi šias tris balso rūšis, tik nemoka 
jų taip susieti kaip suaugęs. Kaip ir mums, jam būdingas juokas, riksmai, 
aimanos, šūksniai, vaitojimai, bet jis nemoka jų moduliacijų susieti su 
kitais dviem balsais. Tobula muzika yra ta, kuri geriausiai susieja tuos tris 
balsus. Vaikai nesugeba sukurti tokios muzikos, o jų dainavimas visuomet 
bedvasis. Lygiai taip pat jiems kalbant balsu, jų kalba neturi intonacijos - jic 
rėkia, bet neintonuoja. Ir kaip jų kalbėjimas turi mažai intonacijų, lygiai 
taip pat jų balsai turi mažai energijos. (Emilis, p. 161-162). 


Kad ir kokiu aspektu žiūrėtume, artikuliacija yra artikuliacija - na 
rių ir organų artikuliacija, kūno skirsmas (skirsmas savame kūne)’. O 
tai, kam, atrodo, labiausiai būdinga nutrinti šį skirsmą, - ar tai nėra 
kvėpavimas? Kalbantis, giedantis kvėpavimas - kalbos kvėpavimas, bet 
neartikuliuotas kvėpavimas. 

Toks kvėpavimas negali turėti nei žmogiškos kilmės, nei žmogiškos 
paskirties. Jis priklauso ne žmonijos keliui, kaip vaiko kalba, bet antžmo 
giškam keliui. Jo pradas ir tikslas - teologiniai, kaip prigimties balsas ir 
apvaizda. Savuosius kilmės pasikartojimus Rousseau nustato kaip tik šio 
ontoteologinio modelio pagrindu. Mes turime šio pavyzdinio nepažeistos 


' la différance (dans le) corps (propre). 

gyvybės ir gryno kvėpavimo (pneuma), neartikuliuoto giedojimo ir ne- 
artikuliuotos kalbos, nesuerdvintos šnekos modelio tam tikrą (tebūnie 
utopinę ar atopinę) paradigmą, atitinkančią mūsų mastelį. Mes galime ją 
įvardyti ir apibrėžti. Tai neuma - grynas vokalizavimas, neartikuliuoto, 
bežodžio giedojimo forma. Šis žodis reiškia kvėpavimą. Neumą mums 
įkvėpė Dievas ir ja mes galime kreiptis tik į jį. Muzikos žodynas ją api- 
brėžia taip: 


NEUMA (mot. g. dkt.) Vienbalsio giedojimo terminas. Neuma yra tam 
tikra trumpa nesikeičiančios intonacijos giedojimo užbaiga, kuri atliekama 
liturginės giesmės pabaigoje tiesiog kaitaliojant garsus be jokių žodžių. 
Katalikai šį ypatingą giedojimą leidžia remdamiesi viena šv. Augustino iš- 
trauka, kurioje sakoma, kad neradus žodžių, kurie galėtų patikti Dievui, į jį 
kreipiamasi sumišusia garbinančia giesme: „Nes kam gi tinka toks bežodis 
garbinimas, jei ne nenusakomai būtybei, kai neįmanoma nei nutilti, nei 
surasti kokią nors priemonę savo polėkiams išreikšti, nebent neartikuliuotus 
garsus? (Kursyvas mūsų). 


Kalbėti nemokant kalbos, negalėti nei nutilti, nei kalbėti - ši kilmės 
riba yra riba grynos esaties: pakankamai esančios, idant būtų gyva, pa- 
jausta mėgaujantis, bet pakankamai grynos, idant liktų nepažeista skir- 
ties, pakankamai neartikuliuotos, idant mėgavimasis savimi nebūtų iš- 
kreiptas intervalo, netolydumo, kitybės. Rousseau mano, kad ši tolydžios 
esaties sau patirtis priskiriama! tik Dievui: suteikta Dievui arba tiems, 
kurių širdis sudaro sandermę su Dievo širdimi. Kaip tik ši sandermė, šis 
dieviškumo ir žmogiškumo panašumas įkvepia Rousseau, kai knygoje 
Svajonės jis svajoja apie šią į esatį redukuoto laiko patirtį, „kai esamybė 
trunka visuomet, nepalikdama jokios savo trukmės žymės nei jokio savo 
tąsos pėdsako“. 

Verta iš naujo perskaityti visus šiuos puslapius: juose išsakoma ne- 
laimė laiko, kurio esatį sudrasko prisiminimas ir anticipavimas. Mė- 
gavimasis tolydžia ir neartikuliuota esamybe - tai beveik neįmanoma 
patirtis: „Pačiuose gyviausiuose mūsų pasimėgavimuose beveik nėra 


' est accordée - galima versti ir „priderinta tik prie Dievo“. Accorder - daugiareikšmis žodis: 
„Sujungti, susieti, priskirti; pritaikyti, priderinti; priimti, pri(si)pažinti; patenkinti, išpildyti“. 
Atkreiptinas dėmesys, kad šio žodžio etimologija susijusi tiek su lotynišku žodžiu „širdis“ 
(cor, cordis), tiek su žodžiu „styga“ (chord) (pastarosios reikšmės pagrindu sudarytas daik- 
tavardis „akordas, dermė“). Antroji šio sakinio dalis kaip tik išskleidžia šį daugiareikšmiš-- 
kumą. 

akimirkos, per kurią širdis mums galėtų iš tiesų pasakyti: Norėčiau, kad 
ši akimirka truktų visuomet“. Širdis nėra organas, nes ji neįrašyta į skirčių 
bei artikuliacijų sistemą. Ji nėra organas, nes tai grynos esaties organas. 
Šią beveik neįmanomą patirtį Rousseau turėjo Šv. Petro saloje. Apie šį 
aprašymą buvo daug rašyta gamtos, vandens, tekėjimo ir t. t. temomis!. 
Lygindami šios patirties aprašymą su grynu vokalizavimu, su grynomis 
natūralios kalbos bei neumos balsėmis, mes jame išskirsime vien keturių 
reikšmių sistemą. 

Esaties sau mėgavimasis, gryna, jokios išorės neiškreipta savijauda 
priskiriama Dievui: 


Kuo mėgaujamasi tokioje situcijoje? Niekuo, kas būtų išoriška sau pačiam, 
niekuo, išskyrus savimi pačiu ir savo paties egzistencija - tol, kol ši būsena 
trunka, sau pačiam savęs pakanka, kaip ir Dievui. 


Čia būtinas judėjimas, gyvenimas, mėgavimasis laiku, esatis sau. Ta- 
čiau šis judėjimas turi būti be intervalų, be skirties, be netolydumo: 


Nereikia nei visiško rymojimo, nei pernelyg didelio sujudimo, reikia vie- 
nodo ir saikingo judėjimo be trūkčiojimų ir be intervalų. Be judėjimo 
gyvenimas tėra letargija. Jei judėjimas nevienodas ar pernelyg stiprus, jis 
pažadina... Tad iš išorės neateinantis judėjimas vyksta mūsų viduje. 


Šis judėjimas - tai neartikuliuota šneka, šneka iki žodžių, pakankamai 
gyva, kad ja būtų kalbama, pakankamai gryna, vidinė ir homogeniška, 
kad nebūtų susieta su jokiu objektu, kad į save nepriimtų jokios mirtinos 
skirties, jokio negatyvumo, - tai žavesys, taigi ir giedojimas: 


Jei judėjimas nevienodas ar pernelyg stiprus, jis pažadina... Sugrąžinda- 
mas mus prie objektų, esančių aplink mus, jis sužlugdo svajonės žavesį ir 
išplėšia mus iš mūsų vidaus, idant akimirkai atiduotų lemties bei žmonių 
pančiams ir priverstų mus pasijusti nelaimingais. Visiška tyla kelia liūdesį. 
Tai mirties paveikslas. 


Ir vis dėlto šią beveik neįmanomą, pamainomumo prieštaravimams 
kone svetimą patirtį mes iš karto išgyvename (jei mūsų širdis tam yra 


! Mes apsiribosime nurodę į Pléiade leidykloje išėjusios [Rousseau] knygos Svajonės [Vienišo 
keleivio svajonės - vert. past.] leidėjų pateikiamas pastabas bei bibliografiją. [Tikslesnę šios 
knygos nuorodą žr. skyrelio Apie aklumą pakaitalui 1 išnašoje, p. 197]. 

pakankamai tyra) kaip pakaitalą, kaip atlygį. Kaip tik čia slypi skirtumas 
tarp mūsų ir paties Dievo patirties: 


Tačiau nelaimingasis, išstumtas iš žmonių visuomenės ir šitoje žemėje 
nebegalintis nieko naudinga nei gera padaryti nei kitam, nei pačiam sau, 
šioje būsenoje gali surasti visų žmogiškų džiaugsmų atlygį, kurio nei lemtis, 
nei žmonės negali iš jo atimti. Be abejo, ne bet kokia siela ir ne bet kokioje 
situacijoje pajus šį atlygį. Reikia, kad širdis būtų romi ir kad joks jausmas 
nesudrumstų jos ramybės. 


Skirtumas tarp Dievo ir mūsų yra tas, kad Dievas dalija, o mes gau- 
name atlygį. Visa Rousseau dvasinė teologija (darbe Vikaras šis žodis 
dažnai vartojamas) suponuoja, kad dieviškas rūpestis visada galįs suteikti 
teisingą atlygį. Vieninteliam Dievui nereikia jo teikiamo pakaitalo'. Jis 
leidžia pakaitalą ir atleidžia nuo jo". 

Neuma, esaties sau žavesys, neartikuliuota laiko patirtis tolygi utopijai. 
Tokios kalbos - mat čia turi būti kalbama apie tam tikrą kalbą - tiesiogiai 
nėra!", Tokia kalba ignoruoja artikuliaciją, kuri veikia tik per suerdvinimą 
ir per vietų išsidėstymą. Iki vietos skirtumų nėra jokios kalbos. 

Tad keturiuose skyriuose „Bendrieji ir vietiniai kalbų kilmės skir- 
tumai“ (VIII), „Pietinių kalbų susiformavimes“ (IX), „Šiaurinių kalbų 
susiformavimas“ (X) ir „Apmąstymai apie šiuos skirtumus“ (XI) esantys 
aprašymai paneigia tai, ko, atrodo, reikalauja darbe Esė deklaruota są- 
ranga. Šiuose skyriuose rašoma būtent apie tai, kad nėra nieko, ką būtų 
galima pavadinti iki artikuliacijos, t. y. iki vietos skirtumų esančia kalba. 
Mat mes pamatysime, kad vietų skirtumai tarp dviejų kalbinių polių 
visada tolygūs artikuliacijos žaismui. Tad kalbos struktūros ar jos esmės 
apskritai negalima aprašyti neatsižvelgus į topografiją. Vis dėlto Rousseau 
kaip tik tai norėjo padaryti samprotaudamas apie kalbą apskritai, prieš 
pradėdamas skyrių apie bendruosius ir vietinius kalbų kilmės skirtumus. 
Tai darydamas jis manė galįs atskirti kilmės struktūrą ar bent jau struk- 
tūrinę kilmę nuo vietinės kilmės: „Visa tai, ką iki šiol pasakiau, tinka 


' Dieu seul est dispensé du supplément qu'il dispense - neišverčiamas žodžių žaismas, nau- 
dojantis veiksmažodžio dispenser daugiareikšmiškumą, kuriuo išreiškiamas šio pasakymo 
paradoksalumas: Dievas apsieina be to, ką pats dalija kitiems, t. y. jis tai turi ir kartu to 
neturi. 

" IĮ est la dispense du supplément - čia vėl žaidžiama prieštaringu žodžio dispense dvireikš- 
miškumu: jis reiškia ir leidimą ką nors daryti, ir atleidimą nuo darymo, nuo kokios nors 
veiklos. 

üi na proprement lieu - pažodžiui „tikrąja to žodžio prasme neturi vietos“, t. y. yra utopiška. 

pirmykštėms kalboms apskritai ir toms permainoms, kurios atsiranda 
laikui bėgant, bet tai nepaaiškina nei jų kilmės, nei skirtumų“. Taip pra- 
dedamas VIII skyrius. 

Jei tiesa, kad nuo šiol artikuliacija matuojami vietos skirtumai ir 
kad kalboje nėra nieko, kas eitų iki jų, ar iš to galima daryti išvadą, kad 
kalbų klasifikavimas, jų išsidėstymas tam tikrose vietose - jų geogra- 
fija - jų tapsmo struktūra tėra tik tam tikras ryšių, situacijų, santykių 
žaismas? Ar galima daryti išvadą, kad nėra jokio absoliutaus, nejudraus 
ir natūralaus centro? Ir vėl mums reikia daryti perskyrą tarp aprašymo 
ir deklaravimo. 

Rousseau deklaruoja centrą: esama vienintelės kilmės, vienintelio nu- 
linio kalbų istorijos taško. Tai pietūs, gyvenimo šiluma, jausmo energija. 
Nepaisant tariamos dviejų skyrių simetrijos, nepaisant to dvilypės kilmės 
aprašymo, apie kurį kalbėjome anksčiau, Rousseau nenori kalbėti apie du 
formavimosi polius: jis nori kalbėti tik apie vieną formavimąsi ir apie vie- 
ną deformavimąsi. Kalba iš tiesų susiformuoja tik pietuose. Pirmapradis 
kalbos centras gerai apmąstytas pačiame Esė centre - IX skyriuje, kuris 
yra iš visų skyrių ilgiausias ir turtingiausias. 

Nepaisant regimybės ir priešingai tam, ką buvo galima galvo- 
ti, Rousseau šioje vietoje tiesiog be paliovos atmeta visus faktus. Be abejo, 
Esė pateikia daugiau faktų nei antrasis Samprotavimas. Tačiau faktas čia 
funkcionuoja kaip struktūrinė nuoroda: jis, kaip „įsisąmonintas pavyz- 
dys“, reguliuoja fenomenologinę esmės intuiciją. Tokią interpretaciją 
leidžia jau pačios pirmosios eilutės, pirmoji pastaba: 


Senovės laikais" žemėje išsibarstę žmonės neturėjo jokios bendruomenės, 
išskyrus šeimą, jokių įstatymų, išskyrus prigimtinius dėsnius, jokios kalbos, 
išskyrus gestus ir keletą neartikuliuotų garsų. 

" Senovės laikais aš vadinu tokius laikus, kai žmonės buvo išsibarstę - ne- 
svarbu, kokiam žmonių giminės amžiui priskirtume šį laikotarpį. 


Tad pasakymas „senovės laikai“ ir visos nuorodos, kuriomis bus pa- 
sinaudota, siekiant juos aprašyti, nenurodys į jokią datą, jokį įvykį, jokią 
chronologiją. Galima varijuoti faktus nepakeičiant struktūrinio invarian- 
to. Kalbama apie tam tikrą laiką iki laiko. Kiekvienoje galimoje istorinėje 
kurį esą visada galima išskleisti. Išsibarstymas, visiška vienatvė, nebylu- 
mas, ikirefleksiniam pojūčiui, akimirkai pasmerkta patirtis be atminties, 

be anticipavimo, be vaizduotės, be galėjimo samprotauti ir lyginti, - to- 
kia būtų nepaliesta bet kokio socialinio, istorinio, kalbinio nuotykio 
žemė. Rėmimasis faktiniu iliustravimu ir netgi nuo kilmės nutolusiais 
įvykiais yra visiškai fiktyvus. Rousseau pats tuo neabejoja. Ir kai jam pa- 
prieštaraujama (arba kai jis pats sau tariamai paprieštarauja) istoriniais 
argumentais, apeliuojant į faktinį tikėtinumą arba galimumą, Rousseau 
išsisukinėja, primena, kad aprašinėdamas kilmę jis iš tiesų nepaiso faktų 
ir kad jau pateikė „senovės laikų“ apibrėžimą. 


Kas nors man pasakys, kad Kainas buvo žemdirbys, o Nojus augino vy- 
nuoges. Kodėl ne? Jie buvo vieni. Jiems nebuvo ko bijoti. Beje, tai neliudija 
prieš mane. Aš jau sakiau, ką vadinu senovės laikais. 


Čia susiduriame su dar viena galimybe svarstyti Esė ir antrojo Sam- 
protavimo ryšio problemą: gryno gamtinio būvio požiūriu. Iki „senovės 
laikų“ nėra nieko, tad nėra jokio griežtai apibrėžiamo neatitikimo tarp 
dviejų tekstų. Apie tai mes jau užsiminėme kiek anksčiau kalbėdami apie 
lūšnų laikotarpį. Dabar pats laikas tai patikslinti. 

Skaitant pirmą kartą, neatitikimas atrodo neginčijamas. Samprotavi- 
me aprašomas „laukinis žmogus“ klajoja po girias „be darbo, be šnekos, 
be namų“. Esė aprašomas barbaras turi šeimą, lūšną ir kalbą, net jeigu ji 
tėra „gestai ir keletas neartikuliuotų garsų“. 

Tačiau mus dominančiu požiūriu šie neatitikimai neatrodo svar- 
būs. Rousseau neaprašo dviejų vienas paskui kitą einančių skirtingų 
būvių. Esė aprašyta šeima nėra bendruomenė. Ji nesumažina pirminio 
išsibarstymo. „Senovės laikais žemėje išsibarstę žmonės neturėjo jokios 
bendruomenės, išskyrus šeimą...“ O tai reiškia, kad toji šeima nebuvo 
bendruomenė. Kaip primena J. Mosconi (žr. supra), tai buvo iki-insti- 
tucinis, visiškai natūralus ir biologinis fenomenas. Šeima buvo būtina 
sąlyga to kartų kaitos proceso, kurį taip pat pripažįsta ir Samprotavimas 
(„kartos dauginosi be jokios naudos“). Kadangi ši natūrali terpė neturi 
jokios institucijos, ji neturi nė tikros kalbos. O jai kaip kalbą priskyręs 
„gestus ir keletą neartikuliuotų garsų“, Rousseau išnašose patikslina: 


Tikros kalbos kyla ne iš namų aplinkos, jas steigti gali tik bendresnė ir 
patvaresnė konvencija. Amerikos laukiniai beveik visada kalba tik už savo 
namų ribų. Kiekvienas savo lūšnoje tyli, o su savo šeima kalba vien ženklais. 
Ir tie ženklai naudojami retai, o kadangi laukinis daug ramesnis, daug 


327 


328 


II DALIS. GAMTA, KULTŪRA, RAŠTAS 


kantresnis už bet kokį europietį, tai jo poreikiai mažesni, ir jis pasistengia 
pats juos patenkinti. 


Tačiau griežto dviejų tekstų prieštaravimo ar neatitikimo nutrynimas 
nereiškia, kad jie kartoja vienas kitą ar persidengia. Einant nuo vieno teks- 
to prie kito, perkeliamas akcentas, pasislenkama be pertrūkių. Tiksliau, 
neįvedant čia jokios laikinės [tekstų] sekos, galima pasakyti, kad einant 
nuo Samprotavimo prie Esė didėja sąryšingumas. Samprotavimas siekia 
nužymėti pradžią, tad jis išryškina ir radikalizuoja nekaltybės bruožus 
grynos gamtos būvyje. Esė siekia leisti pajusti pradžias: procesą, kurio 
metu „žemėje išsibarstę žmonės“ gimstančioje visuomenėje pastoviai 
atitrūksta nuo grynos gamtos būvio. Esė aprašomas žmogus jo gimimo 
eigoje, tuo subtiliu kilmės perėjimo į genezę metu. Šie du projektai ne- 
prieštarauja vienas kitam, vienas nėra pranašesnis už kitą, ir kaip mes 
jau buvome pažymėję, Samprotavime grynos gamtos aprašymas paruošia 
terpę tokiam peržengimui. 

Kaip visada, tai yra neužčiuopiama beveik riba. Nei gamta, nei visuo- 
menė, bet beveik visuomenė. Begimstanti visuomenė. Tai akimirka, kai 
žmogus, nebepriklausantis grynos gamtos būviui (kuris, kaip sakoma 
Samprotavimo „Pratarmėje“, „nebeegzistuoja, kuris galbūt nė neegzis- 
tavo, kuris veikiausiai niekada neegzistuos, bet kuriam suformuluoti 
būtinos teisingos sąvokos, norint tinkamai samprotauti apie dabartinį 
mūsų būvį“) arba beveik jam nepriklausantis, vis dar yra šiapus visuo- 
menės arba beveik šiapus jos. Tai vienintelis būdas rekonstruoti, kaip 
gamta tampa kultūra. Šeima, apie kurią Hegelis taip pat sakys, kad ji yra 
iki-istorinė, lūšna, gestų ir neartikuliuotų garsų kalba - visa tai yra šio 
beveik rodikliai. „Laukinis“ medžiotojų gyvenimas, „barbariškas“ bei 
ikižemdirbinis piemenų gyvenimas atitinka šį beveik-visuomenės būvį. 
Kaip ir Samprotavime, taip ir Esė visuomenė padaroma priklausoma nuo 
žemdirbystės, o žemdirbystė - nuo metalurgijos! 

Rousseau čia susiduria su nuorodų į Bibliją problema. Iš tiesų jam 
galima paprieštarauti nurodant, kad „jau patriarchų laikais žemdirbystė 
buvo plačiai paplitusi. Atsakymas dar kartą nušviečia faktinės istorijos 
statusą. Šventraščio pateikti faktai niekaip nesusiję su grynos gamtos 


! Samprotavimas: „Tad kitų menų bei amatų išradimas buvo būtinas, norint priversti Žmonių 
Giminę užsiimti žemdirbystės amatu“ (p. 173). Esė: „Pirmieji žmonės buvo medžiotojai arba 
piemenys, o ne žemdirbiai. Pirmoji nuosavybė buvo bandos, o ne laukai. Niekas nė negalvojo 
dirbti žemės iki žemės nuosavybės atsiradimo. Žemdirbystė - tai įrankių reikalaujantis 
amatas“. (IX skyr.). 

būviu. Tačiau užuot griežtai atskyręs struktūrinę kilmę nuo empirinės 
kilmės, ieškodamas užtarimo Rousseau prisidengia Biblijos autoritetu, 
pateikiančiu jam struktūrinę schemą, pagal kurią patriarchų laikai ge- 
rokai vėlesni nei pradžių pradžia: 


Visa tai tiesa, bet nepainiokime laikų. Mums žinomas patriarchų amžius 
gerokai nutolęs nuo pirmųjų amžių. Šventraštyje kalbama apie dešimt viena 
po kitos einančių kartų tais laikais, kai žmonės gyveno ilgai. Ką gi jos veikė, 
tos dešimt kartų? Mes apie tai nieko nežinome. Gyvendami išsibarstę ir 
beveik neturėdami visuomenės, jie vos kalbėjo - kaip gi jie galėjo rašyti? O 
gyvendami monotonišką vienišą gyvenimą, apie kokius gi įvykius jie būtų 
galėję mums papasakoti? (Kursyvas mūsų). 


Prie šio biblinio šaltinio Rousseau prideda kitą: nuopuolis, arba su- 
grįžimas į barbariškumą, perėjus prie žemdirbystės. Dėl kokio nors katas- 
trofinio įvykio, paneigiančio pažangą ir priverčiančio kartotis, struktūrinė 
analizė gali vėl pradėti nuo nulio. O tai tik patvirtina, kad struktūrinis 
pasakojimas skleidžiasi ne kaip vienalinijinė genezė, bet nubrėžia stabi- 
lias galimybes, galinčias bet kurią akimirką vėl pasirodyti kokiame nors 
cikliniame judėjime. Beveik-visuomeninis barbariškumo būvis gali iš 
tikryjų egzistuoti prieš arba po visuomeninio būvio, netgi jo metu ir 
jam vyraujant. 


Tebūnie Adomas ir Nojus kalbėjo. Adomas buvo išmokytas paties Dievo. 
Susiskaidydami Nojaus vaikai apleido žemdirbystę, ir bendra kalba žlugo 
kartu su pirmąja visuomene. Visa tai būtų atsitikę, net jei niekada nebūtų 
buvę Babelio bokšto. 


Kadangi žmonės visada gali vėl iš naujo išsibarstyti, kadangi išsibars- 
tymo grėsmė glūdi visuomenės esmėje, tai visuomet įmanoma ir tyri- 
nėti grynos gamtos būvį bei remtis prigimtimi. Šiuo požiūriu Rousseau 
samprotavimas primena Condillaco samprotavimą. Šis, tardamas, kad 
Dievas Adomui ir Ievai suteikė visiškai užbaigtą kalbą, „suponuoja, 
kad praėjus kuriam laikui po tvano, du skirtingų lyčių vaikai klaidžiojo 
po dykumas dar nemokėdami vartoti jokių ženklų.... „Leiskite man 
padaryti tokią prielaidą. Tokiu atveju kyla klausimas: kaip ši gimstanti 
tauta susikūrė sau kalbą.!“ Toks samprotavimas, toks minties posūkis 


' [Condillac] Esė apie žmogiško pažinimo kilmę (II, I. „Apie kalbų kilmę ir raidą“, A. Colin 
leidykla, p. 111). 

jau buvo panaudotas Warburtono (Condillacas juo remiasi), o tas, kurį 
pasiskolins Kantas savo knygoje Religija vien tik proto ribose, bus bent 
jau analogiškas. 

Tad jei esama nedidelio poslinkio nuo Samprotavimo prie Esė, tai 
jis priklausytų nuo to tolydaus pasislinkimo, to lėto perėjimo nuo gry- 
nos gamtos prie gimstančios visuomenės. Vis dėlto ši akivaizdybė nėra 
tokia paprasta. Kadangi einant nuo to, kas neartikuliuota, prie to, kas 
artikuliuota, nuo grynos gamtos prie kultūros, nuo pilnatvės prie pamai- 
nomumo žaismo neįmanomas joks tolydumas. Idant aprašytų pakaitalo 
gimimą, jo buvimą gimstančiu, Esė privalo suderinti du laikus. Išėjimas 
už gamtos ribų yra palaipsnis ir kartu ūmus, akimirksninis ir kartu ne- 
sibaigiantis. Struktūrinis atskyrimas yra kategoriškas, bet istorinis atsi- 
skyrimas vyksta lėtai, sunkiai, palaipsniui, nepastebimai. Dėl šio dvigubo 
laikiškumo Esė taip pat dera su Samprotavimu!. 


Tas „paprastas judesys pirštu“. 
Raštas ir kraujomaišos draudimas 


Iš tiesų, pagal Esė, gimstanti visuomenė yra pajungta tam tikram trijų 
būvių dėsniui. Tačiau iš trijų „žmogaus santykio su visuomene būvių“ 
(IX skyrius) arba „trijų skirtingų į tautas susibūrusių žmonių būvių“ 
(V skyrius) vienintelis trečiasis būvis žymi žmogaus virtimą žmogumi 
visuomenėje, t. y. virtimą piliečiu bei žemdirbiu. Du ankstesni būviai 
(laukinis medžiotojas ir piemuo barbaras) vis dar priklauso tam tikrai 
priešistorei. Tad Rousseau visų pirma domina kaip tik perėjimas nuo 
antrojo prie trečiojo būvio. 

Iš tikrųjų šis perėjimas buvo nepaprastai lėtas, neužtikrintas, anks- 
tyvas, bet kadangi ankstesniame būvyje struktūriškai nebuvo nieko, iš 
ko rastųsi po jo einantis būvis, genealogija turi aprašyti pertrūkį ar per- 
versmą, permainą ar katastrofą. 

Antrasis Samprotavimas dažnai kalba apie permainą. Nors Esė žodis 
„katastrofa“ pavartojamas tik sykį, pati katastrofos samprata čia aiškiai 


! Nors Samprotavime grynos gamtos būvio ir gimstančios visuomenės būvio atskyrimas yra 
daug griežtesnis, vis dėlto čia netrūksta daugybės užuominų „apie nesuvokiamus vargus ir 
begalinį laiką, kurių prireikė pirmajam Kalbų išradimui“ (p. 146), apie „bėgantį laiką, apie 
„beveik nepastebimą pradinės padėties raidą“; „nes kuo įvykiai lėčiau eina vienas paskui kitą, 
tuo lengviau ir greičiau galima juos aprašyti“ (p. 167. Šią pastabą Voltaire'as laikė „juokinga“. 
Žr. Plėiade leidyklos leidėjų paaiškinimą.) 

egzistuoja. Ir ši samprata anaiptol nėra, kaip buvo sakoma, silpnoji sis- 
temos vieta, ją nulemia visų kitų sąvokų grandinė. 

Kodėl piliečio kilmė, kalbų kilmė ir t. t., trumpai tariant, pamaino- 
mumo struktūros kilmė, taip pat rašto kilmė, kaip pamatysime, yra ka- 
tastrofiška? Kodėl jos pokyčiai įgauna perversmo, sugrįžimo, permainos, 
progresyvaus judėjimo regresyviu pavidalu formą? 

Jeigu įdėmiai seksime antropogeografinę temą ir prigimtimi grindžia- 
mo aiškinimo schemą, kurios skyriams apie kalbų susiformavimą suteikia 
kryptį, tokia katastrofa neišvengiamai pasirodo visų pirma kaip žemiška 
permaina. Be jos žmogus niekada nebūtų išėjęs iš „barbarybės aukso 
amžiaus“. Niekas barbarybės sistemos viduje negalėjo sukurti pertrūkio 
galios ar pagrindo iš jos išeiti. Tad pertrūkio priežastingumas turėjo būti 
natūralus ir kartu išoriškas ikipilietinio būvio sistemai. Žemiška permaina 
atitinka šiuos du reikalavimus. Apie ją kalbama tokioje vietoje, kuri yra 
pats tikriausias Esė centras: 


Švelnaus klimato, geros ir vaisingos žemės kraštuose įsikūrė pirmieji žmo- 
nės, bet ten vėliausiai susiformavo tautos, nes žmonės tuose kraštuose 
galėjo lengviau apsieiti vieni be kitų ir poreikiai, dėl kurių gimsta visuo- 
menė, čia atsirado vėliau. 

Įsivaizduokime nuolatinį pavasarį, įsivaizduokime visur vandenį, gyvulius, 
ganyklas, iš gamtos glėbio išėjusius ir tarp visų šių gėrybių išsibarsčiusius 
žmones - nesuprantu, kaip jie kada nors galėjo atsisakyti savo pirminės 
laisvės ir palikti vienišą piemenų gyvenimą, tokį tinkamą jų natūraliam 
vangumui!, idant be jokio reikalo užsikrautų ant pečių nuo socialinio būvio 
neatskiriamą vergovę, darbus, vargus. 

Tas, kuris norėjo, kad žmogus būtų paverstas socialia būtybe, pirštu palietė 
Žemės rutulio ašį ir palenkė ją virš Visatos ašies. Matau, kaip šis lengvas 
judesys pakeitė Žemės paviršių ir nulėmė žmonių giminės pašaukimą, iš 
tolo girdžiu beprotės minios džiaugsmo šūksnius, matau statomus rū- 
mus bei miestus, matau gimstančius menus, įstatymus, prekybą, matau 
besiformuojančias, augančias, tirpstančias tautas, einančias viena paskui 


' Paaiškinime Rousseau patikslina: „Neįmanoma įsivaizduoti, koks natūraliai tingus yra žmo- 
gus. Sakytumei, jis gyvena vien tam, kad miegotų, vegetuotų, nejudėtų. Jis tik su dideliu vargu 
pasiryžta atlikti būtinus judesius, idant nenumirtų badu. Niekas kitas taip nesutvirtina lauki- 
nių prisirišimo prie savo būvio kaip šis malonus vangumas. Jausmai, dėl kurių žmogus tampa 
neramus, iš anksto numatantis, aktyvus, gimsta tik visuomenėje. Nieko neveikimas - tai 
pirmoji ir stipriausia Žmogaus aistra, einanti po savisaugos jausmo. Jei gerai įsižiūrėtumėme, 
pamatytumėme, kad net tarp mūsų kiekvienas dirba vien tam, kad pailsėtų, taigi dirbančiais 
mus paverčia tinginystė.“ 

kitą kaip jūros bangos, matau žmones, susitelkusius keliuose savo gyven- 
viečių židiniuose, idant ten plėtodamiesi, padėdami vieni kitiems, likusį 
pasaulį paverstų baisia dykyne - socialinės vienovės ir amatų naudingumo 
vertu paminklu. (Kursyvas mūsų). 


Natūralus žmogaus barbaro vangumas nėra viena iš daugelio em- 
pirinių savybių. Tai pirmapradė natūraliai sistemai būtina apibrėžtis. Ji 
paaiškina tai, kad žmogus negalėjo spontaniškai išeiti iš barbarybės ir 
iš savojo aukso amžiaus, žmogus neturėjo savyje to judėjimo, skatinan- 
čio jį eiti toliau. Poilsis yra natūralus. Pradžia ir pabaiga — tai inercija. 
Neramumas negali gimti iš poilsio, barbarybės ir amžinojo pavasario, 
todėl žmogišką būvį ir atitinkamą žemišką būvį jis pasiekia tik įvykus 
katastrofai - tai žemės sistemoje visiškai nenumatytas galios poveikis. 
Štai kodėl antropologinis tingumo požymis turi atitinkamai sietis su 
geo-loginiu inercijos požymiu. 

Kadangi neramumo ir metų laikų kaitos katastrofa negalėjo būti 
logiškai išvesta iš inertiškos sistemos vidaus, reikia įsivaizduoti nejsi- 
vaizduojamą dalyką: gamtai visiškai išorišką sprigtelėjimą. Šis iš pirmo 
žvilgsnio „savavališkas“! paaiškinimas atitinka giluminę būtinybę ir šitaip 
suderina visus reikalavimus. Negatyvumas, blogio kilmė, visuomenė, 
artikuliacija ateina iš išorės. Esatį užklumpa tai, kas jai kelia grėsmę. Kita 
vertus, būtina, kad šis blogio išoriškumas būtų niekas ar beveik niekas. 
Tad sprigtelėjimas, „lengvas judesys“ sukuria permainą iš nieko. Tereikia, 
kad pirštu palietusiojo Žemės rutulio ašį galia būtų jam išoriška. Beveik 
nulinė galia yra beveik begalinė galia, nes ji visiškai svetima jos išjudina- 
mai sistemai. Sistema visiškai nesipriešina galiai, priešiškos jėgos veikia 
tik Žemės rutulio viduje. Sprigtelėjimas yra visagalis, nes perkelia Žemės 
rutulį į tuštumą. Tad blogio arba istorijos kilmė yra niekas arba beveik 
niekas. Taip galima paaiškinti anonimiškumą To, kuris pirštu pakreipė 
pasaulio ašį. Tai galbūt nėra Dievas, nes dieviškoji Apvaizda, apie kurią 
taip dažnai kalba Rousseau, negalėjo norėti katastrofos ir jai nereikėjo 
atsitiktinumo ar tuštumos, idant galėtų veikti. Tačiau tai galbūt Dievas, 
kadangi blogio galia yra niekas, nesuponuoja jokio realaus efektyvumo. 
Tai veikiausiai Dievas, kadangi jo iškalbingumas bei jo galybė yra begali- 
niai ir kartu nesutinka jokio jiems prilygstančio pasipriešinimo. Begalinė 
galybė - pasaulį pakreipiantis pirštas. Begalinis yra iškalbingumas, nes 


' Taip jį apibūdino R. Derathė (Rousseau ir mokslas..., p. 180). 

tai vyksta tyloje: Dievui pakanka pajudinti pirštą, kad išjudintų pasaulį. 
Dieviškas veikimas atitinka patį iškalbingiausią ženklo modelį - tą, ku- 
riuo yra apsėsti, pavyzdžiui, Išpažinimai ir Esė. Tiek viename, tiek kitame 
tekste nebylaus ženklo pavyzdys yra „paprastas judesys pirštu“, „nedidelis 
ženklas pirštu“!, „judesys lazdele“. 

Šiuo atveju pirštas arba lazdelė yra metaforos. Tai nereiškia, kad jos 
nurodo kokį nors kitą dalyką. Kalbama apie Dievą. Dievas neturi rankų, 
jam nereikia jokio organo. Organinė diferenciacija - tai žmogaus savastis 
ir jo blogis. Šiuo atveju tylus judesys netgi nepakeičia iškalbos. Dievui 
nereikia lūpų, idant kalbėtų, tardamas artikuliuotus garsus. Skirtingiems 
klimatams skirtas Fragmentas šią mintį suformuluoja aštriau nei Esė: 


Jei ekliptika sutaptų su ekvatoriumi, galbūt niekada nebūtų buvę žmonių 
kraustymosi, ir kiekvienas žmogus, negalėdamas pakęsti kitokio klimato, 
išskyrus tą, kuriame buvo gimęs, niekada nebūtų palikęs savo krašto. Ar 
palenkti pirštu pasaulio ašį, ar pasakyti žmogui: „Apgyvendink žemę ir 
gyvenk bendruomenėje su kitais“ - tai vienas ir tas pats veiksmas Tam, 
kuriam nereikia rankų, kad veiktų, ir balso, kad kalbėtų. (P. 531). 


Aišku, kalbama apie Dievą, kadangi blogio genealogija kartu yra ir 
teodicėja. Katastrofinė visuomenių ir kalbų kilmė tuo pačiu metu leido 
ir aktualizuoti virtualius žmoguje snūduriavusius sugebėjimus. Tik atsi- 
tiktinė priežastis galėjo paversti veiksmu natūralias galias, neturinčias 
savyje jokios motyvacijos, pakankamos tam, kad jos pabustų savo pačių 
tikslingumui. Teleologija tam tikra prasme yra išorinė - kaip tik tai reiš- 
kia katastrofinė archeologijos forma. Tad tas nuo nieko pradedantis bei 
išjudinantis pirštas ir vaizduotės saviveika, kuri, kaip matėme, pažadina 
save pradėdama nuo nieko, o tada pažadina ir visas kitas galimybes, yra 
esmiškai artimi. Vaizduotė glūdi prigimtyje, tačiau niekas prigimtyje 
negali paaiškinti jos pabudimo. Pakaitalas prigimčiai glūdi prigimtyje 
kaip jos žaismas. Kas kada nors pasakys, ar stoka prigimtyje yra pačioje 
gamtoje", ar katastrofa, per kurią gamta nutolsta nuo savęs pačios, dar yra 
natūrali? Natūrali katastrofa paklūsta dėsniams, idant apverstų dėsnį. 

Judėjimas, priverčiantis išeiti iš gamtinio būvio, ir vaizduotės išbudi- 
mas, aktualizuojantis natūralius sugebėjimus (o svarbiausia - sugebėjimą 


! Žr. J. Starobinskis, Skaidrumas ir kliūtis, p. 190-191. 
"si le manque dans la nature est dans la nature - prancūzų kalboje nature yra ir „prigimtis“, ir 
„gamta“; originale išskirtas vietos prielinksnis dans, siekiant pabrėžti buvimo viduje reikšmę. 

tobulėti), turi kažką katastrofiška, - tai Esė teiginys, kurio filosofinę iš- 
raišką galima aptikti pirmosios Samprotavimo dalies pabaigoje: 


Įrodęs, kad Nelygybė vos juntama gamtiniame būvyje ir kad ji čia beveik 
nedaro jokios įtakos, dabar turiu parodyti jos kilmę ir raidą palaipsniui 
kintant žmogiškai Dvasiai. Parodęs, kad sugebėjimas tobulėti, socialinės 
dorybės bei kiti sugebėjimai, kuriuos Natūralus žmogus potencialiai buvo 
gavęs, negalėjo plėtotis iš savęs pačių, - tam reikėjo, kad atsitiktinai sutaptų 
daugybė išorinių priežasčių, kurios galėjo niekada neatsirasti ir žmogus 
būtų amžinai pasilikęs savo pirmykščiame būvyje, - dabar turiu apsvarstyti 
ir palyginti skirtingus atsitiktinumus, kurie galėjo ištobulinti žmogišką pro- 
tą sugadindami visą žmogišką rūšį, paversdami socialia žmogišką būtybę, 
paversti ją pikta ir pagaliau - paversti žmogų ir pasaulį tokiais, kokius šiuo 
metu juos matome (p. 162). 


Tai, ką čia vadiname išorine teleologija, leidžia užfiksuoti tam tikrą 
samprotavimą apie metodą: kilmės klausimas nėra nei klausimas apie įvy- 
kius, nei apie struktūras, jis išvengia paprastos fakto ir principo, istorijos 
ir esmės alternatyvos. Perėjimas iš vienos struktūros į kitą (pavyzdžiui, 
iš gamtinio į socialinį būvį) negali būti paaiškintas jokia struktūrine 
analize: čia turi įsipainioti išorinis, iracionalus, katastrofinis faktas. Atsi- 
tiktinumas neįeina į sistemą. O kai istorija negali apibrėžti šio fakto ar 
šio pobūdžio faktų, filosofija, pasinaudodama tam tikru laisvu ir mitiniu 
prasimanymu, turi sukurti faktines hipotezes, atlikdama tą patį vaidme- 
nį - paaiškindama naujos struktūros atsiradimą. Tad piktnaudžiautume, 
jei faktus paliktume istorijai, o teisėtumo ir struktūros klausimus - filo- 
sofijai. Šios dichotomijos sukuriamas supaprastinimas netinka kilmės 
klausimui, reikalaujančiam „visai nežymių priežasčių“, kurių „galybė“ 
yra „stulbinanti“, įsikišimo. 


Taip aš galėsiu išvengti ilgų samprotavimų apie tai, kaip laiko tarpas gali 
kompensuoti įvykių tikėtinumo stoką; apie visai nežymių, bet nuolat vei- 
kiančių priežasčių stulbinančią galybę; apie negalimybę sugriauti tam tikras 
hipotezes, net jei nepajėgiame joms suteikti faktinio tikrumo; apie tai, 
kad jeigu mums duoti du realūs faktai, kuriuos reikia susieti tam tikra 
tarpinių, nežinomų ar nežinomais laikomų faktų seka, tai tokių susiejančių 
faktų privalo pateikti būtent istorija, jei mes ją turime, o jei istorijos nėra, 
tuomet tokio pobūdžio faktus turi apibrėžti filosofija; pagaliau apie tai, 
kad įvykių srityje faktų panašumas leidžia juos redukuoti į daug mažesnį 

skirtingų klasių skaičių nei galima įsivaizduoti. Apsiribosiu pateikdamas 
šiuos dalykus savo Teisėjų svarstymams ir padarydamas taip, kad papras- 
tiems Skaitytojams neprireiktų apie tai svarstyti (p. 162-163). 


Tad perėjimas iš gamtinio į kalbinį ir visuomeninį būvį, pamainomu- 
mo atėjimas pranoksta paprastą alternatyvą tarp genezės ir struktūros, 
fakto ir principo, istorinio proto ir filosofinio proto. Rousseau pakaitalą 
aiškina remdamasis sistemos atžvilgiu visiškai išorišku negatyvumu, kuris 
ją apverčia įsiverždamas į ją kaip nenumatomas faktas, kaip nulinė ir be- 
galinė galia, kaip natūrali katastrofa, nesanti nei gamtoje, nei už jos, ir 
liekanti neracionali, kokia ir turi būti proto kilmė (o ne tiesiog iracionali, 
kaip koks nors neskaidrumas racionalumo sistemoje). Pamainomumo 
grafikas neredukuojamas į logiką, ir visų pirma dėl to, kad jis ją apima 
kaip vieną iš savo atvejų ir tik jis gali pateikti jos kilmę. Štai dėl ko pamai- 
nomumo katastrofa, kaip toji, kuri Jean-Jacgues'ui parūpino „pavojingą 
pakaitalą“ ir „pražūtingą pranašumą, yra „protu nesuvokiama“ (kaip 
prisimename, tai posakis iš Išpažinimų). Proto, kalbos, visuomenės ga- 
limybė, pakaitalo galimybė protu nesuvokiama. Ją pagimdžiusi permaina 
negali būti suprasta pagal racionalios būtinybės schemas. Antrasis Sam- 
protavimas kalba apie „pražūtingą atsitiktinumą . Rousseau kalba apie 
gimstančią barbarų visuomenę tarp natūralaus ir visuomeninio būvio. 
Tai „amžinojo pavasario“ laikas veikale Esė, o pasak Samprotavimo, tai 
„pats laimingiausias ir ilgiausiai trunkantis laikotarpis“: 


Kuo labiau apie tai mąstai, tuo labiau atrodo, kad šis būvis buvo mažiausiai 
paveiktas permainų, labiausiai tinkamas žmogui, ir kad jis iš jo išeiti galėjo 
tik dėl kažkokio pražūtingo atsitiktinumo, kurio vardan bendros gerovės 
niekada nebūtų turėję įvykti (p. 171). 


Turėjo įvykti tai, ko niekada nebūtų turėję įvykti. Taigi tarp šių mo- 
dalumų įsirašo nebūtinybės būtinybė, žiauraus žaismo lemtingumas. 
Pakaitalas gali atitikti vien nelogišką žaismo logiką. Šis žaismas — tai 
pasaulio žaismas. Pasaulis turėjo sugebėti žaisti savo ašimi taip, kad pa- 
prastas judesys pirštu jį priverstų suktis aplink save. Kaip tik todėl, kad 
pasaulio judėjime buvo žaismo, beveik nulinė galia vienu sykiu, tyliu ju- 
desiu sugebėjo suteikti tinkamą ar netinkamą progą visuomenei, istorijai, 
kalbai, laikui, santykiui su kitu, su mirtimi ir t. t. Vėlesnė rašto atnešama 
sėkmė ir blogis turės žaismo prasmę. Tačiau Rousseau to neteigia. Jis su 

tuo susitaiko - apie tai liudija simptomiškai taisyklingi jo samprotavimo 
prieštaravimai - jis tai priima ir atmeta, bet to neteigia. Žemės rutulio ašį 
pakreipusi būtybė būtų galėjusi būti koks nors Dievas žaidėjas, pats to 
nežinodamas, rizikuojantis tuo, kas geriausia, ir kartu tuo, kas blogiausia. 
Tačiau visur kitur jis apibrėžiamas kaip apvaizda. Šis judesys ir visa tai, 
kas Rousseau mąstyme jam paklūsta, išmeta prasmę iš žaidimo. Tas pats 
atsitinka visoje ontoteologinėje metafizikoje ir jau Platono filosofijoje. 
Ir apie tai aiškiai liudija meno pasmerkimas kiekvieną kartą, kai tik jis 
išsakomas be išlygų. 

Jei visuomenės gimė dėl katastrofos, vadinasi, jos gimė atsitikti- 
nai. Rousseau bibliniam atsitiktinumui suteikia natūralistinį atspalvį: 
nuopuolį jis paverčia gamtiniu atsitiktinumu. Tačiau tuo pačiu judesiu 
žaidimą kauliukais, Dievo žaidėjo sėkmę bei nesėkmę jis transformuoja į 
nuodėmingą nuopuolį. Tarp gamtinių nelaimingų atsitikimų ir socialinio 
blogio esama tam tikro bendrininkavimo, kuris, beje, išreiškia dievišką 
Apvaizdą. Visuomenė susikuria vien tam, kad ištaisytų nelaimingus gam- 
tinius atsitikimus. Potvyniai, žemės drebėjimai, ugnikalnių išsiveržimai, 
gaisrai, be abejo, gąsdino laukinius, tačiau netrukus juos ir sutelkė „idant 
visi kartu jie ištaisytų bendrus nuostolius“. Štai „kokių priemonių imasi 
Apvaizda, siekdama priversti žmones tarpusavyje suartėti“. Visuomenių 
susiformavimas atliko kompensavimo vaidmenį bendrojoje pasaulio eko- 
nomijoje. Gimusi dėl katastrofos, visuomenė nuslopina įsišėlusią gamtą. 
Reikia, kad visuomenė savo ruožtu turėtų šį reguliuojančiojo vaidmenį, 
antraip katastrofa būtų mirtina. Pati katastrofa paklūsta tam tikrai eko- 
nomijai. Ji yra sulaikoma'. „Vos atsiradus visuomenėms šie nelaimingi 
atsitiktinumai liovėsi ir tapo retesni, tačiau, atrodo, jų vis dar pasitaiko; 
tos pačios nelaimės, kadaise subūrusios išsibarsčiusius žmones, dabar 
galėtų išsklaidyti tuos, kurie buvo susivieniję“! (IX syrius). 

Žmonių karas sumažina natūralių stichijų karą. Ši ekonomija gerai 
parodo, kad dėl katastrofos atsiradusią degradaciją, kaip mes jau paro- 
dėme kitur, turi kompensuoti, apriboti, paversti reguliaria papildomas 


i contenue - contenir: „sulaikyti, suturėti, turėti savyje, talpinti, rezervuoti“. 

! Jei žmones išsklaidanti galia gali pasirodyti iki ir po katastrofos, jei katastrofa suvienija 
žmones vos tik įvyksta, bet toliau besitęsdama ir vėl juos išsklaido, tuomet poreikio teorijos 
sąryšingumą galima paaiškinti su visais jos tariamais prieštaravimais. Iki katastrofos žmonės 
dėl poreikių būna išsibarstę, vos tik katastrofa įvyksta, poreikiai juos suburia. „Žemė maitina 
žmones, bet kai pirminiai poreikiai juos išsklaido, kiti poreikiai juos suburia, ir tik tuomet 
jie pradeda kalbėti ir priverčia kalbėti apie juos. Idant pats sau neprieštaraučiau, reikia man 
palikti laiko, kad galėčiau pasiaiškinti.“ 

veiksmas, kurio schemą mes jau išryškinome. „Nežinau, kaip be to būtų 
galėjusi išlikti sistema ir išsilaikyti pusiausvyra. Abiejose sąrangose laikui 
bėgant didžiosios rūšys būtų absorbavusios mažesnes: netrukus visoje 
žemėje būtų likę vien medžiai ir plėšrūs žvėrys, o galiausiai viskas būtų 
pražuvę.“ Tada nuostabiai aprašomas žmogaus darbas, kur žmogaus „ran- 
ka“ sulaiko gamtos degradavimą ir „uždelsia šį progresavimą 

Katastrofa pradeda pakaitalo žaismą, kadangi su ja atsiranda vietos 
skirtumų. Po „amžinojo pavasario“ vienovės ateina pradų dualumas, vietų 
poliarizacija bei priešprieša (šiaurė ir pietūs), metų laikų kaita, regulia- 
riai atkartojanti katastrofą!. Tam tikra prasme dėl katastrofos keičiasi 
konkrečios vietovės vieta ir klimatas, pagaliau atsiranda šilto ir šalto, 
vandens ir ugnies kaita. 

Kalba ir visuomenė įsisteigia pagal dviejų principų ar dviejų reikšmės 
serijų (šiaurė/žiema/šaltis/poreikis/artikuliacija; pietūs/vasara/šiluma/ 
jausmas/intonavimas) pamainomumo santykį. 

Šiaurėje žiemą, kai šalta, poreikis sukuria konvenciją. 


Gyventojai turi sukaupti atsargų žiemai, todėl vienas kitam padeda ir yra 
priversti tarpusavyje nustatyti tam tikras konvencijas. Kai klajonės tampa 
neįmanomos ir stiprus šaltis jas sustabdo, nuobodulys susieja žmones lygiai 
taip pat kaip poreikis: tarp savo ledynų įsitaisę laplandiečiai, iš visų tautų 
didžiausi laukiniai eskimai žiemą susiburia savo olose, o vasarą nebenori 
kits kito nė pažinti. Tačiau bent viena pakopa pakelkite jų raidą ir apsi- 
švietimą, ir jie visiems laikams susijungs. 


Kai ugnis pamaino natūralią šilumą, šiauriečiai turi susiburti aplink 
židinį. Ne vien tam, kad keptų mėsą, - pasak Rousseau, žmogus yra vie- 
nintelis gyvūnas, galintis kalbėti, gyventi visuomenėje ir kartu kepti sau 
maistą, - bet ir tam, kad šoktų ir vienas kitą mylėtų. 


Nei žmogaus skrandis, nei žarnynas nesukurti tam, kad virškintų žalią 
mėsą: paprastai žmogiškas skonis negali jos pakęsti. Išskyrus galbūt vie- 
nintelius eskimus, apie kuriuos ką tik kalbėjau, net laukiniai kepa mėsą. 


' Esė: „Metų laikų kaita yra kita, dar bendresnė ir nekintanti priežastis, turėjusi padaryti 
tą patį poveikį skirtingoms klimato zonoms, kuriose šie pokyčiai vyko“. Fragmentas apie 
skirtingus klimatus: „Kita įvairovė, padidinanti ankstesniąją ir su ja susijungianti - tai metų 
laikų kaita. Jų seka, dėl kurios vienoje klimato zonoje vienas paskui kitą keičiasi daugybė 
klimatų, joje gyvenančius žmones pripratina prie jiems kylančių skirtingų įspūdžių, ir taip 
žmonės tampa pajėgūs keliauti ir gyventi visose šalyse, kurių oro temperatūra prilygsta jų 
pačių šalies temperatūrai“ (p. 531). 

Užkūrus kepimui būtiną ugnį, pasidaro malonu ją stebėti, taip pat kūnu 
patirti šilumą: gyvūnus gąsdinanti liepsna žmogų traukia. Visi susirenka 
aplink bendrą židinį, prie jo rengia šventes, šoka: švelnūs įpročio ryšiai 
čia nejučiomis žmogų susieja su į jį panašiais, ir šiame primityviame ži- 
dinyje dega šventa ugnis, širdžių gelmėje įžiebianti pirmąjį žmogiškumo 
jausmą. 


Pietuose procesas vyksta priešinga kryptimi. Jis veda ne nuo poreikio 
prie jausmo, bet nuo jausmo prie poreikio. Ir pakaitalas yra ne židinio 
šiluma, o vandens šaltinio vėsa: 


Šiltuose kraštuose nevienodai pasiskirstę šaltiniai bei upės yra kiti susi- 
tikimo taškai, juolab būtini, kadangi žmonėms lengviau apsieiti be ugnies 
nei be vandens: ypač iš savo bandų gyvenantiems barbarams reikia bendrų 
girdyklų... Gerai drėkinamose vietovėse gyvenančių žmonių visuomenė 
dėl lengvai prieinamo vandens gali atsirasti pavėluotai. 


Be abejo, šis procesas yra priešingas ankstesniajam, tačiau klystume, 
jei tarp jų įvestume kokią nors simetriją. Deklaruojamas pietų privile- 
gijuotumas. Mūsų ką tik aprašytai apverčiamumo struktūrai Rousseau 
linkęs priskirti absoliučią ir fiksuotą pradžią: „žmonių giminė, gimusi 
šiltuose kraštuose“. Apverčiamumas tarsi iš viršaus uždedamas ant kilmės 
paprastumo. Šiltieji kraštai artimesni aukso amžiaus „amžinajam pa- 
vasariui . Jie labiau dera prie jo pradinės inercijos. Juose jausmas labiau 
priartėjęs prie pačios pradžios, vanduo turi didesnį ryšį nei ugnis tiek su 
pirmuoju poreikiu, tiek su pirmuoju jausmu. 

Su pirmuoju poreikiu, nes „žmonėms lengviau apsieiti be ugnies nei 
be vandens“. Su pirmuoju jausmu, t. y. su meile, kurios „pirmosios lieps- 
nos“ ištryško iš „krištolinio skaidrumo šaltinių vandens“. Be to, šiltuo- 
siuose kraštuose atsiradusi pirmapradė kalba ir pirmapradė visuomenė 
yra visiškai grynos. Jos aprašomos ties ta neužčiuopiama riba, ties kuria 
visuomenė susiformavo dar nepradėjusi degraduoti, ties kuria kalba yra 
įsteigta, tačiau vis dar lieka grynu giedojimu, gryno intonavimo kalba, 
tam tikra prasme neuma. Ji nebėra gyvuliška, nes išreiškia jausmą, bet 
ji nėra visiškai konvencinė, nes išvengia artikuliacijos. Ši visuomenė 
kilusi ne pagal sutartį, jai nereikia dokumentų, konvencijų, įstatymų, 
diplomatų bei reprezentanty. Tai šventė. Ji išsieikvoja esatyje. Be abejo, 
esama laiko patirties, bet tai yra grynos esaties laikas, kurio negalima nei 
apskaičiuoti, nei apmąstyti, nei palyginti: „laimingais laikais, kai niekas 

nežymėjo valandų“!. Tai Svajonių laikas. Taip pat laikas be skirsmo: jis 
nepalieka jokio intervalo, neleidžia jokio aplinkkelio tarp geismo ir pasi- 
tenkinimo: „Vieną kitame ištirpusį geismą ir pasitenkinimą buvo galima 
pajusti tuo pat metu“. 

Perskaitykime šį neabejotinai patį gražiausią Esė puslapį. Jis niekada 
nebuvo cituojamas, nors būtų to vertas kiekvieną kartą, kai kalbama apie 
vandenį arba apie „krištolinį skaidrumą *. 


...sausringose vietose, kur buvo pasiekiamas tik šaltinių vanduo, reikėjo 
susirinkti norint tuos šaltinius iškasti ar bent jau susitarti dėl jų naudojimo. 
Tokia turėjo būti visuomenių ir kalbų kilmė šiltuose kraštuose. 

Čia susiformavo pirmieji šeimyniniai ryšiai, čia vykdavo pirmieji skirtingų 
lyčių pasimatymai. Merginos ateidavo pasisemti vandens namų ruošai, jau- 
nuoliai ateidavo girdyti savo bandų. Prie tų pačių daiktų nuo pat vaikystės 
pripratusios akys čia išvydo dar patrauklesnių dalykų. Širdis susijaudino 
dėl šių naujų dalykų, nežinomas potraukis ją pavertė ne tokia laukine, ji 
pajuto malonumą nebebūti viena. Pamažu vanduo tapo dar būtinesnis, 
gyvuliai vis dažniau ištrokšdavo: [prie vandens] būdavo skubama atvykti 
ir išvykstama apgailestaujant. Tais laimingais laikais, kai niekas nežymėjo 
valandų ir niekas nevertė jų skaičiuoti, laikas buvo matuojamas tik pra- 
moga ir nuoboduliu. Po senais ilgaamžiais ąžuolais karštakošiai jaunuoliai 
pamažu užmiršdavo savo aršumą: jie vis labiau prisijaukindavo vienas kitą, 
o stengdamiesi būti kitų suprasti, išmoko vienas su kitu aiškintis. Čia įvyko 
pirmosios šventės: kojos kilnodavosi iš džiaugsmo, nenustygstančių judesių 
nebeužtekdavo, juos jausmingomis intonacijomis lydėdavo balsas. Vienu 
metu būdavo galima pajusti susipynusį geismą ir pasitenkinimą. Pagaliau 
čia buvo tikras tautų lopšys. Ir pirmosios meilės liepsnos pliūptelėjo iš 
krištolinio skaidrumo šaltinių vandens. 


Nepamirškime: tai, ką Rousseau čia aprašo, nėra nei visuomenės iš- 
vakarės, nei jau susiformavusi visuomenė, bet gimimo procesas, tolydus 


! Šį šventės aprašymą palyginkime su šventės aprašymu Laiške dAlambert'ui, olaikiniu aspek- 
tu - su atitinkamu aprašymu veikale Emilis. „Mes taptumėme savo pačių tarnais, siekdami 
būti savo pačių ponais - kiekvienas tarnautų kiekvienam. Laikas praeitų jo neskaičiuojant“ 
(p. 440). Vos palyginę mes suprastumėme, kad šios dvi ištraukos nėra sugretintos: „lygini- 
mo“ galimybė ta prasme, kurią šiam žodžiui suteikia Rousseau, yra laikinės skirties (kuri 
ir leidžia matuoti laiką, išstumdama mus už esamybės ribų) ir skirties, ar asimetrijos tarp 
pono ir tarno, bendra kiltis. 

2 Žr. M. Raymond'as, Įvadas į Svajones [Inroduction aux Rėveries] ir J. Starobinskio knygą 
Skaidrumas ir kliūtis skyrių „Krištolinis skaidrumas“, p. 317. Bachelard'as savo knygoje 
Vanduo ir svajonės [Leau et les rêves] nė karto nepacitavo Rousseau. 

esaties atėjimas. Šiam žodžiui reikia suteikti aktyvią ir dinamišką prasmę. 
Tai veikianti esatis, save pačią pateikianti esatis'. Ši esatis nėra koks nors 
būvis, bet esaties tapimas esama. Jokia apibrėžtų predikatų priešprie- 
ša negali būti aiškiai pritaikoma tam, kas yra ne koks nors būvis tarp 
gamtinio ir visuomeninio būvio, bet perėjimas, kuris būtų turėjęs tęstis, 
trukti, kaip esamybė knygoje Svajonės. Tai jau visuomenė, jausmas, kalba, 
laikas, bet dar ne pavergimas, pirmenybės teikimas, artikuliacija, metras 
ir intervalas. Pamainomumas jau įmanomas, bet žaismas dar neprasidėjo. 
Šventė, anot Rousseau, išstumia žaidimą. Šventė - tai grynas tolydumas, 
neskirsmas tarp geismo ir pasitenkinimo laiko. Grynos prigimties būvyje 
iki šventės nėra tolydumo patirties, po šventės prasideda netolydumo 
patirtis, tad šventė - tolydžios patirties modelis. Taigi visa tai, ką galime 
užfiksuoti sąvokų priešpriešose - tai iš karto po šventės susiformavusi 
visuomenė. O šios priešpriešos visų pirma suponuos pamatinę priešpriešą 
tarp tolydumo ir netolydumo, tarp pirminės šventės ir visuomenės susi- 
formavimo, tarp šokio ir įstatymo. 

Kas eina po šios šventės? Pakaitalo, artikuliacijos, ženklų, reprezen- 
tantų amžius. Tai kraujomaišos draudimo amžius. Iki šventės nebuvo 
kraujomaišos, nes nebuvo nei kraujomaišos draudimo, nei visuome- 
nės. Po šventės nebėra kraujomaišos, nes ji uždrausta. Kaip tik tai skel- 
bia Rousseau, mes tai tuoj pat perskaitysime. Tačiau jis nepasako, nei kas 
vyksta toje vietovėje šventės metu, nei ką reiškia geismo ir pasitenkinimo 
neskirsmas", todėl šį „pirmųjų švenčių“ aprašymą norint bus galima pa- 
pildyti ir panaikinti vis dar jį slegiantį draudimą. 

Iki šventės: 


Tad argi iki šio laiko žmonės gimė iš žemės? Argi kartos sekė viena kitą be 
dviejų lyčių sueities, be tarpusavio supratimo? Ne, buvo šeimų, bet nebuvo 
tautų, buvo namie vartojamų, bet nebuvo tautinių kalbų, buvo vedybų, bet 
nebuvo meilės. Kiekvienai šeimai pakako jos pačios ir ji buvo pratęsiama 
vienu ir tuo pačiu kraujo ryšiu: iš tų pačių tėvų gimę vaikai susijungdavo 
tarpusavyje ir pamažu surado būdų tarpusavy aiškintis. Su amžiumi atsi- 
skirdavo lytys ir pakako natūralaus polinkio jų sueičiai. Instinktas buvo 
užėmęs jausmo vietą, o įprotis - pirmenybės teikimo vietą. Vyru ir žmona 
būdavo tampama nesiliovus būti broliu ir seserimi. 


' la présence ... en train de se présenter elle-même. 

ü Vin-diffėrance - galima versti: „geismo indiferentiškumas, abejingumas pasitenkinimui“, nes 
l'indifférence reiškia „abejingumas, indiferentiškumas“. Apie différance ir différence skirtumą 
žr. skyrelio Rašytinė būtis iii vert. paaiškinimą, p. 38. 

Šis [kraujomaišos] nedraudimas nutrūksta po šventės. Nesame taip 
jau labai nustebę, kad šventės aprašyme nekalbama apie kraujomaišą, mat 
atkreipėme dėmesį į kitą, tiesa, itin dažną nutylėjimą: aprašydamas [krau- 
jomaišos] nedraudimą, Rousseau visiškai neužsimena apie motiną, vien 
apie seserį!. Ir žodžiui „sesuo“ skirtoje pastaboje Rousseau kiek sutrikęs 
paaiškina, kad kraujomaišos draudimas turėjo atsirasti po šventės, gimti 
gimstant žmonių visuomenei ir ją sutvirtinti švento įstatymo antspaudu: 


Pirmiesiems vyrams tekdavo vesti savo seseris. Dėl pirmųjų papročių pa- 
prastumo šis paprotys tęsėsi be jokių trukdžių tol, kol šeimos vis dar buvo 
atsiskyrusios ir netgi susivienijus pačioms seniausioms tautoms. Tačiau šį 
paprotį sugriovęs įstatymas yra šventas, nors ir įsteigtas žmogaus. Tie, kurie 
jį vertina vien kaip priemonę sujungti šeimas, nemato pačios svarbiausios 
šio įstatymo pusės. Vos tik toks šventas įstatymas liautųsi bylojęs širdims ir 
valdęs jusles, namuose dėl neišvengiamai atsirandančio artumo tarp dviejų 
lyčių nebebūtų padorumo ir patys siaubingiausi papročiai netrukus taptų 
žmonių giminės žlugimo priežastimi. (Kursyvas mūsų). 


Apskritai Rousseau šventumą, šventybę priskiria vien prigimtiniam 
balsui, kuris kalba širdžiai, ir prigimtiniam įstatymui, kuris vienintelis yra 
įrašomas į širdį. Jo supratimu, esama vienintelės šventumo institucijos, 
vienintelės pamatinės konvencijos: tai, kaip tvirtina Socialinė sutartis, 
pati socialinė tvarka, teisės teisė, konvencija, kuri yra pagrindas visoms 
konvencijoms: „Socialinė tvarka - tai šventa teisė, kuri yra visų kitų teisių 
pamatas. Vis dėlto ši teisė kyla ne iš prigimties. Tad ji pagrįsta konvenci- 
jomis“ (I knyga, I skyrius, p. 352). 

Ar negalima sau leisti kraujomaišos draudimą, šį tarp visų įstatymų 
šventą įstatymą laikyti ta pamatine institucija, ta visas kitas tvarkas pa- 
laikančia ir įteisinančia socialine tvarka? Kraujomaišos draudimo funk- 
cija veikale Socialinė sutartis nėra nei įvardyta, nei išdėstyta, tačiau ji 
čia turi aiškiai pažymėtą vietą. Šeimą pripažindamas vienintele „natū- 
ralia“ bendruomene, Rousseau pripažįsta, kad už biologinės būtinybės 
ribų ji gali išlikti tik „konvenciniu būdu“. Vadinasi, šeima kaip natūrali 


! Tol, kol kraujomaiša leidžiama, aišku, kraujomaišos kaip tokios nėra, bet nėra ir meilės 
jausmo. Seksualiniai ryšiai apsiriboja poreikiu reprodukuotis arba iš viso neegzistuoja - tai 
vaiko situacija, anot veikalo Emilis. Bet ar apie vaiko ryšį su motina Rousseau pasakytų tą 
patį, ką ir apie jo ryšius su savo seserimi? Tiesa, veikale Emilis motinos nėra. „Atitinkamai 
pagal savo amžių išauklėtas vaikas yra vienišas. Jam pažįstamas tik prisirišimas iš įpročio. Jis 
myli savo seserį kaip savo laikrodį, o savo draugą - kaip savo šunį. Jis nesijaučia esąs kokios 
nors lyties, kokios nors giminės: vyras ir moteris jam vienodai svetimi“ (p. 256). 

bendruomenė yra pilietinės visuomenės susiformavimo analogija bei 
atvaizdas: „Vadovas yra tėvo atvaizdas, tauta - vaikų atvaizdas, ir visi 
būdami lygūs bei laisvi atsisako savo laisvės tik vardan naudos sau.“ Tik 
vienas dalykas nutraukia šį analogijos ryšį: politinis tėvas nebemyli savo 
vaikų, juos skiria įstatymas. Tad pirmoji konvencija, kuri biologinę šeimą 
pakeitė į institucinę visuomenę, nustūmė tėvo figūrą. Tačiau politinis tė- 
vas, nors ir būdamas atskirtas ir įkūnydamas abstraktų įstatymą, vis dėlto 
turi patirti malonumą, todėl reikalingas naujas įnašas. Jis turės pakaitalo 
pavidalą: „Visas skirtumas yra tas, kad šeimoje tėvo meilė vaikams atperka 
jo rūpinimąsi jais, tuo tarpu Valstybėje malonumas valdyti pamaino šią 
meilę, kurios vadovas nejaučia savo žmonėms“ (p. 352). 

Tad sunku kraujomaišos draudimą (šventą įstatymą, kaip sako Esė) 
atskirti nuo „socialinės tvarkos“, „šventos teisės, kuri yra visų kitų teisių 
pamatas“. Jeigu šis šventasis įstatymas priklauso pačiai socialinės sutarties 
sąrangai, tai kodėl jis nėra įvardytas Socialinės sutarties išdėstyme? Kodėl 
jis pasirodo tik neišleistos Esė puslapio apačioje esančioje išnašoje? 

Iš tiesų perrašius kraujomaišos draudimą į šią vietą, išsaugomas teo- 
rinio Rousseau diskurso sąryšingumas. Kraujomaišos draudimas yra 
šventas, nors ir įsteigtas, kadangi jis, nors ir įsteigtas, yra universalus. 
Tai universali kultūros sąranga. Ir Rousseau pašvenčia konvenciją tik 
su viena sąlyga: jei ją galima paversti universalia ir laikyti (nors tai būtų 
pats dirbtiniausias dalykas iš visų dirbtinumų') kone natūraliu prigimtį 
atitinkančiu įstatymu. Kaip tik taip ir atsitinka su šiuo uždraudimu. Jis 
taip pat priklauso sąrangai šios pirmosios ir vienintelės konvencijos, šio 
pirmojo vienbalsiškumo, apie kurį Socialinėje sutartyje sakoma, kad no- 
rint suprasti įstatymo galimybę „visada reikia sugrįžti į pradžią“ (p. 359). 
Visų įstatymų kilmė turi būti įstatymas. 

Esė esančioje išnašoje šis įstatymas, žinoma, nėra pagrindžiamas. Jo 
negalima paaiškinti kaip socialinių mainų ir giminystės įstatymų ekono- 
mijos, kaip „priemonės sujungti šeimas“ - visa tai suponuoja uždraudimą, 
bet jo nepaaiškina. Tai, kas turi mus priversti nusigręžti nuo kraujomai- 
šos, aprašoma tokiomis sąvokomis, kuriose susimaišo, susipainioja mo- 
ralė („siaubingiausi papročiai“) ir tam tikra biologinė rūšies ekonomija 
(„žmonių giminės žlugimas“). Šie du argumentai yra ne tik heterogeniški 
ar net prieštaringi (tai „katilo argumentas, apie kurį primena Freudas 


i lartifice des artifices - galima versti ir „pati didžiausia gudrybė iš visų gudrybių“. Apie šio 
žodžio daugiareikšmiškumą žr. skyrelio Išorė ir vidus i vert. paaiškinimą, p. 57. 

knygoje Traumdeutung), bet ir negalioja paties argumentavimo viduje. 
Kraujomaišą smerkianti moralė konstituota remiantis uždraudimu, ji 
kilusi iš jo, o biologinį ir natūralistinį argumentą ipso facto neigia tai, kas 
mums buvo pasakyta apie amžių iki uždraudimo: kartos sekė viena kitą. 
„Netgi susivienijus pačioms seniausioms tautoms“, „šis paprotys tęsėsi 
be jokių trukdžių“: šis faktas, kuris turėtų apriboti šventojo įstatymo 
universalumą, Rousseau nesustabdo. 

Taigi visuomenė, kalba, istorija, artikuliacija - vienu žodžiu, pamai- 
nomumas gimsta tuo pačiu metu kaip ir kraujomaišos draudimas. Šis 
draudimas yra pleištas tarp gamtos ir kultūros. Šioje Rousseau teksto 
dalyje nėra tiesiogiai kalbama apie motiną. Tačiau šis pasakymas tik dar 
geriau parodo jos vietą. Šio uždraudimo laikui priklauso ir epocha, kai 
buvo steigiami ženklai, kai atsirado konvencinis ryšys tarp reprezentanto 
ir reprezentuojamojo. 

Jei manytumėme, kad gamtinė moteris (gamta, motina arba, jei no- 
rite, sesuo) yra per geismą (t. y. per socialinį jausmą, esantį už poreikio 
ribų) pakeistas, pamainytas reprezentuojamasis ar signifikatas, tai būtų 
vienintelis reprezentuojamasis, vienintelis signifikatas, kurį Rousseau, 
aukštindamas uždraudimo šventumą, skatina pakeisti jo signifikantu. Jis 
ne tik priima, bet ir įsako, kad bent šiuo vieninteliu atveju būtų suteikta 
teisė šventai ženklo pareigai, šventai reprezentanto būtinybei. „Apskritai, 
rašoma veikale Emilis, niekada daikto nekeiskite ženklu, išskyrus tuos 
atvejus, kai neįmanoma daikto parodyti, kadangi ženklas užvaldo vaiko 
dėmesį ir verčia jį užmiršti patį reprezentuojamą daiktą“ (p. 189-190. 
Kursyvas mūsų). 

Tad čia esama negalimybės parodyti daiktą, bet ši negalimybė nėra 
natūrali, kaip sako pats Rousseau. Ji taip pat nėra ir koks nors vienas 
kultūros elementas tarp kitų, kadangi tai šventas ir universalus uždraudi- 
mas. Tai pačios kultūros terpė, nedeklaruota jausmo, visuomenės, kalbų 
kilmė - pirmasis pamainomumas, kuris apskritai įgalina bet kokį signi- 
fikato pakeitimą signifikantu, signifikantų pakeitimą kitais signifikantais, 
otai vėliau leidžia atsirasti samprotavimui apie žodžių ir daiktų skirtį. Šis 
pamainomumas yra toks pavojingas, kad parodomas tik netiesiogiai, nau- 
dojantis tam tikrų išvestinių jo padarinių pavyzdžiu. Jo paties negalima 
nei parodyti, nei įvardyti, bet vien tik nurodyti tyliu piršto judesiu. 

Santykio su motina, su gamta, su būtimi, kaip pamatiniu signifikatu, 
perkėlimas - tai, žinoma, visuomenės ir kalbų kilmė. Bet ar nuo šiol mes 
galime kalbėti apie kilmę? Ar kilmės, arba pamatinio signifikato, sąvoka 

yra kas nors kita nei funkcija - būtina, bet jau įtraukta, įrašyta į uždraudi- 
mo įsteigtą reikšminę sistemą? Pamainomumo žaisme visada bus galima 
substitutus priskirti jų signifikatui, bet jis visada jau bus tuo pat metu ir 
signifikantas. Pamatinis signifikatas, reprezentuojamos būties prasmė, 
o juo labiau pats daiktas mums niekada nebus duoti patys savaime už 
ženklo ir už žaismo ribų. Netgi tai, ką mes sakome, įvardijame, aprašo- 
me kaip kraujomaišos draudimą, neišvengia žaismo. Sistemoje esama 
taško, kuriame signifikantas nebegali būti pakeistas savo signifikatu, o 
tai reiškia, kad joks signifikantas negali būti tiesiog grynas signifikatas. 
Mat visa reikšminė sistema orientuota į šį nepakeitimo tašką: jame pa- 
matinis signifikatas žadamas kaip visų nuorodų galutinė riba ir slepiasi 
kaip tai, kas vienu sykiu sugriautų visą ženklų sistemą. Visi ženklai jį 
išsako ir kartu uždraudžia'. Kalba nėra nei draudimas, nei jo pažeidimas, 
ji be galo jungia juos vieną su kitu. Šis taškas neegzistuoja, jis visada pa- 
sislėpęs arba (o tai reiškia vieną ir tą patį) jis visada yra jau įrašytas į tai, 
ko jis, sekant mūsų nesugriaunamu ir mirtinu geismu, turėtų ar būtų 
turėjęs išvengti. Šis taškas atsispindi šventėje, vandens šaltinyje, aplink 
kurį „kojos kilnodavosi iš džiaugsmo“, kai „vienu metu būdavo galima 
pajusti susipynusį geismą ir pasitenkinimą“. Šventė kaip tokia būtų krau- 
jomaiša kaip tokia, jei galėtų turėti pagrindo" kas nors panašaus į „kaip 
tokia“, jei tik, būdama kraujomaiša, ji neturėtų patvirtinti uždraudimo: 
iki uždraudimo ji nėra kraujomaiša, o uždraudus ji gali tapti kraujomaiša 
tik pripažinus uždraudimą. Visada esama šiapus ar anapus ribos, šven- 
tės, visuomenės kilmės, šios esamybės, kurioje vienu metu uždraudimas 
(būtų) pateikiamas kartu su jo pažeidimu: tai, kas visada vyko (vyksta) 
ir (vis dėlto) kaip toks niekada neįvyko (neįvyksta)“, 

Tad šis visuomenės gimimas yra ne perėjimas, bet taškas, gryna, fik- 
tyvi ir nestabili, neužčiuopiama riba. Ji peržengiama ją pasiekus. Joje 


' Il est... dit et interdit - prancūzų kalbos veiksmažodis „drausti“ [interdire] yra bendrašaknis 
su veiksmažodžiu „sakyti“ [dire]. 

" avoir lieu - žr. skyrelio Estampas ir formalizmo dviprasmybės iii vert. paaiškinimą, p. 262. 

“i ce qui (se) passe toujours et (pourtant) na proprement jamais lieu - čia Derrida vienu metu 
pateikia kelis šio sakinio perskaitymus. Iš pradžių (iki dvitaškio) pavartodamas tiesioginę 
ir kartu tariamąją nuosaką: „uždraudimas yra pateikiamas“ ir „uždraudimas būtų patei- 
kiamas“. Tariamoji nuosaka čia žymi anksčiau minėto „nesugriaunamo ir mirtino geismo", 
pageidavimo, noro, kad taip būtų, modalumą. O frazės pabaigoje jis vartoja du to paties 
veiksmažodžio laikus vienu metu: ce qui passe toujours... „tai, kas visuomet vyko, praėjo ir 
ko niekuomet nebūna [avoir lieu]“ (taigi visuomet yra praeityje ir niekuomet - dabartyje) ir 
ce qui se passe toujours... „tai, kas visuomet vyksta ir vis dėlto neįvyksta“. Apie propre, pro- 
prement daugiareikšmiškumą žr. skyrelio Signifikantas ir tiesa i vert. paaiškinimą, p. 27. 

visuomenė prasideda ir atsideda'. Prasidėdama ji pradeda degraduoti. 
Pietūs tuoj pat pereina į savo pačių šiaurę. Pranokdamas poreikį, jausmas 
pagimdo naujų poreikių, kurie jį savo ruožtu pagadina. Popirmapradė 
degradacija yra analogiška ikipirmapradžiam kartojimuisi. Jausmą kei- 
čianti artikuliacija atstato poreikio sąrangą. Sutartis užima meilės vietą. 
Vos išbandytas šokis ima išsigimti. Šventė netrukus tampa karu. Ir tai 
vyksta jau prie vandens šaltinio: 


Ypač iš savo bandų gyvenantiems barbarams reikalingos bendros girdyk- 
los, ir pačių seniausių laikų istorija mums byloja, kad iš tiesų kaip tik prie 
girdyklų prasidėjo tiek jų sutartys, tiek kivirčai’. 

"Tiek vieno, tiek kito pavyzdį žr. Pradžios knygos XXI skyriuje, kur kalbama 
apie santykius tarp Abraomo ir Abimelecho dėl Beer-Šebos šulinio. 


Vandens šaltinis yra ant jausmo ir poreikio, o kartu ant kultūros ir 
žemės ribos. Vandens grynumas atspindi meilės liepsnas - tai „krištolinio 
skaidrumo šaltinių vanduo“. Tačiau vanduo yra ne vien širdies skaidru- 
mas, tai taip pat ir vėsa: bet koks gamtinis kūnas - ar tai būtų gyvulių, 
ar barbaro piemens kūnas - patiria jos poreikį, nes jis džiūsta ir trokšta: 
„Žmonėms lengviau apsieiti be ugnies nei be vandens“. 

Jei kultūra šitaip pagadina save" pačioje savo kilmės pradžioje, tai 
neįmanoma atpažinti jokios linijinės tvarkos, nesvarbu, ar ji būtų lo- 
ginė, ar laikinė. Šioje pradžios įpjovojeř tai, kas prasideda, jau iš karto 
yra iškreipta ir sugrįžta šiapus kilmės. Šneka pietuose gali būti suvokta 
tik tada, kai ji artikuliuojama ir tampa šalta, idant iš naujo išreikštų po- 
reikį. Tuomet ji sugrįžta į šiaurę arba (o tai reiškia tą patį) į pietų pietus. 
Šventės rytdiena neišvengiamai panaši į šventės išvakarės, ir šokis tėra 
neužčiuopiama šventės rytdienos ir jos išvakarių skirties riba. Pietūs ir 
šiaurė yra ne teritorijos, bet abstrakčios vietos, kurios pasirodo tik per 
vienos santykį su kita. Kalba, jausmas, visuomenė nėra nei iš šiaurės, nei 
iš pietų. Jie yra pamainomumo procesas, kuriame atskiri poliai pakaitomis 
pakeičia vienas kitą, ir kuriame intonacija pagadinama per artikuliaciją", 


' sentame et se diffère - apie žodžio entamer daugiareikšmiškumą žr. skyrelio Išorė prá vidus 
i vert. paaiškinimą, p. 79., o apie žodį diffėrer - skyrelio Rašytinė būtis iii vert. paaiškinimą, 
p. 38. 

" sentame — žr. skyrelio „Tas pavojingas pakaitalas...“ i vert. paaiškinimą, p. 190. 

‘i cette entame - žr. šio puslapio i vert. paaiškinimą. 
Y entendre - gali būti verčiama ir „išgirsta“. 
~ sentame dans larticulation - galima būtų versti ir „prasideda artikuliacijoje“. 

uždelsiama per jos suerdvinimą. Vietų skirtis yra tik geismo ir pasiten- 
kinimo skirsmas. Tad ji susijusi ne vien su kalbų įvairove, ji yra ne vien 
kalbinio klasifikavimo kriterijus, ji yra kalbų kilmė. Rousseau to nede- 
klaruoja, bet mes matėme, kad jis tai aprašo. 

Dabar turėsime progos ne vieną kartą įsitikinti, kad kitas šio skirsmo 
įvardijimas yra raštas. 


4 SKYRIUS. NUO PAKAITALO 
PRIE ŠALTINIO': RAŠTO TEORIJA 


Susiaurinkime žiūrėjimo kampą ir įsigilinkime į tą teksto vietą, kur raš- 
tas įvardijamas, analizuojamas skiriant dėmesį jam pačiam, įrašomas į 
teoriją ir istorinę perspektyvą. V skyrius „Apie raštą“ ir VI skyrius „Ar 
tikėtina, kad Homeras mokėjo rašyti“, galbūt kiek dirbtinokai atskirti, yra 
vieni ilgiausių visoje Esė ar bent jau patys ilgiausi po skyriaus apie pietų 
kalbų susiformavimą. Mes jau užsiminėme apie Homerui skirto skyriaus 
pakeitimus: čia siekiama atstatyti ar palaikyti teorijos nuoseklumą, su- 
sidūrus su vienu iš pažiūros grėsmę keliančiu faktu. Jei giesmė, poema, 
epas nesuderinami su raštu, jei raštas jiems kelia mirtiną grėsmę, kaip pa- 
aiškinti dviejų epochų egzistavimą kartu? Ir kaip paaiškinti, kad Homeras 
mokėjo rašyti ar bent jau žinojo raštą, kaip liudija Belerofonto epizodas! 
Iliadoje? Rousseau atsižvelgia į šį faktą, tačiau „atkakliai laikydamasis 


i du supplément à la source - galima versti „apie pakaitalą šaltinyje“ arba „apie pakaitalą nuo 


pat pradžių, pačioje pradžioje“. Derrida ne kartą vartoja šią dviprasmę sintaksinę kons- 
trukciją „de...d...“. Plg. skyrelio Apie aklumą pakaitalui pavadinimą (žr. šio skyrelio i vert. 
paaiškinimą, p. 191). 

„Aš dažnai abejodavau ne tik tuo, kad Homeras mokėjo rašyti, bet ir tuo, kad jo laikais buvo 
rašoma. Labai apgailestauju, kad šiai abejonei taip griežtai paprieštaravo Belerofonto istorija 
Iliadoje“ O paskui stengdamasis paneigti Belerofonto epizodo reikšmę ir net autentišku- 
mą, Rousseau nekreipia jokio dėmesio į jo prasmę, į tai, kad vienintelė užuominą apie raštą 
Homero kūrinyje buvo laiškas apie mirtį. Belerofontas, pats to nežinodamas, veža su savimi 
raštą, kuriame jis pasmerkiamas mirčiai. Nesibaigiančių reprezentacijų grandinėje geismas 
neša mirtį aplinkiniu keliu - per raštą. „Preto žmona, deivėms prilygstanti Antėja aistringai 
užsigeidė su juo [Belerofontu, Glauko sūnumi] užmegzti slaptą meilės ryšį.“ Negalėdama 
to pasiekti, ji grasina savo vyrui: „Aš tave pražudysiu, Pretai, jei tu nenužudysi Belerofonto, 
norėjusio užmegzti su manimi meilės ryšį prieš mano valią“. Antėjos geismą reprezentuojantis 
karalius nedrįsta žudyti savo ranka. Jis išdrįsta parašyti ir atidėti [différer] žmogžudystę, jis 
savo ranka „ant dviejų į vidų sudėtų lentelių“ brėžia „mirtinus braižinius“ (vuogðópa). Jis 
pasiunčia Belerofontą į Likiją, patikėdamas jam šiuos „pražūtingus ženklus“ (ońpata Avypd). 
Perskaitęs šį Belerofontui neįskaitomą siuntimą, Likiją valdantis Preto uošvis turi suprasti, 

[savo] paradoksų“, prisipažįsta linkęs kaltinti „Homero kompiliatorius“. 
Ar ne jie atgaline data parašė šitą rašto istoriją, įdėdami ją per prievartą 
į „poemas, kurios ilgą laiką buvo užrašytos vien žmonių atmintyje?“ 
„Ne tik visose kitose Iliados vietose galima surasti itin mažai šio meno 
pėdsakų; drįstu manyti, kad visa Odisėja yra kvailysčių ir nesąmonių 
tinklas, kurį būtų panaikinęs vienas ar keli parašyti laiškai, tačiau su- 
ponuojant, kad jos herojai nežinojo rašto, ši poema tampa pagrįsta ir 
netgi gerai sukonstruota. Jei Iliada būtų buvusi užrašyta, ji būtų buvusi 
giedama daug mažiau.“ 

Tad bet kokia kaina reikia išgelbėti teiginį, be kurio žlugtų visa kalbos 
teorija. Rousseau užsispyrimas, apie kurį jau kalbėjome, mums tai gerai 
parodo: šie skyriai apie raštą atlieka lemiamą vaidmenį visoje Esė. Negana 
to, jie paliečia vieną iš retų, Esė svarstomų, o antrajame Samprotavime 
nepasirodančių temų; jų nėra aiškiai teoriškai suformuluotų ir jokiame 
kitame Rousseau tekste. 

Kodėl Rousseau niekada neužbaigė ir neišspausdino rašto teorijos? 
Ar todėl, kad manė, jog yra blogas kalbininkas, kaip sako pratarmės ap- 
matuose? Ar todėl, kad rašto teorija griežtai priklauso nuo Esė išplėtotos 
kalbos teorijos? O jei taip nėra, ar šis pagrįstai suponuojamas argumentas 
neturėtų dar didesnės reikšmės? O gal todėl, kad Esė turėjo būti antrojo 
Samprotavimo priedas? Ar todėl, kad Rousseau, kaip jis sako traktate Emi- 
lis, „gėda“ kalbėti apie tokius niekus kaip raštas? Kas čia gėdinga? Kokia 
reikšmė turi būti priskiriama raštui, kad kalbėjimas apie jį, rašymas apie 
jį ar jo rašymas keltų gėdą? Ir kodėl šis veiksmas, kuriam kaip tik veikale 
Esė pripažįstama pavojinga bei mirtina galia, kartu yra ir niekai? 

Kad ir kaip būtų, šių dviejų skyrių svarba, atkakli pastanga teoriją pa- 
versti vientisa, kruopštus gudravimas, siekiant nuvertinti raštui skiriamą 
susidomėjimą, - visa tai yra ženklai, kurių negalima nepaisyti. Tokia 
yra rašto padėtis metafizikos istorijoje: sumenkinta, paversta šalutine, 
nuslopinta, nustumta tema, tačiau nuolat slegianti ir apsėdanti, vos tik 
lieka kur nors įkalinta. Reikia išbraukti pasibaisėjimą keliantį raštą, mat 
jis pats perbraukia kryžmai! savasties esatį šnekoje. 


kad reikia nužudyti šiuos „braižinius“ atnešusį žmogų. Savo ruožtu jis atideda žmogžudystę, 
pasiunčia Belerofontą mirtiniems žygdarbiams - užmušti nenugalimąją Chimerą arba gar- 
siuosius solimus, surengia jam pasalą. Niekas nepadeda. Galiausiai jis atiduoda jam į žmonas 
savo dukrą. Vėliau Belerofontas nebetenka dievų meilės ir vienišas „klajoja Achajos lyguma, 
krimsdamasis ir vengdamas žmonių lankomų kelių“. 

' Apie kryžminį perbraukimą žr. skyrelį Rašytinė būtis. 

Pirmapradė metafora 


Šią padėtį gerai atspindi vieta, kurią darbe Esė užima skyrius Apie raštą. 
Kaip iš tiesų Rousseau pavyksta iš pasiskolintų elementų sukonstruoti šią 
rašto teoriją? Jis ją konstruoja po to, kai aprašo kalbų kilmę — pakaitalą 
kalbų kilmei. Šis pakaitalas gerai parodo pridedantį pamainymą, šnekos 
pakaitalą. Jis įsiterpia tada, kai kalba pradeda artikuliuotis, t. y. gimsta 
iš savęs pačios stokojimo, kai jos intonacija - joje esanti kilmės ir jaus- 
mo žymė - nusitrina po ta kita kilmės žyme, kuri yra artikuliacija. Pa- 
sak Rousseau, rašto istorija - tai artikuliacijos istorija. Šauksmo tapimas- 
kalba yra kaita, kurios metu šnekamoji pilnuma pradeda tapti tuo, kuo ji 
yra prarasdama save, pragrauždama save, suduždama, artikuliuodamasi. 
Šauksmas vokalizuojasi tada, kai ima stelbti iš balsių sudarytą šneką. Tad 
kaip tik tuo metu, kai reikia vis dėlto paaiškinti, tiesą sakant, šnekėjimo 
šnekamumo:, t. y. balsinės intonacijos pirmapradį nutrynimą, Rousseau 
įdeda savo skyrių apie raštą. Reikia vienu metu svarstyti apie priebalsę (ji 
yra iš šiaurės) ir apie raštą. Iš pradžių skyrius Apie raštą (tai jo pirmoji pa- 
straipa) turi aptarti, kaip priebalsinė artikuliacija nustelbia" intonaciją - ją 
nutrina ir kartu pakeičia. Dar kartą perskaitykime tą įvadą: 


Bet kas, pastudijavęs kalbų istoriją ir pažangą, pamatys, kad kuo balsai 
tampa monotoniškesni, tuo atsiranda daugiau priebalsių, o nykstančias 
intonacijas ir vienodėjantį balsių ilgumą pamaino gramatinės konstrukci- 
jos bei naujos artikuliacijos. Tačiau šie pokyčiai randasi tik laikui bėgant. 
Augant poreikiams, dalykiniams ryšiams tampant vis komplikuotesniems, 
plintant švietimui, keičiasi kalbos pobūdis: ji tampa taisyklingesnė ir ne 
tokia jausminga, jausmus ji pakeičia idėjomis, ji kalba nebe širdžiai, o 
protui. Dėl tos pačios priežasties nyksta intonacijos ir plinta artikuliacijos; 
kalba tampa tikslesnė, aiškesnė, labiau ištęsta, labiau prislopinta, šaltesnė. 
Ši pažanga man atrodo visiškai natūrali. Kita galimybė lyginti kalbas ir 
spręsti apie jų senumą gali būti paimta iš rašto: kuo rašymo menas tobu- 
lesnis, tuo kalba naujesnė. 


Taigi rašto pažanga - tai natūrali pažanga. Ir tai - proto pažanga. 
Proto tapimas raštu - tai pažanga kaip regresas. Kodėl ši pavojinga pa- 
žanga yra natūrali? Be abejo todėl, kad ji yra būtina. Taip pat todėl, kad 


' d proprement parler, le parlé du parler - pažodžiui „grynai šnekant, šnekėjimo šnekamumo...“. 
" oblitėration - žr. skyrelio Tikrinių vardų karas ii vert. paaiškinimą, p. 146. 

būtinybė kalboje ir visuomenėje veikia su grynu gamtiniu būviu susiju- 
siais būdais bei galiomis. Tai schema, su kuria mums jau teko susidurti: 
būtent poreikis, o ne jausmas šilumą pakeičia šviesa, geismą - aiškumu, 
galią - tikslumu, jausmą - mintimis, širdį - protu, intonaciją - artiku- 
liacija. Natūralumas, buvęs žemesnė pakopa nei kalba ir už ją pirmesnis, 
veikia kalboje ir paskui, jau jai atsiradus, ir išprovokuoja nuopuolį arba 
regresą. Tuomet natūralumas tampa vėlesnis, sugriebia tai, kas yra aukš- 
čiau ir nusitempia žemyn. Toks būtų keistas rašto laikas, neaprašomas jo 
braižas, nereprezentuojama jo galių bei grėsmių kaita. 

Tad ką reiškia kalbos taisyklingumas ir tikslumas, tas rašto prieglobs- 
tis? Tai visų pirma grynumas. Taisyklinga ir tiksli kalba turėtų būti visiškai 
vienareikšmė ir gryna - nemetaforiška. Kalba užrašinėjama, ji pro-regre- 
suoja tiek, kiek įvaldo kalbines figūras arba jas savyje nutrina. 

Kitaip sakant, įvaldo arba nutrina savo kilmę. Kadangi kalba iš pat 
pradžių yra metaforiška. Pasak Rousseau, ji tai paveldėjo iš savo moti- 
nos - iš jausmo. Metafora brėžia kalbos ryšį su savo kilme. O raštas esąs 
šio brėžio - „motiniškų bruožų“ (žr. prieš tai p. 261, - nustelbimas. Tad 
kaip tik čia reikia kalbėti apie tai, kad „pirminė kalba turėjo būti per- 
keltinė“ (III skyrius). Šis teiginys paaiškinamas tik Esė: 


Lygiai kaip pirmieji žmogų kalbėti privertę motyvai buvo jausmai, taip 
pirmieji pasakymai buvo perkeltinės reikšmės. Pirmoji gimė perkeltinė 
kalba, o tiesioginė prasmė buvo surasta vėliau. Daiktai buvo pavadinti 
jų tikraisiais vardais tik tada, kai jie buvo pamatyti tikru savo pavidalu. 
Iš pradžių buvo kalbama vien poetiškai, o samprotauti buvo išmokta tik 
gerokai vėliau. 


Epinė ar lyrinė, pasakojimo ar giesmės pavidalu - archainė šneka yra 
neišvengiamai poetiška. Poezija - pirminė literatūros forma - savo esme 
yra metaforiška. Tad Rousseau priklauso, - kitaip ir negalėjo būti, ir tai 
konstatuoti yra daugiau nei banalu, - tradicijai, kuri literatūrinį raštą 
apibrėžia remdamasi pasakojime ar giedojime esančia šneka. Literatūros 
literatūriškumas esąs papildomas priedas, kuris sutvirtina ar sustingdo 
poetines eiles, reprezentuoja metaforą. Literatūra esą neturi nieko speci- 
fiška, geriausiu atveju ji yra nevykęs poetiškumo negatyvas. Nepaisant jau 
aptarto Rousseau potraukio literatūrai, jis puikiai jaučiasi tokioje [mąs- 
tymo] tradicijoje. Priešingai, visa tai, ką būtų galima vadinti modernia 


' aprės coup - žr. skyrelio Programa iii vert. paaiškinimą, p. 20. 

literatūra, pabrėžia literatūrinio specifiškumo nepavaldumą poetiškumui, 
t. y. metaforiškumui - tam, ką pats Rousseau analizuoja kaip spontanišką 
kalbą. Jei esama literatūrinio originalumo (o tai, be abejo, nėra akivaiz- 
du), jis turi būti nepriklausomas jei ne nuo metaforos, kurią tradicija 
taip pat manė nesant būtina, tai bent jau nuo laukinio kalbinių figūrų 
spontaniškumo, pasireiškiančio neliteratūrinėje kalboje. Šis modernus 
protestas gali būti triumfuojantis arba, kaip Kafkos atveju, praradęs bet 
kokią iliuziją, kupinas nevilties ir neabejotinai aiškiaregis: literatūra, kuri 
gyvena iš to, kas yra už jos pačios ribų, t. y. iš jai svetimos kalbos figūrų, 
numirtų, jei sugrįžtų į savąjį nemetaforiškumą. „Iš vieno laiško: „Prie šios 
ugnies šildausi šią liūdną žiemą. Metaforos - tai vienas iš dalykų, kurie 
man kelia neviltį rašant (Schreiben). Raštui trūksta nepriklausomybės, jis 
priklauso nuo ugnį kuriančios kambarinės, nuo katino, besišildančio prie 
krosnies, net nuo šio besišildančio vargšo žmogelio. Visa tai yra savaran- 
kiški veiksmai, funkcionuojantys pagal nuosavus dėsnius, tik vienintelis 
raštas neturi savyje jokios atramos, neranda savyje vietos, jis yra žaismas 
ir kartu neviltis“ (Kafka, Dienoraštis, 1921 metų sausio 6). 

„Pirminė kalba turėjo būti perkeltinė“ - nors šis teiginys priklauso 
ne Rousseau, nors jis galėjo jį aptikti Vico raštuose’, nors Rousseau jį 
ne tik, bet ir neabejotinai perskaitė Condillaco darbe, o šis ne tik, bet ir 


! Vico sakosi supratęs kalbų kilmę tuo metu, kai po sunkių apmąstymų jam kilo mintis, kad 
pirmosios tautos „buvo poetų tautos; ir tuomet mes supratome, kad tikrąją kalbų kilmę su- 
daro tie patys principai“ (Scienza nuova [Naujasis mokslas), I, p. 174). Trijų kalbų perskyra 
mutatis mutandis atitiktų Rousseau schemą: antroji kalba, žyminti tiek šnekos, tiek metaforos 
atsiradimą, kaip tik ir būtų kilmė tikrąja to žodžio prasme, kai nei artikuliacija, nei konvencija 
dar nesuskaldė poetinės giesmės. Palyginkime: „Viena po kitos buvo vartojamos trys kalbos 
rūšys: a) pirmoji - gyvenimo šeimomis laikotarpiu: vien į šeimas susiskirstę žmonės buvo 
neseniai tapę žmonėmis. Ši pirmoji kalba buvo nebyli kalba, kuri pagal ženklus ir tam tikras 
kūno pozicijas galėjo nustatyti ryšius su jomis reiškiamomis mintimis; b) antrąją kalbą sudarė 
herojiškos emblemos: tai buvo panašumais paremta kalba, iš palyginimų, itin gyvų įvaizdžių, 
metaforų, gamtos aprašymų suformuota simbolinė kalba; šie įvaizdžiai - tai pagrindinis šios 
herojinės kalbos, kuri buvo vartojama viešpataujant herojams, kūnas; c) trečioji buvo žmo- 
giška kalba, sudaryta iš žodžių, kuriuos sugalvojo tautos ir kurių prasmę jos galėjo nustatyti 
savo nuožiūra“ (3, 1, p. 32). Kitur: „Ta pirminė kalba buvo grįsta anaiptol ne pačia daiktų 
prigimtimi. Tai buvo iš įvaizdžių sudaryta kalba (dauguma jų buvo dieviški), kuri negyvus 
daiktus paversdavo gyvomis būtybėmis“ (3, 1, p. 163). „Jei ieškome tokios kalbų ir literatūros 
kilmės pagrindo, tai jis glūdi štai kur: pirmieji pagoniškų tautų žmonės dėl nuo jų prigim- 
ties priklausančios būtinybės kalbėjo naudodamiesi poetiniais ženklais. Šis atradimas - tai 
pagrindinis mūsų Naujojo mokslo raktas. Jam mums prireikė ilgų tyrinėjimų, užpildančių 
visą apsišvietusio žmogaus gyvenimą“ (3 Idea del "Opera, I, p. 28-29). „Žmonės nuo savo 
didelių jausmų išsivaduoja giedodami... tik sužadinti itin audringų jausmų giedodami jie 
galėjo įgyti sugebėjimą suformuoti pirmąsias kalbas“ (3, I, p. 95, vert. Chaix-Ruy). „Mums 
atrodo, kad mes sėkmingai pašalinome visuotinai paplitusį klaidingą gramatikų įsitikinimą, 
esą proza buvo ankstesnė už eiles, o tada mūsų atrastoje poezijos kilmėje parodėme kalbų 
ir literatūros kilmę“ (II knyga, Apie poetinę išmintį, V skyrius, $ 5, vert. Michelet, p. 430). 

neabejotinai paėmė jį iš Warburtono, vis dėlto mes turime šioje vietoje 
pabrėžti Esė originalumą. 

„Aš bene pirmutinis įžvelgiau jo sugebėjimus ir jį deramai įverti- 
nau, - sako Rousseau apie Condillacą, prisimindamas jų draugiškus 
pietus vienudu tuo metu, kai Condillacas „rašė Esė apie žmogiško pa- 
žinimo kilmę“ (Išpažinimai, p. 347 [p. 381-382]). Rousseau artimes- 
nis Condillacui nei Warburtonui. Vyraujanti [Warburtono] Esė apie 
hieroglifus tema neabejotinai yra pirmapradiškai perkeltinės kalbos 
tema, ir šis darbas be kitų Enciklopedijos straipsnelių įkvėpė ir vieną 
iš turtingiausių, skirtą metaforai. Tačiau skirtingai nuo Vico, Condil- 
laco’ ir Rousseau, Warburtonas mano, kad pirmapradė metafora „visai 
nėra įkvėpta poetinės vaizduotės, kaip paprastai galvojama“. „Metafora 
neabejotinai atsirado dėl netikslaus sąvokinio mąstymo“.* Pirmoji me- 
tafora nėra poetinė dėl to, kad ji ne giedama, o išreiškiama veiksmu. 
Pasak Warburtono, nuo veiksmo kalbos tolygiai pereinama prie žodžių 
kalbos. Tą patį tvirtins ir Condillacas. Tad vienintelis Rousseau žymi 
absoliutų pertrūkį tarp veiksmų kalbos, arba poreikio kalbos, ir šnekos, 
arba jausmų kalbos. Šitaip jis prieštarauja Condillacui, nors jo tiesiogiai 
ir nekritikuoja. Pasak Condillaco, „po veiksmų kalbos atsiradusi šneka 


Pagal Vico, kaip ir pagal Rousseau, kalbos progresavimą lemia artikuliacijos progresavimas. 
Šitaip kalba degraduoja, ji žmogiškėja prarasdama poetiškumą ir dieviškumą: „Dievų kalba 
buvo nebyli, beveik neartikuliuota kalba, herojinė kalba buvo iš dalies artikuliuota, iš dalies 
nebyli, žmogiška kalba buvo, taip sakant, visiškai artikuliuota, sudaryta iš ženklų ir iš gestų“ 
(3, 1, p. 178, vert. Chaix-Ruy). 

Condillacas pripažįsta ne tiek Warburtono mąstymo įtaką jam, kiek jų minčių sutapimą. Be 
to, šis sutapimas, kaip tuoj pat pamatysime, nėra absoliutus: „Šis skyrius buvo beveik baigtas, 
kai pono Warburtono Esė apie Hieroglifus, versta iš anglų kalbos, pateko man į rankas. Tai 
darbas, kuriame vienodai viešpatauja filosofinė dvasia ir erudicija. Su malonumu aptikau, 
kad jos autorius mano kaip ir aš, jog nuo pat pradžių kalba turėjo būti perkeltinė ir metafo- 
riška. Be to, mano paties apmąstymai paskatino mane pastebėti, jog raštas iš pradžių tebuvo 
paprastas piešimas, tačiau aš dar nebuvau pamėginęs atrasti, kokiu būdu buvo išgalvotos 
raidės, ir man atrodė sunku tai padaryti. Warburtonas tai puikiai atliko. Viską, ką apie tai 
sakau (arba beveik viską) aš paėmiau iš jo darbo“ (XIII skyrius Apie raštą, S 127, p. 177). 

P. 195. „Galima sakyti, kad kinų rašto žymikliai ar ženklai pagrįsti panašumu. Ir kaip rai- 
dyno raidžių glaustumas atsirado iš šių ženklų, lygiai taip pat, siekiant kalbėjimą padaryti 
lankstesnį, grakštesnį, iš panašumo atsirado metafora, kuri yra ne kas kita kaip miniatiūrinis 
panašumas. Kadangi prie materialių daiktų pripratusiems žmonėms taip pat visuomet reikia 
juslinių atvaizdų, idant jie galėtų perduoti abstrakčias mintis“ (Esė apie hieroglifus, T. I, 
p. 85-86). „Tokia yra tikroji perkeltinių pasakymų kilmė, ir jie visai nėra įkvėpti poetinės 
vaizduotės, kaip paprastai galvojama. Dar ir šiandien tai įrodo Amerikos laukinių stilius, nors 
jie yra itin šalti ir flegmatiški... Jų flegmatiškumas padarė jų stilių lakonišką, bet negalėjo 
iš jo panaikinti kalbinių figūrų. Tad šių skirtingų bruožų jungtis aiškiai rodo, kad metafora 
priklauso nuo būtinybės, o ne nuo pasirinkimo... Žmogaus elgesys, kaip matome, tiek kalbant 
ir rašant, tiek rengiantis ar tvarkant būstą, visada buvo siekimas savo poreikius ir būtinybes 
pakeisti iškilmėmis ir papuošimais“ (p. 195-197). 


N 

išsaugojo tos kalbos pobūdį. Tas naujas būdas perduoti mūsų mintis 
galėjo būti išgalvotas tik pagal pirmojo būdo modelį. Taip pakeisdamas 
staigius kūno judesius, balsas pakildavo arba nusileisdavo aiškiai jaučia- 
mais intervalais“ (II, I, 11, § 13). Ši analogija bei tęstinumas nesuderina- 
mi su Rousseau teiginiais tiek turint omenyje kalbų susiformavimą, tiek 
vietos skirtumus. Ir Condillacui, ir Rousseau šiaurė neabejotinai skatina 
aiškumą, tikslumą bei racionalumą. Tačiau dėl skirtingų priežasčių: 
pagal Rousseau, tolimas nuo kilmės didina veiksmų kalbos įtaką, o pa- 
gal Condillacą jis ją mažina, nes, jo supratimu, viskas prasideda veiks- 
mų kalba, kurią pratęsia šneka: „Stiliaus tikslumas daug anksčiau buvo 
žinomas tarp šiaurės tautų. Dėl jų šalto ir flegmatiško temperamento jie 
daug lengviau atsisakė viso to, ką buvo galima jausti veiksmų kalboje. 
Beje, šio minčių perdavimo būdo įtaka išliko ilgai. Netgi šiandien pietų 
Azijoje pleonazmas laikomas kalbėjimo elegantiškumo ženklu. (9 67). 
Iš pat pradžių stilius buvo poetiškas...“ (P. 149). 

Sunkiau palaikyti Condillaco poziciją. Ji turi sutaikyti poetinę kilmę 
(Rousseau) ir praktinę kilmę (Warburtonas). Šių sunkumų ir skirčių 
sampynoje išryškėja Rousseau intencija. Istorija eina šiaurės kryptimi, 
toldama nuo kilmės. Tačiau nors, Condillaco supratimu, šis nutolimas 
eina paprasta, tiesia bei tolydžia linija, ji nuveda šiapus kilmės nemeta- 
foriškumo, poreikių ir veiksmo kalbos link. 

Nepaisant visų įtakų, požiūrių sutapimo, Esė sistema lieka originali. 
Įveikdamas visus sunkumus, Rousseau palaiko judesio ir šnekos, poreikio 
ir jausmo perskyrą: 


Tad galima manyti, kad dėl poreikių atsirado pirmieji judesiai, o dėl jausmų 
prasiveržė pirmieji balsai. Su šiomis perskyromis sekant faktų pėdsakais, 
galbūt kalbų kilmę reikėtų apsvarstyti visai kitaip nei buvo daroma ligi šiol. 
Pačių seniausių mums žinomų rytietiškų kalbų dvasia visiškai priešinga 
tam didaktiškumui, iš kurio jos, kaip įsivaizduojama, susiformavusios. 
Šioms kalboms visai nebūdingas nei metodiškumas, nei protingumas - jos 
yra gyvos ir vaizdingos. Pirmųjų žmonių kalba mums pateikiama kaip 
geometrų kalba, o mūsų požiūriu, tai buvo poetų kalba. 


Poreikio ir jausmo perskyrą galiausiai galima pateisinti tik „grynos 
gamtos“ sąvoka. Taip pat šiuo požiūriu paaiškėja, kad tokia ribinė sąvoka 
ir tokia teisinė fikcija funkciškai būtina. Kadangi pagrindinis grynos gam- 
tos būvis reiškiasi išsibarstymu, o kultūra yra visada suartėjimo, artumo, 

savos esaties padarinys. O juk poreikis - nesvarbu, ar faktiškai jis reiškiasi 
iki ar po jausmo - palaiko, pratęsia ir kartoja pirmapradį išsibarstymą. 
Kadangi poreikis kaip toks negimsta iš ankstesnio jį permainančio jaus- 
mo, jis yra gryna išsibarstymo galia. 


Taip turėjo būti. Viskas prasidėjo ne nuo mąstymo, o nuo jautimo. Tvir- 
tinama, esą žmonės išgalvojo šneką, siekdami išreikšti savo poreikius. Ši 
nuomonė man atrodo nepateisinama. Pirmieji poreikiai natūraliai lėmė 
žmonių atitolimą vienas nuo kito, o ne suartėjimą. To reikėjo, idant žmo- 
nių rūšis išsiplėstų ir greitai apgyvendintų žemę. Antraip žmonių giminė 
būtų susispietusi viename pasaulio kampe, o likusi pasaulio dalis liktų 
neapgyvendinta. 


„Visa tai tiesa tik tada, jei darome perskyras“ dėl to, kad už jausmą 
struktūriškai ankstesnis poreikis visada gali faktiškai eiti po jo. Bet ar 
čia kalbama vien apie kokį nors faktą, apie empirinę tikimybę? Jei išsi- 
barstymo principas ir toliau veikia, ar tai atsitiktinumas, ar kokia nors 
praeities liekana? Iš tiesų poreikis būtinas norint paaiškinti visuomenės 
išvakares - tai, kas eina iki jos konstituavimosi, bet kartu jis neišvengia- 
mas, norint suvokti visuomenės išsiplėtimą. Be poreikio esaties ir traukos 
galia veiktų laisvai, konstituavimasis būtų visiškas susikoncentravimas. 
Būtų galima suprasti, kaip visuomenė išvengia išsibarstymo, bet nebe- 
būtų galima paaiškinti, kaip ji pasiskirsto ir diferencijuojasi erdvėje. Vi- 
suomenės išsiplėtimas, kuris iš tiesų gali baigtis „susibūrusios tautos“ 
susiskaidymu, vis dėlto kartu padeda organizuotis socialiniam kūnui, 
jam organiškai diferencijuotis ir dalytis. Veikale Socialinė sutartis idealūs 
miesto-valstybės, kuris turi būti nei pernelyg mažas, nei pernelyg didelis, 
matmenys reikalauja tam tikro išsiplėtimo ir tam tikro nuotolio tarp pi- 
liečių. Tad išsibarstymas, kaip suerdvinimo dėsnis, yra gryna visuomenės 
prigimtis, jos gyvenimo principas ir kartu jos mirties principas. Ir nors 
metaforiška kalbos kilmė analizuojama kaip jausmą transcenduojantis 
poreikis, jai nesvetimas išsibarstymo principas. 

Rousseau, skirtingai nuo Warburtono ir Condillaco, iš tiesų negali 
remtis tolydžiu garsų kalbos perėjimu į veikimo kalbą, nes šitaip mes pa- 
siliktume „grubaus supratimo“ ribose. Jis privalo viską paaiškinti jausmo 
ir jausmingumo struktūra. Jis kruopščiai išvengia visokių kliuvinių iš 
pažiūros itin tirštoje ir sudėtingoje santraukoje. Koks yra jo išeities taškas 
šioje trečio skyriaus antrojoje pastraipoje? 

Suvokti metaforą per jausmą nėra sunku - tai, jo požiūriu, savaime su- 
prantama. Tačiau sunku įtikinti iš tiesų stebinančia idėja, jog kalba yra iš 
pat pradžių perkeltinė. Juk argi sveikas protas ir gera retorikai, sutariantys, 
jog metafora yra stilistinis perkėlimas, nereikalauja, kad būtų atsispiriama 
nuo tiesioginės prasmės", siekiant konstituoti ir apibrėžti [kalbos] figūrą? 
Ar [kalbinės] figūros nėra tiesioginės prasmės perkėlimas? Pernešimas? 
Ar ne taip ją apibrėžė Rousseau žinomi retorikos teoretikai? Ar ne tokį 
jos apibrėžimą pateikė Enciklopedija’? 

O juk siekdamas dar kartą parodyti pirmąjį metaforos prasiverži- 
mą, Rousseau nesiremia nei sveiku protu, nei retorika. Jis nesiremia 
tiesiogine prasme. Ir užimdamas dar iki teorijos ir iki sveiko proto 
(kurie sukonstruoja kaip duotybę tai, ką jiems reikia įrodyti) esančią 
poziciją, jis privalo mums parodyti, kaip įmanomas tiek sveikas protas, 
tiek stilistikos mokslas. Bent jau toks yra jo jausmų psicholingvistikos 
projektas bei pirminis siekis. Tačiau nepaisant jo intencijos ir nepai- 
sant išorinės regimybės, kaip matysime, jo išeities taškas taip pat yra 
tiesioginė prasmė. Ji yra taip pat ir jo pasiektas taškas, kadangi savastis" 
turi būti tiek pradžioje, tiek pabaigoje. Ir bet koks žodis emocijų išraiškai 
suteikia tam tikrą tiesiogiškumą“, kurį jis iš pat pradžių sutinka prarasti 
nurodydamas objektus. 

Štai sprendimo sunkumai ir jo principas: 


i le bon sens et la bonne rhétorique - pažodžiui „geras protas ir gera retorika“. 

ï sens propre - apie propre daugiareikšmiškumą žr. skyrelio Signifikantas ir tiesa i vert. pa- 
aiškinimą, p. 27. 

METAFORA, vns., mot. g. (gram.) „Kaip sako ponas de Marsais, tai figūra, kuria tiesioginė 
daiktavardžio (geriau būtų sakyti žodžio) reikšmė tam tikra prasme perkeliama kitai reikš- 
mei, kuri jai tinka tik kaip protu suvokiamas palyginimas. Metaforine prasme suprantamas 
žodis praranda tiesioginę reikšmę ir įgauna naują, kuri protu suvokiama tik tiesioginę šio 
žodžio prasmę lyginant su ta prasme, kuri jai prilyginama: pavyzdžiui, kai sakoma, kad melas 
dažnai pasipuošia tiesos spalvomis...“ O po ilgų de Marsais citatų: „Kelis kartus esu girdėjęs 
priekaištaujant, kad ponas de Marsais yra šiek tiek daugiažodžiaujantis. Sutinku, kad buvo 
galima, pavyzdžiui, duoti mažiau metaforos pavyzdžių ir juos mažiau išplėtoti, bet kas gali 
nepavydėti tokio sėkmingo daugiažodžiavimo? Bet kokio žodyno autorius negali perskaityti 
šio straipsnelio apie metaforą ir nebūti priblokštas stebinančio mūsų gramatiko tikslumo, 
kai jis atskiria tiesioginę prasmę nuo perkeltinės ir vienoje prasmėje nurodo kitos prasmės 
pagrindą...“ 

le propre - šiame sakinyje pabrėžiama ankstesniame pasakyme le sens propre [tiesioginė pras- 
mė] žodžio propre reikšmė, apie kurio daugiareikšmiškumą žr. skyrelio Signifikantas ir tiesa 
i vert. paaiškinimą, p. 27. Žodis le propre, priklausomai nuo konteksto, čia verčiamas kaip 
„Savastis“ arba kaip „tiesiogiškumas“ (ypač tada, kai žymi priešpriešą žodžiui figuré - „per- 
keltinis, netiesioginis; vaizdingas, metaforiškas“). 

une propriété - šis žodis šiuo atveju verčiamas pagal analogiją su pasakymu „tiesioginė 
prasmė“ [le sens propre]. Jį galima versti ir kaip „grynumas“ (žr. prieš tai einančius vert. 
paaiškinimus). 

Aiškiai jaučiu, kad skaitytojas mane čia sustabdys ir paklaus, kaip posakis 
gali būti perkeltinis dar iki tol, kol turi tiesioginę prasmę, juk [kalbinės] 
figūros esmę kaip tik ir sudaro prasmės perkėlimas. Su tuo sutinku. Tačiau 
norint mane suprasti, reikia žodį, kurį mes perkeliame, pakeisti idėja, kurią 
mums pateikia jausmas. Žodžiai perkeliami todėl, kad lygiai taip pat per- 
keliamos idėjos - antraip perkeltinė kalba nieko nereikštų. 


Taigi metaforą reikia suprasti kaip idėjos ar prasmės (signifikato, jei 
norite) procesą dar iki tol, kol jie yra kaip signifikantų žaismas. Idėja yra 
ženklinama prasmė - tai, ką žodis išreiškia. Tačiau tai taip pat ir daikto 
ženklas, mano prote esanti objekto reprezentacija. Pagaliau ši objekto 
reprezentacija, ženklinanti objektą ir ženklinama žodžio arba kalbinio 
signifikanto apskritai, taip pat gali netiesiogiai ženklinti afektą arba jaus- 
mą. Kaip tik šiame reprezentatyvios idėjos (kuri yra sigifikantas arba 
signifikatas priklausomai nuo vieno ar kito santykio) žaisme Rousseau 
ieško paaiškinimo. Kol dar nėra išreikšta žodiniais ženklais, metafora yra 
signifikanto ryšys su signifikatu idėjų ir daiktų sąrangoje, priklausomai 
nuo to, kas idėją sieja su tuo, kieno idėja (iš karto jau reprezentuojančiu 
ženklu) ji yra. Tokiu atveju tiesioginė prasmė bus idėjos santykis su afektu, 
kurį ji išreiškia. Ir kaip tik žymėjimo neadekvatumas (metafora) tiesiogiai 
išreiškia jausmą. Jei iš baimės vietoj žmonių matau milžinus, signifikantas, 
kaip objekto idėja, bus metaforiškas, bet mano jausmo signifikantas bus 
tiesioginis. Ir jei tokiu atveju sakau „aš matau milžinus“, šis klaidingas 
Žymėjimas bus tiesioginė mano baimės išraiška. Kadangi aš iš tiesų matau 
milžinus ir čia esama tikros tiesos, jaučiančio cogito tiesos, analogiškos tai 
tiesai, kurią Descartes'as analizuoja veikale Regulae": fenomenologiškai 
pasakymas „aš matau geltoną“ yra nenuginčijamas, klaida įmanoma tik 
pateikiant sprendinį „pasaulis yra geltonas“!. 

Ir vis dėlto tai, ką mes interpretuojame kaip juslinio suvokimo ir 
milžinų žymėjimo tiesioginę išraišką, lieka metafora, iki kurios nebuvo 


' proprement - žr. šio skyrelio ii ir iii vert. paaiškinimus, p. 355. 

" Žr. skyrelio Tikrinių vardų karas i vert. paaiškinimą, p. 159. 

! Šiuo požiūriu Rousseau teorija itin kartezietiška. Ji pati save interpretuoja kaip prigimties 
įrodymą. Juslės, kurios yra natūralios, mūsų niekada neklaidina. Priešingai, būtent mūsų 
sprendiniai mus nutolina nuo prigimties ir klaidina. „Niekada prigimtis mūsų neklaidina. 
Tai mes visuomet save klaidiname.“ Tai ištrauka iš traktato Emilis (p. 237), kuri rankraštyje 
buvo pakeista šiąja: „Tvirtinu, kad neįmanoma, jog mūsų juslės mus klaidintų, nes visuomet 
tikra tai, kad mes jaučiame tai, ką jaučiame“. Jis liaupsina epikūriečius už tai, jog jie tai pri- 
pažino, bet kritikuoja už tai, jog jie tvirtino, esą „mūsų sprendiniai apie mūsų jusles niekada 
nėra klaidingi“. „Mes jaučiame savo pojūčius, bet nejaučiame savo sprendinių“. 

nieko nei patirtyje, nei kalboje. Šneka negali apsieiti be nuorodos į ob- 
jektą. Tai, kad „milžinas“ yra tiesioginis baimės ženklas, netrukdo, bet, 
priešingai, implikuoja, kad jis kaip objekto ženklas yra perkeltinis arba 
metaforiškas. Jis gali būti jausmo idėja-ženklas tik būdamas pateiktas kaip 
numanomos šio jausmo priežasties idėja-ženklas, kitaip sakant, atveriant 
akis į išorę. Ši atvertis leidžia pereiti prie laukinės metaforos'. Iki jos nėra 
jokios tiesioginės prasmės. Ji nepavaldi jokiam retoriui. 

Tad siekiant suprasti metaforos prasiveržimą ir laukinę vertimo ga- 
limybę, reikia sugrįžti prie subjektyvaus afekto, objektyvią žymėjimo 
sąrangą pakeisti fenomenologine jausmų sąranga, o nuorodą — išraiška. 
O į paprieštaravimą dėl to, kad tiesioginė prasmė yra pirmesnė, Rousseau 
atsako, pavyzdžiui, taip: 


Laukinis žmogus, susitikęs kitus, iš pradžių buvo išgąsdintas. Dėl savo 
išgąsčio jis bus pamatęs tuos žmones didesnius ir stipresnius už save patį. 
Jis bus juos pavadinęs milžinais. Po daugybės patyrimų jis bus pripažinęs, 
kad šie tariami milžinai nebuvo nei didesni, nei stipresni už jį, o jų kūno 
sudėjimas visiškai neatitiko idėjos, kurią jis iš pradžių buvo priskyręs žo- 
džiui „milžinas“. Tad jis bus išgalvojęs kitą vardą, bendrą tiems žmonėms 
ir pačiam laukiniam žmogui, pavyzdžiui, daiktavardį žmogus, o daiktavardį 
milžinas paliks klaidingiems objektams, kurie jį išgąsdino dėl iliuzinio ma- 
tymo. Štai kaip perkeltinės reikšmės žodis gimsta iki tiesioginės reikšmės 
žodžio, kuomet jausmas apžavi mūsų akis ir jo pateikiama pirmoji idėja 
anaiptol nėra teisinga. Tai, ką pasakiau apie žodžius ir daiktavardžius, 
visiškai tinka ir posakiams. Kadangi jausmo pateiktas iliuzinis vaizdas pa- 
sirodydavo pirmas, jį atitinkanti kalba taip pat buvo išgalvota pirmiau. Ji 
tapo metaforiška po to, kai nušvitęs ir savo pirmąją klaidą atpažinęs protas 
vartodavo tuos posakius tik tiems jausmams, iš kurių jie kilo. 


1. Šitaip Esė aprašoma, kaip atsiranda metafora ir kaip ji „šaltai“ įsi- 
savinama retorikos. Tad apie metaforą kaip apie stilistinę figūrą, kaip 
apie kalbinę techniką ar priemonę galima kalbėti tik remiantis tam tikra 
analogija, kalbėjimo formų sugrįžimu bei pasikartojimu. Tokiu atveju 
mes sąmoningai nueiname pirminio perkėlimo kelią - tokio perkėlimo, 
kuris kadaise tiesiogiai išreiškė jausmą. Ar veikiau jausmo reprezentantą: 
žodis milžinas tiesiogiai išreiškia ne patį išgąstį, — ir čia būtina dar vie- 
na perskyra, kuri pažeistų pačią išraiškos savastį, - bet „jausmo mums 


i une métaphore sauvage - „laukinę metaforą“ čia reikėtų suprasti kaip „pirmykštę, pirma- 
pradę“ metaforą. 

pateikiamą idėją“. Idėja „milžinas“ yra ir tiesioginis jausmo reprezentanto 
ženklas, ir metaforinis objekto (žmogus) ženklas ir kartu metaforinis 
afekto (išgąsčio) ženklas. Šis ženklas yra metaforinis, nes jis klaidingas 
objekto atžvilgiu, jis metaforinis, nes yra netiesioginis afekto atžvilgiu - tai 
ženklo ženklas: jis išreiškia emociją tik per išgąsčio reprezentantą, kitaip 
sakant, per klaidingą ženklą. Jis tiesiogiai reprezentuoja afektą tik repre- 
zentuodamas klaidingą reprezentantą. 

Ir tik paskui retorius ar rašytojas gali atkartoti arba apskaičiuoti šį 
veiksmą. Šio atkartojimo intervalas laukinį būvį skiria nuo civilizuoto. 
Jis juos skiria metaforos istorijoje. Natūralu, kad šis laukiniškumas ir 
civilizuotumas yra susiję visuomeniniame būvyje, kurį atveria jausmas 
ir pirmosios [kalbos] figūros. Tuomet „nušvitęs protas“ - šilumos netu- 
rinti proto šviesa, atsigręžusi į šiaurę ir besitempianti su savimi kilmės 
lavoną - pripažinęs „savo pirmąją klaidą“, gali manipuliuoti metaforomis 
kaip tokiomis, nurodydamas į tai, ką jis žino esant jos tiesiogine bei tikrąja 
prasme. Kalbos pietuose jausmingas protas buvo užvaldytas metaforos: 
poetas turėjo ryšį su pasauliu tik per netiesioginį stilių. Samprotaujanty- 
sis, viską apskaičiuojantis rašytojas, gramatikas moksliškai, šaltai tvarko 
netiesioginio stiliaus efektus. Tačiau šiuos santykius galima ir apversti: 
poetas turi tiesos bei tiesiogiškumo ryšį su tuo, ką jis išreiškia, jis yra 
arčiausiai savo jausmo. Jam trūksta objekto tiesos, bet jis visiškai išsako 
ir autentiškai perteikia savo šnekos kilmę. Retoriui prieinama objektyvi 
tiesa, jis demaskuoja klaidą, samprotauja apie jausmus, tačiau tik pra- 
radęs gyvą kilmės tiesą. 

Šitaip iš pažiūros tvirtindamas, kad pirminė kalba buvo perkelti- 
nė, Rousseau iš tiesų palaiko tiesiogiškumą - kaip archė ir kaip telos. 
Pačioje pradžioje, nes pirmoji jausmo idėja, jo pirmasis reprezentantas 
yra tiesiogiai išreikštas. Pačioje pabaigoje, nes nušvitęs protas užfiksuoja 
tiesioginę prasmę. Jis tai daro per pažinimo procesą ir tiesos sąvokomis. 
Galima buvo pastebėti, kad Rousseau galiausiai svarsto problemą taip pat 
šiomis sąvokomis. Jį čia palaiko visa naivioji idėjos-ženklo filosofija. 

2. Ar išgąsčio pavyzdys yra atsitiktinis? Ar nėra taip, kad metaforiš- 
ka kalbos kilmė neišvengiamai mus sugrąžina į grėsmės, pavojaus, ap- 
leistumo situaciją, į archainę vienatvę, į baiminimąsi dėl išsibarstymo? 
Ar visiška baimė tokiu atveju nebūtų pirmasis susitikimas su kitu kaip 
kitu - kitokiu negu „aš“ ir kitokiu negu jis pats. Į kito kaip kito (negu 
„aš') grėsmę galiu atsakyti tik paversdamas jį kitu (negu jis pats), su- 
svetindamas jį per savo vaizduotę, baimę ar geismą. „Laukinis žmogus, 

susitikęs kitus, iš pradžių buvo išgąsdintas.“ Tad išgąstis esąs pirmasis 
jausmas, klaidingoji gailestingumo, apie kurį kalbėjome anksčiau, pusė. 
Gailestingumas - tai priartėjimo ir esaties galia. Išgąstis esąs susijęs su 
tiesiogiai ankstesne grynos prigimties kaip išsibarstymo situacija. Kitas 
iš pradžių sutinkamas per atstumą, o norint jį pasiekti kaip artimą, reikia 
įveikti atsiskyrimą ir baimę. Iš toli jis yra nepaprastai didelis kaip viešpats 
ir grėsmę kelianti galia. Tai mažo ir vaikiško žmogaus patirtis. Jis pradeda 
kalbėti tik remdamasis šiuo deformuotu ir natūraliai didinančiu jusliniu 
suvokimu!. O kadangi išsibarstymo galia niekada nesumažinama, išgąsčio 
šaltinis visuomet sudaro vienovę su savo priešybe. 

Atpažinta Condillaco įtaka taip pat leidžia galvoti, kad išgąsčio pa- 
vyzdys nėra atsitiktinis. Baiminimasis ir kartojimasis - tokia yra dvilypė 
kalbos kiltis pagal [Condillaco] Esė apie žmogiško pažinimo kilmę. 

Tačiau tai veiksmo kalbos kiltis. Tai, kad kalba žmogui buvo duota 
Dievo, netrukdo klausinėti apie natūralią jos kilmę, remiantis filosofiniu 
įsivaizdavimu, suteikiančiu žinių apie to, kas šitaip buvo gauta, esmę. Ne- 
pakanka, kad „koks nors filosofas pasakytų, jog koks nors dalykas buvo 
atliktas nepaprastu būdu“. „Jo pareiga paaiškinti, kaip tas dalykas būtų 
galėjęs atsitikti natūraliu būdu.“ Šitaip atsiranda hipotezė apie du po tvano 
dykumoje pasiklydusius vaikus, „nemokėjusius naudotis jokiais ženklais *. 


! Čia vėl priminsime Vico tekstą: „Poetinės ypatybės, sudarančios pačią pasakų esmę, ne- 
išvengiamai kyla iš pačios pirmųjų žmonių, nesugebančių abstrahuoti formų ir subjektų 
savybių, prigimties. Tai turėjo būti visiems tautų individams bendras mąstymo būdas tuo 
metu, kai tų tautų būvis buvo visiškai laukinis. Tarp šių ypatybių mes galime paminėti po- 
linkį bet kokiomis aplinkybėmis nepamatuojamai didinti atskirų objektų vaizdus. Kaip tik 
tai pastebi Aristotelis: žmogaus dvasią, iš prigimties krypstančią į begalybę, atrodo, trikdo, 
slegia juslių galia; jam yra likęs vienintelis būdas parodyti visa tai, kas priklauso nuo jo kone 
dieviškos prigimties - pasinaudoti vaizduote, padidinant atskirus vaizdus. Štai kodėl be jokios 
abejonės graikų, taip pat ir lotynų poetų kūryboje dievus bei herojus reprezentuojantys at- 
vaizdai yra didesni negu žmones reprezentuojantys atvaizdai. O kai vėl atėjo barbarų laikai 
ir iš naujo prasidėjo istorijos ratas, freskos ir paveikslai, kuriuose nutapytas Amžinasis 
Tėvas, Jėzus Kristus ir Mergelė Marija, dieviškas Būtybes mums pateikia nepamatuojamai 
padidintas“ (Scienza nova, 3, II, p. 18, vert. Chaix-Ruy). 

II, I, p. 111-112. Toks mąstymo būdas taip pat būdingas ir Warburtonui tose puikiose vietose 
iš veikalo Kalbos kilmė ir raida (T. I, p. 48 ir t.). Pavyzdžiui: „Spręsdami vien pagal daiktų 
prigimtį ir nepaisydami apreiškimo, kuris yra vienintelis patikimas vedlys, būtume priversti 
pripažinti Sicilijos Diodoro ir Vitruvijaus nuomonę, esą pirmieji žmonės tam tikrą laiką 
gyveno olose bei giriose kaip gyvūnai, artikuliuodami tik neaiškius ir neapibrėžtus garsus, 
kol dėl saugumo susibūrę jie pamažu išmoko formuluoti atskirus garsus, naudodamiesi 
ženklais arba nemotyvuotais sutartiniais žymikliais, idant kalbantysis galėtų išreikšti mintis, 
kurias nori perduoti kitiems. Kaip tik šitaip atsirado skirtingos kalbos. Juk visi sutaria, kad 
kalba anaiptol nėra įgimta.“ Ir vis dėlto „pagal Šventraštį nėra nieko akivaizdžiau už tai, kad 
kalba turi kitokią kilmę. Pagal Raštą, Dievas pirmąjį žmogų išmokė Religijos, o tai neleidžia 
mums abejoti tuo, jog jis tuo pačiu metu jį išmokė ir kalbėti“. 

Šiedu vaikai pradėjo kalbėti tik išsigandę - tam, kad paprašytų pagalbos. 
Tačiau kalba neprasideda nuo gryno baiminimosi, arba veikiau baimini- 
masis įgauna reikšmę tik per kartojimąsi. 

O čia tai vadinama imitavimu ir patalpinama tarp juslinio suvokimo 
ir refleksijos. Pažymėsime tai kursyvu: 


Tad vadovaudamiesi vien instinktu žmonės prašė vieni kitų pagalbos ir ją 
vieni kitiems teikė. Sakau vadovaudamiesi vien instinktu, nes refleksija čia 
dar negalėjo dalyvauti. Vienas nesakė: turiu veikti taip, kad kitas suprastų, 
ko man reikia, ir taip paskatinti jį man padėti; o kitas negalvojo: iš jo judesių 
matau, kad jis nori tam tikro dalyko ir aš jam suteiksiu malonumą. Abu 
veikė dėl poreikio, kuris juos tam skatino... Pavyzdžiui, tas, kuris matė 
kokią nors vietą, kurioje jį kas nors buvo išgąsdinęs, imitavo riksmus bei 
judesius, kurie buvo išgąsčio ženklai, siekdamas perspėti kitą nepatekti į 
tą pavojų, kurį pats buvo patyręs.! 


3. Bendrinio vardo kūrimas, kaip ir kiekvienas darbas, suponuoja 
jausmo atšalimą ir perkėlimą. Praėjus išgąsčiui ir supratus klaidą, daik- 
tavardžio milžinas negalima pakeisti adekvačiu bendriniu daiktavardžiu 
(žmogus). Dėl šio [kūrybinio] darbo daugėja bendrinių daiktavardžių ir jų 
vartojimas plečiasi. Šiuo požiūriu Esė glaudžiai susijusi su antruoju Sam- 
protavimu: pirmieji daiktavardžiai buvo ne bendriniai, o tikriniai vardai. 
Absoliutus tiesiogiškumas yra pačioje pradžioje: vienas ženklas atitinka 
vieną daiktą, vienas reprezentantas - vieną jausmą. Tai toks laikas, kai 
leksika tuo platesnė, kuo ribotesnės yra žinios*. Tačiau tai teisinga tik 
kategorijų atžvilgiu, ir dėl to turėjo kilti ne viena loginė ar kalbinė pro- 
blema. Juk daiktavardis kaip tikrinis vardas nėra susijęs su pačiu pirmuoju 
kalbos būviu. Kalboje jis nėra vienintelis. Jis iš karto jau reprezentuoja tam 
tikrą artikuliaciją bei „kalbėjimo padalijimą“. Ne, Rousseau netvirtina, 


! II, I, $ 2, 3, p. 113. Mes išskyrėme kursyvu tik žodžius „išgąsdinusią“ ir „imitavo“. Tas pats 
pavyzdys pakartojamas skyriuje Poezijos kilmė: „Pavyzdžiui, norėdamas kam nors duoti 
mintį apie išgąsdintą žmogų veiksmo kalba, žmogus neturėjo kitokio būdo kaip tik imituoti 
riksmus bei išgąsčio judesius“ ($ 66, p. 148). 

„Kiekvienas objektas iš pradžių gavo atskirą vardą, nekreipiant dėmesio į gimines bei rūšis, 
kurių pirmieji Steigėjai nepajėgė skirti... dėl to, kuo žinios buvo ribotesnės, tuo Žodynas 
tapo platesnis... Beje, bendrosios idėjos gali patekti į Dvasią tik pasitelkus žodžius, o protas 
jas suvokia tik per sakinius. Tai viena iš priežasčių, dėl kurių gyvūnai negalėjo suformuluoti 
tokių idėjų ir pasiekti tobulumo, kuris nuo tokių idėjų priklauso... Tad reikia kalbėti, norint 
turėti bendrąsias idėjas, nes vos tik nustoja veikusi vaizduotė, dvasia veikia vien kalbėdama. 
Tad jei pirmieji Kūrėjai galėjo įvardyti tik jų jau turimas idėjas, tai reiškia, kad pirmieji 
daiktavardžiai galėjo būti vien tikriniai vardai“ (p. 149-150. Taip pat žr. leidėjo pastabas). 


N 

kaip Vico, kad daiktavardžiai gimsta kone paskutiniai po onomatopėjų, 
sušukimų, vardų, įvardžių, artikelių, bet prieš veiksmažodžius. Daik- 
tavardis negali pasirodyti be veiksmažodžio. Po pirmojo etapo, kurio 
metu kalbėjimas yra nedalus, o kiekvienas žodis turi „viso sakinio pras- 
mę“, vardas pasirodo tuo pačiu metu kaip ir veiksmažodis. Kaip tik su 
pirmuoju vidiniu sakinio skilimu prasideda kalbėjimas. Tuo metu vardas 
yra vien tikrinis, veiksmažodžio nuosaka — tik tiesioginė, o laikas - tik 
esamasis: „Kai jie pradėjo skirti subjektą ir atributą', veiksmažodį ir daik- 
tavardį, - o tam reikėjo nemažų dvasinių pastangų, - daiktavardžiai iš 
pradžių buvo vien tikriniai vardai, tiesioginė nuosaka! buvo vienintelis 
veiksmažodžių laikas, o būdvardžio sąvoka atsirado labai sunkiai, nes 
kiekvienas būdvardis - tai abstraktus žodis, o juk abstrahuoti yra sunku 
ir ne visai natūralu“ (p. 149). 

Mums svarbus šis tikrinio vardo ir esamojo laiko tiesioginės nuosakos 
sąryšis. Esamasis laikas ir tiesiogiškumas paliekamas tuo pačiu judesiu: 
subjektas atskiriamas nuo jo veiksmažodžio (o vėliau nuo jo atributo), tik- 
rinis vardas pamainomas bendriniu daiktavardžiu ir įvardžiu (asmeniniu 
arba santykiniu), į skirčių sistemą įvedamas klasifikavimas, o beasmeninis 
tiesioginės nuosakos esamasis laikas pakeičiamas kitais laikais. 

Dar iki šito skirčių įvedimo „kalbėjimo padalijimo nežinančios“ kal- 
bos atitinka tą tarp prigimtinio būvio ir visuomeninio būvio pakibusį 
laikotarpį - natūralių kalbų, neumos, Šv. Petro salos laikotarpį, šventės 
prie vandens šaltinio laikotarpį. Kalbėjimo padalijimą įvesdamas tarp iki- 
kalbos ir kalbinės katastrofos, Rousseau mėgina vėl užčiuopti savotišką 
laimingą atokvėpį, pilnutinės kalbos akimirksnį, vaizdą, užfiksuojantį 
tai, kas tebuvo gryna perėjimo akimirka: kalba be kalbėjimo, šneka be 
sakinio, be sintaksės, be kalbos dalių, be gramatikos, gryno polėkio kal- 
ba, esanti anapus riksmo, bet šiapus pleišto, artikuliuojančio ir čia pat į 
paskiras dalis suardančio netarpišką prasmės vienovę, kurioje subjekto 
būtis nesiskiria nei nuo jo veiksmo, nei nuo jo atributų. Tai akimirka, kai 
esama žodžių („pirmųjų žodžių“), kurie dar nefunkcionuoja taip, kaip 
„jau susiformavusiose kalbose“, ir kai žmonės „iš pat pradžių kiekvienam 
žodžiui suteikdavo viso sakinio prasmę“. Tačiau kalba iš tiesų gimsta vien 
ištos laimingos pilnatvės sunaikinimo bei nutraukimo tokią akimirką, kai 
šis akimirksnis išplėšiamas iš fiktyvaus jo netarpiškumo ir paverčiamas 
judėjimu. Tokiu atveju šis akimirksnis tampa absoliučiu atskaitos tašku, 


' Šiuolaikinėje gramatikoje tai vadinama „veiksniu“ ir „papildiniu“. 
! „Tiesioginės nuosakos esamasis laikas“ [Le présent de infinitif] (1782 metų leidimas). 

leidžiančiu išmatuoti ir aprašyti skirtį kalbėjime. Tai galima padaryti tik 
nuolat remiantis visada jau peržengta riba anapus nedalios kalbos, kurioje 
tikrinis-tiesioginis-esamasis taip susilydęs, kad jis net negali pasirodyti 
per tikrinio vardo ir esamojo laiko tiesioginės nuosakos veiksmažodžio 
priešpriešą. 

O paskui visa kalba patenka į šią spragą, atsiradusią tarp tikrinio 
vardo ir bendrinio vardo (ji suteikia galimybę įvardžiui ir būdvardžiui 
atsirasti), tarp tiesioginės nuosakos esamojo laiko ir nuosakų bei laikų 
daugybės. Šią gyvą savasties esatį sau pakeis visa kalba, kuri kaip kalba 
jau pamainė pačius daiktus. Kalba prijungiama prie esaties ir ją pamaino, 
atideda' per neįveikiamą geismą su ja vėl susijungti. 

Artikuliacija - tai pavojingas fiktyvaus akimirksnio ir gerosios šne- 
kos pakaitalas - pilnutinio mėgavimosi pakaitalas, nes Rousseau esatį 
visuomet apibrėžia kaip mėgavimąsi. Esamybė - tai visuomet mėgavimosi 
esamybė, o mėgavimasis visuomet yra esaties prieglobstis. Tai, kas suardo 
esatį, tuo pat metu įveda skirsmą ir laiko tarpą, geismo ir malonumo su- 
erdvinimą. Artikuliuota kalba, pažinimas ir darbas, nenurimstantis pa- 
žinimo ieškojimas tėra dviejų mėgavimųsi suerdvinimas. „Mes siekiame 
pažinti vien todėl, kad geidžiame mėgautis“ (Antrasis Samprotavimas, 
p. 143). O darbe „Menas mėgautis“" yra aforizmas, išsakantis veiksmažo- 
diniu praeities laiku pamainytos esaties simbolinį atstatymą: „Sakydamas 
sau „aš mėgavausi, aš dar tebesimėgauju“!. O ar didysis Išpažinimų siekis 
nebuvo „dar kartą mėgautis, kai tik norėsiu“ (p. 585)? 


Raštų istorija ir sistema 


Veiksmažodis „pamainyti-papildyti“" gerai apibrėžia rašymo veiksmą. 
Tai pirmasis ir paskutinis skyriaus Apie raštą žodis. Mes perskaitėme šio 
skyriaus įžanginę pastraipą. O štai paskutinės eilutės: 


Mes užrašome balsus, o ne garsus. O juk intonuotoje kalboje būtent garsai, 
intonacijos, įvairiausio pobūdžio moduliacijos suteikia kalbai didžiausią 
energiją ir šiaip įprastą sakinį padaro tinkamą“ tik tai vietai, kurioje jis 


' diffère - apie žodžio différer daugiareikšmiškumą žr. skyrelio Rašytinė būtis iii vert. paaiški- 
nimą, p. 38. 

" Art de jouir. 

! T. I, p. 1174. 

"" suppléer - žr. skyrelio Apie aklumą pakaitalui iii vert. paiškinimą, p. 191. 

W propre - apie šio žodžio daugiareikšmiškumą žr. skyrelio Signifikantas ir tiesa i vert. pa- 
aiškinimą, p. 27. 

esti [ištariamas]. Priemonės, kuriomis siekiama tai pamainyti, išplečia, 
prailgina rašytinę kalbą, o iš knygų pereidamos į kalbėjimą, susilpnina 
pačią šneką. Kalbėdami kaip iš rašto, mes tiesiog skaitome, o ne šnekame. 
(Kursyvas mūsų) 


Jei pamainomumas-papildomumas yra neišvengiamai neapibrėžtas 
procesas, tai raštas yra pakaitalas par excellence, nes žymi tokį tašką, 
kuriame pakaitalas pateikiamas kaip pakaitalo pakaitalas, ženklo ženklas, 
užimantis jau reiškiančios šnekos vietg: raštas perkelia kitur sakiniui 
tinkamą vietą - tą nepakartojamą kartą, kai nepakeičiamas subjektas 
hic ir nunc ištarė sakinį - ir dėl to susilpnina balsą. Jis žymi pradinio 
antrinimo vietą. 

Tarp šių dviejų pastraipų pirmiausia atliekama trumpa skirtingų rašto 
struktūrų ir bendro jo tapsmo analizė, o paskui - ilgas apmąstymas apie 
raidinį raštą ir rašto apskritai prasmės bei vertės įvertinimas, remiantis 
šios tipologijos ir istorijos prielaidomis. 

Čia vėlgi, nepaisant gausių pasiskolintų idėjų, istorija ir tipologija 
lieka itin savotiška. 

Warburtonas ir Condillacas siūlo ekonominio, techninio ir grynai ob- 
jektyvaus racionalumo schemą. Ekonomijos imperatyvą čia reikia suprasti 
siaurąja prasme: kaip darytiną ekonomiją, kaip sutrumpinimą. Raštas 
ženkle redukuoja esamo dalyko dydžius. Miniatiūra gali būti vaizduojamos 
ne vien tiktai pirmosios raidės: plačiąja prasme miniatiūra yra pati rašto 
forma. Tad rašto istorija esą seka nenutrūkstančią ir linijinę sutrumpinimo 
technikų raidą. Rašto sistemos gimsta viena iš kitos, iš esmės nekeisdamos 
pamatinės struktūros ir paklusdamos homogeniškam bei monogeniškam 
procesui. Vienas raštas keičia kitą tik tada, kai jis padeda laimėti daugiau 
vietos ir laiko. Jei tikėtume Condillaco pasiūlytu visuotinės rašto istorijos 
projektu!, rašto kilmė sutampa su šnekos kilme: jie abu kyla iš poreikio ir 
distancijos. Tad raštas pratęsia veiksmo kalbą. Jis tampa būtinas kaip tik 
tuo metu, kai socialinė distancija, dėl kurios judesys virto šneka, didėja ir 
virsta nesatimi. (Condillacas šį distancijos tapimą-nesatimi interpretuoja 
ne kaip pertrūkį, o kaip tolydaus jos didėjimo padarinį). Nuo šiol rašto 
funkcija - pasiekti subjektus, kurie ne šiaip nutolę, bet išėję už bet kokio 
žiūros lauko ir vienas kitam nepasiekiami balsu. 

Kodėl subjektus? Kodėl raštas yra kitas subjektų konstituavimo ar, 
galima sakyti, konstituavimo apskritai įvardijimas? Konstituavimas 


! Žr. XIII skyrių (Apie raštą) ir ypač Esė, $ 134. 

subjekto, t. y. individo, priversto atsakyti už save prieš įstatymą ir kartu 
pajungto šiam įstatymui? 

Condillacui raštas — tai ir yra tokio subjekto galimybė ir jo nesatį 
kontroliuojantis įstatymas. Kai visuomenės laukas taip išsiplečia, kad 
atsiranda nesatis, nematomumas, negirdimumas, užmarštis, kai vietinė 
bendruomenė yra taip susiskaidžiusi, kad individai nebepasirodo vienas 
kito akivaizdoje, tampa nebejuntamais subjektais, tuomet prasideda rašto 
epocha. 


„..-Faktų, įstatymų ir visų žmogiško pažinimo dalykų padaugėjo tiek, kad 
atmintis nebegalėjo pakelti tokio krūvio. Visuomenės didėjo ir platinami 
įstatymai itin sunkiai pasiekdavo kiekvieną pilietį. Tad norint apšviesti 
liaudį, reikėjo pasitelkti naujų priemonių. Kaip tik tada ir buvo išgalvotas 
raštas: vėliau išdėstysiu, kaip jis išsiplėtė...“ (II, 1, § 73). „Žmonės, suge- 
bantys perduoti vienas kitam savo mintis garsais, pajuto būtinybę išgalvoti 
naujus ženklus, galinčius išsaugoti tas mintis ir jas perduoti asmenims, 
kurių nėra“ (§ 127). 


Rašto veikimas čia reprodukuoja šnekos veikimą: pirmasis rašmuo 
atspindi pirmąjį žodį - [kalbinę] figūrą ir įvaizdį. Jis yra piktografinis. 
Štai dar viena Warburtono parafrazė: 


Tuomet vaizduotė jiems pateikdavo tik tuos pačius įvaizdžius, kuriuos jie 
jau buvo išreiškę veiksmais bei žodžiais ir dėl kurių iš pat pradžių kalba 
buvo vaizdinga ir metaforiška. Taigi pats natūraliausias būdas buvo at- 
vaizduoti daiktų vaizdus. Siekiant išreikšti žmogaus ar arklio idėją, buvo 
pateikiamas vieno ar kito dalyko pavidalas, tad pirmasis rašymo bandymas 
buvo tiesiog piešinys.! 


Taigi pirmoji piktograma, kaip ir pirmasis žodis, yra atvaizdas: ir 
imituojanti reprezentacija, ir kartu metaforinis perkėlimas. Kad ir koks 
būtų mažas atstumas tarp paties daikto ir jo reprezentacijos, jis įveikiamas 
tik perkėlimu. Pirmasis ženklas apibrėžiamas kaip atvaizdas. Idėja turi 
esmišką ryšį su ženklu: tai pojūtį reprezentuojantis substitutas. Vaizduotė 
pamaino dėmesį, kuris savo ruožtu pamaino juslinį suvokimą. „Pirmasis“ 


! II, I, XIII skyrius. Žr. atitinkamas Warburtono teksto vietas (T. I, p. 5), kuriose Warburtonas, 
skirtingai nuo Condillaco, atsižvelgia į „abipusę“ šnekos ir rašto „įtaką“. „Reikėtų ištiso 
tomo, norint išsamiai aprašyti šitą abipusę įtaką“ (p. 202). (Apie gryno figūratyvaus rašto 
negalimybę žr. Duclos, op. cit., p. 421). 

dėmesio „padarinys“ - „juslinių suvokimių išsaugojimas dvasioje, kai ne- 
bėra juos sužadinusių objektų“ (I, 11, $ 17). O vaizduotė leidžia „repre- 
zentuoti objektą remiantis ženklu, pvz., paprasčiausiu objekto įvardijimu“. 
Teorija, pagal kurią idėjos apskritai kyla iš juslių, ženklų ir metaforinės 
kalbos teorija, vyraujanti beveik visame XVIII amžiaus mąstyme, kriti- 
kuoja kartezietišką racionalizmą nepažeistame teologiniame bei metafi- 
ziniame fone. Būtent prigimtinė nuodėmė, atliekanti čia tą patį vaidmenį 
kaip ir ankstesnėse dalyse minimas tvanas, padaro galimą ir neišvengiamą 
sensualistinę įgimtų idėjų kritiką, naudojimąsi pažinimu pasitelkiant 
ženklus ar metaforas, šneką ar raštą, pačią ženklų (atsitiktinių, natūralių, 
arbitralių) sistemą. „Tad kai sakau, kad mes neturime jokios idėjos, kuri 
nekiltų iš juslių, reikia nepamiršti, kad aš kalbu tik apie tokią padėtį, į 
kurią mes patekome po nuodėmės. Šis teiginys, taikomas nekaltai arba 
nuo kūno atsiskyrusiai sielai, būtų visiškai klaidingas... Taigi dar sykį aš 
apsiriboju dabartine padėtimi (I, 1, 8, p. 10). 

Vadinasi, kaip ir, pavyzdžiui, Malebrancheo filosofijoje, pati patirties 
sąvoka lieka priklausoma nuo prigimtinės nuodėmės idėjos. Čia esama 
tam tikro dėsnio: patirties sąvoka, net kai ji vartojama siekiant sugriauti 
metafiziką ar spekuliatyvų mąstymą, vienaip ar kitaip funkcionuoda- 
ma ir toliau lieka fundamentaliai įrašyta į ontoteologiją - bent jau per 
esaties vertę, kurios implikacijų ji niekuomet negalės pati atsikratyti. 
Patirtis — tai visuomet ryšys su pilnatve, nesvarbu, ar būtų suvokiama 
kaip juslinis paprastumas, ar kaip begalinė Dievo esatis. Dėl šios prie- 
žasties iki pat Hegelio ir Husserlio filosofijos matyti bendra tam tikro 
sensualizmo ir tam tikros teologijos veikmė. Ontoteologinė jusliškumo 
arba patirties idėja, pasyvumo ir aktyvumo priešprieša yra giliai homo- 
geniškos, pasislėpusios po metafizinių sistemų įvairove. Nesatis ir ženklas 
visuomet palieka įpjovą - matomą, laikiną, atsiradusią vėliau - pirmos ir 
paskutinės esaties sistemoje. Nesatis ir ženklas mąstomi kaip geidžiamos 
esaties atsitiktinumas, o ne jos sąlyga. Ženklas - tai visuomet nuopuolio 
ženklas. Nesatis visuomet susijusi sa Dievo nutolimu. 

Norint išvengti šios sistemos aptvaros, nepakanka atsikratyti „teolo- 
ginės“ hipotezės ar „teologinių“ kliūčių‘. Nors ieškodamas visuomenės, 
šnekos ir rašto gamtinės kilmės Rousseau atsisako Condillaco siūlomų 
teologinių mąstymo atramų, jo samprotavimuose prigimties ir kilmės 


' de Vhypothėse ou de l'hypothèque „théologique“ - žodžių žaismas. Lhypothėgue - dviprasmis 
žodis. Tiesioginė šio žodžio prasmė, kylanti iš finansinio konteksto - „nekilnojamojo turto 
užstatymas, įkeitimas', perkeltinė prasmė - „kliūtys, sunkumai, užtvaros“. 

substitucinės sąvokos atlieka analogišką vaidmenį. Ir kaip gi patikėti, 
kad tokiame samprotavime galėtų nebūti nuopuolio temos? Kaip gi tuo 
patikėti matant, kaip pasirodo išnykstantis Dievo pirštas vadinamosios 
natūralios katastrofos metu? Rousseau ir Condillaco skirtumai visuomet 
bus tos pačios aptvaros ribose. Nuopuolio (platoniškojo ar judėjiško- 
krikščioniškojo) modelio problemą bus galima kelti tik šios bendros 
aptvaros viduje.! 

Taigi pirmasis raštas — tai nupieštas vaizdas. Čia turima omenyje ne 
tai, kad piešimas miniatiūros pavidalu buvo panaudotas raštui. Piešimas 
ir rašymas iš pradžių buvo susipynę į uždarą ir nebylią sitemą, kurioje 
šneka dar neturėjo jokios teisės pasirodyti ir į kurią dar nebuvo investuo- 
tas joks kitas simbolinis turinys. Čia buvo tik grynas objekto ar veiksmo 
atspindys. „Veikiausiai piešimas kilęs iš būtinybės šitaip braižyti mūsų 
mintis, ir šios būtinybės dėka neabejotinai buvo išsaugota veiksmo kalba, 
nes ją lengviausia nupiešti“ ($ 128). 

Taigi šis natūralus raštas - tai vienintelis universalus raštas. Raštų 
įvairovė atsiranda vos peržengus grynos piktografijos slenkstį. Tad pik- 
tografija esanti paprastoji kilmė. Condillacas, sekdamas Warburtonu, iš 
šios natūralios sistemos sukuria ar veikiau dedukuoja visus kitus rašto 
tipus ir jo etapus*. Linijinė raida visuomet vyksta kaip kondensavimas, 
be to, vien kaip kiekybinis kondensavimas. Tiksliau, jis susijęs su objek- 
tyviu kiekiu: tūriu ir natūraliu plotu. Kaip tik šiam giluminiam dėsniui 
pajungti visi grafiniai perkėlimai ir kondensavimai, ir jie tik iš pažiūros 
jo išvengia. 

Šiuo požiūriu piktografija - pirminis metodas, kiekvienam daiktui 
naudojantis paskirą ženklą, yra mažiausiai ekonomiškas. Toks ženklų 
švaistymas būdingas Amerikos gyventojams: „Nepaisant tokio metodo 
trūkumų, net labiausiai civilizuotos Amerikos tautos nesugebėjo išrasti 


' H. Gouhier šią problemą aptaria nuosekliai ir išsamiai (Gamta ir Istorija Jeano-Jac- 
queso Rousseau mąstyme. J.-J. Rousseau analai [Nature et Histoire dans la pensée de Jean- 
Jacgues Rousseau. Annales J.-J. Rousseau). T. XXXIII, 1953-1955). Į klausimą apie judėjišką- 
krikščionišką modelį jis atsako: „taip ir ne“ (p. 30). 

* Nors šios genealogijos monogenetizmo ir ekonominio racionalumo klausimu Condillacas 
kai kur leidžia sau neatsargių pastebėjimų, vis dėlto Traktate apie sistemas (1749) (XVII 
skyrius) jo pozicija yra gerai patikrinta: „Jei visi rašmenys, kurie buvo vartojami nuo pat 
istorijos pradžios, būtų mus pasiekę kartu su juos paaiškinti padedančiu raktu, tai mes 
daug subtiliau galėtumėme išpainioti šią raidą. Vis dėlto net ir iš to, kas lieka, mes galime 
sukonstruoti sistemą, jei ir ne su visomis detalėmis, tai bent jau pakankamai išsamią, kad 
galėtumėme suvokti, kokiu būdu randasi skirtingų rūšių raštas. Pono Warburtono darbas 
tai puikiai įrodo“ (žr. DE, p. 101). 

nieko geriau. Kanados laukiniai neturi nieko kita“ ($ 129). Hieroglifų 
rašto („paveikslėlio ir rašmens“) pranašumas yra tas, kad jame „ta pati 
figūra naudojama kaip ženklas daugybei daiktų“. Tai suponuoja, kad joje 
galėtų būti, - ir tai piktografinio rašto riba, - kažkas panašaus į vienam 
daiktui skirtą vienintelį ženklą. O tai prieštarauja pačiai ženklo sampratai 
ir jo funkcionavimui. Šitaip apibrėžti pirminį ženklą, visą ženklų siste- 
mą grįsti nuoroda (ar dedukuoti iš nuorodos) į ženklą, kuris visai nėra 
ženklas, - tai reikšmę redukuoti į esatį. Tokiu atveju ženklas tėra esačių 
sutvarkymas bibliotekoje. Hieroglifų rašto, kuriame vienas ženklas skirtas 
daugybei daiktų, nauda redukuojama į bibliotekų ekonomiją. Kaip tik 
tai suprato „išradingesni“ egiptiečiai. Jie „pirmieji panaudojo taupesnes 
priemones, kurias pavadino hieroglifais“. „Nepatogumas, atsiras davęs dėl 
milžiniškos apimties prirašytų ritinių, paskatino naudoti vieną figūrą, 
ženklinančią daugybę daiktų“. Egiptietišką sistemą diferencijuojančios 
perkėlimo ir kondensavimo formos suvokiamos pasitelkus šią ekonominę 
sampratą ir atitinka „daikto prigimtį (daiktų prigimtį), į kurią pakanka 
tiesiog „atsižvelgti“. Čia svarbūs trys laipsniai, arba trys momentai: dalis 
vietoj visumos (dvi rankos, skydas ir lankas vietoj mūšio) hieratiniuose 
hieroglifuose; realus ar metaforinis įrankis vietoj kokio nors dalyko (akis 
vietoj Dievo visažinystės, kardas vietoj valdovo); pagaliau visas daiktas, 
analogiškas kokiam nors kitam daiktui (gyvatė ir jos dėmių margumynas 
vietoj žvaigždėtos visatos) metaforiniuose hieroglifuose. 

Pasak Warburtono, kaip tik dėl ekonominių sumetimų greitaraštinės 
formos, arba liaudiškas (demotinis) hieroglifinis raštas, pakeitė hiero- 
glifinį raštą tikrąja to žodžio prasme, arba šventąjį raštą. Filosofija - štai 
įvardijimas to, kas paspartina šį judėjimą: ekonominis iškreipimas, pa- 
skatinantis signifikanto desakralizavimą, jį sutrumpinant ir ištrinant sig- 
nifikato naudai: 


„Tačiau laikas pakalbėti apie tai, kaip buvo iškreiptos hieroglifinės figūros 
dėl pasikeitusios tematikos ir jos raiškos būdo. Gyvūnai ar daiktai, kuriais 
buvo naudojamasi atvaizduojant, iki šiol buvo piešiami natūralaus pavidalo. 
Tačiau kai filosofijos studijos, dėl kurių atsirado simbolinis raštas, Egipto 
išminčius paskatino daug rašyti įvairiomis temomis, tas tikslus piešinys, dėl 
kurio didėjo prirašytų ritinių skaičius, jiems tapo nepatogus. Palaipsniui 
jie ėmė naudotis kitais rašmenimis, kuriuos mes galime pavadinti popu- 
liariuoju hieroglifiniu raštu. Jie buvo panašūs į kinų rašmenis. Iš pradžių 
kiekviena figūra turėjo tik kontūrą, o vėliau šie kontūrai tapo savotiškais 
žymikliais. Nereikėtų pamiršti natūralių padarinių, su laiku atsiradusių dėl 

šio tipo kasdienės vartosenos rašmenų. Noriu pasakyti, kad jų vartojimas 
itin sumažino simboliui skirtą dėmesį ir sutelkė jį ties ženklinamu dalyku. 
Dėl šių priemonių simbolinio rašto mokymasis gerokai sutrumpėjo: dabar 
tereikėjo prisiminti simbolinio žymiklio galią, tuo tarpu anksčiau reikėjo 
turėti žinių apie daikto ar gyvūno, kuriuo buvo naudojamasi kaip simboliu, 
savybes. Trumpai tariant, visa tai šį raštą supaprastino ir jo situacija tapo 
panaši į dabartinę kinų rašto situaciją“ (T. I, p. 139-140). Šis signifikanto 
nutrynimas palaipsniui privedė prie raidinio rašto (žr. p. 148). Tokią pačią 
išvadą daro ir Condillacas ($ 134). 


Taigi prirašytų ritinių skaičių didinančio pažinimo - filosofijos - is- 
torija paskatina formalizavimą, sutrumpinimą, algebrą. Tolstant nuo 
kilmės, signifikantas desakralizuojamas, paverčiamas tuščiu ir sykiu pa- 
daromas „liaudišku“ bei universaliu. Rašto, kaip ir mokslo istorija esą 
skleidžiasi tarp dviejų universalaus rašto epochų, tarp dviejų paprastybių, 
dviejų skaidrumo bei vienareikšmiškumo formų: tarp absoliučios pik- 
tografijos, atkartojančios natūralaus esinio visumą nežaboto signifikantų 
vartojimo procese, ir visiškai formalių rašmenų, kurie kone iki nulio su- 
mažina signifikantų išlaidas. Tarsi rašto ir pažinimo istorija - galima būtų 
sakyti tiesiog istorija - egzistuotų tik tarp šių dviejų polių. Ir jei istoriją 
galima mąstyti tik tarp šių dviejų ribų, universalaus rašto (piktografijos 
ar algebros) mitologiją galima diskvalifikuoti tik paskelbus įtartina pačią 
istorijos sampratą. O jei visuomet buvo mąstoma priešingai, istoriją su- 
priešinant su tikros kalbos skaidrumu, tai, be abejo, todėl, kad nenorėta 
matyti tų ribų, kuriomis remiantis buvo suformuota archeologinė ar 
eschatologinė istorijos samprata. 

Taigi mokslas - tai, ką Warburtonas ir Condillacas čia vadina filosofi- 
ja - epistėmė, o šiuo atveju ir savęs pažinimas, sąmonė esąs idealizavimo 
procesas: tai algebrinis, poetiškumą naikinantis formalizavimas, kuris 
išstumia tam tikrą krūvį turintį signifikantą, ryšiais susaistytą hieroglifą, 
idant jį geriau užvaldytų. Šis procesas reikalauja perėjimo į logocentrinį 
etapą, tačiau tai tik tariamas paradoksas: logoso pirmenybė - tai fonetinio 
rašto pirmenybė, ekonomiškesnio ir, turint omenyje tam tikrą pažinimo 
stadiją, panašesnio į algebrą. Logocentrizmo epocha - tai tam tikras 
laikas, kai pasaulyje nutrinamas signifikantas: tuomet žmonės mano, 
kad apsaugo ir išaukština šneką, bet iš tiesų jie tėra apžavėti tam tikra 
technė figūra. Ir sykiu jie niekina raštą (fonetinį raštą), nes jis garantuoja 
patį didžiausią įvaldymą nusitrindamas: geriausiai perteikdamas signi- 
fikantą (sakytinį signifikantą) per universalesnį ir patogesnį laiko tarpą. 

Garsinė saviveika, neieškodama jokios „išorinės“ pagalbos, tam tikroje 
pasaulio ir to, kas tuomet vadinama žmogumi, istorijos epochoje suteikia 
didžiausią įmanomą įvaldymą, didžiausią gyvenimo esatį sau, didžiausią 
laisvę. Būtent ši istorija (kaip epocha - ne istorinė epocha, bet epocha 
kaip istorija) pasibaigia tuo pat metu kaip ir pažinimu vadinama būties 
pasaulyje forma. Tad istorijos sąvoka kartu yra ir filosofijos bei epistėmė 
sąvoka. Net jei vadinamojoje filosofijos istorijoje ši sąvoka atsirado gana 
vėlai, ji buvo pašaukta ten dalyvauti nuo pat šio nuotykio pradžios. Iki 
šiol negirdėta prasme - kuri neturi nieko bendra su iš pažiūros analo- 
giška idealistinių ar sąlygiškai hėgeliškų kliedesių prasme - istorija yra 
filosofijos istorija. Arba, jei norite, pasak Hegelio formuluotės, kurią čia 
reikia priimti pažodžiui: istorija tėra filosofijos istorija, išsipildęs abso- 
liutus pažinimas. Niekas neperžengia šios aptvaros - nei būties esatis, 
nei prasmė, nei istorija, nei filosofija. Ją peržengia tik kai kas, kas dar 
neįvardyta, kas pasireiškia apmąstant šią aptvarą ir veda mūsų rašymą. 
Rašymą, kuriame filosofija įrašyta kaip tam tikra vieta tekste, kuris jai 
nepavaldus. Filosofija rašte tėra šis rašymo procesas, kaip signifikanto 
nutrynimas ir atstatytos esaties, ženklinamos būties su visu jos skaisčiu 
švytėjimu geismas. Tad grynai filosofinė rašto evoliucija bei ekonomija 
krypsta į signifikanto nutrynimą, nesvarbu, ar tas nutrynimas įgauna 
užmaršties, ar išstūmimo pavidalą. Užmaršties ir išstūmimo sąvokos yra 
nepakankamos tiek tada, kai supriešinamos, tiek ir tada, kai susiejamosi. 
Bet kokiu atveju užmarštis, suvokiant ją kaip nutrynimą dėl retencinės 
galios baigtinumo, yra pati išstūmimo galimybė. O beišstūmimo paslėptis 
neturėtų jokios prasmės. Tad išstūmimo sąvoka, ne ką menkiau nei už- 
maršties sąvoka, yra filosofijos (prasmės filosofijos) produktas. 

Kad ir kaip būtų, signifikanto pasitraukimo procesas, rašto tobu- 
lėjimas esą išlaisvina dėmesį ir sąmonę (pažinimą bei savęs pažinimą 
kaip įvaldyto objekto idealizavimą) vardan signifikato esaties. Signifika- 
tu galima disponuoti dar geriau, nes jis yra idealus. O signifikato esatį 
(aletheia ar adeguatio) visuomet implikuojančios tiesos apskritai vertė, 
užuot valdžiusi šį procesą ir leidusį jį apmąstyti, tėra tik viena iš jo epo- 
chų, kad ir kokia privilegijuota ji būtų. Tai europietiška epocha ženklo 
tapsmo viduje, ir kartu su Nietzsche, išplėšiančiu Warburtono teiginį iš 
jo saugaus metafizinio konteksto, mes netgi galėtume pasakyti: ženklų 


' Tai dvi pamatinės sąvokos, kurių viena valdo Heideggerio būties mąstymą (užmarštis), o 
kita (ištūmimas į pasąmonę) ateina iš Freudo psichoanalizės teorijos. Derrida čia mėgina 
susieti šiuos iš pažiūros tarpusavyje nieko bendra neturinčius mąstytojus. 


369 


370 


II DALIS. GAMTA, KULTŪRA, RAŠTAS 


trumpinimo epocha. (Nors skliausteliuose norėtume pasakyti, kad siek- 
dami Nietzsches mąstyme restauruoti pirmapradę ar pamatinę tiesą ir 
ontologiją, rizikuojame neteisingai suprasti jei ne visą jo mąstymą, tai 
bent ašinę jo interpretacijos sąvokos intenciją). 

Kartojant Warburtono ir Condillaco teiginį už jo aptvaros ribų, ga- 
lima pasakyti, kad filosofijos istorija - tai prozos istorija ar veikiau pa- 
saulio proziškėjimo istorija. Filosofija - tai prozos išgalvojimas. Filosofas 
byloja proza. Ne tiek iš valstybės išstumdamas poetus, kiek rašydamas. 
Neišvengiamai rašydamas filosofiją, - nesuvokdamas, ką jis daro, ir kad 
raštas šiai veiklai aiškiai parankesnis, - filosofas ilgą laiką manė galįs ją 
iš principo perduoti žodžiu. 

Skyriuje Poezijos kilmė Condillacas tai primena kaip faktą: „Pagaliau 
vienas Filosofas, negalėdamas paklusti poezijos taisyklėms, pirmasis iš- 
drįso rašyti proza (S 67). Tai „Ferekidas iš Siro salos... pirmasis žinomas 
graikas, pradėjęs rašyti proza“. Raštas įprasta to žodžio prasme yra sa- 
vaime proziškas. Jis yra proza. (Šiuo požiūriu Rousseau taip pat skiriasi 
nuo Condillaco). Pasirodžius raštui, nebereikia ritmo nei rimo, kurių 
paskirtis, pasak Condillaco, išraižyti prasmę atmintyje (ibid.). Iki rašto 
[poetinės] eilės yra tam tikra prasme spontaniškas raižinys, dar nesusi- 
formavęs raštas". Netoleruodamas poezijos, filosofas esą griebėsi rašto 
tikrąja to žodžio prasme“. 

Čia sunku įvertinti tai, kas skiria Rousseau nuo Warburtono 
ir Condillaco, apibrėžti tokio atotrūkio vertę. Viena vertus, Rousseau, 
atrodo, pasiskolintus modelius padaro subtilesnius - genetinė priklau- 
somybė nebėra linijinė nei priežastinė. Rousseau dėmesingesnis rašto 
sistemų struktūrų santykiams su socialinėmis ar ekonominėmis struktū- 
romis ir su jausmo formomis. Rašto formų atsiradimas sąlygiškai nepri- 
klausomas nuo kalbų istorijos ritmo. Aiškinimo modeliai turi iš pažiūros 
mažesnį teologinį krūvį. Rašto ekonomija susijusi su kitais motyvais 
nei poreikis ir veiksmas, kurie suvokiami homogeniška, supaprastinta 
ir objektyvistine prasme. Tačiau kita vertus, Rousseau neutralizuoja tai, 
kas Warburtono ir Condillaco sistemoje reiškėsi kaip neredukuojamai 
ekonomiška. Be to, mes žinome, kaip jo samprotavimuose veikia teolo- 
ginio proto vingrybės. 

' Aliuzija į Platono dialogą Valstybė, kuriame jis išsako savo požiūrį į poetus, siūlydamas juos 
ištremti iš valstybės. 
" Įėcriture avant la lettre - žr. Įžangos i vert. paaiškinimą, p. 7. 


ïi l'écriture à la lettre - žodžių žaismas su ankstesnio sakinio idiominiu posakiu (žr. ii vert. 
paaiškinimą). A la lettre reiškia „paraidžiui, pažodžiui“. 

Pasižiūrėkime iš arčiau į jo tekstą. Rousseau paaiškinimuose tik vieną 
sykį nusileidžiama techniniams ir ekonominiams objektyvios erdvės im- 
peratyvams. Ir tuo, be abejonės, siekiama nežymiai pataisyti Warburtono 
ir Condillaco supaprastinimus. 

Kalbama apie raštą vagomis. Vaga - tai žemdirbio rėžiama linija, tai 
plūgo noragu vagojamas kelias (via rupta). Kaip pamename, žemdirbys- 
tės vaga gamtą atveria kultūrai. Be to, žinome, kad raštas gimė kartu su 
žemdirbyste, kuri neatsiejama nuo sėslumo. 

O kaip veikia žemdirbys? 

Ekonomiškai. Pasiekęs vagos galą, jis nesugrįžta į pradžią. Jis pasuka 
plūgą ir jautį ir pajuda priešinga kryptimi. Taip laimima laiko, erdvės ir 
energijos. Pagerinamas darbo našumas ir sutrumpinamas laikas. Rašymas 
jaučio apsisukimu (boustrophėdon) —- rašymas vagomis buvo vienas iš 
linijinio ir fonografinio rašto momentų.! Perėjus liniją iš kairės į dešinę, 
einama iš dešinės į kairę ir atgal. Kodėl graikai, pavyzdžiui, kažkuriuo 
metu atsisakė tokio rašto? Kodėl rašančiojo ekonomija atitrūko nuo žem- 
dirbio ekonomijos? Kodėl vieno erdvė nėra kito erdvė? Jei erdvė būtų 
„objektyvi“ geometrinė, ideali, tokie dviejų įraižų sistemų skirtumai 
būtų neįmanomi. 

Tačiau geometrinio objektyvumo erdvė yra idealus objektas arba 
idealus signifikatas, atsiradęs tam tikru rašymo metu. Iki jo nėra jokios 
homogeniškos erdvės, pajungtos vienai vienintelei to paties tipo techni- 
kai ir ekonomijai. Iki jo visa erdvė organizuojama priklausomai nuo to, 
kaip joje gyvena ir į ją įsirašo „savas“ kūnas. Be to, toje erdvėje, su kuria 
susisieja vienas ir tas pats „savas“ kūnas, esama heterogeniškų faktorių 
ir atitinkamai skirtingų, netgi nesuderinamų ekonominių imperatyvų, 
tarp kurių reikia pasirinkti, kai kuriuos jų paaukojant, ir čia esama tam 
tikros hierarchinės sąrangos. Pavyzdžiui, puslapio paviršius, pergamento 
ar bet kokios kitokios priimančios materijos plokštuma rašant ir skai- 
tant skleidžiasi skirtingai. Kiekvieną kartą yra iš anksto nustatoma' tam 
tikra atskira ekonomija. Rašant ir per visą rašymo technikos epochą 
ekonomija turėjo būti pajungta rankos sistemai. Skaitant ir tos pačios 
epochos metu - akies sistemai. Abiem atvejais esama linijinio ir kryptingo 
judėjimo, ir šis kryptingumas homogeniškoje terpėje yra reikšmingas ir 


! Apie šio rašto problemą žr. J. Février ir M. Cohen, op. cit. O apie rašto, via rupta ir kraujo- 
maišos tarpusavio ryšį žr. Freudas ir rašto scena, in [J. Derrida] Raštas ir skirtis. 
` prescrite - žr. skyrelio Apie aklumą pakaitalui iv vert. paaiškinimą, p. 193. 

neapverčiamas. Trumpai tariant, patogiau skaityti, bet ne rašyti vago- 
mis. Vizualinė skaitymo ekonomija paklūsta dėsniui, kuris analogiškas 
žemdirbystės dėsniui. Tai negalioja rankos ekonomijai rašant: ji vyravo 
apibrėžtoje didžios fonografinės-linijinės epochos vietoje ir apibrėžtu lai- 
ku. Jos banga trunka ilgiau nei to reikalauja aplinkybės: ji tęsiasi spaudos 
atsiradimo laikotarpiu. Mūsų raštą ir skaitymą dar ryškiai determinuoja 
rankos judesys. Spausdinimo mašina dar neišlaisvino paviršiaus struktū- 
ros nuo tiesioginio jos pajungimo rankos judesiui, rašymo įrankiui. 
Tad jau Rousseau stebėjosi: 


Iš pradžių graikai adaptavo ne tik finikiečių rašmenis, bet net ir jų linijų 
kryptį iš dešinės į kairę. Vėliau jie išmoko rašyti vagomis, t. y. pakaitomis 
apsisukant iš kairės į dešinę, po to iš dešinės į kairę. Pagaliau jie ėmė rašyti 
taip, kaip mes šiandieną, visas linijas pradėdami iš kairės į dešinę. Ši raida 
yra visai natūrali: rašymą vagomis neginčijamai patogiausia skaityti. Aš net 
stebiuosi, kad jis neįsigaliojo atsiradus spausdiniams. Tačiau ranka rašyti 
šiuo būdu sunku, todėl jis turėjo išnykti atsiradus rankraščiams. 


Tad rašto erdvė nėra pirmapradiškai suvokiama protu. Bet vis dėlto ji 
pradeda tapti suvokiama protu nuo pat pradžių, t. y. nuo tada, kai raštas, 
kaip bet koks ženklų darbas, produkuoja pasikartojimus, taigi ir idealybę. 
Jei skaitymu vadinsime tai, kas tuoj pat dubliuoja pirmapradį raštą, galima 
sakyti, kad gryno skaitymo erdvė visuomet jau iš karto suvokiama protu, 
o gryno rašto erdvė - visuomet vis dar juslinė. Kol kas šiuos žodžius su- 
vokiame metafizikos ribose. Tačiau negalimybė absoliučiai ir paprastai 
atskirti raštą nuo skaitymo iš pat pradžių diskvalifikuoja šią priešpriešą. 
Patogumo dėlei laikydamiesi šios priešpriešos, vis dėlto pasakysime, kad 
rašto erdvė yra grynai juslinė ta prasme, kuria jusliškumą suprato Kantas: 
tai neredukuojamai kryptinga erdvė, kurioje kairė pusė nesutampa su 
dešine. Be to, reikia atsižvelgti ir į tai, kad skaitymo ar rašymo metu vienai 
krypčiai teikiama pirmenybė prieš kitą. Mat čia esama tam tikro operaci- 
nio veikimo, o ne vien juslinio suvokimo. O juk abi pusės niekuomet nėra 
simetriškos savo kūno sugebėjimų ar tiesiog jo veiksmų atžvilgiu. 

Todėl „jaučio apsisukimas“ labiau tinka skaitymui negu rašymui. Iš- 
eitis iš šių dviejų ekonominių potvarkių' pareikalaus lankstaus kompro- 
miso, kuris visko iki galo neišspręs, dėl kurio atsiras raidos netolydumų 
ir bereikalingų išlaidų. Jei norite, akies ir rankos kompromiso. Šio san- 


i prescription - žr. ankstesnį paaiškinimą, p. 371. 

dėrio laikotarpiu ne tik rašoma, bet ir skaitoma tarsi aklai, vadovaujantis 
rankos judesiu. 

Ar dar reikia priminti visa tai, ką įgalino ši ekonominė būtinybė? 

O juk šis kompromisas yra jau išvestinis, atsiradęs gerokai vėliau, 
turint omenyje tai, kad jis įsigalėjo tik tuo metu, kai jau buvo praktikuoja- 
mas istorinį krūvį turintis tam tikro tipo raštas - linijinė fono grafija. Šne- 
kos sistema, saviprata-kalbėjimas', saviveika, kuri, atrodo, suskliaudžia 
bet kokį signifikanto skolinimąsi iš pasaulio ir šitaip tampa universalia 
bei skaidria signifikatui, phonė, kuris, atrodo, vadovauja rankai, - visa 
tai niekada negalėjo nei atsirasti anksčiau už rankos sistemą, nei savo 
esme būti jai svetima. Phonė visuomet galėjo būti reprezentuojamas kaip 
laikinio linijiškumo tvarka ir dominavimas tik matydamas save ar veikiau 
manipuliuodamas savimi savo paties skaitymo metu. Nepakanka pasakyti, 
kad akis ir rankos kalba. Balsas save mato ir palaiko jau savęs paties repre- 
zentacijos metu". Linijinio laikiškumo samprata tėra tik vienas iš šnekos 
būdų". Ši sekos forma savo ruožtu“ buvo primesta ir phonė, ir sąmonei 
bei ikisąmoninei plotmei tam tikroje apibrėžtoje jos įrašo erdvėje. Mat 
balsas visuomet jau turėjo tam tikrą erdviškumo krūvį, erdviškumas 
visuomet jau šaukėsi, reikalavo balso ir ženklino jo esmę!. 

Sakydami, kad buvo primesta viena forma, mes negalvojame apie 
jokį savaime suprantamą klasikinio priežastingumo modelį. Itin dažnai 
keltas klausimas, ar rašoma taip, kaip šnekama, ar šnekama taip, kaip 
rašoma, ar skaitoma taip, kaip rašoma, ar atvirkščiai, savo banalumu 
nurodo į tam tikrą istorinį ar priešistorinį klodą, kuris glūdi daug giliau 
nei paprastai įsivaizduojama. Pagaliau jei manome, kaip intuityviai tą 
suvokė Rousseau, jog rašytinė erdvė susijusi su socialinės erdvės pri- 
gimtimi, su techninės, religinės, ekonominės ir t. t. erdvės juslinio su- 
vokimo bei dinamikos struktūra, tuomet suvokiame, koks sudėtingas 
yra šis transcendentalinis klausimas apie erdvę. Nauja transcendentalinė 

` sentendre-parler - apie šį žodžių junginį žr. skyrelio Programa iv vert. paaiškinimą, p. 17. 

ï se maintient - veiksmažodis maintenir („palaikyti, išlaikyti, išsaugoti, tvirtinti“) sudarytas 
iš daiktavardžio main („ranka“) ir tenir („laikyti“). Taip Derrida nori išryškinti pirmapradį 
balso (garso) susietumą su ranka, suponuojančia regimos išorybės sferą. Be to, šis veiksma - 
žodis etimologiškai susijęs su žodžiais maintenant („dabar“), maintenance („patvarumas, 
išlaikymas, patvirtinimas“ ), taigi su esaties konstituavimu. 

ü manière - Derrida tekste šis žodis pateikiamas kursyvu, šitaip veikiausiai norint atkreipti 
dėmesį į jo etimologiją: liaud. lot. manuarius - „rankinis, iš rankos, rankoje“. 

Y en retour - pažodžiui: „atsigręžiant, apsisukant“; plg. su „rašymu vagomis“, pagrįstu šiuo 
atsigręžimo, apsisukimo principu. 


' Apie šias problemas ir tai, kaip jos plėtojosi vėliau, leisime sau dar kartą nurodyti mūsų 
studiją Balsas ir fenomenas. [Apie šią Derrida knygą žr. skyrelio Programa 1 išnašą, p. 18.] 

estetikai turėtų būti kuriama ne vien remiantis matematinėmis idealy- 
bėmis, bet ir įrašo apskritai galimybe, įrašą suvokiant ne kaip jau kons- 
tituotą erdvę ištinkantį atsitiktinumą, o kaip tai, kas leidžia pasirodyti 
erdvės erdviškumui. Mes sakome įrašo apskritai, norėdami pabrėžti, kad 
čia kalbama ne vien apie jau paruoštos, save pačią reprezentuojančios 
šnekos užrašymą, bet apie įrašą pačioje šnekoje ir įrašą kaip visada jau 
apibrėžtą gyvenamąją vietą". Toks klausimų kėlimas, nepaisant jo nuo- 
rodos į tam tikrą pamatinio pasyvumo formą, be abejonės nebeturėtų 
būti vadinamas transcendentaline estetika - nei kantiška, nei huserliška 
šių žodžių prasme. Transcendentalinis erdvės klausimas susijęs su prieš- 
istoriniu ir prieškultūriniu erdvinės-laikinės patirties sluoksniu, patei- 
kiančiu vieningą ir universalų pamatą bet kokiai subjektyvybei, bet kokiai 
kultūrai, nepaisant empirinės jos erdvės ir laiko įvairovės bei jai būdingų 
orientacijų. O jei atspirties tašku pasirenkame įrašą kaip gyvenamąją 
vietą apskritai, Husserlio atliktas Kanto klausimo radikalizavimas yra 
būtinas, bet nepakankamas. Žinome, kad Husserlis priekaištavo Kantui, 
jog spręsdamas šį klausimą, jis rėmęsis tam tikrame moksle (geometrijoje 
ar mechanikoje) jau konstituotais idealiais objektais. Idealią konstituotą 
erdvę neišvengiamai atitiko konstituota subjektyvybė (su visomis jos 
galiomis). Žvelgiant iš mūsų požiūrio taško, būtų galima daug pasakyti ir 
apie taip dažnai Kanto kritikoje pasirodančią linijos sąvoką. (Laikas - visų 
juslinių, vidinių ir išorinių, fenomenų forma, atrodo, valdo erdvę, kuri 
yra išorinių juslinių fenomenų forma. Tačiau būtent laiką visuomet ga- 
lima reprezentuoti linija, ir „idealizmo paneigimas“ šią tvarką apvers). 
Husserlio projektas ne tik suskliaudžia objektyvią mokslo erdvę, jis turi 
suformuoti estetiką pagal transcendentalinę kinestetiką. Ir vis dėlto, ne- 
paisant to, jog kantiškoji revoliucija įvyko ir buvo atrastas grynasis („ap- 
valytas“ nuo bet kokios nuorodos į pojūtį) jusliškumas, kol jusliškumo 
(kaip gryno pasyvumo) bei jo priešybės sąvokos ir toliau valdys, šie 
klausimai liks įkalinti metafizikoje. Jei mūsų gyvenamas erdvėlaikis yra 
a priori pėdsako erdvėlaikis, nėra nei gryno aktyvumo, nei gryno pasy- 


' Turima omenyje „estetika“ Kanto transcendentalinės filosofijos prasme: juslinio (erdvinio bei 
laikinio) suvokimo plotmė. Kantas itin nedaug dėmesio skyrė juslinio suvokimo erdviškumui, 
kurį nustelbė laikiškumas. Derrida, dėstydamas savo projektą, kartu pateikia paslėptą Kanto 
transcendentalinės estetikos kritiką ar jos esminį papildymą. 

ï habitation toujours dėja situé - habitation galima suprasti ir platesne prasme: kaip talpyklą, 
erdvę, kurioje kas nors išdėstoma ar įrašoma, užrašoma. Tačiau pasirinktas būtent toks ver- 
timo variantas, nes ši sąvoka netrukus vartojama kalbant apie fenomenologinę gyvenamojo 
pasaulio ir subjektyvybės problematiką. 


NUO PAKAITALO PRIE ŠALTINIO: RAŠTO TEORIJA 


vumo. Ši sąvokų pora - žinome, kad Husserlis nuolat vieną iš šių sąvokų 
perbraukdavo kita - priklauso mitui apie negyvenamo pasaulio kilmę: 
tai pėdsako nepažįstantis pasaulis - gryna grynos esamybės esatis, kurią 
vienodai galima vadinti gyvenimo grynumu arba mirties grynumu. Toks 
būties apibrėžimas visuomet sergėjo ne tik teologinius bei metafizinius, 
bet ir transcendentalinius klausimus, nesvarbu, ar jie svarstomi scho- 
lastinės teologijos, ar kantiška, ar postkantiška prasme. Husserlio trans- 
cendentalinės estetikos, „estetinio pasaulio logoso“ atstatymo projektas 
(Formalioji logika ir transcendentalinė logika) lieka pajungtas gyvosios 
dabarties' instancijai, kaip universaliai ir absoliučiai patirties formai. 
Tuo tarpu įrašo erdvei atsiveriama komplikuojant šią gyvosios dabarties 
pirmenybę ir jos išvengiant. 

Nutraukdamas visus ryšius su linijine geneze ir aprašydamas rašto, 
socialinių struktūrų bei jausmo formų sąryšius, Rousseau šiuos klausimus 
pakreipia mūsų jau nurodyta linkme. 

Trys žmogaus visuomenėje būviai: trys rašto sistemos, trys socialinės 
sąrangos formos, trys jausmo tipai. „Šie trys rašymo būdai gana tiksliai 
atitinka tris skirtingus į tautas susibūrusių žmonių būvius“. Šie trys bū- 
dai, be abejo, skiriasi savo „primityvumu“ ir „senumu“. Bet Rousseau 
mažai domisi tuo, kaip jie išsidėsto linijine chronologine seka. Skirtingos 
sistemos gali egzistuoti sykiu, primityvesnė sistema gali atsirasti po su- 
dėtingesnės sistemos. 

Čia viskas taip pat prasideda nuo piešimo. Kitaip sakant, nuo lau- 
kiniškumo: „Pirmasis rašymo būdas - tai ne garsų, bet pačių objektų 
piešimas...“ Ar šis piešimas apsiriboja daikto reprodukavimu? Ar šis 
piešimas atitinka universalų protoraštą, atkartojantį gamtą tiesiogiai, 
be jokių [metaforinių] perkėlimų? Čia atsiranda pirmoji komplikaci- 
ja. Rousseau iš tiesų daro perskyrą tarp dviejų piktografijų. Viena atlieka- 
ma tiesioginiu, kita - alegoriniu būdu: „arba tiesiogiai, kaip tai darydavo 
meksikiečiai, arba alegorinėmis figūromis, kaip kadaise darė egiptiečiai“. 
Ir kai Rousseau toliau tęsia „šis būvis atitinka jausmo kalbą ir iš karto 
suponuoja tam tikrą visuomenę bei jausmų pagimdytus poreikius“, jis, 
atrodo, nurodo ne vien tik į „egiptietišką , ar „alegorišką , būvį. Priešingu 
atveju reikėtų daryti išvadą, kad raštas - tiesioginė piktografija - galėjo 
egzistuoti bejausmėje visuomenėje, o tai prieštarauja Esė prielaidoms. 
Ir atvirkščiai, kaip įsivaizduoti tiesioginį, gryną, nealegorišką piešimą 
jausmo būvyje? Juk tai irgi prieštarauja prielaidoms. 


' présent vivant - apie šį žodžių junginį žr. skyrelio Pleištas iii vert. paaiškinimą, p. 92. 

Šią alternatyvą galime įveikti tik atstatydami tai, kas nebuvo pasakyta: 
pirmoji forma - tai gryna reprezentacija be jokio metaforinio perkėlimo, 
vien atspindintis piešinys. Joje tiksliausiu būdu reprezentuotas daiktas jau 
nėra esantis pats savaime. Daikto atkartojimo projektas iš karto atitinka 
socialinį jausmą, tad jame glūdi metaforiškumas, elementarus perkėli- 
mas. Daiktas perkeliamas į savo dublikatą (t. y. jau į tam tikrą idealybę), 
pateiktą kitam [asmeniui], ir tobula reprezentacija visuomet jau yra kas 
kita negu tai, ką ji dubliuoja ir re-prezentuojai. Čia prasideda alegorija. 
„Tiesioginis“ piešinys yra iš karto alegoriškas ir jausminis. Štai kodėl nėra 
tikro rašto. Daikto dubliavimas piešinyje, - ir taip pat jau tame fenome- 
no švytėjime, kuriame jis esti, kuriame jis saugomas ir regimas", net ir 
vos vos išlaikomas žvilgsnyje ir priešais žvilgsnį, - atveria reiškinį kaip 
daikto nesatį savo savasčiai ir savo tiesai. Paties daikto piešinys niekada 
neegzistuoja visų pirma todėl, kad nėra paties daikto. Net ir suponuojant, 
kad daiktas turi šią pirmapradę piešimo stadiją, raštas išryškina daikto 
nesatį, tą blogį ar tą šaltinį, kuris visada veikia fenomeno tiesą: ją pro- 
dukuoja ir, žinoma, pamaino. Pirmapradė atvaizdo galimybė - pakaitalas, 
kuris prisideda nieko nepridėdamas, vien užpildydamas tuštumą, kuri 
būdama pilna reikalauja būti pakeista. Tad rašymas, kaip piešimas, yra 
blogis ir vaistas fenomenuose (phainesthai) ir idėjose (eidos). Jau Platonas 
kalbėjo apie tai, kad rašymo menas ar technika (technė) yra pharmakon 
(narkotikas ar tinktūra, gydomoji ar nuodijanti priemonė)". Ir rašto 
keliamas nerimas buvo patirtas nuo tada, kai jis tapo panašus į piešimą. 
Raštas yra kaip piešimas, kaip zoografema, o pats piešimas apibrėžiamas 
(žr. Kratilas, 430-432) svarstant apie mimėsis: panašumas kelia nerimą. 
„Raštas, Faidrai, turi kažką siaubinga, kuo jis iš tiesų yra panašus tapybą“ 
(Gwypagia) (275 d)“. Čia piešimas (zoografija) išduoda būtį ir šneką, 
žodžius ir pačius daiktus, nes juos sustingdo. Jo atžalos turi gyvų būtybių 
pavidalą, bet kai joms keliami klausimai, jos neatsako. Zoografija atnešė 
mirtį. Taip pat ir raštas. Nieko (0 ypač tėvo) čia nėra, kas galėtų atsakyti į 
keliamus klausimus. Rousseau su tuo sutiktų be išlygų. Raštas neša mirtį. 
Galima būtų pažaisti: raštas kaip gyvos būtybės piešinys, fiksuojantis 


i Čia pabrėžiama esamybės pakartojimo prasmė žodyje „reprezentacija“ - žr. plačiau skyrelio 
Išorė ir vidus i vert. paaiškinimą, p. 50. 

" gardée et regardée - pabrėžiamas žvilgsnio [regard] ryšys su išsaugojimu, išlaikymu, pa- 
laikymu. Apie palaikymo ryšį su ranka žr. šio skyrelio ii vert. paaiškinimą, p. 373. 

ii Turimas omenyje Platono dialogas Faidras. Vėliau Derrida parašė studiją šia tema: J. Derrida 
La pharmacie de Platon in Dissėmination, Paris: Seuil, 1972. 

N. Kardelio vertimas (žr. Platonas, Faidras, Vilnius: Aidai, 1996). 

gyvuliškumą (zoografija), pagal Rousseau, yra laukinių raštas. O lauki- 
niai, kaip žinome, tėra medžiotojai - gyvas būtybes gaudantys (zoogreia) 
žmonės. Tad raštas būtų medžiojamo žvėries tapybinis reprezentavimas: 
maginis sugavimas ir nužudymas. 

Kitas sunkumas, iškylantis šioje protorašto sampratoje: čia tarsi ap- 
sieinama be konvencijos. Konvencija pasirodo tik „antrajame [rašymo] 
būde“: barbarybės ir ideografijos laikais. Medžiotojas piešia būtybes, o 
piemuo jau užrašinėja kalbą: „Antrasis būdas yra žodžių ir sakinių repre- 
zentavimas konvenciniais ženklais. O tai įmanoma tik tuomet, kai kalba 
visiškai susiformavusi ir kai visus žmones vienija bendri įstatymai, nes 
čia jau esama dvigubos konvencijos. Toks yra kinų raštas. Jame iš tiesų 
piešiami garsai ir kalbama akims“. 

Taigi galima daryti išvadą, kad pirmajame būvyje metafora neturėjo 
nieko konvencionalaus. Alegorija dar buvo laukinė kūryba. Norint re- 
prezentuoti pačias būtybes, steigtis visai nebuvo reikalinga, o pereiti 
nuo prigimties prie steigties reikėjo metaforos. Be to, protoraštas, kuriuo 
buvo piešiama ne kalba, o daiktai, galėjo pasitenkinti viena kalba, tad ir 
viena dar „ne visai susiformavusia“ visuomene. Ši pirmoji stadija - tai 
visuomet nestabili gimimo riba: ką tik palikta „gryna gamta“, bet dar ne 
visai pasiektas visuomeninis būvis. Meksikiečiai ir egiptiečiai, Rousseau 
manymu, galėjo pretenduoti tik į „kai ką panašaus į visuomenę“. 

Antruoju būdu garsai piešiami neskaidant į žodžius bei sakinius. Taigi 
tai būtų ideofonografinis būdas. Kiekvienas signifikantas nurodo į garsinę 
visumą ir į konceptualinę sintezę, į kompleksišką ir visa apimantį prasmės 
ir garso vienetą. Čia dar nėra pasiektas grynas fonografinis raštas (pa- 
vyzdžiui, raidinio tipo), kuriame matomas signifikantas nurodo į garsinį 
vienetą, kuris pats savaime neturi jokios prasmės. 

Galbūt dėl tos priežasties ideofonograma suponuoja „dvigubą kon- 
venciją“: tą, kuri grafemą sieja su jos fonematiniu signifikatu, ir tą, kuri šį 
fonematinį signifikatą, kaip signifikantą, sieja su jo ženklinama prasme, 
jei norite, su jo konceptu. Tačiau šiame kontekste „dviguba konvencija“ 
taip pat gali reikšti (nors tai mažiau tikėtina) ką kita: kalbinę konvenciją 
ir socialinę konvenciją. („O tai įmanoma tik tuomet, kai kalba visiškai 
susiformavusi ir kai visus žmones vienija bendri įstatymai, nes čia jau 
esama dvigubos konvencijos.“) Norint nupieštuose atvaizduose suvokti 
daiktus ir gamtines būtybes, nereikia įsteigtų įstatymų, tačiau jie tikrai 
reikalingi norint užfiksuoti garsų piešimo ir žodžių bei idėjų vienovės 
taisykles. 

Tačiau Rousseau tautas, galinčias sukurti šiuos „bendrus įstatymus“ 
ir šią „dvigubą konvenciją, vadina „barbariškomis“. Esė vartojama bar- 
barybės sąvoka gerokai išmuša iš vėžių. Daugelyje vietų (IV ir IX sky- 
riuose) Rousseau ją vartoja visiškai apgalvotai, griežtai ir sistemingai: 
trys visuomeniniai būviai, trys kalbos, trys raštai (laukinis/barbaras/ 
civilizuotas žmogus; medžiotojas/piemuo/žemdirbys/; piktografija/ideo- 
fonografija/analitiška fonografija). Tačiau kitur šis žodis (tiesa, veikiau 
žodis „barbarybė“ nei „barbaras“), atrodo, vartojamas laisviau: jis reiškia 
žmonių išsibarstymą, nesvarbu, ar grynai gamtinį, ar priklausantį šeimos 
struktūrai. Antroje IX skyriaus išnašoje žmonės vadinami „laukiniais“, 
o vėliau aprašomas jų barbariškumas: „Pritaikykite šias idėjas pirmie- 
siems žmonėms ir pamatysite, kokios yra jų barbariškumo priežastys... 
Šie barbarybės laikai buvo aukso amžius ne todėl, kad žmonės buvo su- 
sivieniję, o todėl, kad jie buvo atsiskyrę... Išsisklaidę po plačią pasaulio 
dykynę, žmonės vėl pateko į kvailą barbarybę, tarsi jie būtų gimę tiesiog iš 
žemės“. Šeimyninė barbariška visuomenė neturi kalbos. Šeimyninis idio- 
lektas - tai ne kalba. „Gyvendami išsibarstę ir beveik be visuomenės, jie 
vos kalbėjo, tad kaip gi jie galėjo rašyti?“ Ar šis sakinys nėra akivaizdžiai 
prieštaraujantis IV skyriaus minčiai, kad raštą ir netgi dvigubą konvenciją 
reikia priskirti barbarams? 

Atrodo, šio prieštaravimo negali panaikinti joks komentaras. Galima 
pamėginti jį interpretuoti. Šios interpretacijos tikslas būtų, neutralizuo- 
jant paviršinį pažodiškumo sluoksnį, prieiti prie gilesnio jo sluoksnio ir 
tuomet ieškoti to, kas Rousseau tekste leistų sąlygiškai atskirti grafinę 
sistemos struktūrą nuo socialinės sistemos struktūros. Nors socialiniai 
ir grafiniai tipai idealiai atitinka vienas kitą pagal analogiją, civilizuota 
visuomenė faktiškai gali turėti barbarišką raštą. Nors barbarai vos kalba 
ir nemoka rašyti, barbarybėje galima aptikti tam tikro rašto bruožų. 
Tvirtinant, kad „objektų piešimas tinka laukiniams, žodžių ir sakinių 
ženklai - barbarams, o raidynas - civilizuotiems žmonėms“, struktū- 
rinis principas nėra pažeidžiamas, priešingai, jis patvirtinamas. Mūsų 
visuomenėje, kurioje atsirado civilizacijos modelis, piktografinio rašto 
elementai būtų laukiniškumo žymė, o ideofonografiniai elementai - bar- 
bariški. Ir kas gi galėtų paneigti, kad mūsų rašymo praktikoje nėra visų 
šių elementų? 

Mat palaikydamas struktūrinės analogijos principą, Rousseau lygiai 
taip pat siekia išsaugoti sąlygišką socialinių, kalbinių ir grafinių struktūrų 
nepriklausomybę. Jis tai pasakys šiek tiek toliau: „Rašymo menas visai 

nepriklauso nuo kalbėjimo meno. Jis priklauso nuo kitokios prigimties 
poreikių, anksčiau ar vėliau atsirandančių dėl aplinkybių, visiškai ne- 
priklausomų nuo tautų amžiaus ir galėjusių niekada neatsirasti labai 
senose tautose“. 

Vadinasi, rašto pasirodymo faktas nėra būtinas. Ir kaip tik šis empi- 
rinis atsitiktinumas leidžia suskliausti faktą struktūrinėje arba eidetinėje 
analizėje. Ar struktūra, kurios vidinė sąranga bei esminė būtinybė mums 
žinoma, faktiškai pasirodo vienur ar kitur, anksčiau ar vėliau, - tai, kaip 
jau pabrėžėme kitur, yra struktūrinės analizės kaip tokios ir jos atlikimo 
sąlyga bei riba. Atliekant struktūrinę analizę, kreipiamas dėmesys į vi- 
dines sąrangos ypatybes ir dėl to perėjimas nuo vienos struktūros prie 
kitos paliekamas atsitiktinumui. Šis atsitiktinumas, kaip buvo Rousseau 
atveju, gali būti mąstomas negatyviai kaip katastrofa arba pozityviai kaip 
žaismas. Tokia struktūralistinė riba ir galia turi tam tikrą etinį-metafizinį 
patogumą. Raštas apskritai, kaip naujos užrašymo sistemos atsiradimas, 
yra pakaitalas, ir paprastai jį norima pažinti tik kaip priedą (jis iš-tiko iš 
karto, papildomai) ir pripažinti tik kenksmingą jo įtaką (jis nevykusiai 
atėjo kaip priedas, iš išorės, kai praeities aplinkybės nerodė tam jokios 
būtinybės). Neteikti jokios būtinybės istoriniam rašto pasirodymui reiškia 
ignoruoti pamainymo reikalavimą ir blogį mąstyti kaip netikėtai ištinkan- 
tį, išorinį, iracionalų, atsitiktinį priedą: taigi tokį, kurį reikia nutrinti. 


Raidynas ir absoliuti reprezentacija 


Taigi grafiškumas ir politiškumas nurodo vienas į kitą pagal sudėtingus 
dėsnius. Tuo būdu tiek vienas, tiek kitas turi būti įvelkamas į proto kaip 
degradavimo proceso formą, ir šis tarp dviejų universalijų ir nuo vienos 
katastrofos prie kitos vykstantis degradavimas turėtų grįžti prie pakar- 
totino visiško esaties pasisavinimo. Turėtų: šis teleologinio bei eschato- 
loginio anticipavimo modalumas ir laikas viešpatauja visame Rousseau 
samprotavime. Šiuo modalumu ir laiku mąstydamas skirsmą ir papildo- 
mumą, Rousseau norėtų kalbėti apie tai, kaip jie pasirodo jų galutinio 
nusitrynimo horizonte. 

Šia prasme rašto, kaip ir valstybės, sąrangoje - kol dar neišsipildė 
žmogaus atliekamas absoliutus pakartotinis savos esaties pasisavinimas! - 


! Šį pakartotinį galutinį esaties pasisavinimą Rousseau dažniausiai vadina antropologiniu 
telos: „Žmogus pasisavina viską, bet svarbiausia jam pasisavinti save patį“ (veikalo Emilis 
rankraštis). Bet, kaip visada, šis antropologizmas iš esmės susijęs su tam tikra teologija. 

blogiausias dalykas tuo pat metu yra ir geriausias. Tai, kas prarastos esaties 
laike yra labiausiai nutolę, atrastos esaties laike yra arčiausiai. 

Taigi trečiasis būvis: civilizuotas žmogus ir raidinis raštas. Būtent čia 
ryškiausiai ir svariausiai įstatymas pamaino prigimtį, o raštas - šneką. Ir 
vienu, ir kitu atveju pakaitalas yra reprezentacija. Prisiminkime ištrauką 
iš skyrelio Tarimas: 


Kalbos sukurtos tam, kad jomis būtų šnekama, o raštas yra vien šnekos 
pakaitalas... Mintis nagrinėjama pasitelkus šneką, o šneka - pasitelkus 
raštą. Šneka reprezentuoja mąstymą konvenciniais ženklais, o raštas lygiai 
taip pat reprezentuoja šneką. Tad rašymo menas - tai viso labo įtarpintas 
mąstymo reprezentavimas - bent jau garsinėse kalbose, kurios vienintelės 
prieinamos mums vartoti. 


Papildomo reprezentavimo procesas priartėja prie kilmės nuo jos nu- 
toldamas. Visiškas susvetimėjimas yra visiškas esaties sau pakartotinis pa- 
sisavinimas. Raidinis raštas, reprezentuodamas reprezentantą, būdamas 
pakaitalo pakaitalu, sustiprina reprezentavimo galią. Prarasdamas šiek 
tiek daugiau esaties, jis ją geriau atstato. Būdamas labiau fonografiškas 
nei antrojo būvio raštas, raidinis raštas gali geriau nusitrinti priešais 
balsą, labiau leisti jam būti. Politinėje sąrangoje visiškas susvetimėjimas, 
vykstantis, kaip sakoma darbe Socialinė sutartis, „be jokių išlygų, „pa- 
deda laimėti prarastą dalį ir daugiau jėgų, leidžiančių išsaugoti turimus 
dalykus“ (I knyga, p. 361). Žinoma, su sąlyga, kad išėjimas iš ankstesnio 
būvio (kraštutiniu atveju - iš grynos gamtos būvio) nepastūmės žmogaus 
į būvį iki kilmės (o tai visuomet įmanoma) ir, atitinkamai, „jei piktnau- 
džiavimas šiuo nauju būviu nepastūmės jo dar žemiau už tą būvį, iš kurio 
jis išėjo“ (p. 364). 

Taigi susvetimėjimas be išlygų yra reprezentavimas be išlygų. Jis vi- 
siškai atplėšia esatį nuo jos pačios ir visiškai ją re-prezentuoja jai pačiai. 
Blogis visuomet turi reprezentuojančio susvetimėjimo, savastį atiman- 
čios reprezentacijos pavidalą, todėl visas Rousseau mąstymas šia prasme 
yra tiek kalbinio, tiek politinio reprezentavimo! kritika. Tačiau tuo pat 


' Politiniame kontekste reprezentavimą reikia suprasti visų pirma atstovavimo prasme (apie 
žodžio „reprezentacija“ daugiareikšmiškumą žr. skyrelio Išorė ir vidus i vert. paaiškinimą, 
p. 50). Taigi toliau vartojamas reprezentuojamojo ir reprezentanto sąvokas galima būtų 
versti tiesiog kaip „atstovaujamas“ ir „atstovaujantis“ ar tiesiog „atstovas“. Tačiau vertime 
paliekama lotyniška šaknis, nes Derrida, sekdamas Rousseau, kalbinę reprezentaciją sieja 
su socialine-politine, tarp jų nedarydamas skirtumo, be to, abiem atvejais jis siekia išlaikyti 
visą žodžio „reprezentacija“ daugiareikšmiškumą. 

metu - ir čia atsispindi visa metafizikos istorija — ši kritika gyvuoja kaip 
reprezentavimo naivumas. Ji suponuoja, kad reprezentacija seka po pir- 
minės esaties ir kartu atstato galutinę esatį. Nekeliamas klausimas, kas 
atsitinka su esatimi ir su reprezentacija esatyje. Kritikuojant reprezenta- 
ciją kaip esaties netektį, laukiant iš jos pakartotinio esaties pasisavinimo, 
paverčiant reprezentaciją atsitiktinumu ar priemone, prezentacijos ir 
reprezentacijos perskyra priimama kaip akivaizdybė ir domimasi vien šio 
skilimo padariniu. Kritikuojant ženklą, signifikato ir signifikanto skirtis 
priimama kaip akivaizdybė ir padarinys. Kitaip sakant, neapmąstomas 
(vėlesni kritikai to taip pat nepadaro, jie pačiame padarinyje apverčia šią 
schemą ir reprezentanto logiką supriešina su reprezentuojamojo logika) 
skirties padarinį produkuojantis procesas - keista skirsmo grafika. 

Tad visai nekeista, kad trečiasis būvis (civilizuota visuomenė ir raidy- 
nas) aprašomas pagal schemas, kurios taip pat veikia ir darbe Socialinė 
sutartis bei Laiške dAlembert ui. 

Šventėje ar politiniame susirinkime „susibūrusios tautos“ šlovinimas 
visuomet pasirodo kaip reprezentacijos kritika. Tiek valstybėje, tiek kal- 
binėje sistemoje (šnekoje ar rašte), tiek menuose įteisinanti instancija yra 
asmeniškai esantis reprezentuojamasis - tai teisėtumo šaltinis ir sakrali 
kilmė. Perversiškumas atsiranda tada, kai reprezentantas ar signifikantas 
sakralizuojamas. Suverenumas — tai esatis ir mėgavimasis esatimi. „Tuo 
metu, kai Tauta yra teisėtai susibūrusi ir suformuoja suverenų kūną, liau- 
jasi bet kokia Valdžios jurisdikcija, laikinai sustabdoma vykdomoji val- 
džia, ir Paskutiniojo piliečio asmuo yra toks pat sakralus bei neliečiamas 
kaip ir pirmojo Valdžios atstovo, nes ten, kur esama Reprezentuojamojo, 
nebėra Repezentanto.“ (Socialinė sutartis, p. 427-428). 

Visose sąrangose reprezentanto galimybė reprezentuotą esatį ištinka 
kaip blogis gėrį arba istorija kilmę. Signifikantas-reprezentantas - tai 
katastrofa. Be to, jis visuomet savaime „naujas“, kad ir kokioje epochoje 
pasirodytų. Jis yra modernybės esmė. „Reprezentantų idėja yra nau- 
jųjų laikų idėja“ - šią Rousseau frazę reikia suprasti daug plačiau nei 
ją supranta pats Rousseau (p. 430). Visiškos politinės laisvės esama tik 
tuo metu, kai reprezentanto galia laikinai sustabdoma ir atiduodama 
reprezentuojamajam: „Kad ir kaip būtų, tuo metu, kai Liaudis išsirenka 
Reprezentantus, ji nebėra laisva, jos nebelieka“ (p. 431). 

Tad reikėtų pasiekti tokį tašką, kuriame šaltinis užsilaiko, sugrįžta į 
save ar pakyla iki savęs netarpiškai mėgaudamasis savimi be jokio susve- 
timėjimo, be jokios reprezentavimo galimybės būdamas sau suverenus. 

Politinėje sąrangoje šis šaltinis apibrėžiamas kaip valia: „Suverenumas 
negali būti reprezentuojamas dėl tos priežasties, kad negali būti susveti- 
minamas. Suverenumas - tai iš esmės visuotinė valia, o valia negali būti 
reprezentuota: arba ji yra ji pati, arba tai kita valia, ir nėra jokio vidurio“ 
(p. 429). „...Suverenas, kuris tėra kolektyvinė būtybė, gali reprezentuoti 
tik pats save. Galima perduoti valdžią, bet ne valią.“ (P. 368). 
Reprezentantas, kaip pagedimo principas, nėra pats reprezentuoja- 
masis, jis tėra reprezentuojamojo reprezentantas. Reprezentantas nėra 
tas pats, kas jis pats yra. Būdamas reprezentantu, jis nėra ir tiesiog repre- 
zentuojamojo kitas. Esaties reprezentanto ar pakaitalo blogis nėra nei tas 
pats, nei kitas. Jis atsiranda skirsmo metu, kai suvereni valia deleguojama 
ir, atitinkamai, rašomas įstatymas. Tuomet visuotinė valia rizikuoja tapti 
perduota galia, paskira valia, pirmenybės teikimu, nelygybe. Įstatymą 
gali pakeisti dekretas, t. y. raštas: paskiras valias reprezentuojančiuose 
dekretuose „visuotinė valia tampa nebyli“ (Socialinė sutartis, p. 438). Ir 
vis dėlto socialinės sutarties sistema, kurią grindžia už raštą bei repre- 
zentavimą ankstesni dalykai, negali išvengti raidės keliamos grėsmės. 
Štai kodėl, priverstas pasitelkti į pagalbą reprezentaciją, „politinis kūnas, 
kaip ir žmogaus kūnas, pradeda mirti nuo pat gimimo ir nešioja savyje 
savo paties destrukcijos priežastis“ (p. 424. III knygos XI skyriumi „Apie 
politinio kūno mirtį“ prasideda visi vėlesni samprotavimai apie repre- 
zentaciją). Raštas yra nelygybės kilmė!. Tai akimirka, kai visuotinė valia, 
kuri pati savaime negali klysti, užleidžia vietą sprendiniui, kuris gali ją 
paskatinti „paskirų valių pagundoms“ (p. 380). Tad reikia aiškiai atskirti 
įstatymų leidimo suverenumą nuo galios rašyti įstatymus. „Kai Likurgas 
davė įstatymus savo tėvynei, jis išsižadėjo karališkos valdžios...“ „Taigi 
rašantis įstatymus žmogus neturi arba neturi turėti jokios įstatymų leidi- 
mo teisės, o pati liaudis, net jei to ir norėtų, negali atsisakyti šios niekam 
neperduodamos teisės.“ (P. 382-383). Vadinasi, absoliučiai būtina, kad 
visuotinę valią išreikštų niekieno neįgalioti balsai. Ji „turi įstatyminę 
galią“, kai ją deklaruoja „tautos kūno“ balsas, kuriame ji yra nedaloma. 
Antraip ji skyla į paskiras valias, į valdžios aktus, į dekretus“ (p. 369). 

' Kiti nepasitikėjimo pavyzdžiai, kurį Rousseau jautė viskam, kas socialiniame bei politiniame 
gyvenime aptariama raštu: 1) Venecijoje: „Čia deramasi su nematoma valdžia ir visuomet 
raštu, o tai verčia būti itin apdairiam'; 2) „Kai norima pateikti chimeriškumo pavyzdį, kal- 
bama apie Platono įstatymus, bet jei Likurgas savo įstatymus būtų pateikęs vien raštu, man 
jie pasirodytų dar labiau chimeriški“ (Emilis, p. 10); 3) „Nežinau, kaip tai atsitinka, bet žinau 
gerai, kad kuo kruopščiau registracinėse bei apskaitos knygose užfiksuojami veiksmai, tuo 


jose daugiau sukčiavimo.“ J. de Maistre'as pasakys: „Esminiai dalykai niekuomet neužrašomi 
ir negali būti užrašomi nesukėlus pavojaus valstybei“. 

Tačiau gamtinį būvį nutraukusi katastrofa pradeda suartinantį nutoli- 
mo procesą: tobula reprezentacija turėtų re-prezentuoti tobulai. Ji atstato 
esatį ir nusitrina kaip absoliuti reprezentacija. Šis procesas neišvengia- 
mas!. Atvaizdo telos - būti nepastebimam. Kai tobulas atvaizdas nebėra 
kas nors kita nei daiktas, jis išsaugo ir atstato pirmapradę daikto esatį. 
Ciklas neturi ribų: reprezentuojamas reprezentacijos šaltinis, atvaizdo 
kilmė savo ruožtu gali reprezentuoti savo reprezentantus, pakeisti savo 
substitutus, pamainyti savo pakaitalus. Užsidariusi savyje, sugrįžtanti 
į save, reprezentuojanti save pačią, suvereni esatis tokiu atveju (ir vis 
dar) tėra pakaitalo pakaitalas. Būtent taip Samprotavimas apie politinę 
ekonomiką apibrėžia „visuotinę valią - visų įstatymų šaltinį ir pakaitalą, 
į kurią reikia visuomet įsiklausyti, kai trūksta įstatymų“ (p. 250. Kursy- 
vas mūsų). Ar gryno įsakymo sąranga, liaudžiai sugrąžinanti jos laisvę, 
o esačiai - jos suverenumą, nėra natūralios sąrangos pakaitalas tada, 
kai jai ko nors trūksta? Kai pakaitalas atlieka savo paskirtį ir užpildo 
trūkumą, nebėra blogio. Bedugnė - tai tuštuma, galinti pasilikti žiojėti 
tarp prigimties nepakankamumo ir pakaitalo vėlavimo: „Gėdingiausios 
žmonių netvarkos ir didžiausio jų skurdo laikai buvo tada, kai naujos 
aistros nuslopino natūralius jausmus ir žmogaus protas buvo dar nepa- 
kankamai pažengęs, kad prigimties procesus galėtų pamainyti išminties 
maksimomis“.* Pakaitalo žaismas neturi ribų. Nuorodos nurodo į nuo- 
rodas. Taigi visuotinė valia, tas „dangiškas balsas“ (Samprotavimas apie 
politinę ekonomiką, p. 248) yra prigimties pakaitalas. Tačiau kai katastrofa 
vėl pasikartoja ir visuomenė degraduoja, prigimtis gali pamainyti savo pa- 
kaitalą. Tačiau tuomet tai bloga prigimtis, „tuomet pareigos balsą, nutilusį 
širdyse, valdantieji priversti pamainyti siaubo riksmu arba akivaizdaus 
intereso masalu“ (p. 253. Kursyvas mūsų). 


! Štai kodėl Rousseau pripažįsta reprezentantų būtinybę, kartu ją apgailėdamas. Žr. Svarstymai 
apie Lenkijos valdžią [Les Considėrations sur le Gouvernement de Pologne]: jis čia siūlo itin 
dažną reprezentantų kaitą, idant juos „sugundyti būtų sunku ir brangiai kainuotų“. Šis pa- 
siūlymas artimas veikale Socialinė sutartis suformuluotai taisyklei, pagal kurią „Valdovas turi 
dažnai viešai pasirodyti“ (p. 426). Taip pat plg. Derathė, Rousseau ir politinis jo laikotarpio 
mokslas (p. 277 ir t.). 

Kokiai logikai paklūsta Rousseau, šitaip pateisindamas reprezentacijos neišvengiamumą ir 
tuo pat metu ją pasmerkdamas? Ogi būtent reprezentavi mo logikai: didėjant jos atnešamam 
blogiui, jai tampant reprezentatyvesne, reprezentacija atstato tai, ką ji slepia - reprezentuo- 
jamojo esatį. Tai logika, pagal kurią reikia stengtis „patį blogį paversti jį gydančiu vaistu“ 
(Ištrauka iš Prigimtinis būvis, p. 479) ir pagal kurią konvencija galiausiai susijungia su 
prigimtimi, vergovė - su laisve ir t. t. („Kaip! Laisvę galima išsaugoti tik remiant vergovę“ 
Galbūt. Du kraštutinumai susiliečia.“ Socialinė sutartis, p. 431). 

2 Apie gamtinį būvį, p. 478. Žr. taip pat Emilis, p. 70. 

Šis pakaitalo žaismas, t. y. visuomet atvira katastrofinio regreso ir 
progreso neigimo galimybė, skatina susimąstyti ne tik apie Vico ricor- 
si'. Susietas su tuo, ką mes pavadinome geometrine regresija, jis leidžia 
istorijai išvengti begalinės hėgeliško tipo teleologijos. Manydamas, kad 
istorija tam tikru būdu gali visuomet liautis progresavusi (ir netgi turi 
progresuoti regresuodama), (vėl) sugrįžti atgal į savo praeitį, Rousseau 
nemano, kad „mirties darbas“, skirties žaismas ir negatyvumas! turi pa- 
dėti tiesai dialektiškai išsipildyti paruzijos horizonte. Tačiau visus šiuos 
teiginius galima apversti. Toks Rousseau įsitikinimas, kad nėra begalinio 
proceso, išryškėja taip pat ir tam tikros apvaizda paremtos teologijos fone. 
Jam interpretuojant save, šis įsitikinimas nusitrina kitoje plotmėje, kur 
istoriškumas ir negatyvumas redukuojami į atsitiktinumą. Šį įsitikinimą 
taip pat galima interpretuoti ir begalinio esaties atstatymo horizonte, ir 
t. t. Uždarame metafizikos lauke tai, ką čia keliais štrichais pateikiame 
kaip begalinį „rusoistinių “ir „hėgelinių“ idėjų apsikeitimą vietomis (gali- 
ma būtų pateikti daugybę kitų pavyzdžių), paklūsta dėsniams, įrašytiems 
į visas mūsų jau primintas sąvokas. Šiuos dėsnius galima formalizuoti ir 
tai iš tiesų padaroma. 

Tai, ką sakėme apie politinę sąrangą, galioja ir grafinei sąrangai. 

Perėjimas prie fonetinio rašto yra papildomas reprezentatyvumo 
laipsnis ir kartu visiška permaina reprezentavimo struktūroje. Tiesiogi- 
nė, arba hieroglifinė, piktografija reprezentuoja daiktą, arba signifikatą. 
Ideofonograma reprezentuoja jau tam tikrą signifikanto ir signifikato 
mišinį. Ji jau atvaizduoja kalbą. Visi rašto istorikai šį momentą laiko 
fonetizavimo gimimu (pavyzdžiui, kai naudojamės rebusu su transferu’): 
ženklas, reprezentuojantis sąvoka įvardijamą daiktą, liaujasi nurodęs 
į sąvoką ir išsaugo vien garsinio signifikanto vertę. Jo signifikatas tėra 
fonema, pati nebeturinti jokios prasmės. Tačiau dar iki šio susiskaidymo 
ir nepaisant „dvigubos konvencijos“, reprezentavimas yra reprodukavi- 
mas: jis neskaidydamas urmu atkartoja visą signifikanto ir signifikato 


„sugrįžimai“ (ital.). 

Aliuzija į pamatines Hegelio istorijos sampratos sąvokas. 

Apie rebusą žr. šios knygos p.125. Vico, kuris taip pat išskiria tris rašto būvius ar etapus, kaip 
pirmojo rašto pavyzdį (ideografinio arba hieroglifinio, „spontaniškai atsiradusio“ ir „savo 
kilme neturinčio nieko bendra su konvencija“ rašto pavyzdį) tarp kitų pavyzdžių pateikia 
„Pikardijos rebusą“. „Antroji rašto forma taip pat yra visiškai spontaniška: tai simbolinis arba 
herojinių emblemų raštas“ (herbai, heraldiniai ženklai, „nebylūs atvaizdai, kuriuos Homeras 
vadina onuaTa - ženklai, kuriais naudojasi herojai rašydami“). „Trečioji rašto forma - raidinis 
raštas“ (Naujasis mokslas, 3, 1, p. 61-62, 181-182, 194, į pranc. k. vert. Chaix-Ruy.) 

masę. Šis sintetinis reprezentavimo pobūdis - tai ideofonogramos, kuri 
„atvaizduoja balsus“, piktografinis likutis. Ir fonetinis raštas veikia tam, 
kad jį redukuotų. Užuot naudojęsis signifikantais, turinčiais tiesioginį 
ryšį su sąvokiniu signifikatu, jis analizuoja garsus ir naudoja tam tikra 
prasme bereikšmius signifikantus. Savaime jokios prasmės neturinčios 
raidės ženklina vien elementarius garsinius signifikantus, kurie įgauna 
prasmę tik susijungę pagal tam tikras taisykles. 

Analizė, pamainanti piešimą ir pasiekusi tam tikrą bereikšmiškumo 
laipsnį - tai raidynui ir civilizuotai visuomenei būdingas racionalumas. 
Absoliutus reprezentanto anonimiškumas ir absoliutus savasties pra- 
radimas. Raidyno kultūra ir civilizuoto žmogaus atsiradimas atitinka 
žemdirbio epochą. O žemdirbystė, nepamirškime, suponuoja pramonę. 
Bet kaip gi tuomet paaiškinti užuominą į prekeivį, apie kurį nė karto 
nebuvo užsiminta trijų būvių klasifikacijoje ir kuris, atrodo, neturi jam 
priklausančios epochos? 


Trečiasis [rašymo būdas - J. D.] suskaido kalbantį balsą į apibrėžtą ele- 
mentarių dalelių skaičių, - kartais susijusių su balsu, kartais artikuliuotų 
[balsių ir priebalsių pavidalu - J. D.], - iš kurių galima suformuoti visus 
įmanomus žodžius bei skiemenis. Šis rašymo būdas (mūsų raštas) turėjo 
būti išgalvotas prekiaujančių žmonių, kurie keliaudami po įvairias šalis ir 
kalbėdami įvairiomis kalbomis, buvo priversti išrasti visoms joms bendrus 
ženklus. Juk čia šneka ne atvaizduojama, bet būtent analizuojama. 


Prekeivis išranda grafinių ženklų sistemą, kuri iš principo nebesusijusi 
su jokia konkrečia kalba. Šis raštas iš principo gali transkribuoti bet kokią 
kalbą apskritai. Jis pranašesnis savo universalumu, tad palankus prekybai 
ir „palengvina bendravimą su kitomis kalbomis kalbančiomis tautomis“. 
Tačiau vos tik išsilaisvina iš kiekvienos konkrečios kalbos, jis yra tobulai 
pajungiamas kalbai apskritai. Tai iš principo universalus fonetinis raštas. 
Jo neutralus skaidrumas kiekvienai kalbai suteikia jos pačios formą ir 
laisvę. Raidinis raštas susijęs vien su grynais reprezentantais. Tai sistema 
signifikantų, kurių signifikatai yra signifikantai - fonemos. Ženklų cirku- 
liavimas čia be galo palengvinamas. Raidinis raštas yra pats nebyliausias, 
nes jis tiesiogiai neišsako jokios kalbos. Tačiau kad ir būdamas svetimas 
balsui, jis yra jam ištikimiausias, jis jį gerausiai reprezentuoja. 


' Kitaip sakant, raidinio rašto signifikantai yra raidės, žyminčios garsus, kurie raidžių atžvilgiu 
yra signifikatai. Tačiau garsai, kaip fonemos, savo ruožtu yra signfikantai sąvokų, konceptų 
atžvilgiu. 

Tai, jog raštas nepriklauso nuo empirinės sakytinių kalbų įvairovės, 
patvirtina tam tikrą jo tapsmo autonomiją. Raštas gali atsirasti ne tik 
vėliau ar anksčiau, neprikausomai nuo „tautų amžiaus, pamažu ar stai- 
ga!. Dar daugiau, jis niekaip neišvedamas iš kalbos. Iš visų sistemų tai 
labiausiai galioja raidiniam raštui, kuris yra nepriklausomas nuo jokios 
kalbos. Taigi galima pasiskolinti grafinius ženklus ir be jokio nuostolio 
iškeldinti juos už kultūros bei kalbos, iš kurios jie kilo, ribų. „...Nors grai- 
kų raidynas kyla iš finikiečių raidyno, tai anaiptol nereiškia, kad graikų 
kalba kilusi iš finikiečių kalbos.“ 

Šis analitinio arbitralių ženklų cirkuliavimo abstrahavimo procesas 
panašus į tą abstrahavimo procesą, kurio metu formuojasi pinigai. Pinigai 
pakeičia daiktus jų ženklais. Ne tik vienos visuomenės viduje, bet ir tarp 
skirtingų kultūrų ar tarp skirtingų ekonominių struktūrų. Štai kodėl rai- 
dynas yra susijęs su prekyba. Jis turi būti suprastas piniginės ekonominio 
racionalumo sistemos viduje. Kritiškas pinigų aprašymas - tai kartu ir 
tikslus samprotavimo apie raštą apmąstymas. Abiem atvejais daiktas 
pakeičiamas anoniminiu pakaitalu. Kaip sąvoka išsaugo tik tai, kas tarp 
skirtingų daiktų yra panašaus, kaip pinigai suteikia „bendrą matą“? nepa- 
matuojamiems objektams, idant šie būtų paversti prekėmis, lygiai taip ir 
raidinis raštas transkribuoja heterogeniškus signifikatus - gyvas kalbas į 
arbitralių ir bendrų signifikantų sistemą. Šitaip jis pradeda grėsti gyvybei, 
kurią pats skatina cirkuliuoti. Jei „ženklai skatina ignoruoti daiktus“, 
kaip apie pinigus sakoma veikale Emilis’, tuomet daiktai labiausiai ir 


! Tai Duclos teiginys: „Raštas (turiu omenyje garsinį raštą), skirtingai nei kalba, neatsirado 
pamažu ir nejučia, jis egzistavo daugybę amžių prieš savo gimimą ir gimė staiga kaip šviesa“. 
Nubrėžęs ikiraidinių raštų istoriją, Duclos apeliuoja į „genialų atradimą“: „Toks šiandien 
yra kinų raštas, kuris atitinka idėjas, o ne garsus, o pas mus tokie yra arabų matematiniai 
ženklai bei skaičiai. Toks raštas neturėjo nė menkiausio ryšio su dabartiniu raštu. Ir tuomet 
vienas sėkmingas ir giliamintis genijus pajuto, jog kalbėjimas, kad ir kaip įvairiai bei išplė- 
totai galėtų išreikšti idėjas, iš tiesų yra sudarytas viso labo iš gana nedidelio skaičiaus garsų 
ir kiekvienam iš jų tereikia suteikti reprezentuojantį ženklą. Pagalvoję pamatysime, kad šis 
menas, vos tik buvo sugalvotas, turėjo kone tuo pat metu būti ir suformuotas, o tai dar kartą 
parodo, kokia didelė turi būti jo išradėjo šlovė... Daug paprasčiau buvo suskaičiuoti visus 
konkrečios kalbos garsus negu atrasti, kad juos galima skaičiuoti. Vienas dalykas reikalauja 
genialaus atradimo, o kitam pakanka paprasto dėmesio.“ (Op. cit., p. 421-423). 

Emilis, p. 218. Rousseau čia pateikia pinigų kilmės, jų būtinybės ir jų keliamo pavojaus 
teoriją. 

Ibid. Politiniuose fragmentuose taip pat rašoma: „Auksas ir sidabras kaip ženklai, reprezen- 
tuojantys medžiagas, į kurias jie yra iškeisti, patys savaime neturi jokios absoliučios vertės...“ 
„Nors sidabriniai patys savaime neturi jokios realios vertės, dėl nebylaus susitarimo įgauna 
vertę tose šalyse, kuriose jais naudojamasi...“ (P. 520). O darbe Svarstymai apie Lenkijos 
valdžią: „Iš esmės pinigai nėra turtas, jie tėra turto ženklas. Reikia dauginti ne ženklus, o re- 
prezentuojamus daiktus“ (p. 1008). Veikale Socialinė sutartis (III knyga) kaip tik XV skyriaus 

užmirštami vartojant tobulai abstrakčius ir arbitralius ženklus - pinigus 
ir fonetinį raštą. 

Taigi sekdamas tuo pačiu grafiku, raidynas įveda papildomą repre- 
zentatyvumo laipsnį, žymintį analitinio racionalumo pažangą. Šį kartą 
į dienos šviesą iškeliamas grynas (visiškai arbitralus) ir pats savaime 
bereikšmis signifikantas. Šis bereikšmiškumas — tai negatyvi, abstrakti, 
formali universalumo ar racionalumo pusė. Tad tokio rašto vertė yra 
dviprasmė. Pačiame archaiškiausiame rašto lygmenyje egzistavo tam 
tikra prasme natūralus universalumas - piešimas, kuris, kaip ir raidinis 
raštas, nesusijęs su jokia konkrečia kalba. Piešimas yra savotiškas uni- 
versalus raštas, nes gali reprodukuoti bet kokį juslinį buvinį. Tačiau jis 
nepriklauso nuo konkrečių kalbų ne dėl atstumo, esančio tarp jo ir jo 
modelio, bet dėl jį su modeliu siejančio imituojančio artumo. Iš pažiūros 
universalus, piešimas kartu yra ir visiškai empirinis, įvairialypis, kintantis 
kaip jusliniai individai, kuriuos jis atvaizduoja nepaisydamas jokio kodo. 
Tuo tarpu idealus fonetinio rašto universalumas, priešingai, priklauso 
nuo begalinio jo atstumo tiek garso (pirmojo šio rašto signifikato, kurį 
jis Žymi arbitraliai), tiek ir šneka ženklinamos prasmės atžvilgiu. Tarp 
šių dviejų polių universalumas prarandamas. Sakome „tarp šių dviejų 
polių“, nes, kaip jau parodėme, gryna piktografija ir gryna fonografija yra 
dvi proto idėjos. Grynos esaties idėjos: pirmuoju atveju reprezentuojamo 
daikto esatis tobuloje jo imitacijoje, antruoju atveju - pačios šnekos esatis 
sau. Kiekvienu atveju signifikantas tarsi būtų linkęs nusitrinti signifikato 
esaties akivaizdoje. 

Visoje metafizikoje, pradedant Platonu, rašto vertinimas susijęs su 
šiuo dviprasmiškumu. Ir Rousseau tekstas priklauso šiai [metafizikos] 
istorijai, kurioje jis artikuliuoja išskirtinę epochą. Kadangi balsinis raštas 
yra racionalesnis, teisingesnis, tikslesnis, aiškesnis, jis atitinka labiausiai 
civilizuotą kultūrą. O kadangi šis raštas geriau nei bet koks kitas nusitrina 
galimos balso esaties akivaizdoje, jis ją geriau reprezentuoja ir leidžia jai 
nebūti patiriant mažiausiai nuostolių. Šiam raštui, kaip ištikimam balso 
tarnui, teikiama pirmenybė kitose visuomenėse vartojamų raštų atžvilgiu, 
tačiau taip, kaip teikiama pirmenybė vergui, o ne barbarui, be to, tuo pat 
metu jo baiminantis kaip mirties mašinos. 


apie deputatus ar atstovus pradžioje pinigai pasmerkiami kaip pavergimo galia: „Duokite 
pinigų ir netrukus jūs gausite geležinius pančius“. 

Žr. taip pat J. Starobinski, Skaidrumas ir kliūtis, p. 129 ir t. ir knygos Išpažinimai (Pléiade, I) 
3 leidėjų paaiškinimą p. 37. 

Mat šio rašto racionalumas nutolina nuo jausmo ir giedojimo, t. y. 
nuo kalbos gyvos kilmės. Jis progresuoja atsiradus priebalsiams. Ati- 


tikdamas geresnę socialinių institucijų sandarą, jis suteikia priemonių 


lengviau apsieiti be susibūrusios tautos suverenios esaties. Tad jis linkęs 
atstatyti natūralų išsibarstymą. Raštas natūralizuoja kultūrą. Jis yra toji 
ikikultūrinė galia, kuri veikia kaip kultūrinė artikuliacija ir kartu siekia 
nutrinti kultūroje jos pačios atvertą skirtį. Politinis racionalumas, - fak- 
tinis, o ne principinis racionalumas, kuris aprašomas veikale Socialinė 
sutartis, - palankus raštui ir kartu žmonėms išsibarstyti. 

Apie rašto paplitimą, jo taisyklių mokymą, jo instrumentų bei objektų 
gaminimą Rousseau mąsto kaip apie politinį pavergimą. Kaip tik šią mintį 
bus galima perskaityti ir knygoje Liūdnieji tropikai'. Kai kurios valdžios 
suinteresuotos, kad kalba prisloptų, kad nebebūtų galima tiesiogiai kal- 
bėti su suverenia tauta. Piktnaudžiavimas raštu — tai piktnaudžiavimas 
politika. Politinis piktnaudžiavimas veikiau yra piktnaudžiavimo raštu 
„priežastis“: 

„kalba, tobulėdama knygose, genda kalbant. Ji yra aiškesnė rašant ir pa- 
slaptingesnė šnekant. Sintaksė grynėja, o harmonija dingsta; prancūzų 
kalba diena po dienos tampa filosofiškesnė ir mažiau iškalbinga: netrukus 
ji tiks vien skaityti ir visa jos vertė slypės bibliotekose. 

Šio piktnaudžiavimo priežastis, kaip jau buvau sakęs kitur [paskutiniajame 
Esė skyrelyje - J. D.], susijusi su tam tikru pavidalu, kurį įgavo valdžia, ir 
dėl kurio tautai sakoma tik tai, kas su ja mažiausiai susiję ir ką ji mažiau- 
siai stengiasi išgirsti - pamokslai, akademinės kalbos (Ištrauka iš skyrelio 
Tarimas, p. 1249-1250). 


Politinis decentralizavimas, suverenumo išsklaidymas ir išcentravi- 
mas paradoksaliai reikalauja vienos sostinės, vieno uzurpavimo ir sub- 
stitucijos centro. Kaip priešprieša autarchiškiems antikos miestams, kurie 
buvo savo pačių centras ir kuriuos palaikė gyvi balsai, moderni sostinė 
visuomet yra rašto monopolis. Joje valdoma rašytais įstatymais, dekretais 
ir literatūra. Kaip tik tokį vaidmenį Rousseau priskiria Paryžiui tekste 
apie Tarimą. Nepamirškime, kad veikale Socialinė sutartis suvereni tautos 
veikla ir sostinės egzistavimas laikomi nesuderinamais dalykais. Ir pa- 
našiai kaip reprezentantų atveju, nors ir neįmanoma apsieiti be sostinės, 


' C. Lėvi-Strausso, laikiusio save Rousseau „mokiniu“, knyga. 
i raison - šis žodis taip pat reiškia ir „pagrindas“, „protas“. 

šį blogį reikia pagydyti dažnai jį keičiant. O tai tolygu įbalsinti raštą: „Ir 
vis dėlto, jei neįmanoma sumažinti valstybės ribų, lieka dar viena gali- 
mybė. Norint nekentėti nuo sostinės, reikia priversti valdžią posėdžiauti 
kiekviename mieste paeiliui ir taip pat surinkti kiekvienoje vietoje visus 
šalies deputatus“! (p. 427). Rašto instancija turi taip nusitrinti, kad su- 
verenios tautos žmonės neturėtų net rašyti vieni kitiems, jie turi susiburti 
spontaniškai, be jokio kitokio „formalaus šaukimo“. O tai suponuoja, - ir 
tai kaip tik ir yra raštas, kurio Rousseau nenori skaityti, - kad tam turėtų 
egzistuoti „fiksuoti ir periodiški“ tautos susirinkimai, kurių „niekas ne- 
galėtų sugriauti nei atidėti, o tam reikalui turėtų būti „pažymėta diena“. 
Ši diena turėtų būti pažymima žodžiu, nes vos tik čia būtų panaudotas 
raštas, jis įvestų uzurpaciją socialiniame kūne. Tačiau žymėjimas, kad ir 
kur jis atliekamas - ar tai nėra rašto galimybė? 


Teorema tr teatras 


Balso ir rašto istorija tarsi patalpinta tarp dviejų nebylių raštų, tarp dvie- 
jų universalumo polių, tarpusavyje susijusių kaip natūralumas su dirb- 
tinumu - tarp piktogramos ir algebros. Natūralumo ir dirbtinumo, ar 
arbitralumo, santykis pats yra pajungtas „susiliečiančių kraštutinumų“ 
dėsniui. Rousseau įtariai žiūri į raidinį raštą, bet jo galutinai nepasmerkia 
todėl, kad yra ir blogesnių atvejų. Struktūriniu požiūriu raidinis raštas 
šioje istorijoje tėra priešpaskutinis etapas. Jo klastai ribota. Nors ir atsietas 
nuo bet kokios konkrečios kalbos, jis vis dėlto dar nurodo į phonė ar į 
kalbą apskritai. Kaip fonetinis raštas jis išlaiko esminį ryšį su kalbančio 
subjekto apskritai, su transcendentalinio kalbėtojo esatimi, su balsu kaip 
gyvybės, girdinčios save kalbanti, esatimi sau. Šia prasme fonetinis raštas 
nėra absoliutus blogis. Tai nėra mirties raštas". Ir vis dėlto jis ją skelbia. 
Tiek, kiek šis raštas pamažu šaltėja, atsiradus priebalsėms, jis leidžia 
numatyti šnekos įšalą, nulinį laipsnį - balsių išnykimą, mirusios kalbos 
raštą. Priebalsė, kurią užrašyti yra lengviau negu balsę, pradeda šią balso 
baigtį universaliame rašte, algebroje: 


! Žr. taip pat Konstitucijos projektas Korsikos salai |Le projet de constitution pour la Corse], 
p. 911-912. 

' artifice - šis žodis („klasta“, „gudrybė“) yra bendrašaknis su žodžiu lartificiel - „dirbtinumas“. 

“` une vie qui sentend parler - apie sentendre-parler žr. skyrelio Programa iv vert. paaiškinimą, 
p. 17. 

"i la lettre de mort - lettre reiškia ir „raidė“, ir „raštas“, tad čia galima versti ir „mirties raidė“ 
ar „mirtina raidė“. 

Būtų nesunku vien iš priebalsių sukurti aiškią kalbą, kuria būtų galima 
rašyti, bet ne kalbėti. Algebra turi kažką bendra su tokia kalba. Kai kokios 
nors kalbos rašyba aiškesnė nei tarimas, tai rodo, kad ta kalba yra labiau 
rašytinė nei šnekamoji. Tokia galėjo būti egiptiečių išminčių kalba. Tokios 
mums yra mirusios kalbos. Tose kalbose, kuriose pilna nereikalingų prie- 
balsių, netgi atrodo, kad raštas buvo pirmesnis už šneką. Ir kam tokiu atveju 
nekiltų mintis apie lenkų kalbą? (VII skyrius). 


Universalūs ženklai, visiškai konvencionaliu tapęs raštas, nutraukęs 
bet kokį ryšį su šnekamąja kalba - štai absoliutus blogis. Šalia Port- 
Royalio logikos, Lockeo Esė, Malebrancheo ir Descarteso Leibnizas buvo 
vienas iš pirmųjų filosofinių Rousseau skaitinių!. Jis cituojamas ne Esė, 
bet ištraukoje apie Tarimą. Traktate Emilis apie jį kalbama su tokiu pačiu 
nepasitikėjimu, kaip ir apie „Raymondo Lulle'io meną“. 


Kalbos sukurtos tam, kad jomis būtų šnekama, o raštas tėra šnekos pa- 
kaitalas. Esama kelių tik mokslui būdingų kalbų, kurios yra vien rašytinės 
ir kuriomis negalima šnekėti, o piliečių gyvenime jos nevartojamos. Tokia 
yra algebra, tokia, be abejo, buvo universali kalba, kurios siekė Leibnizas. Ji 
veikiausiai būtų buvusi patogesnė Metafizikui nei Amatininkui (p. 1249). 


Tad universalus mokslo raštas esąs visiškas susvetimėjimas. Reprezen- 
tanto autonomija tampa absurdiška: ji pasiekė savo ribą ir nutraukė ryšį 
su bet kokiu reprezentuojamuoju, su bet kokia gyva kilme, su bet kokia 
gyva esamybe. Jame išsipildo, t. y. pasiekia visišką tuštumą pamainomu- 
mas. Pakaitalas, kuris nėra nei tiesiog signifikantas, nei reprezentantas, 
neužima signifikato ar reprezentuojamojo vietos, kaip numato reikšmės 
ir reprezentacijos sąvokos arba žodžių „signifikantas“ ar „reprezentantas“ 
sintaksė. Pakaitalas pasirodo vietoj nepakankamumo, vietoj nesignifikato 
ir nereprezentuojamojo, vietoj ne-esaties'. Iki jo nėra jokios esamybės, 
prieš jį eina tik jis pats, t. y. kitas pakaitalas. Pakaitalas visada yra pakaitalo 
pakaitalas. Siekiama eiti nuo pakaitalo prie šaltinio, bet reikia pripažinti, 
kad pakaitalo esama šaltinyje. 

Ir pakaitalas visuomet yra iš karto algebriškas. Jame raštas, matomas 
signifikantas visada jau yra pradėjęs atsiskyrinėti nuo balso ir jį išstū- 
minėti. Šia prasme nefonetinis ir universalus mokslo raštas taip pat yra 


! Išpažinimai, p. 237 [p. 260]. 
' une non-prėsence - žr. skyrelio Esė vieta i vert. paaiškinimą, p. 219. 

ir teorema. Norint skaičiuoti, pakanka žiūrėti. Kaip sakė Leibnizas, ad 
vocem referri non est necesse. 

Šiuo tyliu ir mirtinu žvilgsniu kaip tikri bendrininkai susižvalgo moks- 
las ir politika, tiksliau, modernus politikos mokslas. „Raidė užmuša“ 
(Emilis, p. 226). 

Kur valstybėje surasti tą prarastą žvilgsnio ir balso vienovę? Kokioje 
erdvėje dar galima vienam kitą išgirsti“? Ar reginį"! su kalbėjimu sujun- 
giantis teatras negalėtų atstoti vienbalsio tautos susirinkimo? „Jau seniai 
su tauta kalbamasi tik knygomis, o ją dominantys dalykai gyvu balsu 
išsakomi teatre“ (Tarimas, p. 1250). 

Bet pačiame teatre veikia gilus reprezentavimo blogis. Teatras yra 
pats šis pagedimas. Mat scenai gresia ne kas kita kaip ji pati. Teatrinė 
reprezentacija išstatymo, sceninio pastatymo, pateikimo priešais prasme 
(būtent tai reiškia vokiška sąvoka Darstellung) yra užkrėsta papildančia 
re-prezentacija. Ši yra įrašyta pačioje reprezentavimo struktūroje, scenos 
erdvėje. Nesuklyskime, Rousseau galiausiai kritikuoja visai ne spektaklio 
turinį, ne juo reprezentuojamą prasmę (nors ją jis taip pat kritikuoja), 
bet pačią re-prezentaciją. Kaip ir politinėje sąrangoje, grėsmė reiškiasi 
reprezentanto pavidalu. 

Ir iš tikrųjų, pakalbėjęs apie teatro turinio - to, kas pastatyta scenoje, 
reprezentuojamo dalyko - kenksmingumą, Laiške d Alambert'ui Rousseau 
apkaltina reprezentavimą ir reprezentantą: „Be šių teatrinių efektų, atsi- 
randančių dėl reprezentuojamų dalykų, esama kitų, ne ką mažiau neiš- 
vengiamų, kurie tiesiogiai susiję su scena ir su reprezentuojančiais per- 
sonažais. Kaip tik su pastaraisiais [efektais] jau minėti Ženevos gyventojai 
sieja polinkį į prabangą, puošnumą bei lengvabūdišką gyvenimą, ir ne be 
pagrindo būgštauja, kad tai gali paplisti tarp mūsų“. Tad amoralumas 
priskiriamas pačiam reprezentanto statusui. Yda yra natūralus polinkis į 
tai. Normalu, kad reprezentanto amatu užsiimantis žmogus būna linkęs 
į išorinius bei dirbtinius signifikantus, į perversišką ženklų vartojimą. 
Prabanga, puošnumas ir lengvabūdiškas gyvenimas - tai ne vienur ar 
kitur išnyrantys signifikantai, tai paties signifikanto ar reprezentanto 
kenksmingumas. 


i „nebūtina remtis balsu“ (lot.). 
ï sentendre - galima versti „suprasti vienas kitą , „sutarti“ arba „save išgirsti“. Plačiau apie tai 
žr. skyrelio Programa iv vert. paaiškinimą, p. 17. 
ïi spectacle - prancūzų kalboje šis žodis turi ir bendresnę „reginio“, ir siauresnę „teatro spek- 
taklio“ prasmę. Čia jis bus verčiamas vienaip arba kitaip, priklausomai nuo konteksto. 
! Garnier leid., p. 168. Kursyvas mūsų. 

Iš čia - dvi pasekmės: 

1. Yra dvi publikai pasirodančių personažų rūšys, dviejų tipų reginio 
žmonės: viena vertus, oratorius ar pamokslininkas, kita vertus, aktorius. 
Oratorius ar pamokslininkas reprezentuoja patys save, juose reprezen- 
tantas ir reprezentuojamasis yra vienas ir tas pats. Tuo tarpu aktorius 
atsiranda iš reprezentanto ir reprezentuojamojo skilimo. Paties aktoriaus, 
kaip ir raidinio signifikanto, raidės, neįkvepia, nesuteikia gyvybės jokia 
konkreti kalba. Jis nieko nereiškia. Jis vos gyvas, jis skolina savo balsą. 
Tai įgaliotinis'. Be abejo, skirtumas tarp oratoriaus ar pamokslininko ir 
aktoriaus suponuoja tai, kad du pirmieji atlieka savo pareigą, sako tai, 
ką privalo sakyti. Jei jie neprisiima atsakomybės už savo žodžius, jie vėl 
tampa aktoriais, beveik aktoriais, nes tikrų aktorių pareiga sakyti tai, ko 
jie negalvoja. 


Kai kas man paprieštaraus sakydamas, kad oratorius ar pamokslininkas taip 
pat naudoja savo asmenį kaip ir aktorius. Tačiau skirtumas - milžiniškas. 
Oratorius pasirodo tam, kad kalbėtų, o ne pateiktų save kaip reginį, jis 
reprezentuoja tik save patį, jis atlieka tik savo paties vaidmenį, kalba tik 
savo vardu, jis sako ar privalo sakyti tik tai, ką galvoja: kadangi žmogus ir 
personažas yra ta pati būtybė, jis yra savo vietoje. Jo situacija yra ta pati, 
kaip ir bet kokio kito savo profesinius įsipareigojimus atliekančio piliečio. 
Tačiau aktorius scenoje, pateikiantis ne savo, o kito jausmus, kalbantis tik 
tai, ką jam liepia sakyti, dažnai reprezentuojantis chimerišką būtybę, kartu 
su savo herojumi pats save paneigia, tam tikra prasme save sunaikina. Ir, 
jei kas ir lieka iš Žmogaus šioje savimaršoje, tai tampa žiūrovų žaisliuku. 
(P. 187. Kursyvas mūsų.) 


Geriausiu atveju aktorius priima vaidmenį ir pamilsta tai, ką įkūnija. 
Tačiau situacija gali būti ir blogesnė. „Ką gi sakyti apie tuos, kurie, at- 
rodo, bijo prilygti sau patiems ir degraduoja taip, kad ima reprezentuoti 
personažus, į kuriuos visai nenorėtų būti panašūs?“ 

Reprezentanto ir reprezentuojamojo tapatumas gali būti įgyvendin- 
tas dviem būdais. Geriausias būdas: kai reprezentantas nusitrina ir lieka 
reprezentuojamo asmens esatis (oratorius, pamokslininkas). Blogiausias 
būdas: jį iliustruoja ne paprastas aktorius (savo reprezentuojamąjį pra- 
radęs reprezentantas), bet tam tikra visuomenė - tokie paryžiečiai, kurie 
susvetimėjo ir atrado vieni kitus tam tikrame teatre - teatre apie teatrą, 


“i un porte-parole - žr. skyrelio Programa i vert. paaiškinimą p. 18. 

šios visuomenės komediją reprezentuojančioje komedijoje. „Spektakliai 
statomi kaip tik tokiems žmonėms. Jie čia pasirodo ir kaip reprezentuo- 
jami teatro scenoje, ir kartu kaip reprezentantai iš dviejų pusių: scenoje 
jie yra personažai, o žiūrovų krėsluose - aktoriai.“ (Naujoji Eloiza, p. 252 
[p. 225]). Tad šis visiškas reprezentuojamojo susvetimėjimas reprezentante 
yra negatyvioji socialinės sutarties pusė. Abiem atvejais reprezentuojamasis 
vėl save susigrąžina po to, kai beišlygų praranda save savo reprezentacijoje. 
Kokiomis sąvokomis būtų galima formaliai apibrėžti neužčiuopiamą skirtį 
tarp pozityvios ir negatyvios pusės, tarp autentiškos socialinės sutarties ir 
visuomet perversiško teatro, teatrališkos visuomenės? 

2. Signifikantas — tai šventės mirtis. Viešo spektaklio nekaltumas, 
geroji šventė, šokis aplink vandens šaltinį būtų, jei norite, teatro be 
reprezentacijos pradžia. Ar veikiau scena be spektaklio: be teatro, be 
to, ką būtų galima matyti. Matomybė - kaip prieš tai teorema, o dabar 
teatras - visuomet yra tai, kas pažeidžia gyvą balsą, jį atskirdama nuo 
jo paties. 

Tačiau ką reiškia scena, kurioje nėra ką pamatyti? Tai vieta, kur žiūro- 
vas, pats virsdamas reginiu, nebus nei matomas, nei matantis, jis nutrins 
savyje skirtį tarp aktoriaus ir žiūrovo, reprezentuojamojo ir reprezentanto, 
regimo objekto ir reginčio subjekto. Kartu su šia skirtimi suirs visa prieš- 
priešų grandinė. Esatis bus pilna, bet ne kaip objektas, esantis tam, kad 
būtų matomas, kad intuicijai būtų duotas kaip empirinis individas arba 
kaip priešais ar tiesiog prieš esantis eidosas. Esatis bus pilna kaip esaties sau 
intymumas, kaip artumo sau, savasties įsisąmoninimas ar jausena. Tad 
ši vieša šventė turės formą, analogišką laisvos, susirinkusios, įstatymus 
kuriančios tautos politinėms sueigoms: reprezentacinis skirsmas bus 
nutrintas per suverenumo esatį sau. „Kolektyvinės šventės išaukštinimas 
turi tą pačią struktūrą kaip ir Socialinės sutarties visuotinė valia. Visos 
liaudies džiūgavimo aprašymas mums pateikia lyrinį visuotinės valios as- 
pektą, kurį ji įgauna tarsi apsivilkdama sekmadieniniu rūbu.“ Šis tekstas 
gerai žinomas. Jis primena, kaip šventė buvo aprašyta Esė. Dar kartą jį 
perskaitykime, idant jame atpažintume geismą panaikinti reprezentaciją 
kartu su visomis šiame žodyje susimezgančiomis prasmėmis: atidėliojimu. 
ir atstovavimu, esamybės atkartojimu ženklu ar sąvoka, reginio, regimo 
objekto siūlymu ar pasipriešinimu jam: 


! J. Starobinskis, Skaidrumas ir kliūtis, p. 119. Taip pat žr. visą skyrių Šventė, kuriame šven- 
tę Starobinskis supriešina su teatru kaip „skaidrumo pasaulį“ su „neskaidrumo pasauliu“. 

Ką! ar tai reiškia, kad respublikoje nereikia jokio spektaklio? Priešingai, 
reikia daug spektaklių. Jie gimė kaip tik respublikose, kaip tik jose galima 
pamatyti tikrai šventišką jų švytėjimą. 


Šie nekalti spektakliai vyks gryname ore ir nebus nei „išlepę“, nei 
„parsidavėliški“. Juose nebebus ženklų, pinigų, gudrybių, pasyvumo, ver- 
giškumo. Niekas nieko neišnaudos, niekas niekam nebus objektas. Tam 
tikra prasme juose nebus nieko, ką galima pamatyti: 


Tačiau kas pagaliau bus šio spektaklio objektai, kas bus jame rodoma? Jei 
norite, nieko. Esant laisvei, visur, kur susirenka daug žmonių, ten taip pat 
viešpatauja ir gerovė. Įbeskite vidury aikštės gėlėmis vainikuotą kuolą, 
surinkite čia tautą ir turėsite šventę. Arba padarykite dar geriau: įtraukite 
žiūrovus į spektaklį, paverskite juos aktoriais, padarykite taip, kad kiek- 
vienas save matytų ir mylėtų kitame, ir šitaip visi dar geriau susivienys. 
(Laiškas dAlembert'ui, p. 224-225). 


Reikia pastebėti, kad ši šventė be objekto taip pat yra šventė be aukų, 
be išlaidų ir be žaismo. O svarbiausia - be kaukių!. Ji neturi išorės, nors 
ir vyksta lauke. Ji išlaiko visiškai vidinį santykį su savimi pačia. „Kad 
kiekvienas save matytų ir mylėtų kitame“. Tam tikra prasme ji yra už- 
sidariusi savyje ir apsaugota, tuo tarpu teatro salė, atplėšta nuo savęs 
pačios vaidinimo ir reprezentavimo užuolankų, atitraukta nuo savęs ir 
draskoma skirsmo, daugina savyje išorę. Liaudies šventėje esama žaidi- 
my, bet ne žaismo, jį suprantant kaip turinių pakeitimą, esačių ir nesačių 
kaitaliojimą, atsitiktinumą ir visišką riziką. Tokia šventė nuslopina ryšį 
su mirtimi, nors tai nebuvo neišvengiamai implikuota aprašant uždarą 
teatrą. Šios analizės gali pakrypti dviem kryptimis. 


Bet kokiu atveju žaismas taip išstumtas iš šventės, kad net šokis čia 
priimamas kaip pasirengimas vedyboms ir suvokiamas baliaus ribose. 
Taip Rousseau interpretuoja savo teksto apie šventę prasmę, atsargiai ją 
įtvirtindamas. Jo tekstą būtų galima prakalbinti visai kitaip. Jį reikia nuo- 
lat suvokti kaip sudėtingą daugiaaukštę struktūrą: kai kurie jo sakiniai 
gali būti perskaityti kaip interpretacijos kitų sakinių, kuriuos mes iki tam 


* Žinome, kad Rousseau, pradedant Laiškų dAlambert'ui, baigiant Naująja Eloiza, nepailsda- 
mas smerkė kaukę. Netgi vienas iš pedagogikos uždavinių yra neutralizuoti kaukių poveikį 
vaikams. Mat, nepamirškime, „visi vaikai bijo kaukių“ (Emilis, p. 43). Pasmerkti raštą, savaime 
suprantama, taip pat nevienareikšmiškai tolygu pasmerkti kaukę. 

tikros ribos galime apdairiai laisvai skaityti ir kitaip. Rousseau sako A, o 
paskui dėl priežasčių, kurias turime apibrėžti, jis A interpretuoja kaip B. 
Teiginys A, kuris jau buvo tam tikra interpretacija, perinterpretuojamas 
kaip B. Tai padarę, galime Rousseau teksto ribose A atskirti nuo jo inter- 
pretacijos kaip B ir taip izoliuotame A atrasti prasmės galimybes, resursus, 
kurie aiškiai priklauso Rousseau tekstui, bet nebuvo jo išryškinti ar išnau- 
doti, ir kurių Rousseau dėl motyvų, kuriuos taip pat galima perskaityti, 
nei sąmoningai, nei nesąmoningai buvo linkęs nepaisyti. Pavyzdžiui, jo 
šventės aprašyme esama teiginių, kurie puikiausiai galėtų būti inter- 
pretuojami Artaud žiaurumo teatro! prasme ar Bataille'aus pasiūlytomis 
šventės ir suverenumo sąvokomis. Tačiau šiuos teiginius pats Rousseau 
interpretuoja kitaip, jis Žaismą paverčia žaidimais, šokį - baliumi, iš- 
eikvojimą - esatimi. 

Apie kokį balių čia kalbama? Norint tai suprasti, iš pradžių reikia iš- 
girsti, kaip išaukštinamas gyvenimas gryname ore. Gyvenimas gryname 
ore - tai, be abejo, gamta, ir dėl to tai turėjo tūkstančiu įvairiausių būdų 
vesti Rousseau mąstymą per pedagogikos, pasivaikščiojimo, botanikos 
ir t. t. temas. O dar tiksliau, buvimas gryname ore yra balso stichija, 
laisvė netrukdomai kvėpuoti. Balsas, kurį galima išgirsti gryname ore, 
yra laisvas, skambus, dar neapsunkintas, kaip šiaurės kraštuose, priebal- 
sių, netapęs trūkčiojančiu, artikuliuotu, suskaidytu, ir galintis tiesiogiai 
pasiekti pašnekovą. Buvimas gryname ore - tai atviras kalbėjimasis, be 
jokių užuolankų, be reprezentuojančių įtarpinimų, įsiterpiančių į gyvą 
šneką. Tai graikų miesto, kurio „didysis reikalas buvo laisvė“, stichija. 
Tuo tarpu šiaurė mėgdžioja buvimo gryname ore galimybes: „Dėl jūsų 
atšiauresnio klimato jūs turite daugiau poreikių, jūs negalite susirinkinėti 
aikštėje šešis mėnesius per metus. Jūsų duslių kalbų neįmanoma girdėti 
gryname ore. Jūs daugiau rūpinatės savo nauda nei laisve ir labiau bijote 
skurdo nei vergovės“ (Socialinė sutartis, p. 431). Ir vėl šiaurės įtaka yra 
pražūtinga. Tačiau šiaurietis turi gyventi kaip šiaurietis. Pietietiškų pa- 
pročių perėmimas ar pritaikymas šiaurėje — tai gryna beprotybė ir pati 
didžiausia vergystė (ibid.). Tad šiaurėje ar žiemos metu reikia surasti 
substitutų. Žiemiškas šventės pakaitalas mūsų kraštuose - balius jau- 
noms, tekėti besirengiančioms merginoms. Rousseau vienareikšmiškai 


! Kiti nepasitikėjimo sakomu tekstu pavyzdžiai - Corneille'is ir Racineas, kurie tėra „plepiai“, o 
juk reikėtų „mėgdžiojant anglus“ išdrįsti „kartais kai ką ir parodyti scenoje“ (Naujoji Eloiza, 
p. 253 [p. 226]). Tačiau šie sugretinimai neabejotinai turi būti atliekami ypač atsargiai. Kartais 
du tapačius teiginius vieną nuo kito be galo atitolina kontekstas. 

ir, pasak jo, be jokios sąžinės graužaties pataria rengti tokius balius. O 
tai, ką jis sako apie žiemą, tam tikra šviesa nušviečia ir tai, ką jis galėjo 
galvoti apie vasarą: 


Žiemą laikas skirtas intymiam draugų bendravimui, jis mažiau tinka vie- 
šoms šventėms. Ir vis dėlto yra tam tikra rūšis švenčių, dėl kurių aš no- 
rėčiau, kad būtų mažiau sąžinės graužaties: tai baliai vedybinio amžiaus 
jaunuoliams. Niekada nesuvokiau, kodėl taip bijoma šokių ar susibūrimų 
tokiomis progomis, tarsi šokti būtų blogiau nei dainuoti, tarsi tai nevieno- 
dai būtų įkvėpta prigimties ir tarsi susiburti bendram pasilinksminimui, 
padoriam atsipalaidavimui būtų nusikaltimas tiems, kuriems skirta susi- 
tuokti! Vyras ir moteris buvo sukurti vienas kitam. Dievas nori, kad jie 
paklustų tam, kam jie skirti, ir be abejonės pirmasis ir švenčiausias iš visų 
socialinių ryšių - tai santuoka.! 


Reikėtų pakomentuoti kiekvieną toliau einančio pamokomo ir pla- 
taus samprotavimo žodį. Visa argumentacija laikosi ant vienos ašies: 
esaties vidurdienis išvengia pavojingo pakaitalo. „Žaismingam ir guviam 
jaunimui“ reikia leisti pasimėgauti malonumais, norint išvengti to, kad 
„jie juos pakeis pavojingesniais malonumais“ ir kad „viešų susibūrimų 
vietą užims sumaniai iš anksto sutarti intymūs susitikimai...“ „Nekaltas 
džiaugsmas linkęs skleistis dienos šviesoje, tačiau nedorybė yra prie- 
temų draugė.“ (Laiškas p. dAlambert'ui, p. 227). Kita vertus, patį kūną 
pateikianti nuogybė mažiau pavojinga nei naudojimasis signifikantu 
drabužio pavidalu, šiaurietišku pakaitalu, „sumania puošmena“: ji „ne 
mažiau pavojinga nei visiška nuogybė, prie kurios pripratus jos pirma- 
sis poveikis gali virsti abejingumu, o gal net ir pasišlykštėjimu“. „Argi 
nėra žinoma, kad statulos ir paveikslai žeidžia akį tik tada, kai drabužiai 
nuogybes paverčia nepadoriomis? Tiesioginė juslių galia yra silpna bei 
ribota - tik įsiterpus vaizduotei jos įgauna didžiausią griaunamąjį poveikį, 
mat vaizduotė stengiasi sužadinti geismus.“ (P. 232). Atkreipkime dėmesį 
į tai, kad čia, siekiant iliustruoti pakaitalo pavojų, kurio veiksmingumas 
reiškiasi per vaizduotę, pasirenkama reprezentacija - paveikslas, o ne 
juslinis suvokimas. Netrukus pastebėsime, kad vienoje išnašoje, įterptoje 
pačiame santuokos išaukštinimo viduryje, Rousseau, numatydamas, kad 
būsimosios kartos gali klaidingai jį suprasti, galimoms jų reakcijoms pa- 
daro tik vieną išimtį: 


é P. 226. Čia pridursime ištrauką iš veikalo Emilis: „...pavasariui atėjus, sniegas ištirpsta, o 
santuoka lieka. Apie tai reikia galvoti visais metų laikais.“ (P. 570). 

Man kartais smagu įsivaizduoti, kaip daugelis vertins mano skonį pagal 
mano tekstus. Bus sakoma nedvejojant: „Šis žmogus pamišęs dėl šokių“ 
O man šokiai kelia nuobodulį. „Jis nepakenčia teatro.“ O aš visa širdimi 
mėgstu teatrą. „Jis nekenčia moterų.“ O štai dėl šito mane visai nesunku 
išteisinti. (P 229). 


Taigi šiaurė, žiema, mirtis, vaizduotė, reprezentantas, geismų sužadi- 
nimas - visa ši papildomų reikšmių serija reiškia ne kokią nors natūralią 
vietą ar pastovias ribas, bet veikiau tam tikrą periodiškumą. Metų laikų 
kaitą. Laikinėje sąrangoje ar veikiau kaip pats laikas šios reikšmės rodo 
procesą, kurio metu esamybės esatis atsiskiria nuo savęs pačios, papildo 
save pačią, pamaino save nebūdama, randasi pakeisdama save. Kaip tik tai 
norėtų nutrinti esaties kaip artumo sau metafizika, suteikdama pirmenybę 
tam tikrai absoliučiai dabarčiai, esamybės gyvybei, gyvai dabarčiai. Tuo 
tarpu reprezentavimo šaltis ne tik suardo esatį sau, bet ir esamybės, kaip 
absoliučios laikiškumo formos, pirmapradiškumą. 

Rousseau tekste kas kartą, kai atrodo, kad pakaitalo fatališkumas apri- 
boja esatį, sugrįžtama prie esaties metafizikos ir ji nuolat apibendrinama. 
Prie pasislėpusios esaties visuomet reikia pridurti esaties priedą-pakai- 
talą. Darbe Vienišiai Rousseau sako: „Didysis vaistas nuo šio pasaulio 
vargų“ - tai „ištirpimas esamoje akimirkoje“. Esamybė yra pirmapradė, 
o tai reiškia, kad kilmės apibrėžimas visuomet turi esaties pavidalą. Gi- 
mimas - tai esaties gimimas (gimimas-esatis). Iki gimimo nėra esaties. 
Ir kai tik esatis, būdama savęs pačios retencija ar anticipavimas, įskelia 
savo pilnatvę ir užmezga savo istoriją, prasideda mirties veikla. Gimi- 
mas apskritai užrašomas taip, kaip Rousseau aprašo savo paties gimimą: 
„Savo motinai aš kainavau gyvybę, ir mano gimimas buvo mano pirmoji 
nelaimė“ (Išpažinimai, p. 7). Kiekvieną kartą, kai Rousseau mėgina vėl 
užčiuopti esmę (kilmės, teisės, idealios ribos pavidalu), jis mus visuomet 
atveda prie pilnutinės esaties taško. Jis domisi ne tiek esamybe, ne tiek 
buviniu-esamybe, kiek esamybės esatimi, jos esme, kuri pasirodo sau ir 
per retenciją užlaikoma savyje. Esmė yra esatis. Kaip gyvybė, t. y. kaip 
esatis sau, ji yra gimimas. O kadangi esamybė išeina iš savęs vien tam, kad 
sugrįžtų į save, yra įmanomas at-gimimas, kuris vienintelis, beje, suteikia 
galimybę visiems kilmės atkartojimams. Rousseau samprotavimas ir klau- 
simai įmanomi tik kaip kilmės at-gimimo ar suaktyvinimo anticipavimas. 


i le prėsent-vivant - žr. skyrelio Pleištas iii vert. paaiškinimą, p. 92. 

At-gimimas, prisikėlimas ar pabudimas, nepaisant jų neužčiuopiamumo, 
visuomet vis pasisavina į save sugrįžtančios esaties pilnatvę. 

Šis sugrįžimas prie kilmės esaties įvyksta po kiekvienos katastrofos, 
bent jau tada, kai ji apverčia gyvenimo tvarką jo nesugriaudama. Po to, kai 
dieviškas pirštas apvertė pasaulio tvarką, Žemės rutulio ašį palenkdamas 
virš visatos ašies, ir šitaip panoro, kad „žmogus būtų socialus“, atsiranda 
galimybė švęsti prie vandens šaltinio, o patiriant geismą iš karto tiesiogiai 
patiriamas malonumas. Po to, kai antrajame Pasivaikščiojime „didžiulis 
danų šuo“ apvertė Jeaną-Jeacgues'ą ir jis „parpuolė“ („mano galva atsi- 
dūrė žemiau kojų“), iš pradžių jis pasakoja „nelaimingą atsitikimą“, kurio 
negalėjo [sąmoningai] išgyventi, o kai Rousseau mums aiškina, kas įvyko 
tą akimirką, kai, pasak jo, „aš susigriebiau“, „aš susivokiau“ (jis kartoja du 
kartus), tuomet iš tiesų visuomet pagal tą patį modelį jis aprašo išbudimą 
kaip naują prabudimą grynai esačiai: tai nei anticipavimas, nei prisi- 
minimas, nei palyginimas, nei perskyra, nei artikuliacija, nei situacija. 
Vaizduotė, atmintis ir ženklai yra nutrinti. Peizaže - tiek fiziniame, tiek 
dvasiniame - visi orientyrai yra natūralūs: 


Būsena, kurią patyriau tą akimirką, yra pernelyg išskirtinė, ir aš negaliu 
jos neaprašyti. 

Naktis artinosi. Mačiau dangų, keletą žvaigždžių, šiek tiek žalumos. Šis 
pirmasis pojūtis buvo nuostabus. Tuomet jaučiau save tik per šį pojūtį. Tą 
akimirką gimiau gyvenimui ir man atrodė, kad savo lengva egzistencija 
užpildau visus savo matomus daiktus. Visiškai būdamas dabarties akimirką, 
aš neturėjau jokių prisiminimų. Nesuvokiau savęs kaip individo, nieko 
nenutuokiau apie tai, kas man nutiko. Nežinojau, nei kas aš esu, nei kur aš 
esu. Nejaučiau nei skausmo, nei baimės, nei nerimo. 


Ir panašiai kaip prie vandens šaltinio ar Šv. Petro saloje, mėgavimasis 
gryna esatimi yra mėgavimasis tam tikru tekėjimu. Gimstanti esatis. 
Gyvenimo kilmė, kraujo panašumas į vandenį. Rousseau tęsia: 


Mačiau, kaip teka mano kraujas, tarsi būčiau matęs tekantį upelį, net ne- 
susimąstydamas, kad šis kraujas priklauso man. Visa savo esybe jaučiau 
nuostabią ramybę, ir kai tik apie tai prisimenu, negaliu surasti nieko pa- 
našaus tarp visų man žinomų malonumų. (P. 1005). 


Ar iš tikrųjų esama kokio nors archetipiškesnio malonumo? Šis malo- 
numas, kuris yra vienintelis, kartu yra tikrąja to žodžio prasme neįsivaiz- 

duojamas. Tai vaizduotės paradoksas: ji vienintelė išbudina ar pažadina 
geismą, bet ji vienintelė dėl tos pačios priežasties ir tuo pačiu judesiu 
pranoksta ar padalija esatį. Rousseau norėtų atskirti išbudimą esačiai 
nuo vaizduotės veikmės, jis visuomet veržiasi šios nepasiekiamos ribos 
link. Mat esaties išbudimas mus tuoj pat sviedžia ar nustumia už esaties 
ribų, kur mus „veda... tas gyvas viską numatantis ir viskuo pasirūpinantis 
interesas, kuris... visuomet nusviedžia toli nuo dabarties ir kuris gamtos 
žmogui nieko nereiškia“ (Dialogai!). Vaizduotė, kaip reprezentavimo 
funkcija, taip pat yra ir įlaikinanti funkcija, dabarties: pranokimas ir 
esaties perviršių ekonomija. Dabartis būna išskirtinė ir pilnutinė (tačiau 
ar tuomet galima kalbėti apie esatį?) tik vaizduotės sapne: „Mieganti 
vaizduotė visiškai negali skleistis dviem skirtingais laikais“ (Emilis, p. 69). 
Kai pasirodo vaizduotė, atsiranda už mirtį blogesnių ženklų - popierinių 
pinigų ir laiškų: 


Kiek yra tokių prekeivių, kuriuos pakanka paliesti Indijoje, ir jie ims šaukti 
Paryžiuje!.. Matau gyvybingą, linksmą, budrų, gerai atrodantį žmogų, jo 
buvimas kelia džiaugsmą... Paštu ateina laiškas... ir jis apalpsta. Atsigavęs jis 
atrodo tarsi tampomas siaubingų konvulsijų. Beproti! Ką blogo tau padarė 
tas popieriaus lakštas? Kokią kūno dalį iš tavęs atėmė?.. Mes nebeegzistuo- 
jame ten, kur esame, mes egzistuojame tik ten, kur nesame. Argi verta šitaip 
bijoti mirties, jei tai, kuo gyvename, išlieka? (Emilis, p. 67-68). 


Pats Rousseau šią reikšmių grandinę (esmė, kilmė, esatis, gimimas, 
atgimimas) sujungia su klasikine metafizika, kurioje buvinys suvokiamas 
kaip energija, mat būties ir laiko santykį jis aiškina remdamasis dabartimi 
kaip aktualia būtimi (energeia): 


Išsilaisvinęs iš nerimą keliančių vilčių ir tikras, kad šitaip pamažu prarasiu 
nerimą keliančius geismus, matydamas, kad praeitis man nieko nebereiškia, 
aš stengiausi tapti žmogumi, kuris pradeda gyventi. Sakiau sau, kad iš tiesų 
mes visuomet tik pradedame ir kad mūsų egzistencijoje nėra kitų sąryšių kaip 
tik dabarties akimirkų seka, kurioje pirmoji akimirka yra visuomet aktualiai 
esanti. Mes gimstame ir mirštame kiekvieną savo gyvenimo akimirką. 


Iš to seka, - tačiau Rousseau daro viską, kad praleistų šį sąryšį, - 
jog pati esaties esmė, jei jau ji visuomet turi atsikartoti kitoje esatyje, 


! Taip pat žr. Emilis, p. 66-69. 
' l'excès du présent - apie žodį Ie présent žr. skyrelio Pleištas ii vert. paaiškinimą, p. 91. 

pirmapradiškai pačioje esatyje atveria reprezentavimo struktūrą. Ir jei 
esmė yra esatis tikrąja to žodžio prasme, tuomet nėra esaties esmės nei 
esmės esaties. Esama reprezentavimo žaismo, ir praleisdamas šį sąryšį 
ar šią pasekmę, Rousseau išmeta iš žaidimo žaismą: jis išsisukinėja', o 
tai tik kitas būdas žaisti ar veikiau, kaip sako žodynai, (į ką nors) žiūrėti 
pro pirštus'. Čia apeinama kaip tik tai, kad reprezentacija ne ištinka 
esatį iš išorės, bet glūdi jos viduje kaip pati jos patyrimo, jos geidimo bei 
mėgavimosi ja sąlyga. Vidinis esaties sudvigubėjimas, jos susidvejinimas 
leidžia esačiai pasirodyti kaip tokiai, t. y. nuslėpdamas mėgavimąsi nepa- 
sitenkinime jis verčia esatį išnykti kaip tokią. Iškeldamas reprezentaciją į 
išorę - o tai reiškia išorybę iškeldamas į išorę - Rousseau norėtų paversti 
esaties pakaitalą paprasčiausiu grynu priedu, atsitiktinumu, šitaip geisda- 
mas apeiti tai, kas esaties viduje ir jos pėdsake reikalauja pamainančiojo 
ir kas konstituojasi tik per šį reikalavimą. 

Iš čia atsiranda laiškas". Raštas - tai reprezentuojančio kartojimosi 
blogis, geismą atveriantis ir mėgavimąsi išsaugantis“ antrininkas. Li- 
teratūrinis raštas, Išbažinimų pėdsakai išduoda šį esaties susidvejini- 
mą. Rousseau pasmerkia rašto blogį ir rašyme ieško išganymo. Rašymas 
simboliškai atkartoja mėgavimąsi. O kadangi mėgavimasis visuomet reiš- 
kėsi tik per tam tikrą atsikartojimą, rašymas, šaukdamasis mėgavimosi, 
kartu jį ir suteikia. Rousseau dėl to išsisukinėja, bet prisipažįsta patiriąs 
malonumą. Mes prisimename tuos tekstus („Šitaip sau sakydamas aš 
mėgavausi ir mėgaujuosi iki šiol...“ „Iki šiol mėgaujuosi malonumu, kurio 
nebėra...“ „Nuolat svarstydamas apie savo praėjusią laimę, aš jos šaukiuosi 
ir vis ją gromuliuoju, ir tam tikra prasme netgi vėl iš naujo ja mėgau- 
juosi, kai noriu“). Raštas reprezentuoja (visomis šio žodžio prasmėmis") 
mėgavimąsi. Raštas žaidžia mėgavimusi, jį paverčia nesančiu ir esančiu. 
Jis yra žaismas. Ir kaip tik todėl, kad jis yra atkartojamo mėgavimosi 
proga, Rousseau rašo ir tuo pat metu smerkia raštą: „Aš užfiksuosiu 
raštu tas [„nuostabias kontempliacijas“ - J. D.], kurios dar galės sugrįžti: 


' il élude - Derrida čia naudojasi šiame žodyje glūdinčia šaknimi, kylančia iš lotyniškos šaknies 
ludere - „žaisti“. Be to, éluder („išsisukti, išvengti, apeiti“) fonetiškai susisieja su prieš tai 
einančiu žodžiu ėlider „praleisti“ (Rousseau praleidžia sąryšį). 

ï se jouer (de) - ši idioma taip pat gali būti verčiama „(iš ko nors) pasišaipyti, ignoruoti, ne- 
paisyti“. Jouer reiškia „Žaisti“. 

“i la lettre - taip pat galima versti „raidė; raštas“. 
Y re-gardant - regarder reiškia „žiūrėti“, tačiau čia Derrida žaidžia šio žodžio etimologija, 
brūkšneliu atskirdamas jo priešdėlį: re- - „vėl, pakartotinai“, garder - „saugoti, išlaikyti“. 

" Apie žodžio „reprezentacija“ daugiareikšmiškumą žr. skyrelio Išorė ir vidus i vert. paaiški- 
nimą, p. 50. 

kiekvieną kartą pakartotinis jų skaitymas man leis vėl jomis mėgautis“ 
(Svajonės, p. 999). 

Visas šis aplinkkelis leidžia parodyti, kad universali Leibnizo ženklų 
sistema, jei tik į ją neįdedamas koks nors jai išoriškas geismas, repre- 
zentuoja pačią mėgavimosi mirtį. Ji priveda reprezentanto perviršį iki 
kraštutinės ribos. Fonetinis raštas, kad ir koks abstraktus ir arbitralus 
būtų, išsaugo šiokį tokį ryšį su reprezentuojamo balso esatimi, su gali- 
ma jo esatimi apskritai, taigi ir su kokio nors jausmo esatimi. O raštas, 
kuris radikaliai nutraukia ryšius su phonė, galbūt yra racionaliausia 
ir efektyviausia mokslinė mašina: jis nebeatliepia jokiam geismui ar 
veikiau geismui jis paskelbia mirtį. Jis buvo tai, kas jau balse veikė kaip 
raštas ir mašina. Tai grynas reprezentantas be reprezentuojamojo ar be 
natūraliai su juo susijusios reprezentuojamojo sąrangos. Štai kodėl šis 
grynas konvencionalumas, būdamas grynas, liaujasi būti vartojamas 
„civilizuotame gyvenime“, kuriame prigimtis visuomet susipynusi su 
konvencija. Čia konvencijos tobulinimas pasiekia savo priešingą kraš- 
tutinumą, jis yra miesto-valstybės mirtis ir tobulas susvetimėjimas. 
Rašytinio susvetimėjimo telos Rousseau požiūriu yra įgavęs mokslinio 
ar techninio rašto pavidalą visur, kur tik jis gali veikti, t. y. net už 
„mokslo“ ir „technikos“ sričių ribų. Neatsitiktinai mitologijoje (konkre- 
čiai - egiptiečių) mokslų ir technikos dievas yra taip pat ir rašto dievas, 
ir neatsitiktinai būtent jį (Totą, Teutą, Teuthus ar jo graikišką atitikmenį 
Hermį - gudrybės, prekybos ir vagių dievą) Rousseau kaltina savo 
Samprotavime apie mokslus ir menus. (Jau Platonas Faidro pabaigoje jį 
demaskavo išradus raštą): 


Tai buvo sena iš Egipto į Graikiją perėjusi tradicija, kurioje dievas, atėmęs 
iš žmonių ramybę, buvo mokslų išradėjas“... Iš tiesų vartydami pasaulio 
metraščius ar nepatikimas kronikas pamainydami filosofiniais tyrimais, 
nesurasime tokios žmogiško pažinimo kilmės, kuri atitiktų įprastai pa- 
teikiamą jos idėją... Žmogiško pažinimo kilmės nežinojimas yra palikęs 
pernelyg gilų pėdsaką pažinimo objektuose... 

' Nesunkiai galime pastebėti pasakojimo apie Prometėją alegoriją: ir ne- 
atrodo, kad graikai, prikalę Prometėją prie Kaukazo kalnų, apie jį galvojo 
palankiau nei egiptiečiai apie savo Dievą Teuthusą (p. 12). 


' il signifie sa mort au désir - įprasta signifier reikšmė „reikšti, ženklinti“, todėl pažodžiui būtų 
galima versti „jis ženklina geismui jo paties mirtį“. 

Kilmės pakaitalas 


Paskutiniuosiuose skyriaus Apie raštą puslapiuose rašto kritika, įver- 
tinimas ir istorija deklaruoja visišką rašto išoriškumą, bet aprašo, kaip 
rašytinis principas veikia kalbos viduje. Išorės blogis - ateinąs iš išorės, 
bet taip pat traukiąs išorėn, lygiai kaip (nors tai veikia priešinga kryptimi) 
sakoma „tėvynės trauka“! - slypi pačioje gyvosios šnekos šerdyje kaip jos 
nusitrynimo principas ir santykis su savo pačios mirtimi. Kitaip sakant, 
iš tiesų nepakanka (ir čia kalbama ne apie tai) parodyti buvimą viduje to, 
ką Rousseau laikė išorišku. Čia veikiau siekiama suteikti galimybę išorinę 
galią mąstyti kaip vidujybę - šnekos, ženklinamos prasmės, esamybės 
kaip tokios vidujybę konstituojančią galią ta prasme, kuria prieš tai sa- 
kėme, jog mirtinas reprezentacinis antrinimas-sudvejinimas konstituoja 
gyvą dabartį ir nėra tiesiog prie jos prijungiamas kaip priedas, tiksliau, 
ją konstituoja paradoksaliai prie jos prisijungdamas. Taigi čia kalbama 
apie pirmapradį pakaitalą, jei galima surizikuoti šitaip absurdiškai pasa- 
kyti, nors klasikinėje logikoje toks pasakymas būtų visiškai nepriimtinas. 
Veikiau apie kilmės pakaitalą", kuris pamaino trūkstamą kilmę ir kuris 
vis dėlto nėra išvestinis, jis yra pirmapradis, originalus, panašiai kaip 
sakoma „originali, tikra moneta". 

Šitaip išaiškėja tai, kad absoliuti rašto kitybė vis dėlto gali iš išorės 
paveikti gyvą šneką jos viduje, ją iškreipti“. Raštas turi, kaip matėme, ne- 
priklausomą istoriją ir, nepaisant jo raidos nelygumų, struktūrinių sąryšių 
žaismo, palieka žymę šnekos istorijoje. Nors raštas gimsta iš „kitokios 
prigimties poreikių“ ir „dėl aplinkybių, visiškai nepriklausomų nuo tautų 
amžiaus“, nors šių poreikių galėjo „niekada neatsirasti“, šio absoliutaus 
atsitiktinumo įsiveržimas nulėmė esminės istorijos vidų ir paveikė vidinę 
gyvenimo vienovę, ją užkrėtė tikrąja to žodžio prasme“. Vadinasi, keista 


' le mal du pays - tėvynės trauka, arba nostalgija, veikia taip pat kaip ir „išorės blogis“, tik 
tai yra iš vidaus kylantis ir į „vidų“, į savą gimtinę traukiantis jausmas. Prancūzų kalboje šis 
palyginimas su nostalgija veikia ne tik empirinėje, bet ir kalbinėje plotmėje, nes jis visiškai 
atitinka pasakymą le mal du dehors („išorės blogis“). 

ï le supplément dorigine - šį pasakymą galima interpretuoti ir kaip priklausymo, ir kaip pa- 
žyminio kilmininką, t. y. ir kaip kilmei priklausantį pakaitalą, ir kaip pakaitalą, kuris yra 
iš pat pradžių, kuriam būdingas pirmapradiškumas („pirmapradis pakaitalas“). Derrida 
reikalingos abi prasmės ir jis čia pat jas išskleidžia. 

“i une pièce dorigine - pažodžiui šis pasakymas būtų verčiamas „kilmės moneta“. 

v altérer - apie šį veiksmažodį žr. skyrelio Išorė ir vidus i vert. paaiškinimą, p. 60. Čia pabrė- 
žiamas šio žodžio bendrašakniškumas su žodžiu „kitybė“ (altėritė). 

` littéralement - pažodžiui verčiant littéral reiškia „paraidinis“. 

pakaitalo esmė - neturėti esmiškumo, mat pakaitalas gali niekada ir ne- 
atsirasti". Beje, tikrąja to žodžio prasme pakaitalas visuomet yra bevietis: 
jis niekuomet nėra esantis čia ir dabar. Jei jis būtų esantis, jis nebūtų 
tuo, kas yra - pakaitalu, užimančiu ir išlaikančiu kito vietą". Tad tai, kas 
iškreipia aktyvią kalbos energiją („Raštas, kuris, atrodo, turėtų fiksuoti 
kalbą, yra kaip tik tai, kas ją iškreipia. Jis pakeičia ne kalbos žodžius, bet 
jos dvasią“), pirmiausia neturi savo vietos, neegzistuoja'!. Mažiau negu 
niekas ir vis dėlto, sprendžiant iš jo poveikio, daug daugiau negu niekas. 
Pakaitalas nėra nei esatis, nei nesatis. Jokia ontologija negali apmąstyti 
jo veikimo. 

Panašiai, kaip vėliau Saussure'as, Rousseau nori išlaikyti rašto siste- 
mos išoriškumą ir kartu tvirtinti apie pražūtingą jo veiksmingumą, kurio 
simptomai išryškėja kalbos kūne. Tačiau ar mes čia sakome kažką kita? 
Taip, tiek, kiek parodome išorybės buvimą viduje, o tai reiškia atsisakyti 
etinio vertinimo ir apie raštą mąstyti anapus gėrio ir blogio. Ir ypač 
taip tiek, kiek žymime negalimybę suformuluoti pamainomumo procesą 
klasikinio logoso, tapatybės logikos, ontologijos, esaties ir nesaties prieš- 
priešos, pozityvumo ir negatyvumo, ir netgi dialektikos ribose, juolab 
jei dialektika apibrėžiama esaties ir pakartotinio įsisavinimo akiratyje, 
kaip visuomet darė spiritualistinė ar materialistinė metafizika. Savaime 
suprantama, šios negalimybės žymėjimas“ tik per plauką išvengia meta- 
fizikos kalbos. O visais kitais atžvilgiais jis turi naudotis logikos, kurią 
dekonstruoja, resursais. Ir šitaip joje atrasti atramos taškus. 

Supratus, kad substitutas pakeičiamas substitutu, neįmanoma į subs- 
tituciją žiūrėti kaip į blogį. Ar ne tai aprašo Esė? „Raštas išraiškingumą 
pakeičia tikslumu“. Išraiškingumas - tai afekto, jausmo išraiška, iš kurios 
ir kilo kalba, šneka, kuri iš pradžių pakeitė tonu ir galia pasižymėjusį 
giedojimą. Tonas ir galia reiškia esantį balsą: jie ankstesni už sąvoką, jie 
yra ypatingi, be to, susiję su balsiais, su balsiniu, o ne priebalsiniu kalbos 


' navoir pas lieu - apie šį idiominį posakį žr. skyrelio Estampas ir formalizmo dviprasmybės 
iii vert. paaiškinimą, p. 262. 

" tenant le lieu et maintenant la place de lautre - pusdalyvyje maintenant („išlaikančiu') skamba 
taip pat ir pricveiksmis „dabar“ (maintenant) ar daiktavardis „dabartis“ (le maintenant), mat 
čia svarbi vietos ir dabarties momento sąsaja. 

"na pas lieu - čia kartu pateikiami du to paties pasakymo vertimai (pažodinis ir perkeltinis), 
mat pasakymo avoir lieu pažodinis vertimas („turėti vietą“) susisieja su prieš tai einančiais 
sakiniais, o perkeltinis ir kartu įprastinis šios idiomos vertimas („atsirasti; būti, egzistuoti“) 
pratęsiamas kitame sakinyje, kuriame apie raštą kalbama kaip apie nieką, t. y. kaip apie ne- 
santį, realiai tarsi neegzistuojantį, nors ir darantį poveikį. 

v désignation - galima versti: „nurodymas, paženklinimas“. Šį žodį autorius veikiausiai išskiria 
dėl jo bendrašakniškumo su žodžiu signe („ženklas“). 

aspektu. Išraiškos galią turi tik balsinis garsas, tik ta akimirka, kai sub- 
jektas pats asmeniškai yra štai čia ir išreiškia savo jausmą. Kai subjekto 
čia nebėra, galią, intonavimą, intonaciją užgožia sąvoka. Tuomet rašoma, 
intonacija tuščiai „pamainoma“ „intonaciniais ženklais“, viskas pajungia- 
ma dėsnio bendrybei: „Rašydami esame priversti visus žodžius vartoti 
įprasta, bendra reikšme, o kalbėdami reikšmę galime varijuoti keisdami 
toną ir ją nustatyti taip, kaip mums patinka. Neįmanoma, kad rašytinė 
kalba ilgai išsaugotų gyvybingumą, būdingą vien šnekamajai kalbai“. 

Tad raštas visuomet atoniškas. Subjekto vietą jame užima kitas, ji yra 
nuslėpta. Šnekamoji frazė, kuri galioja tik vieną sykį ir tėra „tinkama tik 
tai vietai, kurioje ji esti [ištariama], netenka savo vietos ir prasmės vos 
tik yra užrašoma. „Priemonės, kuriomis siekiama tai pamainyti, išplečia, 
prailgina rašytinę kalbą, o iš knygų pereidamos į kalbėjimą, susilpnina 
pačią šneką.“ 

Tačiau Rousseau galėjo pasakyti „užrašome balsus, o ne garsus“ tik 
todėl, kad balsai nuo garsų skiriasi kaip tik tuo, jog leidžia atsirasti raštui, 
būtent priebalsėms ir artikuliacijai. O šios pakeičia tik pačios save. Iš 
artikuliacijos, pakeitusios intonaciją, ir kilo žodinės kalbos. Iškreipimas 
raštu — tai pirmapradė išorybė. Iš jo kyla kalba apskritai. Rousseau tai 
aprašo, nors ir nedeklaruoja. Jis tai daro kontrabandiniu būdu. 

Šneka be priebalsinio principo, t. y., pagal Rousseau, nuo bet kokio 
rašto apsaugota šneka, išvis nebūtų šneka!: ji laikytųsi ant fiktyvios ne- 
artikuliuoto ir visiškai natūralaus riksmo ribos. Ir priešingai, vien iš prie- 
balsių ir vien iš artikuliacijų sudaryta šneka taptų grynu raštu, algebra 
arba mirusia kalba. Tad šnekos mirtis - tai kalbos horizontas ir jos kilmė, 
tačiau toks horizontas ir tokia kilmė, kurių neaptiksime ties išorinėmis 
kalbos ribomis. Kaip visuomet mirtis, kuri nėra nei turinti ateiti, nei 
praėjusi dabartis, veikia šnekos vidų kaip jos pėdsakas, jos rezervas, jos 
vidinis ir išorinis skirsmas - kaip jos pakaitalas. 


' Rousseau svajoja apie neartikuliuotą kalbą, tačiau kalbų kilmę aprašo kaip perėjimą nuo 
riksmo prie artikuliacijos. Priebalsis, kuris, jo supratimu, neatskiriamas nuo artikuliacijos, 
yra garso tapimas kalba, fonetinis natūralaus garsiškumo tapsmas. Galima būtų sakyti, kad 
priebalsis, įrašydamas garsą į priešpriešą, jam suteikia lingvistinį pagrįstumą. Priešindamasis 
paplitusiam prietarui, Jakobsonas parodė, kad „mokantis kalbos, pirmoji balsių priešprieša 
atsiranda vėliau už pirmąsias priebalsių priešpriešas. Taigi esama stadijos, kai priebalsiai 
atlieka skiriamąją funkciją, tuo tarpu vienintelis balsis tuomet yra tik atrama priebalsiui ir 
medžiaga išraiškų variacijoms. Taigi priebalsiai įgauna fonemų vertes anksčiau už balsius“ 
(Fonetiniai vaikų kalbos dėsniai ir jų vieta bendrojoje fonologijoje, in Selected writings, I, 
p. 325). 

Tačiau Rousseau negalėjo mąstyti šio iki šnekos atsirandančio ir pa- 
čioje šnekoje esančio rašto‘. Tiek, kiek Rousseau priklausė esaties metafi- 
zikai, jis svajojo apie paprastą mirties išorybę gyvenimui, blogio išorybę 
gėriui, reprezentacijos išorybę esačiai, signifikanto išorybę signifikatui, 
reprezentanto išorybę reprezentuojamajam, kaukės išorybę veidui, rašto 
išorybę šnekai. O juk visos šios priešpriešos neišraunamai įsišaknijusios 
esaties metafizikoje. Ir jomis naudojantis galima veikti tik jas nuverčiant, 
t. y. jas patvirtinant. Pakaitalas nepriklauso nė vienam iš šių terminų. Ir 
ypač jis nėra labiau signifikantas nei signifikatas, labiau reprezentantas 
nei esatis, labiau raštas nei šneka. Joks šios serijos terminas jai priklau- 
sydamas negali valdyti skirsmo ar pamainomumo ekonomijos. Rousseau 
svajonė“ buvo tokia: prievarta įvesti pakaitalą į metafiziką. 

Bet ką tai reiškia? Ar sapno, svajonės ir budrumo priešprieša nėra dar 
viena metafizikos reprezentacija? Ir kas gi turėtų būti sapnas, kas turėtų 
būti raštas, jei, kaip dabar jau žinome, galima sapnuoti rašant? O jei sapno 
scena visuomet yra rašto scena? Veikalo Emilis vieno puslapio apačioje, 
eilinį sykį mus perspėjęs dėl knygų, rašto, ženklų pavojaus („Kam reikia 
įjų galvas įrašyti ženklų katalogą, kuris jiems nieko nereprezentuoja?“), 
supriešinęs šių dirbtinių ženklų „raižinį su gamtos knygos „nenutri- 
namais ženklais“, Rousseau prideda išnašą: „..košmariški sapnai mums 
pateikiami rimtais veidais kaip filosofija. Man pasakys, kad aš taip pat 
sapnuoju. Sutinku, bet skirtingai nuo kitų neatsargių žmonių, aš savo 
sapnus pateikiu kaip sapnus, o išbudę žmonės galės nuspręsti, ar juose 
esama ko nors naudingo“. 


' écriture qui a lieu avant et dans la parole. 

" le rêve - galima versti ir „sapnas“. Derrida šiame ir kituose sakiniuose naudojasi šio žodžio 
dviprasmiškumu. Bet kokiu atveju svajonę ir sapną Čia sieja neįsisąmonintas ar pusiau jsi- 
sąmonintas geismas. 

absence - nesatis 

accès - prieiga 

accessoire - šalutinis 

accent - intonacija 

accentuation - intonavimas; intonacijos 
ženklai 

accumuler - sutelkti 

addition - pridėjimas 

adjoint - padėjėjas 

affect - poveikis; afektas 

affection - jausmas 

affirmation - teigimas 

affirmer - (pa]tvirtinti 

allocution - kalbėjimasis 

altėration - gadinimas; iškreipimas, 
iškraipymas 

altérer - iškreipti; pagesti 

animale - gyvūno, gyvūniškas; gyvuliškas 

animalitė - gyvuliškumas 

annuler - anuliuoti 

anticipation - anticipavimas 

apparaître - pasirodyti 

apparaitre (le) - pasirodymas 

appellation - pavadinimas, vadinimas 

appeller - (pa)vadinti 

appėtit - poreikis 

arbitraire - arbitralus 

archi-ėcriture - archiraštas 

archi-parole - archižodis 

archi-trace — archipėdsakas 

articulation - artikuliacija, artikuliavimas, 
sąryšis, sankaba 

articuler - artikuliuoti, išnarstyti 


articuler (s') - persipinti; tarpusavy susieti 

artifice - gudrybė, klasta 

artificieux - klastingas 

artificiel - dirbtinis 

assembler - susitelkti 

assemblée (T) - susirinkimas 

assimilation - asimiliavimas; 
sutapatinimas 

assurance - garantija 

auto-affection - saviveika, savijauda 

autorité - valdžia 

auxiliaire - pagalbinis 

aventure - nuotykis 

aveuglement - aklumas 

besoin - reikmė 

biffer - nubraukti 

bouleversement - perversmas 

brisure - pleištas 

briser (se) - įskilti 

capitalisation - kapitalizavimas 

caractère écrit - rašmuo 

caractéristique - ženklai, (Leibnizo) 
ženklų teorija 

cécité - aklumas 

chant - giedojimas, giesmė, dainavimas 

civilisation - civilizacija 

clôture - aptvara 

cohérence - rišlumas, sąryšingumas 

collocution - pokalbis 

collogue - pašnekesys 

commander - viešpatauti, valdyti, 
reikalauti 

complicitė - bendrystė 

concept - samprata, sąvoka 
conceptualitė - sąvokų sistema 
consignation - užrašymas 
contamination - užkrėtimas 
contingent - atsitiktinis 

continuitė - tolydumas 

conversion - atsivertimas 

corps propre - (nuo)savas kūnas 
corruption - pagedimas 

coupure - lūžis, atotrūkis 

courant - įprastas 

crainte - baimė 

dėcadence - nuopuolis 

dėcalage - neatitikimas 

dėcaler - neatitikti 

déchiffrer - iššifruoti 

dėclaration - deklaravimas 
dėcoupage - suskaidymas į dalis 
dėdoubler - susidvejinti 
dėgradation - nuosmūkis 
dėguisement - slepiamasis apdaras 
dėplacement - perkėlimas, poslinkis 
dėpossesion - užvaldymo praradimas 
dėpravation - iškrypimas 
dėrivation - išvestinumas; atšaka 
dėsėdimentation - nuosėdų pašalinimas 
dėsėdimenter - nuvalyti sluoksnį 
désigner - reikšti, nurodyti 
dėsignation - nurodymas 

désir - geismas; troškimas 

détour - aplinkkelis, lankstas 
dėveloppement - raida 

diffėrance - skirsmas 

différence - skirtis; skirtumas 
diffėrenciel - diferencinis 

différent (le) - besiskiriantis 
différer - skirti-uždelsti, atidėti 
discontinuitė - netolydumas 
discours - samprotavimas; kalbėjimas 
dispersion - išsibarstymas 
dissimulation - paslėptis 

distance - distancija; atstumas 
division - padalijimas 

domestigue - savų namų 
domination - viešpatavimas 


donnė (le) - duotybė 

double (Ie) - dublikatas 

doublement - sudvigubėjimas 

doubler - dubliuoti 

ėcart - nukrypimas, išretinimas, nuotolis 

écrit (I) - raštiškumas 

écriture - raštas, rašymas 

ėchange - mainai 

ėducation - lavinimas 

effacer - nutrinti 

effacement - nutrynimas 

effet - poveikis; efektas 

élément - stichija; terpė 

empreinte - įspaudas 

en droit - iš principo 

en fait - faktiškai 

en général - apskritai 

ėnoncė - pasakymas 

enseignement - mokymas 

entendement - suvokimas 

entamer - pažeisti; pagadinti; įsirėžti; 
pradėti 

équivalent - atitikmuo 

espacement - suerdvinimas 

étant (F) - buvinys 

excės - nesutvardomumas, perviršis 

exclure - pašalinti 

exclusion - pašalinimas 

exorbitant (I') - peržengiantis ribas 

expatrition - ekspatriacija 

exposer - išstatyti 

expropriation - nusavinimas 

extėrioritė - išorybė; išoriškumas 

ėvolution - evoliucija, raida 

factice - dirbtinis 

facultė - gebėjimas 

figuration - figūratyvizavimas, 
atvaizdavimas 

figuratif - figūratyvinis 

figurė - atvaizduojamas 

fixation - užsifiksavimas 

général - bendras 

grammatologie - gramatologija 

graphe (le) - rašmuo 

graphie - rašmuo 


graphique (la) - grafika 
graphigue (le) - grafikas 
graphigue - rašymo 

graphisme - grafinis vaizdas 
historial - istoriškas 

historigue - istorinis 

horizont - horizontas, akiratis 
image - atvaizdas; vaizdinys 
imitation - imitacija, imitavimas 
immédiate - netarpiškas 
immotivation - nemotyvuotumas 
inalterable - nepažeidžiamas 
inanimé - bedvasis 

inaugurale - pradinis 

incision - įraiža 

index - rodiklis 

indice - rodiklis, nuoroda 
indication - nuoroda 

inflexion - moduliacija 
innocence - nekaltybė 
inscription - užrašymas, užrašas, įrašas 
insignifiance - bereikšmiškumas 
instituer - įsteigti 

institution — steigtis; steiginys 
instruction - auklėjimas 
interdiction - uždraudimas 
intėriorisation - patalpinimas į vidujybę 
intervalle - intervalas 

inverser - iškreipti 

inversion - iškreipimas 
irrėversible - nesugrąžinamas 
itėration - iteracija 

jeu - žaismas, žaidimas 

jouir - mėgautis 

langage - kalba 

langue - [žodinė] kalba 
linėarisation - suvedimas į liniją 
linčaritė - linijiškumas 
linguistique - kalbinis, lingvistinis 
littėralitė - raidiškumas 
maniable - parankus 
manifestation - raiška; apraiška 
marque - žymė; žymiklis 
marguer - žymėti 

mėdiation - įtarpinimas 


mimétique (la) - mėgdžiojimas 

mnėmotechnigue - mnemotechnika 

mode - tonacija, būdas 

modifiable - kaitaliojamas 

modification - permaina, atmaina 

modifier - permainyti 

nature - gamta, prigimtis 

naturelle - natūralus, prigimtinis 

nom - vardas, įvardijimas, pavadinimas 

nommer - įvardyti 

non-diffėrence - neskirtis 

non-prėsence - neesatis 

non-signification - nereikšmė 

notation - užrašymas 

noter - užrašyti 

objectivitė - objektyvybė, objektyvumas; 
objektiškumas 

oblitėrer - užantspauduoti; nustelbti 

oblitėration - užantspaudavimas 

obsession - apsėstumas 

occultation - užtermdymas, užtemimas 

opposition - priešprieša 

orale - sakytinis 

ordre - sąranga tvarka, laipsnis 

organisation - tvarka, suformavimas, 
formavimas, susiformavimas 

origine - kilmė, pradžia 

originaire - pirmapradis, pirminis 

original - ypatingas, originalus 

originalitė - savitumas 

originel - pirmapradis 

oublie (I) - užmarštis 

ouverture - atsivėrimas, proskyna 

parcours - eiga 

parlėe - šnekamoji 

parole - šneka, šnekėjimas 

particulier - atskiras, paskiras, dalinis 

passion - jausmas, aistra 

pâtir - kęsmas 

pėdagogie - auklėjimas 

peinture - dailė, piešinys, piešimas 

peindre - piešti, atvaizduoti 

pėnėtration - įsiskverbimas 

percée - pralauža 

perfide - klastingas 

perfidie - klasta 

permanence - tolydumas 

permanent - pastovus 

perverse - iškreiptas 

perversion - perversija 

perversitė - perversiškas iškrypimas 

pervertir - perversiškai iškreipti 

peuple - liaudis 

phonėtigue - fonetinis 

phonie - garsiškumas 

phonigue - garsinis 

plėnitude - pilnuma 

pointe - smailė 

porte-parole (le) - atstovas, įgaliotinis 

pouvoir - galia; valdžia 

premier - pirminis 

prescription - priesakas, nustatytas 
reikalavimas 

prescrire - paskirti, įsakyti, būti nulemtam 

présence - esatis; buvimas 

présence à soi - esatis sau 

prėsent (le) - esamybė 

prėsent vivant - gyvoji dabartis 

présentation - pasirodymas, prezentacija 

prestige de lėcriture - rašto prestižas 

prėsupposition - išankstinė prielaida 

primitif - pirmykštis 

principe - principas, pradas 

privation - stoka 

procėdė - būdas 

procès - procesas 

proche - artimas 

production - radimasis; produkavimas; 
gaminimas (-sis) 

produire - kurti, gaminti, rastis 

produit - darinys 

progrės - pažanga, progresas, 
progresavimas, raida 

progressive - palaipsniškas 

prohibition - draudimas 

prononciation - tarimas 

propre - tikras, grynas 

propre (corps) - nuosavas kūnas 

propre (le) - savastis 

proprement - tiesiogiai 


propriété - savastis, tiesiogiškumas, 
nuosavumas 

propretė - grynumas 

puissance - galia, potencija 

racine - šaknis, kiltis 

rature - kryžminis perbraukimas 

raturer - perbraukti kryžmai 

redoubler - antrinti, sudvigubinti, 
atkartoti 

rėduction - redukcija, redukavimas 

rėfėrence - nuoroda, referencija 

refoulement - išstūmimas 

refuser - atmesti 

reglė - nustatytas; valdomas; taisyklingas 

regression - regresas 

rėgularitė - reguliarumas 

renversement - apvertimas 

renverser - apversti, nuversti 

renvoi - nuoroda 

répétition - kartotė, kartojimasis, 
pa(si)kartojimas, atkartojimas 

representant (l) - reprezentantas 

reprėsentation - reprezentacija, 
atvaizdavimas 

représenté (I') - reprezentuojamas dalykas 

représenter - reprezentuoti 

réserve - rezervas, susilaikymas 

ressources - resursai 

retardement - uždelstas veikimas 

retarder - suvėlinti 

rétention - retencija 

retenir (se) - užlaikyti, būti užlaikomam 

rėversibilitė - grįžtamumas 

rėvolution - pokytis 

rupture - pertrūkis, atotrūkis 

ruse - gudrybė 

sagesse - skaistumas 

savoir - pažinimas 

sajouter - būti prijungiamam 

se constituer - konstituotis, būti 
konstituotam, susiformuoti 

sentendre-parler (le) - saviprata- 
kalbėjimas 

se dénaturer - iškrypti 

se modifier - mainytis 


sordonner - išsidėstyti 

sorganiser - susiformuoti, susijungti 

se prėsenter - pasirodyti 

se produire - rastis 

secondaritė - antraeiliškumas 

sėdiment - nuosėda 

sėduire - sugundyti 

sens - prasmė 

sensation - pojūtis 

sėparation - atsiskyrimas 

servitude - vergija 

signaler - žymėti 

signifiance - reikštis 

signifiant - ženklinantis 

signifiant (le) - signifikantas 

signification - reikšmė 

signifié - ženklinamas 

signifié (le) - signifikatas 

simagrėe - apsimetinėjimas 

simple - paprasta 

singulier - ypatingas 

singularitė - ypatingumas 

situer - nustatyti vietą 

soi (le) - „pats“ 

sol (VU) - dirva 

solidaritė - vienybė 

solide - tvirtas 

sonore - garsinis 

sonoritė - garsiškumas 

souffle - kvėpavimas 

source - šaltinis 

spectacle - reginys 

speculation - spekuliacija 

stratagėme - strateginė priemonė 

substitut - substitutas 

substitution - substitucija; pakeitimas, 
pakeičiamumas 

substitutif - pakeičiantis 

substituer - pakeisti, iškeisti 

supplėance - pamainymas 

supplėant - pamainantysis 

supplément - pakaitalas, priedas 

supplėmentaire - papildomas, 
pamainantis 

supplėmentaritė - papildomumas, 
pamainomumas 

supplėer - pamainyti 

suppression - panaikinimas 

surplomb - pakibimas virš 

surplus - perviršis 

surprise - staigmena 

survenir - ištikti, nutikti 

suspendre - suskliausti; saspenduoti 

temporalisation - įlaikinimas 

totalitė - visuma 

tour - gudrybė 

trace - pėdsakas 

tracės (les) - braižas 

trait - braižinys, brėžis, bruožas 

transfert - transferas 

transformation - pokytis 

transgression - pažeidimas 

unique - vienatinis, vienetinis, unikalus 

unité - vienetas, vienovė 

usage - vartojimas 

usurpation - neteisėtas užgrobimas 

validité - pagrįstumas 

variabilitė - kintamumas 

variation - kaita 

vėcu (le) - išgyvenimas 

verbale - žodinis 

vicaire - pavaduojantis 

viol - išniekinimas 

violence - prievarta 

violent - prievartaujantis,ūmus 

violer - išniekinti 

visibilité - regimumas 

visible (T) - tai, kas regima 

vision - Žiūra 

vouloir-dire (Ie) - noras pasakyti 

vouloir dire - reikšti 

vue - rega 

vulgaire - populiarus 

žinome, kas yra raštas ir kaip galima sutvarkyti šios sąvokos 
daugiabalsiškumą. Kur prasideda raštas? Kada jis prasideda? Kur 
ir kada pėdsakas - raštas apskritai - bendra šnekos ir rašto šaknis 
pavirsta „raštu“ siaura, įprasta to žodžio prasme? Kur ir kada 
pereinama nuo vieno rašto prie kito, nuo rašto apskritai prie rašto 
siaurąja to žodžio prasme, nuo pėdsako prie rašmens, nuo vienos 
grafinės sistemos prie kitos, o grafinio kodo lauke — nuo vieno 
grafinio diskurso prie kito? 


Apie gramatologiją (1967) - vienas svarbiausių XX a. prancūzų 
filosofijos tekstų, su kuriuo prasidėjo poststruktūralizmo epocha. 
Jis įsteigė naują filosofinės analizės būdą - dekonstrukcionizmą. 
7-ajame dešimtmetyje buvo imtasi dekonstruoti Vakarų metafizinį 
mąstymą, kuris rašto nenaudai teikė privilegiją šnekai. Šioje kny- 
goje jam atstovauja Saussure'as, Levi-Straussas, Rousseau. Laikui 
bėgant dekonstrukcinės analizės laukas išsiplėtė: ji ėmėsi psicho- 
analizės, teisės, politikos, etikos, religijos, plastinių menų, literatū- 
ros. Jacgues'o Derrida (Žako Derida, 1930-2004) kūryba, kurią 
sudaro daugiau nei 80 darbų, išverstų į daugelį kalbų, be paliovos 
intriguoja, piktina, gąsdina ar žavi skaitytojus. Ši knyga mus grąžina 
į jo kūrybos pradžią, kur dekonstrukcionistinė mintis dar itin skaid- 
ri ir nėra rizikos pamesti jos siūlą retoriniuose labirintuose. 


ALK - serija verstinių knygų, kurias leidžia įvairios lei- 
dyklos, remiamos Atviros Lietuvos fondo. Serijos tikslas — 
supažindinti skaitytojus su šiuolaikiniais humanitarinių 
mokslų pagrindais. Šios knygos leidimą ALF remia kartu 
su Vidurio Europos universiteto Vertimų projektu. 

